
Psihopatologia descriptivă, prezentarea semnelor, simptomelor, 
sindroamelor bolilor psihice, s-a constituit în sec. XIX prin studierea amănunțită a 
cazuisticii azilare; şi, se poate considera că până la mijlocul sec. XX ea era 
încheiată. În prezent această simptomatologie e prezentată în manuale şi tratate în 
cadrul comentării cadrelor nosologice. Marile sindroame psihopatologice 
constituie de fapt baza diagnosticului psihiatric, aspectul etiopatogenetic plasându- 
se în plan secund. De aceea, Manualele internaționale de diagnostic pentru 
statistică, DSM III-S5 şi ICD 9-11 pot fi considerate ca şi constând, în esenţă, într-o 
sistematizare pregnantă a sindroamelor şi a combinării acestora în clinică. Apoi, 
simptomatologia psihopatologică stă la baza scalelor de evaluare şi a 
instrumentelor de investigare a manifestării şi evoluției tulburărilor psihice, sub 
terapie. În acest context lucrările dedicate ţintit semiologiei psihiatrice sunt puţine. 

Psihopatologia descriptivă are însă o bătaie mai largă decât cea de a servi 
diagnosticul psihiatric. Dacă ea a început să se dezvolte prin studierea cvasi 
experimentală a unor oameni alienaţi, aproape transformați în obiecte prin 
instituționalizarea din sec XIX, la începutul sec XXI psihiatria a devenit 
comunitară, cazuistica fiind foarte apropiată de condiţia existenţei cotidiene a celor 
normali. lar pe parcursul sec XX psihanaliza şi doctrinele fenomenologico 
existenţialiste au dezvoltat constant tema tranziţiei între normalitate şi modalităţi 
de a fi patologice ale persoanei. În aceste condiţii, în ultimele decenii s-a insistat 
asupra “continuumului“ dintre manifestările psihopatologice şi stările normale — 
inclusiv creative — ale persoanei, în perspectiva deschisă de Jaspers la începutul 
sec. XX prin ideea reacţiilor comprehensive anormale. Tema acestui continuum e 


ŞI în obiectivul doctrinei vulnerabilitate/stress (ce a înlocuit conceptul endogeniei); 


precum şi a psihopatologiei developmentale şi a ciclurilor vieţii. Ea se conjugă în 
prezent şi cu concepţia “spectrelor maladive”, care se interesează nu doar de 
episoadele clinice ale unui pacient, ci şi de condiția sa din afara acestora. Adică de 
temperament, stări subclinice, hobby-uri, arii de eventuală creativitate; şi de 
prezenţa tuturor acestora la rudele de gr I. Întreagă această nouă orientare a 
psihopatologiei a ajuns să se conjuge apoi cu perspectiva evoluționistă. 

Încă din sec XIX s-a lansat ideea că boala psihică ar putea fi considerată, la 
fel ca altele, şi ca un “experiment natural“; care evidenţiază manifestarea 
excentrică a unor structuri funcţionale mai vechi filogenetic, care sunt doar 
implicate, mai mult sau mai puţin vizibil, în manifestările psihice normale, 
adaptative; şi în mare măsură acoperite de structuri mai noi filogenetic şi 
sintetizatoare. Esenţial a fost considerat mai ales faptul că, starea psihopatologică 
derivă din structuri funcţionale utile şi adaptative în normalitate, ce rezultă din 
evoluția complexificatoare filogenetică a antropogenezei; modalităţi de manifestare 
pe care stările psihopatologice deficitare le dezimplică din condiția lor firească, 
lăsându-le să se manifeste rigid, intens, nediferențiat, dezadaptativ. Anxietatea, 
depresia, cuforia maniacală ş.a. pot fi analizate metodic şi comprehensiv din 
această perspectivă. Oricum, se ridică problema că tablourile psihopatologice, aşa 
cum le constată psihiatrii în practica lor, ar putea fi ele însele şi documente 
antropologice; care să provoace spre cercetări şi spre creionarea tot mai adecvată a 
organizării psihismului specific persoanei umane normale. 

Lucrarea de faţă e animată de această intenţie. În ea sunt prezentate aspecte 
descriptive ale psihopatologiei clinice, în marginea a zece clase sindromatice de 
bază pentru clinică. Dar se va ţine seama şi de doctrinele psihologico 
psihopatologice cognitivistă, fenomenologică, personologică, developmentală şi a 
abordării vulnerabilitate/stress. O atenţie specială e acordată evoluţionismului, care 
abordează psihismul uman din perspectiva metamorfozelor sale pe parcursul 


antropogenezei şi istoriei culturale. In plus, vom face frecvente trimiteri la istoria 

psihologiei şi a psihopatologiei, ca şi la istoria culturală în general. Nu ştim exact 
cum se va contura psihismul persoanei în epoca post modernă, de ex. peste un 
secol. Dar psihopatologia actuală ne relevă infrastructura unui psihism a cărui 
istorie o putem. în mare, reconstitui. Un scurt comentariu schematic privitor la 
psihismul persoanei aşa cum s-a constituit el în perspectiva evoluționist culturală şi 
cum e relevat de deficitul disfuncţional psihopatologic al psihiatriei actuale, e 
prezentat în Anexa finală. Capitolele au si ele câte o anexă, în care sunt comentate 
predominant. aspecte teoretice. 

În cuprinsul textului sunt integrate şi sinteze ale autorului din lucrări 


publicate anterior. 

1. CAPITOL INTRODUCTIV 


SINDROMUL PSIHOPATOLOGIC ÎNTRE MEDICINA PSIHIATRICĂ ŞI 
PSIHOLOGIA ANT ROPOLOGICĂ 


a) Nebunia e intrinsecă condiţiei umane 


Nebunia i-a intrigat pe oameni şi le-a ridicat probleme majore nu doar în 
perspectivă medicală, ci şi atunci când ei se înălţau pe culmile meditaţiei privitoare 
la fundamentele a ceea ce există. Astfel, la puţin timp după Renaştere, René 
Descartes, încercând să reia firul speculației filosofice greceşti care-şi încheiase 
ciclul prin sistemele dogmatice şi prin sfidarea îndoielii sceptice iniţiată de 


Phyrron, scria: 


„...+-Dar, poate, deşi câteodată simţurile ne înşală cu privire la unele lucruri 
neînsemnate şi mai îndepărtate, sunt multe altele despre care nu ne putem 
defel îndoi, chiar dacă sunt scoase tot din simţuri: cum e faptul că mă aflu 
aici, că stau lângă foc, că sunt îmbrăcat cu o haină de iarnă, că am în mâini 
manuscrisul acesta — şi altele asemănătoare. Şi în ce fel oare s-ar putea 
tăgădui că mâinile aceste şi întreg corpul de faţă sunt ale mele. Doar dacă, 
poate, nu m-aş asemui cu nu ştiu care nebuni, ale căror creiere sunt atât de 
tulburate de aburul apăsător al fieru cele negre, încât ei afirmă necontenit fie 
că sunt regi, când de fapt sunt cât se poate de săraci, fie că sunt înveşmântaţi 
în purpură când de fapt sunt goi, fie că au corpul de argilă, că toată fiinţa lor 
e un dovleac, ori că sunt alcătuiți din sticlă; dar aceştia sunt smintiţi, iar cu 
însumi n-aş părea mai puţin nebun dacă aş lua vreo pildă de la ei”. (Rene 
Descartes, Discurs asupra metodei, trad.C.Noica, Ed. ). 


Continuându-şi demersul argumentativ, Descartes ajunge la concluzia sa 
finală: singurul lucru de care nu se poate îndoi omul care meditează speculativ 
asupra temeiurilor, este însăşi faptul că se îndoiește; deci cugetă: “Dubito ergo 


cogito. Cogito ergo sum”. Doar astfel pot fi depăşite diverse opinii şi credințe 


circumstanţiale, între care şi cea a nebunilor delranţi. Şi astfel, condiţia nebuniei, 
ca ipostază a existenţei omeneşti, se dovedeşte a nu putea fi evitată în cel mai 
profund raționament de întemeiere filosofică a unui argument ontologic. lar când 
ne apropiem de împlinirea modernităţii, îl întâlnim pe Hegel scriind în Prelegere 
de istoria filosofiei: “Crima şi demenţa sunt extreme pe care spiritul omenesc în 
general le are de învins în cursul dezvoltării sale....sunt o treaptă esențială în 
dezvoltarea sufletului. ...!!(.....) 

Gândirea occidentală şi-a dat seama, pe întreg parcursul ei esențial, că 
“nebunia” e intrinsecă condiţiei umane. Astfel încât, în sec.XIX s-a impus chiar 
ideea că, în mod similar cu alte stări patologice, ea poate fi considerată un 
“experiment natural” care dezvăluie infrastructura psihismului uman.( ). Această 
perspectivă a evoluat însă în paralel cu alta, care despărțea tranşant alienarea 
psihopatologică de cursul vieţii cotidiane normale; atitudine care în perioada 
instituirii „ordinii rațiunii” în Europa modernității, a condus la claustrarea 
nebunilor în mari câmpuri de concentrare, alături de alte persoane ce tulburau 
ordinea publică. Atitudinea claustrării în astfel de „Hopitaux Generale” a fost 
precursoarea apariţiei azilelor de neuropsihiatrie în sec.XIX, în care alienaţii 
mentali au putut fi studiați metodic, timp îndelungat. Faptul a permis descrierea 
simptomelor şi sindroamelor psihopatologice; iar spre sfârşitul acelui veac, a 
nosologiei psihiatrice. In sistemele nosologico nosografice ale acelei vremi, bolile 
psihice erau delimitate predominant pe baza identificării unor sindroame, 
etiopatogenia cde putea fi incriminată jucând un rol secundar. Cât priveşte 
alienarea psihosocială pe care sistemul azilar din sec.XIX a instituit-o, ea a fost 
supusă spre sfârşitul sec. XX la o sistematică deconstrucție, prin des- 
instituționalizarea celor cu tulburări psihice şi prin lărgirea programelor antistigma. 
Astfel încât în prezent putem privi spre maniaci şi melancolici ca spre fraţii noştri. 


Aşa cum priveau şi anticii când comentau temperamentul melancolic. Precum şi 


cei din Renaştere, când Marsilio Ficino făcea elogiul saturnienilor melancolici 
geniali iar Erasmus pe cel al hipomaniacalilor bufoni. 

În prezent e acceptată o fluenţă între structura constitutivă a psihismului 
uman conştient şi cadrele nosologice ale psihiatriei, idee care e susținută şi de 
doctrina spectrelor maladive, ce se afirmă în clinica psihiatrică a ultimilor ani. De 
aceea considerăm important ca psihopatologia să se concentreze nu doar pe 
descrierea şi comentarea principalelor sindroame psihopatologice, ci şi să le degaje 
ca şi variante aberante ale psihismului normal şi adaptativ. 

Marile sindroame psihopatologice nu sunt infinite. Alături de melancolia şi 
mania antichităţii — care trimiteau spre tristeţea şi veselia normală, stări afective ce 
erau cultivate de tragedia şi comedia antică — cele câteva grupe sindromatice 
majore pe care se bazează clinica psihiatrică actuală (Chenar 9) trimit de asemenea, 
cu evidenţă, spre trăiri şi comportamente normale, fireşti, adaptative. Aşa sunt de 
ex. tulburările anxios fobice, care au în vedere frici exagerate şi insuficient de 
motivate situațional; sau dispoziţii în care subiectul e alertat nejustificat privitor la 
pericole iminente. Apoi, comportamentele excesiv de conflictuale, manipulative şi 
exploatative, care pot ajunge să fie etichetate ca expresie a unei tulburări de 
personalitate antisocială, ca psihopatie. La fel pot fi privite lucrurile în cazul unor 
convingeri puternice, lipsite de argumente raţionale, de gelozie sau persecuție, ce 
pot conduce la diagnosticul de tulburare delirantă monotematică. Mai pot fi 
menționate oboseala şi nehotărârea accentuată, preocuparea involuntară excesivă 
cu gânduri ce se repetă obsesiv, după modelul mustrărilor de conştiinţă şi a 
amintirilor neplăcute. Sau, dezinhibiţia expansiv euforică însoţită de o sociabilitate 
gregară, în afara sărbătorilor carnavaleşti; care se întâlnesc în sindromul maniacal. 
Desigur, variantele psihopatologice ale acestor trăiri comportamentele au un profil 
aparte; iar respectivul „sindrom” e resimțit deseori neplăcut, subminând 
performanţele subiectului în colectivitate, decontextualizându-l social. Astfel încât 


el ajunge să fie diagnosticat medico psihiatric ca având tulburări depresive, anxios 


fobice, de personalitate dizarmonică (psihopată), delir monotematic, tulburarea 
obsesiv compulsivă sau starea maniacală. 

Descrierea simptomatologică a sindroamelor şi simptomelor e făcută de 
obicei în tratatele de psihiatrie şi în monografii, lucrările dedicate special 
psihopatologiei descriptive (clinice) fiind rare.( ). Una din principalele aspecte ale 
psihopatologiei descriptive este diferențierea dintre sindrom şi simptom, ultimul 
fiind înţeles ca afectarea unor aspecte ale funcţiilor psihice izolate. Comentarea 
sindroamelor, a claselor semiologice supraordonate simptomelor, e făcută deobicei 
din perspectiva unor grupaje de simptome ce se întâlnesc frecvent împreună. O 
astfel de abordare predominant statistică, se cere dublată însă de acceptarea unei 
coerenţe specifice proprii fiecărui sindrom; şi a unei semnificaţii specifice a 
acestora în raport cu manifestările psihice normale. 

În lucrarea de față ne propunem să parcurgem zece astfel de clase 
sindromatice de tulburările psihice, pornind de la criteriile de diagnostic din 
actualele sisteme internaționale DSM-S şi ICD-10 (...); şi să urmărim în paralel 
echivalentul lor în normalitate, prin comportamente adaptative şi uneori chiar 
creatoare. În prezentul capitol introductiv vom schiţa această problematica unei 


asfel de abordări pornind de la cazul depresiei. 


b) Integrându-se în sec. XIX în medicina clinică, psihiatria a avut iniţial 
dificultăţi în interpretarea semiologiei sale, neputându-se referi la disfuncţia 


unui organ anume. 


Dacă trecem pe lângă un om şi îl vedem stând, adus de spate, nemişcat, cu 
capul în pământ, ne mirăm... şi poate îl întrebăm dacă nu are nevoie de ceva. Iar 
dacă nu ne răspunde şi alţii ne spun că nu vorbeşte cu nimeni, că stă aşa de multe 
ore, neinteresat de nimic, poate ne îngrijorăm,.. mai ales văzându-i fruntea încrețită 
sub forma literei greceşti omega. Şi ne întrebăm, dacă nu suferă cumva de o 


depresie majoră, catatoniformă, ce ar trebui diagnosticată şi tratată de către medicii 

psihiatri. Căci tulburarea depresivă e una din importante, frecventele şi uneori 
gravele stări psihopatologice de care se ocupă psihiatria. 

Când psihiatria şi-a făcut loc în sec.XIX printre clinicile medicale (alături de 
chirurgie), ea urma să adopte întregul ritual şi toată metodologia acestora, inclusiv 
arta diagnosticării bolilor în raport cu un sistem nosologico nosografic acceptat, 
elaborat în primul rând pe baza pe baza simptomelor şi sindroamelor. Medicina ce 
se constituia în acel secol se afla în avangarda ştiinţelor pragmatice, bazate pe 
cunoştinţe empirice - aşa cum preconizase Fr.Bacon în Renaştere. Doctrina 
umoralistă a antichităţii greco-romane care fusese reactivată în Renaştere, s-a 
transpus progresiv în concepții ce făceau trimitere la anatomia şi fiziologia 
organismului uman; la o fizică a solidelor, la chimie şi în cele din urmă şi la 
electricitate. Descoperirea microorganismelor şi a rolului lor în infecții, studierea 
funcționării fizico-mecanice dar şi chimice a organelor corpului omenesc, a condus 
la doctrina substratului lezional disfuncțional bio-corporal al bolilor umane; a 
marilor sindroame prin care ele se exprimă clinic. ( ). Viziune care i se atribuie 
prin tradiţie lui Wirchow. Semiologia medicală se constituie în acest veac tot mai 
mult prin referința la anatomia şi funcționalitatea organelor corpului omenesc. Şi 
aşa a rămas medicina până în prezent, diferențiată prin specialităţi ce se preocupă 
de tratarea ochilor, urechilor, gâtului, dinţilor, plămânilor, inimii, rinichilor 
ş.a.m.d. 

Doar psihiatria nu se putea însoți complet cu această mişcare, cu toate 
eforturile sale de a se referi la disfuncţiule creierului. Descoperirea determinării 
unei părți din simptomatologia psihică a bolii denumite Paralizie Generală 
Progresivă ca datorată unei meningoencefalite sifilitice, precum şi deducţiile pe 
care le avansau neurologii privitor la patologia unor zone din creier în corelaţie cu 
tulburările de vorbire, de sensibilitate, mers, orientare etc., se plasa doar în pragul 


problemelor specifice psihiatriei clinice. Căci patologia organului corporal denumit 

creier era practic monopolizată de neurologie. Fapt cu care marii psihiatri ai 
vremii, precum Charcot, erau de acord.( ). 

Semiologia psihiatrică s-a constituit totuşi rapid în această epocă, făcând apel 
la psihologia vremii. Aceasta, după ce timp de peste două milenii a servit filosofia 
— analizând şi comentând bazele cunoaşterii şi ale comportamentului etic - se mută 
acum, în sec . XIX, în direcţia unei ştiinţe empirice, experimentale, de laborator ; 
susținută de doctrina facultăţilor psihice şi de asociaționism.(  ). Principalele 
facultăți psihice erau considerate ca fiind cea cognitivă, cea volitivă şi, mai nou, 
cea afectivă. Fiecare facultate era subdivizată în funcţii, astfel încât se putea 
discuta despre gândire, memorie, fantezie, decizie liberă, impulsuri, emoţii, afect 
etc.(Chenar 1). Abordarea psihismului din perspectiva facultăţilor şi funcţiilor 
psihice s-a păstrat şi chiar s-a dezvoltat odată cu constituirea laboratoarelor 
experimentale de psihologie. Şi chiar după apariția în sec.XX a unor doctrine, 
precum comportamentalismul, configuraționismul, cognitivismul. Desigur, cu 
timpul s-au introdus termeni şi concepte noi, atât în psihologie cât şi în 
psihopatologie. Dar, psihologia funcţiilor a secondat în permanenţă toate 
orientările doctrinare psihologice, care s-au văzut obligate să comenteze atenţia, 
orientarea, percepţia, vigilitatea conştientă, memoria, gândirea, motivația. Astfel 
încât ea s-a menţinut până în zilele noastre. Această abordare nu putea da însă 
socoteală de sindromatologia psihopatologică, deoarece “tabloul clinic” se 
distribuie între diverse sectoare ale funcţiilor psihice. 

Observarea îndelungată de către specialişti a pacienţilor internați în azilele 
de neuropsihiatrie, a condus în sec.XIX la identificarea unor pattern-uri de trăiri şi 
manifestări anormale relativ constante, care au fost denumite “unităţi de analiză” 
(....). Aşa erau halucinaţiile, delirurile, depresia, fobiile, deteriorarea cognitivă, 
(demenţa) stuporul etc. Acestea apăreau la anumiţi pacienţi ca un fel de echivalent 
al sindroamelor din medicina generală, putându-se manifesta, în perspectivă 


longitudinală, în mai multe boli. 

Chenar 1 
Psihologia celor trei facultăţi psihice 


- Facultatea cognitivă reuneşte următoarele funcţii - percepția; memoria; reprezentare şi 
imaginare, judecare (gândire) în sens de inferență logică prin care se rezolvă probleme 
teoretice şi practice; - cursul ideativ, considerat ca o ofertă sau pulsiune spontană de 
informaţii mnestice. Tot de funcţiile cognitive ar tine atenţia şi orientarea, mai ales cea 
temporo spaţială, în raport cu sine şi cu alții; perceperea timpului s-a degajat ca o problemă 
specială; şi la fel, perceperea propriului corp şi perceperea altora. În strânsă corelaţie cu 
funcțiile cognitive este comentat limbajul verbal, inclusiv “limbajul interior”. Comunicarea 
(interumană) ar constitui un domeniu aparte. 

- Facultatea volitivă reuneşte: - motivaţia; - deliberarea şi decizia ( cu sintetizarea 
influențelor din partea altora); proiectarea, implementarea şi realizarea unui obiectiv prin 
comportament persistent, cu rezistență la „zgomotele” perturbatoare şi la influenţe negative; 
evaluarea şi corectarea acţiunii în cursul desfăşurării sale şi în perspectiva consecinţelor. 
Comunicarea poate fi comentată şi în perspectivă volitiv comportamentală. 

- Facultatea afectivității e uneori corelată cu cea pulsională, coparticipând la motivaţie. 
Ca aspecte particulare se înregistrează: - emotivitatea circumstanţială şi controlul ei; 
pulsiunile instinctiv-afective şi controlul lor; - dispoziţiile afective; - ataşamentul şi trăirile 
afective relaționale (iubire, ură, suspiciune); - afectele valoric spirituale. 

În sistemul funcţiilor psihice tradiţionale nu-și găseşte un loc clar problema sinelui 


(eului), a persoanei şi a relaționărilor interpersonal sociale. 


Principalele observaţii clinice semiologice au fost făcute în Franţa, Anglia şi 
Germania, terminologia fiind iniţial exprimată de limbile respective. Treptat s-au 
decantat termeni acceptaţi internațional. De fapt, o serie de boli aveau deja etichete 
din antichitate, precum melancolia, mania, histeria. Alte tulburări au fost 
comentate în Europa încă din perioada postrenascentină, deseori fiind indicate prin 
expresii latine sau greceşti (e.g. dementia, frenetic etc.). În sec.XIX se reactivează 
ŞI se impun în medicina psihiatrică expresii precum: delirul, paranoia, halucinaţiule, 
fobia, obsesia, astenia etc. Expresia de “nevroză”, care a fost introdusă în 
sec.XVII, îşi schimbă înţelesul ei iniţial, care se referea la tulburări consecutive 


suferinţei neuronilor. lar ca termen nou apare cel de “psihoză”. Sec.XIX a produs, 

prin atenta observare, descriere şi spiritul său de sistematizare, aproape întreaga 
simptomatologie a psihiatriei. 

Dar, se cere revenit la problema centrală pe care o avea medicina psihiatrică 
din acea vreme, aceea că nu se putea referi la un organ — la fel ca inima, plămânii, 
ficatul - a cărui deficit disfuncțional să exprime direct şi explicit, profunda tristeţe 
a depresiei, euforia dezinhibată a maniei, sau convingerea aberantă a delrului 
paranoiac. 

Psihologia ştiinţifică - cantitativ experimentală - ce s-a dezvoltat în această 
vreme, centrată pe funcţii, nu prea era de ajutor pentru a înţelege de ce şi cum un 
om a ajuns să fie convins că s-a transformat în Napoleon. Nici 
comportamentalismul, ca doctrină care încerca să gireze la începutul sec.XX 
ştientificitatea psihologiei - şi nici chiar psihanaliza, care propune un model 
hermeneutic de analiză a comportamentului uman relațional, dimensionat prin 
moralitate - nu răspundeau unor astfel de exigenţe. Variatele orientări şi doctrine 
psihologice ale sec. XX, de la etologie la configuraționism şi cognitivism până la 
psihologia relaţiilor interpersonale, au susținut câmpuri sistematizate de cercetare. 
Dar nu au putut oferi o imagine globală şi coerentă a psihismului uman normal, 
care să fie folosită de psihopatologie ca un referenţial pentru tulburările pe care 
aceasta le constata. De abia spre sfârşitul sec.XX au început să se agrege sinteze 
trans-doctrinare în domeniu, aşa cum a încercat psihologia şi psihopatologia 
developmentală şi a ciclurilor vieţii; sau cum pretinde cea evoluționistă 
(culturală).( ) 

Deşi situația din ştiinţa psihologiei era în sec., XIX cea comentată mai sus, 
psihopatologii au simțit constant, la fel ca toți oamenii, că în cazul manifestărilor 
patologiei mentale întâlnim în mare măsură echivalentul deficitar disfuncțional a 
unor trăiri normale. Faptul presupunea că, o structură funcțională firească şi 
adaptativă a psihismului uman, se perturbă. De aceea încă din acel veac s-a 


încercat abordări centrate pe o apropiere între stări psihopatologice şi trăiri din 

viaţa de zi cu zi. Aşa a fost trimiterea la somnul cu vise, pe care a propus-o spre 
mijlocul veacului Moreau de Tours şi alţi psihiatri. De fapt în unele boli infecțioase 
febrile şi în sevrajul alcoolic, realmente pacienţii manifestau trăiri de tip oneiroid. 
În aceeaşi direcţie au fost studiate şi trăirile depersonalizant halucinatorii 
particulare ce apar după consumul unor substanţe psihoactive, precum haşişul. 
Acest model al “disoluţiei câmpului de conştiinţă vigil” cu eliberarea unor 
conţinuturi mnestico-imaginative (oneiroide), a continuat să fie cercetat până spre 
mijlocul sec.XX. Dar el acoperea doar o zonă delimitată a problematicii 
psihopatologice. 

O altă idee lansată în sec.XIX se corela evoluţionismului. Neurologul 
britanic Jackson a sugerat acceptarea faptului că, prin evoluţie, creierul uman (şi 
psihismul) a câştigat treptat noi funcții, superioare şi integratoare, care 
coordonează funcționarea structurilor cerebrale mai vechi filogenetic.( ) Iar noile 
structuri mai complexe ar fi mai sensibile la noxe în raport cu cele mai vechi 
filogenetic; care sunt mai simple şi stereotipe dar mai rezistente. Simptomatologia 
(psiho) neurologică s-ar realiza prin faptul că, în urma noxelor, unele funcții 
superioare nu se mai manifestă; ceea ce exprimă simptomatologia deficitară al 
bolii. lar pe de altă parte, se exprima pregnant funcții mai simple, vechi, primitive; 
care erau acoperite sau integrate (implicate) în funcţiile superioare. Şi care acum se 
afirma direct, nestingherit,  nefiltrat, persistent, deranjant. lar în final, 
simptomatologia s-ar contura şi prin efortul persoanei de a-şi corecta deficitul. 
Concepţia lui Jackson, care explica destul de bine unele situaţii din neurologie, a 
fost adoptată apoi şi de mulţi psihiatri de la începutul sec.XX (Janet, Bleuler, de 
Clerambaud) fiind reactivată spre mijlocul veacului XX de către psihiatrul francez 
H. Ey. ( ). Acesta susținea în sprijinul jacksonismului, că, trăirile psihopatologice 
exprimă un aspect al minusului psihologic, al deficitului, care „eliberează” o 
simptomatologie pozitivă ce era latentă. El a reluat şi perspectiva „disoluției 


câmpului de conştiinţă” al actualităţii trăite vigil; pe care a dublat-o însă cu cea a 

unei dimensiuni diacrone, biografico-caracteriale a persoanei morale (Chenar 2). 
Ceea ce e interesant în concepţia lui Ey este că, interpretând psihismul uman 
printr-un filtru predominant fenomenologico psihanalitic, el face totuşi trimitere la 
“un organism psihologic conştient”, care ar dubla organismul biologic. 
Instrumentarul psihologic al acelei vremi de la mijlocul sec. XX, nu permitea însă 
un astfel de salt; care să introducă o analogie între structura funcţională psiho- 
corporală a individului biologic şi cea a psihismului specific uman. Ideea ar putea 
fi reluată însă în discuţie acum, odată cu actuala psihopatologie evoluționistă 
(culturală), ce integrează şi perspectiva cognitivist fenomenologică şi pe cea a 
ciclurilor vieţii. 

În concluzie: prima jumătate a sec.XX a găsit lumea occidentală cu o 
medicină psihiatrică ce avea o semiologie aproape complet constituită, bolile fund 
integrate într-o sistematică nosologică coerentă elaborată de către Kraepelin, 
constituită pe baza cazuisticii azilare. Dar, aşa cum era formulată şi privită pe 
atunci, această simptomatologie era dificil să fie derivată direct din disfuncția 
organului creier, într-un mod similar cu tulburările neurologice. lar corelarea cu 
fenomenologia trăirilor comportamentale normale era în mare măsură blocată de 
însăşi atitudinea alienării azilare. Totuşi, odată cu începutul sec. XX, ceva esenţial 


din atmosfera științifică din jurul psihismului uman a început să se schimbe. 


c) Jaspers şi reacţia psihopatologică depresivă (de doliu) la începutul 
secolului XX. 

În 1913 apare prima carte de Psihopatologie generală scrisă de tânărul 
psihiatru K.Jaspers din Heidelberg, autor care va deveni ulterior un cunoscut 
filosof existențialist.(  ). Impozanta sa lucrare dedică o parte substanțială 
simptomatologiei. Jaspers concepea psihismul uman în tradiția lui Kant, ca fiind al 
unei persoane morale, deschisă spre transcendenţă şi centrată de un eu conştient, 


reflexiv, orientat spre relaţii interpersonale duale, în mijlocul socio-culturii. 

Chenar 2 


Concepţia lui Ey privitoare la “organismul psihic” ce se suprapune peste cel biologic; abordare din 


perspectiva conjuncţiei între “conştiinţa actualităţii” şi “conştiinţa morală” 


conştiinţa morală 


a persoanei 


identitate 
biografică 


psihism sincron 


psihism diacron câmp actual eveniment conştiinţa 


al conştiinţei actual situaţiei actuale 
tat ani E MIE si i II 


prezenţa subiectului în situaţia actuală 


În Psihopatologia sa el acordă un important rol metodologiei de obţinere şi 

sistematizare a informaţiilor privitoare la starea şi condiția unei persoane bolnavă 
psihic; pe care le grupează în: trăiri subiective (fenomenologie), manifestări psihice 
măsurabile (atenție, memorie, inteligenţa operativă etc.), expresivitate emotivă 
comunicantă, date biografice şi comportamentale obţinute din variate surse. Ideea 
de bază era ca, prin astfel de informaţii, psihopatologul să poată construi tabloul 
unui “caz tipic exemplar” al unui domeniu de psihopatologie. Referinţa la „caz”şi 
ideea cazului exemplar se impunea pe atunci, în cadrul paradigmei unei 
metodologii specifice ştiinţelor umane, pe care o deschisese Dilthey; iar „cazul 
ideal” era propus în sociologie de M.Weber. Jaspers sugera că profilul unui caz 
tipic ideal, luminează şi orientează medicii şi psihopatologii în activitatea lor 
practică şi de cercetare. 

Pornind de la ideea lui Dilthey a comprehensiunii interpersonale empatice, 
Jaspers introduce printre posibilele entități psihopatologice şi „reacțiile 
comprehensive anormale”. Noi putem înţelege — scria el - că un alt om devine trist 
atunci când îi moare o persoană apropiată, deoarece fiecare dintre noi am fi 
reacționat în acelaşi fel; fiind capabili de a ne transpune, prim empatie, în situaţia 
de viaţă a celuilalt. În unele cazuri însă tristeţea (depresia) ce apare, e exagerată ca 
intensitate şi durată, manifestându-se particular; de aceea o putem eticheta ca 
anormală, psihopatologică; dacă caza încetează, subiectul î-şi revine însă treptat. Şi 
la fel gelozia; sau revolta după o frustrare. Se deschidea astfel poarta pentru 
stabilirea unei legături între sindromul psihopatologic şi trăirea umană firească. 

Reacţia comprehensibilă anormală face parte dintr-o suită de modalităţi 
dinamice ale psihopatologiei clinice pe care Jaspers le-a descris şi care mai 
cuprinde: - dezvoltarea anormală; - procesul psihopatologic (diferit de cel organic); 
- fază (sau episod) al unei patologii ciclice; - defectul developmental; şi - defectul 
postprocesual. 

În continuarea viziunii lui Jaspers privitoare la  anormalitatea 


psihopatologică, la Clinica din Heidelberg K. Schneider va comenta ulterior zece 

tipuri de “personalităţi psihopate” în termenii limbajului cotidian, nepsihiatric. El 
considera că aceşti oameni suferă şi îi fac pe alții să sufere din cauza structurii lor 
caracteriale, fără a fi propriu zis nişte bolnavi psihici. Astfel de exemplu, aşa 
numitul psihopat isteric, era etichetat de către Schneider ca un om care vrea să se 
valorizeze mai mult decât merită, atrăgând atenţia asupra sa.( Geltunsdurfstige). 

În aceeaşi atmosferă intelectuală de început a sec.XX, psihanaliza lui Freud 
a dezvoltat şi ea o viziune a stărilor psihopatologice, care ar deriva din intervenţia 
unor mecanisme intrapsihice (subconştiente). Stări şi mecanisme care, în principiu, 
sunt aceleaşi în normalitate şi în psihopatologie. Astfel, pentru depresie, referința 
lui Freud era de asemenea la starea de doliu. Iar psihanaliza avansa şi o explicaţie 
pentru durata prelungită a depresiei de doliu, în care propriul psihism al subiectului 
ar urma să „metabolizeze” anumite aspecte ale unor relaţionări inconştiente aparte, 
cu persoana de ataşament dispărută, care fuseseră „încorporată” în propriul 
psihism. 

Reacțiile anormale comprehensive au fost studiate apoi tot mai mult de către 
psihopatologi, mai ales în corelație cu dez-instituționalizarea suferinzilor psihici, 
din a doua jumătate a sec.XX. Ele au fost chiar acceptate şi incluse în nosologia 
psihiatrică. S-a studiat în continuare corelaţia între semnificaţia evenimentului şi 
tipul de reacție: în perspectiva tradiţională, în fața iminenţei unui pericol se 
instituie o reacţie anxios fobică, în urma unei pierderi, una depresivă etc. Dincolo 
de reacțiile anormale comprehensive au fost urmărite apoi şi reacțiile prelungite, 
corelate persistenţei în memorie a unui eveniment psihotraumatizant (e.g. reacția 
de stres posttraumatic, în care se actualizează stări anxioase fără nici-o ameninţare 
actuală). Şi de asemenea, reacţiile de dezadaptare, condiţionate de situaţii noi şi 
problematice; în care pot să se manifeste simptome anxioase, depresive, iritabile 
fără stresori direct corespunzători actuali. În sfârşit, s-a urmărit rolul stresorilor 
psiho sociali în creşterea vulnerabilităţii, a pregătirii şi în declanșarea unor stări 


psihopatologice. Cu această ocazie s-a constatat şi faptul că același eveniment 

major poate avea, la diverse persoane, repercusiuni variate. Şi nu doar în ceea ce 
priveşte intensitatea reacției comprehensive, ci chiar ca mod de manifestare (e.g. la 
pierderea unei rude apropiate o reacţie de indiferenţă, furie, sau chiar satisfacție; şi 
nu depresie). Astfel încât, a apărut ideea că în cele din urmă, în manifestarea unei 
reacţii psihice de anumit tip, un rol important îl joacă şi disponibilităţile de a 
reacționa de care subiectul dispune. Modelul unei manifestări depresive, anxioase 
sau de suspiciune, preexistă ca disponibilitate în subiect; iar semnificația unui 


eveniment actual doar îl actualizează şi îl modelează. 


d) Depresia psihopatologică şi standardizarea diagnosticării ei. 

Revenind la reacția anormală de doliu la care făcea referire Jaspers şi Freud, 
se cere avut în vedere că depresia ce constituie nucleul acesteia, nu este o tulburare 
psihică oarecare. Ea figurează printre cele mai vechi suferinţe psihice, recunoscută 
încă de medicina greco-romană sub denumirea de melancolie. Melancolia 
hipocratică, reetichetată în sec.XIX ca depresie şi epurată de mixajul său tradițional 
cu anxietatea şi delirul, devine pe parcursul sec.XX - în combinaţie cu mania - 
boala maniaco-depresivă; care, era una din cele două “psihoze endogene” ce se 
plasau în centrul nosologiei psihiatrice sistematizată de către Kraepelin. 

Depresia este desigur uşor de diagnosticat, prin faptul că omul devine trist, 
retras, necomunicativ, neinteresat de viaţa curentă. Nimic nu pare a-i mai face 
plăcere; el se gândeşte la trecut şi vinovăţie, se autodepreciază şi se preocupă de 
moarte. Dincolo de acest cadru general cu care suntem familiarizați odată cu 
tristețea normală, în psihopatologie avem însă nenumărate variante de intensitate, 
moduri de manifestare şi mixaj cu alte stări psihopatologice. De aceea diagnosticul 
psihiatric de stare depresivă se cere oareşcum standardizat, pentru ca un episod 
anume să fie cât mai adecvat circumscris; şi astfel înţelegerea dintre medicii 


terapeuţi şi cercetători să funcționeze. 

Către sfârşitul sec.XX s-a impus tot mai mult în psihiatrie standardizarea 
procedurilor de diagnostic şi evaluare a stărilor psihopatologice, în cadrul unei 
orientări comportamentalist cognitiviste, care făcea apel la „definiţii operaționale” 
(). Ideea că psihopatologia se organizează ca un „construct teoretic” - în raport 
cu nemijlocitul manifestărilor celor cu tulburări psihice - a fost formulată încă de 
Jaspers, prin chiar proiectul cazului tipic exemplar; temă ce a fost susţinută ulterior 
de mulți autori. ( ). Acum însă ea s-a generalizat, urmărind idealul ştiinţelor 
cantitative exacte. S-au introdus astfel în psihopatologie liste de simptome, definiți 
operaţionale, interviurile structurate şi semi structurate; toate orientate spre 
evaluări cantitative cât mai exacte şi reproductibile. 

În această perspectivă, un sindrom cum e cel depresiv este caracterizat în 
primul rând printr-o listă de „itemi” sau simptome (subiective, expresive, 
comportamentale), pe care un examinator urmează să le identifice prin proceduri 
riguroase şi reproductibile. Numărul acestor itemi poate varia; şi aceasta deoarece 
procedura de diagnostic se poate centra doar pe simptomele cele mai specifice şi 
frecvente; sau poate avea în vedere şi simptome mai rare şi mai puţin specifice. 
Pentru exemplificare putem menţiona scala de evaluare a lui Beck pentru depresie 
care propune 20 itemi: tristeţe subiectivă; pesimism; sentimentul eșecului (bilanţ); 
incapacitate de a se bucura (anhedonie); vinovăţie; sentimentul necesităţii de a fi 
pedepsit; autodepreciere (insatisfacţie față de sine); autoacuzare; autoagresiune 
(tendințe suicidare), plâns; retragere (izolare socială), nehotărâre; părere 
nefavorabilă față de sine (fizic); dificultăți în muncă; tulburări de somn; 
fatigabilitate; inapetenţă; pierdere în greutate; preocupări (îngrijorare) față de 
starea fizică; absenţa libidoului. O altă scală des folosită în depresie este cea a lui 
Hamilton, care are o variantă cu 17 itemi şi una mai amplă cu 24 itemi. 
Instrumentul cu care s-au efectuat studiile OMS asupra depresiei, SADS, avea 40 
itermi. Cel mai elaborat instrument standardizat de evaluare a depresiei, CODE- 


DD(1980), avea 90 temi, permiţând diagnosticul după criterii a unor diverși autori. 

În perspectiva evaluării cantitative, se cere ca itemii să fie explicit formulaţi, 
eventual descrişi şi susținuți de întrebări mai mult sau mai puţin structurate, pe care 
investigatorul este invitat să le folosească. Iar pentru fiecare item se introduce o 
evaluare numerică, ca de ex.: 0 = absent; 1 = prezent uşor; 2 = mediu; 3 = sever 
(gravitatea este şi ea de obicei exemplificată). Scala de evaluare se aplică unor 
pacienţi ce sunt deja diagnosticați şi sub tratament; iar evaluatorul (sau însuşi 
pacientul în caz de autoevaluare) marchează cifra corespunzătoare la fiecare item, 
obținându-se astfel şi o notă globală. Repetarea evaluării peste un interval de timp, 
indică, prin noua cifră globală obținută, amplificarea sau reducerea intensității 
depresiei. 

Instrumentele de evaluare pot ţinti nu doar un anumit sindrom aşa cum e 
depresia; ci un întreg grupaj sindromatic care frecvent se manifestă împreună, 
sincron sau diacron. De ex. ele pot include şi simptome din aria anxios fobică, 
obsesiv compulsivă, astenică, relațional senzitivă, paranoidă etc. Sau, şi simptome 
din serie maniacală, pentru a se surprinde un eventual viraj bipolar. Apoi, 
instrumentele de diagnostic mai mult sau mai puţin standardizate, pot viza o zonă 
amplă de psihopatologie; sau chiar ansamblul ei. În acest sens s-au elaborat 
interviuri semistructurate pentru diagnosticarea, cel puţin orientativă, a majorității 
entităților cuprinse în DSM-III-5 sau ICD-10. 

În cadrul sistemului american de diagnosticare propus de Manualul DSM-5, 
pentru diagnosticul de depresie majoră se cere prezenţa a minimum 5 din 9 itemi 
simptomatici indicaţi, obligatoriu fiind ca unul din aceştia să fie dintre primii doi. 
Aceştia sunt: 1) Dispoziţie depresivă aproape tot timpul; 2) Scăderea interesului 
pentru aproape toate activităţile. Ceilalţi itemi se referă la : scăderea în greutate, 
tulburarea de somn, inhibiție psihomotorie (sau agitație), anergie, sentimentul 
lipsei de valoare sau vinovăţie, scăderea capacității de a se gândi, de a se concentra 
şi decide, gânduri recurente de moarte. Simptomatologia identificată trebuie ca - în 


raport cu recomandările generale ale sistemului - să exprime o evidentă modificare 

a felului de a fi anterior. Apoi, ea trebuie să dureze cel puţin 2 săptămâni şi, 
desigur, să inducă suferință şi disfuncție socială. Diagnosticul episoadelor 
depresive în DSM-S poate avea diverse intensități şi durate, ele putând fi marcate 
de o serie de „specificatori”. În ultima ediţie a manualului, întreaga patologie de tip 
depresiv e plasată într-un capitol special, sugerându-se astfel că ea exprimă o 
disfuncție specifică a unei structuri funcţionale constitutive a psihismului 
persoanei. 

Abordarea  diagnostică pe care o dezvoltă sistemele standardizate 
cuantificate, inclusiv în cazul depresiei, este desigur foarte utilă pentru 
identificarea cazurilor, urmărirea evoluției lor clinice şi cercetarea ştiinţifică. 
Totuşi, varietatea opţiunilor pentru includerea itemilor în lista caracterizantă e 


uneori deconcertantă; neindicând destul de clar nucleul formal, din care toate 


aceste manifestări simptomatice înregistrabile decurg. Adică coerenţa sa de 
sindrom, de „câmp semiologic”. Ori,o astfel de abordare nu e imposibilă, dacă se 
acceptă si o perspectivă fenomenologică. 

Standardizarea  diagnostică psihiatrică — inclusiv cea privitoare la 
psihopatologia depresivă — a fost oficializată prin manualul american DSM III-5; 
care a susţinut şi o concepţie aparte asupra sindroamelor psihopatologice ce se cer 
diagnosticate. Aceasta ar putea fi rezumată astfel: „ Un pacient X are o tulburare 
(sindrom) Y (e.g. depresiv, schizofren); şi nu: Pacientul X este Y (e.g. este un 
depresiv, schizofren)”. Această concepţie, decontextualizează sindromul ce se cere 
diagnosticat (recte depresiv), desprinzându-l de corelația sa cu trăirile fireşti, cu 
biografia pacientului şi circumstanţele în care el există. Şi nu lasă aparent speranţe 
pentru a căuta echivalentul în normalitate al sindroamelor. 

Ne putem de aceea întoarce la tentativele de abordare fenomenologică ce s- 
au încercat către sfârşitul sec. XX. Fenomenologia psihopatologică - care recurge 
la trăirile subiectiv conştiente ale persoanei - a propus la un moment dat (Tattosian, 


1979) ca în loc de „sindrom depresiv” definit prin suma simptomelor înregistrabile, 

să se vorbească despre „fenomen depresiv” anormal. Iar acesta, ar putea fi sesizat 
global, ca plecând de la posibilitatea umană de a trăi depresia, printr-o desprindere 
de lume, de viitor şi de prezent, în contextul unei suferinţe care-l rephază pe trecut 
şi neființă. O astfel de perspectivă menţine trimiterea la trăirile normale, subliniază 
manifestarea rigidă şi autonomizată a unei astfel de trăiri, într-o modalitate 
simplificată, ce blochează cursul derulării vieţii cotidiene. Nucleul unei astfel de 
trăiri depresive ar putea fi caracterizat formal, menţinându-se însă inserția sa în 
tristeţea normală. 

Astfel de sugestii pot fi reluate în prezent, când neofenomenologia 
colaborează fructuos cu cognitivismul şi neopsihanaliza. Lista simptomelor 
depresive nu exclude înţelegerea unui cadrului fenomenologic specific al derulării 
acestei trăiri; care, ar putea fi caracterizat printr-o structură formală din care 
simptomele înregistrabile derivă. Astfel, esenţial în perspectivă fenomenologică 
poate fi considerat faptul că în depresia psihopatologică, subiectul se simte şi este 
blocat în raportarea sa faţă de situațiile actuale, printr-o repliere pe trecut; că el nu- 
şi mai poate folosi disponibilităţile sale de angajare, de poziționare atitudinală 
externalizată în raport cu lumea şi situaţiile; iar drept consecinţă, el iese din 
„prezenţa sa receptant asertivă la prezentul circumstanțial”; repliindu-se pe un 
trecut vinovat, orientat fiind de ideea nefiinţei. Acest aspect nuclear poate fi inclus 
într-un cadru formal; a cărui schematism e util şi necesar - dincolo de listele de 
simptome pe care le susține — pentru conturarea şi identificarea sindromului 
depresiv. Acesta ar consta din : o inhibiţie retractilă, bradipsihică, anergică şi 
autodevalorizantă, cu o repliere centripetă pe sine, pe propriul corp şi pe propriul 
trecut, cu orientare spre moarte.(Chenar 4 ). 

Pornind din direcții opuse, comportamentalismul standardizant şi 
fenomenologia subiectivităţii, trimit spre aceeaşi manifestare deficitară şi blocantă 
a unei structuri funcționale — sau a unui mod de existenţă firesc al persoanei -,ce 


ajunge să se manifeste dediferențiat şi autonom. 

Revenind la abordarea standardizată a diagnosticului şi la listele de itemi, 
reafirmăm perspectiva conform căreia, pentru toate sindroamele majore se poate 
regăsi, alături de listele de simptome ce le definesc, câte o trimitere spre trăiri 
normale din care ele derivă. Rămânând între parametrii medicinii psihiatrice , 
gândirea medicală nu poate renunţa la întrebarea ce s-a profilat încă din secolul 
XIX : “ce organ (eventual psihic) al omului este disfuncțional în cazul depresiei ?” 


Și, în strânsă corelație cu aceasta: „care e semnificația stărilor depresive 


normale?”... din care Jaspers deriva depresia psihopatologică. 


Chenar 3 
Elemente ale unui nucleu formal al depresiei, ce se exprimă în simptome 
ale variatelor funcţii psihice 
inapptenţă muti$m stupor dispoziție sade tristă 
scădere în vorbire - anxioasă, jritabilă 
greutate ideaţie indecizie 
libido - memorie abulie 
percepţie - activitate - retragere socială 
dissomnie estezie motțicitate - 
trezire şi 
rău matinal 
instinct cogniție comportament afectivitate 
vigilitate motricitate sociabilitate 
inhibiție retractilă autovalorizare - 
e e 


Eaa. ET 7 
nimicnicie, vinovăție, lipsă de speranță 


repliere pe trecut 


bradipsihică apera hipocondrie, preocupare de neființă, ideație suicidară 
© 


(=) 
(astenică) (ieşirea din prezenţa cotidiană) 

e) Semnificația adaptativă a reacției depresive. Psihologia şi 
psihopatologia evoluționist antropologică 

Dacă pe vremea lui Jaspers cineva ar fi întrebat de ce e omul trist când 
pierde pe cineva apropiat, probabil i s-ar fi răspuns: „pentru că aşa e natura 
umană”. După anul 2000, în vremea în care diagnosticul depresiei beneficiază de 
definiții operaţionale, scale de evaluare şi trimiteri spre o infrastructură formală, 
răspunsul tinde însă să se schimbe. Şi aceasta, inclusiv prin contribuţia 
psihopatologiei evoluționist culturale. Se sugerează acum o surprinzătoare 
perspectivă, care afirmă că în joc e de fapt şi o strategie adaptativă. 

Să fie oare retragerea inhibată depresivă un model comportamental 
adaptativ? Pentru a răspunde la o astfel de întrebare se cere făcut un scurt excurs 
prin problematica psihologiei şi psihopatologiei evoluționiste, punctând şi felul în 
care ultimele decenii au abordat psihismul uman din perspectiva antropogenezei şi 


a istoriei culturale. 


Psihologia şi psihopatologia evoluționistă, care s-a dezvoltat mai ales după 
anul 2000, au sugerat că progresele realizate în lumea animalelor prin selecția 
naturală şi sexuală se referă, pe măsură ce urcăm pe scară evolutivă, nu atât la 
transmiterea genetică a unor organe perceptive şi de execuţie mai performante; cât, 
mai ales, la selecția şi transmiterea genetică a unor comportamente adaptative de 
supravieţuire şi multiplicare, tot mai elaborate şi performante. Comportamente 
susținute şi coordonate prin reţelele neuronale ale sistemului nervos central. Fapt 
ce a evoluat în paralel cu procesul de telencefalizare. E vorba de strategii de 


raportare la variate situaţii, care fiind frecvent salutare, ajung să se selecţioneze 

transgeneraţional. Astfel încât, indivizii să le aibă la dispoziţie în recuzita lor 
comportamentală, pentru a le utiliza la nevoie. 

Respectivele modele comportamentale ar fi susţinute de structuri funcționale 
cerebrale care, odată selecționate evolutiv, se transmit în mare măsură genetic (cel 
puţin ca disponibilitate), sub forma unor „moduli psihocerebrali”; ce intră în 
funcțiune odată ce întâlnesc în ambianţă stimulii declanşatori specifici. Dintre 
acestea fac parte, desigur, majoritatea comportamentelor considerate tradițional ca 
instinctive; inclusiv conduitele de maternaj, pregătirea ambianţei pentru noua 
generaţie, ascunderea în faţa pericolelor, confruntarea masculilor pentru o poziție 
dominantă în grup etc. Şi la fel, migraţia în timpul iernii; iar la altele hibernarea. 
Un comportament precum cel de hibernare, se caracterizează printr-o retragere 
inhibată ce se instalează ciclic în perioada anotimpului rece. Şi deoarece atunci 
resursele sunt reduse, el este adaptativ pentru individ, acesta consumând mai puţine 
alimente. Până la un punct situaţia e similară în odihna consecutivă unui efort fizic 
epuizant; sau cu retragerea inhibată ce însoţeşte rănirea şi boala, reducând 
solicitările şi favorizând vindecarea. În psihobiologie a mai atras atenţia „reflexul 
de moarte” (totstelreflex) şi sumisiunea consecutivă înfrângerii dintr-o confruntare, 
care reduc agresivitatea agresorului. Astfel de manifestări au fost comparate cu 
inhibiţia bradipsihică a oamenilor deprimaţi după o înfrângere sau un eşec. Noi 
considerăm de obicei că în aceste cazuri retragerea depresivă e o consecință a 
demoralizării indusă de nereuşită, cu scăderea stimei de sine. Dar această retragere 
favorizează de fapt şi reculegerea subiectului pentru reorganizarea proiectelor sale 
de viaţă; astfel încât el să opereze în viitor cu o mai adecvată utilizare a resurselor 
în vederea succesului. Acest ultim aspect, adaptativ, este desigur, mai complex 
decât cel al simplei refaceri energetice. 

Modele psihobiologice pe care evoluționiştii le-au invocat, chiar dacă sunt 
parțial sugestive, nu sunt suficient de convingătoare pentru considerarea retragerii 


depresive inhibate specifică omului ca o strategie adaptativă. Dar psihologia 

evoluționistă are o abordare mai largă, care ţine cont şi de modificările profunde ce 
s-au petrecut în psihismul uman în urma antropogenezei şi istoriei culturale. 
Psihismul lui homo sapiens şi-a dezvoltat o complexă capacitate de operare 
cognitiv intelectivă pe modele ale realităţii, susținută de limbajul articulat. Creierul 
său e dotat cu structuri funcţionale de tip modular, care-i permite să-şi însuşească 
şi să utilizeze acest limbaj, în multiple direcţii ce-i complexifică psihismul. Alți 
moduli psihocerebrali stau la baza memoriei ca suport al identităţii biografice; şi a 
reactualizării utile a datelor acesteia, în cadrul perceperii şi rezolvării situaţiilor 
problematice actuale. Funcţiile cognitive sprijină atât acţiunea cât şi relaţionarea 
subiectului cu alții. Din perspectivă antropogenetică sunt importante de invocat 
acum, în marginea interpretării depresiei, trei aspecte specifice: a) funcțiile 
executive; b) cele ale cogniției sociale; şi c) cele ale operării pe modele 
metareprezentative (Chenar 4). 

a/ Funcţiile cognitive executive susţin acţiunile cu scop, care se realizează în 
timp, pe baza unui proiect ce se derulează prin etape succesive; şi care e în 
permanenţă controlat informativ, inclusiv prin informaţii inverse. Angajarea în 
acțiuni şi proiecte. vizează o situaţie viitoare; astfel încât temporalitatea trăită e 
intens implicată în această perspectivă. Sindromul depresiv, ce apare deseori în 
condiţii de eşec în realizarea proiectelor, e în esenţa sa caracterizat prin 
incapacitatea de a mai concepe viitorul, de a mai avea aşteptări si speranţe; şi prin 
retragerea inhibată a subiectului din prezenţa sa la actualitate, cu lipsă de dorinţe şi 
dezinteres faţă de orice nou proiect. Replierea pe trecut şi neființă, inhbiţia 
abulică, dau contur acestui sindrom. In schimb în sindromul maniacal — care e 
opusul simetric a celui depresiv — subiectul apare ca marcat de ”elație”, el 


angajându-se nesăbuit în proiecte viitoare nerealizabile. 


b/ Funcţiile cogniției sociale stau la baza unei alte dimensiuni fundamentale 


specifică psihismului uman, ce se manifestă în aria relaționărilor interpersonal 

sociale, marcate de ataşament. lar depresia doliului se manifestă exemplar în 
împrejurările pierderii unei persoane de care subiectul e ataşat. 
Evoluţioniştii consideră că, cogniţia socială a devenit extrem de importantă 


pentru homo sapiens, în condițiile în care acesta trăia, în perioada preagricolă, în 


Chenar 4 Trei domenii specifice psihismului uman : 
acţiunea cu scop, relaţionarea socială şi 
metareprezentarea narativă 


entități fictive practici instituționalizate — norme, valori 
mediu teoretic persoană reţele sociale 


C)|INSTANTA METAREPREZENTATIONALA 


ipostaza de personaj 


limbaj narativ critic b) relaţionare socială 
autoreprezentare narativă (scenarii, preocupări) 
$ creier social 


funcţii a) acţiune cu scop 
executive Pal (rezolvare de probleme, 
căutare de informaţii) 


sine 
structuri (self) 
modulare memorie 
cerebrale biografică 

corp 


Psihologia filosofică tradiţională a studiat capacitatea cognitivă a minţii umane, bazată pe 
intelect (nous) şi rațiune (logos), implicând şi percepţia, memoria şi fantasia. După instituirea în 

sec.XIX a psihologiei experimental cantitative, în sec.XX a fost abordată detaliat şi psihologia 
relaţiilor interpersonale. În raport cu aceste moşteniri, psihologia evoluționist culturală subliniază 
analizarea unor aspecte precum: 

a) Pe parcursul antropogenezei, odată cu producţia de unelte, se dezvoltă în neuropsihismul 
uman „funcțiile executive”, ce susţin realizarea unei acţiuni cu scop, în conformitate cu un plan. 
b) Pe parcursul antropogenezei se dezvoltă funcţiile cogniţiei şi relaţionării interpersonal-sociale 
— „creierul social”, ce se corelează cu ataşamentul şi introjectarea imagourilor altora. 

c) La homo sapiens se dezvoltă limbajul narativ critic ce menţine un „mediu teoretic” 
supraindividual în care se afirmă entităţi fictive, norme şi valori. 

Individul uman are un creier capabil să-şi însuşească limbajul narativ critic — ce operează cu 
entități fictive şi abstracte — şi să-l folosească, utilizând o gramatică generativă pentru: 
comunicare informativă, relaţionare descriptivă, calcul, speculaţii asupra fundamentelor. Pe baza 
acestui limbaj el dezvoltă nu doar un plan metacognitiv (cunoaştere a cunoaşterii) ci şi o 
modelare metareprezentaţională; în care realitatea dată e reformulată în scenarii probabiliste 
(centrate de autoreprezentarea sa ca personaj) asupra căruia operează cu probabilităţi, pentru 
soluţionarea problemelor teoretice şi practice. 


grupuri mici, în savana africană; căci excluderea din grup echivala cu moartea. 
Desigur, dezvoltarea cogniţiei sociale a fost favorizată la om şi de modelul de 
transmitere genetică de tip K, cu copii puţini şi investisment parental major. 
Precum şi de naşterea sa „prematură”, datorată creşterii în volum a creierului; 
astfel încât maturarea encefalului se petrece acum în intimitatea prezenţei mamei şi 
a mediului familial. Principalele secvenţe ale competenţei cogniţiei sociale includ: 
capacitatea de a recunoaşte figura umană în general; recunoaşterea expresivităţii 
stărilor emotive şi atitudinale; apoi, identificarea figurii persoanei de îngrijire, fapt 
care susține realizarea între 8 luni şi 3 ani a unui ataşament cu mama, prin care 
imagoul acesteia este „introjectat”; astfel încât ea devine parte integrantă a 
propriului psihism. Mama va reprezenta de acum încolo un personaj esențial, 
securizant. Copilul sesizează când ea pleacă, reacționând anxios; dar şi-o poate 
reprezenta, cu valenţe securizante, şi când ea nu este prezentă fizic. Se realizează 
astfel, filo-ontogenetic, structura unui psihism care se bazează pe un ataşament 
intim puternic cu persoane apropiate, în vederea cooperării. Pe parcursul vieţii de 
adult oricine ajunge în poziția de intimitate a ataşamentului, se poate contopi cu 
psihismul subiectului într-o relație duală, fiind integrat în structura acestuia; după 


modelul infantil al introjecţiei imagoului îngrijitorului apropiat. Astfel încât, 

pierderea unei astfel de persoane, ajunge să echivaleze efectiv cu pierderea unei 
dimensiuni constitutive proprii, condiționând depresia doliului. Cogniţia socială, 
bazată pe „creierul social” dezvoltă şi alte competenţe, ca de ex. capacitatea 
subiectului - ce se instituie la 3 ani -— de a intui situaţional opiniile şi intenţiile 
altuia perceput („mentalizarea” sau Teoria Minţii - ToM). Dar şi acesta se 
articulează strâns cu funcția ataşamentului. 

c/ În sfârşit, automatismul funcţiilor instinctive, care e susţinut de reţele 
neuronale transmise genetic, se diferențiază şi el pe parcursul teleencefalizării; 
fiind înlocuit în mare măsură de un comportament ce ţine tot mai mult cont de 
reprezentarea situaţiei problematice actuale pe modele, într-un plan 
metareprezentațional. Proces ce e susținut de limbaj. Pe astfel de modele sunt 
derulate şi evaluate strategii probabiliste, înainte de implementarea acțiunii 
efective; precum şi pe parcursul derulării ei. Iar pe de altă parte, instanța modelelor 
articulează psihismul individual cu planul teoretic cultural al antroposului, susținut 
şi el de limbaj. Iar inserția sa în acest plan, modelează şi ea trăirile subiectului, 
inclusiv cele de tipul depresiei. 

Limbajul narativ critic şi evaluativ al omului ce s-a dezvoltat mai ales în 
ultimii 150.000 ani i-a permis omului, cel puţin în ultimii 70.000 ani, operarea pe 
realităţi fictive (cu zei, bani, norme, concepte, entități aritmetice). Subiectul ajunge 
astfel în ultimii 10.000 de ani nu doar capabil de comunicare trans-situaţională 
(istorică şi la distanţă); ci şi de dezvoltarea unei instanţe teoretic culturale, în care 
se desfășoară ritualurile sacrale, miturile şi legendele, istorisirile şi narațiunile 
fictive, ce cuprind în scenarii conflictuale diverse personaje şi eroi. Se constituie 
astfel o „lume umană” ce cuprinde mituri, istorisiri, opere de artă, teorii ştiinţifice 
şi speculaţii filosofice. Lume structurată prin practici instituționalizate, ghidate de 
norme şi valori. Dimensionându-se prin inserţia într-o astfel de lume specială, 
persoana umană câştigă noi valenţe structurale, care-i modelează trăirile în 


general; şi inevitabil, pe cele depresive. 

Înainte de a comenta pe scurt aceste aspecte socio culturale ale depresiei 
umane, se cere subliniat şi faptul că, lunga perioadă de antropogeneză şi cea a 
istoriei culturale au modelat continuu psihismul uman, diferenţiindu-l, până la 
varianta pe care o întâlnim şi o putem comenta în zilele noastre. În urma 
cercetărilor psihologice teoretice şi practice dezvoltate de-a lungul sec.XX, s-ar 
putea schiţa un model schematic al structurii acestuia (dezvoltându-se sugestia lui 
Ey — Chenar 2), prin conjuncția a două axe ortogonale: a) Un ax identitar al sinelui 
biografico-caracterial, înrădăcinat în psiho-corporalitate şi integrat în reţelele socio 
culturale proxime şi publice; şi b) Un ax al raportărilor la situaţii problematice 


actuale, cu angajări în proiecte şi preocupări de durată (Chenar 5). Această schemă 


Chenar 5 
Modelul lui Ey dezvoltat; psihismul uman înglobează instanța 
proiectelor, cea metareprezentaţională, intersubiectivitatea şi transcendenţa 
transcendenţă 


norme şi valori lumii socio culturale practici instituţionalizate 


identitate socio cultwa 


personaje naratiuni relatioare cu alte alte persoane 


lumi fictive eroi fictivi (ăia reprezentaţională 
N 


operare pe modele 


/ cai 
/ preocupări 


7 
proiecte 


temperament caracțer evaluari 


identitate biografică situaţie 

orientativă e propusă pentru a ghida expunerea şi analizele psihopatologice care 
vor urma. 

f) Aspecte specific umane, inclusiv culturale, ale depresiei 

Revenind la reacția depresivă — care la om se instalează pregnant mai ales în 
împrejurarea pierderilor, cu deosebire a doliului — se cere a fi comentată acum şi o 
perspectivă a acesteia care să integreze moştenirea psiho-biologică în parametrii 
săi culturali, de existență într-o lume umană. Se poate accepta, desigur, că 
retragerea inhibată din depresie urmează şi vechi modele biologice, aşa cum ar fi 
hibernarea, epuizarea, boala, înfrângerea într-o confruntare. Apoi, pot interveni 
eşecurile şi pierderile suferite de un om, între care esenţială e cea a unei persoane 
de ataşament. (Eşecul poate fi şi el înţeles, până la un punct, ca o pierdere; mai 
precis pierderea a ceva pe care subiectul spera si considera ca important să-l obțină 
prin realizarea respectivului proiect). 

În ceea ce priveşte doliu, acum nu mai putem ignora faptul că el se 
manifestă la om în atmosfera unei comunităţi culturale umane date. Când moare o 
persoană apropiată, la înmormântare participă întreaga familie, rudele, 
cunoştinţele, oficiindu-se o slujbă religioasă. Subiectul îndoliat resimte astfel că e 
integrat într-o comuniune spirituală care-l protejează; şi care-i va respecta perioada 
oficială de doliu. Iar comunitatea respectivă crede tradițional într-o viaţă de după 
moarte, în care "”personajul” celui decedat va persista (cultul strămoşilor fiind o 
practică ancestrală). Această ieşire din „prezenţa la prezentul comunitar cotidian” 
va fi reprodusă simbolic de cel îndoliat, prin retragerea sa temporară din 
participarea la viaţa comunităţii. 

Privind apoi într-o perspectivă larg antropologică, pierderile ce le poate 
suferi un om nu se reduc la bunuri materiale şi la persoane de atașament. Omul îşi 
poate pierde pe parcursul existenţei sale idealurile, speranţa în ceva mai bun, 
valorile de care s-a ataşat; sau, poziția socială, stima de sine, onoare, respectul 


celorlalţi, autoevaluarea sa pozitivă. Atât eşecurile sociale cât şi evenimentele cu 

impact moral negativ pot induce la om trăiri negative, internalizate, exprimând 
scăderea stimei de sine, ruşine, depresie. Sentimentul de culpă se însoţeşte şi el de 
un fundal dispozițional depresiv anxios major, cultivând ideaţia suicidară. Apoi, 
tematica situaţiilor de suferință, chin, depresie, disperare, e comentată în tragedii, 
în literatura la care subiectul are în mod curent acces. Iar ritualurile sacrale la care 
credincioşii participă, cultivă frecvent perioade de sobrietate, post şi reţinere în 
relaționările sociale, odată cu actualizarea unor secvențe mitice ce trimit la 
episoade de pătimire ale zeului (e.g. postul Paştelui). Ca să nu mai vorbim de 
situaţiile în care se impune doliu naţional. De-a lungul unei vieţi obişnuite, un om 
are deci nenumărate ocazii în care îşi poate exercita — si astfel „exersa” - în 
multiple variante psiho-antropologico culturale, disponibilitatea sa pentru trăiri de 
tip depresiv (Chenar 6). 

Se cere avută astfel în vedere o disponibilitate psiho antropologică de tip 
depresiv de ordin general, ce integrează moştenirea biologică cu ofertele culturale. 
Asfel încât, în fiecare persoană e de aşteptat să regăsim un instrument dispozițional 
— un fel de”modul”- la care subiectul poate face apel, deobicei preconştient, în varii 
conjecturi psiho socio cuturale care evocă depresia; şi care face parte, deci, din 
recuzita unei existenţe umane fireşti. 

Faptul de a putea ajunge depresiv în urma unui eşec, a unei pierderi şi mai 
ales a doliului, e deci înscris în structura psihismului omenesc, ca o posibilă reacție 
adaptativă de retragere strategică temporară, cu repliere pe sine, într-o dispoziţie de 
reculegere şi reevaluare. lar semnificația acesteia ar fi cea a favorizării unei 
perioade de regenerare, de refacere, pentru noi posibilități de proiecție în viitor. 
Timp de retragere ce se cere respectat. Depresia ce e suferită în cazul pierderilor şi 
mai ales a doliului, nu e determinată doar de semnificaţia evenimentului. Ci de o 
intervenţie “organismică”, instrumentală (organ = instrument) a unei disponibilități 
— a unei dispoziţii anume — a psihismului persoanei. Căci a fi capabil de reacţie 


depresivă (adaptativă) e o caracteristică a normalităţii psihice a individului uman; 

la care se activează cu această ocazie o structură psiho-afectivă si 


comportamentală ce-l protejează. 


Chenar 6 


Circumplex al modalităților psihoantropologice care configurează schema dispozițiilor 
internalizate ale psihismului normal, ca o “disponibilitate”pentru stări depresive 


hibernare 
(boală) 


ritualul social înfrângere în confruntare, 


al dramelor colective Ss sumisiune 


(tragedia) p= raal 


/ pa 
| inhioată 


penitenţa | d 


a dispoziţiilor internalizate 


vinovăţie descurajare 


pierdere (refacere, reorganizare) 


Instrument pe care, avându-l la dispoziție, îl lasă în astfel de împrejurări să urce la 
suprafaţă; pentru ca el, subiectul, să poată face faţă situației. Iar astfel de „utilizări” 
ale disponibilității de a fi depresiv, se petrec în permanenţă; chiar dacă nu cu 
decizia subiectului. Ca strategii circumstanţiale în diverse secvenţe ale vieţii 
personale. Inclusiv în planul existenţei culturale şi valorice. 

Ceea ce urmează să clarifice psihopatologii se referă la tranziția acestui 
modúl psihoantropologic al depresiei fireşti, din varianta sa de organ (structură 
funcţională) a unei reacţii adaptative "de tip depresiv”, flexibilă şi nuanţată, în 


ipostaza de organ aflat în disfuncție; ce se manifestă nesolicitat, intens, rigid, 

aberant, dezadaptativ, odată cu depresia psihopatologică, subsumându-şi întreaga 


existenţă a psihismului, 


g. Modulii bio-psiho-antropologici dispoziţionali-comportamentali ar 
putea fi înţeleşi ca „organe funcţionale” ce se află în dotarea şi la dispoziţia 
persoanei; şi care sunt actualizate în împrejurări anume, în vederea unor 
manifestări adaptative (de tip anxios, depresiv, combativ, euforic-sărbătoresc, 
al suspiciunii sau ruşinii etc.). În psihopatologie, respectivii „moduli” se 
manifestă spontan, intens, rigid si simplificat, acaparând psihismul şi 


decontextualizându-l. 


Se cere acum ca perspectiva să fie puţin lărgită. O altă dispoziție afectivă 
diferită de depresie, este euforia sărbătorească; iar o alta, starea anxioasă. Ambele 
acestea le putem reîntâlni în psihopatologie, în varianta sindromului maniacal sau a 
sindromului de anxietate generalizată. Ne vom opri puţin la ultimul, din 
perspectivă biopsihologică, evoluționistă. 

Ne putem imagina un tânăr ierbivor deplasându-se singur, departe de turmă, 
în căutarea hranei. În locuri necunoscute, odată cu unele zgomote ce le aude el 
poate resimţi potenţialitatea unui pericol. Astfel încât reacţionează cu o stare de 
alertă, prin care “se montează”, încordat, cu organele perceptive, cele motorii şi cu 
sistemul endocrin şi neurovegetativ în tensiune, pentru a fi pregătit ca, la nevoie, să 
descifreze precoce indicii de pericol; şi să reacționeze prompt şi adecvat, prin 
confruntare sau fugă. O astfel de stare poate trăi şi omul în condiţii similare, mai 
ales dacă descifrează şi evaluează din informaţiile percepute că posibilitatea 
pericolului e crescută. Desigur, psihismul uman poate modela ample scenarii în 
care să se autoreprezinte imaginativ anticipativ în situații periculoase, ca 
eventualităţi derivate din indicii actuali. Dar reacţia anxioasă finală e trăită tot după 


un model bazal, care e înrădăcinat în structurile funcționale dispoziţionale pe care 

omul le moşteneşte din biologie; şi care e susţinut de reţele neuronale. Oricum, şi 
în astfel de împrejurări se activează un „modul psiho-antropologic” —sau o 
dispoziție — a alertei anxioase; fapt ce pune în tensiune un grupaj de capacităţi 
psihice adaptative. lar dacă respectiva montare a vigilităţii tensionate - însoțită de 
hiperatenţie investigatorie, nelinişte şi aprehensiune a unui pericol iminent - apare 
fără nicio informaţie care să o motiveze, manifestându-se intens şi dezadaptativ, 
putem vorbi de o tulburare de anxietate generalizată. Spaima adaptativă în faţa 
unui pericol major are, desigur, şi ea în spate o structură funcțională psihocerebrală 
— un „organ”-, care în anumite condiții poate intra în joc, cu valoare de reacţie 
adaptativă. Dacă însă acesta se declanşează din senin, omul poate trăi un atac de 
panică psihopatologic. Faptul că dispoziţia anxietăţii generalizate şi atacul de 
panică se manifestă ca trăiri neplăcute, disfuncționale, decontextualizante, nu 
anulează rostul adaptativ al mecanismelor ce stau în spatele lor. 

Orice subiect are la dispoziţie disponibilitatea de a se monta nu doar în 
direcție depresivă sau anxioasă, ci şi într-una agresiv combativă, când situaţia o 
cere. Sau de a intra într-o stare de euforie sărbătorească, dacă ajunge de ex. într-o 
societate de prieteni ce se pregătesc de carnaval. Disponibilitățile sale de raportare 
adaptativă la situaţii sunt multiple, ele incluzând-o şi pe cea pentru o muncă 
susținută cât mai eficientă; sau, alteori, pentru relaxare, contemplare. În alte 
conjuncturi informaţional situaționale, în subiect se pot activa dispoziţii de 
neîncredere, de gelozie faţă de partener; sau de suspiciune în raport cu eventuala sa 
persecuție din partea altora (Chenar 8). Toate aceste posibilități sunt înscrise în 
structura sa  identitară, biografico caracterială. Unele fiind bazate evident şi pe 
predispoziţii de model temperamental, moştenite din biologie; iar altele, 
predominant pe modele de trăire şi comportament însuşite ontogenetic, deasupra 


celor moştenite. 

Chenar 7 
Modul de manifestare normal şi anormal al unor modili psiho-antropologici 


eveniment specific reacţie eveniment reacţie anormală 
N 


-= 


D Sie N ȘI 
“normală ` excepţional 


vulnerabilitate, 
normală 
complex complex 
de moduli de 
module module 
anxios 


depresiv 


hipoman 


d 


suspicios 


de gelozie 


vulnerabilitate eveniment manifestări intense stresorii manifestări 
crescută minor la stimuli minori vieții de zi endogene 
cu zi 

Psihopatologia se alimentează în mare măsură din astfel de disponibilități de 
montare dispoziţională care susţin funcţionare reactiv adaptativă ale persoanei. Dar 
care ajung acum într-o stare disfuncţională, manifestându-se la stimuli minori, într- 
o manieră simplificată, dediferenţiată, rigidă; fără conexiune cu datele ambianţei, 
acaparând psihismul subiectului, decontextualizându-i existenţa. Astfel încât 
subiectul ajunge să fie în mod maladiv depresiv, anxios, maniacal euforic, gelos, 
paranoid. 

Faptul că multe sindroame psihopatologice şi-ar putea găsi puncte de plecare 
în disponibilitatea unor structuri funcționale normale, adaptative, chiar creative, e 
congruent şi cu perspectiva clinică a  spectrelor maladive, ce s-a dezvoltat în 
psihiatria ultimelor decenii ( ). Astfel, s-au găsit în familiile celor cu tulburare 
bipolară, maniaco-depresivă, la rudele de gradul întâi, mai multe persoane creative 
— mai ales în domeniul artistic — decât (statistic) în populaţia generală. Iar în 
familiile autiştilor, mulţi ingineri şi matematicieni de vârf. Ar rezulta că anumite 
funcții psihice ce sunt susținute de moduli neuropsihici transmisibili genetic, 
răspândindu-se în familii ajung să susțină atât manifestări psihopatologice cât şi 
performante. Desigur, diferenţa între psihopatologie şi normalitate, cu atât mai 
mult cea performantă, este mare. Dar nici nu putem concepe că pentru depresie sau 
anxietate sau combativitate nu găsim în normalitate structuri funcționale — deci 
organe — corespunzătoare; şi care sunt adaptative. Tulburarea psihică nu vine din 
nimic. Ea modelează deficitar şi deformator ceea ce efectiv se află în alcătuirea 
psihismului uman. De aceea tema “experimentului natural” al stărilor 
psihopatologice - despre care se vorbea încă din sec.XIX - poate fi considerată în 
contiuare ca un ghid, care ar putea să ne călăuzească cu privire la alcătuirea 
acestui psihism uman, rezultat din antropogeneză, istorie culturală şi ontogeneză. 
Ba mai mult, perspectiva evoluționistă ne sugerează că în psihismul omului putem 


întâlni diverse straturi de tip “arheologic”. Astfel de ex. este de aşteptat ca un 

comportament edificator pentru starea de ruşine psihopatologică — aşa cum ne 
indică tulburarea anxietăţii sociale sau sindromul senzitiv de relaţie — să nu fi 
apărut înainte ca omul să se aşeze în localități, diferențiind pregnant 
comportamentul din spaţiul intim al casei de cel public, din agora. 

Revenind la problematica aflată în dezbatere a depresiei reluăm observația 
că, pe parcursul desfăşurării vieţii un subiect experimentează nenumărate situații 
care favorizează actualizarea unei stări dispoziţionale depresive (Chenar 6). Dar în 
normalitate de fiecare dată când se manifestă, trăirea sa de tip depresiv e 
impregnată de propria experienţă biografică şi de specificul împrejurărilor ce o 
condiționează. Când se intră însă în modelul psihopatologic endogen al depresiei, 
conotaţiile experienţial biografice personale şi reflexul circumstanțelor socio- 
culturale actuale se estompează şi dispar (Chenar 8). În manifestarea sa 
psihopatologică, depresia se afirmă deci  nivelator, esențialmente prin 
caracteristicile sale formale de bază, suprapersonale (inhibiţie bradipsihică, 
retragere autodepreciatoare, ieşire din prezent, etc.). Acestea au acuma însă şi o 
marcată expresivitate simptomatologică psihobiologică, corporală; aşa cum 
subliniază atât criteriile din DSM-III-S cât şi cele asupra cărora insistă scalele de 
evaluare cantitativă (lentoare psihomotorie, inhibiţie alimentară şi erotica, 
disfuncţii ale somnului şi psihoritmului circadian). Faptul i-a sugerat mai de mult 
lui K.Schneider caracterizarea acesteia ca „depresie vitală”( ); şi el ar susţine ideea 
jaksoniană a persistenţei nivelelor evolutive arhaice, psihobiologice, ale structurii 
funcționale respective. Dar în depresia anormală e evidentă şi perturbarea 
aspectului psihoantropologic, cu un pronunţat sentiment de autodevalorizare, 
culpă, ideaţie suicidară, anhedonie, lipsă de speranţă, retragere din „prezenţa la 
prezent”. Simptome care atrag atenția asupra unor aspecte specific umane ale 
psihismului, aşa cum ar fi autoevaluare reflexiv conştientă a sinelui; sau capacitate 


sa de a structura o prezenţă în lume actuală eficientă. 

Chenar 8 


Dinamica dispoziţiilor internalizate 
a)  Normalitate 
Conjuncţia diferențiată a unei disponibilităţi cu o situaţie corespunzătoare 


posibile solicitări specifice o situaţie determinată care se conjugă 


A DĂ 


eveniment trăit 


: A 
Viy T 8 cu o dispoziție 
eşec - și 
doliu pierdere epuizare determinată 


e ay ttt 


penitență înfrângere 


disponibilități de raportare prin restul dispozițiilor internalizate 
dispoziții internalizate se retrag 


b. Anormalitate 


a 


~ 


resie anormală 


ansamblul disponibilităților internalizate se o situaţie minoră sau solicitările vieţii obişnuite 

agregă de-diferenţiat într-o schemă formală aduc în prim plan schema formală a dispoziţiei 

(a depresiei) care tinde să se autonomizeze internalizate dedifernţiată (a derpesiei) ce se impune 

Intrapsihic rigid, monopolizând şi decontextalizând viaţa psihică 
subiectului 

Evoluționismul psihologic şi psihopatologic din sec.XXI pune accentul în 
primă instanță pe semnificația adaptativă, de integrare în normalitate şi de 
creativitate a structurilor funcțional psihice din care derivă sindroamele 
psihopatologice. Schema jaksoniană a „eliberării” unor funcții mai vechi nu e însă 
nici ea ignorată, fapt ce se evidențiază pregnant chiar prin importanța 
simptomatiologiei coporal biologice în depresia şi anxietatea patologică. Dar ceea 
ce apare ca evident d.p.d.v. fenomenologic, este deficitul de complexitate şi sinteză 
psihică elastică şi nuanțată, ce însoţeşte variantele psihopatologice ale 
manifestărilor umane adaptative. Stările dispoziționale nu mai apar ca instrumente 
( ca organe funcționale) utile. Ci ca blocuri amorfe, ce se dezimplică din integrarea 
lor în structura unui psihism adaptativ; şi operează într-o manieră simplificată, pe 
cont propriu, subsumându-şi întreaga funcționare psihică, cu decontextualizarea 
persoanei. 

Psihopatologia nu se încheie însă la nivelul perturbării stărilor 
dispoziționale, la nivelul temperamental comportamental bazal al acestora. De 
fapt, chiar fenomenologia tulburărilor dispoziționale indică cu claritate un domeniu 
special, cel al autoevaluarii distorsionate a persoanei identitar biografice. 
Depresivul se autodepreciază exagerat, considerându-se major vinovat în raport cu 
evenimente trăite banale; anxiosul se resimte incapabil de a face față singur 
pericolelor, deseori amintindu-şi de evenimente trăite anxiogene etc.. Psihismul 
uman nu poate fi comentat comprehensibil fără a se ține cont de dimensiunea sa 
identitar biografică valorizantă, centrată de un sine intențional reflexiv, ce se 
implică în situații problematice şi proiecte; şi care se integrează, pe de o parte într- 
o intersubiectivitate a microgrupurilor sociale proxime; iar pe de ală parte, într-o 
lume umană populată cu entități fictive şi personaje. Lume odonată prin norme şi 
valori. Doar având la dispoziţie şi profilul fundalului identitar caracterial al 


persoanei, un subiect trăieşte cu sens angajarea sa cotidiană în situații problematice 

actuale; a căror distorsionare, psihopatologia o exprimă, chiar şi la nivel 
dispozițional. Pe scurt, stările psihopatologice ne provoacă să descifrăm cât mai 


cuprinzător specificul psihismului uman, în întreaga sa specificitate. 


h) Diferenţierea clinică clasică dintre nevroze şi psihoze; orbita 
psihotiformă în perspectiva  psihopatologiei antropologice (evoluționist 


culturală) 


În lucrarea de faţă vor fi aduse în discuţie zece mari clase de sindroame 
psihopatologice, (Chenar 9), aşa cum sunt cele internalizate anxios fobice şi cele 
externalizate conflictual-interpersonale; apoi cele disociative, obsesiv compulsive, 
maniacale, depresive, delirante, halucinatorii, depersonalizante, desorganizante, 
deficitare. Deci, nu multe arii semiologice, ci doar acelea care s-au agregat ca stând 
la baza principalelor tulburări psihice specifice omului, pe care se străduieşte să le 
trateze medicina psihiatrică. 

Depresia care a fost adusă în discuție în această introducere, face parte 
evident din aceste mari clase sindromatice. Împreună cu mania, ea a preocupat 
medicina deja din vremea hipocratică şi până în prezent. lar amândouă au 
corespondențe în viaţa normală a oamenilor. În tristeţea doliului şi comportamente 
dispoziţionale internalizate, pe de o parte. În euforia sărbătorească sau alte 
comportamente externalizate, expansive, realizatoare, pe de altă parte. Dar, 
depresia — la fel ca şi anxietatea sau mania - e un sindrom cu manifestări antropo- 
medicale variate, inclusiv ca intensitate. Tulburările psihice centrate pe depresie 
sau care includ semnificativ depresia, pot fi mai uşoare sau mai intense. Unele din 
ele au fost plasate din secolul trecut, printre cele etichetate ca „nevrotice” - e.g. 
tulburarea anxios depresivă, cea obsesiv depresivă, asteno-depresivă etc. Iar altele 
printre cele psihotice, - e.g. episoadele schizo-depresive, delirul melancolic sau 


boala maniaco-depresivă. 

Diferenţierea nevroză/psihoză care a jucat un rol important pe parcursul 
sec.XX, s-a conturat în sec.XIX, după ce termenul de psihoză a fost introdus.( ). 
Deoarece nevroza era pe atunci un concept destul de vag, ce se aplica atât unor 
tulburări psihice care nu erau neapărat instituționalizate - precum histeria, 
hipocondria, neurastenia -, cât şi unor tulburări neurologice ca epilepsia, coreea 
etc., expresia de psihoză a fost ataşată tot mai mult în acel veac de patologia 
internată în spitale, clinici şi azile. Aceasta cuprindea pacienţi cu delir halucinator, 
vorbire si comportament bizar şi alte sindroame majore; ce au fost descrise treptat; 
până s-a ajuns la dg. de schizofrenie. Dat fiind faptul că etiopatogenia acestor 
tulburări, deşi bănuită organică, era greu definibilă, a apărut şi expresia de “psihoză 
endogenă”, care a centrat sistemul nosologic a lui Kraepelin. 

În sec.XX s-a menţinut etichetarea de psihoză pentru cazurile în care 
tulburările psihice erau pronunţate, pacientul nu înţelegea corect realitatea şi nu se 
putea autoadministra adecvat, impunându-se internarea. Situaţie ce a fost etichetată 
- pornindu-se de la o formulare a lui Janet - ca „deficit de testare a realității”. 
Acest deficit, împreună cu „intensitatea (pronunțată) clinică” a simptomelor, au 
fost cele două criterii exterioare care s-au menținut constant pentru etichetarea 
stării psihotice. Către sfârşitul sec.XX, odată cu DSM III, expresia de nevroză a 
fost scoasă din terminologia psihopatologică. Ceea ce psihoza însă a rămas. Dar, 
doar cu o definire vagă, ce includea cele două caracteristici menţionate mai sus; la 
care, sistemul de diagnostic DSM-III-S a adăugat o precizare simptomatologică, 
trimițând spre cinci clase sindromatice: delir, halucinaţii  (necriticate), 
dezorganizare ideo-verbală (pronunţată), dezorganizare psihomotorie (catatonie) şi 
sindrom deficitar. 

Aceste clase sindromatice psihotice se întâlnesc cel mai pregnant în 
simptomatologia schizofreniei, care pe parcursul sec.XX a ajuns la un moment dat 
să fie considerată prototipul psihozelor. Se mai cere menţionat că psihopatologii 


anglo saxoni au propus o polarizare a semiologiei psihotice din perspectiva : - 

Chenar 9 
Zece mari sindroame ale psihopatologiei 
I.Tatonări în jurul orbitei psihotiforme 


Patologia anxios fobică internalizată; retragerea din viața cotidiană în zone protejate; 
Anormalitatea comportamentelor externalizate iritabil agresive şi conflictuale (ADHD, 
sd.opozitiv provocator, exploziv, tb. de conduită, psihopatia); 

Tb. disociative: subiectul pasiv se simte dedublat ca identitate şi agenție, neputând 
controla zone importante ale psihismului său (memoria, identitatea, agenția, 
motricitatea etc.); el îşi predă sumisiv identitatea unei alterităţi simili-umane, în stare 
cvasi-hipnoidă. 

Tb. obsesiv compulsivă : subiectul se simte dedublat egodiston, printr-o ideaţie ce-l 
invadează, cu exagerat autocontrol analitic al funcţiilor executive şi a 
comportamentului. 

Tb. maniacală şi depresivă, care extrag subiectul din prezentul situațional. Mania, ca 
impunere a schemei formale a dispoziţiilor externalizate, ce proiectează subiectul 
expansiv şi euforic într-un viitor a toate posibil, sprijinit fragmentar de un prezent 
hedonic. Depresia, ca impunere a schemei formale a manifestărilor internalizate, care 
trimit subiectul inhibat şi trist spre un trecut vinovat şi spre neființă; e blocată 
„prezenţa la prezent” şi speranţa în viitor. 


II Orbita psihotiformă 


Delirul, ca absorbţie a subiectului de o ipostază a sa de personaj, cuprins într-un 
scenariu aberant dintr-o lume narativă fictivă; „lume delirantă” care îl absoarbe într-un 
cerc al unei realităţi fictive, paralel cu cel al vieţii cotidiene. 
Tulburarea percepţiei situaţionale, ca distorsiune a formei şi semnificației celor 
receptate şi ca neoformaţii perceptive (halucinaţii); autopercepţia anormală sesizează 
trăiri deficitare ale cursului ideativ şi ale propriei poziționări în situaţie şi lume. 
Tb. de depersonalizare şi transpersonalizare. Subiectul se simte dedublat şi detaşat, 
neaderent de propria sa identitate (corporală, mnestică şi situaţională) şi de ambianţă; 
el resimte că se transformă într-un personaj dintr-un scenariu fictiv şi că-şi pierde 
controlul asupra agenţiei şi identităţii; iar ceilalți şi lumea din jur se preschimbă 
Tb. dezorganizării ideo verbale şi comportamentale. Se pierde arhitectonica procesului 
de gândire şi comunicare, precum şi sinteza gramatical semantică a limbajului narativ 
conceptual, cu refugiere în abstracții goale de conţinut; motivaţia comportamentală e 
lipsită de logică, omportamentul neobişnuit, neadecvat, bizar. 

. Sindroame deficitare; subiectul anergic, amotivaţional, alogic şi abulic, trăieşte 
pierderea identităţii şi agenţiei, în direcția unei depersonalizări anonimizante. 

simptome pozitive (productive= +); şi: - simptome negative (deficitare = -). La 
care s-a adăugat apoi, dimensiunea dezorganizării ideo-verbale. În jurul 
schizofreniei nucleare — delirant halucinatorie şi dezorganizant deficitară — 
gravitează multiple tablouri clinice schizofreniforme şi delirante persistente. 
Situaţia ce a rezultat pentru psihopatologie odată cu circumscrierea din DSM- 
III-5 a patologiei psihotice este una ambiguă, întreținând neclarități. Şi aceasta 
deoarece, atenția centrându-se asupra simptomatologiei, nu s-au organizat 
dezbateri teoretice psihopatologice, privitoare la semnificaţia perturbării „testării 
realității” în psihoze din perspectiva unei psihologii antropologice. Referinţa ce se 
face la bunul simţ al înţelegerii dintre oameni în cadrul vieții cotidiene, e o 
trimitere empirică insuficientă. Iar faptul că stările de pronunţată inhibitie 
depresivă sau excitație maniacală nu sunt considerate psihotice decât dacă sunt 
marcate prin delir, creează nelămuriri. De aceea se impune ca, acceptând drept 
esențială pentru psihoze tema delirului halucinator, să se recurgă şi la parametrii 
teoretici care s-au decantat între timp cu privire la specificul identitar narativ al 
psihismului persoanei; drept fundal față de angajarea sa în situaţii problematice 
actuale, în proiecte şi preocupări. Şi să se folosească tocmai aceasta provocare a 
psihopatologiei psihozelor, pentru a se încerca studierea în continuare a 
specificului acestui psihism. De aceea, în lucrarea de față ordonarea prezentări 
marilor clase sindromatice va ţine cont de zona specială a patologiei psihotice, 
sindroamele fiind comentate din perspectiva apropieri lor de „orbita psihotiformă”. 
A existat şi există opinia că tabloul clinic cel mai specific psihozei este cel 
din condiţia delirantă, în care, subiectul manifestă o convingere de neinfluenţat în 
idei aberante. Dacă suntem atenţi la tematica acestor idei, constatăm cu evidenţă că 
suntem trimişi spre credinţa pacientului într-o nouă condiţie identitară, de personaj 
cuprins într-un scenariu neobişnuit, plasat într-o lume fictivă. Uneori convingerea 
delirantă e direct centrată pe ideea transformării sale identitare în sensul că „a 


devenit un rege, Napoleon, Secretar General ONU, trimisul special al lui 

Dumnezeu pe pământ, inventatorul elixirului nemuririi, spion internațional în 
relație cu şefii de guverne, etc”. Alteori, accentul este centrat pe o tematică 
identitar relaţională, transpusă şi ea într-o ambianţă aparte : „că e persecutat de 
Mafia internaţională, de către extratereştri, posedat de diavol, iubit de stele de 
cinematograf, înşelat de soţie cu sute de persoane oficiale etc”. Sau, el se resimte 
plasat într-o condiţie specială, „de om grav bolnav ce va contamina întreg 
continentul”; eventual, că „corpul său a devenit de sticlă iar braţele nu-i mai 
aparțin”, că este „cel mai mare păcătos din istorie”, „condamnat să trăiască 
veşnic”etc. Subiectul se transformă astfel, odată cu metamorfoza sa delirantă, într- 
un personaj aparte, dintr-un scenariu fictiv. 

Condiţia de personaj este şi ea, la fel ca starea dispozițională depresivă şi 
anxioasă, una latent funcţională în psihismul oricărui om; a cărui identitate se 
clădeşte, în cele din urmă, pe potențialul autonarativ corelat memoriei sale 
biografice. Căci, evenimentele actuale odată trăite, ele se depun în memorie; de 
unde pot fi reactualizate în rememorări şi reprezentări ce pot fi narate, subiectul 
apărând astfel ca personaj. După cum el apare ca personaj şi în comentariile 
caracterizante ale altora despre sine; sau în curicule, relatări şi biografii. Iar 
integrala duratei sale biografice reprezintă - articulată cu circumscrierea socială şi 
corporalitatea - însăşi axul propriei identității (Chenar 11). Condiţia de personaj 
face deci parte, implicit, din existenţa firească a oricărui om, ca element constitutiv 
al dimensiunii sale identitare. Şi ea se articulează, cum e şi firesc, nu doar cu 
universul imaginativ propriu; ci şi cu cel al narativităţii culturale. În normalitate, 
autoreprezentarea ca personaj e însă activă pentru subiect, doar în planul controlat 
de el, al eventualităților imaginative şi al relatărilor autobiografice. În schimb în 
patologia deficitar disfuncțională a delirului, ipostaza sa de personaj se extrage din 
condiția sa potențială; şi, mixtându-se cu planul cultural al narativității mitico 
fantastice, se impune în mod aberant în prim planul preocupărilor. Ca şi 


convingere într-o nouă condiție identitară, cuprinsă în scenarii şi relaționări 

fantastice, cu eroii unei lumi fictive, de tip narativ. lar această nouă identitate îi 
absoarbe acum toate preocupărilor, îi modifică receptarea lumii şi 
comportamentele. Ca în cazul lui Don Quijote. 

Condiţia psihotică a delhrului subminează structura identitar biografică a 
persoanei, aglutinând ipostaza sa cotidiană de personaj potenţial, cu instanţa 
personajelor socio culturale. Instanță care în mod firesc îi este familiară; dar e 
plasată în cursul vieţii sale cotidiene pe o orbită specifică, a instanţei cultural 
teoretice, integrată în complexa structură a lumii sale umane. Structură care acum 
se prăbușește. Acest proces poate fi urmărit în continuitatea comentariilor lui 
Jasper privitoare la „procesualitatea delirului primar”; care se doveseşte a fi o 
metamorfoză deficitar  disfuncțională centrată de o  depersonalizare 
traspersonalizantă. Comentarea acestui „proces al delirului primar” e în prezent 
puțin îngreunată de faptul că sindromul de depersonalizare/derealizare e inclus în 
DSM-5 şi ICD-11 doar în cadrul Tulburărilor disociative; într-o variantă limitativă, 
în care „testarea realității” e păstrată. Totuşi, simptomatologia tradițională a acestui 
sindrom include sentimentul că „subiectul îşi pierde identitatea cu sine,.. că 
propriul corp, trecutul şi prezentul său nu-i mai aparțin...iar lumea îi apare ca 
străină, ca în vis, „ca la teatru”, ca într-o existență paralelă”. În varianta comentată 
de Jaspers a depersonalizării psihotice din procesualitatea „delirului primar”, astfel 
de trăiri erau însoțite şi de un sentiment global de stranietate şi de preschimbare a 
propriei identități şi a lumii în care el există; cu transpunerea sa într-o lume fictiv 
bizară. Varianta Jaspersiană a „trans-personalizării” psihotice a continuat să fie 
comentată de psihopatologi şi se întâlneşte frecvent în clinica actuală, fiind deseori 
etichetată de pacient ca „vrăjire”. Faza incipientă a delirului primar e de altfel 
marcată prin trăiri de referință, ea constând în sentimentul pacientului că e asaltat 
din toate părțile de semnificaţii deosebite; ca de nişte mesaje misterioase care-l 
anunţă că urmează să 1 se întâmple iminent ceva deosebit. lar pe acest fundal, o 


percepţie aparent banală îi poate clarifica brusc mutaţia — căderea - sa într-o nouă 

condiţie identitar-relaţională, dintr-o lume aparte, de tip fictiv (asemănătoare cu a 
teatrului sau filmului). 

Scurtul comentariu de mai sus ne indică faptul că simptomatologia delirant 
psihotică se plasează pe o altă direcţie decât cea a sindroamelor dispoziţionale 
anxioase, depresive, iritabil agresive, dezinhibat expansive etc. Sindroame la care 
apare ca posibilă o conexiune cu unele echivalente de montare dispoziţional 
comportamentală din biologie, de tipul, hibernărui, fugii şi ascunderii anxios 
fobice, a excitaţiei şi confruntărilor din perioada rutului; şi care pot avea replici în 
reacții psihice situaţionale comprehensive. În schimb, problematica delirului în 
care subiectul se resimte un personaj dintr-o lume fictivă, ne menţine esențialmente 
între parametrii lumii umane, ce e susținută de logosul narativ. E un aspect asupra 
căruia psihopatologia psihozelor trebuie să fie atentă, chiar şi dincolo de delir. Cât 
priveşte universul halucinator ce însoţeşte deobicei delirul, el se impune pe „scena” 
unei actualități trăite aparte, intermediară între visul din deconectarea indusă de 
somn şi imaginarul creator al reveriilor. 

Când a descris schizofrenia în 1911, Bleuler a caracterizat această tulburare 
prin două expresii din aria neologismelor: „autism dezorganizant”. Dezorganizarea 
psihică — „schizo” în greacă „spaltung” în germană — e comentată în ultimele 
decenii mai ales prin manifestarea sa în plan ideo verbal şi în argumentarea acțiunii 
(care e susținută de acest plan). Raportarea unei astfel de simptomatologii a 
dezorganizării ideo verbale la eventuali precursori bio-psihologici nu are nici un 
sens, de vreme ce animalele sunt lipsite de limbaj articulat, discursiv semnificant şi 
critic conceptual; şi ele nu-şi argumentează comportamentul. (Sindromul cataton 
ce e uneori inclus, e comentat în prezent ca unul distinct de tradiția schizo- 
psihotică, fiind prezent şi în multiple suferinţe cerebrale). În plus, trimiterea ce o 
făcea Jaspers la pierderea coerenţei identitare a persoanei - a centrării, agenţiei şi 
delimitări acesteia - e şi ea fără obiect în psihobiologie, deoarece vizează 


identitatea biografico caracterială a persoanei culturale a omului. 

Cât priveşte autismul, Bleuler înţelegea prin acest termen o închidere a 
schizofrenului într-o lume proprie, ne-relaţională, bizară, dereistă, stranie, 
incomprehensibilă. Autismul a fost ulterior comentat de Minkowski în Franţa şi la 
personalități „schizoide”, fund caracterizat prin apragmatism, „geometrizarea 
gândirii” şi interes crescut pentru speculaţii filosofice sterile; circumscriere ce se 
îndepărtează de asemenea de orice analogie cu psiho-biologia. Către sfârşitul 
sec.XX autismul a fost abordat predominant din perspectiva unei tulburări 
developmentale, care blochează la copil achiziția competenţelor de cogniție şi 
comunicare interpersonal socială, emotiv lingvistice şi de ataşament. Deşi acest 
profil sindromatologic e diferit de abordarea lui Bleuler, el se referă evident tot la 
perturbarea unor funcţii specific umane, fără echivalent în biologie. 

Patologia psihotică actuală comentează şi o suită de simptome deficitare în 
planul ideaţiei, motivaţiei, comportamentului şi relaţionărilor. Tabloul clinic al 
acestora trimite spre un psihism ce e resimţit de către pacient ca vid şi amorf, lipsit 
de gânduri, motivații, relaționări şi comportamente cu sens; menţinându-se totuşi, 
aparent paradoxal, un anumit grad de reflexivitate, chiar speculativă. În termenii 
psihopatologiei tradiţionale s-ar putea vorbi în aceste cazuri de o „depersonalizare 
anonimizantă”. Adică o situație în care, în urma prăbuşirii desorganizante a 
edificiului identitar al persoanei identitare, e anulată capacitatea subiectului de a 
mai fi „el însăşi”; de a mai avea o identitate biografico caracterială şi socială 
proprie, centrată de un sine intențional şi reflexiv, autogenerativ si sintetizator, 
capabil de a colabora cu alţii într-o lume umană. Preludiul unei astfel de stări ar 
putea fi identificat în sentimentul de vid interior şi de plictis ce-l trăiesc unii 
obsesivi compulsivi gravi, preocupaţi unori de ruminaţii ambivalente. Căci totuşi, 
chiar în condițiile goluli de gânduri al „alogiei”, reflexivitatea conştiinţei se 
păstrează, însoțită uneori de o „grandiozitate solipsistă”. Mai mult chiar, 
schizofrenii ce evoluează în această direcție sunt deseori preocupaţi mult timp de 


filosofări sterile şi de tehnici spirituale oculte. 

Filosoful E.Husserl, care a întemeiat în sec. XX fenomenologia, sugera că la 
fiecare om am putea identifica şi un nivel al unui „ego transcendental”, care 
intervine atunci când subiectul adoptă o atitudine teoretică, ştiinţifică şi filosofică, 
manifestându-se creator în aceste arii abstracte. Şi el propunea filosofului 
fenomenolog, să încerce deliberat o coborâre metodică până la acest nivel de 
reflexivitate profundă asupra fundamentelor, printr-o „punere între paranteze” 
sistematică a parametrilor „lumii vieţii cotidiene”. În anii 70 ai sec. trecut, 
psihopatologul Blankenburg a sugerat că, ceea ce se petrece în unele psihoze — 
trimiterea sa fiind făcută la forme pauci-simptomatice de schizofrenie hebefrenă - 
ar reprezenta tocmai o "cădere” de-diferenţiatoare a psihismului unui om obişnuit, 
din firescul existenţei sale cotidiene, pe acest nivel transcendental bazal al egoului. 
E semnalată astfel manifestarea la psihotici şi a unui potențial psihic speculativ. 
Care, la marile personalități din ştiinţe, filosofie, cultură, mistică, stă la baza 
creativităţii lor spirituale; desigur, în contextul unui psihism bogat, diferențiat, 
puternic. Psihoza ar exprima un minus de-diferențiator ce ar putea cuprinde până şi 
această instanță profundă,  transcendentalo-transcendentă, complementară 
narativităților culturale. 

Coordonatele psihopatologice ale psihozei nu pot fi descifrate prin limitarea 
la paradigma de cercetare a psiho-biologiei. Fapt care nu anulează însă interesul 
pe care-l poate stârni perspectiva evoluționistă, plină de sugestii în multe planuri. 
Dimpotrivă, această paradigmă ne provoacă acum să ne concentram mai mult 
asupra antropogenezei; şi a dezvoltării, a metamorfozării specificului psihologic al 
omului cultural, în ultimele sale milenii de istorie culturală. 

Marile sindroame ale psihopatologiei, care înaintează spre.. şi apoi străbat.. 
orbita psihotiformă, ne înfăţişează o serie de aspecte ce pot fi referite la 
normalitatea trăirilor şi funcționării psihismului uman; fiind sugestive pentru 
înțelegerea acestuia. Fenomenologia psihopatologică ne provoacă să studiem în 


continuare şi cu răbdare organizarea psihologică a persoanei umane, ce poate fi 

presupusă în spatele deficitului său disfuncțional. Demersul are nevoie de un 
orizont al problematicii şi de o sugestie în privința metodologiei. 

Rezumativ s-ar putea susține că, psihopatologia psihozelor ne trimite spre 
afectarea structurii formale a edificiului identităţii unei persoane, ce se manifestă 
prin rezolvarea de situații problematice actuale şi angajarea în proiecte; într-o lume 
umană bazată pe limbajul narativ critic, într-un univers al relaționărilor 
intersubiective şi publice, reglementate prin norme şi valori, în mediul teoretic al 
culturii. Metodologic se cer avute în vedere faptele ce pot fi circumscrise 
fenomenologic, în elaborări discursive comprehensive şi argumentate. Aspect ce 
cuprinde atât ansamblul evenimentelor umane ce includ relaționările 
interpresonale; cât şi cel al trăirilor proprii ale subiectului, mai mult sau mai puţin 
subiectiv conştiente. Dimensiunea bio-psihologică, corporal cerebrală, care 
reprezintă suportul existenţei persoanei, rămâne desigur fundamentală; dar plasată 
la locul ei, în cadrul articulaţiilor multinivelate ale realului descifrat ştiinţific de 
om. Important e ca rezultatele oferite de studiile neuroștiințelor să rămână coerent 
integrate în studierea psihismului uman, incluse în perspectiva fenomenologico 
evoluționistă şi culturală; evidențiind suportul pe care acestea îl asigură structurilor 
funcţionale ale psihismului persoanei, odată cu diferențierea şi complexificarea 
sistemului modular psiho-biologic printr-unul psiho-antropologic. 

Nemijlocitul fenomenelor psiho socio culturale şi spirituale al omului şi a 
lumii sale umane, poate fi abordat cu suficientă obiectivitate şi rigoare, într-un 
univers viu al ştientificităţii fenomenologice globale. Modelările speculative nu 
pot fi însă ignorate nici ele în acest complex teritoriu. Un aspect important al 
afectării psihopatologice rezultă din faptul că psihismul uman implică şi include 
dimensiunea teoreticului cultural, în care fiecare individ se inseră; şi în atmosfera 
căruia există. Această instanță teoretică se bazează pe logosului uman, ce se 
desfăşoară după doua coordonate. Una e cea a limbajului narativ semnificant şi 


critic, ce asigură discursivitatea miturilor, istorisirilor, literaturii de ficțiune, 

teoriilor științifice, a speculaţiei asupra fundamentelor şi criteriilor. Cea de a doua, 
e o coordonată constitutivă, organizatorico matematică, ce stă la baza derulării 
multor practici constructive, a proiectării acţiunilor cu scop, a operaționalităților 
matematice etc. În acest ultim plan se exprimă şi structura funcţională a ”coerenței 
centrale”, ce are o importanță deosebită în comentarea diverselor aspecte ale 
psihismului uman normal si patologic. E vorba de o e o caracteristică formală de 
ordin general, epistemic şi ontic, ce asigură — pentru orice structură funcțională — 
integralitatea ordonată ierarhic a părților într-un ansamblu, centrat şi delimitat; într- 
un context accesibil. Ea este cea care susţine, prin definiție, unitatea identitară 
diacronă a persoanei şi autonomia agenţiei sale; şi tot ea, este cea care asigură 
coerenţa acţiunilor cu scop, a manifestărilor circumstanţiale, în cadrul sintezei 
„prezentului trăit”. 

Intenţia acestei lucrări deşi e predominant descriptivă, nu vizează atât 
repetarea şi detalierea actualei semiologii sindromatice a psihiatriei, care va fi 
totuşi invocată şi prezentată continuu prin manualele DSM-5 (2013) şi Draft ICD- 
11 (2018); precum şi prin datele din tratatele de psihopatologie descriptivă 
existente. Cât, mai ales, provocarea pe care această simptomatologie o ridică 
pentru o psihologie antropologică de referință, specifică persoanei conştiente. 

De aceea interesul îl purtăm sindroamelor însăşi şi corelării lor cu trăirile 
adaptative normale corespunzătoare; şi nu etiopatogeniei si tratamentului lor. Şi 
nici faptului că, eventual, aceste sindroame apar şi în cadrul suferințelor organic 
cerebrale sau a utilizării de substanţe psihoactive. În schimb, psihismul omului 
actual va fi privit în permanenţă ca rezultatul antropogenezei şi al istoriei culturale, 
a  personogenezei  ontogenetice, realizată în mijlocul reţelelor sociale 
intersubiective; care, angrenează subiectul în structurile practicilor (teoretice) 
instituționalizate ale culturii sale istorice. 

Nu credem că persoana umană a fost dintotdeauna aşa cum e acum; şi nici că 


va rămâne la infinit astfel constituită. Dar edificiul său actual, acela la care avem 

acces în prezent ca rezultat al unei uriaşe deveninte, îl putem cât de cât sonda şi pe 


această cale, a dramelor insuficienţei sale psihopatologice. 


Chenar 10 


Tulburări psihice orientate spre orbita psihotiformă 


VIAŢA COTIDIANĂ 


Personalitatea anormală 
Reacţie psihopatologică 


Preocupări anxios fobice 


şi prevalenţiale 


Stări 
disociative 


Orbită 
psihotiformă 


Deliruri 
afective 


Tb.obsesiv 
compulsivă 


retragere inhibată dezinhibiţie expansivă 

Dezorganizare 


Depersonalizare anonimizantă 

PARTEA ÎNTÂI 


TATONĂRI ÎN JURUL ORBITEI PSIHOTIFORME 


Ideea de bază în sistematizarea prezentării celor zece mari sindroame 
psihopatologice constă în partajarea lor în psihotice şi nepsihotice, ultimele 
gravitând însă în jurul unei “orbite psihotiforme”. 

Prima parte, cea a sindroamelor ne(sau pre-)psihotice, se organizează în primă 
instanţă în jurul deficitului disfuncțional al dispoziţiilor, care structurează prezenţa 
subiectului la situațiile actuale. Se pleacă de la dihotomia introdusă de Achenbach 
între tulburări exernalizate şi cele internalizate. Primul Capitolul se referă la 
tulburările internalizate ce au la bază disfuncția dispoziţiei anxios fobice. Grupajul 
sindromatic al acestora e prezentat după DSM-S. După un scurt comentariu asupra 
problematicii dispozițiilor, e abordat specificul anxietăţii la om în raport cu 
anxietatea fobică la animale. E introdusă şi observația fenomenologică privitoare la 
fragilitatea şi destructurarea spaţialității psihoantropologice la acest nivel 
(anxietatea fobică se amplifică odată cu depărtarea de spaţiul sau persoana 
protectoare, în lipsa unui suport sau sprijin uman adecvat). Mai e subliniat faptul că 
anxietatea fobică psihotică se consumă cel mai pregnant la nivelul relaționării 
interumane ostile (paranoide), subiectul şi ceilalți manifestându-se acum ca 
personaje. Anexa analizează tema “prezentului trăit”, care se referă la rezolvarea 
situațiilor problematice în care subiectul e nemijlocit implicat, prin acţiuni ce pot fi 
ulterior relatate; şi care se detaşează pe fundalul unor traiectorii temporale 
susținute de proiecte ce se derulează concomitent cu variate obiective, pe diverse 
durate. lar prezentul trăit împreună cu fundalul său de proiecte şi preocupări care-l 
învăluie, toate se sprijină pe durata identitar biografică de fond, a persoanei socio- 
culturale. 

Cap. 2 continuă prin comentarea tulburărilor externalizate ale copilului, 


adolescentului şi adultului, pe care DSM-5 le include în Cap.15 ce se referă la: 

Tulburărilor disruptive de control al impulsurilor şi de conduită. Acesta conţine: 
tulburări impulsiv provocatoare, tulburarea explozivă intermitentă, tulburări de 
conduită, tulburări de personalitate antisocială; la care sunt adăugate acum 
tulburarea ADHD şi problematica psihopatiei. Starea dispoziţională ce se 
manifestă disfuncţional în această clasă nosologică (cu excepţia ADHD) e cea a 
tensiunii agresiv opozitive faţă de alte persoane, cu tendințe dominatoare, ce pot 
evolua spre conflictualitate şi manipulare; şi care pot fi însoţite de o restricţionare a 
emotivităţii. Prezentarea categoriilor nosologice e scurtă, reluându-se, cu câteva 
comentarii, cele prezentate în DSM-S. E abordată problematica dispozițiilor 
relaționale, în raport cu cele realizatoare şi afective. Manifestările incluse în aceste 
sindroame sunt uşor accesibile simțului comun, ele neavând nevoie de nici-un 
termen tehnic psihiatric. Se evidenţiază astfel cum trăiri şi manifestări fireşti şi în 
esenţă adaptative, pot să se manifeste excesiv, distorsionat, dezadaptativ. E 
prezentată ceva mai detaliat problematica psihopatiei. În Anexă se urmăreşte felul 
în care stările deficitar disfuncționale în arie dispozițional temperamentală (şi 
caracterială) participă la configurarea tipologiei tulburărilor de personalitate; ce se 
manifestă în contextul existenţei cutumiere a oamenilor, perturbând-o. 

Cap.3 şi Cap. 4 abordează treptat perturbarea structurii de fond a identităţii 
şi a autonomiei agenției persoanei. Inițial sunt comentate, în Cap.3, tulburările 
disociative şi tradiția histeriei, din care patologia disociativă derivă. E folosită 
sistematizarea din ICD-11, care păstrează conturul tradiţional al tulburărilor 
histerice. Tulburarea disociativă de identitate şi cea de memorie, amintesc de 
fragilitatea şi perturbarea identităţii sociale şi mnestico biografice, pe care o 
exprimă ancestrala suferință psihică a histeriei. Iar tulburarea disociativă de transă 
(cu posesiune), subliniază aspectul relațional şi de dependenţă faţă de alteritate, a 
întregului acest domeniu de patologie. Scurta schiţă ce reface istoria histeriei, 
aduce mai clar în lumină condiția antropologică bazală a cărei fragilitate se 


exprimă acum: recte, relaţionarea dependentă, până la anularea propriei identități, a 

autonomiei agenţiei proprii. În perspectiva istoriei culturale, trimiterea la şamanism 
ar putea da o interpretare antropologică comprehensivă pentru felul în care 
patologia histerică apare în medicina greco romană. lar invocarea - în Anexă — a 
cadrului nosologic mai recent al tulburărilor datorate traumei şi stresului, indică 
particularitatea mecanismelor etiopatogenice psiho sociale în acest caz. 

Cap.4 tratează sindromul obsesiv  compulsiv (O.C.) atât prin 
simptomatologia sa de episod cât şi prin cea de tulburare de personalitate. Se 
subliniază de la început polarizarea patologiei O.C cu grupajul tulburărilor 
disociative; precum şi faptul că amândouă aceste clase de tulburări exprimă o 
dedublare psihică. La nivelul TOC dedublarea e egodistonă, vizând în primul rând 
controlul agenției comportamentale a sinelui, girată de “funcțiile executive” (şi nu 
identitatea sa relațională, ca în tulburările disociative); iar contextul psihopatologic 
e cel al unei hiperreflexivităţi lucide autonalitice, cu respingerea ideaţiei intruziv 
obsesive ce-l invadează. Dar şi a relaţionării cu alţii (pe când la disociativi aveam o 
propensiune crescută si o sumisiune față de alteritate). Simptomatologia e 
prezentată tradițional, cu accent pe trăirile obsesiv compulsive agresive, de 
contaminare şi de ordine (spațială şi ritualic temporală, cu aritmomanie). 
Comentarea spectrului obsesiv compulsiv şi a diagnosticului diferențial permite 
degajarea unor particularități ale acestei dimensiuni psihopatologice, dintre care 
menționăm preocuparea față de proximitatea corporal spațială (incluzând limitele 
acestuia şi spaţiul casei). Faptul sugerează trăiri din clasa depersonalizării, centrate 
pe corporalitate (fragilizarea şi fluidizarea limitelor corpului). E semnalată apoi 
situația aparte a apartenenţei patologiei TOC la o clasă de tulburări ce începe cu 
autismul şi ajunge la dezorganizarea ideo-verbală, având ca suport deficiența 
funcției formale a “coerenţei centrale”. Pentru înţelegerea în ansamblu a patologiei 
obsesionale din TOC şi din TPOC, se comentează în Anexă perturbarea funcției 


integrative neuropsihice a“ coerenţei centrale“. 

Cap.5 se referă la sindromul maniacal şi la cel depresiv, încheind proiectul 
început în primul capitol odată cu abordarea globală a dispozițiilor externalizate şi 
internalizate. Mania şi depresia sunt prezentate ca rezultând dintr-o distorsiune 
psihică deficitară dispoziţională, cu trecerea în prim plan a însăşi schemelor 
formale bazale a dispoziţiilor — afectiv comportamentale - externalizate şi 
internalizate. lar manifestarea lor majoră poate induce o transgresare directă a 
orbitei psihotiforme, prin "ieşirea temporală din prezent”; chiar fără instituirea unui 
delir centrat de o temă delirantă (=transformarea identității persoanei într-un 
personaj narativ). 

Abordarea marilor sindroame ale psihopatologiei e făcută în lucrarea de faţă 
cu intenția de a descifra aspecte şi dimensiuni specifice ale psihismului uman. 
Pentru ca diverse clase sindromatice să fie posibile, e necesar ca psihismul normal 
al persoanei să aibă o anumită configuraţie, o structură, a cărei deficit disfuncțional 
respectivele tulburări să o exprime. De aceea expunerea comentată şi interpretată a 
marilor sindroame psihopatologice ar putea constitui şi o provocare pentru cei 
interesaţi de o psihologie antropologică comprehensivă şi sintetică. E vorba de un 
proiect de amploare, ce se derulează în prezent în multiple planuri ale ştiinţelor 
antropologice. Dat fiind că întreaga lucrare e orientată în această direcție, la finalul 
ei se va prezenta într-o Anexă şi profilul conceptual ce tinde să se contureze prin 
analiza factologiei psihopatologice. Dar o schiţă  orientativă a unei astfel de 
scheme e necesară de la început, ca un referenţial de avut în vedere. 

După cum s-a menţionat în Capitolul introductiv, trimiterea la sistemul 
facultăților psihice pe baza căruia s-a constituit în sec.XIX semiologia psihiatrică 
nu mai e operaţională, dacă privim nu doar din perspectiva clinicii medicale ci şi 
dintr-una  psiho-antropologică. Iar proiectul dezvoltat de Jaspers la începutul 
sec.XX, deşi a fost un timp ordonator, nu s-a mai putut păstra în forma sa inițială în 
a doua jumătate a acestui veac, în urma multiplelor cercetări psihologice realizate 


de diverse scoli doctrinare. Vom invoca de aceea o sinteză deja menționată - 


59 


propusă spre jumătatea sec.XX de către Ey (Chenar 2 şi 5) - care ţinea deja cont la 
vremea când a fost propusă, de experienţa cercetărilor comportamentaliste şi 
configuraţioniste, ale psihanalizei şi ale fenomenologiei, invocând în acelaşi timp 
sugestiile evoluționiste ale lui Jackson. Acest proiect a lui Ey sugera două axe 
ortogonale complementare de analiză : - conştiinţa situaţiei actuale; şi, - conştiinţa 
diacronă a persoanei morale. Perspectiva acestor două axe a fost dezvoltată în a 
doua jumătate a sec XX şi începutul sec XXI prin ample cercetări cognitiviste, 
neofenomenologice, neopsihanalitice, personologice (caracteriologice), 
interpersonale etc; fiind integrată în doctrine precum cea vulnerabilitate/stres, 
developmentală (şi a ciclurilor vieţii) şi cea evoluționist culturală. În toată această 
perioadă s-a produs însă şi o modificare de limbaj, astfel încât conceptul de „eu 
conştient” a fost înlocuit treptat cu cel de „sine intenţional reflexiv”. Având în 
spate aceste dezvoltări, sugestia lui Ey s-ar putea relua după un model (Chenar 5 şi 
11) a cărui coordonate ar pute fi rezumate (hiperconcentrat) în felul următor : 

a/ Perspectiva diacronă e centrată de sinele intențional reflexiv al unităţii 
şi coerenţei delimitative a identităţii persoanei; unitate ce integrează un pol 
corporal, o dimensiune a duratei biografico caracteriale şi un alt pol, al 
circumscrierii socio-culturale. Prin agenția sinelui care emerge din acest fundal, 
subiectul se angajează autogenerativ şi sintetic în raportări situaționale active şi 
autocontrolate. Adică, în situații actualmente trăite, afirmându-şi însă autonomia 
„în contextul unor multiple condiționări. Identitatea persoanei se dimensionează 
apoi şi în cadrul raportărilor sale faţă de alții, cu introjectarea imagourilor 
persoanelor de ataşament. Precum şi prin contextul ancorării sale în planul teoretic 
al culturii, în „instanţa personajelor” şi a cunoaşterii fundamentelor. Psihismul 
identitar al subiectului e perceptibil şi comentabil de către alții, demers care susţine 


şi conturează dimensiunea sa temperamental caracterială; ce exprimă constelația sa 


je ou. 

subiectul se autoevaluează si se autocaracterizează constant, etalând o anumită 
stima de sine şi încredere în sine. 

b/ Perspectiva sincronă se configurează prin implicarea sinelui în 
rezolvarea situații problematice actuale; ce sunt integrate, întotdeauna, în 
preocupări şi proiecte de durată. Raportarea la o situaţie actuală presupune: - 
orientarea vigilă într-o ambianţă fizico biologică şi o lume umană; care, în esenţă, e 
în mare măsura familiară şi deja cunoscută de subiect în parametrii ei de bază; - 
implicarea sa intențională în situație printr-o atenţie centrată, care decupează 
atenţional şi descifrează perceptiv informaţiile accesibile evaluate ca importante; 
ce sunt în permanenţă corelate cu datele mnestice şi integrate într-un proces de 
cogitație; - actualizarea unor dispomibilităţi (dispoziţii) adecvate, care-l 
poziţionează atitudinal corespunzător situaţiei; - iar în această apertură, agenţia sa 
proiectează un plan de acțiune, de rezolvare a situaţiei problematice actuale; ce 
urmează a se desfășura după coordonatele “funcțiilor cognitive executive”, în 
colaborare cu alții şi prin implicarea normativităţii socio-culturale din fundal. 

Cele două axe menţionate sunt susținute de o instanță metareprezentațională, 
ce e organizată cu sprijinul limbajului narativ critic; prin care, subiectul evaluează 
şi operează pe modele probabiliste ale realităţii date. Instanță în care el se 
autoreprezintă ca personaj. Atât actualitatea trăirilor situaţionale cât şi unicitatea 
identităţii personale - individuaţia sa - sunt asigurate prin parametrii 
transcendentali. 

Psihismul persoanei conştiente se edifică progresiv pe parcursul 
ontogenezei, în paralel cu maturarea organismului şi creierului său, prin 
experienţele şi învăţările ce le trăieşte într-un mediul de interrelaţionare strânsă cu 
alții; în familie şi în general în nişa sa ecologică umană. Proces pe parcursul căruia 
el asimilează, „introjectează” imagouri ale persoanelor de ataşament. Progresiv, 
trecând prin etape formatoare succesive, se amplifică abilitățile, competențele şi 


împărtăşirea sa din cunoştinţele generale despre lume ale comunităţii sale. Fapt ce 

conduce spre o imagine şi o reprezentare de ansamblu a lumii pe care o centrează; 
având în permanenţă şi o autoreprezentare critic valorică despre sine. Această 
reprezentare constituie, împreună cu sentimentul identităţii de sine, un fundal 
aperceptiv al unicităţii — individuaţiei — sale, în spatele raportărilor actuale la lume. 

Persoana identitară se află în permanenţă în relații intersubiective, de 
ataşament, raportare şi comunicare, cu persoanele din reţelele sociale în care e 
inclus. În zonele intime, el poate constitui, împreună cu unele dintre acestea, un 
“câmp dual” de interinfluenţare. Iar în arie publică, subiectul se relaționează cu 
ceilalți printr-un anumit statut şi rol social, participând la practicile 
instituționalizate ale comunităţii sale culturale, ordonată prin norme şi valori. El 
este în permanenţă invocat, narat şi caracterizat public printr-o ipostază de 
personaj. Cât priveşte "lumea umană” care-l înconjoară, aceasta e susținută de 
mediul lingvistic narativ-semnificat şi de cel organizațional-matematic constitutiv 
— de dimensiunea teoretica a acestora - fiind populată cu entităţi fictive. Dintre 
acestea fac parte nu doar personajele vieţii cotidiene, istorice, fictive sau 
supranaturale; ci şi concepte ştiinţifice, matematice, categorii, criterii şi axiome de 
fundare filosofică sau simboluri transcendente. Psihismul individual e articulat 
definitoriu cu instanţa teoreticului (cultural-spiritual, ştiinţific, filosofic), acesta 
fiind reprezentat în propria-i structură psihică. Şi el participă activ la derularea şi 
îmbogățirea respectivei instanţe. lar uneori subiectul poate fi o personalitate 
creatoare, lăsând în urma sa realizări evenimenţiale şi opere artistice, ştiinţifice, 
filosofice. 

Schema menţionată mai sus a psihismului persoanei va fi reluată şi detaliată 


în capitolele lucrării. 

Chenar 11 


Fundalul identitar al persoanei 


se exprimă prin trei instanţe (1,2,3) 


3. Instanţa socioculturală a persoanei 
(nume, origine, statut familial, profesional, 
religie, leadership) 


Funcţii metareprezentaţionale - personaje 


preocupări 


a)Sinele temperamental 

caracterial al stilului manifestărilor 

acţiunile, reactive şi active eveniment 
(etichetare caracteriologică după ȘI situaţie actuală 
tipologii cultural ştiinţifice) prezent trăit 


2) Sinele competenţe (practice, 
identităţii tehnice, teoretice) 
biograficocaracteriale 


b)Sinele narativ al coerenţei stări dispoziţionale (de 
identitar biografice, care orientare şi susținere 
interpretează scene şi evenimente formală, afectiv 

trăite (ce pot fi reprezentate şi comportamentală) 
narate) 


c)Sinele autonomiei agenţiei, în 

context relaţional autodirecţionare 

(efectivă şi trăită) intimanţă, empatie, 
introjectarea imagourilor 
persoanelor de 
ataşament 


1. Sinele încorporat 

CAPITOLUL 2 
TULBURĂRILE INTERNALIZATE ANXIOS FOBICE 

2.1. Tulburările internalizate anxios fobice şi stările dispoziţionale ale 

omului 

Una din sugestivele şi fructuoasele idei de sistematizare a tulburărilor 
psihice a fost cea a lui Achenbach (1966, 1970) - aplicată inițial pedopsihiatriei - 
de plasare a grupajelor simptomatologice între doi poli comportamentali opuşi: cel 
externalizat, care reflectă tendinţa spre conflicte cu lumea exterioară; şi cel 
internalizat, în care pacientul are probleme cu el însuşi. Tulburările externalizate se 
referă la comportamente insuficient controlate, impulsive (,„acting-out”), deseori 
conflictuale. Tulburările internalizate reunesc stări supracontrolate, inhibate, cu 
retragere socială, anxietate, depresie. Suportul clinic al acestei grupări polarizate e 
reprezentat şi de comorbiditatea clinică cea mai frecventă a unor sindroame ce tind 
să se agrege spre unul din cei doi poli. Sugestia lui Achenbach se înscrie în 
paradigma ce diferențiază doi poli ai manifestărilor psihismului uman, de exemplu 
pe axa extroversie/introversie (Jung etc. ) sau extratensiv/intratensiv (Rorshach); 
dar ca a funcţionat doar cu valenţe de sistematizare clinică. 

Ilustrative pentru tulburările externalizate ar putea fi considerate cele 
cuprinse în Cap 13 din DSM-S, care se referă la Tulburările disruptiv impulsive 
ale copilului şi adultului, incluzând şi tulburările de conduită ale 
adolescentului şi personalitatea antisocială a adultului; acestea vor fi comentate 
în capitolul următor. lar pentru cele internalizate, edificatoare pot fi considerate 
tulburările anxios fobice, depresive şi obsesiv compulsive. Vom începe în acest 
capitol comentarea celor zece mari grupaje sindroamatice cu patologia anxios 
fobică. Atât psihopatologia iritabil conflictuală cât şi cea anxios fobică — eventual 
corelate unor personalități aparte - afectează persoana într-o modalitate care o 


menţine între parametrii vieţii cotidiene; şi nu perturbă structura identitară 

profundă ce se articulează cu instanţa supraindividuală a teoreticului cultural, ca în 
psihoza delirantă. 

Pentru tulburările anxios fobice raportarea la echivalentul lor în normalitate 
nu e dificilă, ea fiind intuitivă. Starea anxioasă este o dispoziţie afectivă 
(„stimmung în germană, „mood” în engleză, „houmeur” în franceză) în care 
subiectul resimte iminenţa unui pericol, posibil dar nedefinit (ca loc, moment şi 
mod de desfăşurare). Iar frica, fobia, exprimă o trăire şi un comportament raportat 
la un pericol de obicei definit, faţă de care subiectul dezvoltă o conduită de evitare, 
asigurare, ascundere, punere sub protecţie. Atât anxietatea cât şi frica, care se 
întâlnesc şi în psihobiologie, se corelează deci cu trăirea semnificației de pericol 
actual, mai mult sau mai puțin precizat; fapt ce condiţionează, mai ales în 
anxietate, o tensiune biopsihică şi o vigilitate crescută, cu interes şi atenţie sporită 
față de parametrii nemijlociţi ai situației în care subiectul se află; aspect diferit de 
comportamentul stării depresive. 

Dispoziţia anxioasă şi fobică a omului poate fi raportată la conduite psiho- 
biologice reactiv adaptative. A fost deja invocată în Introducere starea de alertă 
tensionată ce o poate trăi animalul când ajunge în teritorii necunoscute, potențial 
periculoase. La fel şi omul poate trăi o stare de anxietate atunci când străbate o 
țară străină, duşmănoasă, a cărui teritoriu şi limbă nu o cunoaşte. Sau, când se 
rătăceşte într-o pădure în care îl prinde înserarea, în apropiere putând fi lupi şi 
urşi. lar dacă percepe un duşman sau un lup apropiindu-se, îl invadează frica şi 
încearcă să se ascundă. Desigur, dispoziţia anxios fobică poate fi prezentă, în plan 
secund, şi în împrejurarea confruntării directe cu un adversar, pe viaţă şi pe moarte; 
caz în care ea dublează dispoziţia expansiv beligerantă prin care subiectul 
abordează acum predominant situație. Exemplele invocate sugerează o trimitere 
spre manifestări comportamental dispoziţionale umane reactiv adaptative, similare 
cu cele din biologie. Pentru om anxietatea şi frica au, desigur, un larg câmp de 


raportare la contextele lumii sale specifice. Dar ele rămân tot timpul, în esenţa lor, 

reacţii şi dispoziţii afective cu sens adaptativ, în care subiectul actualizează un 
mod determinat şi specific de raportare față de situații potenţial periculoase şi 
insuficient controlabile. Persoana umană poate trăi efectiv stări anxios fobice, 
deoarece ea le are între dispombilităţile sale constitutive de manifestare. 

Stările dispoziţionale umane sunt multiple şi variate. (Chenar 13). Astfel, a 
fost deja menţionată dispoziţia iritabilă, agresiv combativă; care se poate manifesta 
la oamenii curajoşi şi fără nici-un acompaniament anxios fobic. Apoi, succesul în 
confruntare induce de obicei o stare dispozițională pozitivă, de mândrie, 
autoevaluare pozitivă şi încredere în sine; ce se poate dezvolta în dispoziţia euforic 
prosocială şi petrecăreaţă a sărbătoririi victoriei. Sau, în urma înfrângerii, se poate 
actualiza şi instala o stare dispozițională (afectivă) depresivă, pe parcursul căreia 
subiectul se retrage social, inhibat şi repliat pe trecut, pentru reculegere, refacere şi 
reorganizarea proiectelor. În continuare, poate fi menţionată dispoziţia 
comportamentală investigatorie, susținută de curiozitate şi îndrăzneală, prin care 
subiectul explorează variate domenii necunoscute ale lumii sale. Şi la fel, 
dispoziția ergică pentru o muncă realizatoare performantă, de excepţie, creativă. 
Dar omul poate trăi şi episoade în care se simte „prost dispus”sau”fără 
chef”,"anergic” lipsit de o dispoziţie necesară pentru muncă şi efort. Variate sunt şi 
stările  dispoziţionale în cadrul raportărilor interpersonale directe; uneori 
suspicioase sau combative, alteori punându-se în joc o sociabilitate crescută dar 
superficială, care facilitează relaționarea la reuniuni publice diverse. Sunt desigur 
ŞI împrejurări în care raportarea se realizează printr-o deschidere dispozițională 
receptantă faţă de altul, în direcţia unei apropierii sufleteşti; a cunoaşterii reciproce 
tot mai intime, tinzând spre colaborare şi comuniune. Ori, printr-o raportare 


interpersonală marcată de dominare şi manipulare; sau de sumisiune etc. 

Chenar 12 


Principalele stări dispoziţionale (d.) comportamental afective şi relaţionale în câmpul pragmatic 
al vieţii cotidiene 


d. pentru realizări creative 


d. de investigare îndrăzneață 


inaţie, sadism, 


d. tensiunii opozitive 
aţie realizatoaţe 


extaz, contemplaţe impulsi itate 


artistică 
câmpul raportărildr 

culturale 
cercbtare ştiinţifică 
speculație teorptidă 


câmpul relaţiorărilor 
intețsubiective 
rapoţtări inti 
empatie, comuhiune, 
ragoste 


frustrări 


retragere vinovată retragere sub protecţie 


detaşare, apatie 


În schemă sunt sugerate şi două câmpuri de raportări dispoziţionale 
particulare: cel al intersubiectivităţii intime şi cel al raportărilor culturale, ce 


deschid persoana spre transcendenţă 

Stările dispoziţionale omeneşti pot viza, fenomenologic, mai ales trei 
domenii interconectate: un obiectiv comportamental pragmatic, relaționarea cu alţii 
şi trăiri corelate autoevaluării. Dispoziţia afectivă anxios-fobică de la care am 
pornit face parte, deci, dintr-o largă clasă a stărilor dispoziționale, prin intermediul 
cărora persoana se raportează la variatele situaţii pe care le întâlneşte. Situaţii care, 
prin semnificația lor, actualizează din fundalul structural identitar, biografico 
temperamental al psihismului, anumite modalități de poziţionare atitudinală, 
corespunzătoare adaptativ situaţiei date. Stările dispoziţionale — din aria celor ce 
au fost invocate mai sus - se constituie pe baze genetico-ontogenetice, devenind 
părți constitutive ale fondului structurii identitar caracteriale ale persoanei, strâns 
corelate cu datele biografice; dar şi cu grupaje definite de gnozii, praxii şi 
competenţe. Ele se menţin în fundalul psihismului „la dispoziţia subiectului”; şi se 
actualizează în circumstanţele care, prin semnificaţia lor, le solicită. Configuraţia 
lor la o persoană dată. ca prevalenţă şi stil de actualizare, constituie un important 
parametru caracterizant al profilului său temperamental caracterial. 

Dispoziţia anxios fobică se actualizează deci, când subiectul se resimte 
plasat într-o situaţie periculoasă şi poziționat într-o condiție de vulnerabilitate 
accentuată, lipsit de un sprijin adecvat; aflat în faţa unor foarte probabile 
amenințării sau agresiuni, ce au în vedere deposedarea, lezarea sau anihilarea sa. 
Motiv pentru care el intră în tensiune; şi se orientează spre evitare, protecţie şi 
susţinere din partea altora. Alta e, desigur, atitudinea - poziţionarea atitudinală -a 
subiectului în cazul actualizării unei dispoziţii depresive, deobicei în urma trăirii 
unei semnificaţii de pierdere. El se poziţionează acum într-o atitudine de retragere 
inhibată, repliat pe sine,în vederea reculegerii, bilanţului şi reorganizării. În 
consecinţă el va fi puţin atent la ambianţă; pe când anxiosul e dimpotrivă, 
hipervigil, atent în jur la orice informație nouă. O poziționare atitudinală specifică, 


dar apropiată de anxietate e prezentă şi într-o conduită susținută de o dispoziție 

investigatorie, în care subiectul cercetează un teritoriu necunoscut, în care ştie că 
va întâmpina multe necunoscute, posibil şi pericole. La fel ca în anxietate subiectul 
trăieşte acum cu intensitate un prezent deschis spre un viitor imediat. O tensiune 
situațională până la un punct similară întâlnim într-un proces creativ, în care 
întâlnirea cu noul e definitorie. Sau chiar într-o situaţie de confruntare şi luptă, în 
care toate detaliile prezentului sunt vital importante. De altfel, dispoziția 
confruntării beligerante şi cea anxioasă se pot întreţese firesc. Deşi, sunt şi 
împrejurări în care un agresor intră furibund în luptă, disperare, dincolo de orice 


anxietate anticipatorie. 


Astfel de ipostaze ale stărilor dispoziţionale normale merită amintite în 
condițiile în care susţinem tema derivării stărilor psihopatologice din trăiri 


normale, adaptative. 


2.2. Tulburările anxios fobice în perspectiva clinicii psihiatrice. 

În continuare vom trece în revistă tulburările anxios fobice, iniţial rezumând 
comentarea lor in DSM-5; iar ulterior, făcând o prezentare mai detaliată. DSM-5 
descrie 7 astfel de tulburări, dintre care două centrate pe anxietate iar celelalte pe 
fobii. Rezumativ acestea sunt: 

Tulburarea de anxietate generalizată (A.G.) constă dintr-o stare de 
excesivă şi continuă aprehensiune că se va întâmpla”ceva rău”, de îngrijorare 
(„Worry”), ce se menţine peste 6 luni inducând deficiență în funcţionare şi 
suferinţă (distress). Ea se obiectivează prin: nelinişte psihomotorie, 
iritabilitate, tensiune musculară cu tresăriri, atenţie mobilă cu dificultăţi de 
concentrare, stare de rău vesperal cu dificultăţi de adormire şi coşmaruri, 
tulburări neurovegetative (tahicardie, extrasistole, transpiraţii, hiperpnee, 
reacţii cutanate, balonări, eructaţii, micţiuni frecvente, uscarea gurii, amețeli, 
înceţoşarea vederii, vertij, cenestopatii, algii); subiectul e preocupat de 
sănătatea sa, nu poate sta singur. Expresivitatea e caracteristică. Atacul de 


panică (A.P.) e o manifestare paroxistică ce se instalează brusc şi durează 

câteva minute, mai rar zeci de minute. Subiectul resimte un sentiment al 
morţii iminente, solicită dramatic prezenţa altora şi ajutor medical; sau, are 
sentimentul că îşi pierde minţile sau vertij şi cădere în gol . Tot brusc se 
instalează tulburări neurovegetative intense (palpitaţii, tahicardie pronunţată 
cu posibila creştere a tensiunii arteriale, transpiraţii profuze, tremor, dispnee, 
senzaţie de sufocare, greață, vertij. frisoare, parestezii, dureri ).Pacientul care 
a avut cel puţin un atac de panică e predispus la anxietate anticipativă. 
Tulburările fobice se referă la o temă, un obiect, o fiinţă sau o situaţie, 
în prezenţa căreia subiectul prezintă trăiri anxioase din seria AP; motiv 
pentru care dezvoltă conduite de evitare sau asigurare; precum şi anxietatea 
anticipatorie. Se descriu aşa zisele fobii speciale care sunt relative limitate: 
Fobiile de animale (păianjeni, şerpi, insecte, şoareci, câini, cai etc.); de 
evenimente sau stări naturale (foc, apă, furtună cu tunete etc); fobiile corelate 
actului medical (injecții, intervenţii dentare, medicamente, sânge); fobiile 
spaţiale : de înălţime, de adâncime — (batofobia), de locuri înguste din care nu 
se poate ieşi uşor, inclusiv aglomeraţie — claustrofobia; de spaţii largi care 
trebuiesc străbătute fără puncte de sprijin fizic; fobiile de mijloace de 
transport în comun, ce pot fi aglomerate (autobuz, tren, avion); acestea şi 
fobiile spaţiale contribuie la structurarea complexului agorafobic. Anxietatea 
de separare e comentată în primă instanţă ca o tulburare developmentală ce 
constă într-o excesivă frică de separare a copilului de persoana de care e 
ataşat. El anticipează stări de rău în cazul în care protectorul său nu va fi 
prezent; refuză de a merge singur departe de acesta sau de acasă; uneori nu 
poate dormi singur noaptea, are coşmaruri privitoare la separare; prezintă 
acuze somatice când separarea se prefigurează sau se petrece._Mutismul 
selectiv este o tulburare ce se manifestă în copilărie şi constă în lipsa vorbirii 
în anumite situaţii specifice în care în mod firesc ar trebui să vorbească (de ex. 


la şcoală); deşi în alte situaţii el vorbeşte. Durata tulburării este de peste 1 an 

şi interferează negativ cu activităţi educaţionale (mutismul electiv e un fel de 
echivalent al anxietăţii sociale în copilărie). Agorafobia constă în dificultatea 
anxioasă a subiectului de a se deplasa singur în spaţii publice, departe de casă 
şi de persoanele protectoare, mai ales în zone aglomerate (magazine, pieţe, săli 
de spectacole) şi în mijloacele de transport în comun aglomerate. În astfel de 
împrejurări apar A.P.; cu ulterioară anxietate anticipatorie şi conduite de 
evitare şi asigurare (merge doar însoţit de persoane de încreder._Fobia sau 
anxietatea _ socială se referă la raportarea printr-o aşteptare anxioasă şi 
evitare, a situaţiilor în care subiectul urmează să apară public, în faţa unor 
spectatori sau examinatori, care-l privesc atent, evaluativ. În astfel de situaţii 
el se emoţionează intens, inhibându-se, roşind şi dezvoltând tulburări 
neurovegetative, cu un sentiment penibil de ruşine. Evenimentul odată trăit 
angrenează conduite de evitare şi anxietatea anticipatorie. 

Tulburări psihice anxios fobice ca cele menționate mai sus au fost 
circumscrise clinic mai ales începând cu a doua jumătate a sec.XX. Iar o parte au 
fost studiate mai detaliat în corelație cu dezvoltarea doctrinei ataşamentului şi 
analiza relaţiilor interpersonale, incluzând anxietatea de separare; astfel, anxietatea 
socială şi agorafobia se desfăşoară după schema sentimentului de nesiguranţă în 
zonele îndepărtate de aria protectoare, de ataşament familial. Categoriile comentate 
în prezent în DSM-5 erau tradițional incluse în clasa nevrozelor; şi ele sunt 
frecvent comorbide, astfel încât constituie un grupaj psihopatologic bine articulat, 
ce se manifestă pe fondul unei stări dispoziţionale de fond, anxios fobice. 

Anxietatea din psihopatologie e însă mai amplă decât aceste categorii. Ea 
însoţeşte frecvent tulburarea internalizată depresivă, tabloul clinic putându-se 
manifesta cu accent pe fiecare din cele două dispoziţii internalizate. Anxietatea 
fobică e prezentă apoi frecvent în patologia obsesiv compulsivă (TOC), a cărei 
simptomatologie e dublată de o nesiguranţă de fond, însoțită de un hipercontrol 


global. În TOC se întâlnesc însă şi fobii mai particulare, anancaste, ca de ex. cea de 

contaminare cu microbi. Reacția de stres posttraumatic e şi ea intens marcată de 
anxietate. Apoi, Freud considera că, incertitudinea anxioasă rezultată din conflictul 
intrapsihic, este însăşi motorul central ce susține elaborarea întregii 
simptomatologii nevrotice. 

Cea mai importantă patologie anxios fobică se regăseşte însă în delirul 
paranoid, plasat în centrul orbitei psihotiforme. În acesta, subiectul e convins că 
alții, sau instituții şi organizaţii, entităţi supranaturale, intenţionează să-i facă - sau 
i-au făcut deja - ceva rău. De remarcat că dispoziția anxios fobică întâlneşte orbita 
psihotiformă a delirului, mai ales când e însoțită de un scenariu relațional 
interuman de atitudine ostilă. Convingerea delirantă paranoidă se însoţeşte însă şi 
de sentimentul supravegherii, a accesului nestăvilit al străinilor, deobicei prin 
mijloace speciale, în toate locurile intime în care subiectul s-ar putea retrage. Iar 
odată cu simptomele psihotic depersonalizante de transparenţă/influență, 
supravegherea şi controlul pătrunde în intimitatea subiectivităţii. Astfel, în situația 
psihotică a delrului paranoid desorganizant, asistăm şi la prăbuşirea arhitectonicii 
de relaţionare a subiectului cu ceilalți, pe diagrama intim-public. 

Patologia anxios fobică întâlneşte, deci, relaționarea interpersonală în mod 
direct şi pregnant la două extreme. Pe de o parte în plan nepsihotic la nivelul 
anxietății de separare; când subiectul se simte în siguranță doar în apropierea 
mamei, a mediului protector familial (anxietatea socială şi agorafobia se agregă în 
jurul acestei situaţii). Iar pe de altă parte în condiţia psihotică a paranoidiei; când 
pericolul fobogen maxim vine chiar din partea altora, a instituţiilor şi instanţelor 
simili-umane, uneori şi supranaturale, ce se asociază şi se coalizează împotriva sa. 
Dar, dincolo de aceste extreme, întreg peisajul psihologic al tb. anxios fobice 
implică indirect relaționarea, prin menţionata nevoie de protecție şi sprijin. 
Autopercepţia evaluativă de fond a persoanei este, în acest caz, cea a unui om ce se 
simte nesigur, vulnerabil, cu nevoie de sprijin şi suport din partea altora, a unei 


alterităţi puternice şi de încredere, insuficient de asertiv, cu un control general 

deficitar al situaţiilor. Acest profil personalistic se poate manifesta accentuat, până 


la nivelul unei tb. de personalitate. 


2. 3.Anxietatea şi frica la animale şi om 

Frica e de obicei enumerată printre importantele instincte ale animalelor, 
jucând un important rol în supraviețuirea indivizilor unei specii; care se străduie ca 
în împrejurări periculoase să “scape cu viaţă”. La mamiferele superioare se poate 
comenta, mai ales la ierbivore, frica înnăscută, susținută de mecanisme ce se 
transmit genetic, de unii predatori specifici. Şoarecelui îi e frică de pisică şi oii de 
lup. Dar frica poate fi, deja din biologie, parțial învățată. Frica este, şi la animale, 
raportată totdeauna la “ceva” periculos, identificabil şi localizabil, determinat; 
ceva ce poate fi până la un punct evitat, din faţa căruia individul se poate retrage şi 
ascunde. Pe când anxietatea se referă în biologie — aşa cum s-a menționat - la 
situația de alertă vigilă care creşte capacitatea detecţiei indicilor unui pericol 
posibil; mai ales în teritorii necunoscute, departe de vizuina şi grupul familiar, în 
zone fără repere ştiute. Se instalează o stare de „arousal” crescut, de o punere în 
tensiune a organelor de receptare informativă şi a celor de execuţie, de o creştere 
globală a metabolismului, de activarea sistemului nervos vegetativ. Toate acestea 
pregătesc organismul pentru manifestări neobişnuite, extreme, periculoase, pentru 
solicitări intense, de confruntare sau retragere. 

Odată cu psihismul uman, parametrii desfăşurării fricii şi anxictăţii se 
amplifică mult în raport cu cei din lumea animală, datorită instanței meta- 
reprezentaţionale introdusă de limbajul narativ, a relației de ataşament şi a altor 
caracteristici ale  psihismului şi lumii umane. Schema biologică a 
comportamentului de explorare tensionată a unui teritoriu potențial periculos, se 
păstrează însă. Ea este evidentă deja la copilul mic, ce se deplasează curios în 
spaţiul pe care-l poate parcurge, privind în toate părțile, punând mâna pe toate 


obiectele noi, pe care le întoarce pe toate feţele. Această conduită se corelează însă 


73 


la copilul uman cu dezvoltarea ataşamentului faţă de mama protectoare, a cărei 
imago îl introjectează. Dacă relaţia de ataşament e sigură, copilul explorează cu 
îndrăzneală noile situaţii. În varianta anormală a unui ataşament fuzional, copilul 
dependent nu se mai simte însă în siguranță decât în imediata apropiere a mamei; 
iar orice explorare departe de aceasta îi induce un disconfort anxios, cu nelinişte şi 
cu întreaga stare de alertă psihocorporală prezentă şi în biologie (= anxietate de 
separare). Şi dincolo de mica copilărie, conduita explorării de către om a unor 
teritorii necunoscute potenţial periculoase e însoţită, prin definiţie, de menţionata 
stare de alertă hipervigilă, cu atenţie distributivă, punere în tensiune a musculaturii, 
a organelor receptoare şi executive, alerta s.n. vegetativ, metabolism crescut etc. 
Manifestarea unei astfel de stării de alertă biopsihică în afara situațiilor — de tip 
exploratoriu - ce justifică aşteptarea unui pericol iminent, exprimă 
simptomatologia anxietăţii generalizate . 

Problematica anxios fobică a omului se desfăşoară pe amplele coordonate 
ale lumii umane în care el e inserat; şi a cărei reprezentare e constant prezentă în 
fundalul psihismului său. Aceasta cuprinde, pe lângă universul interpersonal social 
- structurat prin practici instituționalizate şi prin relaţionările distribuite pe 
diagrama intim/public - şi instanța personajelor; incluzându-le pe cele socio 
istorice, fictive şi supranaturale, ale mitologiei şi instanţei sacrale. Deja din mica 
copilărie poate apărea seara frica de „Baba Cloanţa”. Iar adulţii invocă curent, 
pentru protecție antianxiogenă şi pentru siguranţă, protecţia fiinţei supreme. 

Dar instanța supranaturală a zeilor este, în acelaşi timp, nu doar una 
protectoare; ci şi una din partea căreia te poţi aştepta la sancțiuni. Apoi, însăşi 
structura instituțională supraindividuală a socioculturii, funcționează atât ca 
protectoare; cât şi ca sursă de posibile puniţii. Statul şi regele, cei plasați în vârful 
ierarhiei sociale, au puterea de a-i sancţiona pe subordonați. Care, în consecinţă, se 
tem de ei; dar aşteaptă din partea lor şi protecție, sprijin. Sclavul se teme, implicit, 


de stăpânul care-l are în custodie. Normativitatea legilor pretinde sancțiuni în cazul 

încălcării lor, astfel încât cetăţeanul are a se teme de braţul justiției. Educaţia se 
face şi ea cu sancțiuni, pozitive şi negative. 

La om, în cea mai mare măsură frica se învaţă; şi se referă la împrejurări şi 
realități socio-culturale în care multe conduita de evitare sunt reglate prin 
normativitate. Totuşi, şi în lumea umană, indivizii însăşi pot ajunge în conflict unii 
cu alţii, uneori luptându-se pe viață şi pe moarte. Omul e singurul animal ce 
practică uciderea intraspecifică; care este chiar instituționalizată prin meseria 
militară şi prin războaie. Când se confruntă decisiv cu altul sau cu mai mulți 
oameni, subiectul trebuie să fie impulsionat de curaj şi de energie expansivă, 
dispoziţii din aria externalizată. Dar în mod normal anxietatea nu lipseşte în cadrul 
luptei. 

Anxietatea fobică creşte dacă subiectul se regăseşte — în percepțiile şi 
reprezentările sale despre situaţia în care se află — singur; şi expus în fața multor 
oponenți şi duşmani, care cunosc şi au uşor acces la punctele sale vulnerabile. 
Deci, capacitatea sa de a face faţă agresiunii e subminată dacă constată că nu are 
suport în parteneri; iar zonele ce l-ar putea proteja sunt fragile. În schimb 
anxietatea fobică se reduce dacă subiectul obţine „suport” şi „sprijin” din partea 
altora. Şi în primul rând de la persoanele de ataşament şi de la cele puternice, în 
care are încredere (după cum şi copilul mic se vrea susţinut de mama protectoare). 
Adică, dacă e sprijinit de alţii puternici, care „îl susțin”, „îi acordă un sprijin de 
braţ” sau „îi asigură spatele”. 

Axietatea fobică a omului e în mare măsură corelată cu configurația 
relaționărilor sale cu alții — care e şi ea constant reprezentată în mintea sa - 
începând cu ataşamentul infantil; şi continuând cu reţelele de suport social şi 
comunitățile de sprijin. lar confruntarea cu alții şi gestionarea distanțelor 
interpersonal sociale joacă un rol important. În mod semnificativ delirul de 
persecuție paranoid se însoţeşte de sentimentul accesului nemjilocit al duşmanilor 


la intimitate. Căci dacă duşmanul s-a apropiat şi se află în imediata proximitate, el 

poate lovi oricând şi eficient subiectul, ce nu mai are cum să se protejeze „spaţial”; 


care nu se mai poate ascunde, nu mai are „nicio portiţă de scăpare”. Problematica 


dispozițională anxios fobică a psihismului persoanei umane se defineşte, în mare 
măsură prin disfuncţia coordonatelor spaţiale ale raportării sale la lume; şi în 
primul rând în planul relaționărilor interpersonal sociale.(Chenar 13) 


Preconştiinţa faptului de a nu putea face faţă pericolului, sentimentul 
slăbiciunii, a lipsei de forță şi control a situaţiei, insuficienţa mijloacelor de apărare 
şi a accesului la ajutor, inexistenţa unor căi asigurate de retragere la nevoie şi 
accesibilitatea facilă a duşmanului la propriile poziţii proxime, cresc sentimentul 
de vulnerabilitate la.. şi predispun spre.. trăiri anxios fobice. lar în măsura în care 
un pericol definit şi devenit evident, ajunge să amenințe subiectul astfel încât 
acesta nu mai întrevede nicio cale de scăpare, el poate trăi spaima, groaza, panica 
în faţa morții iminente. Criza de angoasă poate fi considerată ca o declanşare 
anormală a unei astfel de trăiri, în afara unor împrejurări care să o determine 
efectiv prin semnificaţia lor. 

Anxietatea paroxistică, angoasa, panica, au fost caracterizate - şi în afara 
psihopatologiei - ca senzaţii subiective acute ale pierderii autocontrolului şi ale 
iminenţei morţii. În descrierea acestor trăiri au fost invocate, aşa cum s-a amintit, 
predominant metafore spaţiale. De fapt însăşi termenul de angoasă şi cel de 
anxietate derivă de la o expresie latină ce trimite spre îngustare. S-au folosit apoi 
expresii ca: „impresia că pământul fuge de sub picioare...” că „se taie 
picioarele”..că „lipsesc punctele de sprijin şi reperele”..”sentimentul de prăbuşire, 
de cădere în gol, în abis”. Referinţe la spațialitatea lumii trăite se întâlnesc şi în 
unele fobii aflate la limita normalităţii, cum sunt cele de înălțime, de locuri închise, 
înguste, fără posibilitate de retragere; sau fobia de spaţii largi, în lipsa unor puncte 
de sprijin. Toate acestea pot fi puse în relație şi cu condiţia spațială verticală a 


corporalității umane, caracterizată prin staţiunea bipedă şi privirea concentrată. In 

Chenar 13 


Metafore spaţiale pentru trăirea anxietăţii 


Astfel de metafore sunt folosite în vorbirea curentă din viaţa cotidiană, mai ales în cazul 
pericolelor, a amenințărilor şi confruntării cu un duşman. 


2 


Repere, drum deschis, orizont duşmani 
O ae 
Bună orientare, căi de acces 
Spate A evalua şi controla distanţa 
acoperit Sprijin de braţ obstacole 
e o Puncte de sprijin confruntare 


Căi de retragere Protecţie, asigurare, susţinere 


Suport, pământ (teren) ferm 


9 


Cale liberă de acces a duşmanilor 


O Îngustare (angustia), angoasă, anxietate @ 


Lipsa de repere, dezorientare 


spate Lipsa de sprijin, susținere 
descoperit Puncte vulnerabile 
înconjuyat Fără acces la mijloace de apărare 


Lipsa de protecție şi de suport ferm, nesiguranţă, instabilitate 
fără portiţă de „pământul fuge de sub picioare” 


scăpare î ăbuşirE în abis (angoasă, panică, teroare) 

biologie există desigur multiple variante de stațiuni şi deplasare, inclusiv cea 
arboricolă, la maimuțe; dar nu ceva similar celei bipede umane. Pentru om 
staţiunea verticală are o semnificaţie cu totul specială, asupra căreia atrăgea atenţia 
Eliade, (Chenar 14 ) ea fiind corelată cu tema unui centru din care se înalță un ax 
spre o lume transcendentă, generatoare şi protectoare ( ); ea fiind articulată cu tema 
stabilității lumii organizate de un centru, din care se înalță. 

Patologia anxios fobică umană se corelează deci, în mare măsură, cu 
acţiunile ce se realizează prin deplasarea sa pe orizontală; într-o ambianţă care 
necesită un teren ferm sub picioare şi un bun control al teritoriului, al mediului 
imediat înconjurător, perceput ca spaţiu al acţiunilor posibile. Confruntarea cu 
duşmanul se desfăşoară în primă instanţă, la fel ca orice acţiune bio-umană 
eficientă, pe suprafaţa orizontală a pământului ferm, ea neputându-se realiza 


eficient pe o mlaştină. 


Chenar 13 


Eliade despre poziţia verticală a omului şi începuturile religiozităţii 


“Poziţia verticală a omului marchează depăşirea condiţiei primatelor. Nu ne putem menţine în 
picioare decât în stare de veghe. Graţie poziţiei verticale spaţiul este organizat într-o structură 
inaccesibilă pre-hominizilor: în patru poziţii orizontale proiectate pornind de la un ax central “sus- 
jos”. Altfel spus, spaţiul se lasă organizat în jurul corpului omenesc, ca întinzându-se în faţă, în spate, 
la dreapta, la stânga, sus, jos. Pornind tocmai de la această poziţie originară — a te simţi “azvârlit” într- 
un mediu de întindere aparent nelimitată, necunoscută, amenințătoare — se eliberează diferite moduri 
de “orientatio”; căci nu putem trăi mult timp în ameţeala provocată de dez-orientare. Această 
experienţă a spaţiului omenesc în jurul unui “centru” explică importanţa diviziunilor şi împărțirii 
teritoriilor, a aglomerărilor şi a locuinţelor, cu simbolismul lor cosmologic”. 


Controlul asupra situaţiei, esenţial în anxietate, trimite acum la spaţialitatea 
acesteia; la controlul teritoriului, care este deci deosebit de important pentru cel ce 


se luptă sau trebuie să se ascundă situaţional. Când intervine însă condiţia ultimă, a 

pericolului suprem - deşi nedefinit - care e pe cale să amhileze prin moarte însăşi 
existenţa persoanei, trăirea angoasei pune în joc cu preeminență dimensiunea 
verticală a lumii umane; declanșând vertijul angoasant al căderii în abis. Sau 
extazul înălțării spre transcendenţă. În aceste cazuri însă, raportarea la situaţiile 


actuale se estompează, până la dispariţie. 


2.4. Prezentarea semiologică detaliată a anxietăţii generalizate şi a 
atacului de panică, alături de a altor tulburări anxios fobice. 

Adică ieşirea din parametrii obişnuiţi ai manipulării eficiente a lumii, care se 
desfăşoară pe suprafaţa pământului. Iar ca o consecinţă, prăbuşirea în abis. 

Anxietatea generalizată (AG) se caracterizează prin:- Sentimentul continuu 
al unui pericol neprecizat, nelocalizat în timp şi spațiu, care condiționează 
preocuparea că ar putea să apară o stare periculoasă necontrolabilă;- Îngrijorare 
excesivă a subiectului privitor la ce se poate întâmpla într-un viitor apropiat, lui sau 
celor apropiaţi sufleteşte, cu imaginarea unor eventualități sau întâmplări nefavorabile 
ce l-ar putea afecta pe el şi pe cei ce-i sunt apropiaţi; - Poate apare chiar sentimentul 
sau imaginarea unei catastrofe iminente, a pierderii controlului, a înnebunirii sau a 
morţii sale dintr-o clipă în alta; - Sentiment de încordare, de tensiune interioară, 
iritabilitate, irascibilitate, nerăbdare; - Imposibilitate de relaxare psihică; - Reţinere 
faţă de necunoscut, față de contactul cu noul, cu persoane necunoscute, faţă de situaţii 
problematice; - Neplăcere de a rămâne singur, reținere față de întuneric; - Atenţie 
exagerată acordată funcționării propriului corp cu interpretarea catastrofică a 
senzaţiilor corporale ca posibili indici de boală sau a unei disfuncţii fatale chiar 
sentimentul sau imaginarea unei catastrofe iminente, a pierderii controlului, a 
înnebunirii sau a morţii sale dintr-o clipă în alta; - Sentiment de încordare, de 
tensiune interioară, iritabilitate, irascibilitate, nerăbdare; - Imposibilitate de relaxare 
psihică; - Reţinere faţă de necunoscut, faţă de contactul cu noul, cu persoane 


necunoscute, față de situații problematice; - Neplăcere de a rămâne singur, reținere 

față de întuneric; - Atenţie exagerată acordată funcționării propriului corp cu 
interpretarea catastrofică a senzaţiilor corporale ca posibili indici de boală sau a unei 
disfuncţii fatale. 

În perspectiva timpului trăit subiectul se concentrează pe un prezent 
punctiform, deschis spre un viitor problematic şi periculos, nefavorabil. Trecutul nu 
interesează decât în măsura în care ar putea informa despre eventuale pericole. 
Viitorul nu poate fi abordat într-o perspectivă îndepărtată. Prezentul nu e bine 
controlat în orizontul desfăşurării activităţilor fireşti şi a celor performante; se impune 
nerăbdarea, lipsa de calm, de aşezare liniştită în vederea unei activități sau a 
contemplării. 

În raport cu sine, subiectul se simte nesigur, vulnerabil şi neajutorat, cu 
nevoie de protecţie din partea unor persoane puternice, şi în general, nevoia de 
contact social, de a fi în mijlocul altora. Pe alţii îi împarte în persoane apropiate 
cărora le cere ajutorul şi au valenţe de asigurare protectivă; şi persoane necunoscute, 
în care nu se poate încrede suficient, posibil periculoase. În perioadele de anxietate 
crescută este dorită însa prezenţa oricui, se manifestă acum o nevoie generică de 
contact social, uneori cu oricine, numai să fie cineva prezent lângă el, mai ales seara. 
Deseori nu poate dormi singur. 

Din punct de vedere al performanţelor cognitive se constată: - Atenţia 
este hipermobilă investigatorie, dispersată, cu dificultăți de concentrare şi 
persistenţă; - Hiperatenţie şi percepţie crescută faţă de stimuli externi şi interni 
(informaţii, senzaţii, percepții) care ar putea fi relevanţi pentru evenimente posibil 
periculoase; - Percepţii corporale neplăcute, cenestopatii, dureri musculare 
(rezultate din contracția prelungita a unor grupe mușşchiulare);, - Memoria şi 
imaginaţia pot fi crescute în raport cu anumite teme posibil relevante pentru un 
eventual pericol; - Cursul gândirii este segmentat din cauza dificultății de 
persistență;, - Subiectul acordă o semnificaţie distorsionată, majoră, periculoasă, 


catastrofică unor informaţii banale, ca de exemplu palpitaţiilor; - Deşi e prezentă o 

stare hipervigilă, randamentul intelectual este de obicei scăzut din cauza 
dificultăţilor de concentrare şi persistentă. 

Din punct de vedere comportamental şi al expresiei, se constată: - 
Nelinişte psihomotorie: subiectul nu poate sta într-un loc, îşi frământă mâinile, îşi 
roade unghiile; - Tensiune musculară (tonus muscular crescut, care poate duce la 
dureri musculare), tresăriri, mioclonii; - Postură încordată, cu reacţie de tresărire la 
zgomot; - Imposibilitate de relaxare corporală; - Iritabilitate cu hiperreactivitate la 
stimuli; - Tremor al mâinilor; - Voce tremurată şi precipitată. 

Expresia mimică este de investigare tensionată, cu mişcări permanente ale 
ochilor, care exprimă frică; fruntea e încrețită după modelul mirării, uneori cu 
încruntare; faţa poate exprima îngrijorare. 

Din punct de vedere bio-corporal, vegetativ se constată : - Un bioritm în care 
subiectul se simte mai rău în a doua parte a zilei, spre seară, când se apropie 
întunericul, mai ales dacă e singur; - Dissomnie, cu adormire dificilă (din cauza 
dificultății de relaxare, a nesuportării întunericului (se culcă cu lumina aprinsă) şi 
singurătăţii, a fricii de coşmaruri; - somn neliniştit, agitat, cu coşmaruri de cădere în 
gol sau imposibilitatea de a se deplasa, treziri nocturne, uneori cu atacuri de panică; - 
Ritm cardiac rapid, uneori cu creşterea TA; - Tahipnee; - Tranzit intestinal accelerat, 
scaune moi şi frecvente, balonări, borborisme, regurgitaţii, eructaţii, uneori greață şi 
dureri abdominale; - Polakiurie; - Ejaculare precoce, frigiditate, amenoree, pierderea 
libidoului; - Transpiraţii (mai ales în palme şi axile);, - Dermografism crescut, 
piloerecţie, - Parestezii (senzaţii de arsură, furnicături, roşeaţă), - La nivelul 
extremității cefalice uscarea gurii, încețoşarea vederii, roşeață şi paloare a feței; - 


Amețeli. 

Chenar 15 


Particularităţi antropologice şi psihopatologice ale anxietăţii 


Anxietatea majoră — angoasa, atacul de panică — are o poziţie aparte între dispoziţiile 
afective umane, deoarece ea nu deschide în vreun fel pozitiv subiectul spre situaţiile lumii, - 
aşa cum frica sau iritabilitatea agresivă o face; ci îl orientează în direcţia unei prăbuşiri în 
neant, înspre neființă. Această raportare aparte față de nimicnicie (nimic), a fost remarcată 
onto-teologic de către Kierkegaard; şi comentată strict ontologic de către Heidegger în cartea 
sa Fiinţă şi timp. Heidegger face diferenţa între angoasă şi fobie; ultima, plasând omul 
printre ființările lumii, chiar dacă marcat de preconştiinţa finitudinii sale existenţiale. Pe când 
dispoziţia afectivă (Stimmung) a angoasei (Angst) tinde să extragă fiinţa omului (Dasein) din 
mijlocul ființărilor. Ea ar induce şi în Dasein o cutremurare existențială (de tip „epoche,,), 
trezindu-l din neautenticitate şi îndreptându-l spre trăirea autentică. 

În perspectivă medico-psihiatrică, anxietatea acută — atacul de panică - poate fi înțeleasă, 
desigur, ca un echivalent al trăirii spaimei intense; ce are rădăcini adânci în biologie şi un 
suport în funcţionalitatea unor centri nervoşi. În perspectivă psiho-antropologică, merită însă 
subliniată particularitatea angoasei de a de-situaționaliza subiectul. Stările dispoziţionale, în 
toate variantele lor în afara angoasei, asigură subiectului moduri de deschidere şi poziţionare 
atitudinală faţă de semnificaţiile problematice ale lumii percepute situațional. In confruntarea 
beligerantă, subiectul se opune prin luptă duşmanului. In investigare, el caută informaţii noi; 
în activitatea creatoare, subiectul se proiectează spre realizări sintetice; în dispoziţia 
depresivă, el se extrage din viitor şi prezent, repliindu-se pe un trecut problematizant. Doar în 
angoasă, poziţionarea sa situaţie şi în lume nu mai are contur. În afară de angoasă, tot o 
variantă mai particulară de raportare o întâlnim în poziţionarea atitudinală din sd. de 
depersonalizare/derealizare, în care subiectul se simte neaderent de lume: un observator 
extern al lumii şi al sinelui (corporal, mnestic, actual, prospectiv). 

Poziţia dispoziţională mai aparte a anxietăţii face ca ea să însoţească frecvent alte stări 
dispoziţionale bine orientate, aşa cum e confruntarea beligerantă, a investigării şi creaţia. În 
aceeaşi direcţie ar mai fi de comentat câteva variante dispoziţionale de tip internalizat, care 
plasează subiectul în faţa lumii, subminându-i însă parțial aderenţa şi unitatea; fapt ce 
conduce spre dedublări. Aşa ar fi: - nesiguranța de sine şi neîncrederea în sine: - nehotărârea 
în fata acţiunii, ambivalenţa: - îndoiala cognitivă, lipsa capacităţii de a atinge certitudinea. 
Trăirile menţionate pot fi analizate, până la un punct, din perspectiva deficienței de sinteză 
informaţională a intenţionalităţii. Aceste poziționări atitudinal=dispoziţionale ce plasează 
subiectul într-o zonă intermediară, doar pe jumătate definită, în raport cu situaţiile şi cu 
lumea, au avut şi ele o importantă dimensiune existențială (e.g.îndoiala sceptică, îndoiala 
carteziană). 

Anxietatea generalizată se poate asocia sau poate fi întreţinută de diverse 
boli somatice cum ar fi hipertiroidismul sau hipertensiunea arterială. În perspectivă 
psihopatologică, în primul rând se asociază cu atacurile de panică, mai ales ca 
anxietate anticipatorie sau crize de panică nocturne ce trezesc subiectul din somn. 
Apoi, cu fobiile, ca stare de fond; cu tulburarea obsesiv compulsivă şi cu depresia. 
Înţeleasă ca „dimensiune anxioasă” combinată deseori cu „dimensiunea depresivă” 
AG se întâlneşte în foarte multe stări psihopatologice, inclusiv în cele de dezadaptare 
şi cele condiționate organic cerebral. 

Anxietatea poate fi şi de intensitate majoră, psihotică, întâlnindu-se în 
patologia paranoidă, schizofrenie şi în diverse tulburări organice generale şi 


cerebrale. Ea sugerează cu pregnanţă activarea exagerată şi necontrolată a unei 


structuri funcționale cerebrale, pe care subiectul o are la dispoziţie pentru alertă. 


Atacul de panică 

În normalitate echivalentul atacului de panică poate fi considerat spaima 
intensă condiționată de pericole reale. Fenomenologic şi simptomatologic el se 
articulează stării de anxietate generalizată. 
A.P. în calitate de manifestare psihopatologică este o tulburare paroxistică, delimitată 
în timp ca o „criză” ce apare brusc şi fără motiv aparent, comprehensiv. Subiectiv 
persoana trăieşte sentimentul morţii iminente sau alte fenomene neplăcute; sunt 
prezente importante manifestări corporale, mai ales fenomene neurovegetative. 

Trăirea poate induce o anxietate de aşteptare privitoare la apariţia unui nou 
atac. În cursul atacului de panică, care poate dura câteva minute, rareori peste o oră, 


apar următoarele simptome: 

Din punct de vedere subiectiv pacientul trăieşte: - Sentimentul foarte 
neplăcut a ceva rău care urmează să se producă în viitorul imediat; - Trăirea cea mai 
frecventă este cea a sentimentului de moarte iminentă, de dispariţie; - Frică de a-şi 
pierde autocontrolul, de a înnebuni; - Senzaţie de prăbuşire, de cădere în gol; - Trăire 
de depersonalizare şi de derealizare; - Senzaţie de plutire; - Senzaţie de sufocare, 
lipsa de aer; - Senzaţia că inima i se opreşte dintr-un moment în altul, motiv pentru 
care stă continuu cu mâna pe puls; - Dureri în diverse zone corporale, predominant 
abdominal; - Subiectul e în stare de alertă psihică, hipervigil, atent la funcționarea 
propriului corp., el nu se poate debarasa de fixarea pe evenimentul neplăcut de 
spaimă pe care îl trăieşte foarte intens, pentru a percepe normal ambianta şi a gândi 
rațional;- imaginează eventualități negative grave ale evoluţiei stării sale, în principiu 
apropierea vertiginoasă a morţii. 

Din punct de vedere comportamental şi expresiv: - Solicită ajutor 
continuu şi insistent, prezenţa altora (pe care îi poate ţine de mână), intervenţia 
cadrelor medicale (transportul la spital); - Uneori se precipită cu orice mijloc spre un 
serviciu medical; - Alteori poate fi siderat, neclintit sau agitat; - Este tensionat, 
preocupat de funcționarea propriului corp, îşi verifică pulsul, aspectul în oglindă; - 
Faciesul exprimă frică, spaimă, teroare. 

Corporal biologic şi neurovegetativ se constată: - Tahicardie paroxistică 
accentuata, cu posibile tulburări de ritm şi creşterea tensiunii arteriale; - Hiperpnee, 
uneori senzația de sufocare sau că e nevoie de un efort special pentru a respira; - 
Tranzit intestinal accelerat, balonări, eructaţii, dureri abdominale (uneori în bară care 
conduc la suspectarea unei pancreatite); - Polachiurie, poliurie; - Transpiraţii profuze 
mai ales în palme şi axile; - Paloare marcată; - Cefalee (uneori migrenoasă); - Vertij; 
- Înceţoşarea privirii, - Uscăciunea gurii; - Dificultate de deglutiţie; - Roşeaţă sau 
paloare a feţei; - Dermografism accentuat; - Piloerecţie; - Reflexe vii. 

A.P. poate fi facilitat de unele suferințe organice generale, endocrine şi 


neurologice. El poate apărea în contextul A.G. (mai ales seara şi noaptea), a 

tulburărilor fobice (la contact cu obiectul fobogen), în depresie (predominant 
dimineaţa) şi în cadrul altor tulburări psihotice (schizofrenie, tulburare bipolară). 
Ridică probleme importante de diagnostic diferențial cu suferințe somatice. Dintre 
tulburările psihice se cere diferențiat de crizele conversive hiperexpresive care se 
desfăşoară în prezenţa unui public semnificativ, pentru a-l impresiona — şi nu doar 
pentru a cere protecție şi siguranță antianxiogenă - şi nu prezintă tulburări 
neurovegetative importante, ci manifestări conversive corporale pe musculatura 
striată; cele două manifestări se pot însă combina. 

După apariția unuia sau mai multor A.P. subiectul trăieşte o anxietate 
anticipatorie; dacă apar circumstanţe asemănătoare cu cele în care s-a produs 
precedentul atac, el devine încordat, deosebit de atent mai ales la funcţionarea 
propriului corp, îşi analizează toate senzațiile corporale ca posibili indici ai apariţiei 
atacului, fapt care favorizează în cele din urmă chiar reapariţia acestuia. 

Tulburările fobice 

Fobia psihopatologică poate fi considerată o frică insuficient sau deloc 
motivată pentru subiect şi pentru alţii, care e trăită intens, e neadaptativă, induce 
suferință şi perturbă funcţionarea normală a subiectului. Fobia, la fel ca frica, este 
centrată de teme fobogene — obiecte, fiinţe, situaţii — care sunt cunoscute de subiect, 
fiind evitate sau confruntate după ce s-au făcut asigurări (în sensul de a fi protejat, 
sprijinit de cineva puternic). Apropierea de situația fobogenă este însoțită de o 
anxietate anticipativă, cu hipervigilenţă, stare de alertă şi atenţie exagerată acordată 
stimulilor ce anunţă pericolul. lar confruntarea conduce la o trăire neplăcută 
subiectiv care e însoțită de fenomene neurovegetative, evoluând spre un atac de 
panică sau un echivalent al acestuia. 

Fobiile speciale. Acestea se referă la fobii faţă de diverse fiinţe sau situaţii. 
Ele sunt frecvente la populația normală, în unele cazuri rezultând din experienţe 
neplăcute. Dar pot avea şi o origine înnăscută sau mai complexă, care a fost 


interpretată (mai ales de psihanaliză) ca rezultând din mecanisme preconştiente ca 

„deplasarea”, mascarea, simbolizarea. În cazurile psihopatologice intensitatea lor e 
mare, cu perturbarea funcţionării normale a persoanei. Se menţionează: 

Fobia de animale: poate fi vorba de animale mari, cai, boi, câini; sau de 
animale mici, şoareci, gândaci, păianjeni, aceştia inducând mai degrabă scârbă. Foarte 
răspândită e fobia şi repulsia de şerpi şi târâtoare. Fobule de animale se întâlnesc şi în 
prima copilărie de obicei estompându-se ulterior. 

Fobia de elemente naturale: apă, foc, tunete, fulgere. Fobia de foc poate fi 
polarizată cu atracţia faţă de foc pe care o trăiesc piromanii. Fobia faţă de tunete se 
corelează cu sentimentul nesiguranţei generale pe care o simte omul la cutremur. 

Fobia de sânge (se consideră că e în mare măsură înnăscută), fobia de 
medic (de obicei indusă); fobia de medicamente, de stomatolog, fobia de boli şi de 
medicaţie, de spitalizare. Toate acestea pot rezulta şi din experienţe negative de viaţă, 
corelându-se cu alte fobii, cum ar fi cea de separare, cea socială, agorafobia etc. 

Fobule strict spaţiale pot fi considerate o subclasă a precedentelor, ele fiind 
centrate pregnant pe raportarea la situaţii spațiale. Se descriu: - Fobia de înălțime (de 
a se urca într-un turn, a sta pe balcon la un etaj înalt, a traversa o creastă de munte): 
Fobia de adâncime, ca variantă a precedentei (a privi de pe un pod înalt, a trece o 
punte peste un pârâu, a privi într-un puț adânc, a sta singur într-o barcă pe un lac );- 
Fobia de spaţii largi: a trece singur prin mijlocul unei pieţe largi goală, a trece singur 
o stradă largă chiar dacă nu vine nici un vehicul; dar mai ales dacă se apropie unul, 
chiar dacă e foarte îndepărtat. E de precizat că în cazul fobiei de a traversa o piaţă 
goală, subiectul poate ajunge de cealaltă parte a pieţei mergând pe lângă case sau 
însoțit de o altă persoană, chiar un copil mic, sau împingând un cărucior, toate 
acestea putând constitui un „punct de sprijin” spaţial. Sindromul a mai fost denumit 
„vertij de piaţă” („Platzschwindel descris de Westphal”) sau agorafobie în sens 
restrâns; - Fobia de spaţii înguste, strâmte, închise, fără o posibilitate uşoară de a le 
părăsi, denumită claustrofobie. Poate fi vorba de coridoare strâmte, camere mici şi 


închise (celula de detenţie), cabină de lift, interiorul unui tramvai sau tren în mers, al 

unui avion. În ultimul caz se adaugă fobia de înălţime la fel ca în cazul deplasării în 
cabina unui teleferic. În cazul fobiei faţă de cabine de lift se poate adăuga senzaţia 
vestibulară a deplasării bruşte pe verticală la care unii subiecţi pot fi deosebit de 
sensibili. 

Privitor la fobiile strict spaţiale unele din ele au fost interpretate printr-un 
deficit şi o disfuncţie cerebrală de calcul şi integrare a distanțelor spațiale, a 
percepției spaţiului tridimensional. Cercetările de psihologie developmentală ale lui 
Piaget de la mijlocul secolului trecut au stabilit că în ontogeneza percepţia spaţială — 
dar şi reprezentarea spațială — parcurge trei etape succesive: - cea a spaţiului de 
contact, (topologic): subiectul percepe obiectele realității doar în modalitatea unui 
contact nemijlocit;- faza perspectivei punctelor de vedere, în care un obiect apare 
variat spaţial (ca aspect, mărime, distanţa la care se află etc.) în funcţie de perspectiva 
din care e privit;- faza percepției tridimensionale, euclidiene a spaţiului, ca mediu 
înconjurător în care se manifestă „constanţa obiectului”, în sensul că el este evaluat ca 
având aceeaşi mărime şi formă indiferent de distanţa şi perspectiva din care este 
perceput. În fobia de spaţii largi această capacitate de sinteză spaţială tridimensională 
pare a regresa în direcția modelului de percepţie topologică. 

În fobiile spaţiale e de presupus deci o perturbare a percepţiei spaţiale, a 
distanțelor şi a reprezentării distanțelor, drumurilor de acces şi de fugă. Dar ele se pot 
combina - cel mai clar în cazul agorafobiei — cu prezenţa oamenilor. Astfel fobia 
poate fi maximă într-un tramvai aglomerat din cauza faptului că subiectul nu poate 
ieşi repede din el. Şi la fel, în mijlocul unei săli de spectacol (de aceea, fobicul se 
aşează pe locurile de la margine, aproape de ieşire) sau pur şi simplu într-o 
aglomerație umană. Aceste situaţii sunt de obicei incluse în patologia mai amplă a 
agorafobiei. 

Fobia (anxietatea) socială. Fobia socială constă în teama exagerată şi 
disfuncţională a subiectului de a se manifesta în faţa unui grup relativ mic de oameni, 


a unui public puţin cunoscut, care l-ar putea evalua şi aprecia negativ, critica. Pe 

măsură ce subiectul se manifestă în fața unui grup social, apare o stare emotivă tot 
mai pronunţată cu inhibarea funcționării psihice adecvate şi cu fenomene 
neurovegetative (echivalentul unui atac de panică): tahicardie, dispnee, fenomene 
vasomotorii, roşeaţa feţei, transpiraţii, tremurături, greață, nevoia de a urina. 
Desfăşurarea comportamentului respectiv e perturbantă, blocantă şi deseori subiectul 
renunță să se mai manifeste. Ulterior evită situația respectivă, cu anxietate 
anticipatorie, argumentată de fobia de a nu roşi în public (ereutofobia) şi de a atrage 
astfel atenţia asupra sa. 

Situaţii fobogene din această clasă sunt: a vorbi în faţa unui auditoriu, a 
prezenta un examen oral, (deşi, subiectul poate avea performanţe bune dacă susține 
examenul scris) a se prezenta într-un spectacol, (e.g. a recita o poezie), a conversa cu 
o persoană necunoscută, a sta într-un prezidiu şi a lua cuvântul la o şedinţă, a mânca 
în public, a scrie sau a face orice acţiune sub privirile altora, a vorbi de la telefoane 
publice, a utiliza WC-ul public (cu inhibiția micţiunii), etc. 

Subiectul care prezintă fobii sociale este de obicei timid, sensibil, emotiv, 
impresionabil şi are de obicei o asertivitate redusă. Se cere remarcat că emotivitatea 
socială se corelează cu nevoia de valorizare pozitivă şi cu reacția de ruşine. Acestea 
sunt structuri funcţionale psihice fireşti şi adaptative, dar variat distribuită în 
populaţia generală. Între altele, psihopatul Cleckley se caracterizează prin tupeu 
social şi incapacitatea de a trăi ruşinea, ceea ce îi potenţează îndrăzneala 
(dimensiunea baldness a psihopatiei in modelul triarhic a lui Patrick. Alte persoane 
sunt însă extrem de timide şi retrase. 

Fobia (anxietatea) de separare se manifestă în primul rând la copil în 
perioada 1-3 ani în corelaţie cu constituirea relației de ataşament. După 8 luni copilul 
devine sensibil şi reacționează comportamental cu indici de neliniște, anxietate, 
atunci când pleacă mama şi apare o persoană necunoscută. În funcţie de felul în care 
se realizează relația de ataşament (ataşament sigur, nesigur, evitant, ambivalent, 


fuzional, dezorganizat) anxietatea la despărțirea de mama protectoare poate fi mai 

mică sau mai mare. La vârste ulterioare, inclusiv în perioada adultă, situaţia separării 
de fiinţele şi spaţiul protectiv, se poate constitui într-o temă fobică. 

Fobia de separare se poate defini ca teamă de a se îndepărta de fiinţele şi 
locurile resimţite ca protectoare, care dau siguranță subiectului; îndepărtarea 
condiționează nesiguranţă, anxietate şi chiar atacuri de panică. Situaţia se poate 
realiza fie prin plecarea persoanei protectoare, fie prin îndepărtarea subiectului de 
aceasta şi de spaţiul familiar şi cunoscut, care dă siguranţă; contactul cu persoane şi 
situații necunoscute accentuează anxietatea. La om ea se poate prelungi dincolo de 
vârsta primei copilării în perioada şcolară fiind o componentă importantă a fobiei de 
şcoală. Se poate manifesta prin refuzul de a merge singur în excursii, tabere, la 
diverse manifestări îndepărtate de casă. 

Fobia de şcoală a fost descrisă în perioada începutului şcolarităţii sau la 
reîntoarcerea din vacanţă şi constă din neplăcerea de tip fobic de a frecventa şcoala. 
Uneori se manifestă la copii după fiecare sfârşit de săptămână, prin acuze somatice 
care sugerează o boală şi cere să rămână acasă. Deseori pleacă de acasă copilul nu se 
duce la şcoală, rătăceşte prin diverse locuri şi nu informează părinţii despre situație. 
Se consideră că starea e pluricondiţionată, intervenind şi evenimente, experienţe şi 
atitudini nefavorabile experimentate la şcoală. Dar şi situaţia relaţională cu persoane 
de ataşament, de ex. starea depresivă a mamei. 

Agorafobia constă în teama subiectului de a se deplasa şi manifesta în afara 
spațiilor familiare şi protejate, mai ales de a fi prezent şi a acţiona departe de acestea, 
în aglomeraţiile umane. În cadrul agorafobiei se conjugă fobii spaţiale, fobia de 
separare, fobii sociale. 

Forma cea mai simplă e deplasarea în afara casei, chiar în spaţii puţin 
populate dar necunoscute. Mai anxiogene sunt zonele intens populate, magazinele, 
bazarele cu multă lume, deplasarea cu mijloacele de transport în comun, mai ales 


dacă sunt aglomerate, cu tramvaiul, autocarul, trenul, avionul departe de locurile 

familiare. Deplasarea cu automobilul în prezenţa persoanelor familiare nu ridică 
probleme. Uneori pacientul se poate deplasa cu bicicleta. 

Este dificilă participarea la spectacole, în săli aglomerate, la şedinţe, la 
întruniri unde sunt reunite multe persoane, nunţi, botezuri, etc. Faptul de a fi obligat 
să vorbească oficial în aceste împrejurări creează o dificultate în plus, la care 
participă şi fobia socială. 

În toate aceste împrejurări apare o anxietate crescândă ce conduce la atac de 
panică. Uneori atacul de panică apare relativ brusc, neaşteptat pentru subiectul care 
până atunci nu a remarcat sensibilitatea sa faţă de spaţiile publice, cu manifestări ce 
sugerează o intervenţie medicală de urgenţă. După o astfel de experienţă, el evită 
situațiile fobogene respective (departe de spaţiul familial şi protector, în zone 
aglomerate, închise, cu ieşire dificilă din ele). Parcurgerea sau prezenţa în astfel de 
spaţii şi situaţii, poate fi uneori posibilă împreună cu o persoană de încredere 
(conduită de asigurare). Variante ale agorafobiei, în combinaţie cu alte fobii, pot fi: - 
Frica de a se deplasa cu trenul sau avionul, caz în care posibilitatea de a ieşi oricând 
din spaţiul închis e exclusă;- Dificultatea sau frica de a călători şi a sta singur în 
locuri îndepărtate şi necunoscute în care intervine nefamiliaritatea şi sentimentul 
lipsei de protecție. 

Condiţia agorafobiei, a anxietății de separare şi a celei sociale, scoate în 
relief starea de rău pe care o poate trăi subiectul când se află departe de zona protejată 
şi sigură a spaţiului locuinţei, alături de persoanele de ataşament. În patologia propriu 
zis fobică, factorul cel mai liniştitor e prezenţa unei persoane de încredere (de 
ataşament) pe care subiectul o resimte puternică şi protectoare; precum şi a unei 
ambianţe fizice cu care e familiarizat (aşa cum e „acasă”). Această condiţie 
contrastează cu starea de rău anxios fobic pe care o trăiesc pacienţii cu Tb. obsesiv 
compulsivă (TOC), ce se desfăşoară tocmai în intimitatea locuinţei şi în proximitatea 
sinelui corporal. Aceasta constă în fobii de contaminare, în problematica ordonării şi 


în ritualurile actelor cotidiene, incluzând plecarea de acasă. Desigur, frecventarea 

locurilor publice „murdare”, accentuează fobia de microbi şi în TOC. Dar în această 
patologie, disfuncția psihopatologică atacă tocmai zona care apare ca fiind 
protectoare pentru o importantă arie a patologiei anxios fobice. 

Atât pacienţii cu tulburări anxios fobice cât şi cei cu tulburări obsesiv 
compulsive se înscriu în clasa tulburărilor internalizate. În raport cu aceştia, cei cu 
tulburări externalizat impulsive conflictuale au de obicei o dispoziţie stenică, ergică şi 
asertivă. În cazul tulburărilor de conduită, a tulburărilor de personalitate antisocială şi 
a psihopatiei — ce vor fi comentate în cap următor - reactivitatea anxioasă chiar poate 
lipsi complet. Totuşi, deşi aceste variante există, o înţelegere dimensională şi 
multifaţetată a psihismului persoanei, relevă deseori variate oscilaţii şi mixtări ale 
dispozițiilor afectiv comportamentale. 

2.5. Condiţionarea anxietăţii fobice în normalitate şi psihopatologie. 
Personalităţile anxioase. 

Trăirea situaţională a fricii şi anxietăţii în normalitate se desfăşoară în primă 
instanță reactiv, corelându-se cu descifrarea iminenţei unui eveniment ce are 
semnificația de pericol, agresiune, suferință, moarte. Ea se poate manifesta intens, 
chiar anormal, pe parcursul raportării subiectului la o astfel de situație. Dar şi ca o 
anticipare sau ca o consecinţă a sa. Astfel, psihiatria înregistrează dg. de tulburare de 
stress posttraumatic ce se instituie ca o consecinţă a unui eveniment trăit extrem de 
stresant, cum ar fi ameninţarea vieţii subiectului sau a celor dragi; o perioadă după ce 
aceasta s-a consumat, subiectul intră într-o stare anxios fobică ori de câte ori se află în 
contact cu un obiect ce-i aminteşte de întâmplarea respectivă, dezvoltând şi conduite 
de evitare în raport cu acestea. O altă eventualitate poate deriva din trăirea unei stări 
penibile, de ruşine intensă, de ex., cu ocazia eşecului la un examen. (Chenar 18 ); iar 
ulterior subiectul dezvoltă o conduită de evitare anxios fobică a situaţiilor în care 
trebuie să se expună la o evaluare publică, sub forma unei tulburări de anxietate 
socială. Pregătirea pentru o incursiune periculoasă activează şi ea, automat 


disponibilitățile anxios fobice. Deşi fenomenologia anxietăţii fobice e strâns corelată 

cu parametrii spațiali ai trăirii situaționale, coordonatele biografic temporale de 
raportare ale suibiectului la situiaţie şi la lumeasa umană intră şi ele în joc. Şi la fel, 
existența sa într-o ambianță mundană nesigură. Trăirea culpei este de asemenea 
însoţită de anxietate. Încălcarea normelor poate condiţiona, la rândul său, preocupări 
anxioase faţă de descoperirea şi sancţionarea ei. Viziunea psihanalitică asupra 
conflictului intrapsihic, generator de anxietate bazală în nevroze, se plasează în 
această zonă. 

Evenimentele neplăcute amenințătoare pe care subiectul le trăieşte în 
prezent, pot contribui deci la apariția unor stări psihopatologice, nu doar dacă sunt 
resimţite ca deosebit de intense în prezent. Ci şi dacă alte evenimente similare s-au 
repetat într-un interval relativ scurt; iar terenul personalistic este temperamental 
predispus spre anxietate. O astfel de predispoziţie sau vulnerabilitatea temperamental 
caracterială - în cazul de față în direcţia unor manifestări anxioase - poate fi 
condiționată parțial şi genetic, printr-o anumită configurație a neurotransmiţătorilor 
cerebrali. Dar ea se poate edifica şi pe parcursul ontogenezei, prin influenţe 
persistente în cursul maternajului şi educaţiei, prin cumularea biografico identitară a 
unor lungi perioade de influenţe nefavorabile continui; şi/sau prin depozitarea în 
memorie a câtorva secvenţe de evenimente intens anxiogene. Pe un fundal astfel 
pregătit, provocări amenințătoare recente şi actuale, conjugate cu lipsa factorilor 
protectori, pot coduce la instituirea unor trăiri anxios fobice anormale din aria celor 
comentate; astfel încât dispoziția adaptativă de tip internalizat anxios fobic, ajunge să 
se manifeste la semnificaţii minore, într-o modalitate intensă, rigidă, excesivă, 
distorsionată în sens psihopatologic, sub forma unor tulburări diagnosticabile clinic. 

Dar, structura funcțională a dispoziţiei anxietăţii fobice pre-există la orice 
om, cu valenţe adaptative, în însăşi organizarea psihismului său identitar normal; 
fiind „la dispoziţia sa” şi în perioadele în care ea nu se_manifestă efectiv. Se mai 
poate apoi concepe faptul că, în urma cumulării unor factori ca cei menţionaţi mai 


sus, funcţionarea stării dispoziţionale anxios fobice să devină pentru o anumită 


92 


bi 


perioadă de timp hipersensibilă. Ca un fel de „salt”; sau mai bine spus ca o „cădere 
şi plasare pe o orbită aparte, în însăşi interiorul structurii identitar caracteriale. 
(Comparaţia s-ar putea face prin analogie cu salturile pe „orbite de tip cuantic” din 
fizica sub atomică). Şi ea s-ar putea menţine o perioadă de timp într-o astfel de 
poziționare excentrică, favorizând reacţii hipermetrice insuficient de justificate, chiar 
dacă factorii ce le condiționează nu mai sunt prezenţi. lar pentru a se reveni la o stare 
normală, ar trebui să reuşim să readucem respectiva stare dispozițională pe orbita sa 
obişnuită de manifestare, în fundalul dispoziţional. 

Dacă trecem dincolo de evenimentele fobogene actuale şi recente, dincolo şi 
de vulnerabilitatea de fond şi de anormalitatea tipologico caracterială a persoanei, nu 
putem ignora nici faptul că, anxietatea fobică este o disponibilitate pe care psihismul 
uman o moşteneşte din biologie; unde astfel de stări sunt normale şi utile, având o 
valoare adaptativă. Aceasta e teza psihopatologiei evoluționist culturale. Care poate fi 
în principiu acceptată. Subliniindu-se însă faptul că, dispoziţia anxios fobică are o 
serie de particularități de manifestare fenomenologică la specia homo sapiens; şi mai 
ales la variantele psihismului acestuia din ultimele milenii ale istoriei. Iar apoi, se cer 
acceptate şi specificităţi în diverse socio-culturi, datorate normativităţilor specifice 
unei culturi, obiceiurilor, practicilor şi credințelor unor populaţii istorice date; din 
care persoanele individuale se împărtăşesc. 

Tulburările anxioase pot fi deci înţelese în mare măsură, ca derivând din 
manifestarea unor structuri modulare dispoziționale, afectiv-comportamentale fireşti 
şi adaptative; care, deşi sunt intrinseci şi în principiu utile persoanei, intră în joc şi se 
manifestă deficitar, distorsionat, insuficient de motivat, exagerat; în contextul unor 
deficienţe de funcţionare ale psihismului individual. Manifestări anormale care, 
acaparează psihismul persoanei, decontextualizându-l. De ex. la copil, anxietatea 
separării de mamă sau de persoana de ataşament protectoare face parte din 
normalitatea personogenezei. Ea poate avea însă manifestări particulare, excesive, 


excentrice sau aberante. Şi la fel, reacţia de ruşine la evaluarea publică a unor 

performanţe nereuşite, ce stă la baza anxietăţii sociale (Chenar 16). Sau reacția 
subiectului faţă de simptomele ce sugerează o boală. Dar chiar aceste trimiteri spre 
normalitate ne pot aminti că, intensitatea reacțiilor în astfel de împrejurări este inegal 


răspândită în populaţia generală, chiar în afara oricărei patologii. Există copii mai 


Chenar 16 

Dinamica stărilor dispoziţional comportamentale 
Moduli ai reactivităţii stimulare stimulare 
Dispoziţionale normală puternică 


SA St. redusă 


Anxios-fobică SA absent 
Depresivă redusă 


Expansivă 
Iritabil explozivă 


normală 

Exagerată 
Vulnerabilitate 
Reactivitate 


Orbite ale 
Reactivităţii 


normală 


non-vulnerabilitate 


reactivitatea dispoziţională poate “cădea” — se poate agrega — pe o orbită hipersensibilă care se 
autoîntreţine (nu mai are nevoie de cumularea a noi stresori) şi determină o hipersensibilitate sau o 
manifestare continuă anormală a stării dispoziționale (anxioasă, depresivă, expansive, iritabil 
explozivă, suspicioasă) 

îndrăzneţi ce se manifestă fără grijă, departe de protecția maternă; şi copii extrem de 
dependenţi şi anxioşi. La fel stau lucrurile şi în cazul ruşinii. 

„Comentând psihopatologia stărilor dispoziţionale, e important să fim atenţi 
în primul rând la deficienţele ce intră în joc când se alunecă spre psihopatologie. 
Privitor la trăirile anxios fobice, acestea pot fi potenţate prin deficienţa accesului şi 
controlului informaţiilor noi, ca în cazul întunericului, zgomotului, a insuficienţei 
organelor receptoare, a dificultății de a ajunge la unele surse de informare etc. În 
împrejurări tensionate, de anticipare a unui iminent pericol, noile informaţii se cer a fi 
bine conturate şi identificate perceptibil, pentru a se conjuga cu fundalul de 
cunoştinţe şi abilităţi mnestice la care subiectul va trebui să apeleze pentru a-şi putea 
schiţa adecvat proiectul de raportare situațională; care poate fi de confruntare sau de 
retragere. 

Un alt factor important îl poate reprezenta conştiinţa insuficienţei 
mijloacelor proprii de a reacţiona adecvat. Dacă subiectul ştie că nu are o dotare 
energetică sau instrumentală suficientă pentru confruntare - sau pentru retragere, 
ascundere, pentru a solicita protecţie, sprijin sau ajutor - anxietatea fobică se poate 
accentua. În mod special intră în joc evaluarea controlului asupra parametrilor 
spațiali ai situaţiei, înţeleasă ca un câmp al acţiunilor posibile. 

Astfel de observaţii atrag atenția asupra faptului — constant repetat — că, în 
faţa situațiilor problematice, subiectul se autoplasează într-o instanță meta- 
reprezentaţională, a posibilelor, pe care proiectează prezenţa sa atât în conjunctura 
dată şi eventualitățile de soluţionare le acesteia. Instanță ce funcţionează ca un 
câmp de evaluare, aproximare şi operare pe modele; şi care stă în spatele 
manifestărilor sale exterioare actuale.(Chenar 17). Când se angajează într-o 
acţiune, în vederea rezolvării unei probleme situaţionale sau a implementării unui 
proiect, subiectul evaluează situaţia pe care o centrează din perspectiva tuturor 
parametrilor săi relevanţi. El are în vedere direcțiile previzibile de evoluţie ai 


acestora şi accesul său la resursele disponibile, ţinând cont de acestea în elaborarea 

planului său de intervenţie; dar, în această arie se poate infiltra şi imaginarul, 
creativ sau deformator. După ce ia o decizie, subiectul trece la implementarea 
controlată a acţiunii sale cu scop, procesând în permanenţă informaţiile actuale 
privitoare la metamorfoza previzibilă a situației în care e angajat; cu atenţie 
crescută asupra parametrilor spaţiali ai acesteia. Căci, aşa cum s-a menţionat, 
pentru a realiza o acţiune eficientă, subiectul simte nevoia de a se afla pe un suport 
ferm, fiind bine orientat în ceea ce priveşte direcțiile; şi mai ales distanţele şi 
accesul la drumurile importante spre un anumit obiectiv. Sentimentul pierderii 
controlului asupra parametrilor spațiali ai situaţiei, e una din condițiile de bază a 


trăirilor anxios fobice. 

Chenar 17 
Câmpul psihic al acţiunii de rezolvare a unei probleme situaţionale 
Te 
Instanţa metareprezentaţională 


Subiectul ca câmp scenă mediu 
personaj 


odelarea soluţii alegerea şi 
situației ipotetice implementarea unei 
variante 


7A l 


J informația susținere de rezultat 
myersă despre către alții 


A tiu E 


— 
căutarea de informaţii în parametrii situaţionali 


Câmpul acţiunii e un mediu sau o scenă pe care şi prin care acţiunea se realizează 

Chenar 18 


Câmpul psihic al relaţionărilor interpersonale 


imagoul persoanelor de ataşament introjectate în prima copilărie în zona “internal working 


Bow]by),ca matrice pentru receptarea actualelor persoane de ataşament 


Persoanele de ataşament şi cele aflate în interiorul câmpului relaţiilor interpersonale sunt resimţite 
ca accesibile pentru suport şi protecţie. 


Resimţirea subiectivă şi reprezentarea câmpului interpersonal de suport posibil, e la fel de 
importantă ca şi efectivitatea sprijinului acestuia, pentru ca o reţea de suport social să fie considerată ca 
eficace. 


Un rol major în trăirile anxios fobice îl joacă evaluarea, obiectivă dar şi 
subiectivă în interiorul modelului său meta-reprezentațional, a stări în care se află 
relaţionările sale interpersonale; tot în perspectiva raportărilor spațiale, dar acum a 
unei „spaţialității antropologice”. Sentimentul ferm, convingerea că se poate baza 
pe sprijinul, pe suportul altora puternici, reduce anxietatea fobică. Şi la fel 
sentimentul că î-şi poate ţine duşmanii la o distanţă convenabilă, astfel încât să 


aibă controlul raportării. S-ar putea formula că, relaționarea interpersonală 

intersubiectivă - ce se sprijină pe reţele sociale proxime - se constituie în 
reprezentarea subiectului într-un „câmp psihic interpersonal” (Chenar 18), care 
participă la configurarea modelului său meta-reprezentaţional de raportare la 
situație. Configurarea conjuncturală a acestui câmp este aceia care dă subiectului 
sentimentul că poate conta pe alţii. Că alţii sunt „prezenţi în apropiere şi îl 
sprijină”, sau că „e părăsit de toți”, „singur pe lume”, fără niciun sprijin. Dar 
această metareprezentare e şi trans-situaţională, ea stând la baza resimţirii şi 
reprezentării relaţiei sale cu alții pe termen mai lung; susținând şi sentimentul sau 
convingerea de persecuție paranoidă şi a altor scenarii relaţionale, normale şi 
delirante. 

Tulburările anxios fobice circumscrise în DSM-5 - care tradițional erau 
incluse în aria tulburărilor nevrotice - sunt suferinţe ce nu se corelează direct şi 
explicit cu evenimente trăite recent; aşa cum ar fi o reacţie acută de spaimă sau de 
ruşine. În plus au şi o durată lungă de manifestare. Dar, aşa cum s-a comentat mai 
sus, ele se pot corela cu un cumul de situaţii stresante anxiogene; şi cu saltul pre- 
dispoziţiei corespunzătoare pe o orbită de funcţionare excentrică. În plus, 
observaţiile şi sistematizările psihopatologice au identificat configurări anxioase şi 
la nivelul tulburărilor de personalitate. În DSM-5 sunt menţionate în Capitolul 
corespunzător acestora trei variante tipologice ce se manifestă pe un fundal 
dispoziţional internalizat anxios: TP evitantă, TP dependentă şi TP obsesiv 
compulsivă; toate plasate in Clusterul C. Vom aminti în continuare primele două, 
ultima fiind comentată în Cap.4. 

T.P.evitantă e caracterizată printr-o inhibiţie socială generalizată, 
sentimente de neadecvare şi hipersensibilitate la evaluări negative. Pentru un 
diagnostic pozitiv se cer a fi prezentate cel puţin 4 din următoarele 
caracteristici: - evită acţiunile profesionale care presupun contacte 
interpersonale semnificative datorită fricii, dezaprobare sau rejecţie; - nu se 


apropie de alte persoane decât atunci când este sigur că va fi plăcută de 

aceasta; - are relaţii intime restrictive datorită fricii de a nu fi ridiculizat; - 
este preocupat în mod constant de gândul că ar putea fi criticat sau rejectat în 
situaţii sociale; - este inhibat în relaţii interpersonale noi datorită unui 
sentiment de neadecvare; - se vede pe sine ca neatractiv social, ca neadecvat, 
inferior altora; - e reţinut în a-şi asuma riscuri personale sau a se angaja în 
acţiuni noi, de frică că va intra în încurcătură. 

Trăsăturile menţionate mai sus ce caracterizează TP cevitantă sunt, în mod 
evident, similare cu trăiri din tulburările de anxietate socială. Doar că sunt extinse 
la o condiţie de fond, temperamental-caracterială a unei personalităţii anormale; 
bazată pe hiperemotivitate socială, redusă asertivitate şi stimă de sine. De fapt, 
cercetările clinice au confirmat această apropiere, ce susţine ideea de continuum 
între cele două tulburări. Anxietatea ce se exprimă în acest caz, se corelează cu un 
sentiment precis; cel al scăderii stimei de sine în situaţii publice, cu trăirea ruşinii. 
Ruşinea s-a structurat în psihismul omenesc, desigur, odată cu diferenţierea ce s-a 
petrecut in viaţa comunităţilor sedentare între existenţa din zona intim familiala şi 
cea public oficială, din agora. (Chenar 17). În agora publică se cere purtată o 
anumită îmbrăcăminte şi respectate reguli de comportament precise, condiţii 
necesare pentru a se menţine respectul şi consideraţia celorlalţi. În acest context a 
apărut şi pedeapsa la oprobiul public, expunerea condamnatului, dezgolit, la stâlpul 
infamiei, întru batjocora mulțimilor. Variantele psihopatologice ale trăirii ruşinii se 
exprimă însă, dincolo de Tb. de persoalitate evitană şi de anxietatea socială şi în 
sd. senzitiv de realție, care străbate orbita psihotiformă. 

TP dependentă se caracterizează prin faptul că este excesiv de sumisivă. 
Nu are păreri şi opinii proprii. nu ia singură decizii, nu-i contrazice pe alţii; 
singur, subiectul nu duce la capăt proiectele; el face orice ca să nu fie părăsit 
de persoana autoritară pe lângă care trăieşte; iar dacă aceasta dispare, caută 


grabnic alta. 

Chenar 19 


Specificitate umană a trăirii ruşinii şi psihopatologia 


Dacă starea depresivă poate fi înțeleasă comprehensiv ca şi consecutivă unei pierderi, 
se cere comentată în acelaşi sens şi reacția de ruşine. Psihopatologic aceasta poate fi corelată 
cu condiția anxietăţii sociale cu cea a personalității evitante si cu sentimentul supravegherii 
din sd. senzitiv de relaţie, ce se plasează la marginea orbitei psihotiforme. 

Se poate considera că, la fel ca în cazul depresiei, ruşinea se instalează în urma 


unei pierderi; care în acest caz induce scăderea stimei de sine. Dar, dacă pentru depresie 
specifică e pierderea unei persoane de ataşament ce duce la condiţia doliului, pentru 
ruşine specifică e pierderea onoarei, a demnităţii, cu sentimentul de umilinţă, de pierdere 
a respectului altora. Respectul reciproc presupune conformarea la normele de 
convieţuire într-o societate diferențiată ierarhic. Un om ce ajunge dezbrăcat, gol, într-o 
piaţă publică plină cu cetăţeni, lipsit fiind de hainele care-i dau în mod firesc o identitate 
în ierarhia socială, se simte penibil, umilit, vulnerabil, trăind un sentiment de ruşine. El 
îşi dă seama că atrage spontan atenţia celorlalţi, care-l privesc cu curiozitate, izbucnind 
în râs. Deci, că “a ajuns de râsul lumii”. 

Râsul, ca expresivitate specific umană, are două înţelesuri. Unul se articulează cu 
buna dispoziţie euforică comunitară, cu veselia sărbătorească, care, prin dezinhibiţia 
generalizată dediferenţiază structura ierarhică a colectivităţii, crescându-i temporar 
coeziunea; oamenii mănâncă, beau, cântă, dansează, glumesc şi râd (echivalentul 
psihopatologic îl constituie sindromul maniacal). Celălalt sens al râsului exprimă o 
atitudine de inferiorizare, de superioritate — uneori colectivă - prin care un individ e 
plasat într-o poziţie de inferioritate; fiind disprețuit, înjosit, ridiculizat, umilit. Expresia 
ce se foloseşte e de “batjocură”. Râsul batjocoritor este cel care consfinţeşte ruşinea. 
Situaţia e concretizată prin faptul că “cineva” a “ajuns de râsul altora, al tuturor”. Acest 
râs se poate extinde şi în zona zâmbetului, care acum se exprimă cu un “aer de 
superioritate condenscendentă”: zâmbet batjocoritor, cu subînţelesuri, cu aluzii. 

Sentimentul de ruşine se articulează cu un cadru relaţional în care alte persoane 
privesc cu insistență subiectul (cu curiozitate), iar fața lor exprimă un zâmbet 
dispreţuitor. Urmează râsul ce-i reuneşte pe spectatorii batjocoritori, care-şi iau ca 
obiectiv comentarea nefavorabilă a unui subiect. Sancţiunea socială a oprobiului public 
a fost constant folosită în diverse socio culturi în variate feluri: - purtarea regelui învins 
într-un car prin faţa populaţiei învingătoare la parada triumfului; - expunerea cu trupul 
dezgolit cu ocazia aplicării unei pedepse grave ca răstignirea, tragerea în ţeapă, tragerea 
pe roată, biciuirea. Cu aceste ocazii publicul râde batjocoritor, cu expresii şi gesturi 


dispreţuitoare. E vorba de un comentariu critic, inferiorizant, care-l plasează pe subiect 
într-o poziţie ridicolă (de râs). Această condiţie se desfăşoară, în planul narativităţii 
culturale, şi sub forma satirizării şi a spectacolelor de comedie. În condiţiile concrete în 
care o persoană, prin aspectul şi comportamentul său “se dă în spectacol” şi “se face de 


29 


râs”, publicul comentează persoana în cauză în registrul depreciator al batjocurii 
inferiorizante. 

Un profil personologic precum cel de mai sus indică, evident, o atmosferă 
anxioasă care înconjoară existenţa persoanei respective, din cauza unei majore 
neîncrederi în sine; şi a lipsei capacităţii de a decide şi acţiona singur, în numele 
său. Deci, subiectului îi este slab dezvoltat nucleul „agenţiei” proprii, care să-i 
permită să-şi ia soarta în propriile mâini, prin acţiuni personale. Căci 
responsabilitatea acțiunii în general - şi în mod special a creației - se desfăşoară în 
marginea anxietăţii. Dependentul anxios se polarizează cu psihopatul sigur de sine, 
care e indiferent faţă de soarta altora. Precum şi de schizoidul apatic şi indiferent, 
care e neinteresat nu doar de persoanele din jur ci si de sine. 

Cazul persoanei dependente ne trimite la circumplexul atitudinilor 
interpersonale — ce va fi comentat in Capitolul 2 - a cărui axă verticală se 
desfăşoară între dominaţia autoritară şi dependenţa sumisivă. La polul superior al 
circumplexului, cel al agenţiei autoritare şi dominatoare, se plasează TP antisocială 
din DSM-5; precum şi clusterul psihopatiei. TP dependentă, care se agregă spre 
polul inferior a circumplexului, are o agenţie nefuncţională, fiind incapabilă de a 
lua decizii şi de a se autoadministra printr-o pronunţată nesiguranţă şi neîncredere 
în sine. De unde nevoia sa permanentă de dependenţă. Desigur, prin ea însăşi, 
dependenţa nu generează anxietate, dacă odată cu ea subiectul se simte complet 
protejat, condus, dirijat. Dependenţa poate însă masca o nesiguranță de sine 
anxioasă, ce iese la iveală de îndată ce persoana dominantă şi garantă a securităţii 
sale nu mai e în apropiere. De altfel, dependentul poate fi nu doar marginal anxios, 
ci şi indiferent; ca în cazul unei apato abulu deficitare. Alături de comentarea unei 
disponibilităţi crescute pentru anxietate în general — şi față de cea socială în special 
— se cer avute în vedere, deci, şi variantele tipologic temperamentale în care 
aceasta e scăzută sau chiar absentă. În capitolul următor va fi abordată şi dispoziţia 


indiferentă, a celor lipsiţi de emotivitate anxioasa şi socială. 

Tb. de personalitate obsesiv compulsivă — ce va fi comentată în Cap.5 — se 
manifestă pe un fond de generală nesiguranță de sine, subiectul fiind într-o 
permanentă tensiune de a ţine sub control situaţiile, relaționările, incluzând şi un 
permanent autocontrol. Contextul anxios al patologiei obsesionale simptomatice se 
exprimă la doi poli. Pe de o parte anxietatea fobică de a nu-şi putea controla 
propriile obsesii compulsive agresive; pe de altă parte la nivelul unei vulnerabilități 
necontrolabile a persoanei corporale față de agenţi periculoşi neperceptibili 
(obsesia de contaminare). Patologia obsesională se înscrie pe o diagramă a 
relaxării funcțiilor psihice ale coerenţei centrale, ce se extinde de la autismul 
developmental la  dezorganizarea  ideo-verbală  schizofrenă. Din această 
perspectivă merită subliniată diferenţa dintre agresiunea contaminantă asupra 
sinelui corporal — care se referă la o alteritate nedefinibilă; şi sentimentul de 
ostilitate şi agresiune personalizată din paranoidie. 

Privind din perspectiva mai sus menționată, în aria tb. de personalitate 
marcate de dispoziţia anxios fobică s-ar înscrie şi varianta suspiciunii paranoide. 
Sistematica nosologică a DSM-III-5, care e orientată categorial nosologic, preferă 
însă să o plaseze pe aceasta într-o clasă distinctă de grupajul celor trei menţionate 
în Clusteerul C, datorită trimiterilor clinice spre patologia psihotic delirantă 
paranoidă. În perspectivă psihoantropologică însă, ea aparţine tot în aria 
dispozițională anxios anxios fobică. 

Diapazonul trăinilor anxios fobice ale omului, normale şi patologice, se 
etalează pe întreaga dimensiune ce se întinde între nemijlocitul trăirii situației 
prezente pe de o parte ( între parametrii căreia se petrec reacțiile psihopatologice 
comprehensive); şi, pe de altă parte, fundalul structurii caracteriale ai persoanei 
identitare ( care asigură profilul temperamental caracterial al acesteia). În capitolul 
următor ne vom axa asupra unor aspecte psihopatologic comportamentale ce 
gravitează in jurul acestui de al doilea pol, predominant în variantă externalizat 


conflictuală. 

In Anexa acestui prim capitol ne vom opri însă, pentru o scurtă analiză 
fenomenologică, asupra prezenţei actuale a subiectului la situații. Prezenţă 
situațională prin care, subiectul se integrează în lumea sa umană, în cadrul 


existenței comunitare cotidiene. 

Anexa la Capitolul 2 


Stările psihopatologice şi prezentul trăit 


Dincolo de aspectul clinic, stările psihopatologice ne provoacă şi spre o 
meditație fenomenologic analitică asupra structurilor constitutive ale psihismului 
persoanei umane. Vom începe comentariile în această direcție cu o problemă 
aparent simplă: prezentul trăit şi perturbarea acestuia în psihopatologie 

O persoană emotivă, timidă, poate trăi în cursul vieţii evenimente neplăcute, 
în care, de ex. se face de ruşine față de alți oameni; iar ceilalți râd de el 
batjocoritor. Când trăieşte evenimentul respectiv el e năpădit de emoția ruşinii. 
Apoi, întâmplarea îi poate reveni în minte obsesiv, perturbându-i fireasca raportare 
la evenimentele curente. lar când are în vedere o nouă manifestare în public, se 
preocupă şi se controlează obsesiv, ca nu cumva să trăiască din nou un eşec. 

Un scenariu ca cel de ma? sus evidențiază diferenţa între: - prezentul trăit 
nemijlocit; - prezentul marcat de rememorarea trecutului; şi — prezentul grevat de 
anticiparea viitorului. Ultimele două variante pot submina trăirea actualităţii. Toate 
acestea se desfăşoară, desigur, deasupra fundalului identitar, temperamental 
caracterial şi mnestico-biografic al persoanei, înrădăcinat în propria-i corporalitate 
ŞI circumscris social. 

Spre deosebire de condiția normalităţii, într-o depresie majoră subiectul nu 
mai e interesată de prezent, de ceea ce se întâmplă în jur, el fiind repliat pe un 
trecut vinovat, cu gândul la moarte. Obsesivul ce e chinuit de o pulsiune agresivă 
inacceptabilă împotriva căreia se luptă autocontrolându-se mereu, nu mai e nici el 
suficient de atent la ceea ce se petrece în preajmă. Cel care trăieşte o stare de 
intensă anxietate generalizată cu sentimentul morţii iminente, are dificultăţi în a se 
concentra asupra evenimentelor curente. Maniacalul e fascinat de un viitor a toate 
posibil, sprijinindu-se doar fragmentar pe un prezent hedonic, punctiform. 

Remarcile de mai sus sugerează suficient de clar, credem, importanţa 
faptului de a avea în faţă o imagine standard a „prezentului trăit” în mijlocul vieţii 
cotidiene comunitare, în calitatea sa de referențial al trăirilor normale; şi aceasta ori 
de câte ori comentăm stările psihopatologice. Vom încerca în cele ce urmează să 
schițăm conturul acestei teme, asupra căreia se va reveni constant în capitolele 
următoare. 

Orice om îşi consumă viaţa parcurgând o succesiune de stări prezente, în 
cursul cărora el e angajat în rezolvarea unor situaţii problematice care-l privesc; şi 
care rezultă din inserţia sa în viaţa cotidiană, în contextul unui prezent comunitar. 
De exemplu, prezentul discuţie cu un prieten sau al unei acțiuni profesionale, 
inclus desigur în prezentul zilei de azi, dintr-o anumită lună şi an calendaristic, 
într-o ţară şi localitate dată. Prezent învăluit şi stratificat prin desfăşurarea unor 

multiple linii de evenimente intersectate, în plan interpersonal, istoric, cosmic. 
Prezent ce poate fi inclus într-unul „oficial”, ce se defineşte pe scena agorei 
publice, la intersecția cu practicile instituţionalizate ale socio-culturii respective. 
Scenă pe care se circumscrie temporalitatea istorică a comunităţii, după norme şi 
definiții pragmatice specifice acesteia. 


Prezentul trăit de un subiect se corelează, în principiu, cu desfăşurarea unei 


acţiuni actuale în care el e implicat, aşa cum ar fi: - a se confrunta cu cineva prin 
luptă fizică sau prin dialog; - faptul de a transmite sau a recepționa un mesaj; - a 


susţine un curs sau a răspunde la un examen; - a produce sau a repara un obiect de 
către un meseriaş; - a efectua o operaţie de către un chirurg; - a executa un tablou 
de 

către un pictor; - a participa la o reprezentaţie teatrală sau la un concert etc. Stări 
actuale sunt şi cele în care se manifestă intens dispoziţii afectiv comportamentale 
precum: furia dezlănţuită, anxietatea fobică a ascunderii, euforia sărbătorească etc. 

Astfel de „trăiri prezente” pot coagula mai strâns sau mai lax subiectul în 
jurul sinelui. Când resimte o emoție puternică sau e angajat într-o confruntare pe 
viaţă şi pe moarte cu un duşman, sinele său e practic absorbit de actualitatea 
situaţiei respective; iar alte planuri ale angajărilor sale existenţiale trec în umbră. În 
schimb atunci când subiectul execută o procedură dintr-un comportament 
profesional standardizat - de ex. o secvenţă din producerea unui obiect pe bandă 
rulantă - fundalul prezentului situațional poate fi mai aerat, mai deschis faţă de 
variatele solicitări ale ambianţei actuale. 

Stările psihopatologice perturbă atenţia şi raportarea firească la prezentul 
situaţional al subiectului (Chenar 20-b). Raportare care e atât receptiv perceptivă 
cât şi activ comportamentală; ea desfăşurându-se fenomenologic între: a) sinele 
intențional şi reflexiv, autogenerativ şi sintetic, înrădăcinat în propria-i 
corporalitate, în identitatea sa biografico-caracterială şi socială; şi pe de altă parte 
b) datele nemijlocite ale situaţiei, ca parte a raportării actuale a subiectului la lume 
în cadrul unor evenimente actuale; raportare în cadrul căreia subiectul îşi afirmă 
autonomia agenţiei. 

În orice moment al existenţei sale o persoană dată, identificabilă prin 
corporalitate, biografie, temperament caracterial şi circumscriere socială, se află 
implicată într-un fel oareşcare într-o situaţie problematică actuală. Ea percepe o 
situaţie prezentă (Chenar 18), trăieşte şi acţionează într-un prezent situaţional, 
(Chenar 19.a.) care se impune prin diferenţierea sa faţă de trecutul rememorabil şi 
viitorul proiectat şi dorit. lar, prezentul său situațional, actualitatea trăirii sale se 

Chenar 20 Percepția situaţiei actuale (ca “trăire a prezentului”) în raport cu percepţia obiectului 


instanţa meţareprezentaţională 


preocygâri 


proiecte 


a.| Percepția obiectulu fundal 

izolat ` 
obiect i 
perceput i 


atmosfera 
perceptivă 


perceperea de sine 


i 
i 
k 1 
mediu l 
P 1 
exterior ! 

I 


Li 
pi Li 
perceperea altei persoane 
Perceperea unui obiect izolat se întâlneşte doar în atitudinea de contemplare sau de observare ştiinţifică 
I 


(experimentală); obiectul arẹ o formă ce se detaşează pe un fundal accesibil, şi o semnificaţie;subiectul se 
. . . . . e LA . . A aci . 

percepe continuu (preconştient) şi pe sine, ca plasat la unul din polii câmpului perceptiv, în poziţia cuiva 

care percepe activ, prin vizare intenţională. : 


Lă 
Lă 
şi, decupări perceptive 
b.| Perceperea situaţiei] actuale 


semina situației 
A | 


T 
~ < eentrarea pe un aspect al sitiiaţiei (persană, obiect) 
< S 


<> 


perceperea de sine 


sal 


ri perceptive 


Perceperea unei situaţii la care subiectul participă împreună cu alte persoane în cadrul unui 
eveniment, presupune mai multe obiecte şi persoane aflate în diverse relaţii reciproce şi cu subiectul. 


Esenţialul percepţiei constă [n acest caz în semnificaţia situaţiei pentru subiect, centrată pe un aspect al 
acesteja. În raport cu o situdţie ce se derulează, subiectul poate realiza mai multe decupări formale şi de 
semnificaţie, abordând fenomenul din variate perspective şi decupându-l dintr-o desfăşurare temporală 
mai amplă. Subiectul este uhul din centrele câmpului perceptiv, celălalt fiind semnificaţia evenimentului 
pentru el. Perceperea unei șituaţii presupune o coerenţă centrală a unei ordini ierarhice. Ea apare ca o 
structură organizată. Prăbugirea acestei structuri induce simptomele de referinţă, în care subiectul e 
asaltat de semnificaţii neclare. 


Perceperea unei situaţii are o structură complexă, ierarhică, implicând “adâncimea temporală” a 
variatelor proiecte şi acţiuni ce se suprapun. 

Chenar 22 


“Câmpul acţiunii” şi al rezolvării problemelor organizat de centrare, coerenţă, 
apercepţie 


a) Acţiunea voluntară bazată pe funcţii executive 
<—————solicitări 


proiecte planificareă etapelor 
PREZENT TRAIT 


dorinţe decizii organizarea execuţiei 


C% finalizare 


intenționalitatea acțiunii cu scop şi sens produs 


Sine tțecere lăact 


rezultat 


execuţie perseverare evaluare finală 
control, evatuare, verificare 
lb) ca Câmpul rezolvării unei probleme actuale (practice sau teoretice). 
context 


ralitate strategia procesului acţiunii 


situaţie problematica 


CE) O AI O (E problema de rezolvat 


centrul mobil al problemei 


Evoluție verificare polul obiectivului 

poate considera că durează până când el rezolvă problema situaţională în care este 
angajat. 

Prezentul trăit al unui subiect are, simplist vorbind, o durată şi o structură, ce 
rezultă din însăşi acţiunea în care acesta se simte angajat (Chenar 31); şi pe care el 
ştie sau presimte că o va integra, după ce o încheie, în trecutul său biografic 
identitar, rememorabil şi povestibil. Această potenţialitate a relatării viitoare 
conturează şi defineşte de la început trăirea umană a prezentului. Abordarea 
prezentului trăit din perspectiva unei acțiuni realizatoare instituie o tensiune între: - 
nemijlocitul obținerii de informaţii perceptibile; şi - însăşi procesualitatea derulării 
actului, proiectat spre viitor. Iar atât percepţia cât şi acţiunea presupun o susţinere a 
lor printr-o prefigurare formală, „aperceptivă”. 

Dacă ne referim ceva mai detaliat la percepere, aceasta vizează în primă 
instanţă o situaţie problematică; şi abia în subsidiar un obiect individual.(Chenar 
19). Iar situația actualmente trăită e decupată şi reliefetă de către subiect dintr-un 
context; atât prin semnificația sa resimţită, cât şi printr-o configurare spaţio 
temporală proprie, susținută de  apercepţia întregului său. Psihologia 
configuraționistă a abordat şi studiat şi percepțiile ce se derulează în timp - precum 
o melodie sau un mesaj comunicaţional; fapt care presupune în mod evident o 
sesizare intuitivă a întregului, chiar înainte ca melodia sau expunerea respectivului 
mesaj să se fi terminat. Acest aspect al intuirii aperceptive a configurației 
întregului, a fost abordat de la început de către inițiatorii conceptului de percepție, 
Leibnitz şi Wolff, sub denumirea de apercepţie; şi analizat aprofundat de către 
Kant. Aspectul aperceptiv al percepţiei curente a fost luat în considerare şi de către 
semiologia psihopatologică, cu exemple precum incapacitatea unui pacient de a 
înțelege o frază citită, deşi înţelege toate cuvintele ce o compun. lar tradiția 
apercepţiei se cere a nu fi ignorată acum, când percepția situațională e privită din 
perspectiva derulării de către subiect a unei acţiuni . Căci, un comportament actual 
cu scop, susţinut de funcţii executive, se derulează şi el în interiorul unui „câmp al 
acțiunii”; care e de asemenea delimitat aperceptiv, ca un întreg (Chenar 38, Chenar 
34). Sinteza tuturor acestor apercepţii la un loc, este cea care configurează limitele 
actuale ale trăirii prezentului. 

Dacă în primă instanță perceperea pare a aborda realitatea dintr-o 


perspectivă spaţială, în mod simetric acţiunea pare a se impune mai ales prin 
temporalitate. Cele două aspecte ale raportării intențional comprehensive la o 


situaţie dată sunt însă complementare, perceperea şi descifrarea semnificaţiilor 
fiind de fapt procese active. lar acţiunea neputându-se desfăşura fără a integra în 
permanenţă informaţia perceptivă curentă, inclusiv cea de tip feedback, privitoare 


la însăşi cursul său de desfăşurare. În plus, atât perceperea cât şi acţiunea implică 
întregul aperceptiv menţionat, înţeles ca o structură de ordine ierarhică prin care 
părțile sunt reunite într-un ansamblu coerent şi semnificant. Căci, pe deoparte 
obiectele şi persoanele percepute se oferă şi sunt receptate sub forma unor întreguri 

interconectate în cadrul unei situații sau a unui eveniment actual. lar pe de altă 
arte, acțiunea capătă sens doar prin integrarea secvenţelor sale succesive ce se 


Chenar 22 Structura trăirii prezentului personal 


a) În normalitate „prezentul trăit” de subiect se bazează pe durata unei acţiuni efective ce poate fi 
repovestită 


Temporalitate specifică narativităţii Prezentul comunitar 


Auto-narativitate Temporalitate 


personaj imaginare operare pe modele interpersonală 


identitate bdâncime temporală Groiecte 


anticiparea preocupări 


viitorului 
acţiuni zgalizăţoare 
a rezentul 

durata 4 ] ini 

REP CENE trait 
memoriei perceperea semnificației 
biografice situației actuale 

reme rea 


trecutului 


P DN 


corp 
b) Psihopatologia dispozițională a prezentului trăit 
În depresie şi manie subiectul nu poate trăi plenar un prezent structurat 


> Manie : proiectare în viitorul imediat, prezent 
sara punctiform, trăit hedonic 


] <€ Anxietate majoră 


Prezentul trăit nu se constituie 


Depresie : detaşare de prezent; repliere pe un 
trecut vinovat 

înlănţuie într-o anumită ordine, spre un final. Final prin care se delimitează 
semnificaţia sa de acţiune cu scop. Trăirea prezentului implică deci, în permanenţă, 
unitatea şi coerenţa centrală a unui întreg, pe care structura funcţională a 
apercepției îl intuieşte, sesizează şi îl susţine. 


Un fapt aparent banal cum e cel al trăirii prezentului se dovedeşte, la o 
minimă analiză fenomenologică, a avea la bază o sinteză structurală complexă, pe 
care studiile cognitiviste, configuraționiste şi fenomenologice din ultimele decenii 
încearcă să o descifreze. 

Subiectul se află în permanenţă în centrul spaţial şi temporal al situaţiei pe 
care o percepe, o trăieşte, în cadrul căreia acționează. Elementele lumii ambientale 
— şi ale lumii sale în general — se plasează la diverse distanţe spaţiale faţă de 
corporalitatea sa, față de centrul agenţiei sale, ce emerge din sinele identitar al 


persoanei. Unele din elementele ambianţei în care subiectul îşi trăieşte prezentul 
sunt mai apropiate de el, mai la „îndemână,, pentru manipulare; iar altele se află 
mai la distanţă, accesibile pe căi determinate, uneori pline de bariere. La fel stau 
lucrurile în ceea ce priveşte temporalitatea, cu referință la parcurgerea etapelor 
succesive prin care o acţiune evoluează spre final; unele sunt iminente, altele 
îndepărtate în timp, conform secvenţelor proiectate. În plus, această proximitate a 
elementelor lumii nu e doar una spaţială în sens fizic; sau prin luarea în considerare 
a drumurilor de acces. Ci ea se cere înţeleasă şi dintr-o perspectivă categorială a 


familarităţii. Trăirea efectivă a prezentului se corelează şi cu proximitatea sa faţă 
de elementele lumii, ca familiaritate faţă de acestea. 


Dacă trecem însă dincolo de o primă abordare, structura temporalităţii pe 
care o deschide prezentul personal trăit e şi mai complexă.(Chenar 20). Problema 
pe care subiectul actualmente o rezolvă poate fi doar o secvenţă dintr-un lanţ, 
dintr-un proiect de durată ce poate dura zile, săptămâni, luni. Actualitatea susţinerii 
unui examen e o parte a unei sesiuni de examene ce poate încheia un ciclu de 
învăţământ cu obţinerea unei importante competenţe; un tablou pe care un pictor îl 
încheie se poate înscrie în pregătirea unei expoziţii, cu care el va face un turneu în 
mai multe ţări etc. Trăirea actuală, delimitată printr-o acțiune cu scop, se 
articulează deci cu întregul mai amplu a unor parcursuri existențiale, în care 
subiectul e înlănţuit. Pe de altă parte, concomitent subiectul e angajat în mai multe 
proiecte, acţiuni, comportamente, fiecare cu linia sa temporală proprie; şi care se 
suprapun ierarhic. Studentul ce pregăteşte şi susţine un examen, în aceeaşi perioadă 
poate face curte unei colege cu care se logodeşte; sau practică sporturi, relaționează 
cu propria sa familie, participă la spectacole etc. Diversele proiecte şi linii 


temporale de raportare la lume prin intermediul situaţiilor, se suprapun, fiind 
paralele, în cadrul unei ierarhii de proiecte, de preocupări, ce constituie un context 
interior, un mediu, o atmosferă, asigurând în acelaşi timp o „adâncime temporală” 
pentru un „prezent trăit” anume. lar în spatele tuturor acestor linii şi direcţii de 
raportare la lume se plasează, ca un referenţial, instanţa sintetică a duratei 

biografice a subiectului încorporat. Structură biografică ce are, de altfel, şi o 
instanță temperamental caracterială şi social culturală. Şi care susține identitatea 
persoanei în mijlocul reţelelor sociale (Chenar 21). 


Intervin apoi şi alte perspective care lărgesc dimensiunea raportării la o 
situaţie actuală. Aşa e colaborarea subiectului cu alte persoane; fiecare din acestea 
având — dincolo de ceea ce le uneşte în prezent - propriul său mănunchi de 
proiecte existenţiale. lar dintre colaboratori, o parte sunt persoane apropiate 
sufleteşte de subiect, familiare lui, temporalitatea lor trăită împletindu-se strâns cu 
a sa. În plus, temporalitatea trăirilor intime, experimentate în spaţiul „existenţei 
duale” — a proximității dragostei de exemplu — presupune o calitate deosebită a 
„prezenţei”; dar şi a prezentului trăit. La acestea se adaugă ritmurile şi orarele 
temporale pe care le introduce socio-cultura istorică dată, pe fundalul cărora se 
defineşte „prezentul oficial”, „actualitatea zile”. În cursul temporalității unei zile 
se poate vorbi apoi de „timpul prezent” care defineşte o oră de curs, o pauză, un 
spectacol la care subiectul participă împreună cu alţii etc. Iar la finalul zilei el 
poate asculta la radio ştiri din actualitatea internațională. 

În sfârşit intervine temporalitatea teoretică, în primul rând narativă, specifică 
cunoaşterii şi culturii omeneşti. Aceasta se afirmă în structura psihismului personal 
printr-o instanță metareprezentațională, susținută de limbaj; care, se conjugă cu 
instanța dimensiunii „teoretice” ce funcţionează în plan socio-cultural, la nivelul 
narativităţii publice. În cadrul acesteia, istoria se conjugă cu ficţiunile epopeilor, a 
literaturii, a basmelor, a miturilor etc. Nivel la care a fost concepută şi eternitatea 
lumii. Precum şi conceptualizarea ştiinţifică a temporalităţii. lar în cadrul 
narativităţii lingvistice care gravitează în jurul fiecăruia dintre noi, propria 
temporalitate trăită intențional, întâlneşte multiple împrejurări în care ea devine 
flexionară. 

Dincolo de multitudinea dimensiunilor şi aspectelor trăirii temporalităţii, 
structura actualităţii trăite se impune constant ca un referențial de bază pentru 
circumscrierea normalităţii psihismului uman. Ea se polarizează cu structura 
identității personale, între ele desfășurându-se  evantaiul proiectelor şi 
preocupărilor, modelate prin instanța  meta-reprezentațională, susținută de logos. 
Această organizare psihică e în mod constant susținută, în toate planurile sale 
esenţiale, de structurile funcţionale aperceptive ale coerenței centrale. Deficitul 
disfuncțional psihopatologic alterează această organizare. 

CAPITOLUL 3 
TULBURĂRILE EXTERNALIZATE DE COMPORTAMENT ȘI DE 
PERSONALITATE; PSIHOPATIA 


3.1. Cadrul general al tulburărilor externalizate şi stările dispoziţionale. 


Clasificarea dihotomică a lui Achenbach în tulburări internalizate şi 
externalizate care a fost invocată în primul capitol, poate fi un ghid util, deşi relativ 
superficial, în ordonarea şi comentarea multor stări psihopatologice. În aceeaşi 
clasă generică internalizată în care se includ. tb. anxios fobice, se plasează şi cele 
obsesiv compulsive şi cele depresive, care vor fi abordate în capitole ulterioare. 
Vom aduce în discuţie în acest Capitol tulburările externalizate, cu referire în 
primă instanţă la cele cuprinse în DSM-5 în Cap.13, intitulat Tulburări disruptive 
ale controlului impulsurilor şi conduitei. E vorba de o suită de comportamente 
disfuncționale, impulsive, opozitive, provocatoare şi conflictuale ce se manifestă 
pe parcursul ontogenezei, perturbând relaționarea cu cei din jur; de obicei pe 
perioade lungi, chiar de ani de zile. Tulburări ce se desfăşoară cu menţinerea 
subiectului în cadrul manifestărilor vieţii cotidiene. Ele sunt frecvent comorbide 
sincron; şi de obicei se succed pe parcursul ontogenezei. În această clasă sunt 
incluse în DSM-5 şi Tulburările de conduită ale copilului şi adolescentului; 
precum şi Tulburarea de personalitate antisocială. În corelaţie cu acest grupaj 
sindromatic se poate comenta şi sindromul deficitului de atenție si comportament 
din copilărie (ADHD) care e şi el externalizat şi obicei le precede pe cele 
menţionate. Pe de altă parte, în același stil externalizat în înţelesul lui Achenbach, 
se desfăşoară şi comportamentul „psihopatului” din tradiția lui Cleckley. De fapt, 
în ultimele decenii problematica tulburărilor externalizate — care inițial viza doar 
pedopsihiatria — a fost extinsă şi la psihopatologia adultului (Kroeger 1994, 1998), 
implicând explicit tulburări de personalitate şi consumul patologic de alcool şi 
substanţe. Odată cu tulburările de personalitate şi cu psihopatia, ne plasăm însă la o 


extremă a psihopatologiei nepsihotice, ce se derulează în mijlocul vieţii cotidiene, 

trimițând la deficitul disfuncţional al structurii caracteriale a persoanei; şi care se 
plasează la un pol opus în raport cu tulburările reactive anormale, circumstanţiale. 
Majoritatea tb. incluse in Cap. 13 DSM-5 sunt intermediare între aceşti doi poli. 

Tulburările externalizate menţionate, la fel ca cele internalizate de tipul 
anxictăţii fobice şi depresiei, au la bază disfuncţia unor stări dispoziţionale; de data 
aceasta cu accent pe cele interpersonale, agresive şi opozitiv conflictuale. Dată 
fiind importanţa stărilor dispoziționale în manifestarea psihismului normal şi 
patologic, se va relua la acest nivel analiza acestora începută în capitolul precedent, 
de data aceasta cu accent pe relaţionarea interpersonală. 

Deşi în limbajul cotidian expresia de „dispoziție? e folosită mai ales cu 
conotație afectivă (e.g. „bine sau prost dispus”), fenomenologia stărilor 
dispoziționale poate viza, aşa cum deja s-a menţionat, preeminent trei direcţii 
interconectate : un obiectiv comportamental pragmatic, relaționarea cu alții şi 
autoevaluarea. În perspectivă comportamental pragmatică, prim planul unei stări 
dispoziționale, poate fi orientat spre o investigare, spre efortul realizării unui 
produs sau a unei opere, spre o acţiune eficientă creatoare, spre inițierea unui 
eveniment cultural etc.; dar şi către o perioadă de refacere, de reculegere sau 
contemplare. D.p.d.v. relațional, în prim planul poziționării dispoziţionale se poate 
manifesta o stare de suspiciune, de ostilitate agresivă, de confruntare beligerantă, 
de dominare manipulativă; împrejurări în care, celalalt e ţinut la distanţă. Iar în aria 
relaționărilor intime, dispoziţia de relaționare poate fi orientată spre cooperare în 
activităţi curente; sau spre deschidere empatică, întru apropiere duală intimă. Cât 
priveşte incidenţa autoevaluării, dispoziția se poate centra o autodepreciere 
depresivă sau pe o euforie congruentă autoevaluări pozitive, megalomană uneori; 
eventual pe o incertitudine şi nesiguranţă anxioasă. 

Stările dispoziționale pot fi înţelese în primul rând ca disponibilităţi de 
manifestare adaptativă ce se actualizează în anumite împrejurări; dar ele se pot 


impune şi ca moduri relativ persistente de raportare comportamental 

A 


temperamentală, uneori ajungând să susțină un profil caracteriologic. In 
psihopatologie, dispoziţiile depresive, maniacale sau anxios paranoide — care pot fi 
considerate ca având un statut aparte - se pot manifesta şi în variante psihotice. 
Tulburările comentate în acest capitol sunt centrate însă de dispoziţii interpersonale 
asertive, agresiv conflictuale ce se manifestă în cadrul vieţii de zi cu zi perioade 
mai îndelungate de timp. De aceea se va aborda ceva mai detaliat la acest nivel şi 
problema psihologiei relațiilor interpersonal sociale.(Paragraf 3.5) 

S-a comentat deja că, cel puţin unele stări dispoziționale umane ca de ex. 
cele de anxietate, expansivitate sau retragere inhibată, au corespondențe în 
biologie. Pentru dispoziţiile relaționale, care sunt comentate în ultimul timp din 
perspectiva „circumplexului interpersonal”(Chenar 25), există de asemenea unele 
corespondențe în psiho-biologie, intuite deja de modelul lui Bakan utilizat în bio- 
sociologie. Dar cele mai multe dintre acestea ţin de specificul uman al 
relaționărilor interpersonale, dezvoltat prin maturare şi experienţe ontogenetice. 

Majoritatea tulburărilor externalizate comentate în prezentul capitol se 
referă deci la perturbări dispoziţional comportamentale interpersonale, ce se 
manifestă pe parcursul personogenezei. Prezintă importanţă însă, chiar şi pentru 
acestea, un sindrom comportamental externalizat nerelaţional, ce se exprimă încă 
din prima copilărie şi a atras progresiv atenţia spre sfârşitul sec. XX, fiind în 


prezent cunoscut ca ADHD (Attention Deficit/Hiperactivity Disorder). 

Chenar 23 
a) Dispoziţii afective şi comportamentale 


EXTERNALIZATE 


conflict cu alții 
impulsivitate 


indiferent rece 
(flegmatic) dezinhibiţie încredere în sine asertivitate iritabilitate afectiv 


schizo- 


apatie inhibiţie nelinişte calm 
observaţional 


conflict cu sine 


\ retragere, nesiguranţă de sine J 


INTERNALIZATE 


Starea dispozițională predominentă în tb.externalizate conflictuale şi în psihopatie e una centrată pe 
relaționări interpersonale distorsionate, asertiv agresive în zona publică; iar aspectul afectiv al dispoziției e 
predominant iritabil agresiv, acesta putându-se combina atât cu elația cât şi cu şi răceala afectivă crudă 
(C.U.) sau cu anxietatea depresivă disforică. 


Stările dispoziționale au o componentă comportamental pragmatică, una afectivă autoevaluativă şi una 
relațională; acestea coexistă şi sunt interconectate, în prim plan putându-se impune unul din aspecte. În 
starea depresivă, comportamentul este inhibat, relaționarea redusă la minim iar trăirea tristă e corelată cu 
autodeprecierea; raportarea la situații e deficitară global. În stările euforic dezinhibate — de tip maniacal — 
subiectul e hipersociabil dar la nivel superficial, cu o stimă de sine crescută. Anxietatea afectivă se însoţeşte 
de nesiguranță de sine, sentiment de insuficență, nelinişte psihomotorie şi nevoie de sprijin şi protecție 
socială; raportarea la situații e tensionată, sub alertă. Dispoziţia indiferentă se caracterizează prin dezinteres 
pragmatic, neimplicare emoțională cu detaşare în relaționări,uneori indiferență față de valorizarea propriei 
persoane. Dispoziţiile predominant afective - euforică şi depresivă — sunt parțial distincte de cuplul 
agresivitate/anxietate. 

3.2. Comportamentul externalizat disfuncţional din ADHD. 
Caracterizarea sindromului ADHD din DSM-5 e următoarea: 


Sindromul ADHD (în DSM-5) constă dintr-un pattern persistent de 
neatenţie şi/sau hiperactivitate/impulsivitate, mai frecvent şi mai sever decât 
se observă la copiii comparabili ca dezvoltare. Cel puţin unele simptome apar 
înainte de 7 ani şi persistă până la vârsta adultă. Simptomatologia trebuie să 
se manifeste cel puţin în două situaţii (de ex.acasă, la şcoală) şi să interfereze 
cu funcţionarea socială, şcolară sau profesională. 


Pentru diagnostic se cere prezenţa a 6 sau mai multe simptome din 
grupajul neatenţie şi din cel hiperactivitate/impulsivitate; manifestările 
trebuie să fie frecvente şi perturbabile. 


Neatenţia. A) incapabil de a acorda atenţie detaliilor sau face erori prin 
neglijenţă în efectuarea temelor şcolare, la serviciu sau în alte activităţi; b) 
dificultăţi de a susţine atenţia asupra sarcinilor sau activităţilor de joc; c) 
adesea pare a nu asculta când i se vorbeşte direct; d) deseori nu se 
conformează instrucţiunilor şi e incapabil să termine temele, sarcinile, 
obligaţiile; e) are dificultăţi în organizarea sarcinilor şi activităţilor; f) evită să 
se angajeze în sarcini care necesită un efort mintal susţinut; g) frecvent pierde 
lucruri necesare pentru diverse sarcini şi activităţi; h)e uşor distras de stimuli 
irelevanțţi; i) este uituc privitor la activităţile cotidiene. 


Hiperactivitate/impulsivitate: a) se joacă cu mâinile sau picioarele sau se 
foieşte pe loc; b) adesea îşi părăseşte locul în clasă sau în alte situaţii în care ar 
trebui să stea; c) aleargă sau se caţără excesiv de mult în situaţii în care acest 
lucru este inadecvat; d) are dificultăţi în a se juca în linişte sau în a se angaja 
în activităţi distractive; e) deseori e „în continuă mişcare” sau acţionează „ca 
şi cum ar împins de un motor”; f) vorbeşte excesiv de mult. (Impulsivitate); g) 
„trânteşte” răspunsuri înainte ca întrebările să fi fost complet formulate; h) 
are dificultăţi în a aştepta la rând; i) adesea întrerupe sau deranjează pe alţii 
(de ex. intervine în conversaţia şi jocul altora). 


Dacă am căuta în normalitate o împrejurare în care copilul are în mod 


normal şi adaptativ o atenție mobilă, răspunzând la mai toți stimuli noi şi în acelaşi 

timp deplasându-se curios în ambianţă, ne putem gândi la perioada de după 1 an, 
când el investighează spontan mediul ce-l înconjoară; el pune mâna pe obiecte, le 
manipulează, privindu-le atent pentru scurt timp, e curios la tot ce e nou. Această 
activitate exploratorie cognitivă e susţinută de obicei de un ataşament sigur, copilul 
împărtăşind cu mama privirile, care susțin investigarea. 

Modelul infantil al investigării ambianţei e o etapă ontogenetică ce e apoi 
depăşită, integrată în alte formule mai complexe de raportare la mediul 
înconjurător, ce-i implică tot mai mult pe ceilalți; şi se desfăşoară urmărind 
scopuri. Adultul investighează şi el deseori ambianța; dar cel mai des căutând 
informaţii, pe care le obţine din variate surse; inclusiv de la alte persoane. Se mai 
poate face însă şi o altă trimitere, de data aceasta filogenetică, la perioada în care 
specia homo era în faza de culegător vânător. 

Pentru omul acelor vremi, investigarea mediului înconjurător în vederea 
căutării hranei era pe atunci principalul model de raportare la natura ambiantă, 
aceasta constând din deplasare şi o atenţie distributivă, realizată prin privire, pentru 
detectarea informaţiilor utile. E vorba de un comportament general adaptativ la 
toate fiinţele biologice, orientat spre căutarea noutăţii şi susținut de o atitudine 
stenică; subiectul fiind pregătit pentru acţiune, inclusiv pentru confruntare. Deşi 
simptomatologia ADHD reproduce doar o parte din acest model comportamental, 
ea ar putea fi totuşi interpretată — susțin psihopatologii evoluționişti - şi ca 
ales cea industrial educativă modernă, nu o mai cultivă. lar în mod special, 
civilizaţia ultimului veac, prin stilul învățământului şcolar generalizat, prim 
muncile şi ocupațiile sedentare ale adulţilor, ar bloca exersarea suficientă a 
în moştenirea genetică . Astfel încât „schiţa” vechiului stil de comportament s-ar 


manifesta uneori excesiv şi aberant în noua cultură, ca un “mismatch — 

genă/ambianţă”. Adică ca afirmarea unui model comportamental ce era adaptativ 


într-un anumit mediu, dar nu mai este util într-un nou mediu cultural. 


Chenar 24 


Funcţiile executive în specificitatea lor umană. 


Funcţiile executive (F.E.) a căror perturbare se întâlneşte în ADHD şi alte tb. developmentale se 
referă la iniţierea şi coordonarea unei acţiuni cu scop, aşa cum ar fi acţiunea pragmatică ce realizează un 
produs, sau vorbirea ce transmite un mesaj. Ea e considerată, de asemenea, şi ca unul din principalele 
câştiguri filogenetice, girate de cortextul prefrontal. Nu e vorba de o unică funcţie globală, ci de multiple 
funcţii definite operaţional şi prin teste; care însă toate participă la acelaşi obiectiv. În grupajul funcţiilor 
executive sunt menţionate următoarele (cu diverse accente şi formulări din partea cercetătorilor): - A 
genera, a iniţia comportamente orientate spre scop; - A planifica şi organiza atingerea scopului prin etape 
succesive; sau, altfel spus, a rezolva o problemă într-un mod organizat, strategic; - A menţine atenţia asupra 
scopului, concomitent cu flexibilitatea atenţiei spre noutăţile contextuale; şi, cu reorganizarea la nevoie a 
strategiei; - A coordona comportamentul printr-o continuă (“online”) informaţie asupra desfăşurării sale în 
context (=memoria de lucru) şi bazându-se pe informaţia inversă (feed-back), care evaluează etapele 
parcurse; - A îndepărta impulsurile şi tendinţele comportamentale care deviază de la obiectiv; precum şi 
toate perturbările (“zgomotele”) ce apar pe parcurs; - A evalua finalizarea obiectivului şi consecinţele sale. 


Analiza F.E. a condus la mai multe modele conceptuale, care încearcă să sistematizeze teoretic 
diverse rezultate obţinute prin studii sectoriale bazate pe testări experimentale. Unul din aceste modele, 
analizând F.E. din perspectiva comportamentului motor, a condus la sugestia a două nivele: 


- Nivelul controlului schemelor comportamentale standardizate, care pot fi declanşate şi inhibate 
(Entention Scheduling - ES); 


- Nivelul supervizării atenţionale (Supervision Attention System — SAS) care se desfăşoară la un 
nivel conştient şi implică : planificarea, decizia, atenţia faţă de comportamentele cu dificultăţi tehnice, faţa 
de împrejurări nescunoscute şi noi etc. 


S-a subliniat că în cazul F.E. e important să se aibă în vedere în mod principal un “centru executiv” 
de supervizare, care e corelat neîntrerupt tot timpul cu obiectivul de atins; şi în jurul căruia se organizează 
desfăşurarea acţiunii. Faptul se realizează prin două din principalele funcţii executive; menţinerea atenţiei 
fixată asupra scopului; şi, mai ales, “memoria de lucru”, care menţine “online” informaţia “feed back” 
privitoare la progresul acţiunii spre obiectiv. Se realizează astfel un "câmp al acţiunii”, această metaforă 
facând trimitere la coeziunea ce se realizează în cadrul unui câmp gravitațional. 


Tulburări ale F.E au fost întâlnite, în autism şi în alte tulburări neurologice şi psihice ca deficienţe 
intelectuale, ale controlului motor, ale învăţării, ADHD, tulburarea obsesiv-compulsivă (TOC), 
schizofrenie, tulburări dispoziţionale şi anxioase, etc. În schizofrenie ele sunt incluse printre "tulburările 
neurocognitive” ce se evaluează (Keefe, 2004) prin teste psihologice ce cuantifică: vigilenţa şi atenţia, 
învăţarea audioverbală şi vizuală, raţionamentul şi rezolvarea problemelor, viteza procesării informaţiilor, 
fluenţa verbală, memoria imediată, de lucru (working memory). 


119 


F.E. au fost conceptualizate şi studiate mai ales în legătură cu acţiuni secvențiale ţintite, 
situaţionale, aşa cum ar fi: realizarea unui produs, comunicarea unui mesaj, rezolvarea unei probleme 
conjuncturale sau teoretice. Raportarea activă a subiectului la lume presupune însă şi proiecte de lungă 
durată, de luni sau ani de zile, în care sunt incluse multe etape secvențiale. Astfel de proiecte pe lângă 
centrarea pe un obiectiv realizator — o operă, o performanţă etc., pot avea în vedere şi clarificarea unor 


preocupări şi probleme identitare şi relaționale (de ex. sunt sau nu bolnav, frumos şi prezentabil, înşelat 


de partener etc.) Schema generică a comportamentelor ce vizează un obiectiv este aceeaşi ca în cazul 
menţionat la început al F.E. Stilul şi perturbările la nivelul acţiunilor — de tip proiect va fi comentat la 
nivelul patologiei obsesionale. 


Sugestia psihopatologiei evoluționiste, deşi nu poate fi invocată univoc - în ADHD 
fiind incriminaţi argumentat şi mulţi alţi factori etiopatogenetici -, poate fi totuşi 
reținută, necesitând însă câteva comentarii. Modelul comportamental al explorării 
pentru descoperirea şi procurarea hranei, era de fapt orientat spre un scop, fiind 
integrat într-un proiect ce se realiza de obicei în colaborare; pe când 
comportamentul din ADHD nu e încadrat în nici un proiect şi se desfăşoară solitar. 
Apoi, deficitul ADHD este corelat şi cu un deficit al funcţiilor cognitiv executive, 
care susțin executarea unei acțiuni cu scop; dificultatea constând acuma în a 
organiza o acţiune proiectată. Omul a dezvoltat foarte probabil aceste funcții 
executive în corelaţie mai ales cu producerea de unelte, care necesită o acțiune 
orientată spre un obiectiv prefigurat de un model ce se cere reprodus. Şi care e 
realizat apoi, în condiţii motorii statice şi ale unei atenţii concentrate; într-o 
ambianţă de colaborare. Perturbarea funcțiilor executive în psihopatologie va fi 


reluată odată cu analiza obsesionalităţii. 


3.3. Tulburările de conduită, ale controlului impulsurilor şi TP 


antisocială 


Modul de manifestare externalizat al persoanelor cu ADHD, în care copilul 
se află în permanentă mişcare fără a urmări nici un scop, nu doar că este 
neadaptativ pentru subiect; ci el e şi deranjant pentru cei din jur. Totuşi ceilalți nu 


sunt vizaţi direct de expresivitatea cvasiinvestigatorie instabilă a copilului; căci cei 

cu ADHD nu exprimă în mod direct agresivitate față de alţii, iar reacțiile lor 
impulsiv explozive nu-i vizează în primul rând pe ceilalţi. La vârsta infanto 
juvenilă se întâlnesc însă şi tulburări ce se manifestă prin izbucniri impulsiv 
agresive şi explozive; iar mai apoi chiar prin acte deliberat provocatoare. În DSM- 
5 acestea sunt comentate în Cap. 13: Tulburările disruptive ale controlului 
impulsurilor şi conduitei. Prezentarea în acest context a respectivelor categorii, e 
importantă nu doar datorită comorbidităţii lor crescute cu ADHD, ci şi pentru că 
ele evidențiază importanța în psihopatologie a conjuncției dintre relaționările 
interpersonale şi tulburările dispoziţionale. 


Tb. de opoziţie şi coportament sfidător (Oppositive Defiant Disorder — 


ODD) se referă la un pattern comportamental cu dispoziţie iritabilă furioasă 
(grief) şi argumentare sfidătoare sau vindicativă, ce se manifestă timp de peste 
6 luni, asupra indivizilor, animalelor, proprietăţilor. Subiectul îşi pierde uşor 
cumpătul, este adesea supărăcios, furios, revoltat, plin de resentimente. El se 
ceartă adesea cu autorităţile, refuză să se conformeze regulilor, îi poate inerva 
deliberat pe alţii, sau îi învinovăţeşte pentru propriile-i greşeli. Dacă e fără 
distrugeri sau leziuni, ea trebuie să se manifeste cel puţin de 2 ori/săptămână 
mai mult de 3 luni. 


Tb.explozivă_intermitentă (Intermitent Explosive Disorder — IED)se 
manifestă prin izbucniri comportamentale ce exprimă pierderea controlului 
asupra impulsurilor agresive. Simptomatologia cuprinde : 1) agresiuni 
verbale (izbucniri, tirade) sau agresiuni fizice (împotriva proprietăţii, 
animalelor, indivizilor); dacă e fără distrugeri sau leziuni, ea trebuie să se 
manifeste cel puţin de 2 ori/săptămână mai mult de 3 luni. Dacă manifestările 
comportamentale sunt cu distrugeri şi lezarea altora pentru diagnostic ajung 
3 manifestări în 12 luni. Magnitudinea comportamentului agresiv depăşeşte 
proporţia provocării; actele nu sunt premeditate şi nu urmăresc obţinerea de 
bunuri. 


Tulburările psihice care sunt incluse în categoriile menţionate mai sus se 
cantonează la nivelul relaţionării interpersonale, inițial între copil şi cei ce-l 


îngrijesc, ulterior între tânăr şi societatea adulților. Ele derivă din comportamente 

ce se întâlnesc şi în normalitate, fiind studiate de psihologia relaționării şi 


caracterizării interpersonale, mai ales prin intermediul doctrinei circumplexului 


Chenar 25 


Tulburările comportamentale externalizat-conflictuale în raport cu circumplexul relațiilor 
interpersonale (c.i.) 


Circumplexul relaţiilor interpersonale (C.I.) a fost elaborat de către o suită de psihologi din 
SUA (Learry, Wiggins, Kisker, etc) spre sfârşitul sec.XX, pornind de la circumplexul Bakan (utilizat 
în psihosociologia animalelor) care e centrat pe axele ortogonale: dominaţie/sumisiune şi 
deschidere agreabilă/opozivitate, (desafiliere). C.I are multe variante, interpretări şi utilizări mai 
ales în caracteriologie şi psihoterapie, fiind utilizat şi în studierea Tulburărilor de personalitate. 
Privitor la folosirea sa în legătură cu tb. comportamentale externalizate şi psihopatia, faptul apare ca 
util în conjuncţie cu analiza structurii dispoziţionale a persoanei (Chenar 11) şi a relaţionărilor 
interpersonale intime, care sunt în aceste tb.deficitare.(Paragraf 2.5.) 


Circumpexul Interpersonal 


Al Al 
Circumplexul Bakan sigur 
agenție dominant 
dominație arogant, calculat exțrâvertit , gregar 
opozitiv cald 
ostilitate intimanță rece agreabil 
B2 desafiliere afiliere B1 B2 introvertit, depresi modeřat, timid 
B1 
îndepărtare solidaritate 
sumisiune nesigur, supus 
pasivitate 
A2 A2 


În perspectiva C.I. Tb.iritabil conflictuale, TP antisocială şi psihopatia se plasează predominant în cadranul 
superior. Atitudinea interpersonală e dominatoare ŞI agresivă, de 
confruntare, luptă, manipulare. Predomină suspiciunea, ţinerea celuilalt la distanță, ignorarea nevoilor 
acestuia, indiferența faţă de suferința sa. Dispoziţia afectivă iritabil agresivă se poate dubla cu una de 
„emotivitate restrictivă”, cu”răceală afectivă”, mai rar cu una uşor euforică,”hipomană”. (Chenar 20). 
Dispoziţia anxios depresivă e prezentă mai ales în cazul impulsivităţii. Cazuistica ce se plasează în cadranul 


inferior; se pot manifesta atitudini şi comportamente agresive, mai ales în modalitate impulsiv explozivă. 

interpersonal (Chenar 23). În aceste cazuri psihopatologia nu a introdus niciun 
“termen tehnic” psihiatric special. 

Tb.opozitiv provocatoare se caracterizează printr-un comportament iritabil, 
reactiv, exploziv, vindicativ, sfidător, pe fondul unei dispoziţii disforice. Ea poate 
apare din perioada preşcolară dar şi în adolescenţa. Deseori precede tulburările de 
conduită ce apar precoce; dar, reprezintă şi un risc pentru apariţia ulterioară a 
tulburărilor anxioase şi depresive. Ca adulţi, cei ce au avut tulburări opozitiv 
provocatoare în copilărie mai pot prezenta tulburări de adaptare, incluzând 
comportament antisocial, probleme de control a impulsurilor, abuz de substanţe. 

Agresivitatea umană a fost împărțită în două subtipuri: proactivă şi reactivă 
(Doge and Cole, 1987). Agresivitatea proactivă e instrumentală şi deliberantă 
(controlled-instrumental-predatory aggression); iar cea reactivă e emotivă, 
atribuită fiind  intenţiilor ostile ale altora (impulsive-hostiles-affective— 
aggression). În tulburările opozitiv provocatoare predomină agresivitatea 
proactivă; dar e prezentă şi cea reactivă, ce indică o vulnerabilitate ce se poate mai 
târziu valida prin stări anxioase şi depresive. 

Tb.explozivă intermitentă constă în reacţii agresive disproporționate, verbale 
şi comportamentale, ce apare intermitent. Ea e diagnosticabilă după vârsta de 6 ani. 
Dg. poate fi adiţional față de ADHD, tulburări opozitiv provocatoare, tulburări de 
conduită sau tulburări din spectrul autist. E mai frecventă în adolescenţă; durează 
de obicei câţiva ani. Rareori apare prima data după 40 ani. 

Tb. explozivă intermitentă exprimă şi ea un insuficient control a pulsiunilor 
agresive şi o dispoziţie iritabilă şi asertiv agresiva faţă de alţii, care poate fi fundată 


temperamental. Prin simetrie s-ar putea avea în vedere, la un pol opus, copiii şi 

tinerii retraşi şi timizi, “sperioşi”, care caută mereu protecţie, simțindu-se 
vulnerabili şi temându-se de agresiunile altora. Şi care sunt mai predispuşi ulterior 
spre anxietate socială şi tulburările de personalitate evitantă. Iar o altă variantă ar fi 
cea a copiilor areactivi, apatici, lipsiţi de curiozități şi inițiative. 

Atât în cazul tulburărilor opozitiv provocatoare cât şi în cel al tulburărilor 
explozive intermitente, poziţionarea contrarie faţă de alţii şi autorităţi se manifestă 
efectiv, în cadrul unor situații tensionate. Ea nu e „tematizată”. ca în atitudinea de 
permanentă suspiciune a celor cu tulburare de personalitate paranoidă; sau, mai 
elaborat, în delirul paranoid, în care subiectul e convins că este un personaj aflat 


sub supravegherea şi persecuția unor instanţe ostile; deci, că e cuprins într-un 


scenariu aberant. 


Tb. dereglării dispoziționale disruptive (Disruptive Mood Disorder — 
DMO) e centrată pe o patologie dispozițională iritabil/supărată, disforică, 
fiind plasată în clasa (spectrul) tulburărilor depresive; existența unor episoade 
maniacale anulează diagnosticul. 


Se manifestă între 6-18 ani prin prezența timp de cel puțin 12 luni a 
dispoziției iritabil supărată şi a unor izbucniri violente recurente: verbale 
(furii verbale) sau comportamentale (agresiuni fizice asupra proprietății sau a 
altor persoane). 


Comportamentul agresiv e disproporționat față de situații şi frecvent 
(peste 3 ori/lună); el se manifestă în mai multe locații (acasă sau la şcoală cu 
colegii), chiar dacă e mai accentuat în unul din acestea. 


Categoria tulburării dereglării dispoziţionale disruptive atrage atenţia în mod 
special asupra fondului dispoziţional. O stare dispozițională considerată în general, 
se instalează ca o montare ce şi orientează subiectul într-o anumită direcție a 
raportărilor la situaţii, vizând un obiectiv pragmatic sau relaționarea cu alţii şi 
autoevaluarea de sine. Adică îl poziţionează astfel, încât el e pregătit pentru a avea 


în vedere anumite modalităţi de acţiune şi angajare conjuncturală (Chenar 11, 20). 

Dispoziţia exploratorie este una în care subiectul se orientează externalizat şi e 
montat ergic pentru căutare şi/sau realizarea unui obiectiv. Dispoziţia euforică, de 
veselie sărbătorească, e una ce deschide subiectul bine dispus spre o sociabilitate 
gregară şi un comportament de petrecere sărbătorească. Dispoziţia opozitivă 
beligerantă, iritabilă, este tot una externalizată şi activă, asertiv-agresivă, de 
confruntare cu alţii, de atac şi provocare, subiectul având iniţiativa (Chenar 23). O 
dispoziție anxioasă internalizată poziţionează însă subiectul într-o condiţie de 
aşteptare încordată; adică, a pregătirii pentru retragere, fugă, ascundere, evitare. Şi 
la fel, dispoziția depresivă se manifestă internalizat, prin tendinţa la retragere, 
inhibiţie, detaşare de ambianţă, repliere pe sine. Cazul dereglări dispoziționale 
disruptive are în vedere o situația mai particulară: cea a subiectului care în acelaşi 
timp e iritat şi agresiv conflictual, ca în majoritatea dispoziţiilor externalizate; dar 
şi depresiv, morocănos, nemulţumit, supărat, disforic. Nu e vorba de o depresie 
inhibată, pronunţat internalizată; ci de una tensionată, care se mixtează cu 
manifestări opozitive şi impulsiv-explozive. În principiu, depresia iritabil 
morocănoasă şi agresivă, disforică, e diferită nu doar de depresia inhibată; ci şi de 


cea anxioasă, care e şi ea neliniştită. Cele două variante se pot însă 


În Cap. Tulburări disruptive şi ale controlului impulsurilor din DSM-5 este 
inclusă şi Tb. de conduită a copilului şi adolescentului ce poate apare precoce, 


înainte de 10 ani; dar cel mai des apare după 10 ani, în perioada adolescenţei. Ea se 
caracterizează prin comportamente în care drepturile de bază ale altora sunt 
încălcate, iar normele şi valorile corespunzătoare vârstei sunt violate. DSM-S 
împarte aceste manifestări în 4 clase. Dispoziţia de fond este una aparte cu emoţii 


prosociale limitate. 


Tulburarea_de_conduită (Conduct Disorder_— CD) se referă la un 


pattern de comportamente repetitive şi persistente ce apar înainte sau după 10 
ani prin care sunt violate drepturile de bază ale altora. normele şi regulile de 

convieţuire în comun. Criteriile de dg. cer ca, cel puţin 12 luni să fie prezente 
15 din următoarele criterii (cel puţin 1 din fiecare în ultimele 6 luni): 


-  Agresiuni asupra oamenilor şi animalelor: - deseori sare la ceartă, 
ameninţă sau intimidează pe alţii; - deseori iniţiază confruntări fizice; - 
foloseşte arme ce pot cauza serioase leziuni altora; - este fizic crud cu 
alte persoane; - e crud cu animalele; - îl forţează sexual pe altul. 


- Distrugerea proprietăţii: - e angajat deliberat în incendieri cu scopul de 
a cauza prejudicii serioase; - distruge în mod deliberat proprietatea 
altora. 

- Înşelăciune sau furt: - fură prin spargere din casă sau maşina altuia; - 
deseori minte pentru a obţine bunuri, valori fără a se confrunta cu 
victima. 

- Violare serioasă a regulilor: - deseori pleacă de acasă noaptea împotriva 
regulilor impuse de părinţi; - pleacă de acasă pentru mai mult timp, 
locuind în alte părţi; - lipseşte frecvent de la şcoală. 


În criteriile de diagnostic se specifică şi date asupra dispoziţiei afective: 
- Cu limitarea emoţiilor prosociale, cel puţin 12 luni, în multiple relaţii 
şi locuri; şi care reflectă funcţionarea interpersonală şi emoţională a 
subiectului. Se reţine: 


- Lipsa remuşcărilor şi a sentimentului de vinovăţie. Individul nu dă 
importanţă consecinţelor negative ale acţiunilor sale; 

- Este rece afectiv, lipsit de empatie. Nu-l interesează ceea ce simte altul. 
E nepăsător; E concentrat mai mult asupra efectelor pe care actele sale 
le are asupra sa decât asupra altora, chiar dacă le pricinuieşte rău. 

- Este neinteresat de performanţele sale, chiar dacă sunt scăzute, atât la 
şcoală cât şi la muncă. Nu face eforturi pentru a avea rezultate bune, 
chiar dacă îi blamează pe alţii că au performanţe proaste. 

- Are afecte superficiale sau deficitare. Nu exprimă afecţiune sau emoţii 
pentru alţii decât în manieră nesinceră sau dacă urmăreşte un profit. 


Felul în care e caracterizată dispoziţia la tinerii cu tulburare de conduită — 
prin „limitarea emoţiilor - ar putea fi încadrată într-o variantă aparte de atitudine 
dispoziţională faţă de lume, cea a indiferenţei. (Anexa Cap.11) Dar atitudinea 


indiferenţei poate avea mai multe variante. Astfel ea poate fi globală, faţă de lume 

în ansamblu, faţă de alții şi de sine, aşa cum se întâlneşte în schizofrenia deficitară 
apato abulică, plasată în plină orbită psihotiformă; precum şi la tulburarea de 
personalitate schizoidă, desigur într-o măsură mai mică. În cazul tulburării de 
conduită şi a tulburării de personalitate antisocială, întâlnim doar o indiferenţă 
anemotivă şi lipsită de rezonanţă afectiv empatica faţa de alţii; în condițiile în care 
interesul faţă de lume şi sine se păstrează, subiectul fiind capabil de interese 
egoiste şi acţiuni complexe de manipulare a celorlalți. El manifestă hpsă de 
remuşcare şi sentimente de vinovăţie. E rece afectiv, lipsit de empatie; şi în plus, 
poate fi indiferent şi faţă de propriile performanţe. Afectele sunt superficiale sau 
deficitare. ( E de remarcat că, o anumită răceală afectivă anemotivă — mai ales cu 
absenţa emoţiei de frică — poate fi o trăsătură personalistă care e utilă în unele 
profesii riscante). 

În Cap. Tulburări disruptive şi ale controlului impulsurilor şi conduitei 
mai sunt incluse două tulburări tradiționale care au etichete psihiatrice: pyromania 
şi cleptomania. Precum şi tulburarea de personalitate antisociala a adultului. 


Pyromania se caracterizează prin punerea de foc (incendiere) şi 
aprinderea deliberate, impulsivă; e precedată de o stare de tensiune, ce se 
descarcă prin act. Există tendinţa de repetare. 


Subiectul este interesat, fascinat, curios, atras de foc şi de incendiu, 
situaţii care-i creează satisfacţii. 


Se exclud răzbunarea, acţiuni socio politice sau alte tulburări mentale. 


Kleptomania se caracterizează prin stări recurente în care subiectul nu 
poate rezista impulsului de a-şi însuşi obiecte străine de care nu are nevoie şi 
care nu reprezintă pentru el o valoare monetară. 


Actul este precedat de tensiune; iar după comitere urmează o stare de 
descărcare, de detensionare pozitivă. 


Comportamentul nu se datorează altor tulburări mentale. 

Tulburarea de personalitate antisocială se caracterizează în DSM-5 
prin: 


Un pattern persistent şi inflexibil de atitudini şi comportamente care 
neglijează sau violează drepturile altora, care se manifestă după 18 ani (dar 
au avut unele simptome de tulburări de conduită înainte de 15 ani), şi constă 
în cel puţin 3 din următoarele: 


1. Incapacitatea de a se conforma normelor sociale în legătură cu 
comportamentele legale indicată de comiterea repetată de acte care constituie 
motive de arest; 


2. Incorectitudine, indicată de minciuni repetate, recursul la alibiuri, 
manipularea altora pentru profit sau plăceri personale. 


3.Impulsivitate sau incapacitate de a face planuri. 


4. Iritabilitate şi agresivitate, indicată de confruntări (bătăi) sau atacuri 
corporale repetate; 


5. Neglijenţă nesăbuită pentru siguranţa personal sau a altora; 


6. lresponsabilitate considerabilă, indicată prin incapacitate repetată de 
a avea un comportament consecvent în muncă ori de a-şi onora obligaţiile 
financiare. 


7. Lipsa de remuşcare, indicată prin indiferenţă ori prin faptul de a 
justifica de ce a făcut să sufere, a maltratat sau a furat de la altul. 

Caracterizarea tulburărilor de personalitate antisocială din DSM-5 include 
manifestări disruptive impulsive ca cele care au fost comentate în perioada 
developmentală (3-impulsivitate; 4-iritabilitate, agresivitate); precum şi manifestări 
incluse în dg. Tb. de conduită a copiilor şi tinerilor (2-incorectitudine, minciună; 7- 
lipsă de remuşcare). Dar spectrul manifestărilor e mai larg, incluzând şi neglijenţa 
față de siguranţa altora (de ex. a propriilor copii), neonorarea obligaţiilor financiare 
etc. De fapt, e vorba de un diapazon infracțional larg, ce include înşelăciunea 
(excrocheria), abuzarea şi exploatarea crudă a altora, comportamente sadice etc. 


Cazuistica penitenciară, în care se găsesc multe persoane cu astfel de diagnostic, 

indică cazuri de omoruri planificate cu sânge rece, de criminali în serie, sadici; 
precum şi de persoane care-şi planifică foarte riguros nu doar acțiunile 
infracționale ci şi aparenta lipsă de culpabilitate, construind conjuncturi astfel încât 
vina să cadă pe alții. Cazuistica de acest tip intră şi în clusterul denumit tradiţional 
„psihopatie”, în tradiţia descrierilor iniţiale ale lui Cleckley. În discuţie nu e doar 
aspectul dissocial şi infracțional, ci şi cel psihologic. Si anume, din perspectiva 
anafectivităţii relaționale, a cruzimii sadice, a egoismului hedonic, a seducerii şi 
manipulării altora, a construirii de scenarii care să-l dezvinovăţească etc. Astfel de 
aspecte psihopatologice ne conduc mult mai departe decât aspectul „externalizat” a 
cazuisticii de comportament investigator, disruptiv impulsiv, exploziv. De aceea se 
va comenta separat problema tulburării de personalitate (T.P.) şi a clusterului 
psihopatiei. 

În cadrul TP, cea antisocială apare ca un tip caracterizat în mare măsură prin 
aspectul infracţional care e uşor obiectivabil. Faptul a făcut ca în studiile 
epidemiologice populaţionale desfăşurate în SUA (Epidemiological Catchment 
Area şi The National Comorbidity Survey — NCS) să fie singura TP cercetată. Dar 
acelaşi aspect, care are în vedere comportamentul infracţional ghidat de normele de 
convieţuire din ţările euro atlantice, face dificilă identificarea unei cazuistici 
similare în ţări din alte zone decât Europa şi America de Nord. E de reţinut totuşi 
faptul că la baza descrierii TP antisocială din DSM-III a stat un studiu longitudinal 
(Robins, 1960) care a urmărit evoluția în timp a copiilor cu tulburări de conduită, 
dovedind corelaţia dintre acestea. De aceea şi în prezent, în DSM-S, această TP e 
menţionată şi în capitolul Tb. disruptive ale controlului impulsurilor; care se referă 
în mare parte la tulburările comportamentale din perioada infanto juvenilă. 

Constructul TP antisocială din DSM-5 e însă mai puţin unitar în ceea ce 
priveşte disfuncţia la nivelul identitar al persoanei. În descrierile mai detaliate ale 
manualului, unele cazuri se prezintă ca egosintone, cu bună sociabilitate, 


încadrabile deci în clusterul B. Dar altele tind spre depresivul iritabil, impulsiv şi 

suspicios. Grandiozitatea ar putea fi o trăsătură narcisică. Suspiciunea sugerează 
interferența cu paranoidia, iar anafectivitatea cu schizoidia. Ambiguitatea acestei 
categorii a făcut ca în cadrul psihiatriei să rămână deschisă problema psihopatiei. 
Inclusiv a celei descrise în 1941 de Cleckley. Problematica tradiționalei psihopatii 
se înscrie cu evidenţă în cadrul tulburărilor externalizate. Motiv pentru care îi vom 


comenta pe scurt istoria. 


3.4. Problema psihopatiei 

a/ Psihopatia în viziunea lui Cleckley şi în perspectiva recentă. În 194la 
apărut cartea lui H.Cleckley, “The mask of sanity”. În ea este descris şi discutat un 
anumit tip de persoană anormală, din seria etichetată ulterior ca personalitate 
antisocial-sociopată. E prezentat un tip de om activ şi deseori performant în 
societate, dar care are importante deficienţe în relațiile interpersonale şi în 
respectarea normelor sociale şi morale. Un om ce nu-şi creează un drum ordonat şi 
statornic în viaţă, deşi poate fi acceptat şi apreciat social în multe medii. Aspectul 
esenţial este sociabilitatea cuceritoare, care creează o mască de om normal şi 
adaptativ; în spatele căreia însă sunt prezente multiple deficienţe, mai ales in ceea 
ce priveşte înțelegerea a unor noțiuni ca responsabilitatea, generozitatea. 
Psihopatul lui Cleckley nu avea trăsăturile şi caracteristicile tipurilor lui Kraepelin 
(excitabil, instabil, impulsiv, excentric, cverulent), ale celui „dissocial” (inamic al 
societăţii, distructiv, ameninţător, turbulent, criminal) şi nici a tipurilor descrise de 
Schneider (astenicul, depresivul, nesigurul pe sine, apaticul sau fanaticul). Chiar în 
raport cu ceea ce s-a conturat în DSM III ca personalitate antisocială există 
diferenţe, lipsind caracteristicile de explicită şi majoră agresivitate continuă, de 

ignorare gravă şi sistematică a normelor de convieţuire şi legale. 
Psihopatul era caracterizat de autor ca fiind activ, independent, sociabil, 
plăcut şi convingător în relația cu alții, având un farmec superficial şi o bună 


inteligenţă, stăpân pe sine, sigur, fără nervozitate sau simptome de serie nevrotică. 

Lipsesc de asemenea delirul şi semnele de gândire iraţională. Are o bună 
inteligență socială şi este abil în a rezolva probleme interpersonale în folosul său. 
Pe de altă parte e un om complet lipsit de sinceritate, în care nu te poţi încrede, fără 
sentimentul ruşinii şi al remuşcărilor, care are un comportament antisocial 
inadecvat; şi care nu învaţă din experienţă. Relațiile sale interpersonale sunt 
deficiente în sensul egocentricităţii şi a incapacității de a iubi, având o afectivitate 
restricționată. Nu-şi dă seama şi nu înţelege faptul că manifestările sale sunt 
neadecvate. La acestea se adaugă consumul necontrolat de alcool şi droguri, 
comportamentele parasuicidare, o viață sexuală impersonală, trivială şi puţin 
integrată; precum şi incapacitatea de a urmări un plan general de viaţă. 

Cleckley descrie psihopatul ca „un om de lume” ce poate avea succese în 
diferite domenii sociale, expunând exemple de medici, psihiatri, avocaţi, oameni 
de ştiinţă. Psihopatia poate fi astfel deghizată, făcând destul victime. În aceste 
cazuri ar exista o mască a sănătăţii mentale (acesta este şi titlul cărţii — The mask o 
sanity) care nu trebuie să demobilizeze psihiatrii. Autorul consideră că la mijloc e 
o patologie pe care încearcă să o circumscrie prin comparaţie cu tulburările 
pronunţiei şi înțelegerii limbajului, cu afazia. Trimiterile sale sunt la opera lui 
Head; la o formă superioară, semantică de afazie. Ar fi vorba de o incapacitate 
constituțională, bazată organic cerebral, de a înţelege unele semnificaţii, cum ar fi 
cele de responsabilitate, vinovăţie, ruşine; alături de semnificația prieteniei, a 
dragostei, grijii faţă de semeni. 

Psihopatul circumscris de Cleckley a rămas un tip de referinţă. Modelul său 
e construit în mare măsură categorial, prototipic — ca un caz tipic-ideal - nu 
dimensional. Stilul de abordare şi circumscriere pleacă de la cazuistică şi se 
întoarce la ea. Este vorba deci de decuparea şi cercetarea unui tip pregnant, relativ 
uşor de identificat; dar mai mult în manieră intuitivă cu minime criterii 
operaționale. Lipseşte de asemenea plasarea sa într-un context, într-un cadru mai 


general al tulburărilor de personalitate, al tradiţionalelor personalităţi dizarmonice. 

b/ Dezvoltări ale conceptului de psihopatie a lui Cleckley. Importanţa 
istorică a demersului lui Cleckley constă în faptul că a atras atenția asupra 
psihopatului ca persoană care este în acelaşi timp delictuală (o problemă juridico 
psihiatrică), deficientă psihologic în anumite arii (deci o problemă psihiatrică) şi 
inserată destul de bine social (problema mascării sociologice a psihopatului). 
Ulterior Harre (1985) a operaționalizat itemii de caracterizare a psihopatiei lui 
Cleckley. La origini acesta identificase 16 caracteristici de bază. Harre a construit 


o listă — checklist — (1980) cu 22 itemi reduşi ulterior la 20 care să identifice 


Chenar 26 


Dispoziţiile agresive în general şi în relaţionarea interpersonală 


Dispoziţia agresivă se referă, în primă instanţă, la o deschidere spre — şi apoi susţinerea a — unei 
afirmări ergice, asertive a subiectului, hotarât să depăşească adversităţile, rezistenţele din lumea 
obiectivă, opozitivă (“ad-gresi” înseamnă etimologic “a se îndrepta spre)“. Astfel, agresivitatea poate 
avea până la un punct un sens pozitiv proactiv, realizator, ce se exprimă în explorări, acţiuni 
performante, creaţie chiar (înţeles care se corelează parţial cu stările hipomaniacale). Sensul său 
negativ, care predomină în limbajul cotidian, se opune însă realizărilor, trimițând spre distrugere, 
anihilare, îndepărtare. Modalităţi care uneori se întreţes cu orientarea proactivă. 


În manifestările relaţionale interpersonale, agresivitatea iese în evidență mai ales în confruntarea 
conflictuală a subiectului, în lupta sa pe viaţă şi pe moarte cu un adversar; comportament pe care omul 
îl moşteneşte din biologie, trasnformând însă modelul predator interspecific într-unul intraspecific. 
Dar, confruntarea agresivă e prezentă la om şi în situaţii care nu implică dimensiunea sa fizică şi 
corporală, de ex. prin sfidare, injurii, critică, şantaj etc. Celălalt poate fi agresat prin variate provocări, 
hărțuiri, prin atacarea dimensiunilor sale antropologice: prestigiu social, persoanele de ataşament, 
posesii, şanse etc. 


În varianta confruntării beligerante, dispoziţia agresivă e una tensionată, care obligă subiectul să 
se centreze şi să se delimiteze, adunându-şi forţele şi concentrându-se pe un obiectiv. În furia 
dezlănţuită el poate uneori ignora nuanțele preajmei, distrugând nediferenţiat, printr-un comportament 
“clastic”, tot ce întâlneşte în jur. Pe de altă parte, pe parcursul luptei sale cu altul, el poate resimți şi 
anxietate, care rezultă din conştientizarea pericolului la care se expune. De fapt însăşi condiția 
confruntării implică,prin definitie , şi atitudinea ostil agresivă a celuilalt; ea poate deci preceda 
evenimentul, fapt ce justifică suspiciunea (din care în psihopatologie rezultă paranoidia). De 
asemenea, în contextul trăirilor conflictuale putem întâlni dispoziția depresivă; căci confruntarea 
beligerantă poate fi condiţionată şi de revolta unui om umilit, înjosit, frustrat, nemulţumit, disperat. 


nivel al depărtării sufleteşti, în care el iese din câmpul relaţionărilor; rămânând în postura unui obiect 
manipulabil. Acum nu mai e prezent contextul situațional al cofruntării reciproc periculoase. 
Subiectul, dominator şi detaşat, ajunge să îl manipulează şi să îl exploatează pe celălalt fără frică, 
emoții empatice, ruşine sau remuşcări. O astfel de atitudine se poate manifesta şi față de cel ce a fost 
învins în luptă şi transformat în “sclav”, cu personalitate civică anulată. Precum şi pentru toţi cei 

Harre 1992; 1996; 2003). Itemii cuprinşi în PCL-R sunt: 1. Farmec, şarm 
superficial; 2. Grandiozitate (sentimentul de capacităţi sporite, supraevaluate, 
aroganță); 3. Nevoia de stimulare continuă; 4. Minciuna patologică; 5. Manipularea 
semenilor; 6. Lipsa remuşcărilor sau a vinovăţiei; 7.Afect superficial; 8.Răceală 
interpersonală şi lipsa empatiei; 9.Stil de viaţă parazitar; 10. Slab autocontrol 
comportamental; 11. Comportament sexual  promiscuu;  12.Probleme 
comportamentale timpurii (de la vârste fragede); 13.Lipsa unor scopuri relevante 
pe termen lung; 14.Impulsivitate; 15.Iresponsabilitate; 16. Refuzul de a accepta 
responsabilitatea pentru propriile acțiuni; 17. Relaţii maritale scurte repetate; 18. 
Delicvenţă juvenilă; 19.Recidivism infracţional; 20.Versalitate criminală. 

Cercetările ulterioare au condus la o analiză factorială detaliată a itemilor din 
PCL, care a convers spre identificarea a doi factori majori. Factorul 1 se referă mai 
ales la trăsăturile de personalitate pe care subiectul le afirmă în timpul interviului, 
constând în manifestări interpersonale şi afective. El evidenţiază o persoană 
încrezătoare în sine, rece sub aspect afectiv şi care se foloseşte de semeni fără 
remuşcări. Factorul 2 se referă mai ales la comportament, bazându-se predominant 
pe informaţii din dosarul individului; el evidenţiază un stil de viaţă în mod cronic 


instabil şi antisocial. O recentă sistematizare a celor doi factori şi a faţetelor lor e 


următoarea: 
fermecător fără remuşcare 
grandios superficial 
interpersonal afectiv 
mincinos cruzime 
manipulativ nu acceptă responsabilitatea 
nevoie de stimulare redus control comportamental 
parazitism probleme comportamentale 
lipsă de scopuri timpurii 
stil de viaţă antisocial 
impulsivitate delicvenţă juvenilă 
iresponsabilitate recidivă 


versalitate criminală 

Psihopatia, aşa cum este ea circumscrisă prin PCL-R, poate fi relativ uşor de 
identificat, cu o bună concordanţă între diagnosticieni. Ea este însă un construct ce 
rezultă parţial din instrument. În raport cu tipurile de personalitate descrise 
categorial în DSM-5, această psihopatie apare ca o dimensiune de personalitate 
supraordonată, un cluster care cuprinde trăsături ce se regăsesc în mai multe tipuri: 
la histrionic (şarm superficial, nesinceritate, egocentrism, manipulare); la narcisic 
(grandiozitate, lipsa empatiei, exploatarea altora), la personalitatea de tip 
borderline (impulsivitate, gesturi suicidare) şi la paranoid (neîncredere). 

Pornind de la ideea că psihopatia ar fi o dimensiune de personalitate 
supraadăugată celor ce definesc tipurile categoriale din DSM-5, s-au propus 
modele în care fiecare din acestea ar avea şi o variantă psihopată. Astfel după 
Millon, pe fondul TP narcisistă s-ar dezvolta „psihopatul lipsit de scrupule” 
(unprincipled). Psihopatul nesincer (disingenous) se aseamănă cu TP histrionică. 
Este sociabil, caută să atragă atenţia celorlalţi, are comportament seductiv, dar 
relaţiile sunt superficiale ; e nestatornic, necinstit, incorect, nesincer, calculat. 
Inventează uşor, încercând să convingă pe alţii de lucruri ireale. În mod similar 
Millon face un tablou descriptiv psihopatic pentru fiecare tip categorial de 
tulburare de personalitate. 

Perspectiva de a adăuga o dimensiune psihopatică fiecărui tip categorial de 
TP nu s-a dezvoltat. Însă convingător. Problematica ridicată de psihopatul lui 
Cleckley s-a păstrat însă incitând la noi cercetări. Una din observaţiile ce au 
devenit clasice e cea a lui Lyyked (1957) privitoare la lipsa reacției de anxietate la 
„psihopatul primar”, care ar fi predominant condiționat genetic, prin lipsa în 
encefal a unor structuri neuronale care să susțină emotivitatea socială; spre 
deosebire de „sociopat” (sau psihopatul secundar), a cărui devianţă caracterial 
comportamentală ar rezulta predominant din influenţele negative ale ambianţei 
educative, care induc învăţări patologice. De-a lungul timpului s-au cumulat multe 


studii experimentale care precizează particularitățile biopsihice ale reactivităţii 

emotive aparte a acestei cazuistici, care se extinde mai departe chiar decât 
psihopatul clinic. Este vorba de persoane care sunt lipsite de răspunsul 
biopsihologic firesc la stressul anxiogen şi de emotivitatea socială. Ele sunt lipsite 
şi de empatie, de ataşament, de impresionabilitate, milă, sensibilitate la vinovăţie. 
Acest deficit bioafectiv a fost etichetat prin expresia „Callous Unemotionality”- 
C.U. - (aspru-neemoțional). El e exprimat în DSM-S prin formularea „limitarea 
emoţiilor prosociale”. Particularitatea C.U. se poate întâlni şi în cadrul populaţiei 
generale, fiind chiar utilă pentru unele profesii (e.g. pentru selecția în trupe 
speciale de comando). 

Un alt aspect care a atras atenţia în a fost acela al unei alte cazuistici decât 
cea pe care a abordat-o Cleckley, care avusese în vedere persoane din clasa 
mijlocie, ce apelau consultaţii ambulatorii . În 1964 a apărut cartea lui McCord and 
McCord: The psychopath. An Essay on the Criminal Mind, care avea în vedere 
studierea unei cazuistici penitenciare formată din infractori criminali. Și la aceste 
cazuri se regăseşte lipsa de empatie, de milă, de remuşcare, de anxietate în faţa 
pericolului. Dar lipseşte farmecul superficial, seducător. În schimb e prezentă o 
agresivitate activă, crudă, criminală, de tip „instrumental”, „predator”. Profilul 
psihologic al acestui „criminal predator agresiv” ce acţionează cu sânge rece, fără 
milă şi remuşcare, plin de cruzime, se inseră şi el în clusterul mai larg al 
psihopatiei, alături de psihopatul decelabil prin PCD-R. 

c/ Abordarea recentă, dimensională, a psihopatiei. În contextul 
menționat mai sus, problema psihopatiei a început să fie abordată dimensional şi 
multifaţetat. Unul din modelele interpretative ce s-au impus în ultimul timp a fost 
cel „triarhic” a lui Patrick şi echipei sale, care are în vedere trei poli (sau fațete, 
dimensiuni): 

1. Prima dimensiune, conceptualizată ca îndrăzneală (baldness) se referă la: 
lipsa de frică socială, asertivitate, stabilitate emoțională, spirit de aventură. 


Dimensiunea exprimă un tip special de dezinhibiţie însoţită de siguranţă de sine, 

imunitate la stres, atitudine nepăsătoare (lipsa de griji) cu potenţial interpersonal 
charismatic şi cu căutarea noului. 

Originile acestei trăsături trimit la descrierile lui Cleckley a psihopatului ca 
om sociabil, plin de farmec seductiv, lipsit de anxietate şi probleme nevrotice, 
trăsătură pe care Patrick le consideră ca stând la originea „măștii sănătății psihice” 
pe care o afişează psihopatul. În perspectivă istorică, echipa lui Patrick a avut în 
vedere şi cele 8 subscale ale inventarului PPI (Psychopathic Personality Inventory 
Lilhefeld & Widous) dintre care trei au fost grupate în clusterul Fearless 
Dominance (FD). E vorba de :- Potenţialul social; - Lipsa de frică: - Imunitate la 
stres. Alte patru au stat la baza celei de a doua trăsături, antisociabilitate impulsivă 
(e vorba de: - Egocentricitate machiaveliană; - Nonconformitate impulsivă; - lipsă 
de planificare; - Externalitate blamantă). Ultima subscală a PPI, „Cold.....) se va 
corela cu malignitatea. 

Pornind de la FD echipa lui Patrick a propus trăsătura „îndrăzneală” care e 
doar moderat corelată cu Factorul 1 PCL-R. Dar s-au găsit multe alte corelaţii în 
alte direcţii. De ex. în caracteriologia persoanei normale, la „trăsături 
extroversive” şi „emoţionabilitate pozitivă’. Şi, de asemenea, în aria 
comportamentului interpersonal, în valorile pozitive ale comportamentului de la 
locul de muncă şi mai ales în leadership. Trăsătura îndrăzneală e cea care joacă un 
rol important la psihopatul de succes. 

Se mai cere avut în vedere un aspect, pe care autorii modelului nu-l 
comentează. Şi anume, similitudinea cu manifestările comportamentului hipoman, 
care este orientat spre o sociabilitate gregară, imună la stresori, interesant de nou 
şi plină de inițiativă şi îndrăzneală. Această observaţie merită reținută şi în 
perspectiva în care patologia maniacală poate fi comentată ca expresie a unei 
manifestări anormale a cadrului formal general al dispoziţiilor şi comportamentelor 


externalizate.(Cap.5). 

2. A doua dimensiune de bază a psihopatiei din modelul triarhic e 
impulsivitatea, ca extensie a tendințelor externalizate în care se înscrie 
comportamentul psihopatic. E vorba de actele îndrăzneţe, neplanificate, realizate 
spontan, ca expresie a dezinhibiţiei şi lipsei de autocontrol. 

În prezent se are în vedere un Factor general al comportamentelor 
externalizate, care se regăseşte la tulburările de conduită, la tulburările de 
personalitate şi în addicţii de alcool, substanţe psihoactive. Comportamentele 
externalizate presupun un deficit al funcțiilor executive şi de control al 
impulsurilor şi relaţionărilor. El e prezent în ADHD, în tulburările opozitiv 
provocatoare, în tulburările exploziv intermitente, în tulburările de conduită a 
copilului. Dar şi în manifestări nerelaţionale ca pyromania şi cleptomania. 

O remarcă aparte a echipei lui Patrick se referă la faptul că impulsivitatea se 
corelează de obicei şi cu afectele negative, ca anxietatea, depresia, sentimentul de 
culpă; ceea ce lipseşte la psihopatul lui Cleckley şi în general conceptului de 
psihopatie clasic. Totuşi, tradiția cercetărilor asupra psihopaţilor criminali şi 
delicvenţi relevă prezenţa la aceştia şi a unor subgrupe cu pronunţate trăsături de 
nevrozism şi afectivitate negativă (Blankenburg). Patrick sugerează de a se părăsi 
perspectivele univoce, propunând ca, în cadrul modelului triarhic să se accepte 
variate combinaţii între cei trei poli. De aceea, dimensiunea impulsivităţii e 
acceptată în acest model, împreună cu posibilele sale trăiri anxios depresive; care 
nu ar fi un criteriu de excludere a psihopatului. De altfel, categoriile tulburărilor 
developmentale ce sunt considerate ca precursoare a tulburărilor de conduită, aşa 
cum e tulburarea opozitiv provocatoare, nu e considerată ca lipsită de stări anxios 
depresive şi de agresivitate reactivă; iar în perspectivă longitudinală, cei cu astfel 
de tulburări pot dezvolta si stări anxios depresive. Din acest punct de vedere se 
poate accepta şi plasarea în acest spectru şi a tulburărilor dispoziţional disruptive, 
în care fondul dispoziţional e predominant depresiv. După cum, e posibilă şi 


combinarea cu anafectivitatea malignă din U.C. 

3. A treia dimensiune a psihopatiei în modelul triarhic este malignitatea — 
meaness. E avută în vedere tendinţa spre agresivitatea proiectivă, instrumentală, 
crudă, dublată de lipsa afectivității de ataşament şi empatie (milă, remuşcare), pe 
care le are în vedere conceptualizarea C.U. Ca variante, la tineri se mai au în 
vedere : - cruzimea şi anemotivitatea; - grandiozitate manipulativă;- impulsivitate 
iresponsabilă. Intervenţia disfuncției C.U. apare în acest context al malignității 
altfel deci în cazul eventualei ei manifestări doar în contextul îndrăznelii. S-ar 
putea comenta, într-o perspectivă psihopatologică lărgită că, doar caracteristica 
îndrăznelii reproduce parțial pe cea a hipomaniei, cea a malignităţii plasându-se 
mai mult în aria schizoidiei sau schizotipiei. 

Abordarea triarhică a psihopatiei este, desigur, mult mai flexibilă decât 
abordarea tradițională. Dar şi ea lasă loc unor comentarii suplimentare. 

d/Psihopatul sadic şi cel în serie. O problemă tradițională e cea a 
comportamentului sadic, caracterizat prin plăcerea produsă de dominarea şi 
chinuirea victimei. Se mai are în vedere tendința dominatoare a manipulării, 
intimidăriui, agresiunii prin diverse forme de violenţă etc. O formă specială e 
sadismul sexual în care plăcerea e obţinută prin chinuirea partenerului. Descrierile 
şi comentariile clasice, care încep cu Psihopatia sexualis a lui Kraft Ebing din 
sec.XIX, se referă la cupluri sado masochiste; idee care s-a diferențiat şi în direcția 
unor cupluri de acest tip la care problema sexuală trece în plan secund. Criminalul 
sadic propriu zis este torționar, chinuirea victimei fiind uneori principala sa sursă 


de satisfacţie. Într-o mărturie (citată de Stone) putem citi: 


„Scopul cel mai radical e să faci ca victima să sufere. Aceasta pentru 
că nu există nicio putere mai mare asupra altei persoane. Plăcerea de 
dominare completă a unei alte persoane reprezintă adevărata esenţa a 
impulsului sadic”. 


138 


O altă problemă e cea a criminalilor în serie, care deseori duc în paralel, în 
comunitate, o viaţă aparent obişnuită, fără a se manifesta clar „psihopatic” în viaţa 
de zi cu zi. Ei pot avea o profesie, chiar o familie; şi îşi planifică şi îşi organizează 
crimele foarte elaborat, cu multă grijă pentru a nu fi prinşi. Se pare că în aceste 
cazuri se combină primul factor, cel al îndrăznelii, cu factorul trei, al malignităţii, 
fără o manifestare importantă a factorului doi, al impulsivităţii. 

e/ Psihopatul de succes. Tot o problemă aparte o reprezintă „psihopaţii de 
succes”, care se înscriu în formula lui Cleckley, de a masca bine anormalitatea lor, 
printr-o bună prezenţă socială. În aceste cazuri se pare că predomină factorul 1 şi o 
bună inteligenţă socială. Manifestarea se realizează predominant în câteva domenii, 
cum ar fi managementul social şi diverse zone de afaceri; dar nu pe termen lung. 
De asemenea, ei pot fi favorizați de unele conjuncturi sociale, care le permit să se 
manifeste ca şi „eroi” a unor evenimente circumstanţiale. Se ridică problema dacă, 
actualele tendinţe în plan socio-profesional de creştere a conjuncturalității şi 
scădere a modelelor de activitate stabile de lungă durată în acelaşi cadru social, nu 


va favoriza o mascare şi mai amplă a acestei cazuistici. 


3.5. Structura relaţionărilor interpersonale şi tulburările dispoziţionale 
corelate acestora 

Ansamblul tulburărilor comentate în acest capitol au caracteristici 
externalizate în sensul sistematizării lui Achenbach; manifestându-se în plus, tot 
timpul, în mijlocul vieţii cotidiene, prin comportamente interpersonal sociale 
disfuncţionale. În mod curent aceste cazuri nu necesită instituţionalizare şi nu au o 
"intensitate clinică" a simptomatologiei. lar "testarea realităţii” nu e perturbată. 
Dar, problemele ce se ridică cu această ocazie nu se rezumă la neplăcerile 
subiectului, fiind tulburată şi ambianța socială proximă; iar persoanele cu care 
subiectul intră în contact direct sunt afectate. Centrul problematic al acestei 


cazuistici î-l constituie o disfuncţie a raportării externalizate asertive la situația 

relațională, ce se distribuie spre doi poli. Unul constă în controlul situaţional 
detaşat şi neimplicat în raport cu celalalt; şi se întâlneşte la persoanele cu 
afectivitate restricționată, lipsite de reacţii anxioase şi de emoţii sociale 
(milă,compasiune).În acest caz subiectul se raportează la celalalt manipulativ, 
„rece”afectiv, ca în condiţii de laborator. Celalalt pol e cel al comportamentului 
impulsiv exploziv, se petrece cu scurtcircuitarea delberării şi cu manifestări 
agresive necontrolate. În ambele variante e prezentă o distorsiune a spaţialităţii 
relaţionale trăite în cadru situaţional, dar de alt tip ca în cazul anxietății. 

De reţinut că toate tulburările menționate au devenit probleme ale clinicii 
psihiatrice în ultimele decenii, de când s-a dezvoltat problematica sănătăţii 
mentale, preocupată de comunitate şi de membrii familiei. Dată fiind centrarea 
acestor tulburări pe disfuncţia relaționărilor interpersonal sociale în mijlocul 
comunității, se impune un scurt comentariu privitor la psihologia relațiilor 
interpersonale. 

Relaționările interpersonale ocupă un rol deosebit în existența persoanei 
umane, a cărei identitate o dimensionează şi o conturează, în mediul şi lumea sa. 
Studierea lor s-a dezvoltat în a doua jumătate a sec.XX pornindu-se de la 
psihanaliză, un important impuls fiind dat de Sullivan. Acesta, preluând din 
configuraționism ideea de „câmp psihologic”, a introdus noţiunea de 
„interpersonalism”, pentru a caracteriza fenomenologia relaţionărilor dintre 
persoanele ce trăiesc mult timp într-o ambianţă comună şi interacționează frecvent. 
„Câmpul interpersonal” se constituie şi evoluează între două sau mai multe 
persoane ce se află în legături afective şi sociale persistente. Iar, de obicei, un 
subiect întreține concomitent relaţii prelungite cu mai multe persoane. 

În perspectivă psihosociologică, aceste persoane fac parte din reţelele sociale 
care circumscriu existenţa subiectului într-o nişă ecologică umană determinată. În 
acest cadru, relaționările sale de durată se ierarhizează în funcţie de proximitatea 


afectivă şi fizică a legăturii şi de frecvenţa contactelor. Mai intervine apoi dinamica 

Chenar 27 


Stările dispoziţionale situaţionale şi dispoziţiie relaţional caracteriale. 


Dispoziţiile psihice se cer comentate în primul rând în raport cu raportarea subiectului la 
situaţii. Ele pot fi considerate acele "poziționări atitudinale” ale subiectului în raport cu lumea 
dată, prin care el delimitează şi configurează o situaţie pe care o înţelege; şi în rezolvarea căreia 
se implică. Deoarece prin definiție se consideră că psihismul persoanei e centrat de un sine 
intenţional şi reflexiv, raportarea situaţională nu trebuie înţeleasă doar ca reactivă, ci şi ca 
prospectivă. lar dimensiunea desfăşurării active astfel susținută, poate avea diverse durate 
temporale. 

O stare dispozițională circumscrie în primul rănd o situaţie actuală în care subiectul se 
implică prin actualizarea unor disponibilități de raportare; prin punerea în joc a unor structuri 
funcţionale, a unor "dispozitive”psihice pe care subiectul “le are la dispoziţia sa”, în urma dotării 
genetice şi experienţei biografice; fapt ce implică o suită de gnozii, praxii şi competenţe. De ex. 
dispoziţia — în sens de capacitate — de a identifica intenţiile agresive ale altora, de a se emoţiona 
într-o situaţie în care ar trebui să-i fie ruşine, de a se confruna agresiv cu un oponent în cadrul 
unui conflict, de a identifica un duşman şi a se ascunde etc. La conjuncţia dintre disponibilitățile 
actualizate şi datumul oferit de prezentul situaţional, subiectul prefigurează schiţa de rezolvare a 
problematicii în care se angajează. Diapazonul de disponibilităţi, de stări  dispoziţionale a 
persoanelor este desigur variat, el participând şi la caracterizarea acesteia. Faptul a fost sesizat 
din antichitate, odată cu descrierea de către medicina hipocratică a temperamentelor: flegmatic, 
melancolic, sangvinic, coleric. Treptat s-a făcut diferența între temperament, predominant 
înnăscut; şi caracter, predominent dobândit. Instanţa dispoziţiilor se întinde în ambele direcţii ale 
structurii caracteriale. În ceea ce priveste orientarea stărilor dispoziţionale putem diferenţia între: 

a/Stările dispoziţionale de ordin general, centrate de acţiunea realizatoare :- observarea 
atentă; - investigarea curioasă, îndrăzneață; - procesul pregătirii şi realizării de produse, opere, 
lucruri, (care poate fi şi creativ); - retragerea pentru odihnă,refacere; - condiţia de sărbătoare şi 
petrecere; - contemplarea etc. Acest grupaj al stărilor dispoziţionale cuprinde, desigur, nu doar 
poziționări atitudinale afective ci şi gnozii, praxii şi competenţe. 

b/ Stările dispoziţionale etichetate uzual ca “afective” — bucuria, tristeţea, anxietatea — au 
la bază plasarea în prim plan a unei trăiri autoevaluative. În registrul bucuriei, elaţiei se plasează 
sentimentul pozitiv al împlinirii de sine, a unei valori şi capacităţi crescute, cu încredere în sine, 
forță, speranţă etc. Depresia se desfăşoară în corelație cu un sentiment de autodepreciere, 
auodealorizare, vinovăţie, incapacitate de acţiune. Dispoziţia anxioasă se însoţeşte de 
sentimentul unei vulnerabilităţi crescute faţă de pericol. La conjuncţia între stările dispoziţionale 
şi relaţionare, s-ar mai plasa, marginal, dispoziţia iritabil rejectivă, de raportare agresivă la alții; 
şi cea indiferentă, posibil de a se manifesta şi în dispoziţiile centrate pe relaționare. 

c/ Stările dispoziționale care implică în prim plan relaţionarea cu alţii sunt ordonate şi 
sistematizate prin circumplexul interpersonal, ce a fost dezvoltat în ultimele decenii ale sec. XX . 
Acesta are drept coordonate polare axele: A- dominaţie/sumisiune şi: B -deschidere agreabilă, 
afiliație/ opozivitate, desimplicare, indiferenţă. (Chenar 13). Acestea se manifestă pregnant în 
cadrul tulburărilor de personalitate. 

În concluzie, stările dispoziţionale joacă un important rol în structura formală a 
psihismului omenesc, participând la definirea sa caracterizantă şi mediind între identitatea 


E A a: 4 + Pi d 

apropierilor şi îndepărtărilor sufleteşti. Persoanele de ataşament intim ocupă o 
poziție specială în această constelație. La acest nivel se cere comentată pe scurt 
diagrama relaționărilor intim/public. 

Raportările interpersonal sociale ale subiectului se diferențiază structural 
prin plasarea lor între doi poli. La o extremă se află persoanele intime şi apropiate, 
cu care subiectul întreține legături constante şi între care există o strânsă 
interpătrundere afectivă; acestea fac parte din familie, grupul prietenilor şi 
cunoştinţelor. La cealaltă, se plasează zona de relaționări publice, oficiale şi cu 
străinii. Aceasta e una de fundal, a vieţii sociale publice, organizată prin practici 
instituționalizate; în cadrul cărora subiectul ocupă o anumită poziţie, are un statut 
şi exersează un rol social. Pe acest fundal, legăturile interpersonale se organizează 
în jurul fiecărei persoane într-o reţea. 

În zona sa intimă, subiectul se raportează la persoanele din familie, la 
părinţi, copii, iubit sau partener de viaţă, rude, vecini şi cunoştinţe apropiate. Cu 
aceste persoane există de obicei o colaborare strânsă, bazată pe încredere şi raport 
mutual, toți împărtăşind un univers de cunoaştere şi atitudini comune, conviețuind 
împreună. Totuşi, e posibilă uneori ambivalenţa. În urma procesului de ataşament, 
ele au o prezenţă constantă în interioritatea psihismului partenerului. Înțelegerea 
reciprocă utilizează puţine elemente lingvistice discursive; fiecare cunoaşte în mare 
măsură intimitatea celuilalt iar interinfluenţarea reciprocă e importantă. Persoanele 
intime se înscriu într-un cerc concentric ce învăluie subiectul. E vorba în principiu 
şi de o apropiere fizică constantă, a cărei simbol e casa, locuinţa. Prezenţa cuiva 
străin şi nechemat în casă, e resimţită ca o imixtiune în atmosfera propriului spaţiu 
intim. 

În zona publică subiectul se raportează la oameni şi la instituţii şi în calitate 
de personaje ce îndeplinesc diverse roluri, având statute oficiale definite. 


Comunicarea publică e ordonată de norme şi de limbajul discursiv, cu utilizarea 


dialogului şi argumentării retorice. Relaţionarea față de persoanele străine, 

necunoscute, este orientată de distanţele interpersonale, de aşteptări şi de intenţii. 
Pot funcționa diverse strategii de apropiere sau de ţinere la distanţă şi control a 
acestora. Colaborarea cu un altul puţin cunoscut, se bazează pe tatonări şi precauţie 
în stabilirea contactelor; flancate constant de evaluări, deseori de rezervă şi 
suspiciune. Spre deosebire de zona intimă, în cadrul relaționării publice 
funcționează tot timpul autocontrolul şi elaborarea exprimării. Apropierea 
psihologică de o persoană iniţial necunoscută e un proces ce poate conduce 
progresiv la integrarea acestuia în zona intimă şi de ataşament, cu interpătrundere 
sufletească. După cum şi invers, în raport cu persoanele apropiate sufleteşte, poate 
să se desfăşoare un proces de distanţare marcat de suspiciune şi neîncredere, 
ajungându-se chiar la ieşirea lor din această orbită, în zona indiferenţei. Subiectul 
are sentimentul că poate controla şi decide liber accesul altora la intimitatea sa, cea 
a secretelor şi deciziilor personale. (Chenar 55). 

Diversele persoane de relaționare - inclusiv subiectul - se manifestă nu doar 
ca realităţi nemijlocite; ci şi ca personaje cuprinse în variate naraţiuni şi scenarii. În 
această ipostază ele se întâlnesc cu personajele naraţiunilor publice; atât cu cele 
transmise curent prin mass media; cât şi cu personajele istorice sau de ficțiune, de 
care luăm cunoştinţă din povestiri, istorii, legende, filme, romane. În sfârşit, sunt 
prezente la acest nivel, pentru întâlniri speciale cu subiectul, personajele 
narațiunilor mitico sacrale şi ale religiei. 

Relaționarea interpersonală intersubiectivă din cadrul rețelelor sociale 
apropiate, se constituie pentru psihismul persoanei într-un “câmp interpersonal” 
special (Chenar 15); care, se poate conjuga cu “câmpul personajelor” (Chenar 48). 
Reţeaua persoanelor apropiate de un subiect, pe care el consideră că se poate 
sprijini constant şi la nevoie, a fost abordat în ultimele decenii de psihosociologi în 
perspectiva “reţelei de suport social”. Aceasta are un important rol în medicină în 
general; şi în psihiatrie în mod special, putând reduce vulnerabilitatea şi favoriza 


remisiunile. 

Relaţionările interpersonal sociale ale unei persoane date se manifestă în 
contextul socio-cultural în care el îşi derulează existenţa, pe fundalul structurii sale 
de relaționări intime şi publice; prin evenimente curente, cu diverse semnificaţii, 
durate şi intensități de afectare. lar în cadrul acestor situații actuale, subiectul 
activează, în funcție de împrejurări, diverse dispoziţii interpersonale din recuzita sa 
temperamental caracterială. Evenimentele relaționale sunt un important aspect al 
derulării vieţii cotidiene a unei persoane, de a lungul ciclurilor vieţii sale. Pe 
parcursul personogenezei capacitatea sa de relaţionare cu alții se dezvoltă treptat. 

Persoanele evitante ce au fost comentate în Cap.l prezintă o exagerată 
disponibilitate de a se emoționa în public, la privirile evaluative ale străinilor; 
motiv pentru care le evită. lar cele dependente, resimt în permanenţă nevoia unei 
apropieri de persoane asertiv dominatoare, care să le suplimenteze deficitul de 
autonomie al agenţiei lor identitare. În raport cu aceste două variante de tb. de 
persoalitate, cele antisociale şi psihopatul afirmă şi exercită o constelație 
dispozițională  interpersonală de  opozitivitate agresivă,  dominatoare şi 
manipulativă, deseori conflictuală; fundalul dispoziţional afectiv putând fi variat. 
Tulburările externalizate pe care DSM -5 le grupează în Cap.13, par a pregăti 
evoluţia persoanei în direcția unei astfel de dizarmonii, de tipul Tb. p.antisociale, 
psihopate. 

Pentru o înţelegere comprehensivă a psihopatologiei şi a rolului acesteia în 
înțelegerea psihismului uman, merită a se avea în vedere şi această zonă a 
psihismului uman, pe care psihopatologii o comentează în cadrul tulburărilor de 
personalitate. Şi care se plasează la un pol opus faţă de manifestările şi reacţiile 


psihopatologice circumstanțiale sau de perioadele şi ciclurile existenţei personale. 

Anexă la Capitolul 3 


Tulburările de personalitate ca afectare a structurii identitare 
temperamental caracteriale a persoanei. 


Stările psihopatologice alterează capacitatea de raportare a subiectului la 
situațiile prezente; şi prin aceasta, integrarea sa firească în cursul vieţii cotidiene. 
Afectare ce vizează diverse aspecte ale structurii persoanei, având multiple 
variante şi intensități. De o importanță aparte e diferențierea între patologia 
psihotică şi cea nepsihotică. La nivelul structurii identitare această distincţie 
desparte patologia psihotic-delirantă de cea a tulburărilor de personalitate. 

Identitatea persoanei se construieşte mnestico biografic pe fundal 
psihobiologic, fiind înrădăcinată în propriul corp şi circumscrisă print-o serie de 
parametrii socio culturali. Ea are o coerență centrată în jurul propriului sine 
intențional reflexiv, fiind delimitată subiectiv şi obiectiv de alţii şi lume. Persoana 
identitară are şi o serie de caracteristici temperamental caracteriale, care susțin 
stilul raportării la situațiile problematice actuale prin activarea selectivă unor 
disponibilități ce se conjugă cu datele prezente. lar angajarea în evenimentele 
actuale, se intersectează cu proiectele şi preocupările de durată ale subiectului. 
Persoana identitară se articulează însă constant, prin limbaj, şi de lumea teoretic 
culturală în care subiectul există; şi în care ea se autoproiectează ca personaj. 
Psihopatologia psihotică afectează grav în primul rând instanţa identitar biografică 
din fundalul manifestărilor persoanei, prin care el se articulează cu planul teoretic 
cultural al lumii umane, proiectându-se ca personaj. Odată cu deficitul delirant, 
subiectul e convins că s-a transformat identitar, ajungând să aibă o altă identitate, 
de personaj cuprins într-un scenariu aberant. lar în dezorganizarea psihotică. el îşi 
pierde coerenţa fundalului identitar, odată cu perturbarea ordinii în gândirea 
conceptuală, în motivaţie şi percepţie. 

Psihopatologia identifică însă şi cazuri în care afectarea fundalului identitar 
nu e aşa de gravă, rezumându-se la o distorsiune temperamental caracterială, ce se 
evidențiază în relaționarea interpersonală şi în comportamentul social din cadrul 
evenimentelor cutumiere. Este cazul Tulburărilor de personalitate. Acestea se 
plasează la un pol opus faţă de reacțiile comprehensive circumstanțiale, fie ele şi 
exagerate şi anormale.(Chenar ) 

Actualele sisteme de clasificare şi diagnostic a tulburărilor psihice cuprind 
un capitol aparte care se referă tocmai la aceste tulburări de personalitate. E vorba 
de persoane care-şi desfăşoară viaţa curentă în mijlocul colectivităţilor; dar au o 
structură caracterială şi un comportament deficitar, aparte, excentric, care 
condiționează o integrare socială dificilă, repetate probleme relaționale şi deseori 

încălcări ale normelor legale şi morale. Această cazuistică s-a regăsit mereu printre 
oamenii marginalizați social şi infractori. Dar tulburările de personalitate (T.P.) se 
pot însoţi şi de un bun intelect; iar uneori chiar de creativitate. In ultimele decenii 


D ig. o 


Chenar 28 Din istoricul „tulburărilor de personalitate” 


În sec.XIX se citează comentariul psihiatrului englez Pritchard (1835) privitor la 
„moral insanity” într-o perioadă în care în Germania s-a dezvoltat o psihiatrie morală şi o 
doctrină a degenerescenței. Conform acesteia cauza bolilor mentale ar fi păcatul, viciul, 
abuzul de alcool, sexualitatea, actele imorale; iar cei ce păcătuiesc au urmaşi tarați fizic şi 
moral care adâncesc de-a lungul generaţiilor păcatul originar. În Franţa, spre sfârşitul sec.XIX 
au fost descrişi „degeneraţi superiori”, persoane cu intelect bun dar cu multiple disfuncţii 
psihice, comportamentale, morale. La sfârşitul acestui secol s-a impus doctrina lui Lombroso 
cu privire la criminalul înnăscut, identificabil după aspectul corporal. lar Kraft-Ebing a 
publicat lucrarea sa privitoare la psihopatia sexuală, în cadrul căreia descria sadismul, 
masochismul şi alte perversiuni. 

Sistemul nosologic al lui Kraepelin constituit la sfârşitul sec.XIX, descrie şi el 
personalităţi psihopate, ca expresie a degenerescenţei şi în corelaţie cu celelalte boli psihice. 
În ediţia din 1904 sunt identificate 4 tipuri: mincinosul patologic şi escroc, criminalul 
impulsiv, criminalul profesionist şi vagabondul morbid. Ediţia din 1915 cuprinde două clase: 
Cazuri cu tulburări comportamentale: excitabilul, instabilul, impulsivul, excitatul, mincinosul 
şi escrocul, antisocialul şi certăreţul Si — cazuri cu dispoziţii morbide impulsive, obsesive şi 
deviații sexuale. 

La începutul sec XX s-a comentat, mai ales de către psihiatria franceză în cadrul 
doctrinei degenerescenţei, aşa zisele „constituţii morbide”. Aşa au fost: constituţia emotivă 
(anxioasă), cea paranoidă, histerică etc. Apoi, în prima jumătate a sec.XX Schneider publică o 
carte privitoare la personalităţile psihopate în care consideră această clasă de persoane ca 
variante caracteriologice extreme — dar nu ca boli psihice — care din cauza particularităţilor 
lor suferă şi fac pe alții să sufere. Schneider a descris 10 tipuri dar fără a folosi termeni 
psihiatrici. Aceste persoane sunt mai predispuse de a realiza reacţii comprehensibile anormale 
(„erlebnisreaktion”), care se pot cumula intrapsihic, conducând spre stări de tip nevrotic. 

Persoanele cu comportament excentric amoral şi dissocial au fost abordate în lumea 
anglo saxonă din perspectiva sociopatiei şi anetopatiei. O lucrare de referinţă în acest sens a 
fost cea lui Cleckley „The mask of sanity”. 

După cel de al doilea război mondial sistemele de clasificare ce s-au dezvoltat în plan 
internațional au cuprins şi categoria tulburărilor de personalitate, apropiind aceste cazuri de 
patologia psihiatrică. Orientarea s-a concretizat odată cu sistemul american DSM-III (1980). 
Tipologia a fost în mare preluată de la Schneider dar apropiată de patologia psihiatrică, 
utilizându-se şi o terminologie specifică acesteia. DSM-III a introdus şi un sistem de 
diagnostic pe axe, care diferenţiază tulburarea episodică de cea persistentă, ultima incluzând 
tulburările de personalitate. Prin acest demers interesul faţă de astfel de tulburări, care se 
clasau pe axa a II-a a crescut spectaculos. 

ontogenetice, mai ales în direcția tulburărilor de conduită ale copilului şi 
adolescentului. Pe de altă parte, multe din modelele comportamentale din T.P. ale 
adultului sugerează asemănări cu simptomatologia unor tulburări mentale. Motiv 
pentru care psihiatrii s-au interesat de această cazuistică încă începând cu sfârşitul 
sec.XIX. Iniţial sub eticheta de tulburări ale constituţiei psihice; şi apoi sub cea de 
psihopatie. 

În ultimii ani atât sistemul DSM-5 cât şi ICD-11 păstrează categoria 
tulburărilor de personalitate. Dar manualul american a renunţat la diagnosticul pe 
axe, pe care-l propusese în ediţia a III-a (1980); iar ICD-11 a renunţat la o 
descriere tipologică explicită. În plus, în DSM-5 s-a introdus un sistem alternativ 
de diagnostic pentru 6 tipuri, orientat dimensional şi nu categorial 

În continuare se va prezenta rezumativ caracterizarea generală a TP şi cea a 
tipurilor de TP din DSM-S, care e importantă pentru profilul psihopatologic 
nepsihotic al dimensiunii identitar caracteriale a persoanei. 


Tulburarea _ de _ personalitate (IP) e circumscerisă în DSM-5 ca o 
categorie diagnostică ce are în vedere persoane ce prezintă o configuraţie de 
comportamente şi trăiri ce deviază în mod marcat de la expectaţiile culturii în 
care individul trăieşte. E vorba de persoane ce se caracterizează prin 
disfuncţii cognitive (perceperea sinelui, a altora şi a evenimentelor), afective 
(privitoare la intensitatea, labilitatea şi adecvarea răspunsurilor emotive), a 
funcţionării interpersonale şi a controlului impulsurilor 

Sunt avute în vedere 10 tipuri grupate în 3 clustere: A. (persoane 
ciudate, excentrice) : paranoidul, schizoidul, schizotipalul; B. (persoane 
dramatice, instabile, emoţionale): antisocialul, marginalul („borderline”), 
histrionicul, narcisistul; C. (anxioşi, temători): dependentul, evitantul, 
obsesiv-compulsivul. 

Ediţia DSM-5 (2013) propune şi o variantă alternativă, dimensională, de 
diagnostic a TP ce sunt caracterizate printr-un deficit (moderat sau sever) de 
funcţionare socială, în raport cu sine şi alţii, şi printr-o raportare 
interpersonală perturbată, însoţită de trăsături caracteriale patologice. 
(Chenar 27). Deficitul se manifestă din perioada adultului tânăr o lungă 
perioadă a vieţii, fiind inflexibil şi persistent în variate contexte personale sau 
sociale; el nu se datorează altor boli mentale, organice sau addicţiei şi nu 
poate fi explicat prin ambianța socio-culturală sau stagii speciale ale 
dezvoltării persoanei. 


Trăsăturile psihopatologice de personalitate sunt comentate în nou 
sugerata versiune din DSM-5 prin trimitere la Teoria celor Cinci Mari 
Factori. Sunt prezentate criterii pentru 6 din cele 10 tipuri descrise în DSM 
II-IV. 

Caracterizarea tradiţională este însă păstrată, ca una din alternativele 
de diagnostic, împreună cu cele 10 categorii menţionate. 


Principalele tipuri de TP descrise în DSM-5 sunt următoarele (alături de TP 
antisocială ce a fost deja menţionată în actualul Cap.2): 

T.P. paranoidă se caracterizează prin neîncredere, suspiciozitate continuă 
faţă de alții, astfel încât intenţiile acestora sunt constant interpretate ca răuvoitoare, 
fără o bază obiectivă. Subiectul are impresia că alţii îl prejudiciază, nu sunt loiali şi 
corecţi cu el, folosesc informaţiile despre el împotriva sa. El interpretează 
evenimente neutre ca ostile, se simte uşor ofensat, atacat, înşelat de partener. 

T.P. schizoidă se caracterizează prin detaşare în relaţiile sociale şi o gamă 
restrânsă de expresie a emoţiilor; nu se bucură de relaţii apropiate, nici în familie; 
preferă activităţi solitare; nu are interes pentru relații sexuale, prietenie, confidenţe; 
e indiferent la critici şi laude; afectivitate e rece, plată, tocită, detaşată. 

T.P. schizotipală se caracterizează prin: - suspiciozitate, lipsă de confidenți 
apropiaţi, anxietate socială excesivă, comportament şi aspect excentric, bizar, afect 
inadecvat, gândire şi limbaj ciudat, vag, circumstanțial, metaforic, supraelaborat, 
stereotip, experiențe perceptive insolite, iluzii corporale, gândire magică, 
clarviziune, telepatie „al şaselea simţ”. 

T.P.histrionică. Subiectul caută în permanenţă să atragă atenţia celorlalți 
asupra sa printr-un comportament hiperexpresiv. Poate manifesta : comportament 
provocator inadecvat, inclusiv în direcție sexuală; încearcă să fie captativ prin 
îmbrăcăminte stridentă, mimică şi gesturi teatrale; stilul de vorbire este afectat, 
atrăgând atenţia; autodramatizare, teatralitate, exagerarea expresiei emoționale; 
consideră relaţiile apropiate ca mai intime decât sunt de fapt. 

Instabilul emotiv __„marginal”  („borderline”). Se caracterizează prin 
instabilitatea în relațiile interpersonale, privitor la imaginea de sine, afecte, cu 
marcată impulsivitate. Prezintă eforturi de a evita abandonul (real sau imaginar); 
relații interpersonale instabile oscilează între extrema idealizării şi devalorizare; 
instabilitatea imaginii de sine oscilează între: impulsivitate cu potențial de 
autovătămare (abuz de substanțe, sex, alimentare impulsivă, conducere riscantă), 
repetate gesturi de automutilare şi parasuicid; instabilitate dispozițională cu 
oscilații între disforie, iritabilitate, anxietate; sentiment de vid interior; dificultate 
de a-şi controla furia; ideație paranoidă tranzitorie. 

T.P. narcisistă se caracterizează printr-un sentiment de grandiozitate cu 
nevoia de admiraţie din partea altora, subiectul fiind lipsit de empatie. E preocupat 
de fantezii legate de succese, putere, frumuseţe, considerând că este o persoană 
specială ce nu poate fi înţeleasă de oricine. Pretinde din partea altora admiraţie 
excesivă şi tratament special, e exploatator al altora, lipsit de empatie, invidios, 
arogant. 

Chenar 29 
Aria psihică disfuncţională în tulburările de personalitate 


Relaţionări sociale în viaţa cotidiană 


dimensiune 
caracterială 
temperamentă 
(dispoziţiona 
a persoanei 
Sine 
identitar 


În tulburările de personalitate disfuncţia nu vizează destructurarea prezentului trăit 
(înţelegere, reprezentare şi raportarea la situaţie), ci mai ales gestionarea relaționărilor 
interpersonal sociale în contextul vieții cotidiene, organizarea proiectelor în viaţă şi 
autoperceperea de sine. Dimensiunea temperamental caracterială e disfuncțională cu 
manifestare excentrică a parametrilor evidenţiaţi de circumplexul interpersonal. 

Varianta dimensională din DSM-5 invocă în caracterizarea TP, în primul rând, 
deficitul de funcţionare socială reflectat în înţelegerea şi aprecierea experienţelor şi 
motivaţiilor celorlalţi; a toleranţei unei perspective diferită de cea proprie şi a consecinţelor 
propriilor acte asupra altora (empatia). Precum şi deficienţe ale profunzimii şi duratei 
conectării la alţii, a mutualităţii reflectate în comportamentul interpersonal (intimanţa). Altă 
dimensiune deficitară e considerată cea a autodirecționării, adică capacitatea de a urmări în 
mod coherent şi semnificativ scopuri pe termen scurt şi în perspectiva vieţii; şi utilizarea de 
standarde interne comportamentale constructive şi prosociale cu o abilitate de autoreflectare 
productivă. 

Se consideră că există şi deficienţe în resimţirea identităţii proprii ca fiind unică, cu 
limite clare în raport cu alții, stabilitatea stimei de sine şi în autoapreciere, capacitatea şi 
abilitatea de reglare a experienţelor emoţionale. Dar autoperceperea identitară nu grevează 
inserţia în microgrupuri; iar subiectul nu se simte transpus în condiţia de personaj fictiv, aşa 
cum se întâmplă în delir. 

T.P. evitantă se caracterizează printr-o inhibiție socială generalizată 
susținută de neadecvare şi hipersensibilitate la evaluări negative. Evită activități 
profesionale care presupun contacte interpersonale semnificante; nu se apropie de 
altă persoană decât atunci când e sigur că va fi acceptat, are relaţii intime restrânse 
de frica de a nu ridiculizat; e inhibat de relaționarea interpersonală; se vede pe sine 
neatractiv social, neadecvat, inferior altora; e reţinut în a se angaja în acţiuni noi 
sau riscante. 

T.P.dependentă se caracterizează prin faptul că e excesiv de sumisivă faţă de 
altul cu pronunţată frică de separare. Are dificultăţi să 1a decizii singur, să-şi asume 
responsabilitatea în principalele arii ale vieţii, să-şi exprime dezacordul față de 
alții,să inițieze singur proiecte şi să le ducă până la capăt (din lipsa încrederii în 
sine şi nu datorării lipsei de motivaţie şi energie), face eforturi de a obţine 
acceptarea şi suportul altuia, chiar făcând pentru aceasta lucruri care nu-i plac, se 
simte nefericit dacă e singur crezând că nu poate avea grijă de sine; dacă dispare o 
persoană de care e ataşat caută imediat un înlocuitor; mereu are frica că singur nu 
se va descurca. 

În cazul psihopatologiei T.P. nu e vorba de o disfuncţie psihică de moment, 
sau care durează un anumit timp relativ limitat. Ci de un fond structural identitar 
caracterial dizarmonic, care întreţine repetate raportări situaţionale neadecvate mai 
ales în plan interpersonal, perturbatoare social, o perioadă îndelungată de timp; 
uneori mulți ani sau chiar întreaga viaţă. 


Comentarea generică a T.P. în această anexă a avut ca punct de plecare T.P. 
antisocială şi psihopatia. Plasarea T.P.antisocială în continuitatea tulburărilor de 
conduită a tinerilor şi a tulburărilor disruptiv impulsive ce se manifestă de-a-lungul 
ontogenezei — aşa cum a fost prezentată în capitolul de față — sugerează că o stare 
dispozițională externalizată deficitar disfuncţională de durată, poate marca 
structura temperamental caracterială a subiectului într-o formulă psihopatologică. 
Pe de altă parte, între cele trei clustere ale TP din DSM-5, ultima, C, trimite spre 
un fundal dispoziţional anxios fobic, ce cuprinde TP dependentă, evitantă şi TPOC. 
Deci, dispoziţii internalizate. lar dacă ne referim şi la TP paranoidă, la baza 
acesteia stă în mod evident tot o dispoziţie anormală anxios fobică de data aceasta 
interpersonal-suspicioasă. După cum, la baza TP schizoidă stă una indiferentă faţă 
de tot şi toate, inclusiv faţă de sine. 

Faptul că tulburările de personalitate sunt comentate printr-un număr finit de 
clase tipologice, sugerează similitudini cu tipologia caracteriologică normală. De 
multe milenii oamenii au sesizat faptul că manifestările comportamentale ale 
oamenilor pot fi distribuite în câteva subgrupe populaţionale caracterizabile 
temperamental prin anumite trăsături. Pe lângă celebra tipologie zodiacală — ce mai 
funcţionează şi în prezent la mii de ani după circumscrierea ei — antichitatea 
împărțea comportamental oamenilor în funcţie de predominenţa celor patru umori; 

iar în prezent trimiterea se face la doctrina trăsăturilor, grupate în teoria celor Cinci 
Mari Factori. 

ale psihismului — şi în mod special cele de reacție dispozițional comportamental 
afectivă şi interpersonală - se manifestă la persoanele concrete cu un dozaj variabil; 
astfel încât la diverşi subiecţi unele trăsături (dispoziţionale) ajung în prim plan 
manifestându-se frecvent şi pregnant, iar altele rămân în plan secund. În cazul 
tulburărilor de personalitate se are în vedere însă explicit şi un oareşcare deficit 
disfuncţional al dimensiunii identitare, biografico-caracteriale a persoanei. În 
DSM-5 sunt avute vedere: - modalităţi insuficiente de relaționale cu alţii, în sensul 
empatiei şi intimanţei; - insuficienţa autodirecționării pe termen mediu şi lung şi a 
autocontrolului comportamental; - insuficiența resimţirii unicității şi delimitării 
identității proprii. Dar, pe lângă aceste aspecte, factologia Tb. de personalitate 
presupune şi oscilaţii deficitar disfuncţionale a parametrilor pe care-i comentează 
Circumplexul interpersonal cu cele două axe ontogonale ale sale (aspect pe care 
mulți autori l-au studiat). (Chenar 22). 

TP antisocială şi întreg clusterul psihopatiei exprimă în mod evident trăsături 
constant asertive, dominatoare, plasându-se astfel în polul superior (Al) a 
circumplexului. Pe când TP dependentă se plasează, tot cu evidenţă, la polul 
inferior, sumisiv (A2). Această polarizare se poate regăsi, sub anumite aspecte, şi 
la alte tipuri de TP din DSM-5, oferind o nuanţare a interpretării cazuistice. Astfel, 
TP obsesiv compulsivă poate cuprinde cazuri anancaste, preocupate major şi 
ritualic de asertare prin implementarea proiectelor; iar subiectul se manifestă față 
de alții ca distanțat, scrupulos şi intolerant; dar şi cazuri „psihastene”, în care 
predomină indecizia, dependenţa, ambivalenţa, nehotărârea, îndoiala (Chenar...). 
Paranoidia se poate distribui şi ea între o variantă orgoloasă şi luptătoare şi una 
senzitiv suspicioasă, pasivă, ce se apropie de TP evitantă (Chenar..) . lar TP 
histrionică ar putea fi şi ea polarizată identic. (Anexa Cap.3) 

Privitor la axa orizontală a Circumplexului interpersonal, zona din dreapta, 
Bl, cea a agreabilităţii, fiind o arie a relaționărilor apropiate, empatice şi de 
intimanţă, se exclude aproape prin definiție din grupajul TP. Excepţie ar face, până 
la un punct, TP marginală (“ borderline”) şi unele cazuri de TP dependentă. Dar în 
această direcție, a unei sociabilități crescute, în aria cadranului superior s-ar putea 
plasa tulburările de personalitate ce realizează uşor relaționări sociale crescută, 
precum cele histrionice; sau variante ale psihopatului “fermecător social” a lui 
Cleckley. În schimb în aria din stânga, B2, cea a des-afilierii, s-ar poziţiona, pe 
deoparte TP paranoidă, marcată de opozitivitate suspicioasă; pe de altă parte cea 
schizoidă, indiferentă faţă de tot şi toate. 

Structura temperamental caracterială distorsionată a TP reflectă astfel faptul 
că, atitudinile interpersonale se corelează intim cu dispoziţiile afective şi de ordin 
general ale subiectului. 

Abordarea psihopatologiei TP presupune, de la început, luarea în considerare 
a unor grade de gravitate; fapt asupra căruia insistă ultimul Draft ICD-11(2018) 
care preconizează trei nivele. Primul nivel, mai uşor, ne păstrează în marginea 
normalității. Al treilea însă, cel grav, ne trimite fie spre alienarea din închisori a 
psihopatului cu comportament grav dissocial; fie spre alunecarea în direcția orbitei 
psihotiforme, ca în cazurile grave de TP marginală sau în TP schizotipală. 

Problematica Tb. de personalitate ne trimite în consecinţă spre instanţa 
structurii formale a coerenţei identitare biografico caracteriale, centrată de sine; 
care se dovedeşte acum marcată de pronunţate particularități în delimitare şi în 
stilul manifestărilor sale; mai ales în raportarea sa la alţii, în cadrul vieţii cotidiene. 
Structură identitară ce stă în spatele tuturor raportărilor active la lume ce străbat 
polul prezentului trăit, prin acţiuni, proiecte şi relaționări. 

Tulburările formale ale structurii identitare se întâlnesc în psihopatologie şi 
în alte formule decât cele exprimate prin disfuncţiile tipologico caracteriale ale tb. 
de personalitate. Astfel, în tb. disociative întâlnim o insuficienţă a autonomiei 
identitare în raport cu alteritatea personalistică generică; iar în tb. obsesiv 
compulsive, predominent o perturbare a autocontrolului agenţiei, în ambianța 
proximă. 

CAPITOLUL 4 


TULBURĂRILE DISOCIATIVE DE IDENTITATE. POVESTEA 
HISTERIEI 


În nosologia psihiatrică actuală e prezent un capitol consacrat tulburărilor 
disociative, care reuneşte o simptomatologie ce tradițional era descrisă în cadrul 
histeriei; capitol, care e comentat alături de cel al tulburărilor corelate traumei şi 
stresurilor. Patologia disociativă reuneşte tulburări care în societățile industrializate 
au devenit relativ rare, aşa cum sunt: - tb. conversive somatice; - tb. ale memoriei 
identitare (şi dubla personalitate); - tb. identitare de transă, cu sau fără posesiune 
(de spirite) etc. Acestea, nu se încadrează direct în clasa celor „psihotice”; deşi s-au 
descris în mod repetat şi „psihoze histerice sau disociative”. Patologia disociativă 
poate fi comentată şi din perspectiva reacţiilor exagerate la stres, de ex. ca leşin 
psihogen; precum şi din cea a tb. de personalitate, caracterizate acum prin 


hiperexpresivitate captativă şi imaginar narativ bogat. Ea merită însă o atenţie 


aparte, deoarece exprimă o fragilizare, o afectare a structurii identitare mnestico- 
biografice şi social relaționale a persoanei; printr-o dedublare interioară, însoțită de 
sentimentul pierderii autonomiei agenţiei. lar acest deficit psihic disfuncțional 
identitar, împreună cu sindromul de depersonalizare/derealizare — ce e plasat în 
DSM-5 tot în această clasă — constituie o avantcameră pentru patologia psihotic 


delirantă. 


4.1.Tulburările disociative în manualele actuale. 


Tb.disociative sunt urmaşele unui grupaj de tulburări ce derivă din clasica 
patologie histerică, grupată în jurul crizei de leşin şi comentată încă din antichitate 
în Corpusul Hipocratic; şi a cărei tablou clinic s-a conturat pentru psihiatrie 
pregnant la sfârşitul sec.XIX, pe vremea lui Charcot. Tabloul simptomatologic al 


tradiționalei histerii se agregă între doi poli. La un capăt se manifestă deficienţe în 

funcționarea corporală exprimate hiperexpresiv, impresionabile pentru anturaj; 
simptome care în psihanaliză au căpătat eticheta de “histerie de conversie 


w9% 


somatică”. Nucleul acestora îl constituie marea criză de leşin psihogen, ce trebuia 
diferențiată tradiţional de criza epileptică; precum şi simptome ce mimează 
suferinţe neurologice ce blochează comunicarea cu alții, mai ales deficienţe ale 
funcţiilor senzoriale şi motorii. A doua clasă de tulburări reuneşte episoade 
comportamentale şi manifestări ce se derulează cu o stare de vigilitate parțial 
deficitară, şi care sugerează că subiectul nu-şi mai controlează suficient identitatea 
biografico socială şi agenţia de acţiune; tot predominant în relaționarea sa cu 
alteritatea. Identitatea e resimţită ca dedublată, multiplicată, substituită, abolită. 
Aceste episoade, care în cadrul histeriei lui Charcot includeau şi stările de transă şi 
cele de dublă personalitate, au fost studiate intens în sec. XIX în corelaţie cu 
hipnoza; şi au fost etichetate spre sfârşitul sec. XX ca Tb. disociative (de 
conştiinţă), preluându-se o formulare a lui Janet. La acest grupaj simptomatologic 
s-a adăugat mai recent şi un decupaj din sd. de depersonalizare/derealizare (descris 
în sec. XIX), care constă în sentimentul subiectiv al unei detaşări de propria 
identitate psiho corporală şi de lumea umană înconjurătoare. În prezent DSM-5 
comentează, distinct cele două grupaje, vechea histerie de conversie somatică fund 
prezentată în clasa Tb. centrate pe disfuncţii corporale. Sistemul de diagnostic 
ICD-11 păstrează însă în cadrul Tb. disociative întreg ansamblu tradițional derivat 
din simptomatologia histeriei. Motiv pentru care-l vom invoca în continuare pentru 


caracterizarea acestei patologii. 


Tb. disociativă se referă, în ICD-11, la următoarele grupaje 
simptomatice: 


Simptome__neurologice__(tradiţionala __conversie__somatică). Acestea 


constau în simptome motorii, senzoriale şi cognitive, care implică 
discontinuitatea involuntară a integrării normale a funcţiilor şi care nu sunt 
consistente cu modalităţile de recunoaştere a acestor simptome în patologia 

sistemului nervos sau în alte domenii de patologie. Inventarul acestor 
simptome e amplu şi cuprinde: 


- Simptome disociative neurologice (s.d.n.) cu Tb. vizuale, auditive, cu 
vertigo şi amețeli; cu alte Tb. senzoriale; 


- S.d.n. cu crize de aspect epileptic; 


- S.d.n. cu Tulburări de vorbire, cu pareze (sau slăbiciune musculară), 
de mers, Tulburări ale mişcărilor de tipul celor neurologice involuntare: 
coreic, mioclonic, tremor, distonie, spasm facial, parkinsonism; 


-_S.disociatuive_cu_ simptome cognitive: cu deficit de performanţă a 
memoriei, limbajului, cogniţiei (Sd. Ganser). 


* Amnezia _disociativă, constă în imposibilitatea de a-şi reaminti date 
importante de memorie, cel mai tipic a unor evenimente psihotraumatice 
recente, într-un mod diferit de rememorarea normală; amnezia poate fi şi 
parţială sau electivă;( uneori ea se corelează cu deplasări şi acţiuni 
necontrolate reflexiv .„fugi” sau „stări crepusculare de conştiinţă”). 


* Tulburarea de transă constă într-o marcată alertare a stării de 
conştienţă însoţită de o pierdere a sensului obişnuit al identităţii personale, o 
pronunțată îngustare a perceperii ambianţei imediate sau o neobişnuită 
focalizare pe un stimul ambiental; mişcările sunt restricţionate, la fel posturile 
şi vorbirea, cu repetarea unui repertoriu redus şi cu experienţa că totul se 
petrece în afara controlului subiectului. Dar, fără sentimentul că propria 
identitate e înlocuită de o alta. Tulburarea e involuntară şi nedorită, în afara 
obiceiurilor culturale; se manifestă recurent cu durată scurtă; dacă e episod 
unic trebuie să dureze câteva zile. 


* Tulburarea de transă cu posesiune se caracterizează printr-o stare de 
transă în care e prezentă o marcată alterare a stării de conştienţă iar sensul 
firesc de identitate personală e înlocuit printr-o “identitate care-l posedă”; 
subiectul resimte că mişcările şi comportamentul său sunt controlate de 
agentul care-l posedă. Acest agent poate fi un spirit, un demon, un zeu etc. 


* Tulburarea de _identitate _disociativă se caracterizează printr-o 
disrupţie a identităţii prin care subiectul ajunge să aibă două sau mai multe 
stări de personalitate distinctă. Fiecare stare de personalitate include propriul 
registru de experienţe, percepții, concepte şi raportări la sine, corp şi 

ambianţă. Două (sau mai multe) stări de personalitate distinctă preiau 
(alternativ, recurent) controlul executiv asupra conştiinţei şi funcţionării 
individului în interacţiunile sale cu alţii şi cu ambianța, precum şi în 
funcţionarea vieţii zilnice, ca părinte, soţ, fiu etc.; sau răspunsul la situaţii 
specific (de ex. reacţie la ameninţări). Schimbarea în starea de personalitate e 
însoţită de modificări în senzaţie, percepţie, cogniţie, memorie, control motor 
şi comportamental. Se manifestă episoade tipice de amnezie ce poate fi severă. 


În ICD-11 se menţionează şi o Tb., de identitate parţială, în care există o 
personalitate dominantă şi una secundară, ce se manifestă intermitent şi 
intruziv, în plan cognitiv, afectiv, perceptual, motor, comportamental. 
Intruziunile sunt de obicei adversive. Dar personalitatea secundară nu preia 
controlul executiv decât eventual, în rare şi scurte momente, ca răspuns la 
stări emoţionale extreme. 


* Tulburarea _de_depersonalizare/derealizare se caracterizează prin 
manifestări recurente sau persistente ale uneia din aceste stări sau ale 


amândurora. Depersonalizarea_se caracterizează prin experimentarea sinelui 
ca straniu sau ireal, sau ca simțindu-se detaşat de el, ca un observator exterior 
al propriilor gânduri, sentimente, senzaţii, corp, acţiuni. Derealizarea se 
caracterizează prin experimentarea altor persoane, obiecte şi a lumii ca 
stranie sau nereală (ca în vis, distantă, ca în ceaţă). Lumea apare ca lipsită de 
viaţă, de culoare, sau distorsionată vizual; subiectul se poate resimţi ca 
detaşat de ambianţă. Testarea realităţii rămâne intactă. 

La capătul listei de tulburări care sunt incluse în prezent în ICD-11 în grupul 
celor disociative, cei care iau pentru prima dată contact cu psihiatria în zilele 
noastre, vor avea dificultăţi în a recunoaşte uşor în ele tradiția clasicei histerii; 
despre care probabil au auzit. Deşi milenara histerie a fost prezentă explicit în 
nosologia psihiatrică din prima jumătate a sec. XX - mai ales ca nevroză histerică, 
spre sfârşitul veacului acest diagnostic s-a redus progresiv; până când, însăşi 
termenul de histerie a fost scos din nomenclatorul psihiatriei. Faptul s-a datorat în 
parte condiției stigmatizante a unei astfel de etichetări; care, în conformitate cu 


tradiția, trimitea spre o hipersexualitate provocatoare. Din altă perspectivă însă, se 


poate considera că a intervenit şi noua direcție de metamorfozare a stilului vieţii 

sociale în societăţile postindustriale, în care contactele interpersonale au ajuns să 
fie mediate tot mai mult de tehnologie. Ori, una din caracteristicile acestei 
patologii consta într-o hiperexpresivitate captativă situațională, care viza oameni 
cu care pacientul se întâlneşte faţă în faţă. 

Corelarea manifestărilor histerice cu structura vieții sociale s-a manifestat 
explicit încă din epoca lui Charcot şi Freud. Histeria din sec. XIX avea fațete 
suplimentare în raport cu cea antică, după parcurgerea perioadei în care în 
medicina Europei s-a impus magnetismul animal, sugestia hipnotică şi doctrina 
inconştientului. Desigur, stările de transă corelate cu posedarea subiectului de 
fiinţe supranaturale (zei, spirite) datau de demult. Dar, dubla personalitate socială, 
sentimentul de automatism consecutiv înstrăinării agenţiei, pierderea memoriei 
identitare şi cea a ataşamentului față de propriul sine (din sd. de depersonalizare), 
s-au diferențiat în noua societate a Europei pe cale de industrializare; în care, 
conceptul de identitate şi autonomie personală s-au afirmat tot mai mult. Doctrina 
inconştientului ce s-a impus la începutul sec. XX şi a favorizat dezvoltarea 
psihanalizei, avea drept referință un cetăţean caracterizat printr-o viaţă profesională 
şi de familie relativ stabilă. În această atmosferă socio culturală,  sondarea 
inconştientului de către psihanaliză a descifrat faptul că identitatea subiectului nu 
e ceva monolitic. Ci ea cuprinde în însăşi constituția sa, alteritatea, de vreme ce 
deja din copilărie eul autonom se constituie în conjuncție cu introjectarea 
imagourilor parentale; cu care el întreţine ulterior un conflict intrapsihic. 
Perspectiva psihanalitică a făcut astfel mai transparentă şi relativ comprehensibilă 
dedublarea ce se petrece în stările disociative. 

Dar spre sfârșitul secolului XX, şi această societate oareșcum tradițională a 
vremii lui Freud a explodat, odată cu postmodernitatea şi globalizarea, în care viaţa 
socială a devenit tot mai circumstanţială şi mediată de tehnologie. În această nouă 
atmosferă socială, diversele culturi conectându-se, perspectiva istorică a 


psihopatologiei a devenit mai transparentă. In consecinţă, arhaica — pentru Europa 

de azi — stare de transă cu posesiune (de zei sau spirite) devine din nou actuală, 
reapărând frecvent în diagnosticele pacienților din multe ţări de pe glob. Astfel 
încât, ea e plasată în clasificarea din ICD -11 a OMS alături de amnezia disociativă 
şi de crizele de leşin pseudo epileptic, în marginea obișnuitelor stări de transă. 
Ținând seama de cele menţionate mai sus, un scurt excurs în istoria histeriei 


se impune ca util şi necesar. 


4.2. Povestea histeriei 


a/ Histeria antichităţii şi complexul şamanic. În istoria medicinii 
occidentale histeria a fost comentată din vremea Grecie antice, alături de epilepsie. 
În Corpusul Hipocratic este refuzată tradiționala interpretare a acestor două boli 
prin posesiunea de spirite. Pentru histerie era propusă, ca alternativă, concepția 
umoralistă a lichefierii uterului nesatisfăcut al tinerelor fete, care începe să circule 
prin corp; ajungând la nivelul inimii, acesta ar induce palpitaţii, la nivelul ficatului 
— vomismente, la nivelul plămânilor — sufocări, la nivelul laringelui — nod în gât, 
iar la nivelul capului, leşin. Se sugera terapeutic aplicarea de substanţe rău 
mirositoare la nas, pentru a-l alunga; şi substanțe bine mirositoare în zona 
pelvisului, pentru a-l atrage să revină la loc. Leşinul histeric, ca parte finală a 
crizei, trebuia diferențiat de cel epileptic; epilepsie, boală masculină prin excelenţă, 
a cărei etichetare populară de “morbus sacer” mai făcea totuşi trimitere la 
posesiunea de ființe supranaturale, zei, demoni sau alte spirite. Medicina 
hipocratică a combătut această concepție tradițională, fără a putea îndepărta 
concepţiile populare; care se păstrau, făcând din epileptic un om deosebit, posibil 
contagios, pe care era preferabil să nu-l atingi. lar la romani, dacă cineva făcea o 
criză epileptică în Senat în timpul deliberărilor din comiţii, acestea se suspendau 
(de unde denumirea de “boală comiţială”). În sec.I d.Ch. medicul Soranus din Efes 


emite deja dubii şi asupra doctrinei uterului migrator, amintind de posibilitatea 

histeriei masculine. Galen descrie pentru histerie o formă letargică, una în care 
predomină sufocaţia şi alta motorie. 

Pe lângă plasarea în marginea epilepsiei, ca o variantă eşuată, slabă, 
„feminină” a acesteia, histeria aduce în scenă în medicina antică aspectul 
„funcţiona!” tranzitoriu, a unor manifestări maladive; ce aveau şi o variantă gravă, 
de pericol vital sau de scoatere a individului din circuitul social. Palpitaţia, 
sufocarea, incapacitatea de a vorbi şi merge, de a mişca mâna şi de a vedea, toate 
sunt tulburări importante, care îi alertează pe cei din jur şi îi pun în gardă asupra 
unui posibil pericol major. Dar aceste manifestări apar în cazul histeriei ca 
pseudosimptome pasagere, funcționale, susținute nu de iminenţa reală a morții sau 
a unei maladii grave; ci, de parodia unei sexualităţi nesatisfăcute. E decupată astfel 
o întreagă faţetă a patologiei generale, în care sunt corelate intim: pe de o parte o 
manifestare psihică hiperexpresivă; pe de alta, o disfuncţie corporală importantă. 

Antichitatea perioadei elenistice ne-a mai lăsat însă şi alte mărturii privitoare 
la tulburări corporale şi mentale funcţionale, atribuite de data aceasta explicit 
posesiunii de către spirite. Deşi trăiau în mediul cultural elenistic al Imperiului 
Roman, evreii aveau o tradiţie religioasă deosebită; în care, pe lângă Dumnezeul 
lor unic şi atoate puternic, mai erau active şi spirite malefice, uneori manevrate 
chiar de către acesta. Astfel, Dumnezeu trimite un spirit rău la Regele Saul, care-i 
întuneca acestuia periodic mintea, deoarece nu-i ascultase întocmai porunca. Când 
era stăpânit de acest spirit, Saul nu se mai poate controla şi aruncă cu lancea în 
David. În acest univers spiritual trăiau mulţi suferinzi cu mintea şi cu trupul, 
schilozi, orbi, muţi sau nebuni, pe care Iisus îi va vindeca prin exorcizări, alungând 
spiritele rele din ei. Şi astfel, ologii încep să umble, orbii încep să vadă ş.a.m.d. 
Desigur, aceste minuni ale lui lisus au nu doar o semnificație nemijlocită, 
medicală; ci şi una simbolică, ele exprimând nevoia unei schimbări spirituale a 
omenirii. Dar pildele ne trimit totuşi la experiența multimilenară a tratării bolilor 


de către oameni prin alungarea spiritelor rele. 

Corelaţia dintre boală şi intervenţia spiritelor malefice este veche şi 
universală, întâlnindu-se peste tot în societățile arhaice de culegători şi vânători. lar 
cei ce îndeplineau funcţia cvasimedicală de vindecători erau şamanii sau “medicine 
man”. Dintre care, o parte au mai putut fi studiaţi de către etnologi în sec.XIX şi 
XX. Caracteristicile acestei activităţi sunt amplu comentate de M.Eliade în 
monografia sa privitoare la şamanism.(). 

Şamanul vindecător, ca personaj central al colectivităţi, ştia cum să ia 
legătura cu spiritele care intervin în condiţionarea bolilor omului. El putea intra, 
printr-o tehnică specială ce implica muzica ritmică şi dansul, într-o moarte 
simbolică; într-o stare de transă/extaz. În timpul acesteia sufletul său părăsea trupul 
şi călătorea în lumea spiritelor, pentru a întâlni acolo şi readuce înapoi pe pământ, 
sufletul omului bolnav, acum însănătoşit. Odată încheiată această ispravă, propriul 


suflet al şamanului reintra în corp; şi el se „trezea” la realitatea ambientală. 


Chenar 30 


Mircea Eliade despre şamanism 


Monografia clasică a lui Eliade, care integrează datele cunoscute în vremea sa despre 
şamanism şi „medicine-man” din Siberia, Asia centrală, zona arctică, Australia şi cele două 
Americi, reconstituie personajul şi funcţiile şamanului, care era în primul rând un terapeut (şi 
psihopomp) ce conlucra cu lumea spiritelor. 


Şamanul comunităţii, după ce-şi găsea vocaţia — de obicei printr-un vis trimis de spiritele 
şamanilor decedați dar şi prin alte procedee — urma o lungă perioadă de iniţiere, în care esenţială 
era experienţa unei morţi şi renaşteri ritualice (moartea comporta descărnare şi dezarticulare cu 
recompunerea unui nou corp, de obicei cu adausuri; şi renaştere). Specialitatea şamanului era 
vindecarea celor bolnavi şi suferinzi, condiţia acestora fiind interpretată prin alterarea sau 
pierderea sufletului preluat de spirite. Şamanul întreținea strânse legături cu lumea spiritelor, 
având deseori soţii-spirite cu care aveau contacte sexuale în vis. El avea spirite protectoare şi 
spirite ajutătoare — de obicei sub formă de animale, a căror limbă o cunoştea, venerând şi 
anumiţi zei; Dar nu oficia cultul sacrificiului. Şedinţa terapeutică şamanică se derula în fața 
comunităţii şi a celui suferind. Ea consta în îmbrăcarea unui costum special, cântece şi dansuri 
întreținute prin ritmul tobei, recitări, totul terminându-se cu un leşin; adică, cu intrarea în transă 
a şamanului, a cărui suflet părăsea trupul şi călătorea în lumea spiritelor; de aici, după mai multe 
peripeții, sufletul său se reîntorcea în trup, readucându-l şi pe cel al bolnavului, pe care-l găsise 
la răpitor. Urma „trezirea” şamanului; iar bolnavul urma să fie vindecat. 


Mircea Eliade, Şamanismul şi tehnicile arhaice ale extazului, Ed.Humanitas, Bucureşti, 2007 

Complexul manifestărilor şi trăirilor şamanice reprezintă o experienţă 
matriceală a omenirii, ce nu poate fi ignorată de psihopatologie. Iar întregul 
complex al simptomatologiei histerice apare sub o altă lumină, dacă ni-l 
reprezentăm ca surogatul feminin a respectatei crize masculine a epilepsiei, 
numită de romani şi "morbus sacer”. Căci prestigiul de care epilepsia s-a bucurat în 
toate societăţile arhaice, poate fi cu uşurinţă relaționat, cu amintirea profesiei de 
şaman. Adică a acelui „„medicine-man”, care poate să îşi scoată sufletul din trupul 
pe care-l lasă într-o aparentă moarte; şi să călătorească în lumea spiritelor, pentru a 
găsi şi readuce pe pământ, însănătoşit, sufletul omului bolnav. E de reținut şi 
condiția psihică specială a demersului şamanic. El se retrage din vigilitatea ce 
asigură contactul operaţional cu ambianța, trecând într-o „stare secundă”; care, deşi 
seamănă cu condiţia celui adormit, era pentru şaman una activă pentru sufletul său 
spiritual. Şamanul, ca personaj central care gestionează relaţiile comunităţii cu 
spiritele (inclusiv conducând sufletul celui mort în lumea de dincolo), avea un 
prestigiu deosebit în societățile de vânători culegători, tocmai datorită puterii de a 
controla relațiile cu spiritele. În raport cu această tradiţie, condiţia histeriei apare 
acum, pe vremea elenismului, ca o variantă feminină slabă, eşuată, ridicolă chiar, a 
cazului şamanului. Nu doar că individul cu manifestări histerice nu mai 
controlează spiritele pentru a negocia cu ele, ca pe vremea şamanului, 
însănătoşirea; dar el cade în condiția pasivă a însăşi bolnavului, năpădit şi 
manipulat de spirite. 

Doar că, raționalismul medicinii greco romane face acum abstracție de 
„superstiţia” spiritelor, boala apărând ca o patologie corporală, interpretată 
umoralist, în care uterul migrator manipulează corpul neputincios al subiectului. 
De remarcat că şi în această interpretare elenistă, pacienta histerică era într-o 


condiție de pasivitate manevrabilă, uterul migrator având şi conotaţii simbolice de 

element cvasiviril;, ce induce manifestări şi comportamente observabile, similare 
unui comportament sexual. Odată cu greco-romanii suntem însă de mult în vremea 
societăţilor agrare, care venerau fecunditatea feminităţii. Si pentru care, un uter 
sterp şi migrator amintea, poate, de spiritele scăpate de sub control de către 
arhaicul şi dispărutul şaman, ajuns impotent. De fapt se cere a nu fi neglijată chiar 
conotaţia sexuală a acestei patologii. În mod destul de transparent criza histerică, 
ce se manifestă la fetele nesatisfăcute sexual, se desfăşoară ca un echivalent de 
orgasm; ca o parodie a sexualității feminine, care, prin ea însăşi, ar fi trebuit să 
simbolizeze fecunditatea naturii. 

Atmosfera antropologică în care se desfăşoară histeria este una a pasivităţii, 
sumisiunii, a apelului de a fi ajutat, manevrat, manipulat; pacientul desfăşurând un 
comportament pe care nu şi-l mai poate controla şi asuma singur. El poate intra 
într-o stare de vigilitate redusă — „stare secundă” — ce a fost mai recent etichetată 
ca şi cvasi hipnoică. lar în cadrul acesteia, pacientul se lasă, practic, în posesia unui 
„alter ego”, mai mult sau mai puţin personificat. Dar, condiţia sa nu e plasată pe 
orbita somnului cu vise. În sfârşit se cere amintit că deja medicina antică a 
contabilizat printre tulburările din această clasă şi „letargia”, ce consta într-o 
suspendare a conştiinţei de mai lungă durată, sugerând o „moarte aparentă”. E o 
condiţie ce trimite şi ea la starea de detaşare de ambianţă a tradiţionalului şaman. 

b/ Histeria după Renaştere: posesiunea demoniacă, mesmerismul, 
sugestia hipnotică. După Renaştere, când medicina e prezentă în cadrul nou 
înfiinţatelor Universităţi ce iau naştere în Europa începând cu sec.XIII, concepția 
umoralistă antică, transmisă mai ales pe filiera arabă, este reactualizată, împreună 
cu întreaga doctrină a uterului migrator; dar şi a apropierii dintre histerie şi 
epilepsie. Medicina modernităţii va beneficia însă de o nouă ambianţă ştiinţifică, 
orientată empiric, observaţional şi experimental. Ea s-a concentrat iniţial asupra 
anatomiei, ulterior asupra chimiei şi, începând din sec.XVIII, chiar asupra 


electricităţii. Dar înainte de a parcurge paşi semnificativi în aceste direcţii, ea a 

străbătut epoca de recrudescență majoră a magiei, alchimiei şi astrologiei care au 
înflorit la sfârşitul antichităţii; şi pe care Renaşterea a reactualizat-o, chiar prin 
Academia Platoniceană de la Florenţa. Pentru problematica histeriei şi epilepsiei 
are importanţă reafirmarea în această perioadă a temei posesiunii omului de către 
spirite demoniace, desfăşurată în marginea practicilor vrăjitoreşti. 

În cele câteva veacuri din amurgul Renaşterii în care Inchiziția catolică a 
intentat procese şi a ars pe rug vrăjitoare, principala acuzaţie ce li se aducea 
acestora era că, în urma unui pact cu diavolul - cu care uneori întreţineau şi relaţii 
sexuale - acționau la distanţă pentru a interveni în probleme de sănătate şi dragoste. 
Tradiţionalele manifestări corporale convulsive şi hiperexpresive ale histericelor 
erau acum interpretate şi ele, deseori, ca posesiune demoniacă. lar vinovăția, 
aparţinea vrăjitoarelor sau celui ce a trimis spiritele să o „„muncească” pe femeia 
posedată, ce se zvârcolea. În celebrul caz al maicii Ioana a Îngerilor ( Chenar 23 ) — 
reanalizat în sec.XIX de şcoala lui Charcot — posedata era ajutată prin slujbe de 
exorcizare a demonilor; iar cel ars pe rug a fost preotul Garnier, pe care ea îl 
învinuia că 1-a trimis pe demoni. Condiţia aparte a femeii cu crize convulsive 
hiperexpresive - deci a histericei - consta în faptul că era considerată sub efectul 
unei posesiuni involuntare. De fapt, ea era inocentă, resimţindu-şi trupul manevrat 
de spiritele malefice străine, în afara voinţei sale. Desigur, situația vrăjitoarelor era 
diferită. 

Dar medicina a continuat, chiar şi în această epocă postrenascentină, să se 
ocupe de histerie în termenii săi specifici. 

În sec.XVII, Thomas Willis (1621-1675), considerat ca întemeietorul 
neurologiei, etichetează histeria ca un fenomen convulsiv asemănător cu epilepsia, 
ce se manifestă la femei, implicând hiperexpresiv întregul corp prin: acuze de 
vertij, rotirea capului şi ochilor, mişcări ale membrelor, feţei şi întregului corp, 
însoțite uneori de râs. Willis combate ideea uterului migrator, pledând pentru 


implicarea creierului. În acelaşi secol Thomas Syndenham (1624-1689), considerat 

părintele medicinii bazate pe observaţii, comentează tulburările histerice ca 
mimând diverse boli, dar cu manifestări hiperexpresive: „femeile râd sau strigă 


fără motive reale, astfel încât adună lumea din jur”. El considera că frecvenţa 


Chenar 31 
Cazul de posesiune demoniacă a maicii Ioana a Îngerilor 


Un caz deosebit de posesiune a fost cel al lui Jeane de Belciel, superioară a mănăstirii 
ursulinelor din Loudon — Franţa, supranumită “maica Ioana a Îngerilor”. Frumoasă la chip dar 
cocoşată, insuportabilă încă din copilărie(“aveam o asemenea consideraţie faţă de mine 
însămi încât credeam că cele mai multe erau mult sub mine”) —, fiind protectoare a mănăstirii 
datorită averii ei, aude vorbindu-se de preotul Grandier care pleda împotriva celibatului 
preoţilor, şi de care erau îndrăgostite mai multe femei din Loudon. Deşi nu îl cunoaşte direct 
îi scrie în 1631 propunându-i locul de stareţ al mănăstirii, dar acesta refuză. Maica Ioana cade 
atunci într-o depresie nervoasă, şi curând începe să aibă halucinaţii în timpul nopţii, văzându-l 
pe Grandier aşezându-se la căpătâiul ei şi încercând să o mângâie. Ajunge să se simtă 
posedată de şapte demoni dintre care Leviathan o aţâţă la trufie, Balaam o făcea să aibă poftă 
să râdă mereu, Isacaron o împingea la neruşinare, ajutat la asta de Asmodeu. Posedările se 
manifestau prin multiple crize spasmodice şi diverse simptome somatice. Exorcizările, 
repetate mereu câţiva ani, nu au avut rezultat. Călugăriţele, cu toate posturile şi rugăciunile pe 
care le-au ţinut, s-au molipsit toate de la superioara lor, simțindu-se urmărite de Grandier şi 
chinuite de diavol. Deşi preotul a contraatacat, iar posedările au fost considerate mai mult 
iluzorii decât reale, în 1634 un comisar regal (purtător a unor ranchiune politice împotriva 
preotului) l-a confruntat cu călugărițele care au recunoscut toate că el e acela ce li se arată în 
vise. În final, Grandier a fost condamnat la moarte şi executat în 1634, deşi nu mărturisise 
nimic, chiar sub tortură. La cinci luni de la moartea lui Grandier, maica loana a declarat că e 
însărcinată, prezentând simptome ale unei pseudosarcini histerice; care a dispărut după un nou 
exorcism. Ea a fost eliberată în 1637 prin exorcism şi de ultimul demon ce o poseda, 
Behemont. Apoi a trăit şi a murit ca o sfântă în 1665; iar capul ei a fost pus de călugăriţe într- 
un relicvariu, ca să fie expus veneraţiei credincioşilor. Dar părintele Surin, cel care alungase 
din ea demonii, a fost apoi timp de 8 ani posedat sub formă de obsesii de unul din aceştia, 
Isacaron, care-l îndemna să se sinucidă. 


Alexandrian, Istoria filosofiei oculte, Ed.Humanitas, Bucureşti, 1994. 

histeriei este greu de stabilit „deoarece împrumută simptomele diferitelor părți ale 
corpului, manifestându-se ca un cameleon ce preia culori numeroase şi variate.” 
Suntem deci nu atât în faţa unei boli bine definite, cât a unei modalităţi maladive 
de a prezenta hiperexpresiv echivalentul unor boli reale. 

În sec.XVIII, odată cu amplificarea cunoştinţelor anatomice, medicina are în 
vedere corpul bolnav din perspectiva unei fizici a solidelor. Soluția pentru tradiția 
„uterului migrator” a constat în ideea „vaporilor” sau „nervilor” ce fac conexiunea 
între părţile anatomice. Nervii ce pleacă de la uter ar fi cei care susțin 
manifestările  histerice din diverse părţi ale corpului; precum şi cele 
comportamentale, leşinul etc. 

Între epoca Renaşterii şi sfârşitul sec.XIX - când Charcot impunea histeria 
în clinica psihiatrică prin diferențierea ei de patologia neurologică - medicina a 
comentat deseori, în marginea epilepsiei, şi o serie de condiţii anormale în care 
vigilitatea era scăzută iar comportamentul se polariza între dromomanie şi 
nemişcare. Deja Cornelius Agrippa îi înregistra, în sec.XVI, pe lunateci, alături de 
vesanici şi melancolici; pentru ca tulburarea celor influenţaţi de lună şi a 
somnambulilor să fie apoi diagnosticată în continuare, veacuri la rând. Şi la fel, 
încă din 1609 Prater introduce în clasificarea bolilor mentale — alături de 
Imbecilitas şi Alienaţio — şi patologia somnului nenatural, „Morbus consternaţio”, 
ce includea: coma, letargia, stuporul, catalepsia. Tulburări ce se vor regăsi ulterior 
printre cele psihotice; dar şi ca variante histerice paticulare. E vorba deci de stări în 
care subiectul nu e complet vigil şi nu are sub control propriul comportament. 
Histeria, care continuă să însoţească destinul epilepsiei, se afla şi ca mereu 
aproape de aceste manifestări şi de comentariile interpretative ce le însoțeau. 


Comportamentele aberante aflate sub condiția vigilităţii reduse, cele ce gravitau în 

jurul somnambulismului şi transei, pot fi considerate ca reprezentând în această 
perioadă aria derivată din comportamentul şamanului, rămasă după explozia 
structurii medico culturale a şamanismului. Ele au evoluat împreună cu ansamblul 
problematicii epilepsiei şi histeriei până în sec.XIX, traversând perioada 
magnetismului animal şi a sugestiei hipnotice, deosebit de importante pentru istoria 
histeriei moderne. 

În sec.XVIII, doctorul austriac Mesmer a devenit celebru prin intervenţiile 
sale cu „pase magnetice”. Acţionând asupra pacienţilor prin efectuarea unor 
mişcări (pase) în condiţiile unei recuzite electro magnetice, Mesmer reuşea să 
inducă şi să reducă o serie de simptome corporale funcționale. Progresiv s-a 
evidențiat rolul esenţial în acest proces a personalităţii terapeutului şi a atmosferei 
relaționale dintre medic şi pacient, ce se instituie cu această ocazie. Aspectul 
relațional a devenit pregnant după ce mesmerismul s-a stins şi s-a impus tehnica — 
şi moda — sugestiei hipnotice. Faptul a ridicat problema dedublării persoanei cu 
autonomie volitiva redusa. În cazul sugestiei post hipnotice, subiectul ajunge să 
acționeze ca şi cum voinţa sa este substituită de una străină, care-l manipulează. Se 
ridicau astfel probleme medico legale. În epocă, dezbaterile au fost aprinse, 
deoarece era perioada în care se impunea doctrina inconştientului. În plus, ajunsese 
la ordinea zilei şi tema dublei personalităţi. 

În acest context, spre sfârşitul sec.XIX, Charcot a impus in medicina 
psihiatrică problematica histeriei înțeleasă într-un sens lărgit. Histeria s-a aflat 
astfel mulţi ani în prim planul dezbaterilor medico psihiatrice la Clinica Salpetriere 
din Paris. 

c/ Histeria în şcoala lui Charcot. Jean Martin Charcot (1825 — 1893), după 
ce lucrase într-o clinică de medicină generală şi se preocupase de anatomia 
patologică, este numit şef de serviciu la Salpetriere, o veche instituţie medicală din 


Paris ce avea şi un pavilion pentru femei histerice; care, erau amestecate cu 

paciente ce aveau tulburări neurologice. Charcot era interesat de neurologie, 


specialitate pe cale de constituire, având contribuţii remarcabile în acest domeniu. 


Chenar 32 
Simptomatologia inclusă în conceptul clasic de histerie (Charcot) 


Sindroame pseudoneurologice Tulburări neurovegetative, sindrom somatic 


-Pareze, paralizii, astazo-abazie - palpitaţii, dispnee (sufocare) 
- Anestezii, deficite senzoriale (auz, - digestive, pseudosarcină, cutanate, urinare, 
vedere, miros, gust) sexuale 


-Mişcări involuntare - algii, cenestopatii (sd.Briquet) 


Crize de suspendare a conştiinţei 


-Marea criză hs (în 5 etape) - transă cu posibil stupor, letargie, sentiment 


-Mica criză hs de posesiune), sd. Ganser (pseudodemenţă) 


-Crize hystero epileptic 


Studiind histericele prin comparaţie cu cazurile neurologice şi dezvoltând 
lecţii publice demonstrative, Charcot a reuşit să diferențieze clar cele două 
patologii. În simptomatologia histeriei pe care a avut-o în vedere Charcot se 
includeau forme funcționale de anestezie, pareze, paralizii, astazo-abazie, mişcări 


involuntare, afonie, disartrie, tulburări de vedere, de auz, miros, gust; deci o 

simptomatologie motorie şi senzorială, ce era prezentă şi în cazul tulburărilor 
condiţionate clar neurologic (Chenar 24). În centrul patologiei erau însă crizele sau 
atacurile psihomotorii cu suspendarea conștiinței, care au fost comentate în mai 
multe variante, inclusiv cea de histero epilepsie. Marea criză de histerie descrisă de 
Charcot comporta cinci faze succesive: 1. Faza prodromală, ce include dureri 
ovariene, palpitaţii, globus şi tulburări vizuale, ajungând la pierderea cunoștinței; 
2. Contracţiile tonice urmate de cele clonice, însoțite de grimase; 3.Contorsule 
(clownismul) implică mişcări şi strigăte (către fiinţele imaginare); 4. Faza de transă 
sau posesiune, în care pacienta mima scene violente, erotice sau demoniace, într-o 
stare ca de vis; 5. Faza terminală, verbală, însoțită de halucinaţii şi revenirea la 
starea conştientă. 

Charcot, a reuşit să cultive şi să întreţină în clinica sa, prin sugestie şi chiar 
hipnoză, o serie de manifestări histerice hiperexpresive. Hipnoza era în acea 
perioadă la modă; şi profesorul de la Salpetriere, a folosit-o intens pentru a induce 
şi reduce variate simptome la histericile din pavilionul său. Ceea ce nu era posibil 
la pacientele ce aveau în spatele simptomatologiei o bază organică, 
neuropatologică. Charcot considera că histericii prezintă o sugestionabilitate şi o 
hipnotizabilitate crescută. El a fost interesat şi de grupajul patologiei care implică o 
reducere a vigilităţii, aşa cum sunt stările de letargie, catalepsie, stupor, transă 
extatică, somnambulism, dromomanie hipnoidă, amnezie electivă. 

Concepţia lui Charcot privitoare la patologia histerică punea accentul pe o 
disfuncție cerebrală, rejectând complet vechea idee a migraţiei uterului. La baza 
histeriei ar sta o „leziune cerebrală dinamică”. Dar ar interveni şi o predispoziție 
genetică bazală, prin „stigmate”; precum şi o susceptibilitate crescută la hipnoză. 
Treptat, Charcot a devenit convins şi de importanţa critică a unor factori 
psihologici în histerie. Deşi nu a fost interesat de biografia pacienţilor săi şi nu a 
cultivat o viziune mai largă a influențelor psihosociale, el considera că un rol ar 


putea să-l joace, „reprezentarea” pe care o poate avea o persoană cu un imaginar 

bogat, în raport cu o veche traumă. În această atitudine, se prefigurează viitoarea 
doctrină a lui Breuer şi Freud privitoare la terapia prin catharsis. 

Momentul Charcot a impus tema histeriei în medicina psihiatrică, împreună 
cu, dar şi alături de, patologia neurologică. Cazuistica ce a intrat astfel în dezbatere 
nu a mai putut fi neglijată de medicii diverselor specialități. Chiar psihiatrii 
ahenişti, pentru care histeria nu se manifesta decât prin scurte episoade psihotice, 
au fost atenţi în continuare la condiţia specială a stărilor de stupor, catatonie şi 
lethargie. 

După moartea lui Charcot interesul pentru histerie s-a prăbuşit însă chiar la 
Sălpetriere. Babinski, unul din elevii preferaţi ai maestrului, a scos în relief în 
continuare variate semne obiective prin care suferințele neurologice pot fi distinse 
de cele funcționale. El ajunge la concluzia că cea mai mare parte din clasicele 
manifestări histerice se datorau sugestiei. De aceea propune înlocuirea termenului 
cu cel de „pitiatism” (de la phiteo — persuasiune şi iatros — tratament). Privitor la 
unele simptome corporale neurovegetative aşa cum ar fi dermografismul modificat, 
Babinski sugerează o corelaţie cu manifestarea anormală a emoţiilor. El a studiat în 
cursul Primului Război Mondial nevrozele de război — care în mare erau 
considerate histerice - şi a diferențiat între simulare şi realele modificări 
neurovegetative emotive pe care le-a denumit „physiopatice”. Se deschide astfel 
calea pentru o corelare a histeriei, cel puţin a unei părți din moştenirea acesteia, cu 
reacțiile emotive induse de stresul traumatic. 

Un bilanţ al demersului lui Babinski s-a făcut în 1907 la Conferinţa 
alheniştilor şi neurologilor de limbă franceză ce s-a ţinut la Geneva cu tema: 
“Definiția şi natura histeriei”. Babinski şi-a expus doctrina care devenise 
victorioasă, a sugestiei şi autosugestiei care întreține această tulburare. Dar dacă 
“marea histerie” a lui Charcot părea să se estompeze, alte perspective intrau în joc. 
Astfel Sollier a avansat ideea prezenţei în histerie a unui somn parțial, limitat la 


anumite regiuni ale creierului. lar Claparede aducea în discuție perspectiva 

etologiei, sugerând o paralelă filogenetică între histerie şi răspunsul prin sumisiune 
faţă de agresorul predator în lumea animală. Pe atunci însă astfel de analogii cu 
comportamentul animalelor apăreau ca simple curiozităţi, în lipsa unei preocupări 
sistematice față de psihologia evoluționistă. 

d/ Histeria, dubla personalitate şi spiritismul. Începând cu mijlocul 
sec.XIX se manifestă în socio-cultura occidentală două fenomene aparte, ce s-au 
intersectat cu problematica histeriei: tema personalităților multiple şi cea a 
spiritismului. Acestea se corelau şi cu problematica trăirilor hipnoide şi a stărilor 
psihice de transă, care în Europa fusese abordată — după declinul posesiunii 
demoniace odată cu iluminismul — de către magnetismul animal, mesmerism, 
sugestie; şi mai ales de sugestia hipnotică. Dar, mai interveneau şi alți factori. 

În forma tipică şi completă, dubla personalitate se manifesta prin faptul că o 
persoană, de la un moment dat, dispărea din locul său stabilit în societate; şi apărea 
în alt loc, unde se comporta cu o nouă identitate socială: Ca nume, profesie, relații 
sociale, temperament şi stil de viaţă; uneori întemeindu-şi şi o nouă familie. El nu- 
şi amintea de vechea sa identitate până la un moment dat, când memoria îi revenea; 
spre uimirea sa şi a celor din jur. 

Dubla personalitate s-a exprimat în variate forme, corelându-se pe de o parte 
cu automatismul ambulator, pe de alta cu personalităţile multiple. S-au descris 
cazuri de dublă personalitate concomitentă, subiectul navetând între cele două 
poziţii sociale şi identități, cu o destul de bună cunoaştere a fiecăreia. Situaţie ce se 
apropie de condiţia normală a spionului şi escrocului; sau, de cea a criminalilor în 
serie, care duc concomitent o viață socială onorabilă. În alte cazuri dubla 
personalitate se manifesta în acelaşi cadru socio-cultural, alternativ, sub privirile 
neliniştite ale familiei şi cunoştinţelor; cele două personalităţi aveau frecvent 
temperamente opuse, stil de relaţionare, preocupări şi interese diferite, 
neamintindu-şi totdeauna una de alta. De obicei o variantă era decentă, retrasă, 


timidă, serioasă; iar cealaltă era dezinhibată, hipersociabilă, expansivă, curajoasă, 

indecentă chiar — fapt care sugerează oscilații ciclotime. S-au descris apoi 
personalități cu identități multiple, unele dintre acestea fiind conştiente şi 
amintindu-şi de altele; dar alte identități se arătau opace faţă de celelalte. Janet a 
evidențiat identități ale personalităţii prezente în inconştient, ce se relevau doar sub 
hipnoză; şi puteau fi identificate doar dacă primeau un nume special. Dedublarea 
personalităţii a fost corelată cu stările de transă dromomanică, în care subiectul se 
deplasează prin locuri străine, având mişcările destul de bine coordonate şi un 
comportament în mare măsură adecvat; dar cu o anumită detaşare faţă de ambianţă. 
Astfel de stări de automatism ambulator puteau dura ore, zile, săptămâni sau luni, 
ele fiind puse şi în sarcina epilepsiei temporale. 

Către sfârşitul sec.XIX şi începutul sec.XX majoritatea psihopatologilor 
importanţi ai vremii s-au preocupat şi de această dedublare a personalităţii; sau, 
altfel zis, de personalitățile multiple. Pentru investigarea lor s-a folosit mult 
hipnoza. lar doctrina de bază era cea a inconştientului. Apoi, voga identităților 
multiple s-a estompat. Ea s-a reactivat pentru o scurtă perioadă în SUA în a doua 
jumătate a sec.XX, prin câteva cazuri ce au fost intens mediatizate, inclusiv prin 
romane şi filme. În DSM-5 fenomenul e inclus în categoria tulburărilor disociative 
de identitate. 

Apariţia în sec.XIX a interesului pentru identitățile multiple ale persoanei 
poate fi comentată din mai multe perspective socio-culturale. În primul rând, în 
acest veac se impune în cultura occidentală conceptul de „persoană”, ce a 
funcţionat în antichitate în sens de mască teatrală re-prezentativă şi de concept 
juridic. Persoana a fost apoi absorbita de dogmatica creştină (în sensul comentării 
celor trei persoane ale Dumnezeului triontic), pentru a recoborâ spre om la sfârşitul 
Epocii Luminilor prin etica lui Kant. Conștinţa civică a cetăţeanului european de 
după Revoluţia franceză, era astfel dimensionată prin demnitatea sa de persoană, 


dotată cu diverse roluri şi responsabilităţi, în cadrul identităţii sale sociale. 

Identitatea biografică, resimţită de subiect ca fundal din spatele raportărilor actuale 
la situaţii, se subsumează acestei identități sociale. 

Se poate adăuga apoi ideea romantismului, ce s-a inspirat mult din folclor, a 
dedublării persoanei între un eu bun şi unul rău, care se luptă între ele; şi uneori 
alternează în aceeaşi persoană. Tema a fost amplu dezvoltată în literatura sec.XIX. 

Alt aspect aparte a sec.XIX occidental a fost rapidele transformări ale vieții 
sociale cotidiene, într-o societate ce se industrializa; şi în care se circula tot mai 
mult şi uşor dintr-o parte în alta a lumii, cu accentuarea vagabondajului. Disoluţia 
societăţii patriarhale, a lumii stabile, bine structurată ierarhic, creează în societatea 
occidentală — pentru care SUA era o avangardă — tentația experimentării şi 
explorării neţărmurite. În acest context cultural, cadrele stabilităţii sociale de tip 
patriarhal care susţin identitatea personalităţii, se fragilizează inevitabil. 

Spre sfârşitul sec.XIX se dezvoltă apoi şi ştiinţa sociologiei; precum şi cea a 
psihosociologiei. James, psihologul american care a studiat şi el dubla personalitate 
prin hipnoză, a comentat într-un text ce a devenit celebru, multiplicitatea firească a 
modurilor de manifestare a persoanei în raport cu diverşi oameni în variate 
condiţii, prefigurând astfel sociologia statutelor şi rolurilor sociale a lui Pearson. El 
scria: 


„Omul are atâtea sine-uri (self-uri) sociale .. câte clase de persoane îi 
stârnesc atitudini distincte. El arată câte un aspect distinct al sinelui său către 
fiecare din aceste grupuri. Mulţi tineri care sunt supuşi față de părinţii lor se 
comportă ca nişte pirați faţă de tinerii lor prieteni. Nu te manifeşti la fel față 
de copiii tăi ca faţă de colegii de club, față de angajaţi sau prieteni, iar între 
diversele sine-uri ale omului poate fi discordanţă sau armonie”. 
Interesant e faptul că în aceeaşi epocă în care a fost în vogă fenomenul 
dublei personalităţi, a apărut şi a ajuns la apogeu şi moda spiritismului,. inițial în 
SUA, răspândindu-se apoi amplu în Europa. Totul a început prin sentimentul si 


convingerea comunicării cu spiritele celor decedați, în spaţiul în care aceştia au 


locuit şi murit, după modelul arhaic al stafiilor care bântuie fostele lor locuinţe. 

Comunicarea se realiza de către persoane sensibile, “medium-uri”, care de la un 
moment dat au ajuns să scrie cele transmise de spirite prin “dicteu automat”. După 
1860 s-a pretins că unele “apariții” ale spiritelor au putut fi fotografiate. Apoi, 
medium-urile au ajuns să ia contact cu tot mai variate spirite ale celor decedați, 
care — se zicea - locuiau într-o zonă specială până la o nouă reîncarnare. În această 
categorie intrau şi personalităţile istorice, ca Napoleon, Alexandru cel Mare etc. În 
viziunile sale, Swendenborg era convins ca poate comunica cu spiritele ființelor 
decedate de pe diverse planete ce ne înconjoară. În aceeaşi vreme s-a conturat o 
mişcare teosofică care aducea în discuţie un “corp astral” al fiecărui om ; şi ale 
cărei idei au continuat în sec.XX, inclusiv prin opera lui Rudolf Steiner. 

Voga spiritismului a diminuat ulterior. Rămâne interesantă însă această 
apariţie în public a spiritelor cvasi-încorporate ale celor decedați, în plină epocă a 
ştiinţelor experimentale şi a avansurilor tehnologice (e.g. fotografia). Căci, altfel, 
credinţa în spirite se pierde în negura timpurilor. lar variantele în care au fost 
configurate şi invocate, aceste entități necorporale — sau considerate a avea un 
„corp subtil” - au fost multiple; spiritele morților fiind doar una din ipostazele lor. 
Desigur, lucrurile se prezentau acum altfel decât era cultul strămoşilor în 
societățile tradiționale; sau venerarea de către cetăţeni a unui spirit protector al 
oraşelor, al breslelor. Dar interesul societăţii pentru invocarea spiritelor celor 
decedați în plină perioadă de afirmare a dublei personalități (ce era integrată acum 
în marele concept al histeriei), e un argument în plus pentru derivarea acestui 
domeniu de patologie din dezintegrarea structurii culturale a şamanismului. 

e/ Nevroza histerică din sec.XX, conflictul intrapsihic şi psihotraumele 
cumulate. Histeria a intrat şi a rămas în psihiatria secolului XX sub umbrela 
conceptului de nevroză; aşa cum era şi în sec.XVIII-lea. Simptomatologia cu care 
a traversat acest secol a fost centrată pe crizele funcționale de leşin şi stările de 
conversie corporală, predominant cele pseudoneurologice. Episoadele crepusculare 


şi amnestice se manifestau mai rar; iar stuporul şi dubla personalitate excepţional. 

Problema ce se cere comentată e însă aceea că, conceptul de nevroză şi-a schimbat 
în sec.XX înţelesul, mai ales sub influenţa psihanalizei. Ea a devenit — aşa cum 
susţinea elveţianul Dubois — un fel de „„psihonevroză”. Aceasta nu mai depindea ca 
şi în nevroza lui Cullen de „nervi”, de sistemul nervos; ci de edificiul psihismului 
personal; şi în primul rând a sinelui biografic. Credem ca nu se greşeşte dacă se 
consideră că interpretarea histeriei ca nevroză, a fost elementul clinic de bază în 
structurarea şi afirmarea psihanalizei lui Freud. 

Psihanaliza postula existenţa unui conflict intrapsihic ce rezultă din 
pulsiunile — predominant sexuale şi agresive - ale Sinelui personal pe de o parte, şi 
interdicțiile instanţei Supraeului pe de alta. Supraeu care, deriva din introjectarea 
imagourilor parentale, purtătoare ale normativităţii culturale. Esenţial în această 
interpretare este faptul că, însăşi structurarea normală a psihismului infantil e 
înțeleasă ca realizându-se prin asimilarea reprezentativă (introjectarea) a 
persoanelor de ataşament (= părinți); care devin părți componente a propriei 
structuri psihice a persoanei. Dacă pe vremea romanilor spiritele strămoşilor erau 
concretizate în măşti depozitate într-o anumită parte a casei, acum imagourile 
părinților se localizează în inconştientul subiectului. lar scenariile relaționale 
inconştiente de ataşament distorsionat, împreună cu tensiunile conflictuale agregate 
în scenarii ce implică imagourile părinţilor, pot genera — sugerează psihanaliza - 
anxietate. Simptomatologia neurotică ar rezulta, conform psihanalizei freudiene, 
din activitatea „aparatului psihic” al persoanei care încearcă să reducă această 
anxietate, proiectând-o în configurarea unor manifestări psihocorporale deviante; 
dar, uşor costatabile. Viziunea psihanalitică asupra nevrozelor — şi deci şi a 
histeriei - face referință la această instanță conflictuală intrapsihică, care se 


bi 


manifestă ca un „complex” sau „corp străin intrapsihic” ce dirijează din umbră 
opţiunile şi comportamentele subiectului. (Chenar 33) 
Din concepţia psihanalitică face parte şi ideea că modelul relaționărilor 


intrapsihice - aşa cum se structurează el pe baza experienţelor şi învăţărilor din 

prima copilărie - se instituie apoi ca matrice pentru modul relaționărilor cu alţii pe 


parcursul întregii vieţi. Doctrina psihanalitică pune deci accent pe dimensiunea 


Chenar 33 
Eul secund şi conflictul intrapsihic 
persoană 
identificări 
dependânţă Sina slab proiecte, preocupări 


conflict ai ) situaţie actuală 


intrapsihi 
Sar 
dedublare eu secund 
corp străin 
intragsihic 
identitate © psihotraume biografice nerezolvate 
biografică 


eo psihotraume (abuzuri) în copilărie 
EA ON introjecția imagorilor parentale corelate ataşamentului si 


tensiunilor conflictuale 


complexele intrapsihice (descrise de psihanaliză) 
rezultând din introjectarearelaţionării cu 


personajele parentale 

relațională intrapsihică a persoanei. Ori, aspectul relațional s-a impus ca fiind 


esențial şi în manifestările psihopatologice ale histeriei. 


Nevroza psihanalizei avea în vedere deci acele cazuri, în care relaţiile sinelui 
subiectului cu personajele (imagourile) intrapsihice ale părinților introjectaţi — în 
calitatea lor de reprezentanţi ai normativităţii sociale - rămân tensionate. În care de 
ex,. complexul Oedip nu e soluționat. Iar subiectul nu e conştient şi lucid reflexiv, 
de complexul său inconştient, de eul său secund. Cura psihanalitică ar avea în 
vedere rezolvarea acestor complexe, integrarea lor într-o personalitate armonică 
matură, autonomă, deasupra dedublărilor. 

Psihanaliza a încercat să sondeze psihismul individual în profunzimile sale 
inconştiente „refulate”, în spatele biografiei publice şi a autobiografiei ce poate fi 
rememortă lucid şi reflexiv. Dar problema dedublării psihice printr-un „corp străin 
intrapsihic” poate rezulta şi din biografia explicită. O psihotraumă importantă 
poate zace în memorie, nemetabolizată, dedublând într-un fel psihismul, chiar 
preconştient sau conştient. lar din această poziţie, ea poate deranja viaţă curentă a 
omului, prin rememorări şi conduite involuntare. Acest rol al traumelor psihice s-a 
profilat deja în cursul Primului Război Mondial; şi s-a impus cu evidenţă după al 
doilea. Astfel s-a născut treptat conceptul „reacției de stres postraumatic”. În 
varianta standard al acesteia, scena psihotraumatizantă iniţială revine în conştiinţă 
într-o modalitate cvasi obsesivă şi preconştientă, inducând anxietate, trăiri 
neplăcute, psihopatologice. Având în vedere aceste evidențe, ultimele decenii au 
adus în dezbatere faptul că însăşi copilăria multor oameni poate fi marcată de 


importante psihotraume psihice efective. Acestea nu necesită, cel puţin nu toate, să 

fie refulate în inconştient, pentru a deranja conduita adultului; sau pentru a-l face 
mai sensibil la unele evenimente actuale. În plus, abuzurile intrafamiliale din 
copilărie nu au de ce să nege problematica identificărilor şi a introjectării 
imagourilor parentale, pe care a descris-o psihanaliza clasică. Ele se pot cumula. Şi 
încă, se pot adăuga de-a-lungul vieţii o serie de alte psihotraume şi probleme, ce se 
încrustează în structura psihică şi în memoria persoanei; la diverse vârste ale 


biografiei, dedublându-i autonomia agenţiei. Astfel, problema (psiho)-traumei şi a 


Chenar 34 
Interpretarea cognitivistă a relaţionărilor intrapsihice 


Psihanaliza a stimulat dezvoltarea psihologiei relaţiilor interpersonale şi studierea 
detaliată a ontogenezei psihice. În ultimele decenii cognitivismul a adus importante contribuţii 
la „cogniţia socială” susţinută de „creierul social”. Creierul uman are o capacitate Înnăscută de 
a recunoaşte figura umană (şi zâmbetul) având o propensiune spre aceasta. Pe parcursul 
primului an la sugar se dezvoltă privirea aţintită şi apoi cea conjugată cu a mamei, permițând un 
prim model de cooperare. La 8 luni sugarul recunoaşte imagoul matern ca un întreg 
semnificant, fapt ce permite declanşarea procesului de ataşament. La 18 luni el poate să-şi 
reprezinte o cunoştinţă neprezentă, imitând-o. lar la 3 ani, se conturează capacitatea 
mentalizării. 

Vârsta de 3-4 ani care marchează în psihanaliză conturarea Complexului Oedip, a fost 
subliniată şi de psihologia developmentală (Wallon, Piaget) ca fiind momentul în care copilul 
devine conştient de sine. Adică, ca identic cu sine, distinct de lume şi de alţii, pronunţând cu 
sens cuvântul „eu”. El va înţelege de acum înainte că „el însuşi” este autorul gândurilor şi 
acţiunilor sale („,agenţie,,) şi că trăirile îi aparţin („apartenenţa,,). Psihologia cognitivistă ce a 
elaborat în ultimele decenii „teoria minţii” - ToM, a nuanţat aceste observaţii prin analiza 
procesului de „cunoaştere a minţii celuilalt”. Copilul, care la această vârstă ghiceşte intuitiv 
intenţiile şi opiniile altuia în situaţie, înţelege că celalalt are o minte distinctă de a sa, dar 
asemănătoare cu propria-i minte. lar pe această bază, el poate negocia colaborarea. Dar, tradiţia 
psihanalizei aminteşte ca la 3-4 ani copilul poartă deja în sine alteritatea, în urma introjectării 
imagourilor parentale. Bowlby, părintele teoriei ataşamentului - ce a derivat din psihanaliză - , a 
sugerat prin anii 80 ai sec. trecut, că deja la sfârşitul primului an de viaţă copilul poate integra 
imagoul persoanei de ataşament în structura propriului psihism; fenomen pe care l-a etichetat 
„internal working model”. Această instanță ar reprezenta un cadru în care sunt integrate în 
prima copilărie, prin asimilare, imagourile diverselor persoane din anturaj; dar şi mai târziu, în 
cursul vieții adulte. lar această introjecţie preia, concomitent, şi valenţele relaționale ale 
acestora cu subiectul. Colaborarea între cognitivism, teoria ataşamentului şi psihanaliză, a 
dezvoltat un model al psihismului persoanei (Pincus, Benjamin, Horowitz etc.) în care, 
subiectul adult se relaționează cu alte persoane din exterior prin filtrul unor scheme de 
relaționare interioare. Care, derivă din introjectarea modelelor de relaționare ce se structurează 
biografic în urma experienţelor de viaţă, a identificărilor, învăţărilor şi a scenariilor interne de 
relaţionare. 

Ansamblul acestor cercetări desfăşurate de-a-lungul întregului sec. XX dezvoltă ideea 
intuitivă a lui Freud că fiecare persoană conţine în structura psihismului său alteritatea. Că aşa, 
cum formula filosoful Ricoeur la sfârşitul sec. trecut, fiecare om este un „eu însumi ca un 
altul”, (Soi memme comme un autre). Înțelegerea psihopatologiei psihozelor presupune aceasta 
viziune. pe care tb. disociative ne-o semnalează. 

„eului secund” a devenit mult mai nuanţată în psihopatologia recentă decât era pe 
vremea lui Janet şi Freud. 

Iar un fundal psihic sensibil, vulnerabilizat biografic, deschide calea pentru 
variate reacţii psihice, psihotraumatice actuale.(Chenar 30 ). Precum şi pentru 
conversii somatice; care practic se înscriu şi ele în tradiția patologiei histerice; şi 
încă, pentru aşa zisa patologie psihosomatică. Pe de altă parte, se consideră că 
astfel pot fi condiţionate şi alte manifestări, inclusiv cele ce sunt comentate în 
prezent sub eticheta tulburărilor disociative. 

Perspectiva în care evenimentele trăite şi nemetabolizate de-a lungul vieţii se 
suprapun şi se conjugă în structurarea sinelui, începând cu primii ani de viaţă, dau 
în prezent o imagine mai nuanţată a marcării identității şi vulnerabilității 
biografico-caracteriale a persoanei, decât era aceasta înțeleasă pe vremea lui 
Charcot; şi chiar a lui Freud. Identitatea biografico caracterială mai presupune, 
desigur, şi o infrastructură moştenită din biologie, care constă în primul rând din 
direcții de orientare operativă, etichetate tradițional ca „instinctive”. Şi la fel, ea 
include variate disponibilităţi de reacție, de montare şi poziționare atitudinală sub 
forma dispoziţiilor afectiv comportamentae, temperamentale (anxioase, agresive, 
expansive de elație, inhibat depresive etc.). Dar şi capacitatea de a asimila scheme 
cognitive şi comportamentale, prin învăţare şi descoperire. Modalităţile 
relaționărilor interpersonale pe care le sugerează axele ortogonale ale 
circumplexului interpersonal se bazează şi ele în mare măsură pe disponibilităţi 
înnăscute de relaţionare cu sine şi cu alţii, care sunt apoi desvoltate prin 
experienţele primilor ani de viaţă. Identitatea biografico caracterială ca parte 
centrală a identităţii persoanei, e flancată şi întreţesută cu identitatea 
psihocorporală şi cu cea socială, asigurând structura de fond a conştiinţei sale 
identitare. Dar şi a inconştientului şi preconştientului personal, aflat în spatele 


manifestărilor actuale, mai mult sau mai puţin autonome ale agenţiei sinelui. 

4.3 Tb.  disociative, reacțiile comprehensive, tulburările de 
personalitate şi psihoza. 

Către sfârşitul sec. XX, când s-a impus denumirea de tulburare disociativă 
pentru moştenirea patologiei histerice, reacțiile comprehensive anormale 
comentate de Jaspers la începutul veacului au fost acceptate şi ele în nosologia 
psihiatrică, printr-un capitol intitulat Tb. corelate traumei şi stressorilor. Tb. 
disociative au fost considerate ca apropiate de acestea, cele două capitole fiind 
plasate în DSM-5 şi ICD-11 una lângă alta. 

Manifestarea unor stări psihopatologice în corelație directă, nemijlocită şi 
relativ comprehensivă cu evenimente psihotraumatizante, a căpătat pe parcursul 
sec. XX o interpretare tot mai nuanțată, care ține cont şi de parametrii de fond ai 
terenului personalistic. (Chenar Cap. 3). E luată astfel în considerare 
vulnerabilitatea condiționată genetic, tipologia temperamental caracterială, precum 
şi mulți alți factori ce țin de istoria personogenetică, de sedimentarea 
evenimentelor trăite, biografice şi recente. Mai intră în joc învățări, competențele 
de coping cu stresorii, suportul social şi alți factori protectivi. S-a păstrat însă 
principiul jaspersian al semnificației comprehensive a reacției, în sensul că: - 
pentru evenimentele cu semnificație de pierdere, sunt fireşti reacțiile de retragere 
inhibată depresivă; - în urma frustrărilor şi provocărilor, apar reacții exploziv 
beligerante; - în fața amenințării şi pericolelor, subiectul reacționează prin 
comportamente de tip anxios fobic etc. Manifestările reactive histero-disociative 
urmau a-şi contura specificul în acest context. 

Dacă privim simptomatologia acestor tulburărilor ca urmaşă a patologiei 
histerice, din perspectiva reacțiilor psihice anormale primul aspect ce se impune 
spre comentariu e cel al leşinului psihogen. Acesta a fost abordat în continuitatea 
marei crize histerice a lui Charcot (care era însă mult mai complexă, exprimând 
uneori şi trimiterea la spirite). Şi la fel ca atunci, pe întreg parcursul sec. XX 


leşinul psihogen a fost diferențiat de marea criză epileptică (de “grand mal”). 

Principalele criterii invocate în diagnosticul diferenţial ce erau : - apariția în public 
în urma unui eveniment psihotraumatizant (cel mai des aflarea sau clarificarea unei 
veşti rele, care-i afectează subiectului poziția socială şi stima de sine); - pacientul 
anunţă că va leşina, apoi cade fără să se lovească, nu prezintă contracții tonico 
clonice la fel ca în criza de grand mal (unde acestea sunt urmate frecvent de 
mușcarea limbii, midriază şi abolirea reflexului rotulian şi plantar); - durata e mai 
lungă, fiind însoţite de obicei de tremurul pleoapelor, lacrimi, suspine; - contactul 
cu ambianța se poate păstra uneori, dar doar îngustat, printr-un singur canal 
relațional (ca în hipnoză); - revenirea e lentă, deseori cu oftaturi şi plâns. Leşinul 
psihogen are un caracter dramatic, e impresionant, adună multă lume în jur, care 
compătimește pacientul şi se străduie să-i dea un ajutor. 

Modelul de reacţie a leşinului psihogen e însă mai general decât contextul 
histeric disociativ; şi el a fost interpretat ca un simulacru de moarte. În acest sens 
de la începutul sec. XX, Claparede şi apoi Kretschmer au comparat această reacție 
cu “reflexul de moarte” (“totstelreflex”) din biologie; care e o strategie instinctiv 
adaptativă a individului aflat în mare pericol de a scăpa de predatori (care nu 
consumă cadavre). Dar, în leşinul psihogen strategia preconştientă a subiectului nu 
e de fapt de a se sustrage unui atac vital; ci, de a-i mobiliza pe alții să-l înconjoare, 
să încerce a-l ajuta, compătimindu-l, încurajându-l, valorizându-l. O trimitere la 
„totstelreflex” poate fi comentată însă în „stuporul reactiv”, în care subiectul 
rămâne imobil, hiperton şi areactiv într-o poziţie fixă, în condiţiile persistenţei unor 
pericole majore ( război cu mulți morţi, proiectile şi distrugeri în Jur, cutremure, 
incendii etc.). Reacția de stupor nu e de fapt adaptativă în sens existențial la om 
(subiectul trebuind să fie extras din situaţie de către alții, uneori cu efort). Efectul 
său constă în faptul că blochează accesul fluxului informativ insuportabil la 
conștiința evaluativă a subiectului (care nu mai poate suporta să-l prelucreze), 
deconectându-l pe acesta de ambianţă, într-o stare hipovigilă. De fapt, la om 


modelul stuporului se activează cel mai des în sindromul cataton şi în depresia 

profundă; deci în condiţii de psihopatologie ce întâlnesc orbita psihotiformă. 
Pentru leşinul psihogen amintitul model biologic ar putea fi invocat doar ca o 
eventuală sensibilitate crescută a unui model reactiv psiho-biologic general. 

In tradiția histeriei de conversie leşinul psihogen se corelează în schimb cu 
alte simptome corporale precum : mutismul, surditatea, amauroza (aparenta lipsă a 
vederii), pareze şi paralizii ale membrelor, anestezii etc.; manifestări ce marchează 
posibilitatea de relaționare şi încadrare în ritmul vieții cotidiene comunitare. 
Precum şi cu amnezia sau deplasarea dromomană hipoconştientă (stări 
crepusculare). Cel puţin o parte din aceste simptome au fost studiate de 
psihanaliză ca rezultând din elaborări inconștiente, derivate din scenarii 
conflictuale intrapsihice. Chiar dacă interpretările explicative psihanalitice pot fi 
considerate doar ca parţiale, ele atrag atenția că simptomatologia disociativă nu 
reprezintă doar o activare aberantă a unor stări dispoziţional comportamentale din 
fundal (de tip anxios fobic, agresiv conflictual, depresiv etc.). Ci, ea implică 
identitatea biografică a subiectului, angrenarea acesteia în scenarii relaționale 
conflictuale; care, ajung să se exprime uneori indirect, simbolic. Deci un al model 
decât cel al reacției comprehensive jaspersiene. În tradiţia acesteia se înscriu însă 
reacțiile acute şi prelungite ce apar după psihotraume ce ameninţă grav persona, 
care au ajuns sa fie circumscrise prin diagnosticul Tb. de reacţie de stres 


posttraumatic. 


Tradiţia patologiei histerice a marcat şi problematica tulburărilor de 
personalitate, pe care psihiatria din sec XX le-a acceptat ca o categorie nosologică 
distinctă. Charcot şi şcoala sa considerau că, în perspectivă caracterială, histericele 
aveau un imaginar bogat şi o sugestionabilitate crescută. Comportamentul lor era 
tradițional etichetat ca spectacular; iar atitudinea era de sumisiune, cu o crescută 


capacitate de imitare; inclusiv prin intermediul reprezentărilor imaginative. 

Chenar 35 


Caz; reacţie de leşin în context disociativ 


Andreea, are 19 ani şi e o fire sociabilă, expansivă. Îi place să se îngrijească de 
felul cum se prezintă în public şi petrece mult timp în faţa oglinzii, aranjându-şi 
aspectul, podoabele, îmbrăcămintea pe care o preferă colorată, chiar stridentă. 
Andreea ştie să povestească atractiv, punând mult suflet în ceea ce spune, astfel încât 
în societate e tot timpul în centrul atenţiei celorlalţi. Ea a avut timp de aproape un an 
un prieten, dar s-au despărțit, astfel încât acum nu are partener. Nu de mult timp a 
aflat că fostul ei prieten e pe cale să se căsătorească, tocmai cu o colegă de-a ei de 
facultate. Faptul a afectat-o, deşi în public a bravat tot timpul. Lucrurile nu merg prea 
bine nici cu facultatea. A avut două restanţe, iar din cauza absenţelor nu e primită la 
câteva examene. Tatăl ei, pe care-l idolatrizează, a aflat şi s-a arătatnemulțumit de ea. 

Într-o seară, fiind la o reuniune, una dintre colege i-a vorbit urât, a jignit-oşi 
i-a aruncat în faţă nişte acuzaţii care ţineau de viaţa sa intimă. Simona s-a emoţionat 
foarte tare, s-a retras pe balcon şi le-a spus celor de față că resimte o senzaţie de leşin. 
Apoi a simţit că îi amorţesc mâinile şi îşi pierde puterile: şi a căzut pe o canapea, 
nemaiputând să vorbească, tremurând şi încordându-se. Nu mai răspundea la întrebări, 
respira greu, gemând uneori şi curgându-i lacrimi din ochi. Ceidin jur s-au alarmat, au 
încercat să-i dea să bea apă, i-au frecat mâinile şi picioarele, s-au gândit să cheme 
salvarea. Dar după vreo jumătate de oră şi-a revenit. Pleoapele i-au tremurat, apoi a 
deschis ochii, privind mirată în jur şi părând că nu cunoaşte pe nimeni. Doar cu greu 
s-a putut apoi scula şi cineva a dus-o cu maşina acasă, unde o aştepta mama ei, căreia i 
se telefonase. 

Câteva zile nu a ieşit din casă, simțindu-se obosită şi fără chef. Apoi şi-a reluat 
viaţa obişnuită. Dar în societate nu mai avea vioiciunea de dinainte. A aflat între 
timp că fostul său prieten realmente se căsătoreşte. Aparent veselia i-a revenit, vorbea 
mult în societate, spunea glume, parcă era de nestăpânit. Dar de mai multe ori s-a 
întâmplat să plece dintr-un loc şi să nu ajungă direct la destinaţie, rătăcind câte o oră 
prin diverse părți; după care parcă se trezea, neștiind cum a ajuns acolo. Când s-a dus 
la un examen, după ce a tras biletul, nu a mai putut vorbi nimic privind în gol, deşi ştia 
răspunsul. Şi a rămas astfel o zi întreagă. Altădată s-a întâmplat să scape obiecte din 
mână sau pur şi simplu să nu-şi poată mişca mâna dreaptă. 

Au fost consultaţi medicii. Neurologii au făcut examinări amănunțite care au 
exclus o patologie a creierului. Până la urmă s-a pus diagnosticul de tulburare 


Disociativa conversivă şi a început un tratament psihoterapic. 

Ceea ce a atras atenţia psihopatologilor din sec. XX la aceste persoane a fost 
aspectul hiperexpresiv şi captativ al manifestărilor; teatralismul prin care ele atrag 
mereu atenţia asupra lor, plasându-se în centrul atenţiei, creând mereu evenimente 
pe care le centrează. Hiperemotivitatea pe care o exprimă era însă lipsită de trăiri 
subiective autentice, empatice, de suferinţă şi bucurie adevărată; apărând mai mult 
ca o mimare a acestora. Timpul prezent e potenţat, însă nu ca trăire interioară; ci ca 
eveniment social strident, ce adună privitori. Nevoia continuă de spectatori îl face 
pe histrionic să fie sumisiv şi maleabil faţă de preferințele celorlalți, cărora se 
adaptează; şi cu care e mereu de acord, pentru a-i menţine în orbita sa. Faptul a 
sugerat etichetarea sa ca şi „„cameleonic”, în sensul de a nu avea un punct de 
vedere propriu, susținându-l mereu pe al celorlalţi. Totuşi, histrionicul nu-şi 
subordonează complet propria agenţie unei unice persoane puternice, la fel ca în 
cazul TP dependente. Având astfel de caracteristici, persoanele aparte ce gravitau 
în aria tradiţiei patologiei histerice au fost numite „histrionice”, după o expresie ce 
desemna actorul de comedie în spectacolele din antichitate. 

TP histrionică e comentată în DSM-5 prin tendinţa continuă a subiectului 
de a atrage atenția asupra sa printr-un comportament hiperexpresiv, provocator, 
inclusiv în arie sexuală. Spre deosebire de persoanele senzitiv suspicioase ce sunt 
deranjate dacă sunt privite de alţii, histrionicul preferă o poziție de centralitate 
socială. El caută să se facă observat prin îmbrăcăminte stridentă, prin mimică, 
gesturi teatrale, vorbire afectată, exagerarea expresiilor emoţionale. TP histrionică 
e plasată în DSM-5 in Clusterul B, alături de TP marginală (,,borderline”), 
antisocială, narcisistă; TP cu care ar putea fi comparată. 

Prin comparaţie cu histrionicul, TP marginală preferă cantonarea la o relație 
intimă cu ataşament cvasifuzional; în raport cu care, trăirile sale se manifestă cu 


intensitate, oscilând între sumisiune totală cu idealizare, furie agresivă, indiferenţă 

rece, ruşine, anxietate suspicioasă. Comportamentul e uneori spectacular, dar în 
aria privată a vieţii. 

Încă de pe vremea lui Charcot s-a remarcat la persoanele histerice prezenţa 
unui imaginar bogat. În cazul TP histrionice e vorba însă şi de transpunerea 
trăirilor mnestico imaginative în limbaj, în planul narativităţu. Histrionicul nu doar 
are un imaginar bogat; ci şi o capacitate de a povesti atractiv, captarea situațională 
a atenţiei altora putând fi realizată prin narațiuni. Se poate manifesta astfel un 
comportament seductiv şi manipulativ, apropiat de cel al psihopatului escroc. (E 
vorba de cazuri ce se plasează în cadranul superior, asertiv, al circumplexului 
interpersonal, spre deosebire de varianta tradițională a nevrozei histerice, 
caracterizată prin sumisivitate şi sugestionabilitate crescută). Apoi, talentul de 
povestitor a celor cu TP histrionică nu e doar susţinut de imaginarul bogat, ci şi 
deformat de către acesta. Histrionicul apare în naraţiunile şi evocările sale mereu 
ca aflându-se în mijlocul evenimentelor, ca erou al unor întâmplări excepționale, 
dramatice, uneori extraordinare şi neverosimile. E vorba de ceea ce psihopatologia 
din sec. XX a consemnat sub denumirea de confabulaţie (deformarea imaginativ 
megalomană a amintirilor) şi mitomanie (autoplasarea narativa în scenarii 
fantastice relatate ca adevărate). Se cere subliniat la acest nivel că, în mod firesc, 
identitatea unei persoane include prin definiție durata istoriei sale biografice; fapt 
ce implică şi condiția sa de personaj narat, de către alții sau de către sine. Intrarea 
subiectului în instanţa narativităţii nu e o excepţie, ci o caracteristică intrinsecă a 
persoanei sale, prin intermediul căreia el se conectează cu câmpul relaționărilor 
sale interpersoanele semnificative, care în mod firesc îl comentează şi îl 
caracterizează; dar şi cu câmpul personajelor narative din instanţa teoreticului 
cultural. 

Revenind la confabulație şi  mitomanie şi desfăşurări în plan imaginativ, 
acestea se pot corela şi cu tendințe megalomane, pe care histrionicul le poate 


împărtăşi cu TP narcisistă, plasată tot în Clusterul B; şi care e caracterizată printr-o 

exagerată părere bună despre sine pe care subiectul o pretinde şi altora. În tradiția 
psihopatologică a sec.XX se poate aminti la acest nivel cadrul nosologic denumit 
„pseudologia fantastică”. Acesta se referea la persoane ce relatează despre sine o 
istorie biografică, identitară şi de evenimente trăite, care sunt evident fabulate, 
extraordinare şi neverosimile, de obicei cu încărcătură megalomană. Unele din 
aceste cazuri se intersectează cu psihopatul escroc cu tente megalomane; iar altele 
cu delirul. Intersecţia cu delirul, deşi posibilă, e însă la acest nivel minoră. 
Persoana histrionică ce se transpune în scenariile fantastice pe care le povesteşte, 
ca în pseudologie, nu le trăieşte efectiv, sub spectrul convingerii (la fel ca Don 
Quijote). Povestind altora, în prim plan trece componenta de raportare nemijlocită, 
actuală, de impresionare spectaculară a celorlalți, în cadrul situaţiilor vieţii 
cotidiene; cu păstrarea testării realităţii. 

Psihiatrii au identificat constant pe parcursul sec. XX şi o patologie de tip 
psihotic în aria tulburărilor histero-disociative. Un model ce a devenit clasic e cel 
al lui Janet (1904). Acesta în studiile sale privitoare la histerie şi personalități 
multiple abordate prin intermediul hipnozei, a delimitat cazuri în care se 
manifestau comportamente neadecvate, intense halucinaţii vizuale şi auditive. 
Precum şi o ideaţie aberantă, cu referință la evenimente biografice; dar şi la 
personaje socio culturale sau mitico sacrale. În fazele sale „psihotice”, histericul 
era desprins de ambianţă într-o manieră mai complexă decât în detaşarea din 
transă ( cu posesiune), absorbit fiind de trăirile şi de tematica sa, pe care o exprima 
destul de vizibil.. Un rol important era acordat şi simptomelor de depersonalziare şi 
derealizare, care erau pe atunci recent descrise, neavând un statut nosologic bine 
precizat. 


Modelul interpretativ a lui Janet se baza pe neintegrarea suficientă şi 


armonică în memoria biografic identitară a persoanei a unor episoade de viaţă 
conflictuale, la care subiectul se raportase biografic cu o anumită identitate 


relațională. După autorul francez, personalitatea normală ar integra în structura sa 

mai multe dimensiuni identitar relaţionale, corelate experienţelor trăite şi 
preocupărilor importante. (Janet a studiat prin hipnoză nu doar dubla personalitate, 
ci şi subiecţi cu personalităţi multiple). În cazul psihozei, în urma unor 
circumstanţe aparte, s-ar produce o „disociere”a personalităţii, în urma căreia o 
sub-structură identitară particulară corelată unor experiențe traumatice, s-ar 
detaşează de ansamblu, impunându-se în prim plan, cu propria ei agenţie. 
Autonomia de ansamblu a agenţiei sale scapă astfel de sub controlul subiectului, el 
simțindu-se controlat de o alteritate, cu sentimentul dedublării. Episodul psihotic 
nu se manifestă deci ca o reacție comprehensibilă la o situaţie actuală stresantă; ci 
ca desprinderea din structura identitar biografică a unei dimensiuni identitare 
anume, ce se impune în prim plan. Reintegrarea sinelui disociat în personalitatea 
de ansamblu - demers ce poate fi realizat psihoterapeutic - ar reduce episodul 
psihopatologic. 

Viziunea oarecum simplistă şi schematică a lui Janet, precede complexa 
elaborare a psihanalizei lui Freud, ce trimite la experienţele biografice 
preconştiente din prima copilărie şi la elaborarea psihismului centrat de eu prin 
scenarii complexuale. De asemenea, doar mult timp după elaborările sale s-a 
acceptat psihopatologia reacțiilor anormale; şi mai ales cea de stres posttraumatic, 
în care amintirile se pot reactualiza pregnant. Dar, schema de fond a lui Janet s-a 
păstrat. Mai ales că autorul francez făcea trimitere în cazuistica sa şi la cazuri de 
psihotici histerici care invocau fiinţe supranaturale. 

După declinul histeriei lui Charcot în prima jumătate a sec. XX, această 
viziune asupra psihozei histerice s-a estompat şi ea, impunându-se nevroza 
histerică din interpretarea lui Freud. După cel de al Doilea Război Mondial tema 
psihozei histerice a fost însă reluată episodic. ( de ex. de psihiatrului olandez 


Hugenholtz -1946 - iar în SUA de Hollander şi Hirsch -1964, 69 -). Tulburările 
psihotice din histerie au fost comentate predominant în marginea tulburărilor de 

transă şi a celor identitare cu amnezie. Spre deosebire de persoanele ce prezintă 


bufeuri psihotice scurte de tip schizofren, cei cu episoade psihotice de tip histeric 


Chenar 36 
Psihoza disociativă 
Cazuistică 


O femeie de 40 ani se internează (2006) cu o stare de mutism şi un tablou halucinator 
delirant. Este de mai mult timp tratată pentru episoade depresive, iniţial subclinice şi apoi cu 
depresie majoră, personalitatea fiind etichetată ca histrionic dependentă. Cu ocazia internării 
actuale comunică iniţial doar în scris, notând: “nevorbitul nu e din gât ci din cap, acolo e un 
piticuţ care nu-mi dă pace...nu mă lasă să vorbesc, parcă aş fi băgată într-o gelatină din care 
nu mai pot ieşi...totul în jurul meu e un vis...plutesc, picioarele nu-mi ating 
pământul....valuri de apă trec peste mine şi sunt albastre...oamenii sunt transparenţi...totul 
mi-e confuz....capul îmi este tulbure..nu mai ştiu să leg sunetele...să spun un cuvânt...”. 
Peste câteva zile scrie: “piticul a plecat....dar a lăsat un gol în mintea mea, un gol imens....cu 
ce o să se umple?...cu cuvinte, cred...în curând am să vorbesc şi domnul doctor se va 
bucura...numai că din gelatină încă nu am ieşit...” 

În text se mai regăsesc idei senzitiv relaţionale şi de ostilitate din partea altora. La un 
an după remisiune (2007), după un eveniment de viaţă (decesul unei rude) reapare mutismul. 
Trăirile pacientei, scrise şi apoi comunicate verbal, sunt acum mai bogate intervenind mai 
multe halucinaţii vizuale şi auditive. Piticul din cap reapare: “îl am în ceafă, în partea dreaptă 
şi-mi impune când să mănânc şi când nu, când să stau în pat şi când Jos...”. Afirmă că în 
baie, când face duş apare un om de gelatină cu pantaloni albaştri care iese din pereţi şi îi cere 
imperios să asiste...ea i-a dat voie cu condiţia să n-o atingă....totuşi el îi pune mâna pe umăr, 
pe burtă, o împinge afară, uneori vrea să o înece. „Ulterior, acest om din baie rămâne o 
tematică halucinatorie persistentă, îi vede umbra, ochii pe tavan. 

Cu ocazia frecventelor reinternări ulterioare pacienta relatează variate halucinaţii 
vizuale: ...” jumătăți de oameni pe deasupra uşii...un şarpe mare ce-i aţine calea — sau iese 
dintr-o carte, i se încolăceşte în jurul picioarelor şi nu o lasă să meargă, îi intră în ochi...vede 
două mâini păroase, negre, cu unghii lungi, întinse spre ea să o prindă... vede o oglindă mare 
în care, apare o pădure în stânga şi în dreapta o pată mare de sânge...vede oameni ce se 
plimbă prin camera ei.,„.un bibelou sub formă de clown se uită la ea şi-i spune că e 
urâtă descrie trăiri din seria depersonalizare/derealizare : obiectele se fac când mai mari 
când mai mici...ea se face mică şi ar putea intra sub aragaz. Prezintă ulterior şi stări 
dromomane disociative urmate de amnezie. Simptomatologia e constantă în ultimii 9 ani. 

Comentariu: Simptomatologia halucinator delirantă apare la o personalitate histrionic 
dependentă, cu multiple psihotraume în biografie, începând din mica copilărie. Sunt prezente 
simptome din serie disociativă: depersonalizare, conversie somatică (mutism) amnezie 
dromomană; imaginarul bogat susține halucinaţii predominant vizuale, care, deşi au conţinut 
relațional, nu se exprimă într-o modalitate paranoidă clasică; halucinaţiile auditive, 
imperative şi comentate sunt în plan secundar fiind corelate cu cele vizuale. Cazul poate fi 
comentat din perspective unei tulburări delirante (halucinatorii) persistent de model disociativ 
(în sensul tradiţionalei psihoze histerice). 

se manifestau la persoane cu relaţionări interpersonale dezvoltate şi cu tendinţă la 
dependenţă. 

Către sfârşitul sec. XX când terminologia s-a schimbat, a început să se 
vorbească de psihoze disociative. Aceasta au fost corelate mai ales cu "tulburările 
disociative complexe”, care gravitează în jurul tulburărilor de _ identitate. 
Psihopatologii olandezi ( ) au elaborat şi o conceptualizare mai riguroasă a 
acesteia, ca o tulburare corelată psihotraumelor încorporate într-o „disociaţie 
structurală a personalităţii”. Autorii ce s-au ocupat de psihozele disociative insistă 
asupra sentimentului frecvent al pacienţilor că în interiorul corpului şi psihismului 
lor se afla o altă persoană (sau instanță personalistă). În cursul episoadelor 
psihotice sunt prezente comportamente orientate spre scop aberante, pe care 
subiectul îşi dă seama că nu le poate controla. Orientarea şi relaţionarea în raport 
cu ambianța şi cu propriul sine e deficitară în diverse grade. Subiectul retrăieşte 
aspecte ale unor scene traumatizante, frecvent cu reprezentări vizuale pregnante. 
Sunt prezente diverse idei neobişnuite şi halucinaţii, în special sub forma unor 
voci ce i se adresează direct sau îl comentează din interior; şi a unor influenţe 
resimţite din partea „alterităţii interioare”; care îi induc sentimentul de pasivitate. 
Autorii comentează o frecvenţă crescută în psihozele disociative a simptomelor de 
depersonalizare/derealizare şi a celor de transparenţă influenţă, denumite în prezent 
„simptome de prim rang Schneider”. 

Tradiţia psihozelor histerice şi disociative merită avută în vedere în prezent, 
după ce în sec.XX patologia psihotică a fost centrată pe schizofrenie şi pe mutaţia 
realizată prin „delirul primar”. În aria psihozelor disociative, deşi se manifestă 


elemente biografice ale unor trăiri traumatizante din trecut, e frecventă trăirea unei 

dedublări, a relaţionării cu o alteritate interioară în genere; care tradițional trimitea 
spre posesia de spirite supranaturale. Ori, aceste spirite — demoni, zei, ce reapar şi 
în prezent în stările disociative de transă cu posesiune - sunt personaje ce fac parte 
din aria „teoreticului cultural”. Este una din importantele provocări ale cazuisticii 
psihopatologice disociative faptul de a putea scoate în evidenţă că, psihismul 
oricărei persoane umane include în propria-i structură psihică alteritatea, cu 


trimitere spre dimensiune culturală a personajelor. 


4.4. Specificul tb. disociativ histerice în perspectiva psihopatologiei 
evoluționist culturale. 

Atât în antichitate cât şi după Renaştere, histeria a fost comentată de medici în 
marginea epilepsiei, referinţa de bază fiind la marea criză de leşin. Dar preocuparea 
față de histerie a medicinii europene de după Renaştere — între Sydenham, Charcot 
şi Freud — a scos în relief faptul că în această tulburare aspectul specific îl 
reprezintă nu atât simptomatologia pozitivă, ci modul în care ea se manifestă, în 
plan relaţional, interpersonal. Adică stilul hiperexpresiv, captativ şi sumisiv, 
metalimbajul care solicită sprijin afectiv; adică apelul la atenţie, protecţie, 
susținere, îngrijire din partea anturajului. Willis insista asupra acestei 
hiperexpresivităţi corporale generale, însoţită de rotirea capului şi ochilor, deseori 
de râs. lar Sydenham constata şi el că „femeile histerice râd şi strigă fără motive 
reale, adunând astfel lumea în Jur”. O astfel de atitudine de solicitare a ajutorului — 
pe care criza de leşin o sugera oricum odată cu mimarea morţii - e însă şi o condiţie 
generică a stării de om bolnav, slab, neputincios, (Chenar 26); a cărei rădăcină 
psihologia evoluționistă o descoperă în comportamentul animalelor. Problema a 
început să fie studiată sistematic în sec. XX în cadrul etologiei; şi dezvoltată în sec 
XXI odată cu psihopatologia evoluționist culturală. 

Psihologia animală a evidenţiat stereotipii comportamentale prin care 
animalele se sustrag pericolelor vitale. E vorba în primul rând de fenomenul bine 


studiat în etologie de „mimare a morții” („„totstelreflex” în formulare germană). 

Când se află în pericol vital, animalul intră în nemişcare, ca şi cum ar fi mort. Cele 
mai multe specii nu mănâncă victime pe care nu le-au vânat direct; aşa că un 
predator lasă în pace un astfel de individ. Pe această temă în folclor s-au dezvoltat 
o serie de istorioare cu vulpea care "face pe moarta” pentru a păcăli. La începutul 
sec.XX psihiatrul german Kretschmer şi psihologul elveţian Claparede au 
interpretat leşinul histeric ca un echivalent al simulării morţii din biologie. 
Trimiterea, deşi parțial sugestivă pentru leşinul psihogen, reprezintă însă un model 
general şi primitiv de reacție, pe care criza histerică îl evocă doar marginal, ca pe 
un cadru general; căci ea are ca finalitate subjacentă nu îndepărtarea unui agresor, 
ci atragerea factorilor de suport şi salvare. Moştenirea modelului reactiv din 
„totstelreflex” trimite mai de grabă spre manifestări psihopatologice de tip letargic; 
sau, mai ales, de stupor. Stuporul, constând în păstrarea unei poziţii fixe cu 
areactivitate la stimuli, deşi poate fi întâlnit şi în condiţii reactive de pericol, îl 
regăsim în sd. cataton şi în depresia gravă; care sunt de obicei condiţii psihotice. 
Tot în biologie se manifestă însă - intraspecific de data aceasta — o reacţie 
de sumisiune cu nemişcare în caz de eşec în confruntare; ce funcționează ca un fel 
de „declarație de înfrângere”. Un câine învins în luptă cu altul se lasă pe spate, 
exhibându-şi organele sexuale sensibile. Şi acest model biologic ar putea sta, 
parțial, in spatele crizei de leşin psihogen. Apoi, s-a remarcat că puii şi copiii, prin 
însăşi dimensiunile şi forma lor corporală, inhibă agresivitatea, stimulând în primul 
rând comportamente de joacă; şi în general, atitudini şi relaţionări neagresive. 
Regresia spre comportamente infantile, ce a fost observată la histerici, ar trimite şi 
spre o astfel de interpretare. Într-o comunitate de oameni ce cooperează, boala, 
rana, incapacitatea fizică, suferința, declanşează spontan manifestări de grijă, 
protecție şi sprijin. Ideologia milei şi dragostei pentru aproape, amplifică astfel de 
atitudini protective şi grijulii. Care, de altfel, sunt susținute şi de o normativitate 


socială elaborată. 

Starea de boală şi suferință este, la om, prin ea însăşi, expresivă pentru un 
apel de ajutor. Desigur durerea şi alte trăiri subiective nu sunt uşor de evaluat de 
către alţii. Ele pot fi apoi răbdate, capacitatea de a le suporta fiind diferit repartizată 
între oameni. Pe de altă parte, emoția durerii şi suferinţei poate fi exprimată uneori 


mai pronunţat, cu intenţia deliberată de a-i impresiona pe alţii. 


Chenar 37 


Condiţii relaţionale puse tradiţional în legătură cu simptomatologia histeriei şi a 
tulburărilor derivate 


A.Imitarea (sugestia, autosugestia) unei simptomatologii patologie care e 
percepută de ambianţă şi o impresionează. Aceasta s-ar putea realiza: Inconştient, 
preconştient; Deliberat, simulare, minciună; Contagiune colectivă (epidemie psihică) 


B. Exacerbarea (ca intensitate şi durată) a unei simptomatologii reale. Aceasta s-ar 
putea realiza ca: Rentă afectivă secundară — pentru a obţine protecţie, afecţiune, tratament 
preferenţial, rentă financiară; alte avantaje psihosociale 


C.Sugestia directă din partea altei persoane dominatoare 

În stare de veghe, sub hipnoză, posthipnotic, prin ordine explicite, aluziv 
Simptomatologia din aria tradiționalei histerii şi a tulburărilor corelate 
D. Consecința unei emoţii puternice, psihotraume majore (colective) 
Reacţii directă la stres; reacţia de stres postraumatic 


E. Biografie încărcată de psihotraume semnificative ce se cumulează ca un „corp 
străin intrapsihic” 
„Ideea fixă preconştientă” în sensul lui Janet 
Subiectul „plânge cu organele corpului” 
F. Mecanismele psihanalizei freudiene 
Histeria de conversie 
Scenarii relaţionale inconștiente 


ce duc la conflict intrapsihic 


în spatele biografiei narative 

Aceasta este schema generală în care s-au plasat de la început tulburările de 
tip maladiv puse în joc de histerie. Ele fac parte dintr-un grup de manifestări care 
sunt condiționate în mare măsură reactiv, conflictual, emotiv, mimând — pe lângă 
leşinul ce trimite spre moarte şi sufocare - boli reale şi cunoscute; mai ales tb. 
neurologice, deficite senzoriale şi motorii, care afectează comportamentul 
adaptativ. Simptomatologia histeriei de conversiune somatică se manifestă pe 
fondul unei atitudini pasive, de supunere, de predare şi solicitare de ajutor a 
pacientului. 

Dar manifestările corporale de tip maladiv din aria tradiționalei histerii nu 
erau doar pur şi simplu imaginate şi mimate. Ci ele puteau porni de la disfuncţii 
reale, chiar dacă minore, unele declanşate emotiv. Acest aspect a ieşit în relief pe 
parcursul sec. XX când a început să se acorde importanţă tot mai mare patologiei 
psihosomatice. Dacă deja în cursul Primului Război Mondial Babinski a încercat să 
diferențieze disfuncțiile corporale vegetative, fiziopatice, consecutive stresului, de 
hiperexpresivitatea unor comportamente motorii de tip histeric, în cursul celui de al 
Doilea Război Mondial, studii sistematice au dezvoltat această direcţie de 
interpretare. Astfel, în armata britanică, în condiţiile supunerii la acelaşi stres, 
soldaţii proveniți din Regatul Unit manifestau predominant tulburări 
psihosomatice, pe când cei proveniți din colonii, comportamente de tip 
hiperexpresiv histeric. În acelaşi sens poate fi comentată scăderea progresivă a 
manifestărilor histeriforme tradiţionale şi creşterea celor psihosomatice în ţările din 


„lumea a treia”, pe parcursul schimbării stilului de viaţă odată cu industrializarea şi 

urbanizarea. Astfel încât, la începutul sec.XXI la populaţia urbană tabloul clinic al 
histeriei lui Charcot a devenit tot mai rar. 

A fost deja comentată interpretarea antică a histeriei ca derivând din 
dislocarea modelului şamanic specific societăţilor de vânători, în lumea agricolă tot 
mai civilizată a Greciei. Acest model aduce în scenă, pe deoparte mimarea morții 
de către şaman, constând în leşinul pseudo epileptic, cu o stare de vigilitate 
„secundă” , care-i permite călătoria în lumea spiritelor . Pe de altă parte, un amplu 
tablou de patologie psihosomatică, nediferențiat şi mobil, afectând multiple arii 
psihocorporale într-o manieră grosieră şi impresionantă: pareze, mişcări 
involuntare, sufocare, mutism etc.; care ar trimite spre pacienţii pe care şamanul 
trebuia sa-i vindece. 

Se ridică însă şi problema stărilor disociative ambulatorii şi a dublei 
personalităţi, care fac parte şi ele din recuzita histeriei lui Charcot; dar în legătură 
cu care literatura medicală antică nu ne spune mare lucru. Pentru acestea, o 
sugestie destul de evidentă pare a rezulta din includerea în actualele manuale de 
diagnostic (mai ales în ICD-11 dar şi în DSM-S) la capitolul Tb. disociative, a 
stărilor de „transă cu posesiune”. Pe parcursul trăirii acestora, într-o stare de 
semivigilitate cvasihipnotică („stare de conştiinţă secundă”) subiectul resimte că 
identitatea şi agenţia sa e preluată de o ființă supranaturală, de un spirit, zeu. În 
istoria culturii spirituale situaţia se întâlneşte cel mai tipic în religiile de mistere — 
aşa cum era şi cultul lui Dyonissos pe vremea Greciei antice —, în care ritualul 
incantaţiei duce tocmai la inducerea unor astfel de trăiri de tip transă, care 
facilitează accesul la instanţa supranaturală a Zeului. Ceva similar nu apare însă 
printre simptomele inițiale ale histeriei medicinii greco-romane. O explicație ar 
putea fi faptul că, pe atunci o astfel de cazuistică tocmai se forma, odată cu intrarea 
în transă a celor ce intrau în procesiunea Marilor Dyonissiaci. În perioada 
Renaşterii în schimb, când nu mai funcționau religiile de mistere, tulburările 


ambulatorii de tip somnambulism au fost înregistrate ca stări patologice corelate 


193 


epilepsiei şi histeriei. Ele erau considerate acum, dat fiind interesul crescut în 
epocă faţă de astrologie, ca datorate influenţei crescute a planetelor asupra unor 
oameni („lunatici” „saturnieni”,). Totuşi, comportamentele hipnoide nu au atras 
inițial în mod deosebit atenția comunităţii şi medicilor, dat fiind faptul că 
manifestările convulsive şi hiperexpresive motor — care erau atribuite posesiunii 
demoniace - erau mult mai spectaculare. Dar în sec.XIX, după ce messmerismul şi 
hipnoza au demonstrat că simptomele motorii şi convulsive pot fi influențate prin 
sugestie la fel ca şi în stările de hipnoză, ele au început să capteze interesul 
psihopatologilor. Mai ales că, se dovedeau a se corela cu spectaculoasa problemă a 
dublei personalități; care se afirma acum pe scena agorei publice, alături de 
spiritism. Întreagă această istorie din istoria culturii modernităţii Occidentului, se 
desfăşoară însă în paralel cu o ascensiune a Raţiunii, care marginalizează acum 
credinţele în zei şi spirite. 

Totuşi, în tot acest timp precum şi în prezent, în multiple locuri din lume a 
persistat şi persistă credinţa în zei şi spirite, în posibilitatea ca acestea să posede 
oamenii. Astfel încât, globalizarea ne obligă să nu ignorăm nici în zilele noastre 
stările de transă cu posesiune. Ba mai mult, probabil că „stările secunde” ce au 
fost interpretate după Renaștere ca „somnambulism” (al lunaticilor), ar putea fi 
acceptate explicit ca moştenitoare a menţționatelor stări de transă, în care subiectul 
ce era cuprins de entuziasmul colectiv se transpunea într-o lume specială, in 
apropierea zeului mitic (la fel cum şamanul călătorea în lumea spiritelor). Lume 
diferită de cea cotidiană. S-ar identifica astfel o orbită antropologică aparte, ne- 
onirică, a stărilor particulare de conştiinţă în corelaţie cu reprezentări cultural- 
spirituale, ce ar putea face mai comprehensibil scenariul delirant, ce absoarbe 
subiectul în cazul psihozei. Subiect ce se transpune, în aceste cazuri, într-o condiţie 
identitară de personaj aparte, dintr-o lume cvasifictivă. În cele din urmă sec. XIX, 
cel în care s-au afirmat cu pregnanţă dubla personalitate şi stările disociative de 


conştiinţă, a fost şi epoca în care delirul s-a decantat ca entitate psihopatologică 

independentă şi majoră, desprinzându-se - sub eticheta de „paranoia”- , din 
milenara sa convieţuire cu melancolia şi mania. 

Lăsând la o parte diversele interpretări, din perspectivă evoluționistă şi a 
istoriei culturale, patologia disociativă - considerată ca plasată în tradiţia medicală 
a histeriei - ne relevă o faţetă a psihismului uman în care acesta se manifestă 
externalizat, cu o identitate fragilă, dedublat şi centrat pe o relaţionare cu o 
alteritate (de tip uman) într-o modalitate pasivă, apelativ-captativă. Şi aceasta, 
pentru a primi un sprijin din partea respectivei alterității, fie ea spirit sau om. 
sensul raportării perceptive diferenţiate la ambianţă; fapt ce permite imaginarului 
să fie mai activ. lar autonomia agenţiei scapă de sub controlul acestei persoane 
dedublate şi fragilă identitar, predându-se alterităţii. 

Acest profil al patologiei disociative (histerice) se cere pus în oglindă cu cel 
al unei alte tulburări psihice majore, cea obsesiv compulsivă. Tulburare în care, 
psihismul persoanei apare de asemenea ca dedublat, însă în manieră egodistonă; şi 
autocontrol chinuitor al propriei agenţii. 

Un cadru semiologic oareşcum intermediar între tb. disociative şi cele 
obsesiv compulsive îl reprezintă sindromul de depersonalizare/derealizare; care în 
actualele clasificări e inclus în grupajul tulburărilor disociative. În acest sindrom 
subiectul se autopercepe lucid şi analitic, cu sentimentul că e străin de propriul 
corp şi de propriul sine, de propria memorie şi identitate („eu nu mai sunt eu”); 
precum şi de ambianţă. Această simptomatologie nu se regăseşte însă în referinţele 
la tradiționala histerie antică. Iar atitudinea reflexivă de autopercepție lipseşte din 
celelalte tb. disociative ale sistematicii actuale. Descrierea depersonalizării datează 
de fapt din sec. XIX, sindromul fiind corelat inițial cu variate contexte 
psihopatologice. La începutul sec. XX el a fost implicat de Jaspers în geneza 


delirului primar. Depersonalizarea şi derealizarea se regăseau pe atunci şi alături de 

patologia obsesională, de ex. în cadrul „psihasteniei” lui Janet; în care era prezentă 
alături de simptome anxios fobice şi obsesiv ruminative, în contextul unei 
pronunţate îndoieli autoanalitice şi hiperreflexive, a unui autocontrol chinuitor al 
propriei agenţii. Căci în obsesionalitate, dedublarea subiectului nu constă în 
predarea sa către o alteritate; ci în confruntarea disperată cu sine însăşi. 
Sentimentul depersonalizant al pierderii identităţii cu sine însuşi poate fi însă 


poarta de intrare spre metamorfoza sa delirantă. 

Anexă la Capitolul 4 
Tulburări corelate traumei şi stresurilor 


În ultima ediţie DSM-5 (2013) există un capitol intitulat Tulburări datorate 
stresului şi traumei, plasat înaintea celui consacrat Tulburărilor disociative; care 
sunt şi ele creditate ca fiind parțial determinate de traume psihice. Acest capitol nu 
exista în ediția princeps a DSM-III (1980) deşi unele din tulburările incluse acum 
erau şi atunci descrise, dar plasate în alte capitole. Când s-a lansat, DSM-III s-a 
autoproclamat ca “neutru d.p.d.v. teoretic în perspectiva etiopatogenezei”; ceea ce 
însemna că includerea în diagnostic a condiționării psihosociale a unei categorii nu 
ar fi trebuit să fie utilizată. Totuşi, încă de la începutul sec.XX Jaspers a conturat 
cadrul posibil al “reacțiilor psihopatologice comprehensive anormale, cu exemple 
din stările anxioase consecutive spaimei sau cea de doliu prelungit, cu trăiri 
depresive. Acestea se plasau la un pol opus faţă de Tulburările de personalitate. 

Reacţiile comprehensive anormale se instituie nemijlocit în urma trăirii de 
către subiect a unui eveniment cu o semnificație deosebită pentru el, foarte 
impresionantă. Reacţia este comprehensibilă ca şi conţinut, adecvată ca stil de 
manifestare dar extrem de intensă şi prelungită. Dacă cauza sa încetează, reacția se 
retrage treptat. Şcoala psihopatologică germană (Schneider,  Muller-Sur, 
a oamenilor la semnificaţiile receptate; precum şi asupra vulnerabilizării 
subiectului prin cumularea în preconştient a unor psihotraume nerezolvate într-o 
perioadă determinată de timp. La această sensibilizare, s-ar adăuga apoi, marcarea 
persoanei de-a lungul întregii sale biografii prin evenimente stresante şi influenţe 
psihice negative. Precum şi o vulnerabilitate genetică crescută, care poate induce 


je ou. 


d. ou... 


specifice de reacţie, de ex. în manieră sezitiv relațională („Personichkeitreaktion). 
Ulterior, psihopatologii scandinavi au introdus conceptul de psihoză reactivă. În 
ultimele decenii au existat dezbateri aprinse în mediile de specialitate americane pe 
această temă, mai ales datorită curentului de idei ce lupta împotriva stigmatizării 
prin etichetare diagnostică psihiatrică. Se argumenta că, dacă trăirile reactive fireşti 
sunt acceptate - de la o anumită intensitate - ca diagnostice psihiatrice, atunci 
poarta abuzurilor ar fi deschisă, limitele fiind greu de stabilit. 

Problema a devenit între timp si mai complicată prin faptul că parametrii 
clasici ai definirii reacției psihopatologice — corelația nemijlocită cu psihotrauma, 
comprehensibilitatea răspunsului, remiterea treptată după încetarea stresului — au 
fost completate în cadrul doctrinei vulnerabilitate/stres cu noi perspective, care 
estompau distanţa față de tradiționala patologie etichetată ca “endogenă”. Ca prim 
pas s-au acceptat în ecuaţie, raportul dintre parametrii evenimentului stresant şi 
vulnerabilitatea subiectului, în care intervine genetica, suferințe biologice şi 
rezultatele cumulative ale experienţelor negative ale vieții. 

Apoi, pe lângă clasica psihotraumă constând din ameninţare, agresiune şi 
pierdere s-au evidenţiat valenţele psihotraumatice ale frustrării, eșecului, 
schimbărilor de viaţă, a substimulărilor şi a psihotraumelor minore prelungite din 
ambianța proximă. Un rol deosebit l-a jucat mai ales introducerea conceptului de 
“schimbare de viaţă”; constatându-se că aceasta poate decompensa un subiect 
vulnerabil, chiar dacă ea este dorită şi pozitivă. Faptul s-ar datora efortului pe care- 
| determină readaptarea la o nouă rețea socială, la un nou ritm şi reguli de 
activitate, la schimbarea habitudinilor etc. În sfârşit, factorii stresanţi se cereau puşi 
în balanţă cu factorii protectivi şi compensatorii. (Chenar 26). Aspectul e important 
mai ales în interiorul unei nişe ecologice umane din cadrul ciclurilor vieţii, aşa cum 
e familia; unde aceeaşi persoană poate fi sursă atât de satisfacţii şi protecție cât şi 
de stres şi frustrări. 

Această perspectivă analitică a stresorilor şi a factorilor protectivi a condus la 
comentarea mai atentă a “stărilor de dezadaptare”; care sunt diferite de 
consecințele directe şi comprehensive ale unor psihotraume dramatice. Ele se 
petrec în condiţii aparent fireşti de existenţă, la unele persoane vulnerabile, 
manifestându-se prin simptome anxioase, depresive sau iritabil comportamentale. 
Această categorie diagnostică a fost introdusă deja în clasificarea DSM-III. A fost 
studiat mai atent deasemenea şi rolul patogenetic al substimulărilor psihosociale la 
pacienţii instituţionalizați. Wing şi Brown au demonstrat că  substimularea 
accentuează simptomatologia negativă a schizofrenilor cronici. Fapt ce a pledat 
pentru programe de stimulare şi ergoterapie în instituţii; dar mai ales pentru 
evitarea instituţionalizării prelungite. 

Extrem de importantă s-a dovedit deficiența de stimulare psihosocială 
adecvată la vârstele mici, în perioada în care se formează relaţia de ataşament, prin 
absenţa mamei sau a substitutului ei (“frustrarea de mamă”). Observațiile au 
condus la conturarea a două tablouri clinice care rezultă din această condiţie; şi 
care sunt introduse în actualul DSM-5 la. capitolul care este acum în discuţie. E 
vorba de: 


Tb. de ataşament reactivă. Aceasta se diagnostichează la între 9 luni şi 
5 ani la copii care au suferit de: - neglijare sau deprivare socială prin 
nesatisfacerea nevoilor emoţionale bazale pentru confort, stimulări, afecţiune 
din partea îngrijitorilor; situaţie care a limitat posibilitatea de a se forma un 

Chenar 38 Stresorii psihosociali 


Stresorii psihosociali pot accentua vulnerabilitatea genetică, condiţionând sau declanşând 
tb. psihopatologice; ei pot fi contrabalansaţi de factori protectivi 


Echilibrul dintre 


— 


stresori vulnerabilitate factori protectivi 


Factori organici Abilităţi de „coping” cu stresul 
- genetica Abilităţi de relaționare socială 
- noxe somatice acute Reţea de suport social 

- bio-psiho-ritmuri şi Relaxarea 

crize biologice —>> Satisfacţii de viaţă 


Factori psiho-sociali 
- psihotrauma Sensul existenţial şi creativitatea 
- schimbări de viaţă 
- eşecuri 
- frustrări 
- conflict interpersonal trenant 
- epuizarea 
- situaţii stresante trenante 
- conflict intrapsihic 
- crize ale dezvoltării şi 
crize existenţiale 
- învăţări patologice 


M M 
Episod psihopatologic 


Ciclul vieții personale, ce se desfăşoară între naştere şi moarte, se derulează în mijlocul unor rețele 
sociale proxime, care sunt şi ele dinamice (familia de origine, relaţii educative sau de la locul de 
muncă 


Ciclul vieţii personale Oan 
Ciclul familial familia de origine familie proprie | 
Ciclul educativ-instructiv 
Ciclul locativ Ciclul profesional 

Ciclul vieții civice 


Stresori circumstanțiali şi persistenți funcționare.. competențe 
Schimbări de viață satisfacţii suport 


Rețelele sociale proxime sunt surse de sprijin, suport, satisfacţii, exercitarea competenţelor; dar şi 
surse de stresori (acuţi, trenanţi): principalele schimbări de viaţă se realizează la nivelul acestor cicluri. 

ataşament stabil; sau de: - îngrijirea în locaţii neadecvate, care au împiedecat 
ataşamentul selectiv (de ex. în instituţii supraaglomerate). Se manifestă prin: 


- Copilul caută foarte rar (sau deloc) confort când e stresat (şi separat); 
- Rareori răspunde la confort, dacă i se oferă, în aceste împrejurări 


- Prezintă persistente Tb. emoţionale şi sociale constând din: - răspunde 
minimal social şi emoţional la prezenţa altora; - are afecte pozitive limitate: - 
prezintă episoade inexplicabile de instabilitate, supărare, frică la interacțiuni 
obişnuite cu adulţii. 


Cea de a doua Tb. din aceeaşi categorie este: 


Tb.anogajării sociale dezinhibate. Se diagnostichează tot între 9 luni şi 5 
ani, în condiţii similare cu precedenta şi constă din: - reducerea sau absenţa 
reticenţei la contactul şi interacţiunea cu adulţii nefamiliari; - comportamente 
hiperfamiliare verbale şi fizice cu străinii (neobişnuite în cultura sa); - contact 
scăzut sau absent cu aparţinătorii după plecarea de la domiciliu, chiar şi 
atunci când se află într-un mediu nefamiliar; - lipsa de grijă şi ezitare de a 
pleca împreună cu străinii. 


Privitor la stările psihopatologice ce pot apare după expunerea adulților la 
situații stresante extreme, lumea americană a fost impresionată către sfârşitul 
sec.XX de reacțiile psihice prelungite pe care le-au avut unii soldați din Vietnam; 
astfel încât s-a decantat progresiv conceptul de tulburare de stres posttraumatic. 
Dar, clinica psihiatrică a ajuns să fie interesată în ultimele decenii tot mai mult de 
vulnerabilitatea psihică şi de stările psihice reactive, chiar dacă ele nu aveau 
intensitate clinică. Şi aceasta, deoarece ele erau importante în înţelegerea pe care a 
introdus-o viziunea spectrelor maladive. 

Trecerea în revistă pe scurt a tulburărilor incluse în acest capitol e utilă 
pentru a se remarca şi faptul că, o serie de manifestări ca anxietatea, depresia, 
obsesia, starea disociativă etc., pot apare în context psihopatologic reactiv într-o 
modalitate uneori diferită de cea pe care o întâlnim în cadrul categoriilor respective 
comentate în Manualele de diagnostic, ce se instituie mai puţin condiționate direct 
şi nemijlocit prin evenimente trăite recent. Se vor avea în vedere descrierile din 
DSM-5 şi ICD 11, începând cu cea mai importantă categorie din acest grup, Tb de 
stres posttraumatic. 


Tb. de stress posttraumatic (TSPT) este circumscrisă în DSM-5 şi ICD- 
11, printr-un ansamblu de simptome ce se instalează ca o consecinţă directă a 
unor trăiri intens psihotraumatizante, menţinându-se apoi o perioadă de timp. 

Categoria are mai multe variante de intensitate. În DSM-5 s-a menţinut ca 
variantă mai uşoară Tb.reacţiei acute la stress, ce apare în primele trei zile de 
la eveniment şi durează cel mult o lună; pe când TSPT poate apare şi după un 
interval liber (maxim până la 6 luni, dar unele simptome sunt de la început 
prezente); iar durata ulterioară este de până la 6 luni. 


Condiţia de apariţie se referă la trăirea nemijlocită de către subiect a 
unui eveniment traumatic ce constă în ameninţare cu moartea şi injurii 
serioase sau violență sexuală. Se are în vedere în DSM-5 şi situaţia în care 
subiectul asistă ca martor ocular la evenimente de acest tip ce le suportă o 
persoană apropiată; sau expunerea sa repetată (de ex. în anchetă) la 
rememorarea unor detalii impresionante privitoare la ce s-a întâmplat 
acestora. ICD-11 introduce ca factor de gravitate expunerea prelungită sau 
repetată la o experienţă amenințătoare şi înspăimântătoare sau supunerea la 
condiţii din care nu se poate scăpa (tortură, sclavaj, genocid, violenţă 
domestică prelungită, repetate abuzuri sexuale în copilărie etc.). 


Simptomatologia se împarte în mai multe grupe: 


- Simptome intruzive (de tip obsesiv) constând din reamintiri 
involuntare şi tulburătoare a evenimentelor; - coşmaruri ce conţin şi trăiri 
afective din timpul evenimentului; - retrăirea unor scene (flashback-uri) care 
reactualizează aspecte ale evenimentului; - stări neplăcute psihice şi fiziologice 
legate de tot ce reaminteşte evenimentul. 

- Persistente evitări (de tip fobic) a stimulilor asociaţi cu evenimentul: 


efortul de a evita amintiri şi gânduri sau sentimente corelate cu evenimentul; 
sau, a unor aspecte exterioare care ar declanşa astfel de amintiri (locuri, 
activităţi, obiecte, situaţii). 

- Marcate alterări ale reactivităţii şi arousalului asociate cu evenimentul 
traumatic: - comportament iritabil şi izbucniri de furie, exprimate verbal şi 
fizic, asupra oamenilor şi obiectelor; - izbucniri comportamentale 
autodistructive; - hipervigilitate; - răspunsuri speriate (Starl); - probleme cu 
comunicarea; - Tb. de somn (deficit de adormire, de a rămâne adormit, somn 
superficial). 

- Alterări cognitive şi ale dispoziţiei (în sens depresiv) corelate cu 
evenimentul: - inabilitatea de a-şi reaminti aspecte importante ale 
evenimentului (în sens disociativ); - convingeri negative exagerate despre sine 
(“sunt un om rău, ...în care nu se poate avea încredere”); - cogniţie 

distorsionată privitoare la cauzele şi consecinţele evenimentului, care justifică 
blamarea de sine sau a altora; - stare emotivă negative prelungită (frică, 
oroare, furie, vinovăţie, ruşine); - sentiment de detaşare şi înstrăinare faţă de 
alţii; - inabilitatea persistentă de a exprima emoţii pozitive (satisfacţii, bucurii. 
dragoste). 

Ultimele două grupaje de simptome sunt considerate în ICD 11 ca şi 
caracterizând formele complexe ale PTSD, cele care apar mai ales după 
stressuri repetate şi prelungite. 


În DSM-5 se mai menţionează la simptomatologie, ca specificatori. 
eventualitatea prezenţei simptomelor de depersonalizare/derealizare. 


- Depersonalizarea: experienţa recurentă sau persistentă de a fi detaşat de 
sine ca un observator extern a propriilor procese mentale,a propriului corp 
(sentimentul de parcă ar visa, nerealitate a sinelui şi corpului, faptul că timpul 
se scurge încet). 

- Derealizarea: sentiment de irealitate a ambianţei (lumea din jur e 
experimentată ca ireală, distantă, asemănătoare cu cea din vis, distorsionată). 


Tabloul semiologic al TSPT e instructiv, indicând cum în condiţii de 
solicitare extremă se mobilizează întreg sistemul funcţional al psihismului 
persoanei, astfel încât simptomatologia ce o întâlnim acoperă variate arii; care în 
alte stări psihopatologice se manifestă separat şi lipsite de transparenţă cauzală. În 
TSPT întâlnim simptome anxios fobice, ce au în vedere şi evitarea a tot ce 
aminteşte de evenimentul traumatizant. Apoi, simptome obsesionale sub forma 
reamintirii repetitive şi intrusive a evenimentului ca reprezentări, vise, flashback- 
uri. Sunt manifeste trăiri dispoziţionale iritabil agresive şi disforice, în perspectiva 
autoevaluării negative a subiectului în raport cu evenimentul trăit. În sfârşit, sunt 
prezente tulburări ale arousalului şi vigilităţii, amnezie electivă, fenomene de 
depersonalizare, derealizare, toate din serie disociativă. 

Privitor la simptomatologia de tip disociativ se mai cer menționate două 
manifestări pe care tradiţia clinică le-a plasat frecvent în corelație cu evenimente 
stresante de viaţă, deşi ele sunt comentate uneori şi în cadrul Tb. disociative. Este 
vorba de: 


- Stuporul reactiv. Acesta se instalează după stresori puternici trăiţi 
direct (de ex. condiţii speciale de război sau cutremur) în care multe persoane 
mor sau sunt grav rănite în jur. Subiectul rămâne imobil într-o poziţie uneori 
neobişnuită, hiporeactiv la stimuli, expunându-se astfel la pericole 

suplimentare. El ajunge să fie mobilizat (uneori cu greu) de către alţii; iar 
starea de vigilitate revine treptat, putând trece prin diverse faze. 


- Deplasările (fuoile) cu stare de vioilitate redusă (crepusculară). Uneori 
acestea apar direct după un eveniment neplăcut pentru subiect: deplasarea 
este în stare semivigilă, fără accidente, cu răspunsuri parţiale la stimuli, prin 
locuri relativ cunoscute; iar revenirea la vigilitatea completă se instalează 
după câteva ore sau zile, de obicei cu amnezia episodului. 


Stuporul reactiv se aseamănă cu unele stări de mobilitate ce apar în biologie 
în faţa unui pericol iminent. Pentru om, detașarea de ambianţă într-o stare de 
semivigilitate are valenta de a suprima perceperea în continuare a pericolului; deşi 
subiectul rămâne de fapt în contact cu situaţia conflictuală. Stările crepusculare se 
însoțesc şi ele de o vigilitate redusă, dar cu motricitate păstrată. Ambele aceste 
deficite de conștiență fac parte din largul diapazon de posibile manifestări ale 
un referențial de ordin general (amintim că între acestea se include şi relaxarea 
reveriei, hipervigilitatea din actul creator sau din starea de extaz). 

O tb. de tip reactiv care a atras de mult timp atenţia clinicienilor a fost cea 
corelată cu doliul prelungit. În spiritul reacţiilor comprehensibile ale lui Jaspers, 
mult timp s-a insistat asupra anumitor caracteristici speciale ale simptomatologiei 
depresiei în aceste cazuri. Dar, autorii DSM-S nu au putut cădea de acord asupra 
conturării unui diagnostic de depresie reactivă din acest punct de vedere. În ICD- 
11 s-a găsit însă o alternativă. 


Tb._doliului prelungit (Grief) din ICD-11 se instalează după moartea 


unei persoane apropiate (partener, părinte, copil sau altcineva apropiat) şi e 
caracterizată, prin: - dorinţă persistentă şi atotcuprinzătoare de a fi din nou 
în apropierea celui decedat, însoţită de o pronunţată durere emoţională 
(tristeţe, vinovăţie, furie, negare, blam, dificultatea de a accepta moartea, 
sentiment că a pierdut o parte din sine, dificultăţi de a se angaja în activităţi 
sociale sau de altă natură). Răspunsul prin afectul negativ al supărării e 
persistent, atipic de lung în timp (peste 6 luni), diferit de ceea ce e de aşteptat 
conform normelor sociale, culturale, religioase ale contextului în care 
subiectul trăieşte. Suferinţă cauzează deficienţe în funcţionarea personal 
familială socială, educaţională şi altele. 


Reacția de doliu prelungit din ICD-11 pune accentul acum nu atât pe 
dispoziţia depresivă şi caracteristicile ei intrinseci, pe care orice pierdere o induce; 
ci pe specificitatea pierderii relaționale a unei persoane apropiate. Pierdere pe care 
subiectul nu poate şi nu vrea să o accepte. De aceea sunt luate în considerare o 

serie de aspecte comportamentale şi atitudinale ca furie, negare, blam etc. Prin 
aceasta, depresia de doliu este particularizată într-un tablou psiho-comportamental 
bine definit. 

Tb. corelate traumei şi stresurilor, aşa cum le delimitează clinica psihiatrică 
actuală, includ manifestări care fac trimitere nemijlocit la trăirea unor evenimente 
cu o semnificație aparte, unele din acestea fiind corelate relaționărilor 
interpersonale. Prin această trimitere ele se plasează la un pol opus faţă de clasa 
Tulburărilor de personalitate. Care, prin definiție exprimă o anormalitate 
comportamentală prelungită; dacă nu chiar permanentă, oricum care evoluează 
mulți ani de zile. Tb. corelate stresorilor implică, cel puţin în plan secund, 
actualizarea unor disponibilităţi psihice funcționale ale psihismului, aşa cum ar fi 
dispoziţiile afective anxios fobice, depresive, euforic expansive (maniacale), 
iritabil explozive. Iar prin trimiterea la ”traume” (biografice), în ele sunt implicate, 
parțial, şi scenarii relaționale experimentate biografic. 

Un aspect aparte se întâlneşte în cazurile în care, deşi poate fi identificat un 
stresor mai mult sau mai puţin important, manifestarea psihopatologică ce urmează 
nu apare într-o relație comprehensivă, de conţinut, cu acesta. Astfel de ex., în urma 
morții unei persoane apropiate, se poate declanşa uneori un episod maniacal. Apare 
astfel în comentariu cazul unei modificări psihopatologice care se pregătesc 
subteran, afectând unele aspecte ale structurii psihismului ce se agravează 
progresiv; până la un moment în care se produce „actualizarea” deficitului 
constituit, care se poate realiza în urma unor solicitări bio-psihice nespecifice ; sau 
pe parcursul unor perioade critice de viaţă, a unor schimbări ce necesită un efort de 
readaptare. O serie de episoade maniacale, depresive şi de bufeuri psihotice pot 
debuta astfel. Practic, multe episoade psihotice pot fi astfel "precipitate” sau 
„declanşat”, în manieră nespecifică, prin simple evenimente solicitante de viaţă. 

CAPITOLUL 5 


PATOLOGIA OBSESIV COMPULSIV COMPULSIVĂ ŞI 
SPECTRUL EI. 


5.1. Scurt istoric şi caracterizarea generală a patologiei obsesionale 


Simptomatologia obsesiv compulsivă (O.C.) s-ar defini pe scurt prin : trăiri 
egodistone repetitive (idei, tendințe, reprezentări, comportamente) care se impun 
subiectului fără intenția şi acceptul său; şi pe care el încearcă să le controleze, fără 
succes. Trăirile obsesiv compulsive sunt resimţite ca izvorând din propria agenţie, 
nu ca impuse de o alteritate. Ele îl fac pe pacient să sufere, îi consumă mult timp, 
perturbă inserția sa în viaţa cotidiană şi performanţele. Subiectul prezintă o 
exagerată tendinţă la autocontrol ce se corelează cu o redusă spontaneitate de 
raportare la situaţii. În raport cu tulburările externalizate agresiv-conflictuale şi 
manipulative şi cu cele internalizate anxios fobice şi depresive, tulburarea obsesiv 
compulsivă (TOC) ar putea fi plasată la mijloc. Raportarea la situaţii, deşi marcată 
de intenţii agresive, nu se desfăşoară efectiv, impulsiv sau asertiv; iar anxietatea nu 
se poate fixa clar situațional (pericolul pare a veni din sine însuşi sau de la agenţi 
neperceptibili). Deşi, egodistonia, autocontrolul exagerat şi coexistența marcată a 
stărilor anxios depresive, înclină mai mult balanţa în direcţia celor internalizate. 

Comportamentul obsesiv compulsiv nu a atras atenţia din antichitate, la fel 
ca spectaculoasa histerie, ce se manifesta la persoane hiperexpresiv captative, 
orientate spre relaționare şi cu tendinţa la dedublare, în contextul dominației sau a 
posesiunii de către o alteritate (umană sau de un spirit). Totuşi, încă din antichitate 
a început să se profileze şi un model al psihismului reflexiv, pe care-l sugerează 
cazul lui Socrate, pe care daimonul său intim, îl sfătuia să nu participe la 
mentalitatea exterioară a manifestărilor politice din agora Athenei; ci să se replieze 
pe propria interioritate conceptuală. Dar, deşi ideea unui forum interior se 
conturează deja în stoicism, de abia prin impunerea creştinismului persoanele 


ajung să acorde o importanță majoră ideaţiei ce emerge din profunzimea 

subiectivității lor. Biserica creştină îi stimulează pe credincioşi să-şi analizeze 
singuri vinovăţiile şi să se spovedească. În perioada Reformei, când aceştia erau 
îndemnați să-şi facă zilnic bilanţul păcatelor şi să le mărturisească, s-au semnalat 
cazuri de apel excesiv la confesiune, de mai multe ori pe zi, pentru culpe minore. 
Această condiție a fost etichetată ca “obsesivă” (de la latinescul obsidere - a 
asedia). Desigur, vulnerabilitatea psihică pentru simptomatologia TOC nu e 
condiționată direct cultural. Totuşi o atmosferă culturală poate inhiba sau exacerba 
unele valenţe psihopatologice. 

Simptomatologia obsesiv compulsivă a fost în continuare comentată de 
medici în marginea altor tulburări, cum sunt cele ale mişcărilor involuntare, cele 
impulsiv addictive sau anxios fobice. Adică, a unui grupaj de manifestări anormale 
care exprimă un deficit de autocontrol al agenției comportamentale. După ce în 
sec. XIX simptomatologia obsesiv compulsivă a fost descrisă, ea a fost încadrată la 
începutul sec.XX în largul concept al „psihasteniei” lui Janet. Apoi Freud a 
diferențiat nevroza obsesională de patologia propriu zis anxioasă, comentând-o 
prin polarizare față de nevroza histeriei de conversie. Treptat psihopatologii au 
descris şi o tulburare de personalitate ce a fost ataşată clasei simptomatologice 
obsesiv compulsive. În ultimele decenii studiile cognitiviste au contribuit la o mai 
sistematică delimitare a acestor tulburări clinice. Marile sisteme de clasificare 
internaţionale de la cumpăna dintre sec.XX şi XXI, ICD-9-11 şi DSM-III-S, 
comentează TOC într-un capitol distinct, care tinde să-şi contureze în jur un 
spectru maladiv. (Iniţial, DSM-III includea patologia TOC în cea anxioasă). 

În TOC există un fundal agresiv-anxios, sesizat constant de psihopatologi, 
mai ales de psihanalişti. Acesta se exprimă destul de clar în ideația obsesivă 
orientată spre distrugere, spre a face rău celor apropiaţi şi neputincioşi, a blasfemia 
şi a încălca tabuuri; ideaţie care se configurează deseori în schiţe de acţiune. Dar 
aceste intenții de act agresive nu se manifestă direct şi nemijlocit în raport cu alții, 


la fel ca în Tb. externalizate ale dispoziţiei iritabil conflictuale. (vezi Cap.2). Ci, 

ele sunt trăite subiectiv, egodiston, pacientul neacceptându-le; şi străduindu-se să 
le controleze, într-un context de trăiri dispoziţionale tensionat anxioase, cu teama 
de a nu-şi pierde autocontrolul. În marginea acestora, obsesivul dezvoltă conduite 
de verificare repetitivă (dacă nu a comis cumva actul respectiv); şi uneori 
manifestări cvasi magice de „anulare retroactivă”. Altă sursă de anxietate o 
constituie în TOC sentimentul (ideea obsesivă) agresării sale de către microbi şi 
alte substanţe neperceptibile şi de dezordine. Fapt ce conduce mai ales la conduite 
de contracarare, prin comportamente de spălare şi ordonare. E de subliniat că 
anxietatea fobică din TOC nu se corelează cu eventuale intenții agresive ale altora, 
ca în paranoidie; şi faptul că lipseşte conduita de a recurge, ca în anxietatea fobică, 
la sprijinul celor apropiați şi puternici sau la protecția spațiului securizant al 
locuinţei. Dimpotrivă, obsesiile de contaminare şi dezordine se produc în chiar 
spațiul intim al locuinţei. 

În TOC e prezentă o stare de permanentă tensiune, de luptă activă cu sine şi 
cu simptomele, o marcată nesiguranţă şi o continuă propensiune spre controlul 
situațiilor şi autocontrol. Această tendință se evidențiază pregnant şi la nivelul 
tulburării de personalitate obsesiv compulsivă (TPOC), odată cu exagerata 
pregătire şi organizare a acțiunilor, prin schiţe, proiecte, scheme, tentative repetate 
de act, hiperverificare. Privind împreună TOC şi TPOC, se impune observaţia că 
în această patologie iese în relief perturbarea „funcțiilor executive” ce susțin 
acțiunea cu scop; tulburare ce se manifestă prin indecizie, hiperelaborare, 
supracontrol, înclusiv a derulării propriiklor acte; cu un interes redus faţă de 
relaţionarea spontană cu alţii. În plus, psihismul propriu e resimţit de către 
obsesivul hiperanalitic ca insuficient de unitar şi asertiv, el fiind atras de detalii, 
dedublat egodiston, lipsit de o suficientă coerenţă centrală şi delimitare. Subiectul 
se manifestă într-o atmosferă de nesiguranţă, incertitudine, indecizie, îndoială, 
ambivalenţă, orientat mai mult spre cele posibile, decât spre realitățile efective. 


Patologia OC se manifestă în diverse grade de gravitate, cazuistica cu manifestări 

mai pronunţate sugerând un proces de depersoanlizare/derealizare, diferit de cel 
disociativ şi orientat spre desorganizare. 

Obsesiile psihice şi compulsiile motorii sunt resimţite continuu ca emergând 
din sine însăşi, în mod involuntar. De aceea, pentru a contura mai clar poziția 
intermediară a TOC între tulburările externalizate şi cele internalizate, se va începe 
capitolul prin prezentarea Tb mişcărilor involuntare neurodevelopmentale. Acestea 
intră în orbita psihopatologiei în marginea celor condiţionate strict neurologic; dar 
sunt intens comorbide cu TOC. 

5.2. Tulburări neurodevelopmentale ale motricităţii şi Tulburarea 


ticurilor. 


În actuala sistematizare  DSM-5, în cadrul capitolului Tb. 
neurodevelopmentale sunt comentate trei categorii privitoare la motricitate. Prima 
se referă la Tulburări developmentale de coordonare şi are importanţă mai ales 
deoarece stă la baza dificultăților de achiziţie a praxiilor habituale, de la îmbrăcat 
la alimentare şi joc; şi până la achiziţia limbajului şi a cunoştinţelor şcolare, a 
cititului şi scrisului. Cea de a doua se referă la Tulburarea mişcărilor stereotipe, 
care sunt mişcări repetitive şi fără finalitate, aşa cum ar fi fluturatul mâinilor, 
balansarea, întoarcerea sau înclinarea repetată a capului, autolovirea propriului 
corp etc. Acestea pot însoţi alte boli neurologice sau neurodevelopmentale, ca 
deficienţa mentală şi autismul. lar uneori pot ridica importante probleme de 
îngrijire, datorită autoagresivităţii. Cea mai importantă tulburare din această clasă o 


constituie însă ticurile. 


Ticurile sunt definite în DSM-5 ca mişcări motorii sau vocalizări ce se 
manifestă brusc, rapid, recurent. Ele pot fi simple sau complexe. 


Tulburarea ticurilor este una neurodevelopmentală ce apare înainte de 
18 ani. De fapt, practic, ticurile încep să se manifeste după 4 ani, mai devreme 
la băieţi, cu un vârf de intensitate în jur de 10 ani; după care pot descreşte în 
intensitate, uneori manifestându-se şi la vârsta matură. Durata şi 
complexitatea lor este variată — fiind distinse 3 grade: 

- Tulburarea Tourette, care e varianta cea mai complexă, constă din 
multiple ticuri motorii, şi una sau mai multe ticuri vocale, inclusiv 
complexe, cu durata mai mare de 1 an. 

- Tulburarea ticurilor persistentă (cronică) constă din unul sau mai 
multe ticuri verbale sau motorii cu durată de peste 1 an, intensitatea 
putând varia în timp. Ea are deci două variante: motorii sau verbale; 

- Tulburarea ticurilor tranzitorie, în care sunt prezente unul sau mai 
multe ticuri, motorii şi/sau verbale, ce durează mai puţin de 1 an. 

Ticurile simple motorii durează mai puţin de o secundă. Exemple pot fi: 

clipirea ochilor, întoarcerea capului, ridicarea din umeri, extensia picioarelor. 
Ticurile simple în aria vocalizării constau în emiterea de sunete cum ar fi cel 
al curăţirii gâtlejului, pufăieli, mormăieli (grunding) etc. 


Ticurile complexe motorii durează câteva secunde şi constau de obicei 
din combinarea celor simple : întoarcerea capului plus ridicarea din umeri, 
extensia membrelor şi grimase faciale etc. Uneori se pot exprima gesturi 
obscene (copropraxie); sau imitarea unei acţiuni a cuiva prezent (ecopraxie). 
Ticurile verbale complexe pot fi: repetarea ultimelor cuvinte sau sunete pe 
care subiectul le-a spus (polilalie), imitarea ultimelor cuvinte spuse de altul 
(ecomimie), expresii obscene, defăimătoare etnic sau religios, ce sunt enunțate 
abrupt de către pacient, fără nuanţare (coprolalie). 


Ticurile apar spontan şi nevoluntar. Totuşi, uneori pacientul care simte 
apariţia lor, le poate amâna pentru scurt timp, dar nu suprima. Unele ticuri 
sunt precedate de o tensiune de precipitare (“urge”) resimţită în muşchii din 
diverse părţi ale corpului, care realizează apoi ticul., descărcând tensiunea. 
Fenomenul e similar cu unele compulsii şi ritualuri din TOC. 

Un aspect al continuității între ticuri şi mişcări normale poate fi clipitul, care 
e o reacție de apărare. Şi alte mişcări ce se exprimă ca ticuri sugerează o atitudine 
de retragere sau apărare fizică; iar altele, o ripostă sau atitudini agresive. Prin astfel 
de asemănări patologia ticurilor apare corelată cu relaţionarea interpersonală; ceea 
ce nu se poate spune despre ADHD. In perioada 3-6 ani se întâlnesc frecvent 
câteva obiceiuri comportamentale ca suptul degetului, scobitul în nas sau rotirea 
capului, care seamănă până la un punct cu ticurile. Ele sunt de obicei tranzitorii. 


La fel şi unele mişcări stereotipe ca legănatul capului, corelate deseori cu carență 

afectivă şi de îngrijire. Se cere ţinut seama de faptul că predispoziția genetică 
pentru ticuri se consideră a fi mult mai mare decât cazuistica efectivă, astfel încât 
“penetranţa” acestei predispoziţii este variabilă; fapt ce se constată şi prin gradarea 


manifestărilor patologice. 


Tulburarea ticurilor e frecvent comorbidă cu ADHD. Aproape 40-50% din 
copiii cu ticuri prezintă o istorie de hiperactivitate, neatenţie şi impulsivitate 
înainte de apariția ticurilor. Ambele sindroame ar avea la bază acelaşi substrat 
neuronal al ganglionilor bazali insuficient de bine controlaţi. În aceste cazuri sunt 
frecvente comportamentele impulsiv-disruptive şi neadaptare familială. Copiii care 
prezintă doar ticuri au în general un comportament internalizat. Cei cu ADHD au 
în schimb un comportament externalizat, dar fără implicarea directă a altora. Când 
coexistă Tulburarea ticurilor şi ADHD se pare că se amplifică un comportament 


disruptiv interpersonal. 


E importantă şi comorbiditatea dintre Tulburarea ticurilor şi Tulburarea 
obsesiv compulsivă (TOC); care, în ansamblu e considerată ca internalizată. Dintre 
cei cu Tulburarea Tourette, la vârsta adultă 40% îndeplinesc criteriile pentru dg. 
TOC. Din altă perspectivă, din cei diagnosticaţi cu TOC 1/3 prezintă ticuri, astfel 
încât se consideră chiar că aceştia ar reprezenta un cluster separat. Pacienţii TOC 
cu ticuri au un debut mai precoce şi sunt în proporţie mai mare băieţi; la ei 
predomină simptomele de simetrie/ordonare, au o rată mai mare a anxictăţii şi o 
mai redusă respondenţă la medicaţia antidepresivă specifică. 

În deceniul 2000 a fost propusă o schemă a spectrului TOC (Hollander) în 
care una din coordonate se întindea de la mişcările involuntare neurologice de tip 
coreic, trecând prin ticuri la compulsiile din TOC; iar în continuare, de la astfel de 
compulsii spre comportamentele impulsive. În prezent această schema nu mai e la 
fel de mult creditată; dar problemele pe care ea le-a ridicat, rămân. 

Ticurile sunt distincte de mişcările neurologice involuntare (de tip coreo 


atetozic) prin faptul că, cuprind grupe musculare ce sunt angrenate în mişcări 

uzuale cu sens, pe care parțial le schițează. Aceste schițe de mişcări sugerează 
gesturi de apărare sau ripostă automată, fără a fi corelate însă cu o ideație specifică. 
Compulsuile din TOC apar însă în strânsă legătură cu ideaţia obsesivă, constând din 
scurte acte ce încearcă să contracareze conţinutul obsesiilor. Faţă de obsesia de 
dezordine apare ordonarea; faţă de obsesia de murdărie, spălarea; faţă de intențiile 
agresive, verificarea. Există însă şi compulsii mai puţin corelate cu ideația obsesivă 
care se derulează ca nişte ceremonialuri; şi care sunt de obicei precedate de 
tensiuni interioare, care se detensionează la execuţi ritualului. 

Ticurile se mai cer raportate la comportamentele impulsive simple ce se 
referă la anumite zone corporale, aşa cum e smulgerea părului (tricotilomania) sau 
gratarea excoriaţiilor; şi care sunt clasificate în prezent în spectrul TOC. 

Prezentarea Tb. de autocontrol a psihomotricităţii înaintea simptomatologiei 
specifice a TOC a fost făcută şi pentru a se sublinia că în această patologie, 
accentul cade pe inițierea şi executarea mişcărilor la nivel corporal; şi nu pe 


comportamente relațional interpersonale complexe. 


5.3. Circumserierea tulburării obsesiv compulsive (TOC) în DSM-5 şi 


descrierea semiologică a tulburării. 


Actualele sisteme de clasificare a tulburărilor psihice folosesc termenul de 
obsesiv compulsiv (OC) pentru două categorii diagnostice:Tulburarea obsesiv 
compulsivă (TOC) şi Tulburarea de personalitate obsesiv compulsivă (TPOC). 
Comorbiditatea stabilită statistic între TOC şi TPOC nu este mare. Totuşi există o 
strânsă legătură între ele prin faptul că perturbarea afectează în ambele cazuri 
autocontrolul agenţiei ce se bazează pe funcțiile executive; fapt ce conduce la o 
egodistonie indecisă şi nesigură cu lipsă de spontaneitate în acţiune şi nevoie de 
control reflexiv. Vom prezenta inițial circumscrierea din DSM-5 a TOC, urmată de 


trecerea în revistă şi comentarea mai detaliată simptomatologiei clinice. 

Tulburarea obsesiv compulsivă (TOC) e definită (în DSM-5) prin 


prezenţa obsesiilor şi compulsiilor. 


Obsesiile se definesc ca: 


- Gânduri, tendinţe sau imagini recurente persistente care durează un 
timp, fiind intruzive şi nedorite, creându-i subiectului o pronunţată 
anxietate şi neplăcere; 

- Subiectul încearcă să ignore sau să suprime aceste gânduri, tendinţe sau 
imagini sau să le neutralizeze cu alte gânduri şi acţiuni (realizând 
compulsii). 

-  Compulsiile se definesc ca: 

- Comportamente repetitive (e.g. spălarea mâinilor, ordonare, verificare) 
sau acte mentale repetitive (e.g. se roagă. numără, repetă unele cuvinte 
în tăcere) pe care subiectul se simte împins să le facă ca urmare a 
obsesiilor sau în conformitate cu nişte reguli ce ar trebui rigid aplicate: 

-  Comportamentele sau actele mentale au ca obiectiv să prevină sau să 
reducă anxietatea sau suferinţa, sau să prevină situaţiile de care se teme. 
În acelaşi timp aceste comportamente sau acte mentale nu se conectează 
realist cu ceea ce intenţionează să prevină sau sunt în mod evident 
excesive. 


Cei mai mulţi pacienţi cu TOC au şi obsesii şi compulsii. Confruntarea cu 
situaţiile ce creează sau accentuează obsesiile sau compulsiile creează anxietate 
(până la atac de panică sau dezgust). Când execute compulsiile unii subiecţi 
descriu un sentiment de “incompletitudine” sau stinghereală şi simt că trebuie 
să continue până când totul este în ordine (“just right”). Locurile care 
accentuează obsesiile fobice pot fi evitate sau confruntate după ce se iau 
măsuri de precauţie. 


Obsesiile şi compulsiile consumă multe timp (durează mai mult de o oră 
pe zi) şi creează neplăceri şi perturbări în viaţa social ocupaţională sau în alte 
arii de funcţionare. 


Tulburarea nu e mai bine explicată de simptomatologia altor tulburări 
mentale precum: 


- Preocupările de frică din anxietatea generalizată; 

-  Preocupări cu aspectul din dismorfia corporală; 
- Dificultăţi cu posesia din tulburarea de colecţionarism; 
-  Smulgerea părului (tricotilomanie); 
-  Gratajul (din tulburarea escoriaţiilor); 
- Comportamentul ritualizat din tulburările de alimentare; 
- Preocuparea faţă de substanţe şi joc din tulburările addictive; 
- Preocuparea faţa de boală din tulburarea de anxietate de boală; 
-  Fantasmele sexuale din tulburarea paralifică; 
- Impulsurile din tulburarea disruptivă şi de conduită; 
-  Ruminaţiile de vinovăţie din depresia majoră; 
-  Inserţia gândurilor din schizofrenie şi psihoze; 
-  Comportamentele repetitive ritualice din autism 
Ca specificatori în TOC se menţionează: 


- Cu autocritică (insight) bun: - slab; - absent (gândire delirantă); 

-  Corelate cu ticurile 

Tot cu valenţe de specificatori se menţionează că multe persoane cu TOC 
au o serie de convingeri disfuncţionale care includ: 


- Un sens crescut al responsabilităţii şi tendinţa la supraestimarea fricii; 

-  Perfecţionism şi intoleranţă la incertitudine; 

- O importanţă crescută acordată gândurilor şi nevoia de a controla 
gândurile; 

Debutul TOC este în medie în jur de 20 ani. Tulburarea poate debuta 
însă în copilărie, mai devreme la băieţi, în medie în jur de 10 ani (şi mai 
devreme la cei cu ticuri). Debutul după 35 ani e neobişnuit dar se petrece şi el. 
Tendinţa evolutivă la cei fără tratament e spre cronicitate, existând însă şi 
evoluţii ondulante. Totuşi 40% din cei cu debut în copilărie sau adolescenţă 
tind spre remisiune la vârsta adulta 


Simptomatologia TOC se manifestă, deci, prin obsesii şi compulsii, care 
sunt de obicei asociate şi corelate, având o pondere variată în simptomatologie. 
Mai rar ele pot să se manifeste şi independent; sau prin forme de tranziţie. Studule 
statistice au conturat ca principale grupaje (clustere) simptomatice: - intenţii 
agresive/verificare; - contaminare/spălare;- ordine/ordonare; - colecționare. In 


DSM-5 colecţionarismul patologic e prezentat ca o categorie distinctă de TOC, dar 

în aceeaşi clasă cu acesta. Simptomatologia TOC are în vedere raportarea la situații 
actuale, care e însă dificilă şi indirectă, hpsită de manifestări efective evidente în 
raport cu alţii. În continuare vor fi prezentate grupajele simptomatice menţionate 
mai sus, urmate de aspecte mai speciale ale simptomatologiei OC, precum: 
ritualurile actelor cotidiene, lentoarea, ceremonialurile magice, aritmomania, 


ruminaţiile abstracte, preocuparea faţă de eventualităţi, incertitudinea. 


1. Simptomatologia de intenţii agresive, sexuale aberante şi de încălcare a 
tabuurilor religioase 


1.].Simptomatologia intenţiilor agresive e trăită sub formă de gânduri ce 


constau în tendinţe de act agresive, ce se corelează direct sau indirect cu situaţii 
actuale. Ideaţia obsesivă poate fi doar resimţită subiectiv, ca intenţie de act. Sau, ca 
reprezentare a respectivului act în diverse grade de elaborare, care pot fi schiţate 
sau chiar începute; dar nu realizate până la capăt. Trăirile respective intrigă 
subiectul, îl nemulţumesc şi induc o anxietate fobică în legătură cu ceea ce el simte 
că ar fi pe cale să facă; susținând un sentiment de vinovăție. Compulsia obişnuită 
consta in verificarea faptului dacă nu cumva actul s-a produs. Deşi subiectul ştie 
obiectiv că nu l-a făcut, el nu are certitudinea faptului. Alte compulsii pot fi acte 
mentale de contracarare a intenţiei anormale; sau de anularea a ei, retroactivă, 
printr-un act considerat contrar. 

Obsesiile agresive vizează de obicei persoane slabe, neajutorate sau 
apropiate, pe care subiectul le percepe situațional; sau care se află în perspectiva sa 
perceptivă: bebeluşi, bătrâni, bolnavi, soţia, proprii copii, prieteni. Ele pot apare 
situațional instantaneu: e.g. intenția de a lovi în cap pe cineva aflat faţa sa, de a 
îmbrânci un bătrân înaintea unei maşini, de a smulge perfuzia de la un bolnav pe 
lângă care trece etc. Dar, pot interfera şi cu acte profesionale: e.g.: un frizer ce are 
obsesia-compulsivă de a tăia cu briciul gâtul clientului său; - un medic ORL-ist 
căruia îi vine compulsia să-i strângă de gât pe pacienţii (motiv pentru care 


abandonează profesia). Există şi obsesii cu intenţii autoagresive, de ex. de a se 

defenestra când se află în apropierea unei ferestre (tendinţă contracarată prin 


mimarea actului, prin aplecarea de câteva ori deasupra ferestrei). Printre obsesiile 


Chenar 39 


Cazuistica TOC şi patologia delirantă 


Psihopatologia clinică a comentat în repetate rânduri eventuala intersecție dintre 
patologia obsesională şi delir. Se acceptă în prezent că acea variantă a TOC în care critica 
(insight-ul) scade până la dispariţie, ar putea fi considerată delirantă. Aşa se întâmplă 
lucrurile în fenomenul "fuziunii gând-acţiune”. Condiţia identitară anormală a subiectului 
de posibilă implicare a sa într-un act neobişnuit, eventual cu consecinţe negative pentru alții 
- care e trăită un timp obsesiv fiind rejectată - e posibil ca de la un moment să fie acceptată. 
Uneori ideaţia obsesivă monstruoasă e atribuită diavolului, astfel încât convingerea 
delirantă ajunge să fie una de posesiune. Trăiri obsesive pot însă intra în circuitul patologiei 
psihotiforme delirante şi în afara acestei căi ce trece prin “fuziunea gandire act”, în cadrul 
unor intersectări psihopatologice diverse. 


Caz Un bărbat de 38 ani, căsătorit, cu 2 copii, dezvoltă în decurs de doi ani un 
tablou psihopatologic cu trăiri obsesive şi marginal delirante. Are impresia că soţia s-a 
schimbat, nu-i mai acordă atenţie, o bănuieşte de infidelitate, apar obsesii legate de un act 
sexual neconvențional practicat mai demult cu soţia...uitându-se în oglindă are impresia că 
i s-a schimbat privirea, devine tot mai suspicios părându-i-se că oamenii se uită ciudat la el, 
îl comentează, îl consideră homosexual, doresc să i se întâmple ceva rău, parcă îi cunosc 
gândurile;... consideră că e posedat; ...se accentuează comportamentul religios, merge tot 
mai des la biserica pentru a scoate diavolul din el; apar ritualuri : iese doar cu piciorul 
drept din casă şi îi obligă şi pe copii să facă la fel; începe să îi urască pe oameni şi apar 
obsesii de a face sau a li se întâmpla ceva rău celor din jur şi familiei; se simte vinovat, apar 
idei şi compulsii suicidare şi încearcă ritualuri mentale de anulare. Ulterior se accentuează 
frecventarea bisericii iar simptomatologia TOC capătă şi o coloratură religioasă : are 
tendinţa de a înjura în biserică, intenţia de a-l murdări pe Isus cu materii fecale, compulsia 
de a face sex anal cu Isus, compulsia de a ucide, de a-şi agresiona sexual copiii. Atribuie 
aceste obsesii diavolului. Încearcă compulsii mentale de anulare : simptomatologia OC îi 
ocupă mult timp şi interferează cu activităţile zilnice, devine tot mai convins că e posedat de 
diavol. 


Caz O femeie debutează la 20 ani cu o stare maniacală delirantă (religioasă) şi 
trăieşte repetate episoade dispoziționale psihotice de diverse intensităţi. Cu ocazia unei 
recăderi pe prim plan se impune o ideaţie obsesiv compulsivă de a-şi omorâ mama şi 
copilul, de a-i tranşa şi a-i pune în frigider. Trăirile o îngrozesc, se luptă împotriva lor 
luând nenumărate precauţii, blocând contactul cu persoanele în cauză, plecând de acasă etc. 
Anxietatea creşte mai ales spre seară deoarece se gândeşte că, înainte de somn, nu ar mai 
putea să se opună obsesiilor. Îi vine în minte şi ideea că ar putea fi posedată de diavol, care- 
i introduce în minte astfel de gânduri şi îi dirijează voinţa...Cu ocazia altor recăderi, în 
contextul unor trăiri maniacal megalomane, simte că are puteri bioenergetice deosebite, de 

agresive poate apare şi intenţia de a utiliza obiecte tăioase sau ascuţite pentru a-i 
agresa pe alții sau pe sine; motiv pentru care subiectul le ascunde sau le exclude 
din casă, pentru a nu le percepe. 

O trăire OC agresivă aparte este cea de a-şi omorâ propriul copil; idee ce 
apare mai frecvent la mamă în prima perioadă de după naştere. Persoana este 
îngrozită de acest gând, mai ales că poate avea o reprezentare scenică terifiantă a 
faptului cum îl tranşează şi îl pune în frigider. Subiectul îşi ia nenumărate precauţii, 
inclusiv îndepărtarea copilului din casă. Un astfel de act subliniază faptul că trăirea 
OC poate consta nu doar din scurte secvenţe repetitive declanşate de percepţia 
nemijlocită a cuiva; ci şi dintr-o dispoziție tematică prelungită, susținută de 
scenarii complexe ( corelată totuşi unei ambianţe perceptive). Neputând găsi un 
răspuns pentru originea unor astfel de idei monstruoase, pacientul poate cocheta cu 
ideea delirantă a posedării sale de către satana, care-l manevrează. 

Caracterul scenic, de act sau de scenariu în posibilă derulare - dar care nu se 
realizează efectiv - diferențiază net trăirile din TOC de cele din tulburările 
dispoziţional conflictuale; în care subiectul se manifestă efectiv, impulsiv, 
nereţinut şi perturbator în raport cu alţii, în contextul vieţii cotidiene, inducând 
evenimente relatabile şi de alţii. Proiectul de act — sau, în cazuri mai complexe 
scenariul comportamental obsesiv compulsiv - se derulează însă în plan 
metareprezentațional subiectiv, avându-l pe pacient ca erou central, plasat într-o 
condiție aparte, anormală. 

Privitor la ideația OC agresivă, s-a demonstrat că ea derivă din cursul 
ideativ curent al oamenilor, tematica respectivă fiind de fapt răspândită în 
populația generală. Dar în normalitate ea este minoră şi periferică în raport cu 
ansamblul fluxului ideativ, fiind astfel ignorată de subiect. În TOC se petrece însă 


o selectare a unor astfel de idei periferice, o scoatere a lor din flux şi o aducere în 

prim plan, unde se impun, menţinându-se repetitiv. Patologia ar consta în primul 
rând în acest proces cognitiv, in care atenţia se centrează pe detalii agresiv 
culpabilizatoare, pierzându-şi capacitatea de a menţine o ierarhizare sintetică, o 
coerenţa centrala firească a cursului ideativ, ce se derulează continuu în fundalul 
raportărilor subiectului la situaţii. 

O altă variantă agresivă a TOC constă în faptul de a înjura în public şi a 
debita expresii profanatorii. Se poate reaminti că astfel de manifestări se produc, 
efectiv, în cadrul Tulburării ticurilor, a bolii Tourette, odată cu coprolaha. În TOC 
subiectul face însă eforturi de a controla manifestarea. De ex. încearcă să pronunţe 
totul şoptit; sau, începe înjurătura cu voce tare, dând însă pe parcurs alt curs 
expresiei. Cu acest exemplu putem plasa mai clar simptomatologia TOC, cel 
puţin o parte a sa, şi pe un fundalul de la periferia tulburărilor disruptiv impulsive, 
în care manifestările verbale agresive şi injurioase se petrec efectiv. În TOC 
tendinţa în această direcție intră însă sub eforturile de control ale subiectului. 

Alte simptome OC agresive se referă la distrugeri şi incendieri —ultima 
putând fi comparată cu pyromania impulsivă -, fără a viza însă direct alte persoane 
concrete. Şi în aceste cazuri intervine atitudinea specifica TOC a controlului 
compulsiv, privitor la faptul dacă actul nu a fost cumva executat; şi la fel, execuţia 
sa parţială sau simbolică. Eventual, efectuarea unor acte contrare, de anulare 
retroactivă, cu valoare magică. 

Obsesiile agresive, chiar dacă se rezumă la simple idei nerealizate, exprimă 
o scăpare parțială de sub control a procesului complex de funcționare a agenţiei 
persoanei. Adică a acelei zone în care se elaborează gândurile, dorințele, 
intenționalitatea, ce stă la baza tendinţelor de acţiune, a comportamentului efectiv 
şi a argumentării sale. Instanţa agenţiei e la pacientul TOC dedublată, o parte fiind 
resimţită ca aflându-se în afara controlului său; până la un punct, la fel cum 
pacientul cu Boala Tourette resimte că nu-şi poate controla şi stăpâni ticurile (în 


acest sens obsesiile au fost etichetate şi ca „ticuri mentale”). 

Simptomatologia TOC agresivă este receptată de subiect ca neadecvată; fapt 
ce induce nu doar anxietatea fobică de a nu fi comis actul, ci şi culpabilitate în 
raport cu un astfel de act posibil. Culpabilitatea e o caracteristică a depresiei, unde, 
ea e însă trăită în raport cu un act efectiv făcut. Pe când în TOC ea apare în raport 
cu un act posibil. (E de reamintit la acest nivel că practica spovedaniei îndeamnă 
subiectul să-şi amintească şi să mărturisească „tot ce a păcătuit cu fapta şi cu 
gândul”). 

În contextul obsesiv psihopatologic menţionat mai sus, se desfăşoară şi 
fenomenul fuziunii gând — acţiune. E vorba de o supraevaluare a ideaţiei, a 
eventualităților pe care aceasta le înfăţişează subiectului, care ajung să devină 
echivalentă cu realitatea efectivă. Dacă subiectul se gândeşte ca „nu cumva soţia ce 
călătoreşte cu trenul să aibă un accident”, el poate resimţi şi crede apoi că simplul 
fapt de a se fi gândit la aşa ceva, a şi influențat producerea catastrofei...... că 
accidentul s-a întâmplat.... şi că el a devenit culpabil; tematică ideatică de care 
ajunge aproape să fie convins. Drept urmare, începe un proces compulsiv de 
verificări „dacă accidentul nu a avut totuşi loc”; deşi lucid ştie ca nu. Se poate 
instala şi un sentiment de vinovăţie, ce decurge din posibilele consecinţe ale unor 
acțiuni accidentale, care ar fi putut fi cauza prejudicieri altora. Astfel de ex., urcând 
la munte şi declanşând o avalanşă din pietre, apare ideea: „dacă cumva pietrele 
respective au lovit alți excursionişti ce tocmai urcau.. şi au omorât pe unul dintre 
e1?”. lar în zilele următoare pacientul caută compulsiv informaţii despre 
eventualele decese ale unor excursionişti în zonă. În astfel de împrejurări critica 
absurdităţii unor astfel de idei se poate reduce, până la dispariţie: cu alunecarea în 


direcția convingerii delirante. 


Verificarea, care e considerată principala compulsie ce apare în cadrul 
simptomelor OC agresive, se manifestă însă la pacienţii TOC şi în împrejurări 
banale ale vieţii curente: în legătură cu închiderea uşilor, gazului, ferestrelor, apei, 


curentului electric etc. Aceste acte de verificare compulsivă domestice, au fost 

puse de Slavckovitch tot în legătură cu sentimentul vinovăţiei; dat fund faptul că 
cei cu TOC sunt persoane hiperconştiincioase, scrupuloase, s-ar instaura gândul 
subjacent că respectivele omisiuni ar putea avea consecinţe rele pentru cei din 
casă: furt, incendiu, răceala etc. Această interpretare, chiar dacă poate fi până la un 
punct susținută, nu are cum să ignore faptul că, în TOC întâlnim o serie de 
perturbări în prelucrarea cerebrala a informației; inclusiv a informaţiei inverse, 
care ar trebui să semnaleze când un act e terminat. Dacă această informaţie nu e 
integrată corespunzător, subiectul nu receptează firesc faptul că un lucru efectiv s-a 
terminat, chiar când el a gata. La cei cu TOC acest deficit de sinteză 
informațională, induce un sentiment al „neterminatului”, care se integrează în cel 
de „incompletitudine”. 

În cazul simptomatologiei TOC agresive, ideaţia obsesivă constă deci din 
reale tendinţe la act impulsive, care depăşesc nivelul strict ideatic; trecând nu doar 
spre reprezentare ci uneori şi spre o realizare parțială, desigur hipercontrolată. La 
acest nivel apare raportarea la — şi diferenţierea de - comportamentul impulsiv 
disruptiv (inclusiv exploziv), în care deliberarea şi controlul sunt scurtcircuitate. În 
TOC, dimpotrivă, trecerea ideii (sau tendinței) agresive spre acțiunea efectivă e 
încetinită, controlată, blocată; cu efort, chin, anxietate şi culpă. Menţinerea 
continuă în planul elaborării dar fără finalizare, transformă proiectul de act într-o 
eventualitate neîndeplinită. Această menţinere în planul eventualităulor, e de fapt 
una din specificităţile acestei patologii. Care e, în ansamblul ei, centrată pe 
problematica acţiunii; pe o orbită paralelă cu cea a narativității, ce operează cu 
personaje fictive, susținând în cele din urmă delirul. 

1.2.Simptomele OC sexuale se corelează cu cele agresive. Pacientul e 
chinuit de porniri sexuale aberante, neacceptate de conştiinţa sa morală. Pot apare 
obsesii legate de acte incestuoase, pedofile, acte anormale ca mod de execuţie, 
pornografie, homosexualitate etc. Simptomatologia se corelează cu manifestările 


etichetate ca parafilice. Există însă şi diferenţe faţă de simptomele OC strict 

agresive, prin caracteristicile impulsiv addictive ale respectivelor comportamente 
sexuale ; şi, uneori, prin oferta pieţii sau seducţia ce o poate realiza un partener. 

La fel ca în simptomatologia OC agresivă, în prim moment se afirma ideaţia 
ce conţine intenţia aberantă şi reprezentările sexuale corespunzătoare. Ulterior pot 
apare dezvoltări parţiale înspre realizarea acestor intenţii; care însă sunt controlate 
de subiectul ce li se opune, astfel încât pana la urma nu se ajunge la desfăşurarea 
efectivă a celor mai multe dintre ele. Există însă nenumărate variante ale acestui 
scenariu, ce se derulează în cea mai mare măsură în spaţii private. Astfel, privitor 
la scoptofilie, subiectul poate ceda la un moment dat obsesiilor ce îl atrag, lăsându- 
se dominat de vizionarea scenelor pornografice, într-o manieră cvasiaddictivă. El 
poate lupta, cu mai mult sau mai puţin succes împotriva acestei dependențe, mai 
ales în condiţiile actuale în care imaginile pot fi obținute pe internet. Ca şi în cazul 
jocurilor de noroc, rezistența e înfrântă cu atât mai uşor, cu cât oferta e mai 
accesibilă şi agresivă. Un caz aparte se poate produce la persoanele cu orientare 
nativă bisexuală, care resimt la un anumit moment dat şi o atracţie homosexuală, ce 
poate deveni obsesivă; în măsura în care apare un partener seductiv, acesta poate 
precipita tendinţa spre comportamentul homosexual efectiv. Problema se pune 
uneori şi în cazul violului, a cărui declanşare poate fi susţinută de conduite 
provocatoare. 

În universul comportamentelor sexuale poate fi menţionată şi masturbaţia, ce 
uneori e trăită la un prim nivel ca o pulsiune obsesivă; pentru ca ulterior subiectul 
să se cedeze şi să se treacă la un comportament repetitiv excesiv. 

1.3. Obsesiile şi compulsiile cu tematică religioasă se manifestă de obicei 
situațional, în biserică, unde apare pulsiunea de a înjura, de a-l blasfemia pe 
Dumnezeu, pe lisus sau pe Fecioara Maria. Personajele divine pot fi reprezentate 
în scenarii sexuale, uneori prin acte perverse intenționate de subiect. Pacientul se 
simte vinovat, dezvoltă compensatoriu ritualuri mentale de rugăciune etc. El poate 


interpreta ideația şi tendinţele respective ca o influenţă a diavolului. 


220 


Sentimentul de vinovăţie însoţeşte toate simptomele OC agresive, sexuale, 
religioase şi de încălcare a tabuurilor. E vorba de o culpabilitate ce se asociază mai 
mult cu anxietatea fobică de a nu executa (sau de a nu fi executat) actul nedorit, 
decât o corelare cu depresia propriu zisă. Acest sentiment de culpabilitate întreține, 
la omul credincios, confesiuni repetate. Firea scrupuloasă a persoanelor obsesive 
care sunt atrase uşor de detalii, favorizează descoperirea multor păcate, la 
credincioşii care sunt îndemnați de religia lor să-şi facă în fiecare seară un examen 
de conştiinţă. 

Simptomele TOC agresive, sexuale şi de încălcare a tabuurilor, exprimă 
intenţii de act reprobabile şi neacceptabile pentru subiect, ce dedublează agenţia sa; 
împotriva cărora el dezvoltă compulsii de apărare, neputându-le însă înlătura. Și 
totuşi, aceste intenţii de act sunt resimțite ca izvorând din propria agenţie, nu ca 
sugerate sau impuse de o alteritate. Clivarea agenţiei sinelui într-o zonă controlată 
şi o alta necontrolabilă, este un aspect esenţial al dedublării depersonalizante 
specifică patologiei TOC. Se mai cere remarcat că e vorba de acte simple şi 
conjuncturale, ce implică propria corporalitate în ambianța proximă, imediată, 
situațională; şi nu de proiecte elaborate de acţiune ce ar urma să se desfăşurare într- 
un timp îndelungat, cum e în cazul celor cu TPOC. 

2. Simptomele TOC de contaminare/spălare formează şi ele o grupare 
simptomatologică aparte, centrală. În esenţă, tema obsesivă constă acum în 
sentimentul unei contaminări malefice realizată prin murdărie, microbi sau diverse 
substanţe care nu pot fi percepute prin simţuri; dar care tind să pătrundă pe cale 
cutanată în interioritatea propriului corp. Obsesie ce declanşează compulsia 
spălării. 

Simptomatologia contaminării e una anxios fobică particulară, constând în 
sentimentul unei agresiuni periculoase şi greu controlabilă asupra sinelui corporal, 
din partea unor agenţi cvasisubstanțiali neperceptibili, a”ceva rău”, ce acționează 


din proximitatea trupului, prin atingere. Ea diferă clar de simptomatologie anxios 

fobică standard, ce se manifestă în aria comportamentelor active ale subiectului, ce 
se realizează în raport şi relaţionare cu alţii; şi care se accentuează pe măsura ce el 
se îndepărtează de ariile protectoare (locuinţă, persoane de ataşament) spre zone 
spațiale necontrolabile şi periculoase (manifestări în public, în spaţii aglomerate). 
Şi de asemenea, diferă de anxietatea fobică paranoidă, în care alţi oameni şi 
instituţii intenţionează să-i facă rău de la distanţă. În TOC agenţii nocivi nu sunt 
cei umani, sunt imperceptibili şi tind să invadeze interioritatea sinelui corporal în 
urma contactului fizic. 

Agenţii invocaţi sunt: murdăria, microbii, viruşii, substanțe chimice, 
detergenţi, lpiciuri, vopsea lavabilă, radiații, propriile secreţii, vapori, mai rar 
gândaci mici. Dar şi simpla atingere a altei persoane poate fi resimțită ca şi 
contaminantă. La fel ca în cazul simptomelor agresive, fobia de contaminare se 
prezintă ca un fel de sensibilitate sau temă ce persistă constant în subiect; şi care se 
actualizează în împrejurări critice. 

Partea corpului resimţită ca cea mai expusă la contaminare este mâna; adică 
partea corpului care efectiv vine deobicei în contact direct cel mai des cu ambianța. 
Fapt ce conduce la protejarea acesteia cu mănuşi, cu hârtie sau cu şerveţele, când e 
deschisă o uşă sau e utilizat un telefon public; iar în unele cazuri subiectul evită să 
strângă mâinile altora. Dar şi alte părți ale corpului sunt resimţite ca putând fi 
contaminate, fiind în consecinţă supuse spălărilor compulsive. Nu rareori se ajunge 
la băi repetate ale întregului corp, spălarea zilnică a întregii lenjerii, curăţenia 
generală mereu refăcută în casă, cu dezinfecţie, sterilizarea veselei şi hainelor etc. 

În conformitate parţială cu modelul general fobic, deşi obiectul fobogen 
propriu zis (microbii) nu sunt perceptibili, sunt identificate zone speciale din 
ambianţă care apar ca mai periculoase, mai contaminate cu murdărie şi agenţi 
infestanți. Aşa sunt: clanţele uşilor şi telefoanele publice, mijloacele de transport în 
comun, banii, WC-uri publice etc. E de fapt singura zonă de intersecţie notabilă a 


anxietăţii fobice din TOC cu agorafobia. În legătură cu acestea se dezvoltă si cele 

mai frecvente conduite de evitare şi asigurare, mai ales prin protejarea mâinii de a 
atinge zonele potenţial contaminate. În vizorul factorilor de contaminare pot intra 
însă şi materii utilizate în gospodărie, ca detergenţi, substanţe lpicioase; apoi, 
radiaţiile, propriile secreţii ş.a.m.d. Evident că „tematizarea” factorilor 
contaminanţi depăşeşte limitele raționalului. Cel mai edificator şi semnificativ e 
faptul că, subiecţii se pot simți contaminaţi prin singura atingere de un alt om. 


(Chenar 29) 


Ideea de fond din simptomatologia TOC de contaminare, o constituie 
sentimentul unei anormale vulnerabilităţi a limitelor corpului ( a sinelui corporal), 
faţă de agresiunea - realizată prin contact - de către factori exteriori nocivi, în 
principiu _non-umani. Limitele ce despart corpul de lumea înconjurătoare sunt de 
fapt cele mai evidente limite ale însăşi persoanei identitare - centrată de sine - ce se 
raportează la lume. lar problematizarea vulnerabilităţii acestei zone, trimite spre o 
arie particulară a psihopatologiei, de tip depersonalizant. 


Înainte de a părăsi simptomele TOC de contaminare/spălare, se cer făcute 
câteva trimiteri care corelează aceasta simptomatologie cu aspecte evoluționist 
culturale. Psihopatologia evoluționistă a remarcat că la multe specii de animale, 
inclusiv la primate, există o preocupare deosebită față de curățirea suprafeţei 
corporale de paraziți; fapt ce determină şi colaborarea cu alte specii. La maimuţele 
antropoide acest interes persistă, mult timp fiind acordat curățirii blanei de către 
însăşi individ; sau prin colaborări. Pentru hominizi, interesul faţă de curăţenia 
mâinilor e susținut de faptul că, cu ajutorul lor se realizează alimentarea. În plus, 
reprezentarea mâinii pe cortexul senzitiv e deosebit de mare. 

Intervin apoi aspecte culturale, curăţenia fiind inclusă de variate doctrine 
mitico-ritualice în simbolistica binelui, opusă infernului, dezordinii, haosului şi 
întunericului murdăriei. Spălarea în general şi spălarea mâinilor în special 
(ablutomania) a devenit de-a lungul istoriei culturale simbolul curăţirii persoanei 


spirituale de rele, de păcate. Acest ritual era cunoscut în multe religii practicate în 

vechiul imperiu roman. Când îl judecă pe lisus, Pilat din Pont cere să se spele pe 
mâini de eventualul păcat de a-l fi dat pe mâinile iudeilor. Obiceiul persistă în 
cultura islamică şi în creştinism. În piesa lui Shakespeare Lady Macbeth, aceasta 
cere mereu apă să-şi spele mâinile de păcatul de fi comandat un omor, pe care de 
fapt l-au executat trimişi săi. 

Limitele persoanei corporale, mai ales cele ce reprezintă zone cutanate 
intens implicate în specificul existenţei umane, se plasează astfel la joncţiunea între 
moştenirea psihobiologică a grijii pentru suprafața ce desparte corporalitatea 
individului de ambianţă: şi, pe de altă parte, investirea simbolică a curăţeniei 
corporale (a mâinii în special) pe care a instituit-o tradiția ritualurilor sacrale. Ar 
mai fi de adăugat că, acest aspect contaminant al simptomatologiei TOC e 
congruent cu cel al intenţiilor agresive, în sensul localizării problematicii obsesiv 
compulsive în proximitatea ambianţei. Particularitate care e susținută şi de 
următorul cluster, ce se referă la simptomele de ordine/ordonare. 

3. Simptomele TOC de ordine/ordonare au fost diferențiate ca al treilea 
cluster important. lar împreună cu colecționarismul şi alte simptome (atenţie 
acordată detaliilor şi rezistenţa la schimbare) ele subliniază intersecția dintre 
patologia TOC şi cea a spectrului autismului infantil. 

Simptomele OC de ordine/ordonare se referă, în esenţă, la sensibilitatea 
subiecţilor faţă de aşezarea - resimţită ca neadecvata (dezordonată) - a obiectelor în 
spaţiul proxim, familiar. E trăită nevoia ca toate lucrurile din acest spaţiu să fie 
aşezate într-o anumită raportare fixă; care să se menţină. lar perturbarea acesteia 
induce tensiune, nelinişte şi compulsia de a le reaşeza în ordinea dorită sau ştiută. 
Uneori preocuparea față de ordine e continuă, prin aranjarea ambianţei în direcția 
atingerii unei simetrii; până când subiectul are sentimentul interior că „totul e în 
ordine, aşa cum trebuie” („all right”). Moment în care se detensionează temporar. 

Simptomele OC corelate ordinii/ordonării, aranţării, simetriei, se cantonează 


de obicei şi ele la spaţiul apropiat şi controlabil, avându-se în vedere locuinţa, 

propria cameră cu obiectele ei, dulapurile, îmbrăcămintea, sertarele, colecţiile. Nu 
rareori obsesia ordonării e corelată cu cea a curăţeniei, astfel încât locuinţa 
obsesivului tinde să devină un spaţiu hiperordonat, încremenit şi steril, mereu 
rearanjat, spălat şi purificat. Fapt ce devine insuportabil pentru un om obişnuit ce 
convieţuieşte cu el. 

Tot cu ordonarea se corelează şi tendinţa obsesivilor spre sistematizare, spre 
colecționare şi organizarea colecțiilor. Preocuparea prevalentă obsesivă spre 
sistematizare şi clasificare e şi mai evidentă în Tb. de personalitate OC, la care se 


întâlnesc şi tendinţe colecţionariste. Totuşi există şi un colecţionarism care e 


Chenar 40 


Intersecţii între patologia de tip TOC şi orbita psihotiformă 


Simptomatologia TOC se poate apropia sau intersecta cu patologia psihotică nu doar prin 
temele de culpabilitate ale cazuisticii de intenţii agresive, care prin fuziunea act-gândire îşi poate 
pierde controlul critic; sau, prin intersecţie cu alte sd. psihopatologice. E posibil ca teme 
specifice TOC cum sunt cele de atingere/contaminare sau problematizarea ordine/simetrie, să 
plaseze sinele identitar în condiţie cvasi-delirantă. 


Caz O femeie de 37 ani, gospodină din mediul rural, călătorind în oraş pentru 
cumpărături, în autobus simte contactul neplăcut cu o persoană murdară; întoarsă acasă, îşi spală 
hainele dar senzaţia unui contact neplăcut şi a unei contaminări persistă. Crede că vasul în care 
şi-a spălat haina a fost şi el contaminat şi îl aruncă. Apoi, hainele din dulapul în care şi-a pus 
rochia pe care a spălat-o, le aruncă de asemenea. Ajunge la sentimentul şi convingerea că însăşi 
camera în care şi-a depus haina respectivă e contaminată şi nu mai intră în ea. În tot acest timp 
spală fără întrerupere hainele şi lenjeria şi îşi spală repetat corpul. Apoi, părăseşte casa în care 
locuia, dormind într-o bucătărie de vară. Nu mai foloseşte apa din fântâna din care a provenit 
cea cu care şi-a spălat haina. În final, după ce a hotărât să părăsească satul în care a trăit tot din 
cauza extinderii contaminării, ajunge la internare. 

În acest caz, tema aberantă e deci contaminarea nocivă a persoanei. 


Caz O tânără are un prim contact cu psihiatria la 24 ani (1990) pentru astenie cu 
problematizarea schemei corporale, comportamente în direcţia anorexiei mentale, (ce datează 
din adolescenţă). În prima perioadă a şcolarizării a avut performanţe bune, care s-au redus în 
pubertate, devenind o persoană retrasă, cu preocupări centrate pe muzică şi lectură. Progresiv se 
accentuează interesul pentru religie, lectură în această direcţie, rugăciuni solitare, viață izolată, 
fără activitate şi preocupări pragmatice, fiind întreţinută de familie. Adoptă îmbrăcămintea şi 
modelul de manifestare a unei călugăriţe, trăieşte izolat cu un comportament ritualic religios. 
Ajunge la o nouă internare la 29 ani în urma unui comportament bizar: se deplasează în oraş pe 
mijlocul străzii, creând probleme în circulaţie şi necesitând intervenţia poliției. Explicaţia constă 
în faptul că „astfel se fereşte să se atingă de oameni, pentru a nu se contamina cu răutatea lor”. 
Nu prezintă alte teme delirante conturate, nici halucinaţii sau fenomene de transparenţă influenţă 
psihică. Vorbirea e coerentă dar marcată de manierisme şi preţiozităţi. În următorii ani mai 
prezintă trei internări, în urma aceluiaşi comportament bizar de a merge pe mijlocul străzii, cu 
aceeasi motivatie. Nu sunt idei clar paranoide si nu explică de ce acest comportament apare la 

circumscris ca o tulburare inclusă în DSM-5 în spectrul TOC. E vorba de 
compulsia de a aduna lucruri complet inutile şi fără valoare (ziare vechi, pietre, 
gunoi etc.) şi a le depozita în casă; unde acestea pot constitui un focar de infecție. 
Fenomenul e predominant impulsiv compulsiv, de obicei fără obsesii pregnante 
împotriva cărora subiectul să lupte. Acesta nu reacționează negativ nici față de 
grămezile de obiecte ce se adună în casă şi îi deranjează pe colocatari. E de 
remarcat şi în această tulburare a colecţionarismului, atenţia acordată unor detalii 
nesemnificative; şi concentrarea asupra spaţiului restrâns al casei. 

Simptomatologia de ordine/simetrie/ordonare din TOC, aşa cum s-a 
menţionat, se intersectează cu cea a spectrului autist;, fapt pe care cercetările 
cazuistice actuale îl confirmat. Dar ea se poate manifesta uneori şi cu o formulă şi 
intensitate care o apropie de orbita psihotiformă; la fel ca fenomenul fuziunii 
gândire/act din simptomatologia intenților agresive, sau cel al atingerii 
contaminante (Chenar 39). Preocuparea față de ordinea simetrică se poate 
amplifica, unii pacienţi fiind preocupaţi ca partea dreaptă a corpului să fie perfect 
simetrică cu cea stângă, fapt ce-l verifică în mod repetat în oglindă. Sau, uneori se 
deplasează exact pe mijlocul străzii, străduindu-se să fie mereu „în centru”. Spațiul 
fizic ambiental poate fi resimţit apoi ca nesigur. Un astfel pacient schizo-obsesiv 
descris de Minkowski era cuprins de anxietate în corelaţie cu discontinuitatea ce o 
observa în ambianța din jur (a pietrelor de pavaj, a spaţiului dintre cărămizile 
edificiilor); el se mai întreabă obsesiv, „dacă zidurile clădirilor sunt efectiv 
drepte?”. Alunecarea spre orbita psihotiformă plasează aceste cazuri într-o 
atmosferă de nesiguranţă şi tensiune anxioasă; dar şi de simplificare perceptivă a 
ambianţei, ce devine marcată de o derealizare desanimantă, decontextualizată de 
evenimente interumane, redusă la o structură fizico-matematică abstractă. lar 


concomitent e trăită o vidare depersonalizantă a subiectului de emoţii şi de 


sentimente. Această patologie depersonalizant/derealizantă indică o altă direcţie 
spre orbita psihotiformă decât cea delirantă. Şi anume, una pe care o vom regăsi in 

procesul dezorganizant al depersonalizării anonimizante a simptomatologiei 
negative (schizofrene). Alunecarea spre orbita psihotiformă pe această direcție e 


diferită de cea a transformării subiectului într-un personaj cuprins într-un scenariu 
delirant, pe care o inițiază patologia disociativă a identității; deşi în schizofrenie 
cele două pot fi complementare.(Chenar 40). 

4]. În continuare se vor comenta câteva aspecte mai speciale a 
simptomatologiei TOC, corelate direcţiei depersonalizante amintită mai sus. 
Preocuparea anormală a obsesivilor faţă de ordinea spaţială se dublează deseori şi 
de o trăire anormală a ordinii temporale, privitoare la derularea actelor după o 
succesiune rigidă. Faptul se poate manifesta prin ritualizarea actelor obişnuite ale 
vieții de zi cu zi : toaleta de dimineaţă, îmbrăcatul, luarea mesei, plecarea de acasă, 
culcarea de seară. Acestea îşi pot pierde spontaneitatea, devenind rigide, executate 
după anumite formule fixe, dublate de un fundal anxios magic. Ritualurile de 
culcare, într-o variantă mai puţin rigidă, pot fi prezente frecvent în prima copilărie, 
cu o valoare antianxiogenă. Ca orice comportament ritualic el pretinde o ordine 
fixă a secvenţelor comportamentale de dinaintea culcării, amenajarea spațiului de 
dormit într-un mod fix, cu o anumită poziţie a obiectelor; precum şi anumite acte 
ritualice înainte de adormire. La fel se pot manifesta lucrurile şi cu ocazia servirii 
mesei; în unele forme grave de TOC pacientul pretinde o rigidă ordine spaţio 
temporală a derulării acesteia, nevoia ca tacâmurile să fie aşezate într-o anumită 
poziție fixă iar felurile de mâncare să fie servite într-un anumit fel. 

Uneori ritualurile actelor domestice, cutumiere, se pot însoţi de un simptom 
aparte: o încetineală extremă în desfăşurare, cu repetarea de un număr fix de ori a 
secvenţelor; fapt ce devine un mare consumator de timp, ore în şir. Încetineala se 
datoreşte în primul rând fixării pe detalii, actul derulându-se din aproape în 
aproape. lar în al doilea rând, acţiunea se poate repeta uneori de un număr precis de 
ori, cu trimitere spre perfecţiune. Astfel, spălatul pe dinţi poate dura o oră; şi la fel, 


îmbrăcarea. 

Un aspect special poate apare în faza plecării de acasă când se pot manifesta 
ceremonialuri, ca ritualuri mai complicate. Ceremonialul consta în executarea unui 
set de mişcări destul de complexe, tot fără scop pragmatic, derulate într-o anumită 


ordine; şi, de obicei, de un număr repetat de ori. Realizarea ceremonialului are 


Pi 


pentru pacient o valoare antianxiogenă, „magică”, ca un fel de „dezlegare” pentru 


ca lucrul — de ex. plecarea de acasă — să se poată realiza. Ceremonialurile se pot 
desfăşura în interiorul casei şi în afara activităţilor domestice obişnuite. De ex. 
subiectul se simte obligat compulsiv să se învârtă de câteva ori în cerc şi să facă 
trei paşi înainte şi înapoi de câteva ori, când trece dintr-o cameră în alta; sau pe 
lângă un anumit dulap. Ritualurile şi ceremonialurile, fiind marcate de trăiri 
anxioase intense, fac ca pacientul să implice în desfăşurarea lor persoane apropiate, 
protective din casă (de ex. mama, care e ţinută în acest timp încontinuu de mână). 

Deşi aparent neobişnuite, ritualurile şi ceremonialurile amintesc de 
comportamentele complexe ce se desfăşoară în lumea animală în unele situaţii 
speciale corelate ciclurilor instinctive. lar, pe de altă parte, în lumea culturii umane 
în comportamentele sacrale, de invocare a ființelor supranaturale (de unde e şi 
împrumutată expresia). În cadrul practicilor religioase ele se corelează cu 
reactualizarea scenică a unor scenarii mitologice, pentru producerea „teofaniei” — 
a actualizării instanţei sacre -, care are puternice valenţe antianxiogene. Atât în 
biologie cât şi la om, ritualurile şi ceremonialurile fac parte integrantă din 
comportamentul de integrare socială, ce se derulează împreună cu alții, în mijlocul 
grupului de credincioşi care participă la slujba religioasă. Prezenţa lor la un individ 
izolat, e deja un indice de  psihopatologie. Dar disponibilitatea psihismului — 
indusă evoluționist cultural - de a desfăşura astfel de comportamente nu trebuie 
ignorată. 

Recurgerea la numărare în ritualuri este un aspect specific patologiei OC 
neîntâlnindu-se în alte Tb. psihice (cu excepţia, uneori, a autismului). In schimb in 


ritualurile culturale execuţia lor de un număr fix de ori e uzuala. În TOC se pot 

întâlni în raport cu numerele următoarele simptome: - Număratul obsesiv 
(aritmomania) ce se poate însoţi cu perceperea lucrurilor (de ex. numărarea 
desenelor pe un covor, a oamenilor ce trec pe stradă); sau cu actele efectuate 
(numărarea treptelor urcate), - Numărarea ritualică poate precede un act (de ex. 
intrarea în casă), e posibil să se realizeze în acest caz, operaţii compulsive 
aritmetice complexe, necesare pacientului pentru ca actul să poată fi început şi 
realizat; - Numărarea actelor ritualice şi repetarea lor de un număr fix de ori; - 
Numerele pot avea apoi pentru pacient valori simbolice, de numere faste şi 
nefaste. 

Odată cu acest aspect al preocupării anormale fata de numere se poate 
remarca faptul ca simptomatologia TOC din aria ordinii şi ordonării exprimă o 
preocupare explicită faţă de aspectul matematic (geometric şi numeric) de raportare 
a omului la realitatea ambientală. Această simptomatologie ar putea fi interpretată 
ca relevare a unei infrastructuri matematice, implicată de obicei firesc în această 
raportare ce presupune acţiunea realizatoare, prin care se constituie prezentul trăit. 
(A se vedea Anexa Cap 1). Raportare care, în TOC este destructurată, ducând la un 
prezent lax, dezlânat, cu desimplicarea fundalului său ma-tematic. (Chenar 31). 

Compulsiile de tipul ritualurilor, ceremonialurilor şi colecționarismului pot 
să nu fie precedate totdeauna de obsesii mentale; ci doar de o stare de tensiune ce 
se descărcă prin aceste manifestări. În acelaşi sens se pot întâlni si obsesii pure, 
fără evidente ritualuri comportamentale. De ex. apariția în mintea obsesivului a 
unei melodii, fragmente de poezie, de conversaţie, amintiri etc., toate sugerând o 
funcționare cerebrală a unor circuite mnestice cu tendință la repetitivitate. Un 
aspect mai aparte îl reprezintă ruminaţiile abstracte. Într-una din variante, 
ruminaţiile obsesive constau în apariția în minte a unor întrebări insolubile, 
subiectul oscilând nesigur între eventualităţi de răspuns: „oare există Dumnezeu?”, 
„sau viață după moarte?”.. „Dar extratereştri?”. Astfel de întrebări sunt fireşti până 


la un punct, obsesivul blocându-se însă în gravitarea mult timp în faţa 

alternativelor; deşi este evident că nu are la dispoziţie o rezolvare hotărâtoare. 
Problematizarea interminabilă a alternativelor e convergentă cu preocupările 
obsesive fata de simetrie. Altă variantă a ruminaţiilor se desfăşoară prin analize 
interminabile (obsesive) a evenimentelor ce ar putea apare, într-o posibilă acțiune 
planificabilă în viitor. Subiectul analizează : „dacă lucrurile se vor prezenta astfel 
în momentul X, eu ar urma să acţionez în felul Y; dar dacă se prezintă în varianta 
X2, să reacționez în modalitatea Y2 etc”.! Iar eventualitățile se pot multiplica la 
nesfârşit. Ruminaţiile se mai pot orienta şi spre acte trecute, în formula: „dacă aş fi 
acționat altfel, atunci ar fi fost situaţia x”. Preocuparea ruminativ obsesivă cu 
eventualități se poate întinde fără un punct logic de oprire. Condiţia ruminațiilor 
subliniază câteva aspecte caracteristice patologiei TOC ce au fost mereu 
consemnate în marginea simptomelor evidențiate clinic: preocuparea față de 
eventualități; oscilația în jurul nesiguranței, indeciziei, îndoielii, introspecţia 
analitică exagerată. 

Odată cu dezvoltarea psihopatologiei cognitiviste s-a instituit un grup de 
lucru pentru identificarea şi studierea particularităților cognitive a celor cu TOC 
(Obssesive Compulsive Cognitions Working Group — OCCWG) care încă din 1997 
a adus în dezbatere o serie de caracteristici întâlnite in aceasta patologie: - o 
importanță crescută atribuită gândirii, - nevoia de control a gândirii; - 
supraestimarea amenințării; - perfecționism; - sentiment crescut de 
responsabilitate; - intoleranța la incertitudine. Aceste caracteristici, care sunt 
menționate şi în DSM-5, se cuplează cu tendința permanentă spre acțiune, flancată 
de o distanțare agresivă în raport cu alții. Se adaugă o preocupare continuă față de 
un control generalizat a situației în care se află şi a acțiunilor întreprinse, sub 
spectrul anxietății şi culpei. Subiectul e atras de detalii şi configurează cu 
dificultate ansamblurile. Abordarea cognitivistă a subliniat deci faptul că patologia 


TOC, dincolo de simptomatologia propriu zisă, presupune un fundal dispozițional 


cognitiv particular, care intervine în însăşi geneza si structurarea simptomelor. 

Astfel, responsabilitatea exagerată a fost considerată de Slavkovich — aşa cum deja 
s-a menţionat - ca o convingere distorsionată care ar induce judecăţi automate de 
culpă eventuală, urmate de verificări consecutive „dacă nu s-a făcut ceva cu 
consecinţe culpabile”. O analiză ulterioară a lui O'Connor şi Aardena a atras însă 
atenţia asupra unui aspect perturbator mai adânc decât convingerile distorsionate. 
Ar fi vorba de dificultatea de a realiza certitudinea, de prezenţa unei îndoieli 
profunde a obsesivilor, care nu reuşesc să sintetizeze acceptabil datele prezenţei 


lor în situaţie,. Într-un fel se reia astfel o veche idee a lui Janet privitoare la 


funcțiile psihice de sinteză a realului. 


Un astfel de deficit ar afecta nu doar filtrarea informaţiilor actuale, ci însăşi 
structura de fundal a autonomiei agenţiei; ce se înrădăcinează în sinele identitar, 
biografico caracterial, încorporat şi inserat în intersubiectivitatea reţelelor sociale. 


E distorsionată la acest nivel şi filtrarea fluxului ideativ intern, din fundalul intim 
al conştiinţei, care actualizează deobicei sintetic, date mnestice corespunzătoare 
intenţiilor;, dintre care unele sunt agresive. Şi la fel, emergenţa agenției şi 
organizarea coerentă şi eficientă a proiectelor de acţiune, în universul posibilelor 
metareprezentaţionale. În acest context, inferenţa raţională firească e subminată în 
infrastructura sintezei ale thetice. 

În proiectul cognitivist de studiere a TOC, esenţială poate fi considerată 
atragerea atenției asupra prezenţei la aceste cazuri a unei structurări aparte a 
instanţei metareprezentaţionale, de operare pe modele şi eventualităţi. Pacientul 
acordă atenţie crescută gândirii; dar în condiţiile unei pronunţate incertitudini în 
raport cu variantele posibile şi a unei crescute nevoi de control; flancată de 


atitudini şi convingeri excesive, corelate acţiunilor eventuale. E o variantă 
depersonalizantă diferită şi paralelă cu disfuncția deficitară care conduce la 
patologia identitară delirantă, orientată spre hipertrofia condiției de personaj a 


subiectului plasat într-o lume delirantă. Incertitudinea şi indoiala ce se instalează 


231 


astfel, schiţează direcţia psihopatologică a unei depersonalizări centrată pe 
alterarea sintezei agenţiei, subminând spontaneitatea generativ sintetică a sinelui. 


5.4. Diagnosticul diferenţial dintre TOC şi alte trăiri sau tulburări de 


tip obsesiv; depersonalizarea specifică patologiei obsesive. 


Sistemul DSM-5 include, alături de criteriile de diagnostic, şi o listă de 
tulburări de care simptomele TOC se cer diferenţiate. Acestea pot fi grupate, in 
paralel cu cele trei mari clase simptomatice, în: a) tendinţe externalizate impulsiv 
agresive; b) patologie internalizată depresivă şi anxioasă; c) patologie din serie 


autistă.(Chen.30) 


a) În corelaţie cu simptomele agresive, sexuale şi de încălcare a tabuurilor, o 
primă diferenţiere se cere făcută față de comportamentele externalizate impulsive 
incluse în clasa Tb. disruptive, impulsive şi de conduită (comentate în Cap.3.). 
Deşi în astfel de tulburări pot fi prezente şi perioade de autocontrol în care ele se 
manifestă parțial obsesiv, acestea sunt totuşi periferice; şi corelate de obicei 
coexistenței depresiei. Simptomatologia TOC se exprimă în specificul său tocmai 
prin faptul că intenţiile agresive sunt de la început respinse şi controlate reflexiv, 
astfel încât nu se realizează. De fapt, esențialul constă în faptul că în TOC trăirea 
patologică se plasează ab initio, nu în planul raportării la o situaţie efectivă, ci într- 
o instanţă metareprezentaţională, a eventualului şi posibilului („ce ar fi dacă....); şi 
rămâne tot timpul pe această orbită, sub control reflexiv. Secvența efectivei lor 
implementări în realitate e suprimată; sau diluată la maximum, în contextul 
deficitului funciar al pacientului TOC de raportare la situațiile actuale. 

Psihopatologii cognitivişti au evidenţiat, ca una dintre între particularităţile 
persoanelor cu TOC faptul că aceasta „acordă o importanţă crescută gândurilor”, 
având tendinţa de a le echivala cu realitatea. Pe acest fundal apare amintitul 
fenomen al „fuziunii gândirii cu actul”, ce poate evolua până în marginea ideii 


delirante. Astfel de convingeri amintesc însă de universul magic al basmelor şi 

legendelor. De fapt, aşa cum s-a menționat mai sus, mutaţia psihică formală din 
TOC, transpune psihismul într-o condiţie în care, instanţa metareprezentaţională a 
eventualităților — ce în mod firesc e doar un strat implicat în trăirea prezentului - 
se amplifică şi se plasează în prim plan. Dar, deficitul disfuncțional al sintezei 
realităţii trăită actual (în sensul în care Janet vorbea despre „funcția realului”) e în 
TOC diferită de condiția absorbției subiectului de către fantezia narativă din 
„Pseudologia fantastică” a mitomanului histrionic. În aria de patologie a TOC 
dimensiunea narativă a psihismului e slab reprezentată, în prim plan trecând 
proiectele de acţiune. Modelul magic al gândirii, similar cu cel din poveşti şi 
mituri, grevează acum derularea ritualurilor şi ceremonialurilor comportamentale, 
a căror eventuală nerealizare e resimțită de pacient ca proiectându-l spre o 
nenorocire iminentă. 

Există şi o arie a patologiei impulsive în care se poate constata o tranziţie 
spre controlul trecerii la act, ca în cazul impulsului la jocul de noroc. În această 
tulburare subiectul poate trece printr-o perioadă în care se opune tentației, 
controlându-şi comportamentul; dar tendinţa revine obsesiv, pentru ca de la un 
moment dat el să cedeze; şi să se lanseze impulsiv în jocul de noroc addictiv. Trăiri 
similare dar mai puţin pregnante se pot constata şi pe parcursul altor abstinenţe, de 
ex. la dipsomanii alcoolici, la începutul reluării consumului; sau în unele cazuri la 
cleptomani. În TOC această situaţie mai poate fi întâlnită în obsesiile compulsive 
sexuale, când pacientul poate de la un moment ceda în faţa unei seducții, ce-l 
asaltează prin oferte repetate. 

b) În ceea ce priveşte diferenţierea simptomelor din TOC de cele întâlnite în 
patologia internalizată anxios depresivă, referințele se pot face pentru început la 
obsesiile de culpă şi la cele din reacţia de stres posttraumatic. Acestea au însă la 
bază evenimente trăite în trecut; şi nu eventualități corelate intențiilor de act 
imediate. O altă referinţă e cea la anxietatea socială, ce se referă la situaţii în care 


subiectul proiectează participarea la situaţii în care se aşteaptă la trăiri neplăcute; 

care-l pot obseda anticipativ. La fel se pot petrece lucrurile in anxietatea 
anticipatorie la cei cu agorafobie şi atacuri de panică. 

În aceeaşi direcţie de articulare cu o anxietate anticipatorie au fost apoi 
studiate unele condiţii, neincluse în lista diagnosticelor din DSM-5, a obsesiilor 
anxioase din cadrul îngrijorării accentuate privitoare la evoluția unor preocupări 
normale. Aşa se pot petrece lucrurile cu ocazia primei naşteri, când atât gravida cât 


şi soţul pot deveni extrem de preocupaţi şi îngrijoraţi în legătură cu naşterea şi 


Chenar 41 


Diagnosticul diferenţial al simptomelor din TOC cu cele de tip obsesiv/ compulsiv din alte afecţiuni. 


Simptome de 


Simptome agresive, sexuale, 


5 contaminare/spălare 
religioase/verificare 


Impulsivitate Depresie Anxietate 
Tb.depresivă majoră Tb.destress posttraumatic 
(ruminaţii de vinovăţie) (reamintiri recurente) 
Tb.parafilică Tb.de anxietate generalizată 
(preocupări sexuale) (anticipare anxioasă) 
Tb. disruptive Tb. de anxietate socială 
(impulsive/explozive) (preocupare faţă de apariţie) 
Tb.addictivă de Tb.dismorfofobică 
de substanţe/joc (preocupare faţă de aspect) 
(preocupare faţă de Tb. alimentare (anorexia) 
reluarea addicţiei) (ritualizarea alimentării) 
cleptomanie, piromanie Tb.anxietăţii de boală 


tricotilomanie Tb.escoriaţiilor 

evoluţia copilului; cu verificări interminabile şi consulturi repetate la medici. În 
altă perspectivă, ritualurile micii copilării, mai ales cele de dinaintea somnului, 
exprimă o tensiune anxioasă ce se linişteşte doar prin conduite ce se repetă identic; 
dând astfel sentimentul de stabilitate şi siguranţă. Într-un fel, comportamentul 
ritualic - care prin repetitivitatea sa are importante similitudini formale cu 
compulsiile - se impune ca un fel de „soluție magică” pentru anxietatea 


anticipatorie. 


Revenind la specificitatea trăirilor anxioase din TOC, se cere să acordăm 
atenţie faptului particular că, obsesia de contaminare rezultă din sentimentul 
permeabilităţii limitelor corporale la agresiunea unor factori nocivi neperceptibili. 
Limitele corporale, organizate în jurul „schemei corporale”, reprezintă de fapt 
limitele identităţii persoanei la nivel psihocorporal. În această perspectivă, 
vulnerabilitatea limitelor persoanei corporale față de „ceva rău”, s-ar înscrie într-un 


complex simptomatic depersonalizant/derealizant special din TOC. Aspect care e 


destul de evident odată cu simptomul pe care TOC îl împărtăşeşte cu autismul, cel 
vulnerabilității limitelor corporale se corelează în simptomatologia TOC cu 
problematizarea spaţiului proxim, pe care-l evidenţiază simptomele de ordonare. 

c) În ceea ce priveşte simptomatologia de ordine/ordonare şi a 
colecționarismului, acestea se cer raportate la psihopatologia din spectrul autist 
(SA). Un grupaj simptomatic specific patologiei autiste care se reîntâlnește în 
TOC, constă din intoleranţa la schimbarea spaţială a ambianţei, cu resimţirea 
nevoii ca obiectele să se menţină în acelaşi loc („seimnes”), într-o ordine 
nemişcată. În variate grade şi forme, această simptomatologie se întâlneşte şi în 
TOC, în corelaţie cu simptomele de simetrie/ordonare; şi cu sentimentul că „totul 
trebuie să fie în ordine” („all right”). Obsesia de ordine/ordonare se mai articulează 
cu atenţia crescută acordată detaliilor şi cu colecționarismul, alte simptome 


comune TPOC şi spectrului autist. La fel sunt şi ceremonialurile; care însă în TOC 

se desfăşoară de obicei însoțite de un ritual numeric, care se desfăşoară cu o 
valoare antianxiogenă magică. Preocuparea faţă de numere există în ambele 
domenii de psihopatologie (şi numai în acestea); dar în autism sub forma unei 
exagerate capacități de memorare şi calcul aritmetic. Interferenţa între TOC şi 
autism contribuie şi ea la orientarea patologiei obsesionale în zona internalizată, 
prin deficienţa relaționărilor sociale. La o analiză atentă însă, simptomatologia 
TOC - considerată în ansamblul său - se intersectează cu o axa de patologie ce se 
întinde de la autism la dezorganizarea şi simptomatologia negativă din 
schizofrenie; şi care are la bază o deficiență depersonalizantă a funcţiei coerenţei 
centrale, la nivelul structurii persoanei identitate. 

Revenind acum la aspectul central prin care simptomele obsesiv compulsive 
din TOC se diferenţiază de trăiri de tip obsesiv întâlnite în normalitate sau în alte 
Tb. psihice, fobia de contaminare cu substanţe nocive neperceptibile, compulsiile 
agresive egodistone şi intersecţia cu patologia autistă, sugerează că aceasta constă 
dintr-un proces particular de depersonalizare/derealizare. Este vorba acum de o alta 
variantă a acestui sindrom decât cea circumscrisă în DSM.-5, care era orientată în 
direcția perturbării disociative a identităţii biografico relaționale; şi care afectează 
dimensiunea mnestică a sinelui identitar, la polul relaționărilor interpersonal 
sociale; inclusiv cu instanța personajelor (e.g. starea de transă cu posesiune). Spre 
deosebire de aceasta, în TOC identitatea sinelui e resimţită ca vulnerabilizată la 
nivelul polului persoanei corporale şi a elaborării agenţiei, a intentiilor de acţiune 
personală responsabilă; arie în care se realizează şi articularea dintre moştenirea 
psihismului biologic şi psihismul specific al persoanei umane. E vorba de instanţa 


în care se produce elaborarea şi implementarea acţiunilor responsabile ce ar urma 
să fie realizate prin intermediul propriului sine corporal. La acest nivel, propriul 
corp se resimte vulnerabil la noxe neperceptibile, insuficient de stăpân pe spațiul 
ambiental, dedublat de intenţii agresive nedorite. Iar identitatea agenţiei proprii e 
resimţită ca marcată de nesiguranţă, de îndoială, indecizie, ambivalenţă, 


236 


incertitudine. Obsesivul se simte proiectat în eventualități neclare, cu aproximări 
incerte, invadat de dezordine interioară şi exterioară. Toate acestea fac ca subiectul 


să-şi resimtă sinele ca insuficient de coerent, nesigur şi dedublat. În consecinţă, el 
se poziţionează egodiston, într-o atitudine de permanent autocontrol hiperreflexiv. 
Vulnerabilitatea identitară se manifestă acum şi prin trăiri derealizante. Subiectul 
resimte realitatea din jur ca „nefiind în regulă, în ordine”, cu sentimentul că trebuie 
să o aranjeze şi să o verifice până când totul să fie „aşa cum trebuie” („all right”). 
„Sentimentul de incompletitudine” - cum îl numea Janet - însoţeşte trăirile 


pacientului într-o atmosferă de reducere a libertăţii şi de transpunere într-o lume a 


posibilelor, a eventualităţilor necontrolabile, marcate de infrastructura ma-tematică 
a realului şi de o cauzalitate magică. 


5.5. Tulburări din spectrul TOC 


Psihiatrui clinicieni şi psihopatologii au concluzionat în ultimul timp că 
patologia obsesională exprimată prin TOC poate fi considerată un nucleu 
sindromatic particular, în jurul căruia se grupează o suită de alte tulburări ce 
constituie un fel de spectru. Caracteristicele comune ale acestora constau din: 
preocupări repetitive anormale, desfăşurate la limita şi în proximitatea 
corporalităţii şi habitatului. În DSM-5 în acest spectru sunt incluse: Tulburarea 
dismorfic corporală; Tb de referință olfactorie; Tulburarea hipocondriacă; 
Tulburarea  colecționarismului; - Tulburarea  tricotilomaniei; Tulburarea 
escoriaţiilor. O caracteristică a acestor tulburări - în afară de ultimele două - mai e 
aceea că, preocupările respective sunt tematizate ca probleme aparte ale sinelui, 


putându-se organiza prevalențial, în marginea delirului monotematic. 


Tulburarea_dismorfic corporală se caracterizează prin preocuparea 
persistentă faţă de mai multe defecte sau anomalii ale aspectului corporal, 
care nu sunt sesizate — sau sunt sesizate minimal — de către alţii. Persoana 
trăieşte o excesivă conştiinţă de sine (hiperreflexie) uneori cu idei de referință 

(convingerea că alţii remarcă, judecă şi comentează respectivele defecte). Ca o 
consecinţă a acestei preocupări subiectul se angajează în repetate examinări 
ale aspectului (se autoobservă în oglindă, cere confirmări de la alţii), face 
tentative de mascare sau camuflaj, evită situaţiile publice în care ar putea 
atrage atenţia asupra sa. Tabloul poate evolua cu conştiinţa anormalităţii 
preocupărilor sale (insight +); sau cu reducerea sau chiar absenţa acestuia, 
convingerile şi comportamentul ajungând prevalent marginal delirant. 


Tabloul poate evolua cu conştiinţa anormalităţii preocupărilor sale 
(insight +); sau cu reducerea sau chiar absenţa acestuia, convingerile şi 
comportamentul ajungând prevalent marginal delirant. 

Aspecte mai detaliate ale Tulburări dismorfic corporale ne indică: 

Părți ale corpului ce sunt vizate de preocuparea anormală:- Capul (prea mare 
sau prea mic), tenul feţei (prea palid sau prea roşu, mici denivelări sau cicatrici, 
pori dilataţi, acnee), bărbia (prea rotundă, ascuţită), pomeţii (căzuţi), nasul (formă 
şi mărime), ochii (prea mici, strabism), pleoapele (ptoză palpebrală), riduri (prea 
accentuate), sprâncenele (prea ascuţite), buzele (prea subţiri), pilozitatea facială 
(excesivă), părul capilar (prea creţ, gras sau uscat, fără luciu, alopecie, calviţie); - 
Toracele (prea îngust), sânii (prea mici, ptoză), abdomenul (dimensiuni, formă, 
hipotonia musculaturii), talia (supradimensionată), fesele (hipotone, diforme), 
coapse şi gambe (sub sau supradimensionate), mână sau degete (formă, 
dimensiuni); - Preocupări pentru simetria corporală: 

Comportamente specifice: - Verificarea în oglindă (obiect față de care există 
o preocupare deosebită); - ornare excesivă şi intervenţii fizice (tapare, pieptănare, 
tundere, spălare, coafare, spălat, masaj, aplicarea de cosmetice), - camuflare 
(ascunderea defectului presupus prin bronzare, pălării, perucă, posturi corporale, 
ochelari, evitarea aşezării în lumină), - cerere de asigurări din partea altora; - 
compararea cu alţii; - apelarea la servicii de medicină generală, dermatologie, 


chirurgie estetică; - dietă; - exerciţii fizice; - căutarea de informaţii pe internet. 

Tulburarea dismorfic corporală, în varianta sa tipică, se manifestă obsesiv 
compulsiv, subiectul autoexaminându-se repetitiv şi involuntar, fiind hiperreflexiv 
şi conştient de absurditatea preocupărilor sale, faţă de aspectul corporal (al feţei 
mai ales). Dar această tulburare se poate manifesta şi predominant anxios fobic sau 
ca preocupare prevalențială, marginal delirantă. 

* Tulburarea de referință olfactorie ce constă într-o persistentă 
preocupare legată de ideea subiectului că emană un miros neplăcut, pe care 
alţii însă nu-l percep. Subiectul e extrem de atent la sine şi la presupusul 
miros, având idei de referinţă. El desfăşoară comportamente repetitive de 
spălare, cere confirmări de la alţii, încearcă să camufleze presupusul miros cu 
parfumuri, evită societatea. Insight-ul poate fi păstrat, diminuat sau absent. 

* Hipocondria se caracterizează printr-o preocupare persistentă legată 
de posibilitatea de a avea una sau mai multe boli ce progresează sau ar putea 
să-i amenințe viaţă. Sunt prezente interpretări catastrofice ale unor senzații 
sau simptome corporale minore. Subiectul dezvoltă excesive precauţii şi 
analize, căutare de informații, încercări terapeutice, consumând mult timp şi 
servicii medicale. 

Preocuparea hipocondriacă poate fi prezentă şi în cazul unor suferinţe 
minore, care sunt amplificate. 

Insight-ul poate fi păstrat, diminuat, absent. 

În DSM-5 tot la acest nivel e comentată gelozia patologică. Apoi: 

* Tulburarea _colecţionarismului se caracterizează prin acumularea de 
posesiuni lipsite de valoare (financiară, de utilitate, sentimentală etc) pe care 
subiectul le adună şi le achiziţionează şi pe care le aduce în locuinţă. El nu are 
nevoie de acestea, nu le utilizează; obiectele se cumulează şi aglomerează şi 
deranjează locuirea în mod absurd. 


Insight-ul poate fi păstrat, scăzut sau absent. 

* Tulburări comportamentale centrate _ pe corp constând în acte 


repetitive (de tip impulsiv compulsiv) la marginea tegumentelor. La acest 
nivel se includ: Tricotilomania sau smulgerea părului în diverse zone ale 
corpului; - onicofagia sau roaderea unghiilor. Tulburarea escoriatiilor ce 
constă în presarea pielii, repetitiv, în diverse zone, până escoriații. Manualele 
comentează şi alte comportamente repetitive corelate corporalității cum ar fi 
scobitul în nas etc. 

Grupajul tulburărilor repetitive din spectrul TOC prezintă, deci, ca principală 
particularitate centrarea lor pe corporalitate (pe sinele încorporat) şi pe ambianța 
proximă, incluzând posesiile, colecționările înghesuite în aceasta. Faptul subliniază 
afectarea predominantă a polului corporal spațial al identității persoanei, cu 
preocupări şi comportamente aberante : de la probleme în zona epidermei, la starea 
de sănătate, cea a aspectului estetic relațional sau a colecțiilor îngrămădite în 
cameră. (cazul geloziei patologice pleacă tot de la o relație intimă, ce se petrece în 
spațiul gospodăriei). Dar preocupările respective nu includ acum controlul excesiv 
al desfăşurării deliberative şi executive a unor acte intenționate, zonă în mod 
specific afectată în TOC; şi centrală în TPOC. 

Mai există însă un aspect aparte. Si anume faptul că o bună parte din 
preocupările suferinzilor incluşi în acest grupaj - dismorfofobia, hipocondria, tb. de 
referință olfactorie, gelozia - pot fi tematizate prevalențial. Astfel, subiectul ajunge 
să se simtă ca un personaj ce se află Într-o stare personală sau/şi de relaționare 
aparte, preocupat mereu ....că e grav bolnav....... că are un aspect respingător... că 
emană mirosuri  dezgustătoare...că e înşelat... O astfel de tematizare 
psihopatologică a unor de preocupări poate parcurge etape succesive, în cadrul 
unui continuum de situaţii identitar-relaționale; de la preocupări anxios fobice, la 
trăiri obsesiv compulsive, cu evoluție spre prevalență ideatică şi chiar delir. 
(Chenar 37). 'Tematizarea afirmată astfel se referă la o problematizare a 


autopercepției corporale şi relaționale, care în TOC nu ajunge în prim plan. 

Ansamblul preocupărilor se desfășoară în instanța metareprezentaţională, 
într-o zonă intermediară între cea specifică scenariilor proprii delhrului, în care 
subiectul se agregă spre.. se transformă într-un personaj aberant; şi cea specifică 


patologiei TOC, orientată spre dezorganizarea ruminativă a acţiunii. 


Chenar 42 
Evoluţia de la preocupări anxios fobice la prevalenţă şi delir monotematic 
POSIBILITATE 

anxietatea s-ar putea să fiu.............. 
fobică mă tem că sunt........... 
preocupare sunt preocupat obsesiv 
obsesională că aş putea fi........... 

bolnav 
prevalenţă cred foarte probabil că dismorfic 
(ideaţie sunt.... înşelat 
supraevaluată) 

persecutat 
delir monotematic incontestabil că sunt..... iubit 


nimeni nu mă poate 
convinge că nu sunt.... 
orbita 
psihotiformă 


a delirului CERTITUDINE 

Acest drum spre delirul monotematic, e de fapt unul din cele pe care Jaspers le-a 
indicat ca flancând, prin dezvoltare progresiv prevalenţială anormală, „procesul 
psihopatologic” brutal al delirului primar. Problema a revenit în actualitate în 
ultimele decenii, când s-a acordat din nou atenţie 1deaţiei supraevaluate. 


In raport cu continuumul menţionat al tematizărilor în direcție prevalențial 


delirantă, patologia propriu zisă din TOC, cea care are în spate procesul de 
depersonalizare/derealizare_ specific acestei tulburări, sugerează un alt drum în 
direcţia orbitei psihotiforme, paralel cu cel al ratatinării delirante a imaginii de sine 
într-un personaj aberant. E vorba de relaxarea funcției coerentei centrale, ce se 
manifestă şi în patologia autismului; şi care va evalua în direcția dezorganizării. 


5.6.Tulburarea de personalitate obsesiv compulsivă (TPOC) 


TPOC ocupă o poziție particulară în sistemul tipologiei tulburărilor de 
personalitate din DSM-S, care e centrat pe anormalitatea relaţionărilor 
interpersonale. În TPOC acestea joacă însă un rol minor, esenţialul constând în 
preocuparea pentru organizarea unor posibile comportamente şi acţiuni, pe care 
subiectul încearcă să le realizeze treptat, perfecţionist, într-o atmosferă de continuu 
hipercontrol. Dacă simptomatologia TOC e constant corelată cu ambianța proximă 
ce e ţinută sub un control tensionat, trăsăturile ce caracterizează TPOC plasează 
subiectul constant la distanță de evenimentele nemijlocite; de raportarea la alţii şi 
de implicarea efectivă în situaţii actuale. Caracteristica de bază e tendinţa de a 


menţine şi a gestiona un permanent control asupra raportării la situaţiile actuale; 

având în vedere un nivel al eventualităților, meticulos elaborate, cu implicarea în 
permanenţă a normativităţii. 

Profilul fenomenologic al TPOC a fost sesizat de toate încercările de analiză 
şi sistematizare dimensională a tulburărilor de personalitate, inclusiv când s-a ajuns 
la restrângerea trăsăturilor la doar patru supracategorii. O astfel de dimensiune de 
tip obsesional e menţionată şi în ultimul Draft ICD-11 (2019), care nu prezintă însă 
o sistematizare categorial tipologică a tulburărilor de personalitate. TP obsesiv 
compulsivă — care în ICD-10 e denumită şi anancastă - e caracterizată în felul 


următor în DSM-5. 


Un pattern prelungit de preocupare cu ordinea, perfecţionism, control 
mintal şi interpersonal, în defavoarea flexibilităţii, deschiderii şi eficienţei, 
manifestată prin (4 din următorii itemi): 


- Preocupare cu detaliile, regulile, listele, ordinea, organizarea, orare şi 
programe într-o astfel de măsură încât pierde din vedere scopul principal al 
activităţilor. 


- Prezintă un perfecţionism care interferează cu finalizarea sarcinilor 
(e.g. nu poate termina un proiect deoarece nu se ridică la standardele proprii, 
foarte ridicate); 


- Este excesiv dedicat muncii şi productivităţii mergând până la 
excluderea activităţilor recreative şi a relaţiilor de prietenie. 


- Este incapabil să scape de lucruri uzate, fără valoare reală sau 
sentimentală; 


- Este excesiv de conştiincios, scrupulos şi inflexibil în ceea ce priveşte 
moralitatea, etica şi valorile; 


- Recurge foarte greu la delegarea sarcinilor sau are greutăţi în a lucra 
cu alţii, dacă aceştia nu se conformează complet stilului său; 


- Manifestă zgârcenie, pentru a-şi asigura viitorul; 


- E rigid şi încăpățânat. 

Caracterizarea TPOC din DSM-S subliniază deci, în primă instanţă, tendinţa 
exagerată spre control şi hipercontrol situaţional şi relațional. Aceasta se plasează 
la un pol opus spontaneităţii în inițiativă, respondenţei emotive la evenimente şi la 
contact social nemijlocit. Manifestările din TPOC pot fi puse în contrast cu 
reactivitatea situațională exploziv-impulsivă şi comportamentul agresiv crud a 
Tb.p. antisocială; sau cu modelul comportamental hiperexpresiv exhibiționist şi 
captativ al histrionicului, care induce mereu evenimente în jur. Menţinerea 
distanţei față de nemijlocitul situațiilor şi faţă de alții e însă diferită la TPOC şi de 
conduita permanent suspicioasă a paranoidului; sau de cea ezitantă a celor cu 
anxietate socială. O trăsătură specifică pentru TPOC e şi insuficienţa asertivităţii 
sale în plan interpersonal, prin comparaţie cu maniera în care aceasta se exprima la 
psihopatul manipulator. lar ataşamentul interpersonal intim e redus, prin contrast, 
de ex,. cu modelul TP marginală. In TPOC se evidenţiază nu doar o emotivitate şi 
reactivitate redusă ci şi o sociabilitate şi asertivitate deficitară. Starea 
dispozițională predominantă e cea a unei restricţii în aria angajărilor situaționale şi 
interpersonale. Dar nu în varianta indiferenței schizoide; ci într-un sens 
internalizat, al unei precauţii tensionate ce impune un control susținut al 
relaţionărilor. 

În afara tendinței spre hipercontrol şi ordine ( prezente şi în TOC) în TPOC 
iese în prim plan ataşamentul crescut față de o muncă organizată. Ataşamentul faţă 
de muncă, activitate şi performanţă domină viaţa subiectului; şi exclude 
preocupările secundare, distracțiile, jocurile, destinderea, calmul necesar petrecerii 
timpului împreună cu alţii, fără un obiectiv pragmatic precis. 

Interesul crescut faţă de muncă se întâlneşte şi la unele persoane normale, la 
care d.p.d.v. caracterial predomină factorul „conştiinciozitate” (din sistemul Five 
Factor Model). Acesta constă în: tendinţa spre realizare, deliberare, organizare, 
autodisciplină, eficiență (competenţă) şi simţ al datoriei. Modelul ar putea fi 


considerat ca referențialul în normalitate al TPOC. E vorba deci de un interes şi de 


244 


abilităţi crescute în direcţia activităţilor realizatoare, pe care omul le desfăşoară 
mai ales în cadrul muncii organizate instituțional; şi la baza cărora stă structura 
psihică a funcțiilor cognitive executive, prin intermediul cărora psihismul 
individual iniţiază şi realizează acţiuni cu scop. La anancast însă, caracteristicile 


menţionate sunt distorsionate deficitar, astfel încât eficienţa e redusă. Acţiunea, 


proiectele, activitatea, toate sunt marcate de o tendinţă la perfecţionism într-un plan 
al posibilului. Ele sunt în mod exagerat planificate, minuţios _sistematizate, 
organizate până în cele mai mici detalii.; totul e supus unui control şi autocontrol 
continuu şi exagerat. De aceia şi decizia de implementare efectivă a proiectelor e 


dificilă. Subiectul poate pierde de obicei mult timp cu organizarea prealabilă a 
condiţiilor şi ambianţei în care ar urma să aibă loc acțiunea. Se fac nenumărate 
planuri, proiecte, schiţe, orare de lucru, se iau în considerare eventualităţi diverse. 
Existenţa personală e programată şi planificată şi ea pe termen mediu şi lung. 
Toate acestea relevă rolul major jucat în patologia TPOC de instanţa 
metareprezentațională, ce operează pe modele cu eventualităţi. Pentru a evita acest 
proces chinuitor de pregătire şi elaborare, anancastul preferă deseori să nu fie el 
responsabilul deciziilor mai importante; şi să se înscrie în executarea unor 
comportamente standardizate. 

S-a descris o variantă mai rigidă - anancastă - şi una mai relaxată - 
psihastenă - a TPOC; fapt ce ar corespunde polarizării verticale din circumplexul 
relațiilor interpersonale, ce se distribuie între asertivitate şi sumisiune. La 
extremitatea rigidă, odată depăşite dificultăţile dehberării, activitatea se poate 
desfăşura  inflexibil şi conştiincios, în conformitate cu planul adoptat; este 
respectată o ordine fixă şi un mod ritualic de acţiune, cu termene precise şi cu 
nevoia de a nu se abate de la program. Dar e dificilă reorientarea şi readaptarea 
programelor de acţiune din mers, prin spontaneitate şi improvizaţi, în raport cu 
variabilitatea situaţiilor. Acest model se apropie de cel ce se regăseşte şi în 


spectrul autiştilor. Varianta relaxată e marcată de indecizie, abulie, ambivalenţă, 

ruminaţii, apragmatism. Descrierile clasice ale TPOC au ca referenţial un construct 
intermediar între cele două variante extreme (Chenar..) 

Anancastul este sârguincios, încăpățânat, perseverent în acţiune, atent la 
detalii, meticulos, scrupulos, pedant, atent la aspectele ce ţin de ordine. El tinde să 
fie exact şi punctual, disciplinat; lucruri care nu-i reuşesc întotdeauna. 
Încăpăţânarea se manifestă mai ales în acţiuni ce îi implică şi pe alţii. Ea a fost 
considerată una din trăsăturile esenţiale ale obsesionalității în concepţia 
psihanalitică freudiană asupra “caracterului anal” - alături de zgârcenie şi 
preocuparea față de ordine. Perseverenţa anancastului se evidenţiază şi datorită 
faptului că, progresul acțiunii nu e de obicei liniar, ci marcat de reluări; fapt mai 
pronunţat în varianta relaxată, psihastenă a TPOC. La aceasta, preocuparea faţă de 
detalii îl face deseori să piardă mult timp, astfel încât nu-i mai rămână suficient 
pentru a rezolva toate aspectele; iar ansamblul comportamentului cu scop poate fi 
insuficient de coerent. Uneori obiectivul principal al acţiunii ajunge să fie pierdut 
din vedere; şi chiar părăsit temporar ( Chenar ). 

În varianta sa rigidă, anancastul e şi perfecţionist. Acest aspect nu se referă 
doar la meticulozitatea ce implică detaliile şi la scrupulozitatea ce are conotaţii 
morale; ci şi la nivelul de performanţă al acţiunii în ansamblu. El doreşte ca tot cea 
ce face să fie perfect, rezultatele să fie maxime. Subiectul tinde să se afirme, să se 
împlinească prin performanţa impersonală a muncii; a evaluării pozitive a acesteia 
în spaţiul public, în cadrul rolului său social. Anonimatul muncii stă la baza unei 
împliniri, care dacă nu e foarte spectaculoasă, e necesară acestui tip de 
personalitate, pentru întreținerea stimei de sine. Doar că standardele pe care 
anancastul şi le autoimpune sunt exagerate, deseori nerealiste. Persoana cu TPOC 
deseori nu declară un lucru ca terminat deşi ştie efectiv că e încheiat. El trăieşte un 
“straniu sentiment al neterminatului” (Petrilowitsch, 1960); sau un “sentiment de 
incompletitudine”, în sensul lui Janet. S-au descris şi cazuri la care, odată cu 


terminarea unui proiect, subiectul rămâne cu un sentiment de gol interior; şi cu 

nevoia de a începe cât mai repede un altul. De fapt, el resimte o continuă nevoie de 
a face ceva, de a acţiona, de a fi "preocupat”. Aderenţa faţă de muncă se exprimă şi 
prin faptul că nu ştie să îşi petreacă timpul liber. Îşi ia de lucru acasă la sfârşit de 
săptămână şi în vacanțe. În afara muncii, a activităţii, se plictiseşte repede. Nu ştie 
să se distreze, să se joace, să se bucure în linişte de timpul petrecut cu alţii, în 
conversații banale sau petreceri. Faptul se corelează şi cu o imaginaţie şi o 
afectivitate tranzitivă săracă. Anancastul tipic apare ca un om serios, respectabil, 
dar plictisitor, fără umor, care nu se pricepe să spună şi să guste glume, care nu are 
“şarm”. Un om care deseori ajunge să se plictisească, trăind un „vid sufletesc” ce 
nu mai știe cu ce să-l umple. (Din aceasta perspectivă, unii autori ca Goppert, au 
vorbit în cazul său de o”depersonalizare de fundal”). 

La un pol opus rigidității ritualice a comportamentului se întâlneşte persoana 
“psihastenului”, care e nehotărât, abulic, dezordonat (Petrilowitsch, 1960). 
Psihastenul se caracterizează printr-o pronunţată predominare a nesiguranței de 
sine, a indeciziei, cu ruminaţii intense asupra variantelor optime de acţiune. 
(ruminaţiile pot apare şi ca simptome obsesive). El face nenumărate planuri 
alternative, schiţe, proiecte, algoritme, scheme, a căror valoare este în mod repetat 
comparată; decizia fiind mereu amânată, chiar după consultarea altora. După ce o 
acţiune e începută, ea poate fi oprită, pentru a începe o altă variantă, uneori 
contrară. Se afirmă astfel ambitendenţa şi ambivalenţa. Evoluţia spre realizare se 
desfăşoară prin multiple etape intermediare, ocolişuri, renunţări şi reluări. 
Subiectul începe mai multe lucruri în acelaşi timp, fără a termina majoritatea din 
ele. El e frecvent dezordonat, împrăștiat (Chenar 38). 

Relaţiile interpersonale ale anancastului tipic sunt mai mult oficiale, formale 
ori distante. Ele stau sub prescripția normelor, obligațiilor, datoriei, a relaţionărilor 
oficiale. Lipseşte spontaneitatea, emotivitatea, afectivitatea tranzitivă, empatia, 


implicarea celuilalt, ataşamentul profund, comuniunea şi rezonanţa afectivă intimă. 

Dorinţa e ca relaţia să fie clar şi precis stabilită; şi, cel puţin aparent, cât mai 
corectă. Nu reuşeşte să realizeze integrarea armonioasă, colaborativă cu celălalt, în 
cadrul unui parteneriat. De aceea e dificilă şi colaborarea în activitate, în muncă. 
“Celălalt” e admis doar dacă se conformează propriului stil de acţiune. În caz 
contrar, anancastul preferă să acționeze singur, pe cont propriu. Se mai notează 
lipsa umorului, a autoironiei, a ingeniozităţii jocului interpersonal, a imaginaţiei 
necesare capacităţii de a povesti. Această „răceală afectivă” a fost comparată cu 
cea a schizoidului, fiind introdusă în mai multe scale de evaluare. 

În perspectiva comportamentului etic, anancastul rigid tinde să respecte 
normele şi regulile sociale, felul acceptat comun de a se comporta, ceea ce “se 
face”, “se obişnuieşte”, “se cade”. El îşi îndeplineşte corect, în mod formal, oficial, 
datoria faţă de altul; fără a se lăsa „corupt” sau copleşit de compasiune şi 
entuziasm, de milă sau generozitate. Anancastul invocă mereu normele etice, 
tinzând, prin scrupulozitate, spre perfecționism moral. Pretinde celorlalți o 
conduită ireproşabilă; pe care de altfel şi-o impune, uneori, şi lui însuşi. Rigiditatea 
relațională a anancastului e dublată de agresivitate. Uneori este extrem de exigent, 
cel puţin în public, față de alții. Acuză şi îi culpabilizează pe ceilalți pentru 
incorectitudinea conduitei lor, fund intolerant şi inflexibil, cel puţin la suprafață. 
Este uneori scrupulos şi cu sine, autojudecându-se aspru şi găsindu-se frecvent 
vinovat, cerându-şi apoi public scuze altora. Totuşi, în spatele principialităţii 
anancaste îşi fac loc deseori comportamente duplicitare, compromisuri etc. 

Spre deosebire de anancastul rigid, psihastenul poate fi ceva mai afectiv în 
relațiile interpersonale; dar ambivalent şi inconstant. Nesiguranţa de sine şi 
deficitul de autodelimitare este şi în cazul lui major. 

În ceea ce priveşte resimţirea propriei identități şi a propriilor limite, a 
autonomiei agenţiei şi a originalității, s-ar putea menţiona următoarele. Anancastul 
se resimte inconsistent, nesigur de sine, slab centrat, confuz structurat, neunitar şi 


vag delimitat. Deci, cu o identitate insuficient structurată şi afirmată; motiv pentru 

Chenar 43 


Varianta anancastă şi psihastenă a TPOC 


Pentru Tulburarea de personalitate obsesiv compulsivă (TPOC) s-au descris doua variante: 
una, anacastă, mai rigidă; şi alta, psihastenă, mai marcată de incertitudine, nesiguranţă, nehotărâre, 
care s-ar plasa la polul inferior al axei vericale din Circumplexului Intrerpersonal (pe cand anacastul s- 
a plasa la cel superior, asertiv). Tipus Melancholicus a lui Telembacgh-Kraus apare ca un anacast mai 
coerenrt, centrat si afectiv.. 

Anancastul este un muncitor ordonat şi scupulos care îşi planifică pe termen lung activitătile şi le 
execută succesiv şi sistematic. După ce a deliberat temeinic acţionează rigid, cu perseverenţă şi 
încăpățânare, verificând tot timpul exactitatea rezultatelor şi programului. E hiperconştiincios, 
scrupulos, perfecționist. Eventuala nesiguranță e supracompensată prin referință la norme şi reguli 
impersonale pe care le adopă şi le urmează conştiincios. Relaţiile cu alţii sunt politicoase dar formale. 
Nu acceptă sugestii şi nu poate colabora cu alții în acţiune. Se consideră omul datoriei astfel încât face 
ceea ce i se cere, preferând în permanenţă anonimatul şi impersonalul. Prezintă intoleranţă la 
ambiguitate şi inactivitate. Datorită perfecţionismului deseori nu consideră că a încheiat o sarcină, deşi 
ea e efectiv încheiată, deoarece are sentimentul că nu a făcut totul perfect. 

Psihastenul este o persoană care se hotărăşte foarte greu; el deliberează mult, analizează 
diverse variante ale acţiunii proiectate care-l preocupă, abordându-le pe toate feţele, argumentează şi 
contraargumentează exagerat, începe un lucru şi îl părăseşte pentru alt proiect sau altă variantă; pentru 
ca apoi să revină la cele începute. Începe mai multe acţiuni în acelaşi timp trecând de la una la alta, pe 
unele părăsindu-le, temporar sau definitiv. Verifică tot timpul ceea ce face; manifestă o mare 
nesiguranţă şi îndoială în toate domeniile. Termină foarte dificil proiectele începute şi nu consideră 
lucru încheiat, deoarece are impresia că trebuie să mai verifice ceea ce a făcut. E dezordonat şi 
împrăştiat în toate direcţiile vieţii psihice şi a existenţei curente. E hiperreflexiv şi analitic, orice 
situaţie îi apare problematică şi o analizează în diverse perspective (“despică firul în patru”). Sunt 
frecvente ruminaţii pe teme abstracte. Poate asculta sugestiile altora dar nu duce la bun sfârşit ce a 
promis că va face.Notă:psihastenul se apropie, în descrierea DSM-5, de personalitatea dependentă. 

În a doua jumatate a sec.XX fenomenologul H.Telenbach a descris o variantă aparte a 
persoanei preocupată de ordine şi muncă anonimă, pe cre a numit-o Tipus Melancholicus, 
considerând-o specifică celor predispuşi pentru patolgie depresivă endo-reactivă. E vorba de persoane 
ce tind să se identifice cu rolul social (A.Kraus) şi să se afirme prin performanţă. Rigiditatea 
ataşamentului faţă de ordine îi face să se adapteze dificil schimbărilor — evenimentelor de viaţă — care- 
i pot decompensa în direcţia unor episoade depresive. Intoleranța la ambiguitate indică însă 
apartenenţa acestei cazuistici la polul anacast al obsesionalităţii. S-a sugerat că, constituţia sa mai 
unitară, cu tendinţe centripete de “centralitate”, l-ar diferenţia de anacastul-obsesiv hipo afectiv şi cu 
tendinţe centrifuge. 

Varianta tipologică circumscrisă prin Tipus Melancolicus nu epuizează însă tipologia 

care se resimte vulnerabil. Dedublarea interioară se manifestă - în afara trăirilor 
obsesiv compulsive - mai ales în conduite duplicitare: compromisuri, 
inconsecvenţă, ambiguităţi;, care alternează cu formulări tranşante. Autoanaliza 
continuă, ruminaţiile, permanentul autocontrol şi scrupulozitatea — mai accentuată 
în cazul variantei psihastene - îl fac să se îndoiască de sine, să resimtă uneori acut o 
nesiguranţă interioară. Toate aceste condiţii î-l fac să se raporteze cu dificultate la 
situaţiile problematice, în sensul de a le defini şi a reacţiona adecvat, prin soluţii 
proprii, personalizate. 

La cele de mai sus se adaugă faptul ca cei cu TPOC diferențiază greu între 
esențial şi neesențial; fapt ce-i frustrează de găsirea spontană a reperelor şi 
soluţiilor în diverse situaţii. De aceea se agaţă în mod rigid de principii abstracte, 
se sprijină în mod exagerat pe norme, legi, regulamente, modalităţi standardizate 
de reacție, pe conformismul social. Neîncrederea în sine, dificultatea de a se 
hotărâ, nesiguranța de sine (“selbstunsichere”) au fost considerate de unii 
psihopatologi germani (K.Schneider, 1950) ca fiind nucleul psihopatului anancast. 
Identificarea sa cu roluri sociale şi cu funcționarea acestora, asigură o identitate de 
faţadă. Şi, la fel, aspectul public exterior, cei cu TPOC îmbrăcându-se sobru, corect 
— uneori pedant — cu o ţinută rigidă, “civilizată”dar impersonală, cu atitudine 
aproape tot timpul serioasă. 

Formalismul rigid al anancastului poate fi interpretat şi ca o încercare de 
delimitare, în raport cu dificultatea de a-şi resimţi identitatea; faţă de tendinţa la 
descentrare şi dispersie, dedublare, ambivalenţă, nesiguranţă, faţă de incertitudinea 
limitelor personale. Dacă histrionicul îşi trăieşte insuficiența identitară prin nevoia 
captativă de a fi în centrul atenției altora (cu care e tot timpul de acord) sau prin 
transpunerea în personaje deosebite de narațiune, persoanele orientate spre TPOC 
îşi manifestă deficitul identitar prin identificarea cu roluri sociale impersonale, 
absorbit de normativitate şi randament; situaţie prin care încearcă să dea un 


oareşcare contur sentimentului său de nesiguranţă, de incertitudine, de vid interior. 

Se cere avută în vedere la acest nivel în vedere şi eventuala intervenţie a 
unei variante a depersonalizării, în direcția deficitului anonimizant din schizofrenia 
deficitară; linie de psihopatologie ce ar avea un pol şi la nivelul autismului 
developmental. Şi care exprimă afectarea funcţiei coerenţei centrale la nivelul 
psihismului identitar. 

Un aspect al delimitării persoanei mai puţin evident la prima vedere, îl 
constituie dimensionarea sa prin cele avute, prin avere; nivel la care se manifestă 
zgârcenia. Ea se articulează cu nevoia obsesivului de a aduna şi tezauriza, de a nu 
renunţa la lucrurile în posesia cărora intră; deşi nu mai are nevoie de ele. Chiar 
dacă în urma zgârceniei şi acumulărilor sale anancastul devine bogat, el poate fi 
meschin; dăruind puţin şi cu multă grijă, ducând o viaţă plină de privaţiuni, pe care 
o controlează însă cât mai mult, în limitele şi detaliile sale de om zgârcit. Tot în 
direcția  dimensionării prin posesie se desfăşoară şi  colecţionarismul, 
comportament des întâlnit la persoane cu trăsături obsesionale. Colecţia e o 
proprietate privată bine delimitată şi controlată, ce se pretează uşor la ordonare, 


sistematizare şi clasificare. Preocupări care uneori devin dominante la TPOC. 


5.7. Patologia obsesiv compulsivă în perspectivă evoluționist culturală 

Manifestări similare celor din patologia obsesiv compulsivă se întâlnesc şi în 
lumea animală, mai ales în aria comportamentului de îngrijire a corpului, a 
colecţionarismului şi ritualurilor. 

Îngrijirea suprafeţei corporale - inclusiv prin colaborare cu organisme din alte 
specii - pe care o întâlnim în biologie, are, desigur, o semnificație pentru sănătate, 
îndepărtând parazitii. E frecvent şi parazitismul reciproc avantajos, simbioza. lar la 
primatele superioare e evidentă colaborarea cu congenerii din grup în acest scop. 
Acest comportament de îngrijire va continua la om, mai puţin însă pentru 
ansamblul suprafeţei corporale, dată fund utilizarea îmbrăcămintei. El se centrează 


acum pe spălarea mâinilor, fapt justificat de faptul că ele sunt folosite atât pentru 

muncă cât şi pentru alimentare; fiind amplu reprezentate pe cortexul cerebral 
senzitiv. De la un moment dat al evoluţiei culturale, ritualul de curăţire şi spălare a 
mâinilor e integrat într-un scenariu mitico ritualic, care valorizează negativ 
dezordinea, haosul, întunericul şi murdăria cu semnificații negative, de ceva rău; şi 
pozitiv ordinea, lumina, curăţenia, ce semnifică binele. Odată ce ideea etică de 
vinovăţie şi păcat ajunge să se articuleze şi ea cu narativitatea mitico sacrală, 
ablutomania va fi practicată şi cu înţelesul de curăţire spirituală, de “spălare a 
păcatelor”. Aceasta era semnificația cu care comportamentul spălării publice a 
mâinilor a funcţionat şi în civilizația elenistă şi în modernitate. Alunecarea spre 
psihopatologie se corelează cu un proces depersonalizant, ce induce în subiect 
sentimentul unei dezordini psihice globale greu de controlat; cu resimţirea unei 
dificultăți de a controla tendinţa spre împrăştiere, haosul şi "murdăria” din jur; dar 
şi cea interioară. După ce în sec. XIX s-a descoperit existenţa şi acţiunea nocivă a 
microbilor, ablutomania a fost etichetată ca o”fobie de microbi”. 

Pentru psihismul şi existenţa umană nevoia de ordine, curăţenie, claritate ( şi 
lumină), se extinde însă şi dincolo de corp sau ambianța proximă, intrând între 
parametrii culturali specifici unei lumi umane civilizate. În această direcţie ea 
apare în anumite momente pe parcursul devenirii istorice, ca o ideologie, ca un 
ferment civilizator cultural aparte. Aşa ar putea fi cotată civilizația antică a Romei, 
cu excesivul său interes pentru băi, drumuri, legi şi sistematizări tranșante; 
civilizație care, a dat un contur ferm efervescenţei spirituale mediteraneene, 
orientată spre înflorire de greci. Iar apoi, nevoia de ordine în gândire şi habitat se 
impune şi în Europa de după Renaștere, structurând civilizația Europei 
Iluminismului, prin “idei clare şi distincte”. Iar acest ultim cadru e important şi în 
dezvoltarea dimensiunii conştiente a psihismului; a cărei subiectivitate reflexivă 
facilitează si ea manifestarea simptomatologiei TOC. 

Colecţionarismul, care în varianta sa patologică a fost ataşat patologiei OC, 


poate fi privit şi din perspectiva rezervelor excesive de hrană pe care le fac unele 

specii. Tendinţa spre asigurarea hranei dincolo de nevoile actuale, se manifestă la 
animale în multiple variante; dar unele specii fac depozite alimentare uriaşe. La 
om, trăsătura individuală a colecţionarismului şi zgârceniei a fost sesizată încă de 
caracteriologia antică. În perspectiva TPOC ar fi vorba de o problematizare a 
posesiilor, a unei delimitări rigide a persoanei prin “a avea”. Variantele normale de 
colecționarism includ însă la om şi domenii ala civilizaţiei şi culturii, precum banii, 
bunuri imobiliare, cărți, picturi, timbre etc. Colecţionarismul ridică apoi probleme 
psihologice aparte — pe care le regăsim în TOC - legate de sistematizare, ordonare, 
clasificare. Aria preocupărilor în această direcţie poate aluneca şi spre zone 


teoretice, abstracte. 


Cel de al treilea aspect biologic al precursorilor patologiei OC se referă la 
ritualuri. Acestea sunt intens prezente în lumea animală la vertebrate, mai ales la 
reptile. păsări şi mamifere, în corelaţie cu principalele cicluri instinctive. Așa e în 
perioada de rut, când se manifestă competiția masculilor, curtarea si acuplarea; 
apoi, perioada construcției unei locuinţe (cuib) pentru reproducerea şi creșterea 
puilor ş.a.m.d. În aceste împrejurări dispoziţia de fond a organismelor animale este 
una ergică, orientată spre acțiune realizatoare, uneori deschis agresivă. Ritualul are 
în biologie un rost pregătitor în raport cu un comportament instinctiv important, ca 
un fel de preludiu şi fundal al acestuia împreună cu care realizează un cadru 
integrat. Lipsa fazei ritualice scoate din firesc şi face imposibilă manifestarea 
instinctivă în cauză. În acest sens s-ar putea spune că şi în biologie ritualurile 
reprezintă un cadru de asigurare, pentru derularea firească şi eficace a unor 
comportamente esențiale. 

În lumea umană ritualurile se dezvoltă în contextul invocării instanţelor 
supranaturale; fapt ce ar începe din perioada în care homo sapiens a ajuns capabil 
să-şi reprezinte realități fictive, în urmă cu aprox. 70.000 ani. Comportamentele 


ritualizate de invocare au funcționat, desigur, într-o manieră magică, şi în perioada 

“şamanică”, cea a vânătorilor şi culegătorilor, în contextul reprezentărilor totemice. 
Ele se dezvoltă însă sistematic în societățile sedentar agrare ce apar după neolitic, 
în paralel cu elaborarea religiilor. În toată această perioadă, coeziunea grupurilor 
umane se bazează pe memoria şi reprezentarea scenariilor mitice, cu privire la 
originile cosmosului şi a lumii lor umane. Invocările ritualice ale miturilor au loc 
acum în perioade temporale bine definite, de sărbătoare. Semnificația acestor 
invocări consta în convingerea că se asigură astfel, pentru colectivitate, sprijinul 
unor forţe esențiale în susținerea ordinii şi parametrilor necesari productivității 
muncii Şi a succesului în război. Acest comportament ritualic nu are finalitate prin 
el însuşi; dar reuneşte comunitatea şi o solidarizează, infuzându-i siguranță 
antianxiogenă. Treptat, ritualurile sacrale s-au complexificat în ceremonialuri; şi au 
fost desfăşurate şi în corelație cu evenimentele importante de la vârful ierarhiei 
sociale. 

Oricum, în esența sa, comportamentul ritualic este suprapersonal. El rămâne 
însă înscris în fundalul psihismului uman; astfel încât se actualizează, 
decontextualizat şi chinuitor în patologia TOC, cu valenţe antianxiogene, din 
tradiția magică. 

Psihopatologia TOC trimite spre o problematizare a controlului agenției 
responsabile a persoanei, aspect ce s-a diferențiat amplu în psihismul omului epocii 
agricole. În societăţile agrare sedentare, viaţa se derulează în comunităţi 
organizate, ordonate prin normativitatea tradiției — ethos — şi a legilor; care 
stabilesc ceea ce e interzis, obligator şi permis. În acest context se diferenţiază şi 
funcția psihică a agenției responsabile, ce constă în controlul comportamentelor 
interpersonale şi a acţiunilor cu scop, pe care subiectul le inițiază pornind de la 
propria-i motivaţie şi corporalitate. Acţiunea cu scop, susţinută de funcțiile 
executive, s-a dezvoltat progresiv la omul făuritor de unelte, ea distribuindu-se 
între acte cu obiectiv personal şi acte colaborative. Coexistenţa într-un spațiu 


relativ restrâns a multor oameni ce se relaționează prin norme deontice, ridică 

pentru persoană permanente probleme de control comportamental interpersonal. 
Autocontrolul şi autonomia agenției vor avea de acum încolo şi variante 
excentrice, precum dependenţa abulică, impulsivitatea agresivă sau autocontrolul 
exagerat, însoţit de ambivalenţă şi nehotărâre. 

În societăţile agrare o parte a vieţii individuale se desfăşoară în spaţiul intim 
al locuinței — casei, gospodăriei - împreună cu familia. Locuinţa poate fi 
considerată o “piele lărgită”, o delimitare socială a individului şi grupului său 
familiar, în raport cu marea lume. Acest aspect delimitativ — care e prefigurat încă 
din biologie - asigură o zona protectivă, de siguranţă; fapt ce se evidențiază în 
psihopatologie prin conduita agorafobiei şi fobiei sociale. Spre deosebire de 
acestea însă, mare parte din simptomatologia TOC se desfăşoară în chiar spaţiul 
proxim al locuinţei. Fapt pentru înţelegerea căruia e necesară o scurtă paranteză. 

Se cere menționată în acest context psihopatologia specific umană a 
autismului developmental, în care nu se dezvoltă suficient "creierul social”. Adică, 
capacitatea de ataşament, de comunicare nonverbală empatic emotivă; dar şi de 
relaționare stabilă şi de comunicare verbală directă cu persoane din ambianța 
intimă. Subiectul marcat de deficitul modular cerebral al autismului, se resimte în 
siguranţă doar într-un restrâns spațiu fizic, hiperordonat şi imobil, lipsit de oameni; 
în care, el manifestă conduite stereotipe, repetitive şi constructive. Acest model 
comportamental deficitar se reîntâlneşte, cel puţin parțial, la mulţi pacienţi cu 
TOC, stând la baza unor trăiri depersonalizante speciale. Aceştia se simt deranjaţi 
de cea mai mică dezordine şi posibilă murdărie, refăcând mereu o ordine fixă, cu 
tendință la simetrie şi permanentă curăţenie. În locul simplelor mişcări stereotipe 
ale autiştilor, obsesivul poate dezvolta însă ritualizarea actelor cutumiere zilnice 
(culcatul, spălatul, îmbrăcatul, mâncatul, plecarea de acasă); care se derulează 
acum lent, repetitiv, de un număr fix de ori, însoțite uneori de ceremonialuri 
magice. Relaţionarea cu ceilalți nu e însă la fel de afectată ca în autism. Ea e în 


schimb marcată de obsesii agresive şi sexuale, pe care pacientul se străduie să le 

controleze prin compulsii. Manifestările O.C. induc o stare de tensiune agresivă şi 
de autocontrol, articulându-se cu comportamente impulsive şi cu mișcări 
involuntare (ticuri). 

Patologia TOC pe care o înregistrăm în clinica actuală presupune un psihism 
diferențiat, în care autonomia agenției proprii este riguros autocontrolată. Faptul 
trimite la secvențele diferențierii progresive ale psihismului uman de a lungul 
istoriei culturale. În raport cu epoca de dinaintea culturii antichităţii eleniste, 
psihismul persoanei din perioada de după Renaștere se conturează prin dezvoltarea 
tot mai nuanţată a subiectivității conştiente, marcată de inițiativă şi un pronunţat 
autocontrol analitic. Dezvoltarea  particularităților reflexiv conştiente ale 
psihismului poate fi corelată cultural şi cu centrarea acestei civilizaţii de ideologia 
religiei creștine; care, a cultivat introspecția încă de la începutul afirmării sale, 
Augustin recomandând “a-l căuta pe Dumnezeu în străfundurile minţii proprii”. În 
plus, religia creştină a iubirii a pus accent pe autoanaliza şi identificarea „păcatelor 
comise cu fapta sau cu gândul”; şi pe mărturisirea acestora prin spovedanie. În 
perioada Reformei s-au identificat cazuri de persoane care se prezentau la 
confesiune extrem de des, de mai multe ori pe zi, pentru vinovăţii minore; fund 
deci obsedaţi-asediaţi de astfel de gânduri de autoculpabilizare. 

Alt aspect psihologic ce s-a dezvoltat în Europa de după Renaștere este 
individualismul, asociat spiritului întreprinzător şi unui calcul riguros al şanselor 
de câştig. Cel puţin indivizii anumitor elite lucrative se obişnuiesc să-şi facă 
proiecte pe termen mediu şi lung, a căror realizare necesită un plan şi o munca 
perseverentă, autocontrolată, cu agonisirea meticuloasă a câştigului. Comnentând 
naşterea capitalismului european în această perioadă, M.Weber punea accentul pe 
rolul semnificativ în această direcţie a etosului neoprotestant, ce cultivă alături de 
contuita întreprinzătoare şi calculată în vederea câştigurilor, austeritatea 
comportamentală, până la zgârcenie ( un comportament ca cel al călugărilor 


mireni). Masoneria epocii susținea şi ea adeziunea față de activităţi realizatoare 

pozitive şi lucrative. Dezvoltarea agenției omului european în această direcție, 
poate evidenția zone de fragilitate precum: indecizia, lipsa de perseverenţă, de 
autocontrol şi de finalizare eficientă. Acestea vor fi, alături de adeziunea excesivă 
față de muncă, caracteristici ale TPOC. 

Ceea ce merită reţinut din perspectivă evoluționist culturală este faptul că 
patologia OC, la fel ca orice altă zonă semnificativă de psihopatologie, afectează 
printr-un deficit disfuncțional o anumită zonă a psihismului persoanei, care se 
diferențiază şi se metamorfozează progresiv pe parcursul istoriei culturale. Iar aria 
psihică specific afectată în obsesionalitate, e cea a autocontrolului agenţiei 
realizatoare autonome, a sinelui intenţiona! şi reflexiv, încorporat. Arie diferită de 
cea a relaționărilor interpersonale, hiperexpresive, captative şi sumisive, în care se 


exprimă psihopatologia disociativă, urmaşă a histeriei. 

Patologia obsesională şi relaxarea funcţiei coerenţei centrale, în raportarea 
activă la situaţii şi la nivel identitar 


Psihopatologia obsesională scoate în relief fațete ale psihismului diferite de 
cele evidențiate în tb. disociativ histrionice. E prezentă şi acum o dedublare a 
psihismului identitar, dar nu în planul mnestico biografic şi al relaționărilor, ci în 
cel al agenţiei asumate. Subiectul se opune egodiston unor trăiri ce izvorăsc din 
sine dar cu care nu este de acord. Dedublarea menţionată e evidentă şi în planul 
tulburării de personalitate OC, ca îndoială, nesiguranță, ambivalenţă. În TPOC 
lipseşte sugestionabilitatea crescută şi hiperexpresivitatea captativă a histrionicului; 
precum şi imaginarul bogat ce susține o narativitate atractivă. Anancastul se 
relaționează dificil cu alţii, pe care-i ţine la o distanţă „oficială”; el nu poate 
colabora în activități decât dacă celălalt se supune complet programului său. 
Preocuparea sa principală e faţă de muncă, acţiune, ordine, control situaţional şi 
autocontrol permanent; fascinat fiind de către detalii, colecționări şi sistematizări. 

S-ar putea formula că, în patologia obsesională în prim plan apare deficitul 
autocontrolului şi ordonării propriei agenţii, în perspectiva unei raportări 
situaționale active. Perturbarea se manifestă în aria intenționalităţii de acţiune, a 
proiectării, organizării şi implementării controlate a comportamentelor cu scop. 
Dar şi a ţinerii sub control a ambianţei imediate; şi a raportării la situaţii, a 
relaționărilor, a ordonării şi sistematizării preajmei, avutului şi cunoştinţelor. 

În TPOC subiectul, care e aderent de muncă, e deficitar în chiar elaborarea şi 
realizarea controlată a acţiunilor ce se derulează prin succesiunea etapelor 
programate. În varianta psihastenă, se evidenţiază clar indecizia, trecerea dificilă la 
act, pregătiri şi verificări excesive, alunecarea spre acţiuni colaterale, reluarea unor 
etape prin variante paralele, progresia dificilă spre final. (Chenar 38-b). Cu alte 
cuvinte, un deficit al sintezei armonice al acţiunii cu scop. În perspectivă 
cognitivistă se poate vorbi de o insuficienţă a ,„ coerenţei funcțiilor executive”; iar 
într-un plan mai general, de insuficiența funcționării „apercepției” în planul 
acţiunii. 

Funcția de ordin general a apercepţiei - care constă în integrarea sintetică a 
părților într-un întreg centrat, delimitat şi contextualizat - susţine conturul 
prezentului trăit (Anexa Cap.1). Ea a fost studiată experimental de psihologia 
configuraționistă din sec.XX; şi dezvoltată în ultimele decenii prin cercetările 
cognitiviste asupra „funcției coerenţei centrale”, efectuate inițial în autismul 
developmental. 

În autismul infantil s-a evidenţiat un deficit în percepţia spaţială a 


ansamblurilor, cu incapacitatea subiectului de a configura pregnant întregul unei 


Chenar 44 
Deficiența funcţiei coerenţei centrale perceptive în autism 


Caracteristici standard ale percepţiei 


CONTEXT 
părţi FUNDAL 
accesibil 
memorie solicitări recontextualizare 
biografică informaţionale 
nominală 
obiect 
aționalitate perceptivă š perceput, 

contur 

bine 

delimitat, 
oferta formă 
mnestică (aspect), 

detalii semnificație 


percepții speciale: 
alte persoane, obiecte simbolice , conexiuni cu alte 
texte obiecte 


Deficiența “coerenţei centrale perceptive” în autism 


contur vag al 
acordată detaliilor \ obiectului 
perceput e = 


| 


deficit de 
percepție 
stereotipii concomitentă 
a obiectului şi 
interese fundalului 
reduse 
intoleranţă la schimbare 


deficienţe de recontextualizare 

Chenar 45 


„Câmpul acţiunii” susţinut de funcţia coerenţei centrale şi relaxarea sa în patologia 
obsesivă 
a) Câmpul „coerenţei centrale” a acţiunii voluntare bazat pe funcţii executive 
solicitări 


pulsiuni proiecte 
dorinţe decizii 
finalizare 
produs 
rezultat 
execuţie perseverare 
evaluare finală 
intenţii control, evaluare 
verificare 
informaţie reorganizare 
inversă strategică 


colaborare cu alţii 


b) În TPOC (psihastenă) coerenţa câmpului acţiunii se relaxează 


nehotărâre pregătiri 
ambitendenţă | excesive „planuri alternative apragmatism 


hiperorganizare dificultatea 
obsesii/compulsii fqalizării 
reluări j 


sentimentul 
neterminatului 


abulie hipercontrol 
‘ ay J A : r 
verificări permanăa acţiuni analize 
colaterale retrospective 

figuri, ca detaşat de pe un fundal accesibil. Subiectul e fascinat de părți sau detalii, 
pe care nu le poate percepe concomitent cu figura centrală şi cu ansamblul, 
neputându-le integra în acestea. Iar conturul figurii e cu dificultate diferențiat de 
fundal. Autistul preferă ca obiectul perceput să aibă o poziţie fixă. El e intolerant la 
schimbări, informaţii noi, la recontextualizări spaţiale ale ambianţei. 


Aceeaşi disfuncţie - şi problemă - a coerenţei centrale (c.c.) în raportarea la 
întreguri, poate fi regăsită în patologia TOC; dar în altă arie a psihismului. Ea e 
exprimată acum predominant în dinamica executării unui act. Iar într-un sens mai 
larg, ca asigurând un suport adecvat — un „câmp al acțiunii” — pentru fundalul 
funcțiilor executive, angrenate într-un proiect ce urmăreşte atingerea unui scop, 
prin etape succesive. (Chenar 31). 

Problema ce o ridică configuraționismul şi pe care a reluat-o cognitivismul, 
e de fapt cea a experimentării şi integrării relațiilor de ordine parte/întreg, în cadrul 
receptării perceptive şi a manifestărilor active. Astfel, în sinteza perceperii spaţiale 
a unui obiect, părţile sunt integrate ordonat în întregul pe care acesta îl constituie, 
prin delimitarea semnificantă a acestui obiect perceput, în raport cu fundalul. Iar în 
cazul acţiunii, e vorba de integrarea etapelor planificate, ce se ordonează printr-o 
succesiune temporală, pentru a contura ansamblul comportamentului ce se 
împlineşte odată cu atingerea scopului. 

În patologia OC se manifestă deficienţe în cel de al doilea aspect menţionat. 
Adică, a realizării unui proiect de acţiune, în cadrul unui „câmp al acţiunii”. In 
mod normal, părțile acestuia sunt constituite din etapele succesive, proiectate 
pentru a se ajunge la un final. Conturarea întregului se realizează prin parcurgerea 
lor, prin derularea în etape a acțiunii susținută de „„mediul” de coeziune al acestui 
câmp; desfăşurare care e constant controlată prin informaţii feedback. Astfel, 
acțiunea ajunge să se detaşeze, în timp, pe fondul variatelor evenimente care 
solicită subiectul într-o anumită perioada; şi, pe care el le străbate, urmărindu-şi 
scopul. 

Dar nu doar o acţiune izolată, luată ca atare, se derulează structurat în timp, 
configurând prin realizarea sa un întreg. La fel pot fi înţelese şi proiectele de 
acțiune derulate pe termene mai lungi. Şi la fel, ansamblul raportărilor active la 
situație ale unui subiect la un moment dat. Iar acestea, includ multiple programe 
paralele de realizare, în plan practic, interpersonal şi speculativ teoretic; alături de 
preocupările de clarificare a relaționărilor sale sociale. 

Intenţionalitatea reflexivă a sinelui, ce susține comportamentul activ şi 
rezolvarea problemelor în care subiectul se angajează, este în acelaşi timp şi cea 
care asigură obținerea informaţiilor necesare acestora. În cele din urmă, însăşi 

perceperea poate fi considerată un comportament, un „act perceptiv”. lar pe de altă 
parte, subiectul intenţional reflexiv integrează în permanenţă şi informația inversă 
obținută prin feed back, privitoare la implicarea însăşi a  corporalităţii sale în 
acțiune. Funcţia formală a coerenţei centrale (f.c.c.) ce stă în fundal şi susţine 
comportamentul principal - organizând prezentul trăit al subiectului - se cere 
înţeleasă deci, în profunda perspectivă a apercepţiei. 

Tema coerenţei centrale e una general organizaţională, ea aplicându-se 
întregii funcţionări a organismului bio-psihic. Şi, cu atât mai mult, structurii 
identităţii biografico caracteriale a persoanei. Care, în economia psihismului uman, 
se plasează la un pol opus cu raportarea actuală la situaţii. Identitatea persoanei, cu 
întreaga sa complexitate, ar putea fi parţial modelată ca o complexă structură 
funcţională unitară şi coerentă, cu o specifică spaţio temporalitate şi delimitare. 
Care, asigură ordonarea biografică a evenimentelor trăite şi depozitarea structurată 
a tuturor datelor mnestice; fiind centrată de un sine intențional şi reflexiv, 
autogenerativ şi sintetizator. Persoana identitară constituie fundalul permanent ce 
stă în spatele manifestărilor actuale şi a proiectelor şi preocupărilor de durată. În 
sfârşit, persoana identitară se organizează pe mai multe nivele concentrice, 
interacţionând cu.. dar şi delimitându-se de.. alţii şi de lume. 

Unitatea şi coerenţa persoanei identitare implică articularea evenimentelor şi 
episoadelor de viaţă trăite - şi integrate în memoria biografică - care includ 
experienţele subiective corelative; inclusiv pe cele relaționale. În reacțiile de stres 
posttraumatic - şi mai ales în „psihozele disociative” comentate de Janet - anumite 
„blocuri mnestice” care nu sunt suficient de bine metabolizate psihic, se 
reactualizează pe scena prezentului trăit de subiect. 

Pe parcursul istoriei sale biografice subiectul se relaționează în permanență 
cu alţii, pe care-i poate integra în propria-i structură. Faptul se petrece încă din 
primii ani de viaţă, cu persoanele de ataşament. Iar ulterior cu cele de raportare 
intimă, din cadrul reţelelor sociale proxime. Oricum, delimitarea unui subiect 
include extinderea sa prin persoanele din reţeaua sa socială de care e ataşat; şi cu 
care interacționează continuu, în plan intim, activând frecvent „câmpul 
relaţionărilor”.( Chenar..). 

Dar, delimitarea persoanei începe, totuşi, în plan psihobiologic, prin însăşi 
corporalitatea sa. Propriul corp al oricărui subiect, centrat de agenţia sa intenţional 
reflexivă, devine de-a lungul vieţii sale „sediul” psihismului său identitar. Astfel 
încât, limitele propriului corp — ale instanţei corporale a persoanei — reprezintă o 
limită pregnantă a însăşi sinelui identitar (fapt ce e perturbat în simptomatologia de 
contaminare din obsesionalitate). Subiectul îşi autoreprezintă în permanenţă, 
preconştient, limitele sinelui său corporal — ca „schemă şi imagine corporală” — 
prin care se raportează la mediul său curent de existenţă. În spectrul patologiei 
TOC sunt comentate tulburări ce indică o hipersensibilitate variată la nivelul 
acestor limite, manifestate de ex. prin tricotilomanie sau prin trăiri dismorfofobice. 
Şi la fel, pacienţii cu TOC exprimă o sensibilitate aparte faţă de ambianța spaţială 

din jurul propriei corporalităţi ce se cere mereu ordonată; şi uneori — la fel ca la 
autişti - menţinută într-o stare neschimbată. În spaţiul proxim al locuinţei, se mai 
pot desfăşura la pacienţii cu TOC ritualuri — uneori cu repetiţii numerice, magice — 
mai ales cu ocazia plecării de acasă. 

Revenind la problematica delimitări identitare, propriul corp, resimţit ca 
delimitat, se cere deci considerat ca sediul psihismului personal, al subiectivităţii 
sale trăite, al minţii, al identităţii şi reprezentărilor din spaţiul intim. Precum şi 
toposul psihic din care emerge agenţia sa intenţională, prin intermediul căreia el 
abordează activ lumea situațională, acţionează, produce evenimente, efecte şi 
opere. Orice subiect îşi înrădăcinează identitatea, sinele ce o centrează pe aceasta, 
în propriul său trup; structurat prin variate delimitări în raporturi cu ambianța, cu 
alteritatea. 

Dar şi urmele pe care subiectul le lasă în lume pe parcursul biografiei sale, 
fac parte, de asemenea, din circumscrierea sa identitară. Şi la fel produsele, operele 
sale. In cele din urmă s-ar putea formula că persoana se dimensionează şi prin 
avutul său, prin proprietățile sale; care dau un contur aparte delimitări sale. 
Metaforic s-ar putea formula că, la extreme, el este proprietarul propriului său corp 
şi al propriei sale biografii. Iar în această perspectivă, dimensionarea sa se extinde 
şi în planul teoretic al lumii umane, incluzând propriile sale creaţii şi opere 
culturale, spirituale. Iar proprietăţile unui om sunt, totuşi, lucruri pe care el le poate 
până la un punct manipula. Ele pot fi colecţionate, uneori depozitate, sistematizate. 
În această arie, personalitatea obsesivului se caracterizează, tradiţional, prin 
colecționarism, zgârcenie şi preocupare față de sistematizări. 

CAPITOLUL 6 
MANIA ŞI TULBURAREA BIPOLARĂ — 


6.1. Mania, depresia şi tulburarea bipolară; scurt istoric şi abordarea 

din DSM-5 
Dintre tulburările psihice identificate de medicina antichităţii şi care sunt şi 
în prezent actuale, se numără starea maniacală şi cea depresivă (melancolia). 
Mania şi depresia antichităţii au pentru psihopatologie o semnificație specială, mai 
ales că ele absorbeau pe atunci atât variantele predominant psihotice (delirant 
halucinatorii şi anxios agitate) cât şi pe cele predominant temperamentale, precum 
melancolicul. În plus, polarizarea dintre manie şi melancolie intuia ceva similar cu 
cea dintre dispoziţiile comportamentale externalizate şi internalizate a lui 
Achenbach, pe care am invocat-o odată cu plasarea tulburărilor conflictual agresive 
şi manipulative în contrast cu cele de evitare anxios fobică; deşi, polarizarea dintre 
mania euforic expansivă şi depresia inhibată vizează aspecte puţin diferite. 
Comentarea tulburărilor disociativ histerice şi a celor obsesiv compulsive au extins 
problematica deficitului disfuncţional comportamental externalizat şi internalizat, 
de la nivelul dispozițional situațional la cel al dimensiunii identitare a persoanei. 
Cu mania şi depresia revenim însă la polarizarea  dispoziţională 
externalizat/internalizat dar într-un sens lărgit, care înglobează acum un ansamblu 
de manifestărilor psihice ce au dimensiunea unui proiect sau episod de viaţă, într-o 
zonă intermediară dintre polul situaţional şi cel structural identitar al persoanei. 
Căci, dacă se reia întrebarea: „ce comportamente normale şi adaptative ar putea fi 
plasate în spatele sindromului deficitar disfuncțional maniacal?”, răspunsul ne-ar 
trimite spre însăşi condiţia bazală a majorităţii raportărilor performante esențiale 
ale omului, realizate prin proiecte ce străbat actualitatea trăită de-a-lungul unor 
episoade de viaţă, pe parcursul cărora el e ancorat în viitor. Adică... activitățile şi 


muncile curente, procesualitatea investigaţiei, rezolvările de probleme practice şi 

teoretice, episoadele creative, relaţionările uzuale pozitive, confruntările 
beligerante...şi chiar petrecerile, consecutive succeselor şi victoriilor. Iar la polul 
opus, se plasează dispoziţia inhibat retractilă a depresiei ce deconectează subiectul 
de situaţiile actuale, în urma unor eşecuri, înfrângeri şi pierderi, cu preeminenţă a 
doliului. Starea maniacală şi cea a depresiei majore ridică probleme centrale pentru 
conturarea organizării psihismului uman, în perspectiva dimensionării existenţei 
sale prin proiecte şi episoade de viaţă. Faptul e sugerat şi de constanţa cu care 
această patologie a fost sesizată de-a-lungul veacurilor şi de complexitatea 
manifestărilor sale clinice. Vom începe comentariul cu o schiţă istorică şi un 
rezumat al manifestării clinice a patologiei bipolare din DSM-5. 

Mania şi melancolia au fost comentate în medicina umoralistă a antichităţii 
cu o simptomatologie similară cu cea a cazuisticii actuale, observându-se de pe 
atunci posibilitatea tranziției directe a unuia dintre aceste sindroame în cealaltă 
(Areteus.....). În acea perioadă cele două tulburări erau descrise ca frecvent mixtate 
cu episoade delirante; iar cazurile de manie, cu simptome de agitaţie (furioasă) şi 
cele de depresie, cu simptome anxioase (şi suspicioase). 

După Renaştere, medicina Europei reia descrierea lor aproximativ în aceiaşi 
termeni, interpretarea fund însă diferită, prin trimitere mai puţin la umori şi mai 
mult la sistemul nervos şi starea nervilor. Dar simetria opusă a simptomelor şi 
tranziţia dintr-o fază în alta, au fost reconfirmate.(Chenar 36). 

În sec.XIX, observaţia azilară atentă a circumscris forme clinice de manie şi 
depresie fără delir, constatându-se remisiuni spontane şi ciclicitate. Melancolia e 
re-denumită „depresie”; şi se circumscrie o „psihoză endogenă cu dublă formă”, 
bipolară. Aceasta e inclusă de Kraepelin în sistematica sa a psihozelor ca boală 
maniaco-depresivă, alături de demenţa precoce (schizofrenie) şi de paranoia; 


rămânând de atunci în centrul patologiei psihiatrice. Către sfârşitul sec.XX 

Chenar 47 
Mania şi melancolia în epoca modernă 


Medicina Europei de după Renaştere, susținută de diplomele noilor Universităţi, punea în 
relaţie punct cu punct mania şi melancolia. Willis, fiind în continuare adeptul „spiritelor animale” 
care se scurg prin nervi, are în vedere criterii calitative care polarizează cele două boli 

Melancholia Mania 
Spiritul e ocupat de reflexie Imaginaţia e ocupată de un flux perpetuu de 
imaginaţia se odihneşte idei  impetuoase 
se fixează asupra unui simptom conceptele şi noţiunile sunt deformate 
sau obiect conferindu-i proporții îşi pierd congruenţa, valoarea reprezentativă 

nerezonabile e falsificată 
tandreţe şi teamă îndrăzneală şi furie 


Spiritele animale Spiritele animale se mişcă continuu şi neregulat 

sunt obscure, întunecate de un ca suport a gândurilor incoerente 

fum gros ce scânteiază şi iradiază căldură, ca o flacără; 
de aceea maniacalul nu se teme să stea în frig 

Diateza melancholică agravându-se devine furie; 

aceasta, când descreşte şi trece în repaus se reîntoarce 

la melancholie; schimbările între cele două stări se pot petrece des 


In sec.XVIII imaginea spiritelor animale e înlocuită de tensiunea nervilor, a vaselor şi 
fibrelor organismului. 
Mania apare când tensiunea e dusă la paroxism ca un instrument a cărui corzi prea întinse 


vibrează la cel mai slab zgomot. 


Melancholicul nu e capabil să intre în vibraţie cu lumea exterioară deoarece fibrele sale 
sunt destinse; răspund numai câteva fibre care corespund unui detaliu. 

Creierul maniacalului e uscat şi arzător, al melancholicului e umed şi rece. 

Aceste concepţii corespund scrierilor unor medici ca Boerhave, Splengler, Hoffman. 

Polarizarea între melancholie şi manie din sec.XX VII-XVIII e speculativă, ea nu se bazează 
pe observaţii clinice, dar e persistentă. 


După : Foucault M., Istoria nebuniei în epoca clasică, Ed.Humanitas, Bucureşti, 1996 

cercetări mai atente au identificat o tulburare depresivă recurentă unipolară; şi, în 
general, un spectru maladiv depresiv distinct. S-a comentat apoi şi un spectru 
bipolar, care a acumulat multiple variante clinice, mai ales prin luarea în 
considerare a formelor uşoare şi subclinice: hipomanie, ciclotimie, temperament 
hipertim şi ciclotim, mania şi depresia scurtă etc. Dar şi prin prezenţa unor 
episoade mixte, forme evolutive ciclotime sau cu cicluri scurte. 

În prezent în DSM-5 (2013) se are în vedere câte un capitol separat pentru 
tulburările bipolare şi pentru cele depresive, acceptându-se însă şi episoade 
distincte de manie şi depresie. În Draft ICD-11 (2019) episoadele unice de manie 
sau depresie majoră nu sunt validate nosologic, ele trebuind să fie încadrate într-o 
perspectivă evolutivă. 

Prezentarea maniei, depresiei şi a bipolarității în DSM-5 e pe scurt 
următoarea: 


Episodul maniacal în DSM-5 


Pentru diagnostic pozitiv sunt necesare următoarele: 


A. O perioadă distinctă în care e prezentă o dispoziţie (mood) elevată, 
expansivă sau iritabilă şi o anormală şi persistentă activitate orientată spre 
scop sau energie; durata trebuie sa fie de peste o săptămână şi fenomenele să 
persiste cea mai mare parte a zilei, aproape în fiecare zi; sau, orice durată; 
spitalizarea e necesară. 

B. În perioada de tulburare dispoziţională şi creştere a activităţii şi 
energiei să fie prezente trei sau mai multe din următoarele 7 simptome 
(minimum 4 dacă dispoziţia e doar iritabilă), cu o intensitate semnificativă şi 
reprezentând o modificare notabilă faţă de comportamentul uzual: 1. O stimă 
de sine crescută sau grandiozitate; 2. O nevoie scăzută de somn ( e.g. se 
trezeşte şi nu mai readoarme după 3 ore de somn.); 3. E mult mai vorbăreţ 
decât de obicei sau simte nevoia (presiunea) de a vorbi; 4. Fuga de idei sau 
sentimentul subiectiv ca gândurile nu pot fi controlate; 5. Distractibilitate (e.g. 
atenţia e uşor distrasă de stimuli externi irelevanţi sau neimportanţi.) 
observată sau relatată; 6. Creşterea activităţii orientate spre un scop (fie 

social, la munca sau la şcoală, sau sexuală) sau agitaţie psihomotorie (i.e. 
tendinţa spre activităţi nedirecţionate spre un scop); 7. Implicare în activităţi 
cu mare potenţial de consecinţe nefavorabile (i.e. implicarea în cheltuieli 
excesive, indiscreţii sexuale, investiţii băneşti aberante). 

Criteriul C. precizează că tulburarea e suficient de gravă pentru a crea 
deficienţe importante în funcţionare iar criteriul D. că episodul nu poate fi 
atribuit efectelor fiziologice ale unor substanţe/medicamente sau altor condiţii 
medicale. 

Episodul depresiv major în DSM-5 


Pentru diagnostic pozitiv sunt necesare următoarele: 


A. Prezenţa a 5 (sau mai multe) din următoarele 9 simptome cel puţin 2 
săptămâni, reprezentând o schimbare a funcţionării anterioare; cel puţin unul 
trebuie să fie din primele două: 1. Dispoziţie depresivă cea mai mare parte din 
zi, aproape în fiecare zi, indicată fie prin raportări subiective (e.g. a se simţii 
prost (sad), gol sau lipsit de speranţă) sau prin observaţia făcută de alţii (e.g. 
apare ca plin de lacrimi). N.B. la copil sau adolescent poate fi o dispoziţie 
iritabilă.; 2. Scădere marcată a interesului şi plăcerii pentru toate, sau 
aproape toate activităţile, majoritatea zilei, aproape în fiecare zi (indicat fie 
prin raportare subiectivă, fie prin observaţie); 3. Scădere marcată în greutate 
fără a ţine o dietă de slăbire (e.g. mai mult de 5% din greutate într-o lună) sau 
scăderea sau creşterea apetitului aproape în fiecare zi; 4. Insomnie sau 
hipersomnie aproape în fiecare zi; 5. Agitaţie sau inhibiţie psihomotorie 
(observabilă de alţii); 6. Oboseală sau lipsă de energie aproape în fiecare zi; 7. 
Sentiment de lipsă de valoare sau vinovăţie excesivă sau neadecvată (ce poate 
fi delirantă) aproape în fiecare zi; 8. Scăzută abilitate de a gândi sau se 
concentra, sau indecizie aproape în fiecare zi (atât resimţita subiectiv cât şi 
observabilă de alţii); 9. Gânduri recurente de moarte (nu doar frica de 
moarte), ideaţie recurentă suicidală fără un plan specific sau tentativă de 
sinucidere sau plan specific de a se sinucide. 


Criteriul B precizează că sindromul conferă o semnificativă stare de 
distres sau deficienţe în funcţionare, iar criteriul C că episodul nu e consecinţa 
directă a consumului de substanţe/medicamente sau a altor condiţii medicale. 


Sistemul DSM-S mai prezintă o serie de precizări şi nuanţări privitoare la 


diagnosticul clinic. Astfel, Criteriile pentru Episodul hipomaniacal sunt aceleaşi ca 

pentru episodul maniacal dar exprimate mai puţin intens; durata poate fi şi de 
câteva zile, iar simptomele nu determină o deficiență marcată în funcţionarea 
socială sau ocupaţională sau internare. 

În caracterizarea episodului depresiv (când nu e specificat ca major) se cer 
de asemenea ca obligatorii manifestări simptomatice de cel puţin 2 săptămâni, cu 
prezenţa dispoziției depresive şi a scăderii interesului şi plăcerii. Se mai cere 
prezenţa a cel puţin 3 simptome din cele 7 ale descrierii standard. 

DSM-5 mai descrie ciclotimia şi distimia. Ciclotimia presupune ca cel puţin 
2 ani să existe multiple episoade cu simptome hipomane ce nu întrunesc criteriile 
pentru un episod maniacal şi numeroase episoade cu simptome depresive care nu 
întrunesc criteriile pentru un episod depresiv major; nu există mai mult de 2 luni 
consecutive fără simptome. Distimia constă în prezenţa aproape continuă a unor 
simptome subdepresive timp de peste 2 ani, fără intervale libere mai lungi de 2 
luni; dar nu se cere prezenţa anhedoniei (lipsa de plăcere), sentimentul de vinovăţie 
şi a ideaţiei de moarte. Pacientul îşi poate continua, parțial, viaţa socio- 
profesională. 

În afara acestor circumscrieri, în capitolul consacrat Tulburării bipolare sunt 
menţionaţi “specificatori” care se referă la : 1. Prezenţa distresului anxios: uşor, 
moderat, moderat sever, sever; 2. Episoade maniacale sau hipomaniacale cu 
simptome mixte, depresive; episoade depresive mixte, cu simptome maniacale; 3. 
Tulburarea cu cicluri rapide: cel puţin 4 in 12 luni; 4. Episod depresiv cu trăsături 
melancolice: prezintă simptome ca lipsa plăcerii şi a reactivităţii, calitate aparte a 
dispoziției depresive cu sentiment de gol interior, rău şi trezire matinală, agitaţie 
sau inhibiție psihomotorie marcată, scădere în greutate, sentiment de neadecvare şi 
vinovăţie; 5. Episod depresiv cu aspecte atipice, precum: reactivitate dispozițională 
specială şi cel puţin 2 din: creştere semnificativă în greutate, hipersomnie, rejecție 
şi senzitivitate interpersonală; 6. Episoade cu aspecte psihotice: acestea pot fi 


deliruri şi halucinaţii congruente cu dispoziția afectivă, sau incongruente; cu 

anhedonie; 7. Cu debut peripartum; 8. Cu pattern sezonal: simptomatologia 
maniacală şi/sau depresivă se intercalează în funcţie de sezon. 

Mai sunt menţionate unele aspecte de manifestare puţin intensă, precum: - 
depresia scurtă de 3-4 zile; - episoadele hipomane ce apar la sfârşitul unei stări 
depresive sau ca induse de medicaţia antidepresivă şi alte medicamente; - episoade 
hipomane scurte (2-3 zile) sau cu insuficiente simptome; - ciclotimia cu durată mai 
scurtă (sub 24 de luni). Adepții spectrului bipolar mai introduc şi dimensiunea 
temperamentului — depresiv, ciclotim, distim, disforic - ceea ce DSM-5 nu poate să 
o facă. 

Pe parcursul întregii caracterizări a patologiei centrate de sindromul maniacal 
şi depresiv, sistemul DSM-S pune un accent deosebit pe amploarea 
simptomatologiei, pe intensitatea clinică şi pe durată. 

DSM-5 prezintă concis şi clar aspectul care-l interesează pe medicul ce vrea 
să pună un diagnostic reproductibil. Această structură rigidă, cu liste de simptome 
şi  cuantificări, este consonantă cu obiectivul pe care sistemul şi l-a propus: 
concordanța (reliability) în diagnostic. Dar tocmai acest decupaj schematic şi rigid 
aduce în lumină cu evidenţă faptul că, procesul de diagnostic e mediat întotdeauna 
de instrumentul utilizat. În cazul de faţă, de cel teoretic, al manualului DSM-5. În 


urma aplicării sale se poate releva doar ceea ce instrumentul permite a se constata. 

Chenar 48 
Variante ale manifestărilor clinice ale episoadelor afective 
Episod maniacal major Episod maniacal scurt 


Ciclotimie 


ia 
ta 


Episod depresiv mediu Tulburare distimică Episod depresiv scurt 


E II i a 
Episod afectiv minor în Cicluri rapide Stări mixte 


finele Episodului clinic 


Episoade afective cu delir congruent şi Episoade schizo-afective 


incongruent 

6.2. Sindromul maniacal şi cel depresiv abordate ca şi cazuri robot 


Rămânând în cadrul psihopatologiei descriptive - dar formulând în acelaşi 
timp intenţia de a sonda bazele antropologice ale psihismului, pentru care 
sindromul maniacal şi depresia majoră sunt manifestări nucleare, - apare o nevoie 
de prezentare mai nuanţată dar şi mai sistematică a acestor sindroame. Se poate 
apela pentru aceasta la manualele didactice de psihopatologie descriptivă în care 
sindroamele sunt comentate prin liste de simptome, de obicei din perspectiva 
cazului tipic ideal sau a cazului robot. O astfel de listă, care ar putea fi uneori 
destul de amplă, necesită însă minime criterii de sistematizare în prezentarea sa. 
Unul din acestea ar putea ordona simptomatologia prin partajarea între: - 
simptomele predominant biopsihologice, mai uşor observabile; şi — simptomele 
predominant subiective, ce pot fi aflate prin dialog. In cadrul acestora din urmă se 
agregă şi o zonă ce se poate transforma în tematică delirantă, prin alunecarea 
autoreprezentării subiectului în condiţia de personaj dintr-un scenariu aberant. S- 
ar compensa astfel atenţia redusă pe care DSM-5 o acordă simptomelor subiective 
( Chenar ). 

O a doua perspectivă de sistematizare ar putea distinge între aspectul 
formal al tulburării (de ex. în cazul sindromului maniacal: dezinhibiţie expansivă, 
tahipsihică şi ergică cu autovalorizare şi sociabilitate pozitivă; şi cu proiecție în 
viitor ); şi exprimarea exagerată şi decontextualizantă a acestuia prin perturbarea 
funcțiilor psihice: de vigilitate, pulsionale, cognitive, comportamentale şi 
relaționale (Chenar ). O astfel de abordare subliniază coerenţa de sindrom a 
stărilor maniacale şi depresive, ca derivare a lor din structura formală de fond a 
dispoziţiilor externalizate şi internalizate în ansamblul lor. Coerenţă ce presupune 
tocmai prezenţa în psihism a unui astfel de nucleu normal, a unui cadru al 
dispozițiilor predominant externalizate (şi internalizate), ca structuri funcționale 
ce se oferă pulsatil sinelui identitar, în perspectiva raportării orientate a acestuia la 


ambianță, pentru rezolvarea situațiilor în care el ajunge: de angajare ergică şi 

îndrăzneață în realizări viitoare şi în conflicte ce se cer rezolvate - direcţie ce 
poate aluneca psihopatologic spre manie. Sau, de retragere din situaţie, cu o 
repliere analitică pe sine şi pe trecut în vederea reorganizării - direcție ce poate 
aluneca spre depresie. Pornind de la această ultimă abordare, se poate reveni la 
perspectiva înţelegerii maniei şi depresiei clinice ca derivând din organizarea 


structural funcțională normală a psihismului persoanei identitare. 


- Tulburări externalizate formale evidenţiate în sindromul maniacal. 

Mania e un sd. dispoziţional în dublu sens. Pe de o parte, disponibilitatea de 
raportare proactivă la situaţiile ambianţei e dezinhibată, dinamizată ergic în toate 
planurile, cu încredere crescută în sine, proiectând subiectul spre un viitor 
imediat. Pe de altă parte, dispoziția afectivă de fond se manifestă pozitiv, ca 
elaţie, bună dispoziţie, euforie, extaz sau iritabilitate combativă, toate însoţite de 
autovalorizare pozitivă; trăiri ce se manifestă acuma rigid, ne mai fund motivate 
şi influențate situațional. Faptul se reflectă în circumscrierea sindromului în 
DSM-5 prin cele două componente de bază: - manifestarea proactivă aberantă; şi: 
- dispoziţie afectivă elevată. 

Privind într-o perspectivă globală, trans-simpotomatică, starea maniacală s- 
ar caracteriza în primă instanță, fenomenologic, printr-o continuă şi mobilă 
proiecţie spre un viitor imediat, ce-i apare subiectului ca favorabil şi a toate posibil. 
În această atitudine el se sprijină pe fragmente ale situaţiei actuale, resimţite 
hiperestezic şi uneori hedonic, comportându-se dezinhibat şi ergic, tahipsihic şi 
expansiv, prosocial gregar, încrezător în sine, ignorând riscurile. Esenţială în 
această perspectivă e aplatizarea parametrilor unui prezent situațional bine 
structurat; prezent ce, deşi e trăit cu acuitate, e împrăştiat şi secvențial, fiind 


absorbit de viitorul imediat. 

Chenar 49 
Sistematizarea simptomelor maniei şi depresiei în vederea unui diagnostic comprehensiv 


A. Simptome biopsihologice predominant observabile 


MANIE DEPRESIE 


Dezinhibiţie extroversă şi tahipsihie globală Inhibiţie introversă şi bradipsihie globală 
(instinctivă, decizională, comportamentală, ideo- 
verbală, relaţională) 


insomnie fără oboseală insomnie nocturnă şi trezire matinală 
energie crescută rău matinal 

logoree oboseală, anergie 

fugă de idei, asociaţii superficiale inapetenţă, scădere în greutate 

atenţie mobilă, percepţie crescută reducerea libidoului 

hipermnezie nefuncţională ideaţie redusă, lentă perseverare ideatică 
libido crescut, dezinhibiţie sexuală atenţie, percepţie, memorie reduse 


hipersociabilitate gregară cu reducerea lentoare motrică 


B. Simptome psihoantropologice subiective detectabile prin interviu 
Stima de sine crescută Stimă de sine scăzută 


sentiment de valoare şi capacitate crescută sentiment de capacitate şi valoare redusă 
încredere în sine, asertivitate, optimism neîncredere in sine, indecizie, 
nerealist problematizare 
grandiozitate, afirmare de sine vinovăţie, negaţie de sine 
Viitorul e deschis (totul se va rezolva bine) Viitorul e închis (lipsit de speranţă) 
- participare hedonică la prezent nu poate adera la prezent (nimic nu-l atrage) 


incapacitate de a se bucura 


Stare afectivă dispoziţională pozitivă Stare afectivă dispoziţională negativă 
- veselie, bună dispoziţie, euforie ce se - tristeţe, proastă dispoziţie afectivă, 
transmite celorlalţi disforie, anxietate, preocupare faţă de boală 
şi moarte 


Notă: trăirea subiectiv afectivă dispoziţională este doar unul din aspectele tulburărilor dispoziţionale din 
manie şi depresie. 
BıTrăiri şi convingeri subiective tematizabile delirant 


| Manie Depresie 

se consideră o persoană de excepţie ce poate se consideră o persoană fără valoare, care nu 
rezolva orice, cu calităţi si capacităţi deosebite merită să trăiască 

realizări şi poziţie socială aparte (invenţii, creaţii, e vinovat pentru suferinţele altora şi ale umanităţii 
misiuni speciale) ruină şi catastrofă generală 

noi identități megalomane (om istoric, legende are boli grave şi incurabile 

mitico sacrale, relaţii deosebite, descendență negaţie: organele nu funcţionează, e mort, 
specială) condamnat să sufere în eternitate 


stârneşte invidia şi atitudinea ostilă a celorlalţi alţii îl consideră vinovat pe bună dreptate 

Chenar 50 


Simptomatologia sindromului maniacal privită ca derivând dintr-o tulburare formală 


bazală 


dezinhibiţie presiunea vorbirii agitaţie elaţie, (optimism), euforie 
erotică (logoree) (veselie), disforie 


dispoziţie afectivă + 


fugă |de idei acte riscante 
atenţie distributivă 
insomnie memorie activitate hipersociabilitate 
ergică percepţie L + mie) + (superficială) 
estezie 


instihct cogniție compprtament afectiyitate 
vigilitate motricitate sociabilitate 


dezinhibiţie expansivă autovalorizare + 


S eniga] © elație (optimism), euforie (veselie), fericire 


(extaz), disforie (iritabilitate) 


tahipsihică ergică prorectienn viitor 


(ieşirea din prezența cotidiană) 


Dacă privim însă analitic, grupajul simptomatic întâlnit în sindromul maniacal 
- ce ar putea fi considerat ca exprimând însăşi scheletul dediferențiat al 
ansamblului comportamentelor externalizate adaptative de autoafirmare — constă 
dintr-un lanţ de simptome interconectate: dezinhibiție expansivă tahipsihică şi 
ergică, cu autoapreciere crescută, elație, afectivitate pozitivă şi proiecție în viitor. 
lar acestea se exprimă prin intermediul funcțiilor psihice ale vigilității, 


pulsionalității, cogniției, comportamentului, afectivității şi relaționării (Chenar 38). 

La fel ca în cazul tuturor sindroamelor psihopatologice importante, se poate 
considera că starea maniacală derivă şi ea din modalităţi de reacţie şi manifestare 
psihică normale şi adaptative. Vom prezenta ceva mai detaliat această 
simptomatologie. 

Dezinhmbiţia psihică se referă în primul rând la permanenta manifestare 
activă a maniacalului hipervigil şi ergic, ce nu poate sta mult timp calm şi liniştit, 
relaxat sau inactiv. Ea se exprimă însă şi prin aspecte mai precis direcționate, 
precum : - Dezinhibiţia instinctiv erotică, atât ca atracţie cât şi prin comportamente 
specifice, vorbire licenţioasă sau performanţă sexuală; - Insuficientă reţinere şi 
autocontrol în relaționări cu transgresarea normelor sociale, a convenienţelor şi 
reticenţelor; - Scurtcircuitarea deciziilor, ducând şi la comportamente impulsive; 
Implicarea permanentă în proiecte de acţiune multiple, deseori fanteziste (în toate 
aceste simptome intervine şi tahipsihia). 

Expansivitatea (centrifugă) e susținută şi intricată cu celelalte caracteristici 
(dezinhibiție, tahipsihie, energie crescută). Ea se manifestă în plan ideatic, verbal şi 
comportamental, al proiectelor de acţiune, al deplasărilor şi contactelor umane. 

Tahipsihia e evidentă în vorbire (care e şi amplă cantitativ = logoree), în 
fuga de idei, în psihomotricitate, în atenția distributivă distractibilă. Ea stă la baza 
faptului că maniacalul începe multe lucruri pe care nu le termină, trecând de la 
unul la altul; sau în plan ideoverbal nu urmăreşte o temă până la capăt. 

Energia crescută este pe de o parte resimţită subiectiv, întreținând încrederea 
în sine şi sentimentul de atoate putinţă. Pe de altă parte ea are însă şi un aspect 
obiectiv, maniacalul vigil funcționând mult timp fără a obosi, capabil de eforturi 
fizice şi psihice mari. E unul din motivele pentru care starea hipomaniacală poate fi 
performantă şi dorită. 

Autoevaluarea pozitivă are şi ea mai multe aspecte. Maniacalul are o 
încredere în sine crescută, se simte capabil, are energie şi curaj, are convingerea că 


poate realiza cu uşurinţă multe lucruri. Faptul poate sta la baza acţiunilor riscante, 

hazardante sau perturbatorii. În acest sens episoadele hipomaniacale ameliorează 
nehotărârea obsesivilor. Stima de sine crescută stă şi la baza abordării directe, fără 
reticenţe, a altor persoane, aflate în poziţii sociale înalte. Părerea bună despre sine 
este argumentul proiectelor de viitor fanteziste; şi mai ales a delirurilor 
megalomane congruente, de grandiozitate, în care subiectul se autoplasează în 
poziția de personaj a unor scenarii fictive, care-l plasează în relație cu personalități 
deosebite. 

Proiecţia în viitor e o caracteristică esenţială a felului în care maniacalul se 
raportează la situaţie, mai ales în comparaţie cu depresivul; şi chiar cu anxiosul. 
Maniacalul ce se simte puternic şi capabil, este încrezător în viitor, optimist, 
convins că poate realiza orice. Deşi are o percepţie vie (şi hedonică) a unor 
elemente situaționale, esenţialul orientării sale e spre realizarea unor proiecte; şi în 
primul rând în viitorul imediat, el fiind sigur de împlinirea acestora. Practic, 
maniacalul nu are o receptare şi o angajare eficientă în raport cu situațiile date, 
actuale; care să îi permită o echilibrată trăire a “prezenţei la prezent”, plasată între 
trecutul rememorabil şi viitorul proiectat, planificat şi expectat. Prezentul său e 
punctiform şi nestructurat, aspirat de viitor. Delirul de grandiozitate extrage şi mai 
mult pacientul din prezentul real. 

Trecând la simptomatologia exprimată prin perturbarea funcţiilor psihice, care 
e constatabilă şi măsurabilă (prin scale de evaluare), se poate începe cu 
dimensiunile predominant psihobiologice ale vigilităţii şi vieţii pulsionale. 

Starea de _vigilitate, opusă somnului este cea care asigură raportarea 
informativă la ambianţă şi acţiunile eficiente. În sindromul maniacal vigilitatea e 
crescută, nevoia de somn fiind redusă fără ca subiectul să se simtă obosit. 
Vigilitatea crescută susține o percepţie pregnantă, vie a datelor receptate, cu detalii 
care-i atrag atenția. Hipervigilitatea se conjugă cu tahipsihia, realizându-se o 
atenție distributivă mobilă, distractibilă, centrifugă şi superficială. Informaţia 


receptată nu mai e organizată pe nivele ierarhice, fiind aplatizată, printr-o suită de 

Chenar 51 


Manifestări ale dezinhibiţiei expansive externalizate din care poate deriva sd. maniacal, 
incluzând hipersociabilitatea gregară. 


activitate 
realizatoare creativitate 
artistică grandiozitate 


performanțe expansivitate Sd.maniagal 
practice 
tahipsihie 
activități dezinhibiţie beligerAântă 
riscante 


elaţie 


insomni 
decizie + 
planuri + 


umor, râs, spectacol de comedie 
energie 


dezinhibiţie euforie contaminantă 
stenic dezinhibiţie instinctivă 
hedonică, ludică, 


hipersociabilitate gregară 
vesel 


pierderga controlului modelul sărbătorii, a 
intimităţii petrecerii de carnaval, cântec, 


dans, glume, jocuri, ospăț 
alcool, comedie, circ, satiră 

secvenţe şi detalii ce nu mai permit buna configurare a ansamblului situațional 
actual. Distractibilitatea atenţiei din manie seamănă cu atenţia hipermobilă din 
anxietate; cu diferenţa că aceasta din urmă e de tip investigator; iar fundalul afectiv 
şi de autoevaluare e altfel orientat. 

Dezinhibiţia pulsională a fost deja amintită. Ea conduce la un comportament 
erotic, uneori strident, care încalcă convenienţele sociale. În manie e deseori activat 
potenţialul ludic şi hedonic al satisfacţiilor şi plăcerilor corporale. În mixare cu 
anxietatea, poate fi întreținută addicția de alcool şi de unele droguri. In variantele 
agitate, e dezinhibată pulsionalitatea agresivă, combativitatea; fapt ce poate fi 
referit la moştenirea confruntărilor beligerante din biologie, continuate în viaţa 
umană ( ). 

Procesele cognitive sunt dezinhibate şi accelerate. E crescută nu doar estezia 
şi acuitatea perceptivă, ci şi funcționarea memoriei, amintirile. Dar această 
hipermnezie nu e utilă datorită tahipsihiei. La fel, asociațiile de idei şi de cuvinte 
rapide, deşi pot fi interesante şi originale, nu sunt productive datorită tahipsihiei şi 
deteriorării de organizare a proceselor mentale orientate spre un scop. Subiectul 
trăieşte cu evidență o convingere fermă, într-o crescută capacitate şi valoare. 

Motricitatea şi comportamentul dezinhibat, expansiv şi derulat rapid, 
reprezintă o arie simptomatică dintre cele mai specifice maniei. Pacientul nu stă 
locului, se mişcă mereu; uneori şi viteza derulării motricității e mai rapidă; el 
reacționează prompt, dar fără suficientă deliberare. Nivelul activității cu scop 
(profesional, şcolar) creşte în faza inițială; subiectul are multe planuri şi se 
angajează în activități riscante. Se poate ajunge la agitație maniacală. În hipomanie 
performanţele pot efectiv creşte un timp, la fel ca şi creativitatea. Pentru ca ulterior 


ele să se deterioreze. 

Dezinhibiţia şi viteza crescută se constată şi la nivel ideo verbal, arie 
simptomatică ce e de asemenea caracteristică. Vorbirea poate fi crescută cantitativ, 
având şi o derulare rapidă (= logoree, tahifemie). La fel e şi “presiunea gândirii”, 
constând din resimțirea unei ideaţii care se impune cu rapiditate în fundalul 
cursului ideativ. Pacientul îşi face multiple planuri de acțiune, imediate sau de 
viitor. Dar el se simte mobilizat uneori şi să producă poezii sau diverse texte 
literare, eventual ştiinţifice, producția ideatică fiind tot mai amplă. 

Comportamentul prosocial este şi el caracteristic, mai ales pentru mania 
cuforică. Subiectul contactează spontan pe oricine întâlneşte, pe necunoscuţi, fiind 
lipsit de reticenţe. Intră uşor în conversaţie cu primul venit, nu are secrete, nu 
respectă convenienţele sociale şi ierarhiile. Buna sa dispoziţie e contaminantă. În 
conversaţie poate fi distractiv, spune glume, recită poezii, cântece, etc. În varianta 
disforic iritabilă, maniacalul se manifestă tot prosocial, dar reacționând fără 
suficientă deliberare, ostil; şi ajungând mereu la dispute şi confruntări cu ceilalţi. 
Hipersociabilitatea gregară, cu un comportament similar celui din timpul 
petrecerilor  sărbătoreşti  dezlănţuite, este o tradițională caracteristică a 
comportamentului maniacal; ea e marginalizată însă în DSM-5, care pune accentul 
pe dezinhibiţia din activitate.( Chenar 40). 

Dispoziţia afectivă euforică, furorul şi elaia. Dispoziţia afectivă pozitivă, 
cuforică, a fost considerată mult timp, în secolul XX o caracteristică de bază a 
stării maniacale. Totuşi tradiția patologiei maniacale a consemnat încă din 
antichitate — şi pe tot parcursul modernităţii — şi “furorul maniacal”, mania agitată 
şi violentă, combativă, a nebunului ce loveşte nediscriminativ pe oricine din jur. 
Chiar dacă se lasă la o parte mania delirantă paranoidă, tradiția culturală trimite şi 
spre derivarea maniei agitate din dispoziţia externalizată a confruntării beligerante 
ritualice. Aceasta se originează în tradiția luptătorilor ce se identificau cu un 
animal carnasier agresiv totemic (lup, urs, leopard etc.). Sau a celor ce optau pentru 


războiul sfânt, luptându-se până erau omorâţi.(  ). In ambele aceste cazuri 

tradiționale, se cere reţinută poziționarea subiectului la un rang superior, spiritual, 
deasupra condiției muritorilor de rând. Pentru varianta tradițională de manie 
furioasă se foloseşte în ultimele decenii trimiterea la dispoziția iritabil disforic 
combativă. 

Starea dispoziţională specifică ce s-a impus în comentariile psihopatologice 
din ultimele decenii, mai ales după DSM-III, este totuşi cea a “elaţiei”, cu referire 
la dispoziția expansiv realizatoare, de angajare în produceri efective; cu 
sentimentul de a putea realiza lucruri de excepţie, eventual „orice”. Această elaţie 
dispozițională e susținută de dezinhibiția ergică şi de tahipsihie, bazându-se pe 
proiecte de acţiune, de realizare şi creaţie deosebite; toate sub semnul optimismului 
şi a încrederii în sine. Pe această linie se plasează şi multiplele proiecte pe care 
maniacalul le inițiază, angajarea sa în acţiuni riscante; dar şi creativitatea. 

În afara variantelor de elaţie realizatoare şi disforice, tradiţia mai trimite la 
dispoziția de hipersociabilitate veselă,  euforică, menţionată de la început. Ea 
include nu doar tonusul pozitiv al încrederii în sine ergice, ci şi buna dispoziţie şi 
veselia de tipul petrecerilor sărbătoreşti ce urmează succeselor, victoriilor, 
aniversărilor; sau a celor de tip carnavalesc de la sfârşitul anului, însoţite de 
spectacole de comedie, circ, dans, pantomimă etc. E vorba de o dispoziţie euforică 
contaminantă social, care reduce diferenţierile sociale, însoţindu-se cu dezinhibiţie 
instinctivă (alimentaţie bogată, alcool), cântece, dans, glume, râs, voie bună. În 
manie, această stare dispozițională euforică marcat prosocială, e nu doar 
nejustificată; ci şi excesivă şi prelungită, ajungând să epuizeze subiectul. La nivel 
hipomaniacal, tradiționalul bufon se înscrie şi el în această linie. 

Direcţiile dispozițional afective menţionate - ce pot sta la baza unor forme 
clinice aparte de manie - se pot deseori combina. Esenţial e faptul că toate au la 
bază activarea unei schemei formale de tip externalizat (dezinhibiţie expansivă, cu 
tahipsihie ergică şi prosocială, cu proiecție în viitor);centrată de o permanentă 


autovalorizare pozitivă, cu autoapreciere şi încredere în sine crescută; care plasează 

subiectul în centrul evenimentelor trăite, cu sentimentul că le domină; şi cu 


minimalizarea valorii şi puterii celorlalți. 


Chenar 52 Mania în DSM-5 


În acest manual diagnosticul episodului maniacal se încadrează în modelul derivat din tulburările 
formale nucleare( Chenar ) 


2.neyoie redusă 3.vorbire rapidă 1. graidiozitate 
4.fugă|de idei 
S.atenţie distractibilă 6.creşterea activităţilor cu scop 


7. acţiuni riscante 


instinct comportament afectivitate 
vigilitate motricitate sociabilitate 


dezinhibiţie expansivă autovalorizare + 


S © elație (optimism), euforie (veselie), fericir 


(extaz), disforie (iritabilitate) 
proiecție în viitor 


(=) 
(centrifugă) 


tahipsihică ergică 
e e e 
(ieşirea din prezenţa cotidiană) 


lar anormalitatea dispoziţiei afective din manie se însoţeşte şi de o 
„desituaționalizare”, prin proiectarea manmiacalului într-un viitorul imediat, cu 


neglijarea trecutului şi minimalizarea datelor prezente. 

Dispoziţia maniacală se manifestă prin perioade, prin ”episoade” delimitate 
în timp, pe parcursul cărora subiectul pare a fi „mutat” pe o orbită de funcţionare 
aparte, expansiv externalizată. Un episod maniacal persistă continuu o perioadă 
apreciabilă de timp, peste o săptămână, uneori luni de zile. În acest timp subiectul 
nu mai e conectat şi sensibil la variatele evenimente situaționale. El e lipsit şi de 
modularea afectivă pe care o induc stările emotive curente, care exprimă reacția 
subiectului la semnificaţia evenimentelor trăite. În plus, relaţionarea interpersonală 
devine uniformă, într-o o variantă de raportare publică, superficială; cu aplatizarea 
sau ştergerea modalităţilor diferențiate şi intime de raportare, inclusiv de rezonare 
afectivă reciprocă. Dispoziţia maniacală, cea de elație euforică sau cea disforică, 
simplifică la maximum bogăția nuanţelor de trăiri afective ale persoanei. 

Aceste episoade, de diverse intensităţi şi forme clinice, au o evoluţie 
recurentă, uneori ciclică; eventual în alternanță cu cele depresive. 

- Tb. formale în Sindromul Depresiv 

Sindromul depresiv care a fost adus în discuţie încă din Introducere, poate fi 
comentat până la un punct după o schemă similară cu cea a raportării maniacale la 
situație. Esenţială e acum, d.p.d.v. fenomenologic, extragerea subiectului atât din 
viitor cât şi din prezent, cu replierea sa pe un trecut vinovat, orientat spre 
autoanihilare. În depresie se impun caracteristici formale de raportare simetric 
opuse față de cele din starea maniacală: inhibiție retractilă, bradipsihică şi anergică, 
cu autovalorizare negativă şi repliere pe trecut.( Chenar ). Simptomatologia clinică 
ar rezulta din transpunerea acestor condiţii formale în funcționarea psihologică 
(motivaţională, cognitivă, comportamentală, relațională afectivă etc.). Spre 
deosebire de sindromul maniacal, simptomatologia somatică şi cea subiectivă joacă 
acum un rol mai important. lar diferenţa între depresia inhibată şi cea agitată e mai 
semnificativă decât cea dintre mania cuforică şi cea disforică. 

Urmărind ceva mai detaliat aspectele sd. depresiv, putem menționa: Inhibiţia 


retractilă , bradipsihică si anergică, se manifestă în toate planurile psihismului: 

instinctiv, cognitiv global, ideo verbal, motor, relațional. La un pol opus faţă de 
expansivitatea centrifugă a maniacalului, depresivul se retrage spre propria-i 
corporalitate, spre propriul trecut; şi mai adânc, spre neființă. Inhibiţia în plan 
corporal instinctiv e evidentă prin inapetenţă cu scădere în greutate. Dar ea e mai 
globală, manifestându-se prin spasme pe organele cavitare, ce pot întreţine 
cenestopatii, algii şi variate disfuncţii; precum şi prin reducerea unor funcții vitale, 
aşa cum ar fi cea imunitară. Aceste aspecte argumentează strânsa interrelaţie între 
depresie şi medicina generală. Somnul e perturbat, caracteristică fiind trezirea şi 
răul matinal. Inhibiția în plan cognitiv e globală, de la hipoestezia exterioară la 
percepţia diminuata a lumii exterioare, cenestopatii şi algii corporale; apoi 
diminuarea concentrării atenţiei, hipomnezie, lentoare mnestico ideativă şi de 
judecare, vorbire redusă cantitativ şi lentă, până la mutism. În plan motor şi 
comportamental mişcările sunt lente şi reduse; comportamentul cu scop şi 
activitățile sociale sunt încetinite până la blocaj total şi inactivitate abulică, 
pacientul petrecându-şi tot timpul în pat. E posibil şi un stupor pseudocataton. 
Subiectiv poate fi resimţită astenia, anergia. Inhibiţia motivaţiei (a tendinţelor, 
proiectelor, aspirațiilor) se corelează cu anhedonia (lipsa plăcerii şi atractivităţii 
pentru orice); şi uneori cu indecizia şi ruminaţiile. Relaţional dispare interesul 
pentru contactul cu alte persoane, până la retragerea socială completă. 
Autovalorizarea negativă şi replierea pe trecut şi neființă centrează dispoziţia 
afectivă negativă, care e un element esențial al sindromului. Ea e caracterizată de 
obicei ca tristeţe fără de speranţă. Există multe nuanţe ale dispoziţiei afective 
negative din sindromul depresiv, chiar dacă nu ne referim la mixtarea sa cu 
anxietatea şi/sau cu iritabilitatea disforică. Starea depresivă în care subiectul e 
pesimist şi nu mai speră că se va întâmpla nimic pozitiv, este evident corelată nu 
doar cu blocarea oricărei deschideri spre viitor; ci şi cu ncataşamentul faţă de 
situația prezentă, care nu mai e cu nimic atractivă pentru subiect. Acest aspect e 


rezumat uneori prin simptomul anhedoniei; care, în acest caz, nu se referă doar la 

lipsa plăcerilor corporale sau a celor corelate relaționărilor sociale. De fapt, 
retragerea din viitor şi prezent, se conjugă la depresiv cu o repliere pe un trecut 
special, pe care îl centrează autodevalorizarea şi negația. Trăirea depresiei e 
centripetă, ea adunând şi orientând psihismul persoanei, reflexiv şi coerent, spre 
centrul sinelui. Fapt ce se manifestă şi la personalitățile de tip depresiv (aşa cum a 
fost descris — de către Tellembach - „tipus melancholicus”, în comparaţie cu 
anancastul, orientat spre dispersie). În urma autodeprecierii, depresivul se simte un 
om lipsit de valoare, orientat spre trecut şi vinovat. Dar acesta nu e punctul 
terminus al atitudinii sale retractile autodevalorizante, căci subiectul se poate 
îndrepta spre lipsa totală de rost existenţial, orientat către ruină şi negare 
universală. Apare apoi ideaţia de moarte, proiecte şi tentativele de suicid. Iar la 


capătul acestora, se plasează suicidul bine planificat şi realizat. Preocuparea 
hipocondriacă se înscrie şi ea, în această direcţie a apropierii de moarte. 

În raport cu modelul central al depresiei inhibate menţionat mai sus, se cer 
comentate formele anxioase, disforice şi alte tablouri clinice particulare. Depresia 
anxioasă păstrează unele caracteristici biologice (e.g. inapetenţă, tulburări de 
somn) şi pe cele subiective ale depresiei (tristeţe, lipsă de speranţă, anhedonic, 
devalorizare, ideaţie suicidară). Dar se manifestă prin nelinişte psihomotorie şi 
tulburări neurovegetative; fără dezinteresul atențional major față de preajmă din 
depresia inhibată. Strânsa corelaţie dintre depresie şi anxietate poate fi pusă pe 
seama derivării ambelor sindroame din reacţiile dispoziţionale de răspuns în faţa 
confruntărilor şi adversităţilor care-l provoacă în actualitate. Faptul e observabil 
încă din biologie; în faţa confruntării cu un pericol, individul poate adopta 
comportamente de sumisiune (inhibiţie), de retragere şi ascundere (conduita anxios 
fobică) sau de acceptare a competiţiei. Ultimul caz e unul caracteristic conduitelor 
externalizate, din care derivă mania. Dar situația bio-psiho-antropologică a unei 


confruntări tensionate, lipsită de suficientă încredere în sine şi speranţă, marcată de 

disperare, ar putea sta în spatele atât a unei manii agitate cât şi a unei depresiei 
disforice. 

Tulburările formale menţionate mai sus reprezintă specificul deficienței 
psihopatologice din sindromul maniacal şi depresiv. Ele evidențiază un psihism 
care, pare a fi preluat de către schema simplificată şi distorsionată a dispozițiilor 
externalizat-expansive sau  internalizat-retractile; având drept consecință 
dediferențierea cadrul de organizare al prezenței subiectului la situațiile actuale. 
Când se instituie o stare maniacală clinică, subiectul e aspirat de un viitor a toate 
posibil, sprijinindu-se doar punctiform pe un prezent hedonic, neinteresat de trecut. 
În plin episod maniacal, viteza cu care se derulează psihismul şi permanenta sa 
proiecție megalomană în viitor, nu-i mai permit subiectului să integreze sintetic şi 
ierarhic datele situației, pentru a se centra pe obiective specifice şi realizabile; 
pentru a urmări eficient şi echilibrat proiecte, pentru a se deschide spre solicitări 
actuale semnificative şi a comunica comprehensiv cu ceilalţi. De aceea el nu mai 
poate să „testeze corect realitatea”. Această „extragere din prezent” este cea care 
poate proiecta maniacalul spre orbita psihotiformă chiar dacă nu se configurează o 
manifestare propriu zis delirantă. Tot astfel s-ar explica în mare măsură 
comportamentul său deranjant pentru ambianță, ce necesită internarea. Acest 
criteriu al „intensității clinice” se păstrează şi în prezent, diferențiind episodul 
maniacal de cel hipomaniacal. Căci în hipomanie prezenţa la viaţa cotidiană se 
poate păstra, chiar dacă unele comportamente sunt excesive; iar uneori o perioadă 
de timp subiectul poate fi chiar eficient şi creator în unele domenii. Celor două 
criterii menţionate — intensitate clinică şi pierderea testării realităţii — li se mai 
adaugă în nosologia kraepeliană, „condiţionarea endogenă”. 

Pentru depresia psihopatologică, cea care a fost inserată de Kraepelin în 
boala maniaco depresivă — şi care în ultimele decenii e comentată şi ca depresie 
monopolară — problema se pune la fel ca pentru manie. Ceea ce caracterizează în 


mod specific ieşirea din prezent a depresivului — susținută de tulburările formale 

comentate - este lipsa de speranţă în viitor şi dezinteresul său faţă de ceea ce este în 
jur; stare însoţită de o lipsă de plăcere,„„de anhedonie”. În plus, el se repliază pe 
trecut, autodepreciindu-se, considerându-se vinovat şi preocupându-se de moarte 
(eventual suicid). Intensitatea clinică, pierderea testării realităţii şi instalarea 
episodului în afara unui determinism şi context actual comprehensibil, dau 
profilului clinic al acestui episod de retragere depresivă din prezent, un caracter 
similar cu cel trăirilor psihopatologice ce se plasează pe orbita psihotiformă, chiar 
în afara delirului. Pentru depresie însă, tranziția spre această orbită e uneori mai 
dificil de sesizat decât în cazul maniei, datorită caracteristicelor internalizate ale 
simptomatologiei. Totuşi, fără a se pronunţa cuvântul „,endogenie”, depresia 
insuficient argumentată circumstanțial, e circumscrisă, diagnosticată şi tratată în 
continuare în clinica psihiatrică ca o patologie importantă, apropiată de psihoze. 
Tot datorită comunicării dificile este uneori greu de evaluat nivelul de la care 


autodevalorizarea vinovăției transferă subiectul în condiţia de personaj delirant. 


6.3. Derivarea sindromului maniacal şi depresiv din trăiri normale 

adaptative. 

Depresia şi mania pot fi comentate în mare măsură ca dispoziţii afective 
disfuncţionale, la fel ca anxietatea şi dispoziţia disforic-agresivă. S-ar putea relua 
la acest nivel modelul sugerat deja (în Introducere şi Cap.2 si 3), privitor la faptul 
că unele structuri funcţionale adaptative (de tip modular) cu care psihismul uman e 
dotat, - cum sunt dispoziţiile afectiv comportamentale, care se afla în „dispozitivul 
său de funcționare”, la „dispoziția” sa - se pot manifesta în variante anormale; 
declanșşându-se la stimuli minori, exprimându-se simplificat, mai intens şi prelungit 
decât ar cere-o destinaţia lor adaptativă, acaparând întregul psihism.( Figura...). lar 
în unele împrejurări, ar putea chiar să se fixeze temporar pe o „orbită de tip 
quantic”, automenţinându-se monoton într-o variantă excentrică. Starea maniacală 


şi cea depresivă sugerează însă un mecanism puţin mai complex decât în cazul 

anxietăţii fobice şi a comportamentului conflictual manipulativ. Simptomatologia 
maniei ne trimite în mod firesc spre variate comportamente externalizate, de 
asertare pozitivă, realizate de obicei prin proiecte delimitate în timp. Dar dacă 
suntem atenți la varietatea de simptome ce pot fi reunite într-un caz robot de 
manie, ne dăm seama că nu putem căuta un singur corespondent în normalitate a 
acestora, într-o arie de manifestare externalizată bine delimitată; cum ar fi 
confruntările conflictuale sau manipulative cu alţii. Ceea ce sugerează că, nucleul 
tulburărilor formale din manie presupune manifestarea unui nivel funcțional mai 
bazal; de tipul unui cadru sau a unei condiţii de posibilitate, ce susţine ansamblul 
divers al manifestărilor de tip externalizat; asertive, ergice, realizatoare, creative şi 
de rezolvare a problemelor, de cooperare şi sociabilitate gregară etc., în mijlocul 
vieții de zi cu zi. Vom face un scurt inventar al acestora, începând cu moştenirea 
psihobiologică şi urcând până la manifestările culturale. 

În primul rând ar trebui să amintim comportamentul specific rutului din 
biologie, caracterizat prin dezinhibiţie sexuală şi competiţia ergică a masculilor în 
perioadele de acuplare. Dezinhibiţia sexuală din manie e bine cunoscută, cu variate 
manifestări ce nu pot fi ignorate; dar comportamentul normal de curtare şi 
relaționare erotică mai dezinhibată, intră în joc. Poate fi avut apoi în vedere 
comportamentul explorator pentru căutarea hranei, în teritorii necunoscute, ce 
necesită consum crescut de energie, atenţie vie, mobilă şi asertivitate. In biologie, 
la acest nivel se întâlneşte o anumită periodicitate sezonieră, la fel ca în rut. Acest 
model e împărtăşit şi el de om; care, pe parcursul antropogenezei, multe sute de 
mii de ani a fost culegător şi vânător. Si care se aventurează şi în prezent, cu 
îndrăzneală, în acţiuni riscante, dintre care multe implică intens psiho-motricitatea. 

Trecând la homo sapiens din perioada în care acesta a devenit agricultor şi 
până în prezent, viaţa sa se derulează prin comportamente de muncă productivă, 
integrate în practici instituționalizate, ordonate de norme şi valori. Funcționarea în 


cadrul acestora e marcat de proiecte, pe parcursul cărora apar perioade de vârf, în 

care solicitările sunt mai intense. lar derularea practicilor umane e şi ea marcată de 
ritmuri şi periodicităţi, fiind întreruptă de odihnă şi sărbători; în perioada cărora el 
se poate manifesta dezinhibat, expansiv şi vesel, în manieră cvasi-maniacală. 

Un aspect central îl ocupă în acest context acţiunile realizatoare personale, ce 
se împlinesc prin proiecte în care subiectul se angajează ergic şi asertiv, trecând 
prin etape succesive; care deseori necesită un efort psiho-corporal crescut, până se 
ajunge la succesul din final. Importantă e şi buna cooperare; şi cu atât mai mult, 
angrenarea altora în direcția realizării proiectului. Configurarea şi angajarea într-un 
proiect presupune un moment inițial al angajării, ce poate fi uneori marcat de 
entuziasm şi dezinhibiție, cu un sentiment de omnipotenţă, care minimalizează 
dificultățile drumului. Faptul de a-şi face multe proiecte şi a se angaja excesiv în 
acțiuni riscante pe care de obicei nu le duce la bun sfârşit, este unul din principalii 
itemi de diagnostic ai maniei în DSM-S. Un ritm alert al activităţii, cu accelerarea 
proceselor psihice, îndrăzneală crescută, reducerea odihnei şi energie realizatoare 
crescută, ne apropie de starea hipomaniacală. De altfel, uneori şi în normalitate, 
către final, când un rezultat pozitiv se întrevede tot mai clar, subiectul se poate 
mobiliza intens, lăsând temporar la o parte odihna şi somnul. Apoi, starea de 
inspirație creatoare se caracterizează şi ea prin vigilitate şi energie crescută, cu 
îndrăzneală şi încredere în sine sporită, asociaţii de idei rapide şi productive, 
funcționare mentală crescută, neglijarea evenimentelor ambientale. Toate aceste 
aspecte se plasează pe o orbită externalizată, putând apărea ca un fel de 
avantcameră a manifestărilor de tip maniacal. Modelul entuziasmului creativ poate 
chiar „sălta” uneori subiectul, într-o manieră aberantă, pe o „orbită de tip quantic”, 
decontextualizantă; şi la fel cuforia sărbătorească. 

Confruntarea beligerantă efectivă cu un altul, necesită şi ea, în mod 
adaptativ, o mobilizare  ergică externalizat combativă, pe un fond de vigilitate 
crescută şi atenţie distributivă, cu o accentuată încredere în sine şi ambalarea 


globală a unui psihism mobil, pentru obținerea victoriei. Aşa este exemplificată 

această confruntare şi în de partidele de luptă sportivă, din spectacolele actuale. 
Dar în normalitatea confruntării efective sau sportive, se păstrează concentrarea şi 
evaluarea atentă a circumstanțelor, grija pentru evitarea eventualelor riscuri şi 
pericole inutile; deci, o flancare printr-o prudenţă a siguranţei, care uneori poate fi 
chiar anxiogenă. Modelul confruntării beligerante, chiar marcate de anxietate, se 
poate metamorfoza şi el în sindromul unei manii tensionate şi agitate. De altfel, 
mania împărtăşeşte cu anxietatea arousalul unei atenţii distributive hipervigile; 
precum şi proiecția într-un viitor imediat. Dar acest model combativ-anxios e 
pentru manie secundar în raport cu cel al asertivității proiectelor realizatoare, 
performante şi al sărbătorii. De altfel, cele două modele internalizate şi 
externalizate ce au fost comentate în primele capitole — privitor la tb. anxios fobice 
si conflictual opozitive, manipulative - doar se intersectează cu schema mult mai 
amplă al deficitului disfuncţional pe care-l exemplifică depresia şi mania. 

Un alt model pentru episodul maniacal e cel al petrecerii de tip sărbătoresc, 
care urmează de obicei succesului şi victoriilor sau care se desfăşoară cu ocazia 
aniversărilor ori în contextul carnavalurilor. Acesta se însoţeşte de dezinhibiție 
instictivă şi comportamentală, expansivitate, voie bună şi veselie colectivă, într-o 
atmosferă de sociabilitate gregară şi dediferențiere a ierarhiilor. Atmosfera 
sărbătorilor se corelează apoi şi cu spectacole de comedie, cântece, dans, 
pantomimă, bufonerii. Tradiţionala meserie de bufon e congruentă şi ea cu un 
comportament hipomaniacal.(Chenar 44). 

Dacă avem în vedere doar manifestările menţionate mai sus, înțelegem că 
orice om pe parcursul vieţii sale exersează în permanenţă variate comportamente 
externalizate fireşti şi adaptative, care se bazează pe structura funcţională de fond a 
dispozițiilor comportamentale externalizate, ce susține proiectele, confruntările, 
acțiunile realizatoare şi sărbătorile; şi care are caracteristici formale specifice, 


dezinhibant expansive. 

Chenar 53 


Manifestarea stărilor dispoziţionale depinde de dotarea personală şi de vulnerabilitate 


a/Vulnerabilitate normală mare mică absentă 


structuri 


funcţionale 


adaptative 
anxios fobice, conflictual beligeran 
externalizate(maniacale)/internalizate(depresive) 


Vulnerabilitatea de fond şi cea circumstanţială se corelează cu factori genetici formativi, 
temperamentali, biografici, cumuli de stresori, conflicte interne, influenţe recente. Pentru fazele 
maniacale şi depresive un rol important îl joacă şi biopsihoritmurile antropo-comice. 


b/ Circumplex al modalităţilor adaptative psihoantropologice care au la bază schema formală a 


dispoziţiilor externalizate 


investigare 


rut confruntare beligerantă 


comedie, 
bufon 


succes în acţiuni realizatoare 
şi relaţionări afective 


orice sărbătoare, petrecer creativitate 

Iar realizarea proiectelor, confruntărilor şi actelor performante, angrenarea în 
socializări cu bună dispoziţie, întreţin constant respectivul fundal dispoziţional; îl 
modelează şi îl nuanţează, îi consolidează conturul. În toate cazurile amintite, 
funcţiile ce susțin comportamentele externalizate sunt mobilizate şi activate, 
exaltate uneori. Astfel încât subiectul să funcționeze eficient, rapid şi ergic, 
încrezător în sine, angajat optimist în realizările sale cu ţintă în viitor, convins că 
poate depăşi obstacolele, bine integrat în reţelele sale sociale. Sau, angrenat fără 
probleme, hipersociabil şi dezinhibat în supra-temporalitatea sărbătorilor. Persoana 
are astfel şansa afirmărilor realizatoare şi/sau a integrării comunitare. 


Se poate susţine în mod comprehensiv că alunecarea spre starea maniacală 


se petece prin activarea simplificatoare şi disfuncțională a cadrului formal expansiv 
desinhibat, ce susține comportamentele externalizate adaptative de tip performant, 
combativ şi sărbătoresc. Dar care ajunge acuma să se manifeste în afara oricărui 
context comprehensiv, punând în joc într-o manieră distorsionată şi excesivă 
respectivele caracteristici formale; şi o autoevaluare pozitivă distorsionată, cu 


proiecţie într-un viitor imediat, a toate posibil. Fapt care nu-i mai permite 


subiectului o bună structurare a prezentului său trăit; şi o adecvată diferenţiere şi 


evaluare a parametrilor situaţiei efective. De fapt, ceea ce e de presupus că se 
petrece atunci când se apropie un episod maniacal, e în primul rând o de- 
diferențiere a unui întreg cadru formal; mai precis, a edificiului structurii 
temporalităţii trăite, care susţine intrarea în scenă a dispoziţiilor care circumscriu 
situaţiile actuale şi derularea proiectelor ancorate în viitor. lar intrarea în funcţiune 
şi persistenţa rigidă a acestui „cadru formal dispoziţional de tip maniacal”, - care se 
poate petrece acuma la evenimente minore şi chiar să se autoîntreţină - acaparează 
psihismul subiectului; susținând o continuă manifestare dezinhibat expansivă, 
lipsită de corelare nuanţată şi adecvată cu datele şi semnificaţiile situaţiilor 


prezente.(Ch ). 

Privitor la instituirea depresiei psihopatologice, comentariul poate fi simetric 
cu cel din manie. Acum se impune însă cadrul formal al manifestărilor 
internalizate, inhibate şi retractile — aşa cum s-a comentat în Cap. Introductiv. 
Acesta ajunge să se afirme şi el dediferenţiat, susținând manifestări neadaptative. 
Iar aspectul fundamental al dediferențieri de tip depresiv se exprimă tot printr-o 
distorsiune a prezentului trăit, ce orientează însă subiectul spre trecut. O variantă 
mai aparte este cea a intersecţiei dintre depresie şi anxietatea fobică, în care se 
menţine ancorarea vigilă pentru posibile informații ambientale privitoare la 
pericole. Cadrul formal al depresiei odată instituit, se declanşează acum şi el la 
stresori minimi, impunându-se şi extrăgând subiectul din „prezenţa sa la prezent”. 

Specificul deficitului psihic disfuncțional din manie şi depresie se exprimă, 
deci, printr-o manifestare excesivă, dediferențiată şi rigidă a caracteristicelor 
formale generale ale dispoziţiilor comportamentale externalizat performante auto- 
asertive şi/sau internalizat inhibante auto-depreciative; în conjuncție cu o 
pronunţată colapsare a structurii prezentului trăit, cu exacerbarea optimistă a 
viitorului sau prăbuşirea pesimistă în trecut. Acest ultim aspect se cere analizat 


acum mai detaliat. 

Chenar 54 
Bufonul, carnavalul şi comedia 


Modelul sărbătorii anuale carnavaleşti, bazat pe regenerarea timpului odată cu naşterea 
Noului An, s-a păstrat chiar în sânul bisericii creştine până în perioada Renaşterii sub denumirea de 
“sărbătoare a nebunilor” (sau inocenților). Aceasta avea loc de Crăciun când în biserică, alături de 
slujba obişnuită se oficia — parcă în joacă — un ritual de parafrazare a acesteia, efectuat de obicei de 
diaconi cu ajutorul copiilor din cor. Se purtau măşti, protagoniştii apăreau deghizați în “nebuni” cu 
capişon şi marotă. Se alegea apoi un “episcop al nebunilor” dintre oamenii simpli, care purta mitra şi 
primea binecuvântarea poporului; el ţinea o pseudoslujbă presărată cu glume şi blesteme. Apoi 
cortegiul pleca în oras, sub patronajul episcopului nebun, cu pompă şi veselie, cu cântece, dans şi 
comportamente indecente. Bufoneria şi comportamentul burlesc caracteriza manifestarea. 

Sărbătoarea nebunilor era oficiată şi în unele mănăstiri. Personaje oficiale importante ale 
Bisericii asistau uneori la spectacol. De ex. la Lille în 1372 a participat şi ducele de Bourgogne, care 
a iniţiat manifetarea în capela sa. Ea a încetat în urma unei decizii eclesiaste din 19 ianuarie 1552. 

În Europa din jurul Renaşterii a existat obiceiul ca oraşele să angajeze câte un “nebun” 
(bufon) a cărui sarcină principală era să anime sărbătorile de tip carnavelesc. El deschidea de obicei 
alaiul procesiunii făcând tumbe şi grimase, aruncând vorbe de duh, inducând o atmosferă veselă, de 
“Joacă” şi distracție; iar în urma sa veneau episcopii, preoţii, notabilitățile. Sărbătoarea era astfel 
pusă de la început sub semnul neobişuitului, a “ne-seriosului”, a glumei şi petrecerii; în acest cadru 
variatele manifestări ale petrecerii se desfăşurau ca distracţii, într-un univers paralel cu cel al 
seriozităţii muncii. Unele burguri aveau angajaţi “nebuni” permanenţi, comunele şi breslele îi 
angajau pentru câte un eveniment determinat. Bufonii moşteneau uneori meseria din tată în fiu. Dar 
se puteau califica pentru această funcție personale de diverse meserii, angajându-se apoi printr-un fel 
de concurs. La curțile nobililorşi regilor meseria de nebun era de obicei bine retribuită, căi “fişă 
postului” cerea multe calităţi şi competenţe. 

Bufonul trebuia să fie în permanenţă bine dispus şi să inducă şi altora buna dispoziţie. El 
trebuia să ştie glume, să improvizeze satire şi poezioare, să reproducă citate din opere celebre, fapt 
ce presupunea o amplă cultură literară. Bufonul făcea măscării, distra societatea şi..era singurul care 
putea spune regelui adevărul drept în faţă. 

Sărbătorile de tip carnavelesc patronate de bufoni, favorizau manifestările exteriorizate ale 
spectacolelor cu atmosferă veselă a bunei dispoziţii şi a râsului,a glumelor şi a comediei. Se ştie că în 
Grecia, comedia a derivat din tragedie, ce a luat naştere şi ea din sărbătoarea de primăvară a Marilor 
Dyonisiace.Satyra romană se naşte şi ea în marginea unor sărbători vesele de primăvară şi a cultului 
falic. Satyra, la fel ca şi comedia greacă, s-a dezvoltat şi din prezentarea caricaturală a unor defecte 
caracteriale, ce inferiorizează anumite persoane plasându-le în zona “râsului de batjocură”. Se 
îngemănează la acest nivel cele două funcții majore ale râsului: cel de consonanţă solidară a 
oamenilor veseli, ce petrec dezinhibat social; şi cel de inferiorizare critică a celor ce merită “făcuţi de 
ruşine”, 

Mania în varianta sa euforică preia moştenirea dispozițională pozitivă a sărbătorilor 
carnavaleşti, inclusiv propensiunea ludică spre glume şi râs. 


După : Lever M., Le sceptre et la marote Histoire, fous de court, Paris, Fayard, 1983 


Chenar 55 


Condensarea dispoziţiilor în modele rigide ce se impun decontextualizând 


subiectul 


a. Normalitatea 


PA ur 


4 sărbători 
p4 


realizatoare 


4- 4&4 


victorie în veste bună 
confruntare împlinire 


Subiectul dispune de variate modalități 
dispoziţionale în clasa dezinhibiției 
expansive prosociale, care se activează 
în evenimente prin conjuncție cu 
situaţii specifice 


b. Anormalitatea 


Solicitări minore sau nespecifice 
declanşează schema formală externalizată 
care  acaparează  psihismul şi îl 
decontextualizează 


Pra 

/ AERONA 
OORO 
RIOR 


ENNAN 


EX 


Disponibilitățile externalizate 
se comasează nediferențiat 
într-o schemă formală rigidă a 
dezinhibiției expansive 

Structura din normalitate a prezentului trăit_are o anumită durată; şi se 
bazează pe implicarea subiectului în nemujlocitul unei acţiuni cu sens, susținută de 
o continuă receptare a informaţiilor percepute direct; manifestare şi acţiune ce 
poate fi ulterior relatată. Trăirea sintetică - fundată aprioric — a prezentului, se 
reliefează şi se proiectează însă pe fundalul unor linii paralele a proiectelor şi 
preocupărilor ancorate în viitor, în care subiectul e concomitent implicat; şi în 
raport care, situaţia actuală e în mod normal doar o secvenţă. Preocupări şi proiecte 
de variată amploare, ce au diverse durate, aflându-se în multiple interconexiuni 
între ele şi în raport cu prezentul. lar la rândul lor, proiectele personale se 
înrădăcinează în trecutul biografico identitar, ca într-o sursă din care emerg; şi în 
care se vor depozita ulterior, după împlinire, mnestic şi structural. La fel ca şi 
situația trăită în prezent; care, prin  contextualizarea asigurată de țesătura 
proiectelor, capătă o „adâncime temporală” şi un „spaţiu de manevră” în textura 
prezentului. Iar întreg, acest ansamblu de trăiri desfăşurat pe dimensiuni temporale, 
implică în plus şi parametrii narativităţii şi ai cunoaşterii_teoretic culturale; în care 
subiectul de asemenea se inseră, autoproiectându-se ca personaj. 

Prezentul trăit ce se detaşează pe acest fundal, plasează subiectul în raportări 
comprehensive actuale cu parametrii situaționali şi cu ceilalți, cu care el 
cooperează nemijlocit. Dar în normalitate, prezentul trăit menţine constant deschisă 
şi receptanţa subiectului pentru acele aspecte ale situaţiei, care nu sunt actualmente 
în prim planul preocupărilor sale; rămânând însă în atenția sa marginală, în 
perspectiva proiectelor în care el e sincron angajat. Oricum, în normalitate, 
prezentul trăit situațional - care e principala şi esențiala sa legătură cu lumea - se 
află în mod constant sub autonomia agenției subiectului, el putându-i schimba 
focalizarea şi orientarea. 

În aplatizarea pihopatologică structural formală din episodul maniacal, 
prezentul trăit, ancorat în nemijlocitul situaţional, îşi pierde această structură. 


Adică, capacitatea sa de a naviga, cu un contur şi o consistenţă proprie, prin 

țesătura proiectelor personale. Schema formală distorsionată a dispoziţiilor 
externalizat-realizatoare impunându-se, ea comprimă întreg eşafodajul structurilor 
temporale; de la fundalul duratei identitare la evantaiul proiectelor si la 
configurația prezentului. Pseudo-prezentul comprimat din starea maniacală, 
plasează subiectul într-o condiție relativ impersonală; în care, specificul 
preocupărilor şi articulaţiilor sale cu lumea se estompează, vărsându-se într-un 
model de-diferențiat, superficial; printr-o raportare la ambianţă lipsită de nuanţe. 
lar conexiunile sale din fundal cu evantaiul preocupărilor şi proiectelor strict 
personale, se anulează. Maniacalul e „în general” euforic, marcat de elație sau 
combativitate, raportându-se cu uşurinţă la oricine şi orice. El se plasează însă în 
afara particularităţilor sale biografico caracteriale, a parametrilor situaţionali, a 
nuanţelor unei lumi personalizate. Prin episoadele maniacale şi depresive - de tip 
endogen — subiectul iese temporar din orbita propriei biografii. 

În psihopatologie, episoadele clinice maniacale şi depresive se instalează 
fără o cauzalitate evenimenţială comprehensivă actuală, într-o modalitate 
etichetată tradițional ca “endogenă”. Se poate relua şi la acest nivel comparaţia din 
lumea fizicii subatomice, cu salturile — sau căderile - pe „orbite Cuantice”. Starea 
maniacală, odată instalată printr-o astfel de „cădere”, se menţine apoi o perioadă 
variată, de obicei câteva săptămâni sau luni; timp în care trăirile şi manifestările 
subiectului sunt distincte de felul său obişnuit de a fi; ele exprimând în prim plan 
caracteristicile orbitei dispoziţionale anormale pe care gravitează. lar implicarea sa 
în situaţiile cu care se confruntă e neadecvată, subiectul apărând ca 
“desituaționalizat”. Durata prelungită a episoadelor maniacale şi depresive — 
similară, în principiu, cu durata proiectelor personale - poate fi considerată şi ea o 
expresie a  perturbării structurii formal-temporale a existenţei individului. 
Secvenţele temporale care susțineau un proiect, o confruntare, o petrecere, o 


activitate creatoare etc., toate colapsează acum în indistincția formală a unui episod 

maniacal; în care se manifestă cadrul generic, suprapersonal, al comportamentelor 
„externalizat performatoare”. 

După remisiunea lor, episodul maniacal şi cel depresiv endogen nu se mai 
integrează în memoria biografică a persoanei, la fel ca restul experienţelor de viaţă; 
rămânând în mare măsură un fel de “pete albe” în organizarea acesteia. Faptul e de 
înțeles, de vreme ce pe parcursul lor trăirea de către subiect a prezentului era 
dediferențiată formal, cu blocarea implicărilor originale specifice, personalizate. 
De fapt, episodul maniacal şi cel depresiv psihopatologic capătă un fel de cvasi- 
independenţă încapsulată, în însăşi interiorul structurii mnestico identitare a eului 
personal. Repetându-se de mai multe ori, modelul acestora câştigă un contur aparte 
în cadrul acestei structuri, separându-se de modalitatea flexibilă, deschisă spre 
variante nuanţate de raportare la situaţii, prin care fundalul identitar răspunde de 
obicei la apeluri. lar acest model ajunge să se impună deseori cvasi-spontan, 
afectând autonomia agenţiei proprii; care e acum aplatizată sau chiar înlăturată. 

Se cere revenit acum şi insistat puţin şi asupra conceptului de „endogenie”, 
care chiar dacă a fost scos din terminologia psihopatologică actuală, se referă la o 
problematică reală. El avea la bază ideca că o tulburare psihică precum mania sau 
depresia, se pot instala fără o cauzare descifrabilă actual. Ulterior, doctrina 
vulnerabilitate/stres a evidențiat rolul în tulburările dispoziționale a vulnerabilității 
genetice şi a cumulului de evenimente biografice şi recente; sugerându-se astfel că, 
la un nivel crescut de vulnerabilitate, declanșarea unei stări psihopatologice 
(e.g.maniacală, depresivă, anxioasă ) ar fi posibilă prin evenimente minore; 
eventual chiar prin solicitările fireşti şi nespecifice ale vieţii cotidiene. În plus față 
de această perspectivă, se poate avea în vedere acum şi faptul că substratul 
dispozițional din care starea psihopatologică derivă nu are o poziție pasivă în 
funcţionarea psihismului (ca o simplă unealtă ce se cere scoasă din cutie şi 
utilizată); ci una spontan proactivă. Planul dispoziţional al structurii identitare, cu 


întregul său spectru şi împreună cu însăşi edificiul mnestic, s-ar cere reprezentat ca 

fiind cuprins în dinamismul procesualității existențiale, ca pulsând în 
permanenţăorientat spre a se oferi utilizării la receptarea indicilor semnificanţi 
solicitanţi. 

Deja întregul fundal al desfăşurării vieţii bio-psihologice se petrece sub 
orizontul procesualităţii unor astfel de orientări de afirmare. „Designul” creşterii, 
maturării şi îmbătrânirii biopsihice se derulează după un astfel de model proactiv; 
la fel ca şi maturarea şi manifestarea "comportamentelor instinctive”; care în 
biologie sunt acutizate sau inhibate în anumite perioade.. Apariţia în manieră 
spontan  endogenă a manifestărilor maniacale şi depresive capătă un plus de 
comprehensibilitate dacă sunt referite, în perspectivă evoluționistă, la modelul 
comportamentelor din rut şi hibernare; care intră în joc periodic, cu valoare 
adaptativă. lar viaţa instituționalizată a lui homo sapiens de după sedentarismul 
agrar, se petrece prin nenumărate cicluri periodice, ce se intersectează. 
Intenţionalitatea specifică a psihismului uman păstrează şi dezvoltă modelul 
proactiv de instituire şi manifestare a marilor cicluri comportamentale din biologie; 
fapt vizibil în întreaga structură de proiecte şi preocupări ale subiectului, ancorate 
în viitor; ce se corelează cu principalele episoade, perioade şi cicluri de viaţă 
personală, integrate în ciclurile microgrupurilor şi colectivităţilor din care subiectul 
face parte. Chiar în cadrul prezentului trăit, în rezolvarea unor situaţii problematice 
actuale, derularea raționamentului personal beneficiază în mod repetat de oferta 
informativ pulsatilă a fondului mnestic; ce avansează spre actualizare nu doar la o 
solicitare expresă, ci şi anticipator, ca ofertă a cursului ideativ. Reorganizarea 
periodic pulsatilă a depozitului mnestic identitar e de altfel o moştenire bio- 
psihologică, ce se exprimă prin ciclurile de vise din cursul somnului. Oscilaţiile 
endotime ale persoanei de pe parcursul zilelor, săptămânilor şi lunilor, ca expresia 
a unei bio-psiho-ritmicităţi globale, au fost de mult sesizate; ele fiind studiate 
recent mai sistematic. De fapt însăşi cadrul vieţii socio culturale păstrează o 


periodicitate a muncii şi repausului — sărbătorilor,vacanţelor - la care persoanele 

individuale, cu psihismul lor, se corelează; şi pe care si-o internalizează. Bio- 
psiho-ritmurile vertebrează deci derularea vieţii psihice personale, ce se desfășoară 
prin angajarea în proiecte, modulate de ritmurile vieţii sociale şi a căror inițiere 
poate fi în anumite împrejurări facilitată. lar fondul dispoziţional temperamental 
care centrează sinele identitar, este principala structura psihică ce exprimă această 
periodicitate, aflată la interfaţa unor multiple condiţionări. 

În cadrul patologiei maniacale, deficitului psihic ce conduce la agregarea 
anormală a constelației formale a dispoziţiilor externalizate, orientează spre 
creşterea propensiunii de afirmare pulsatil necontrolată a dispoziţiilor afectiv 
comportamentale din această clasă. lar controlul accesării şi integrării lor în 
proiecte elaborate şi controlate de autonomia agenției proprii, scade; până la un 
nivel la care, s-ar putea instala o stare hipomaniacală sau maniacală într-o 
modalitate etichetată tradițional ca „endogenă”. Iar acest proces poate fi dublat de 
deja menţionata „cădere pe o orbită de tip quantic”, ce poate conduce la persistenţa 
aproape autoîntreţinută a respectivei dispoziţii o lungă perioadă de timp. După mai 
multe episoade maniacale şi/sau depresive, instalarea abruptă a unora noi, devine 
desigur mai facilă. 

Tulburările formale din manie şi depresie presupun deci actualizarea unei 
scheme deformate, simplificată şi distorsionată a dispoziţiilor comportamentale 
externalizate şi/sau internalizate. Faptul implică, desigur, afectarea funcţionării 
unor centri neuro-psihici coordonatori; a unor reţele neuronale şi probabil a unor 
structuri de reglare neuroendocrină. Interconectarea unor astfel de reţele este cea 
care foarte probabil se perturbă în cadrul colapsării psihopatologice. Privind din 
această perspectivă a modularităţii neuro psihice, s-ar putea analiza relativa 
partajare între simptomele biopsihologice (instinctive, propensive, psihomotorii) şi 
cele predominant psiho-antropologice (autoevaluare, orientare temporală privitoare 
la proiecte, dispoziţie afectivă resimţită, sociabilitate specific umană). Pe de altă 


parte tot astfel s-ar putea înțelege intrarea în joc, uneori diferențiată, a unor 

domenii de funcţionare psihică (de ex. accelerarea sau încetinirea separată a 
ideaţiei, vorbirii, mişcărilor) aşa cum întâlnim în stările mixte. Tot din această 
perspectivă poate fi privită şi varietatea stărilor maniacale şi depresive ce rezultă 
din combinarea schemelor centrale ale tulburării — de tip expansiv realizator şi de 
retragere inhibată, cu variantele confruntării combative si a alertei si retragerii 
anxios fobice. Asupra acestor aspecte atrage atenţia cazuistica cu cicluri rapide şi 
mai ales cea a stărilor mixte. 


6.4 Tb. bipolară cu cicluri rapide, stările mixte şi temperamentele afective 


În cadrul tulburărilor dispoziţionale bipolare şi monopolare, episoadele 
maniacale şi depresive se pot repeta periodic la diverse intervale de timp, cu 
variate intensităţi şi forme clinice; cu predominarea temporală a unuia sau altuia 
din cele două sindroame (în tulburarea bipolară) . De vreme ce aceste episoade 
exprimă cadrul formal general al polilor dispoziţionali externalizat şi internalizat, e 
de înţeles atât simetria în oglindă a simptomatologiei lor; cât şi tranziţia uneori 
rapidă sau directă a unuia în altul. Acest aspect evolutiv e pregnant în cazul Tb. 
bipolare cu cicluri rapide, în care episoade opuse se manifestă la intervale scurte. 
DSM-5 pretinde pentru diagnosticarea acestuia minimum 4 episoade distincte de 
manie şi depresie pe an. Dar oscilația poate fi mai frecventă, cu schimbări - switch- 
uri — între starea maniacală şi cea depresivă săptămânale; sau chiar de la o zi la 
alta. Dat fiind că e vorba de manifestări în care predomină aspectul formal- 
endogen, circumstanţele exterioare joacă un rol minor. 

Apoi, la încheierea unui episod cu durată obişnuită, de săptămâni sau luni a 
maniei sau depresiei, e posibil ca în loc de revenirea finală la echilibrul normal, să 
se realizeze o trecere directă, ciclică, într-un episod de tip opus. Sau, eventuale 
alternanţe ciclice repetate între manie şi depresie, pe parcursul unei perioade în 
care tulburarea bipolară e prezentă. O astfel de instabilitate ctalează o structură 
identitar caracterială a cărei echilibru şi coerență structural formală e evident 


perturbată, la nivelul fundalului dispoziţional. Totuşi, e posibilă şi remisiunea, cu 

revenirea la o stabilitate dispozițională şi identitară firească. Episoadele maniacale 
şi depresive ce se manifestă în tulburarea bipolară, ridică deci şi această problemă 
a fragilității coerenţei structurii identitare formale; care se exprimă şi prin stările 
mixte, ce au fost studiate tot mai amănunțit în ultimele decenii. 

Sările mixte au fost semnalate deja de Kraepelin, care remarca faptul că 
simptomatologia stării maniacale şi a celei depresive se pot combina la acelaşi caz. 
El a descris inițial stuporul maniacal, depresia agitată şi mania cu ideaţie redusă. In 
ediția din 1904 a Tratatului său psihiatrul german comentează şase astfel de forme: 
1. mania depresivă sau anxioasă; 2.depresia excitată; 3.mania cu sărăcie ideativă; 
4. stuporul maniacal; 5.deprersia cu fugă de idei; 6.mania inhibată. Observațiile lui 
Kraepelin sunt simptomatologice, orientate de ideea că mania e descriptibilă prin 
trei grupaje de simptome: - dispoziţia euforică; - excitaţia psihomotorie; - fuga de 
idei. Problema stărilor mixte a fost apoi ignorată mult timp, fiind reluată după 
decupare cadrului depresiei monopolare. Studiile atente ale acesteia făcute în 
perspectiva terapiei medicamentoase, au ridicat problema că, o serie de stări de 
depresie agitată ar putea fi interpretate ca o mixtare cu mania, sugerând un 
potenţial bipolar. 

Problema stărilor mixte a făcut obiectul unei încercări de conceptualizare 
psihopatologică, odată cu elaborarea criteriilor pentru diagnosticul psihozelor a 
şcolii din Viena (Berner 1983). Modelul interpretativ al acestei echipe făcea apel la 
un set de “sindroame axiale endogenomorfe”, la constituirea cărora se considera că 
participă planul pulsional, oscilaţiile biopsihoritmurilor si rezonanța emoţională. 
Ca stări dispoziționale de bază se distingeau: depresia, anxietatea, euforia, 
expansivitatea, ostilitatea. Se considera că acestea se puteau combina în variante 
mai mult sau mai puţin apropiate de cele tradiționale, de manie si depresie; dar şi 
sub forma unor stări mixte particulare. Perspectiva şcoli din Viena era tot clinico 
semiologică. Dar ea a avansat şi un comentariu asupra vulnerabilității eului, a 


coeziunii sale; care, ar fi relaxată la cazurile cu cicluri rapide şi stări mixte. Se 

considera că această cazuistică ar fi mai sensibilă pentru episoade psihotice, 
delirante si schizoafective. 

Varietatea stărilor dispoziţionale comentate de şcoala din Viena merită 
atenţie, deoarece schema polarizatoare externalizat/internalizat sugerată de 
Achenbach e una comportamentalistă destul de vagă, care se cere abordată şi 
analitic. Astfel, o evaluare mai nuanţată diferenţiază până la un punct dispoziția 
expansiv realizatoare maniacală ce se manifestă la polul pro-social euforic, de cea 
combativ opoziționistă, agresivă; iar dispoziţia depresiei inhibate care rupe 
subiectul de ambianţă, e relativ diferită de cea internalizat anxios fobică ce rămâne 
preocupată de pericolele exterioare ( Chenar...); sau de cea resemnată, a epuizatului 
astenic melancolic. În plus, în raport cu aceşti poli se diferenţiază şi dispoziţia 
indiferenţei, în varianta sa interpersonal socială, a psihopatului; şi în cea generică, 
a schizoidului şi deficitarului schizo- apato abulic. În măsura în care toate aceste 
variante dispoziţionale au şi un suport modular psiho-cerebral, s-ar cere elaborată o 
grilă de sistematizare mai nuanţată pentru analiza stările psihopatologice mixte. 

O perspectivă ce s-a dezvoltat în ultimul timp ţine cont şi de temperament, ca 
fundal pe care apar episoadele clinice şi subclinice. Temperamentul afectiv, care e 
o problemă distinctă de cea a tulburărilor de personalitate, ar exprima preeminenţa 
în structura dispoziţională a persoanei a unui anumit grupaj formal-temperamental: 
de tip internalizat (anxios, depresiv, astenic) sau externalizat (euforic de elație sau 
agresiv conflictual); la care se poate adăuga poziţionarea atitudinală a indiferenţei. 
Pentru o identificare cazuistică temperamentală, un model ar putea fi itemii aduşi 
în discuţie de Akiskal privitor la temperamentul hipertim (orientat spre 
hipomanie):”Persoane care prezintă constant un nivel crescut de energie şi nevoie 
redusă de somn, asertivi, predispuşi spre contestare, ce prezintă constant (cel puţin 
5) din următoarele caracteristici: are o dispoziţie veselă, e optimist sau 
exuberant/iritabil; încrezător în sine, cu o bună părere despre sine, uneori 


grandiozitate; plin de planuri, uneori nechibzuit sau impulsiv; vorbeşte mult; 

sociabil, exuberant, hiperimplicat; neinhibat, caută stimularea, uneori promiscuu”. 
Din descriere e evidentă similitudinea cu aspecte simptomatologice ale 
sindromului maniacal, care însă acum sunt comentate ca şi caracteristici 
temperamentale, ale comportamentului cotidian. Dimensiunea dispozițiilor 
temperamentale - hipertimă, distimică (anxios depresivă), ciclotimă şi disforică 
(iritabilă) — s-a dezvoltat şi în perspectiva “spectrului bipolar”, care ține cont de 
comportamente particulare ale subiectului în perioadele dintre episoadele clinice şi 
subclinice; precum şi de prezenţa acestora la rudele de gradul întâi. Un anumit 
temperament ar putea fi implicat, susține Akiskal, şi în modelarea tabloului clinic. 
Astfel, dacă temperamentul e hipertim, episodul depresiv e mai degrabă agitat; pe 
când la un temperament depresiv (distimic), el e mai frecvent inhibat. 

Varietatea manifestărilor clinice din patologia dispoziţională bipolară 
stimulează înţelegerea psihismului persoanei prin modelul unor stări dispoziționale 
adaptative. Acestea se pot manifesta ca fond temperamental; dar se pot şi actualiza 
major, reactiv sau propensiv. Stări dispoziţionale ce se agregă în unele clase mai 
generale, e.g. de tip externalizat/internalizat. Dar care se şi diferențiază printr-o 
serie de parametri; care ţin cont nu doar de orientarea generală, ci şi de intervenţia 
relaționărilor şi scenariilor  corelative, a  autoevaluării, a  transgresării 
fenomenologice în direcția planului cultural - narativ teoretic — etc. Astfel de ex., 
situația deja menţionată a confruntării beligerante poate combina aspectul 
expansivităţii agresive externalizate cu hipervigilitatea tensionată anxioasă; şi chiar 
cu o depresie disperată, orientată spre anihilare. lar răceala afectivă anemotivă 
interpersonală se poate combina cu importante angajări expansiv realizatoare, 
inclusiv creative. De aceea, modelul stărilor maniacale şi depresive clinice, se cere 
păstrat atât în variantele sale relativ standardizate ideal-tipice, cât şi în multitudinea 
variantelor clinice particulare, inclusiv a stărilor mixte. O cazuistică bine conturată 
se poate impune ca un set de probleme pentru studierea cât mai adecvată şi 


nuanţată a organizării psihismului persoanei. 

Dacă se acceptă o înţelegere a trăirii dispozițiilor umane într-o perspectivă a 
modularităţii neuro psiho antropologice, atunci unele sectoare ale câte unui tabloul 
clinic dispoziţional, ar putea să fie detaşabile de ansamblul său, intrând uneori în 
combinaţie cu alt profil sindromatic. Faptul ar da o explicație pentru configurarea 
stărilor mixte. 

În marginea tulburării bipolare cu cicluri rapide, s-a discutat o eventuală 
apropiere a acestui tip de patologie de tulburarea de personalitate “marginală” 
(borderline) caracterizată prin oscilaţii permanente, insuficient de justificate, a 
raportării dispoziționale faţă de o persoană de ataşament intim (între sumisiune, 
dominanţă, suspiciune, indiferenţă, culpă cu autoagresiune etc.). Diferenţa e însă 
importantă, deoarece tulburarea dispozițională din bipolaritate e una globală, cu 
referinţă la întreg cadrul formal al dispoziţiilor internalizate sau externalizate; pe 
când cea din tulburarea de personalitate marginală se referă doar la aspecte 
relaționale, ce vizează o persoană anume, de ataşament. În ambele cazuri însă, 
coerenţa identitară apare ca fragilă. ( trimiterile se mai fac şi la trăsătura 
temperamentală a instabilității, pe care o comentează teoria celor Cinci Mari 
factori; care are însă în vedere o variabilitate emotiv dispoziţională ce se 
polarizează tipologic cu o stabilitate psihică hipoafectivă şi organizată metodic). 

Manifestarea tulburării bipolare cu cicluri rapide atrage atenţia asupra 
perspectivei de funcţionare modulară al psihismului uman, în continuitatea 
modelului modular din bio-psihologie. Disponibilităţile de raportare atitudinală la 
situaţii se organizează, desigur, şi în structura psihismului identitar al persoanei, pe 
baza capacităților de funcționare a unor reţele neuronale cerebrale transmise 
genetic, operând prin intermediul neurotransmiţătorilor. Reţele care se actualizează 
şi se organizează pe parcursul ontogenezei, în cadrul fenomenalităţi experienţelor 
relaționale biografice, în ambianța specifică a lumii umane. Aceste dispombilități, 
cu orientare spre diverse cadre şi stiluri de manifestare a intenţionalităţii reflexive 


— de tip asertiv, investigator, opozitiv conflictual, cooperativ, sumisiv, productiv, 

contemplativ, speculativ etc. - implică în permanenţă şi subiectul autoreprezentat, 
ca centru al raportărilor la situații şi lume. Etapele prin care disponibilitățile se 
structurează ontogenetic iar apoi se implementează în specificul situaţional — şi în 
cele din urmă în comportamente — sunt desigur multiple şi complexe. Studierea 
acestora, pe care psihopatologia o poate ocaziona, ar putea fi un preambul ce invită 
la elaborarea unor modele de studiere cât mai adecvată a acestei fenomenalităţi 
dispoziționale normale. 


6.5. Mania si depresia delirantă 


Dincolo de trăirea, comportamentul şi expresivitatea specifică stărilor 
maniacale şi depresive standard, acestea se pot manifesta şi prin convingeri 
delirante congruente, ce au în centru o autovalorizare megalomană sau o 
autodepreciere culpabilă excesivă. Maniacul cu delir congruent e convins că e un 
personaj excepţional care ocupă - sau va ocupa — poziţii speciale în societate, 
urmând să transforme spre bine lumea în care trăieşte. lar delirantul depresiv se 
resimte şi se autoreprezintă ca un personaj de o nulitate şi vinovăție nemaiîntâlnită, 
care nu merită să facă umbră pământului. Se cere însă ca delirul maniacal să fie cu 
grijă circumscris şi caracterizat, pentru a-l diferenţia de simpla trăire de 
autovalorizare megalomană excesivă, prin care subiectul se resimte puternic, 
capabil de a realiza lucruri deosebite. Această crescută încredere în sine şi buna 
părere despre propriile forțe şi capacităţi, se exprimă de obicei nemijlocită în 
planuri şi acţiuni hazardate; în care pacientul se lansează efectiv, riscant şi fără 
prea multe deliberări. El cheltuie mulți bani fiind convins că-i va recupera, 
contractează variate angajamente, se angrenează excesiv în jocuri de noroc sau în 


aventuri romantice, conduce maşina periculos, etc. 

Chenar 56 


Delir de grandiozitate maniacală 


O femeie de 32 ani, după o uşoară stare de retragere depresivă dezvoltă (1985) 
convingeri delirante de grandiozitate. Este probabil nepoata Regelui Mihai, e 
spioană internațională dar colaborează în special cu Uniunea Sovietică unde ocupă 
locul doi în ierarhia politică. I se cer sfaturi prin telepatie...se simte protejată de 
puterile străine, în gând i s-a spus că a primit toate decoraţiile din URSS în afară de 
cea mai înaltă, pe care a văzut-o însă în gând, colorată, frumoasă, atrăgătoare...] se 
cer sfaturi în numele omenirii, este chemată într-o rezervaţie cu trei cercuri unde va 
avea ce-şi va dori pentru serviciile pe care le face omenirii. În perioada delirantă 
prezintă buna dispoziție şi o deschidere spre sociabilitate dar nu tahipsihice 
dezinhibată, deranjantă, comportament perturbant sau planuri de acţiune fanteziste. 


Un bărbat de 33 ani dezvoltă în trei luni idei de grandiozitate însoțite de 
comportament bizar. E convins că are o o nouă identitate, inspirat fiind din 
literatura istorică. El este sufletul bun al lui Napolean căruia îi va purta uniforma şi 
în numele căruia va vorbi...Sufletul său cu multe învelişuri e genial, el e omul 
poporului, un sfânt, are misiunea de a uni biserica catolică cu cea ortodoxă pentru a 
sse se închina omenirea la răsărit. Refuză alimentaţia şi obligă familias ă facă la fe |, 
pentru a se purifica şi devin fiinţe superioare...logoree, recită poezii. Evoluează cu 
multiple internări ulterioare cu episoade maniacale, depresive şi delirante. 


O femeie de 28 ani intră în 2 luni într-o stare maniacală delirantă. Se simte trimisa 
lui Dumnezeu pe pământ, acesta a înzestrat-o cu puteri deossebite. Poate prevedea 
viitorul, fapt ce-l exemplifică prin viitoarele acţiuni ale conducătorilor ţării în relație 
cu preşedintele SUA în diverse scenarii.... »yDumnezeu vorbeşte prin vocea mea şi 
actionează prin mine »...se simte asemenea Fecioarei Maria. 


O tânără de 19 ani se internează cu un episod maniacal însoţit de trăiri mistice. 
Debutul îl descrie astfel: «am început să mă simt puternică şi fericită, toate 
gândurile din trecut îmi veneau în minte..nu erau gândurile mele....mintea mea nu 
le putea aduce aşa de rapid...vocea îngerului o auzeam în cap....Domnul îmi ştia 
toate gândurile căci El le ştia pe toate, oamenii ştiu doar o parte. 


Evoluţia ulterioară e cu episoade maniacale, depresive şi delirante. 

Condiţia delirantă începe din momentul în care subiectul se resimte şi se afirmă ca 
personaj dintr-un scenariu narativ aparte, aberant, în care crede şi cu care se 
identifică; plasându-se într-o altă lume, fictivă, diferită de cea ambientală. Dacă 


autoevaluarea pozitivă e o caracteristică specifică pentru delirul congruent 
maniacal ce se dezvoltă pe fondul dezinhibiţiei expansive, se cere subliniat că 
ideaţia de grandiozitate nu se întâlneşte doar în manie. Ea se poate dezvolta şi 
pornindu-se de la o personalitate narcisistă, care are o foarte bună părere despre 
sine (pe care o pretinde şi celorlalți). Iar psihopatologii fenomenologi (e.g. Parnas, 
în scala EASE ) au subliniat că idei de grandiozitate solipsistă pot apare şi în 
fantazările unor persoane cu depersonalizare autistă, ce evoluează în direcția 
schizofreniei. Autoevaluarea pozitivă sau negativă e un model structural al 
psihismului identitar centrat de sinele său intențional şi reflexiv, resimţită fiind cu 
o evidență nemijlocită; şi aceasta chiar dacă ea e intim intricată cu trăirile 
dispoziţionale; iar în viaţa curentă auto-evaluarea e susţinută de semnificaţia unor 
evenimente trăite şi de argumentări. 

Deseori, maniacalul delirant, încrezător în forțele şi capacitățile sale, se 
transpune imaginativ în condiția unui om care va câştiga mulţi bani, sau va avea 
realizări deosebite. De exemplu: 

XI afirmă că a început să-şi scrie memoriile care vor cuprinde 10 volume; 
iar din vânzarea acestora va câştiga 10 milioane de dolari, cu care va cumpăra şi 
reamenaja clinica în care e internat. 

X2 e convins că va fi ales preşedinte al Băncii Mondiale şi prin reforma pe 
care o va introduce, va scăpa omenirea de o mare criză economică. 

X3 transmite celorlalţi că are în minte un plan de reorganizare a economiei 
naționale, astfel încât România va depăşi din punct de vedere economic Japonia. 

În cele trei situaţii menţionate mai sus, autovalorizarea pozitivă nu constă 
doar într-un sentiment de capacitate şi încredere în sine crescută, care să ducă la 


angajarea în acţiuni extravagante ce se derulează aici şi acum; ci, subiectul se 

transpune în ipostaza unui personaj dintr-un scenariu fictiv, în care el va realiza 
transactual, posibil în viitor, lucruri excepţionale, pe o scenă transsituaţională. 
Această plasare excentrică faţă de circumstanțialitate, e echivalentă cu mutarea 
într-o lume fictivă. În care el devine un personaj special ca poziţie, valoare, 
capacităţi, acțiuni; toate, ipostaziate intr-un rol cu rang excepțional. Important 
pentru condiţia delirantă e faptul că subiectul îşi asumă o nouă condiţie identitară, 


bi 


într-o lume diferită de cea cutumieră. „Lume delirantă” care este solidară cu 


narativitatea culturală a miturilor, legendelor, epopeilor, dramelor, romanelor; şi în 
care pot ființa personaje importante ale societăţii contemporane sau ale istoriei, 
eroi fictivi, supranaturali. 

În prezent ICD-11 (Draft 2018) acordă o importanţă deosebită tulburărilor 
dispoziționale (maniacale şi depresive) cu simptome psihotice (delirant 
halucinatorii), ca o patologie distinctă de cea schizo-afectivă. Şi fără a mai 
diferenția, ca în trecut, între delirul congruent şi cel incongruent (care tradițional 
era considerat cel paranoid). În perspectivă psihopatologică această ultimă 
diferenţiere necesită însă atenţie şi o adecvată analiză. 

Comparând delrurile dispoziţionale congruente — de grandiozitate pentru 
manie şi autodepreciere pentru depresie — cu cel paranoid, primul aspect important 
ce se impune, e că ele plasează relaţionarea interpersonală în plan secund în raport 
cu autovalorizarea. Pentru depresie faptul e uşor de sesizat intuitiv, pentru că 
pacientul, marcat de retragerea sa socială şi autodevalorizare, se repliază pe sine, 
pe propriul trecut vinovat, detaşându-se de alţii. El se simte lipsit de valoare şi 
calităţi, un om care nu mai merită să trăiască, care aşteaptă, doreşte sau chiar îşi 
provoacă moartea. Autoizolarea în care se transpune depresivul delirant rupe ea 
însăşi orice legături cu alții. Tematica hipocondriacă ce însoţeşte depresia e şi ea 
nerelațională; şi aceasta chiar şi atunci când îmbracă formula delirului 
depersonalizant Cotard, de negare; negare atât a funcţionării organelor cât şi a 


însăşi existenţei personale ( e.g:”eu sunt mort de mult...eu sunt condamnat la viață 

eternă, în chinuri, etc.”). Un aspect relațional indirect s-ar putea accepta pentru 
delirul de vinovăţie din depresie. Dar acesta e de obicei abstract, nefocalizat. 
Pacientul se consideră cel mai vinovat om din lume, responsabil pentru tragedia 
întregii omeniri. Implicarea altora poate fi comentată doar în rarisimile cazuri 
delirante de ruină şi suferință universală, când depresivul recurge la omorârea 
altruistă a familiei, înainte de a se sinucide “pentru ca aceasta să nu-şi continue 
chinurile”. 

În delirul congruent maniacal de grandiozitate însă, subiectul, care e fascinat 
de valoarea şi capacităţile sale excepţionale, nu mai coboară până la problemele 
celor din jur; de care, prin poziția sa de superioritate e dezinteresat. Raportarea sa 
la alţii e cel mult generică; el poate considera că face, prin acțiunile sale, un bine 
întregii colectivităţi, întregii omeniri. Totuşi, asumându-și unele roluri de personaj 
important — de ex. de spion, superpolitician, geniu — subiectul concepe integrarea 
sa intr-o instanţa specială, alături de alte personalități sau personaje importante : 
preşedinţi de stat, şefi de organizaţie, policieni, personalităţi istorice, cu care intră 
în familiaritate. Astfel, delirantul maniacal devine copilul lui Ştefan cel Mare, 
întruchiparea spiritului lui Napoleon, reîncarnarea lui Alexandru Machedon etc. 
Întreagă această relaţionare se desfăşoară însă într-o realitate fictivă. Un aspect 
aparte îl reprezintă delirul maniacal cu tematică religioasă, în care subiectul se 
simte un apropiat al fiinţelor divine, care-i transmit mesaje şi sarcini de rezolvat; şi 
care, uneori, îi şi manevrează gândurile şi acțiunile. lar această apropiere poate 
evalua până la intimitatea unei interpătrunderi transpersonalizante, subiectul 
resimţind că ființele divine îi împrumuta vocea pentru a se adresa oamenilor. 

O cu totul altă situaţie întâlnim în delirul cu tematică paranoidă, de atitudine 
ostilă şi manipulativă din partea altora; care, de obicei se corelează cu o dispoziţie 
afectivă anxios disforică. Acest proces se plasează în mijlocul universului 
relaţional uman, desfăşurat între zona intimă şi cea publică, subiectul resimţindu-se 


"în centrul” atenţiei celorlalți. Suspiciunea şi convingerea paranoidă, a unei 

atitudini ostile, se poate referi la persoanele familiale, la vecini, la colegi. Dar şi la 
cele oficiale; sau la instituţiile cu care subiectul vine în contact, la diverse 
organizaţii sau instituţii internaţionale (mafie, servicii de spionaj etc.); trecând spre 
personajele politico istorice şi cele supranaturale, extratereştri, spirite, divinitate. 
Acest evantai larg al relaţionărilor pe care paranoidia îl cuprinde, explică şi de ce 
în cadrul acestui sindrom se manifestă pregnant sentimentul supravegherii, 
urmăririi, controlului; iar în final, se ajunge şi la fenomene de transparenţă 
influenţă. 

În măsura în care condiţia delirantă dispoziţională - de autodepreciere, 
vinovăţie, negare în depresie şi de megalomanie, de grandiozitate din manie — se 
mixtează cu psihopatologia din aria delirului paranoid, devin posibile şi 
simptomele relaţionale de supraveghere, de transparenţă influenţă şi halucinaţii 
auditive comentative. Astfel de probleme presupun însă mutarea fermă în zona 
orbitei psihotiforme. 

În concluzie, esenţială pentru condiţia delirantă a subiecţilor cu episoade 
maniacale sau depresive e transpunerea acestora în condiția de personaj cuprins 
într-un scenariu fictiv, dintr-o lume narativă specială. Această poziţionare 
transsituațională — trăită însă în propria instanță metareprezentativă - conjugă 
lumea delirantului cu cea a personajelor din mituri, legende, istorii, romane. 
Varianta delirantă a stărilor dispoziționale maniacale şi depresive se plasează la un 
pol de sinteză identitară parțial distinct faţă de înrădăcinarea temperamentală a 
dispozițiilor corespunzătoare, fie ele externalizate sau internalizate, în structura 


caracterială a persoanei. Pol dimensionat prin narativitatea teoreticului cultural. 

Anexa la Capitolul 6 


Procesualitatea ciclurilor vieţii şi a proiectelor şi periodicitatea tulburărilor 


dispoziţionale 


Clasica psihoză maniaco-depresivă şi actuala tulburare bipolară — sau cea 
monopolar depresivă — au fost identificate şi descrise ca evoluând prin episoade ce 
se repetă periodic, uneori ciclic, extrăgând subiectul din participarea la viaţa 
cotidiană. Faptul implică, în principiu, apariția şi dispariția lor spontană; cu 
reapariția ulterioară a episoadelor. Este evidentă o dereglare la nivelul 
biopsihoritmicității antropo-cosmice a funcționării “ceasurilor interne” ale 
individului. În acest domeniu probabil se vor face studii mai ample, pentru a se 
cunoaşte în amănunţime structurile psihocerebrale şi endocrine ce sunt implicate în 
funcţionarea acestei periodicități şi ciclicităţi. Dar dincolo de clarificările de la 
nivel endocrin şi nervos, se cere avut în vedere şi fundalul firesc al procesualităţii 
bio-psihologice şi psiho-antropologice normale a individului. Viaţa fiecărei 
persoane se derulează prin succesiunea unor proiecte şi preocupări susținute desori 
de stări dispoziţionale specifice, în cadrul ciclurilor succesive ale vieţii sale. Iar în 
perspectivă psiho sociologică aceste proiecte şi preocupări implică rețelele sale 
sociale; marcate şi acestea de metamorfoze procesuale ciclice — e.g.ciclul familial. 
În c ele din urmă, însăşi fundalul psihobiologic trimite spre o astfel de 
procesualitate ciclică. 

Viaţa indivizilor biologici e structurată prin manifestări temporale 
ireversibile: creştere, maturare, multiplicare, îmbătrânire şi moarte; dublate de 
altele, periodice, precum ciclul ovarian (la femele), cel circadian şi ritmurile 
biologice  infradiene (e.g. respirația, bătăile inimii). Atât design-ul şi 
secvențţialitatea dezvoltării corporale - incluzând maturarea ce permite 
reproducerea - şi metamorfozele de până la vârsta aproximativă a morţii, precum şi 
bioritmicitatea de fond a organismului, sunt programate genetic. În biologie mai 
funcţionează cu evidenţă, la unele specii, alternanţa sezonieră a perioadelor de rut 
cu cele de retragere în sezonul rece, pentru protecție; incluzând hibernarea şi 
migrarea păsărilor. Ciclicitate care la om nu mai e pregnantă. (Totuşi, oamenii 
societăţilor agrare — şi chiar unii crescători de animale, ca oierii - trăiau alternanţe 
sezoniere ample ale stilului de viaţă, până în vremurile moderne. Iar agricultura şi 

produsele ei au ritmat, până relativ recent, o alternanță existenţial comportamentală 
sezonieră, a întregii societăţi). 

La om intervine însă şi o periodicitate supraindividuală, socio-culturală, 
corelată mai ales cu ritmurile muncii şi cu orarul sărbătorilor. Activitatea 
productivă profesională — inclusiv cea de învățământ — îşi are ritmurile sale, 
anuale, lunare şi săptămânale, fiind marcată de vacanțe şi concedii. lar sărbătorile, 
în esenţa lor religioase dar şi civile — statale, de breaslă, ale ciclurilor familiei şi 
personale - joacă un rol semnificativ în întreţinerea şi exersarea comportamentului 
dispoziţional; inclusiv a celui cu explicită manifestare afectivă. În această direcţie 
exemplară ar fi dispoziţia euforică de sărbătoare dezinhibată de tip carnavalesc 
(hipoman); deşi, sunt şi faze ale sărbătorilor religioase care prescriu un 
comportament sobru şi ritualic. 

Trecând la perspectiva existenţială a individului uman, aceasta nu poate fi 
despărțită, ca de o condiție de posibilitate, de procesualitatea dezvoltării 
ontogenetice a corpului şi creierului, condiţionată genetic. Pe parcursul acesteia se 
activează, într-o anumită succesiune, disponibilitatea de achiziţie a unor funcţii 
specific umane; ce susțin ulterior relaționările interpersonale şi angrenarea sa in 
proiecte şi preocupări, în mijlocul reţelelor sociale; şi în cadrele instituționalizate 
ale socio-culturii. El participă astfel la cicluri psiho-sociale ce-i sunt supraordonate 
şi care îl absorb în dinamismul lor. Aşa sunt cele ale vieţii familiale, educative, 
profesionale, locativ cetăţeneşti etc. Cicluri cu început şi sfârșit, de diverse durate, 
care sunt întreţesute; şi în cadrul cărora subiectul cooperează cu persoanele din 
reţelele sociale apropiate, îşi formează şi afirmă competenţe, se exprimă şi se 
realizează. În cadrul acestora, el poate resimţi din partea celor apropiaţi solicitări 
stresante şi evenimente negative; dar şi suport afectiv şi instrumental. Prin 
participarea la aceste cicluri interpersonale, subiectul e în permanenţă integrat în 
fluxul ciclic al unor procesualităţi psihosociale, ce-l mobilizează. 

Relaționările interpersonale induc de asemenea în subiect un dinamism 
propriu, ele desfășurându-se de asemenea după o procesualitate ciclică; prin 
apropierea sufletească de alți oameni, atingerea intimanţei, bucuriile dragostei, 
suferinţa despărțirii. Începuturile şi sfârşiturile acestor cicluri reprezintă perioade 
aparte, uneori bulversante, ale vieții personale. lar despărțirea de.....sau moartea 
cuiva apropiat, reprezintă un eveniment de viaţă major. După cum, orice schimbare 
importantă în ciclurile relaţionărilor apropiate, se poate constitui ca un eveniment 
de viaţă stresant. 

Chenar 57 


Ciclurile vieţii în perspective reţelelor sociale a persoanelor proximale 


Ciclul familiei | Surse de: 
de origine -influențe 
GEEN EER, formative 
-stres 
-rețea de suport 
social 
Al -satisfacţii de 
VA SA AN viață 
Ņ -domeniu de 
manifestare al 
\ A N rolurilor şi 
competenţelor 
sociale 
Ciclul locativ- 
spodăresc Ciclul relaţiilor sociale: 
prieteni, hobby,religie, politică, 
Perioade standard ale ciclului unei familii monogame 
a1 bı C1 d €1 
A | B C D E F 
a2 7 a3 b BN C2 ca SE d2 d3 JENS 7 E 


Perioada Secvența 


A=curtarea (prietenia) —— »  al=căsătorie/a2=concubinaj/a3=eşec 

B=planificarea unui copil » bl=naşterea/b2=adopțiunea/b3=avort, 
moartea copilului 

C=dizarmonie familial —— p»  Cl=împăcare/c2=despărţire/c3=divorţ 

D=boala nartenerului a  dl=vindecare/d=defect/A3=deces 

Dacă s-ar cere acum aproximarea unei unităţi de bază pentru dinamismul 
specific al parcursului de viaţă personal a unui subiect, aceasta nu ar putea fi 
imaginat decât prin modelul realizării unui proiect; ce se desfăşoară între începutul 
şi sfârşitul său, pe fundalul prezenţei persoanei în situaţii actuale, în mijlocul 
țesăturii de preocupări şi proiecte personale; ce se degajă deasupra duratei sale 
identitare, în mijlocul reţelelor sociale şi a culturii în care el există. 

Un proiect — incluzând o eventuală preocupare specială - e instituit de către 
sinele intențional şi reflexiv al subiectului, emergând din fundalul său identitar 
biografico caracterial; el întâlneşte apoi lumea, desfăşurându-se prin coordonate ce 
vizează un obiectiv. Proiectul e susținut pe tot acest parcurs de un „câmp” coeziv; 
şi se manifestă prin intermediul unui prezent situațional mobil. Actualitatea trăită, 
chiar dacă poate fi aproximată prin apel la o „apercepție” sui generis, trimite 
inevitabil constant la o structură schdematică a proiectelor realizatoare. Structură 
ce poate fi, desigur, doar aproximată şi modelată abstract, orice subiect fiind 
angrenat concomitent în multiple proiecte cu diverse dimensiuni şi obiective. 
Deschiderea subiectului spre situațiile lumii e consubstanţială unei anumite 
poziționări atitudinale, afectiv comportamentală şi problematică, ce schiţează de la 
început liniile de forță ale unui anumit câmp de proiectare; activând şi un grupaj 
specific de modalități de raportare. Poate fi vorba predominant de o acţiune 
realizatoare, de o confruntare sau de o relaţionare de un anumit tip, de participarea 
la un comportament social profesional sau de un program intelectual etc. Iar odată 
cu intrarea în joc a procesualității proiectului - a implementării scenariului, a 
etapelor de rezolvare a problemelor etc. - montarea dispoziţională specifică, 
centrată de obiectiv, se menţine; ea întreţinând „câmpul”, „atmosfera”, „liniile de 
forță”, mediul informaţional şi problematic în care şi prin care proiectul se 
desfăşoară până la final. Persistenţa o perioadă mai prelungită de timp a unei 
anumite stări dispoziţionale afectiv comportamentale, presupune o modalitate ce ar 
putea fi comparată cu cea a „plasării pe o orbită”- ce susține menţinerea într-un 
anumit program de funcţionare cu minim efort. (comparația se poate folosi şi 
pentru condiția unor stări psihopatologice, cum ar fi episoadele maniacale sau 
depresive). Odată cu finalul proiectului, uneori starea dispozițională poate trece în 
prim plan, ca euforie externalizată a succesului; sau ca depresie internalizată a 
eşecului. 

Ciclul proiectelor este unul pulsatil. Şi la fel cel al dispoziţiilor ce îl însoțesc 


în calitate de mediu organizant. Pe fundalul procesualității existenţei personale, a 
ciclurilor, etapelor şi perioadelor de viaţă — ce se definesc la intersecţia dintre 
intenționalitățile subiectului şi parametrii periodicităţilor culturale în care el există 
— pulsiunea proiectelor indică o ciclicitate aparte. Dar dacă parametrii specifici de 
realizare a proiectului ţin predominant de specificul antropologic al psihismului — 

prin limbaj, funcțiile executive, cogniţie socială — nivelul dispoziţional este până la 
un punct comun cu cel al psihismului biologic, implicând o 


Chenar 58 
Ciclul dispoziţional 
al unui proiect 

dispoziţie montată manifestare comportamentală starea de după final 
(disponibilitate) de realizare efectivă a însoţită de o dispoziţie 

Proiectului afectivă specifică 

îndeput final 
investigare investigare victorie euforia 
Su succesului 

confruntare confruntare 


realizare 


muncă muncă şi creaţie 


înfrângere depresia eşecului 


pp 


Pe parcursul derulării proiectelor şi preocupărilor se pot actualiza, mai ales odată cu succesul 
final, dispoziţii externalizate dezinhibat expansive, care se pot coagula într-o dispoziție de tip 
maniacal, absorbită de o orbită autoîntreţinută. 


Dispoziţii externalizate (tip maniacal) 


orbita 


autoîntreţini ii i 
Q 
i 


(tip depre 


iv) 


Concluziile dispoziționale ale proiectelor şi preocupărilor relaționale pot fi centrate şi de 
dispoziții internalizate, ce se accentuează prin eşec, înfrângeri şi pierderi; caz în care se poate 
instala o dispoziție internalizată de tip depresiv, ce poate fi absorbită de o orbită ce se 
autoîntreține. 

dimensiune afectiv pulsională. Stările dispoziţionale anxios fobice, iritabil 
explozive, depresive, expansiv dezinhibate şi euforice, ocupă o bună parte a 
parcursului existenţial al persoanei. lar datorită cuprinderii lor în procesualitatea 
existnțială comentată mai sus, pare inevitabil ca disfuncțiile dispoziţionale ce 
exprimă cadrul formal externalizat şi internalizat — mainia şi depresia — să tindă 
spre o manifestare periodică, ciclică. Aşa cum se constată de fapt în clinica 
psihiatrică. Ele întreţesându-se intim însă, cu resimţirea şi evaluarea identitară; ce 
e implicată efectiv în orice proiect şi orice preocupare. Mai mult chiar, aceasta 
poate trece în prim plan, aşa cum se evidenţiază odată cu scenariile delirante. 
Inclusiv cu cele ce însoțesc mania şi depresia. 

PARTEA A DOUA 


ORBITA PSIHOTIFORMĂ CENTRATA DE DELIR 


În Introducere s-a comentat faptul că psihiatria, care a intrat în medicină în 
sec. al XIX-lea, a avut printre alte particularități şi pe aceea că unii bolnavi 
necesitau internarea în spitale, deoarece tulburarea lor mentală îi făceau să nu mai 
judece corect realitatea. În consecinţă ei nu se puteau autoadministra adecvat şi se 
relaţionau aberant faţă de alții. Acest dublu criteriu al perturbării “testării realității” 
şi al “intensității clinice“ a simptomatologiei, s-a păstrat până în zilele noastre, 
pentru a caracteriza o clasă importantă a suferințelor psihice ce a fost etichetată în 
sec XX ca “psihotică“. Grupul psihozelor considerat în ansamblul ei, nu 
beneficiază însă nici până în prezent de o definiție operaţională explicită. El e 
circumscris în DSM-5 ostensiv, prin trimiterea la cinci mari sindroame: deliruri, 
halucinaţii necriticate, dezorganizare ideo-verbală şi comportamentală accentuată 
şi simptome negative, precum alogia, anhedonia, avoliţia. 

Încă de la sistematizarea nosologiei psihiatrice de către Kraepelin la 
cumpăna dintre sec XIX si XX, patologia psihotică a fost plasată în centrul 
acesteia, principalele psihoze neavând însă o etiopatogenie clar definită; motiv 
pentru care au fost etichetate ca “endogene”. Simptomatologia psihotică se 
manifestă şi în condițiile unor suferinţe organic cerebrale sau somatice generale, a 
intoxicației sau dependenţei de alcool şi substanţe psihoactive; dar apariţia acestor 
sindroame la persoane cu o vulnerabilitate crescută, e în continuare comentată şi 
în afara acestor condițioări. Cadrul special, central, pe care patologia psihotică îl 
ocupă în psihopatologie, va fi abordat în continuare în Cap. 7 — 11 din perspectiva 
unei orbite psihotiforme; pe care deficitul disfuncţional al psihismului poate 
aluneca, odată cu alterarea identităţii şi agenţiei sale autonome, a coerenţei, 


delimitării şi intenţionalităţii persoanei. Structură identitară a persoanei, care-i 

asigură acesteia individualitatea sa originară, „individuaţia” sa; şi care e principala 
dimensiune psihică afectată în patologia psihotică. 

Ca poartă de intrare în orbita psihotiformă poate fi considerat, metodologic 
privind lucrurile, sindromul de depersonalizare derealizare; care, e comentat în 
Cap. 9. În varianta sa standard, inclusă în prezent printre tulburări disociative, 
acesta e caracterizat prin sentimentul unei detaşări şi neaderări faţă de propria 
identitate (corporală, biografică, socială ) şi față de lume. Subiectul se simte un 
observator extern al acestora, privindu-le parcă din altă existenţă. Prin plasarea sa 
în clasa tb. disociative, sd. dep/der se corelează evident cu tb. identitare ce se 
manifestă în această patologie; de la amnezia identitară, la sentimentul preluării 
propriei identităti de către o alteritate — în tb. de transă cu posesiune; sau, la cazul 
dublei personalităţi. Sindromul dep/der. standard poate fi considerat ca punctul de 
plecare a două axe de simptomatologie psihopatologică care străbat orbita 
psihotiformă, pornind de la dedublarea disociativă şi cea obsesivă a psihismului. 
Prima axă, ce e comentată în Cap. 7 şi 8, se desfăşoară după coordonatele 
"procesului delirant primar “ a lui Jaspers, fiind caracterizată frecvent de pacient ca 
o stare de “vrăjire”. Subiectul trăieşte un sentiment „centralitate” — cu impresia că 
totu se învârte în jurul său; urmat de sentimentul unei preschimbări: a propriei 
persoane, a lumii din jur, a altora. O transpersonalizare deficitară, o transformare a 
propriului sine într-un personaj ce ocupă rolul central într-o intrigă aberantă; într-o 
lume fictivă, delirantă, paralelă cu lumea ambiantă, cotidiană. Percepția realității e 
deformată ca semnificaţii şi formal, apărând iluzii şi neoformaţii perceptive 
halucinatorii, trăiri de supraveghere, manipulare etc. 

Cea de a doua axă, ce va fi comentată în Cap 10 şi 11, traversează 
dedublarea psihică specifică din patologia obsesiv compulsivă; şi e orientată în 
direcţia unei deteriorări a organizării, delimitării şi centrăriui identităţii personale, 
prin procesul dezorganizării ideo verbale şi comportamentale. Precum şi prin cel al 


deteriorării intenționalității autonomiei şi a asertivităţii sinelui, în direcția unei 

apato abulii şi a unei detaşări autiste de lume şi de alţii, sub forma unei 
depersonalizări anonimizante, indiferente. (Chenar 54) 

Primul şi cel mai important sindrom psihotic îl reprezintă delirul, a cărui 
definiție scurtă şi clară datează de peste un secol: delirul constă într-o convingere 
puternică, de nemodificat prin argumente, într-o idee falsă, aberantă. Cu toată 
evidența acestei definiții şi a multiplelor exemple şi analize ce o însoțesc, 
circumscrierea psihopatologică a condiției delirante a rămas mult timp insuficient 
de clară. În Cap. 7 delirul e comentat cu înţelesul unei stări deficitar disfuncţionale 
a identităţii personale. Identitate care e transpusă în trăirea şi asumarea unei 
condiţii de personaj neobişnuit, implicat într-un scenariu aparte. În delirurile 
monotematice subiectul se identifică cu un statut şi rol excentric, de om bolnav, 
urât, respins, persecutat, înşelat, iubit de persoane importante etc. Dar condiţia 
deliranta propriu zisă se întâlneşte în delrurile paranoide şi fantastice, în care 
subiectul se resimte relaționat cu instanțe şi personaje neobişnuite, uneori 
supranaturale. lar totul se derulează pe o scenă fictivă, paralelă cu realitatea 
cotidiană nemijlocită. Condiţia de personaj delirant poate să se refere la instanţa 
corporală a persoanei (de om bolnav, urât şi respins), la relaţiile intime (de om 
înşelat, iubit de persoane importante), la relaţionarea socială (de om persecutat, 
supravegheat, urmărit, manipulat), la propria valoare, (creator de lucruri 
excepționale, trimis special a lui Dumnezeu) etc.; dar şi la o descendență ilustră 
(e.g. “sunt nepotul lui Napoleon”) sau la o poziţionare aparte în ierarhia umanităţii, 
în eventuală corelație cu spiritele şi Dumnezeu. Alunecând în rolul şi scenariul 
delirant, subiectul intră concomitent într-o lume aparte, similară cu cea a miturilor, 
legendelor sau povestirilor fantastice. lar aceasta e populată, pe lângă persoanele 
din jur, de personaje şi instituţii speciale: masoni, mafioţi, servicii de informaţii, 
organizaţii secrete, extratereştri, personaje istorice, spirite, Dumnezeu. Cât priveşte 
derularea evenimentelor, acestea se supun acum unei cauzalități magice, 


asemănătoare cu cea din basme. 

Similaritatea între structura scenic narativă a delirului şi cea a narativităţii 
culturale — reprezentată de mituri, legende, epopei, istorii, dramaturgie, literatura 
de ficțiune etc. - sugerează că, odată cu procesualitatea instalării delirului, o 
anumită dimensiune a psihismului individual, de tip narativ-teoretic, se desimplică 
din funcționalitata sa obişnuită şi se plasează în prim plan, pe o scenă 
metareprezentativă. lar aceasta absoarbe absoarbe noua condiție de personaj fictiv 
a subiectului într-un scenariu delirant; ce se desfăşoară în paralel cu scenariile 
vieţii cotidiene şi a celei din somnul cu vise, implicând şi modele mitico culturale. 
De aceea cazul exemplar a lui Don Quijote poagte fi sugestiv. 

Lumea delirantă în care intră subiectul ce aluneca pe orbita psihotiformă 
poate fi însoțită de o serie de tulburări perceptive, care sunt comentate în Cap. 8. E 
vorba de trăiri deficitar distorsionate ale semnificaţiilor receptate şi de neoformaţii 
halucinatorii, ce pot dubla obiectele şi fenomenele percepute situaţional. Astfel de 
neoformații perceptive au fost comparate cu stările de vis treaz sau cu viziunile 
oniroide din intoxicaţiile cu substanțe psihoactive. Totuşi, încă din sec XIX s-a 
constatat că trăiri perceptive de tip halucinator, criticate însă, pot apare şi la 
persoane fără tulburări psihice, în cazul deficienței funcționale a organelor de simţ 
(ochi, ureche) şi a analizorilor nervoşi corespunzători. Structurile psihocerebrale 
corelate memoriei biografice pot deci actualiza reprezentări pregnante de obiecte, 
fiinţe sau scene, plasându-le într-un spaţiu reprezentativ cvasiperceptiv. De aceea, 
tulburări perceptive propriuzis psihotice sunt considerate deobicei acelea, care nu 
sunt criticate şi se corelează cu semnificaţiile scenariului delirant; care, se însoţeşte 
de un câmp perceptiv aparte, ce distorsionează firescul sintezei perceptive curente. 
Halucinaţiile psihotice se pot derula în toate ariile senzoriale perceptive, cele mai 


specifice fiind cele auditive. 

Chenar 62 


Identitatea psihismului personal 


Psihismul persoanei se prezintă ca având o structură identitară de fond, centrată de un sine (eu) 
intenţional şi reflexiv, centrat, coerent şi delimitat în raport cu alţii şi cu lumea. Această structură 
identitară se plasează în fundalul raportărilor situaționale actuale, a proiectelor de acţiune şi a 
preocupărilor de clarificare a relaţionărilor, bazându-se pe durata biografica.Subiectul resimte cu o 
evidenţă de necomentat că, biografia şi corporalitatea îi aparţin, că el însăşi e autorul gandurilor şi actelor 
sale, fiind diferit de alţii şi de lume. Conturul eului identitar se configurează pe parcursul ontogenezei, 
odată cu maturarea experienţială a autopercepţiei, a relaţiei de ataşament şi a perceperii celorlalţi, în jur 
de trei ani; când se instituie şi capacitatea mentalizării (intuirea perceptivă a intenţiilor altora în situaţie). 

Pentru nucleul identitar al persoanei se pot diferenția trei instanţe: a) un nivel al corporalităţii 
psihobiologice; b) unul al duratei biografico caracteriale; şi c) unul al circumscrierii sociale (prin nume, 
origine, locaţie, sex, vârstă, statut familial şi profesional, opere, avere). Identitatea biografico caracterială 
se constituie prin integrarea mnestico imaginativă a succesivelor evenimente şi perioade de viaţă, trăite 
de subiect împreună cu alţii, în nişa sa ecologică culturală. Trăirea evenimentelor, integrarea lor 
mnestică şi actualizarea, toate presupun mediul lingvistic al narativităţii critice. Iar actualizările nu sunt 
doar funcţionale şi reprezentative; ci ele stau şi la baza relatărilor făcute altora despre sine; verbal sau în 
scris. Identitatea biografică, autoreprezentarea şi autoafirmarea sa ca personaj, implică deci lingualitatea 
narativităţii. Acest ax identitar biografic, susținut de memorie şi imaginar, are o faţetă reflexiv subiectivă, 
care oferă persoanei răspunsuri la întrebări precum: - cine sunt?; cum sunt (ca fire şi valoare)?; - în ce 
situaţie mă aflu? Tot prin această reflexivitate subiectul resimte că „el însuşi este autorul gândurilor, 
deciziilor şi actelor sale”; şi că se diferenţiază de alţii, chiar dacă colaborează şi împărtăşeşte idei cu cei 
apropiaţi, acceptând sugestiile acestora. Subiectul resimte în permanenţă că propriul corp, trecutul şi 
trăirile sale „îi aparțin”. Această identitate resimţită rezultă dintr-o intuiţie primară, ea nefiind rezultatul 
unuui raționament explicit, şi ea însoţeşte subiectul de-a lungul evenimentelor la care participă şi în 
scenariile în care e implicat, ca personaj. Tot axul identitar e cel care susţine stima de sine şi idealul de 
sine, modelele şi idealul personalistic spre care aspiră.Baza psihologică a sentimentului de identitate cu 
sine o reprezintă memoria biografică şi imaginarul. Reamintirile sunt parţial funcţionale; manifestându-se 
însă şi ca reprezentări (uneori „eidetice”), reverii marcate de imaginar sau trăiri oneiroide. Tot datele 
mnestice stau la baza relatărilor sau naraţiunilor despre sine, verbale sau scrise. Subiectul îşi poate 
proiecta identitatea în biografii sau romane cu implicaţii autobiografice. 

În cadrul existenţei sale sociale, persoana identitară se manifestă continuu ca un personaj, 
angrenat în variate roluri, statute şi scenarii. Unele din acestea sunt structurale, ca de ex. cele de sex, 
vârstă, statut familial (căsătorit, divorțat, părinte, văduv), cele profesionale, civice etc. Altele sunt statute 
şi roluri circumstanţiale, ca de ex. cele de om suferind, bolnav, părăsit, rejectat, înşelat, iubit, admirat, 
vinovat, creator etc. Participarea la variate evenimente, proiectate sau reactive, pot fi de asemenea privite 
din perspectiva unor scenarii şi roluri asumate şi jucate, cu mai mult sau mai puţin succes; mai ales în 
zona vieţii publice, ce se distanțează de cea a intimităţii sincere.De fapt însăşi conceptul de persoană - şi 
corelativ personaj - derivă de la re-prezentare publică a subiectului în agora publică, în justiţie mai ales. 
Dar într-un mod mai precis, semantic, termenul de persona derivă de la denumirea măştii teatrale. 

Dimensiunea identitară a psihismului e în mod curent o trăire difuză, de fundal, în raport cu cele 
situaționale. Problema identitară apare în prim plan în perioade de bilanţ, de maturări şi metamorfoze 
identitare. Dar ea se actualizează şi cu ocazia problematizărilor de stare identitară — personale sau 
relaţionale — prin întrebări ca: „sunt oare bolnv.. înşelat?” .etc. Răspunsul aberant la astfel de întrebări, 
care ajunge să se impună subiectului cu o evidență de netăgăduit conducând la convingeri absolute, 
constituie tematica majorităţii delirurilor monotematice. 

Importantă în psihoze e şi hipersemnificarea unor detalii perceptive extrase 
din context (fenomenul “salience”); sau trăirile senzitiv relaționale, în care 
subiectul se simte în centrul atenţiei celorlalți, privit şi comentat dezaprobator. lar 
în cursul constituirii delirului primar, apare un sentiment situațional de 
„centralitate”, subiectul resimţindu-se asaltat de mesaje misterioase, emanând de la 
percepții banale; fapt ce-l plasează într-o poziţie de nefiresc şi stranietate. Astfel de 
perturbări sugerează o disfunctie a coerenţei centrale la nivelul sintezei informative 
situaționale, incluzând auto-perceperea sintetizatoare de sine. Trăirea unor 
simptome precum sentimentul de supraveghere al intimității şi de manipulare a 
agenţiei ideatice, pot fi considerate ca intermediare între tulburările perceptive 
exterioare şi sintezele intuitive ale condiţiei sinelui, ce stau la baza convingerilor 
delirante. 

Dezorganizarea psihică e abordată în Cap.10. Ea e studiată mai ales în 
perspectivă ideo-verbală, a perturbării exprimării şi comunicării mesajelor, a 
dezordinii redactărilor şi expresivităţii, a distorsiunii logico gramaticale şi 
semantice a redactărilor lingvistice; cu centrarea pe abstracții goale de sens sau pe 
fragmente de semnificaţii nearticulate în nici un discurs comprehensiv. Esenţialul 
dezorganizării vizează însă prăbuşirea ordinii ierarhice şi a coerenţei centrale a 
întregii structuri identitare a persoanei, inclusiv la nivelul manifestărilor sale 
active, în toate direcţiile raportării subiectului la lume; şi a înserției sale în aria 
teoreticului cultural. Precum şi a modului de receptare, prelucrare şi elaborare 
intelectivă a limbajului narativ critic, prin care subiectul cunoaşte lumea şi 
speculează asupra fundamentelor acesteia. Direcţia dezorganizantă de patologie, 
blochează comunicarea subiectului cu alții; şi integrarea sa în lumea umană 
cotidiană, la toate nivelurile sale. Dezorganizarea comportamentului perturbă şi 
acțiunea cu scop şi sens, care în mod curent e motivată şi argumentată 
comprehensiv, excluzând subiectul din viaţa comunitară. Psihopatologia 


desorganizantă se înscrie pe traiectoria unei modalități aparte de afectarea 

depersoalizant/derealizantă a psihismului, diferită de cea din patologia disociativă; 
şi a carei expresivitate se manifestă deja în formele grave de patologie obsesiv 
compusivă, inclusiv la nivelul Tb. de personalitate OC. E vorba de afectarea 
coerenţei centrale a psihismului în direcția elaborării agenției incorporate şi a 
derulării comportamentelor cu sens, a raportărilor active la situaţiile problematice. 
Această direcție psihopatologică ocoleşte relaţionările interpersonale, regăsindu-se 
şi la niveul autismului developmenmtal. 

În Cap 11 e comentată clasa simptomelor deficitare ale intenţionalităţii 
sinelui reflexiv; şi care se extind — la fel ca şi sindroamele din clasele precedente — 
între zona nepsihotică, în care se păstrează participarea subiectului la viaţa 
cotidiană comunitară şi orbita psihotiformă. Se menţionează la acest nivel astenia, 
avoliţia, , alogia şi anhedonia, atât în sens de apatie cât şi de asociabilitate. De fapt, 
deficitul de relaționare şi integrare socială era anunţat de vechiul concept de 
autism; care în ultimele decenii a fost comentat clinic ca un cadru nosologic 
distinct , sub forma autismului developmental. Simptomatologia psihotică 
deficitară poate fi comentată şi din perspectiva continuării procesului 
desorganizant - şi autist — în direcția unei importante afectări a atitudinii proactive 
spontane şi de relaționare a subiectului. Consecința semiologică e o indiferență 


apato-abulică, ca marcă a unei depersonalizări anonimizante. 

Două direcţii de dezvoltare a sd. de depersonalizare/derealizare în direcţia orbitei psihotiforme 


indiferenţă 
anhedonie halucinaţii 
astenie 
abulie 
halucinaţii 
dgzorganizare comportamentală semnificaţii speciale 
sentimântul supravegherii 
dezorganizare ideo-verbală lume delirantă controlului 
alogie personaje fictive 
ruminaţii abstracții sterile scenariu abrant 
indecizie, 4mbivalenţă 
identitate de p&rsonaj deliran 
plictis „delir primar” 


dedublare 
Tb.disociativg 


transă, preWarea 


Sd.dep/der standard 


Subiectul se simte observator extern al 
propriei identități (corporale, 

CAPITOLUL 7 
DELIRUL 


7.1. Scurtă încadrare clinică a sindromului delirant. 


Delirul s-a diferențiat ca sindrom în sec.XIX fiind introdus în semiologia 
psihiatrică împreună cu noţiunile de halucinație, psihoză şi paranoia. Acestea au 
funcționat după Renaştere în limbajul cult al Europei, dar fără a li se acorda o 
atenţie sporită în cel medical psihopatologic. Vechile cadre nosologice ale maniei 
şi melancoliei (depresiei) au ajuns însă să fie comentate în sec.XIX şi ca neînsoțite 
de idei aberante — e.g. “manie fără delir”. Iar cazuistica centrată doar pe convingeri 
aberante, delirante şi etichetată ca “paranoia”, a fost descrisă cu o evoluţie 
prelungită şi sistematică, fără deteriorarea personalităţii . Către sfârşitul secolului, 
această paranoia a fost diferențiată de “psihozele paranoide”. Care, însoţite de 
halucinaţii, perturbări ideatice şi comportamentale, era inclusă de Kraepelin în 
supracategoria nosologică a “demenţei precoce”. Cadru nosologic care, la 
începutul sec.XX a fost re-denumit de Bleuler ca “schizofrenie” ; entitate clinică 
circumscrisă central prin dezorganizare (“Spaltung”) şi autism, fără accent special 
pe delir (deşi acesta era inclus). 

Tot la începutul sec.XX Jaspers a diferențiat delirul (psihotic) propriu zis, de 
“stările deliroide”, care se plasează în continuitatea preocupării prevalente a unei 
personalități particulare, vulnerabile. Delirul psihotic ,, primar” s-ar instala printr- 
un „proces psihopatologic” trans-personalizant, marcat de un sentiment de 
„centralitate” şi de transpunere într-o “altă lume” (delirantă). Pe parcursul sec.XX 
patologia delirantă a fost comentată predominant în cadrul schizofreniei paranoide, 
instalată prin delir primar. Totuşi, s-au acceptat şi “bufeuri” psihotice predominant 
delirante. Către sfârşitul sec. XX cazuistica centrată de delir — în sensul vechii 
paranoia - a început să fie din nou studiată mai atent, ca Tulburare delirantă 


persistentă. 

Delirul a fost comentat începând din sec.XIX şi în cadrul suferințelor 
organice (generale şi cerebrale) infecțioase, febrile, toxice, lezionale. În aceste 
cazuri sd. delirant se cere diferențiat de “delirium” (tb. confuzo onirică), ce implică 
denivelarea vigilităţii conştiente, cu trăiri oneiroide, de model halucinator 
predominant vizual. 


Pentru delir s-a ajuns deja la începutul sec.XX la o definiţie destul de clară şi 


comprehensivă ce se foloseşte şi azi: delirul reprezintă o convingere de neclintit a 
pacientului, care nu poate fi schimbată prin dovezi şi argumente, într-o idee falsă, 
aberantă; convingere care-l separă de viaţa şi lumea comunitară. Cea mai frecventă 


tematică era considerată, începând cu sec.XIX cea a delirului de persecuție, 
paranoid. Dar existau şi există multe alte teme cum ar fi cea de gelozie, 
erotomană, de supraveghere, delirul hipocondriac, dismorfofob, de vinovăţie şi 
nimicnicie, de grandoare şi creativitate, delir fantastic narativ sau cu tematică 
religioasă. 

În perspectivă psihopatologică s-au făcut multiple studii în direcţia delirului. 
Dar, a rămas însă până în prezent insuficient de clar un aspect central: ce urmează 


să se înţeleagă prin idee delirantă ? Un răspuns ar putea fi acela că, respectiva 


convingere delirantă se referă la asumarea aberantă de către subiect a unei condiţii 
de personaj implicat într-un scenariu nereal dintr-o realitate fictivă, trăit pe o scenă 
reprezentaţională, în contextul unui psihism deficitar, transpersonalizant. 


A apărut apoi şi o ambiguitate în ceea ce priveşte condiţia delirului, odată cu 
exigenţele „delirului primar” promovat de Jaspers la începutul sec.XX. În forma sa 
pură şi tipică, nemixtată cu alte simptome, delirul s-ar desfăşura în continuitatea 
ideaţiei supraevaluate, dezvoltate de persoane particulare şi fragile, odată cu unele 
preocupări relativ comprehensive de clarificare a stării lor identitar relaționale, în 
cadrul vieţii cotidiene. Aşa ar fi convingerea delirantă hipocondriacă, de gelozie, 
de persecuție, dismorfă etc. Dar această variantă ne-ar plasa doar la limita delirului 


psihotic propriu zis „primar”, la care se ajunge printr-o bulversare „procesuală” de 


328 


tip  depersonalizare/derealizare a psihismului. Dar acum, în plină orbită 
psihotiformă, delirul nu se mai prezintă de obicei sindromatic pus, ci însoţit de 


halucinaţii, dezorganizare, simptome deficitare, autism etc. 


7.2.Delirul într-o definiţie avant la lèttre 


În perioada de efervescenţă spirituală de după Renaştere apare romanul Don 
Quijote a lui Cervantes, a cărui intrigă gravitează în jurul nobilului de ţară 
Quijano. Acesta, cititor pasionat de romane picareşti, consideră, în jur de cincizeci 
de ani, că s-a transformat într-un cavaler rătăcitor similar cu cei despre care citise, 
adoptând numele de Don Quijote. El redefineşte lumea care-l înconjoară în 
conformitate cu noua sa identitate şi cu noul său statut. Un lighenaş de bărbier 
devine coiful lui Mambrino, mârțoaga sa e rebotezată Rocinante şi considerată un 
cal faimos, o ţărancă din sat devine „„Dulcineea de Toboso”, Doamna căreia îşi va 
închina isprăvile. Plecând de acasă, eroul nostru ajunge la un han pe care-l declară 
castel, cerându-i hangiului, ce devine castelan, să-l investească cavaler. Apoi îl 
zăpăceşte de cap pe bonomul său vecin Sancho Panza şi pleacă împreună pentru a 
săvârşi isprăvi cavalerești. 

Pe drum se luptă cu nişte mori de vânt considerate a fi balauri, iese victorios 
într-o bătălie cu un viscain, face penitenţe în numele Dulcineei, intervine în 
destinul multora....... până când, mai mulţi oameni de bine din sat împreună cu 
preotul şi bărbierul, reuşesc să-l readucă acasă sub iluzia unei vrăji. 

Discutând cu preotul din sat, care-şi exprimă neîncrederea cum că cavalerii 
rătăcitori ar fi făpturi în carne şi oase şi nu ticluiri de basm, Don Quijote se înfurie 
şi perorează: 


- „Aceasta e o greşeală în care au căzut mulți ce nu cred că au trăit astfel de 
cavaleri pe lume, şi cu de multe ori, cu feluriţi oameni şi în variate 
împrejurări am căutat să scot la lumina adevărului acest eres atât de 
răspândit. Uneori nu mi-a izbutit încercarea; alteori, însă, mi-a izbutit, când 
am sprijinit-o pe umerii adevărului; care adevăr este atât de vădit, încât pot 
să spun că l-am văzut cu ochii mei pe Amadis de Gauda care era un om înalt 


329 


la trup, bălan la faţă, cu o barbă frumoasă, deşi neagră, cu căutătura blajină, 

scurt la vorbă, greu de mâniat şi iute la împăcare”. 

Dar eroul nostru nu rămâne mult timp în satul său, deoarece soseşte de la 
Salamanca bacalaureatul Samson Carrasco, care-l informează că povestea sa a fost 
tipărită în cărți şi răspândită, iar autorul a promis şi o a doua parte. Astfel încât, 
pentru a se putea scrie aceasta a doua parte, Don Quijote pleacă din nou în 
călătorie cu Sancho Panza. Peste tot lumea auzise de ei, mai ales cei de la curtea 
Ducelui şi Ducesei, care pun la cale diverse înscenări. Dar cei din jur nu sunt la 
curent cu noile evenimente pe care eroul tocmai le creează prin recentele sale 
peripeții. Împreună cu un haiduc ajunge apoi la Barcelona unde, într-o tipografie, 
vede şpalturile noii cărți ce se tipăreşte despre el. După multe peripeții, fiind 
înfrânt într-o luptă simbolică, acceptă să se întoarcă acasă. Unde, renunţă progresiv 
a se mai identifica cu Don Quijote, îşi redactează în pace testamentul şi moare ca 
Quijana cel bun. 

Povestea se referă deci la perioada de viaţă în care un om cultivat intră în 
pielea unei noi identități, devenind un personaj similar cu eroii de romane şi 
trăieşte într-o lume populată cu simbolurile şi idealurile acesteia. Eroul e convins 
de realitatea acestei lumi aşa cum o percepe şi înţelege el, după cum îi mărturiseşte 
preotului şi afirmă pe parcursul călătoriilor sale (La un han unde aude două 
persoane ce comentează partea a doua — încă nescrisă — a romanului sau, o contestă 
vehement, prezentându-se celor doi ca „Don Quijote în carne şi oase”). 


Convingerea eroului, pe parcursul cărți, e, desigur, într-o „idee falsă”, neadevărată 

Caz....Psihoză delirantă 


Un tânăr de 20 ani ajunge să se interneze după câteva luni în care comportamentul 
său s-a deteriorat, cu retragere socială şi agresivitate. La interviu relatează că totul a început 
când l-a văzut pe lisus îmbrăcat în alb şi albastru, care i-a făcut semn cu mâna. Din acel 
moment, aceste culori capătă o semnificaţie aparte pentru pacient. Uitându-se în oglindă are 
impresia că fizionomia sa se schimbă şi începe să semene tot mai mult, până la identitate, cu 
un actor care joacă rolul principal într-un serial de la TV. Declară familiei că el este cel din 
film; şi subiectul filmului, tot ce se petrece acolo, e inspirat din viaţa lui. A observat că la 
televizor se fac aluzii la el, la întâmplări din viaţa lui... şi asta pentru că îi sunt cunoscute 
gândurile şi intenţiile; iar cineva, probabil regizorul filmului „inspirat? din viaţa lui, 
încearcă să îi influențeze comportamentul şi gândirea. Întâi e revoltat,considerând că 
regizorul filmului i-a furat viaţa. Ulterior recunoaşte în acesta pe propriul său tată, 


sentimentele faţă de el fiind contradictorii. Începe să identifice în diverse melodii ce sunt 


cântate la radio subiecte din propria viaţă. Consideră că mama lui nu e mama lui ci o 
femeie cu care locuieşte în casă, că tatăl lui nu e tatăl lui natural, tatăl lui adevărat fiind 
Dumnezeu sau regizorul filmului cu pricina. Treptat ajunge la concluzia că e o vedetă, că 
lumea îl recunoaşte pe stradă, unii privindu-l chiar cu invidie, alții urmărindu-l şi voind să-i 
facă rău. La TV se fac aluzii la el şi cineva” încearcă să-i influenţeze gândirea şi 
“însemnat”, arată un semn pe torace şi o încrucişare de linii 
în palmă pe care o interpretează ca o cruce ce i-a apărut din senin; ”e posibil ca Dumnezeu 
să fi făcut asta !”. 


comportamentul. Consideră că e 


pentru persoanele de bun simţ din Jur: aceea că eroii de romane au o identitate 
similară cu cea a oamenilor concreţi; şi că el ar fi un astfel de erou. Ideea falsă în 
care Don Quijote crede, presupune o nouă identitate de personaj; care, pentru el, 
are puterea evidenţei. Nici un argument nu-i poate schimba credinţa aberantă, 
comportamentul său fiind în consonanţă cu aceasta. Delirul se manifestă în acest 
caz în formă pură, nefiind susţinut de halucinaţii (iluziile sale sunt secundare 
convingerii delirante şi lumii delirante în care el a intrat). Nu sunt nici fenomene de 
supraveghere, de manipulare din partea unor forţe străine. „Posedarea” sa nu este 


din partea unui diavol, a vreunui spirit supranatural; ci de către statutul unui 

personaj ideal de roman, inserat într-o lume ce funcționează după anumite reguli 
convenționale specifice universului narativ. Nu există greşeli de logică, de 
gramatică sau semantică, iar discursul său e deseori convingător. 

La fel ca întreg romanul. 

Peste secole, atunci când delirul va deveni o problemă a psihopatologiei 
clinice, aceste aspecte vor reapare în discuţie. Dar, articulate cu multe alte fațete 
ale patologiei psihotice şi lipsite de o aşa de evidentă articulație cu eroii de 
ficțiune. Lectura romanului Don Quijote şi problematica pe care o ridică rămâne 


însă exemplară. 


7.3. Convingerea într-o idee falsă a delirantului se referă, în esenţa ei, la 


o nouă identitate de personaj, cuprinsă într-un scenariu fictiv 


Cazul lui Don Quijote este unul aparte dar semnificativ pentru 
psihopatologie şi psihoantropologie. El ne prezintă delirul ca o convingere 
anormală a subiectului într-o condiție identitară fantastică, alta decât cea din viaţa 
cotidiană; identitate ce acum e aberantă, de tipul personajelor de legendă, de basm. 
Deci, într-o strânsă conexiune cu instanţa narativităţii mitico literare a culturii. 
Problematica delirului s-a dovedit însă a fi strâns corelată în toate variantele sale cu 
distorsionarea trăirilor, stărilor şi convingerilor identitare; care, se bazează pe o 
resimţire şi evidență nemijlocită. Iar aceste trăiri identitare, se articulează cu 
funcția lingvistic narativă a omului cultural, prin intermediul căreia el se poate 
transpune în rolurile pe care şi le asumă, în condiția de personaj. 

Clinica psihiatrică distinge între Tb. delirante sistematizate monotematice şi 
Tb. delirante paranoide, însoțite frecvent de halucinaţii şi sentimente de 
supraveghere; iar în schizofrenie, de dezorganizare şi simptome negative. În toate 
stările delirante subiectul trăieşte însă o transformare identitară, în direcția unui 
personaj dintr-un scenariu aparte, plasat marginal sau în afara parametrilor vieții 


cotidiene. 

Tematica delirurilor se anunţă încă din aria delrurilor monotematice, pe care 
Jaspers le considera ca „deliroide”, marginale psihozei. Subiectul este absorbit de 
convingeri - de nemodificat prin argumente — privitor la alunecarea sa într-o 
condiţie de om persecutat, înşelat, disprețuit, bolnav, dismorf;, sau iubit de 
personaje suspuse, capabil de performanţe deosebite etc. Aceste convingeri sunt 
precedate de preocupări tensionate privitoare la clarificarea stării sale identitare şi 
relaționale, stare ce apare subiectului drept problematică. El ajunge să se întrebe, 
în cadrul unor scenarii metareprezentaționale în care se autoproiectată ca personaj: 
„sunt eu oare  bolnav?..iubit?..înşelat?..persecutat? etc.. Iar treptat ajunge la un 
răspuns pozitiv. Cuprins de astfel de convingeri în roluri şi scenarii aparte care-l 
absorb, subiectul-personaj îşi va pierde deschiderea față de evenimente noi şi față 
de flexibilitatea raportărilor. 

Psihopatologia delirului a fost însă comentată mai ales cu privire la 
cazuistica pe care Jaspers o eticheta ca marcată de procesualitatea delirului primar. 
Acest proces constă în esenţa sa într-o patologie de depersonalizare/derealizare - de 
„trans-personalizare” - pe care subiectul o etichetează frecvent ca „vrăjire”. El 
resimte că identitatea sa se preschimbă global, că ceilalți şi lumea din jur se 
modifică devenind „ca în vis”, „ca la teatru”. Centrală devine convingerea 
absorbției sale într-un scenariu aparte, greu de înţeles, ca erou sau personaj cuprins 
în relaționări neobişnuite, într-o lume paralelă cu cea a vieţii cotidiene. Pe fondul 
unei dispoziţii care frecvent e anxioasă — dar poate fi şi tensionat iritabilă, 
depresivă sau expansiv euforică — el se resimte plasat în relaţii speciale nu doar cu 
persoanele obişnuite de contact; ci şi cu personaje publice, istorice, cu şefi de stat 
şi de organizaţii, cu mafia, masoneria, serviciile secrete, cu extratereștrii, spirite, 
diavol, Dumnezeu. Tematica este cel mai adesea paranoidă, de ostilitate, 
persecuție, gelozie, supraveghere, manipulare; dar poate fi şi de grandiozitate, 
relații cu spiritele sau divinitatea, invenţii, erotomanie, boală, vinovăţie, rejecție, 


negație, nimicnicie etc. Iar cauzalitatea ce operează în această nouă lume e similară 

cu cea din literatura fantastică. În plus, raportarea sa relaţională pe axa intim public 
e distorsionată, alteritatea având un acces direct la secretele şi intimitatea agenţiei 
sale. Pe scurt, subiectul apare acum ca un personaj cuprins într-un scenariu aberant, 
pe o scenă distinctă de cea pe care se derulează evenimentele vieţii cotidiene; 
trăind încadrarea sa în această lume şi aceste relaţionări cu evidenţă şi convingere. 
Astfel de scenarii delirante, pentru a fi cât de cât înţelese, se cer raportate şi 
la narativitatea culturală, care creionează cadrele şi scenele în care apar atât 
personajele politico istorice cât şi instituţiile publice sau secrete (de spionaj, 
mafiote, masonice etc.); şi, mai ales, extratereștrii, spiritele, diavolul şi Dumnezeu. 
Dar narativitatea e esențială şi pentru funcționarea şi existenţa cotidiană a oricărei 
persoane umane individuale.(Chenar 62). Ba mai mult, ea este esențială chiar 
pentru constituirea identităţii sale biografice. De-a lungul vieţii, fiecare om e 
cuprins continuu în comentariile narative şi în evocarea caracterizată făcută de alţi 
oameni. lar pe de altă parte, odată cu amintirile, reprezentările şi imaginările sale, 
subiectul însăşi poate produce naraţiuni privitoare la cele trăite. Biografule şi 
autobiografiile, mai succinte sau mai dezvoltate, însoțesc inevitabil viaţa fiecărui 
om, în corelaţiile sale permanente cu alți semeni; cu cei apropiaţi, cu cei oficiali. 
Clarificarea unor preocupări privitoare la starea sa relațională — sunt 
iubit..înşelat..persecutat? - se rezolvă tot pe traiectoria unor scenarii narative, 
derulate pe o scenă meta-reprezentaţională. În permanenţă orice subiect e cuprins 
într-un mănunchi de preocupări, corelate şi cu proiectele sale de viaţă; şi care sunt 
proiectate pe o instanță meta-reprezentațională, în scenarii a căror derulare el o 
întrevede cu o anumită probabilitate. Acest teritoriu meta-reprezentaţional se 
derulează în aria pe care tradiția psihologiei cunoașterii şi a narativității l-a 
etichetat ca imaginar - fantasia. Tot în acest plan meta-reprezentațional imaginativ 
sunt plasate scenariile colaborării sale cu ceilalţi; persoane ce pot fi rememorate şi 
reprezentate, inclusiv după ce au decedat. lar amintirea strămoşilor a jucat un rol 


deosebit în însăşi 

Chenar 63 
Lumea delirantă şi câmpul “narativ al personajelor” 
Reţele sociale efective narativitatea socio culturală 


personaje ale mitului divin 
vrăjitori, spirite,zei 


personaje istorice, politice 
persoanele ambianţei cotidiene 


orbita Subiectul ce cade pe orbita psihotiformă 
psihotiformă trăieşte într-o lume delirantă, în calitate de 
personaj, în interrelaţie cu alte personaje 
într-un scenariu fictiv, ce are propria sa 
spaţio-temporalitate şi cauzalitate în raport 
cu cea fizică 


În relaţie cu persoanele-personaje ale ambianţei cotidiene, subiectul trăieşte şi joacă în 
permanenţă, preconştient, roluri de copil, adult, soţ, părinte, elev, executor al unei profesii, şef 
de instituţie, subaltern, pensionar, cetățean ce respectă ordinea publică, rol de om vesel, 
supărat, furios, bolnav, suferind, persecutat, înşelat, etc. Toate aceste roluri sunt cuprinse în 
scenariile zilnice pe care orice persoană le trăieşte în cadrul vieţii sale de zi cu zi. 


constituirea colectivităţilor stabile de oameni. Strămoșul totemic, eroii fondatori şi 
civilizatorii, personajele din epopei şi legende, cei ai istoriei naționale, locale şi 
familiale, fac cu toţii parte din pânza de fond esenţială a reprezentărilor culturale a 
unei comunități umane. lar întreg acest eşafodaj de personaje se bazează pe 
narativitatea lingvistică, în calitatea de „entitățile fictive” pe care această 


narativitate o face posibilă. 

Abordarea evoluționist culturală a psihologiei şi psihopatologiei presupune 
perspectiva antropogenezei. Şi mai ales a perioadei lui homo sapiens, de când în 
urmă cu aprox. 70.000 de ani, el a început să se raporteze la entităţi supranaturale. 
Între care spiritele strămoşilor — totemici — se pare că au jucat un rol esenţial; 
alături, desigur, de alte spirite, cu referință la natură. Apoi, în societăţile agrare 
sedentare, raportarea ritualică, în vreme sărbătorilor, la lumea zeilor, a devenit o 
axă a vieţii sociale. Personajele supranaturale şi-au manifestat prezenţa în mijlocul 
oamenilor încă din vremea primelor. Legendele şi basmele le invocă de asemenea, 
inclusiv în prezent. 

Instanța personajelor se ridică, după cum ştim cu toţii, deasupra nivelului 
vieţii cotidiene, în planul narativităţii culturale şi a imaginarului. lar de vreme ce 
personajele rezultă din - şi susţin constant - narativitatea socio-culturală, această 
instanță a „câmpului personajelor” se instituie ca un strat ce urcă din subiect în 
cultură, - şi coboară din aceasta în el - ca o atmosferă pe care psihismul individual 
o respiră zi de zi. Sugerăm ca un astfel de „câmp narativ al personajelor” ar putea 
fi considerat şi ca mediul în care se prepară şi se încheagă scenariul convingerilor 
delirante, ce se desfăşoară după regulile narativităţii; şi care ajunge să înlocuiască 
scena vieţii cotidiene. Povestea lui Don Quijote se cere privită şi din această 


perspectivă. 
7.4. Delirurile monotematice, la limita dintre două lumi 


Când în sec.XIX a început să se dezvolte psihiatria clinică pe baza observării 
pacienţilor internați timp îndelungat în azile, pe lângă deja tradiționalii termeni de 
histerie, manie, melancolie, frenitis, demenţă, au început să fie folosiţi şi alţii noi. 
Între aceştia se cer menţionaţi cei de halucinație, delir şi paranoia, - alături de cel 
de psihoză introdus de Feuchtersleben în 1845; termeni care se vor impune ca 
centrali în noua specialitate medicală a psihiatriei. Expresia de delir (délire în 
franceză, delusion în engleză) a fost folosită sporadic în secolul luminilor pentru a 


indica o tulburare de judecată sau înţelegere care condiționează o neadaptare 

socială. Acum, odată cu adoptarea doctrinei celor trei facultăți ale psihismului 
uman (intelectivă, volitivă, emotivă), psihiatri au căutat identificarea unor stări 
psihopatologice specifice fiecărei dintre ele; iar delirul se potrivea pentru 
tulburarea intelectului. Descrierile tradiționale ale nebunilor erau pline de cazuri ce 
prezentau idei eronate, fantastice, absurde; dar acestea erau categorisite şi 
diagnosticate ca variante ale melancoliei sau maniei. Se stabilise chiar o diferenţă, 
care persista şi pe vremea lui Pinel la începutul sec.XIX: pentru melancolia cea 
inhibată se considerau caracteristice puţine astfel de teme, cu conţinut negativ şi 
persistând neschimbate mulți ani; pe când în expansiva manie, ideile aberante — 
delirurile deci — puteau fi multiple şi variabile în timp. Către mijlocul sec.XIX se 
considera însă că poate apare o formă specială de manie, monomania raţională, 
care ar fi o nebunie parțială, centrată pe o singură temă delirantă; şi că ea poate 
persista fără o deteriorare grosieră a judecății şi personalităţii. Cele mai importante 
elaborări nosologice în această direcţie s-au realizat timp de un secol în Franţa şi 


Germania. 


Principala temă a delirurilor monotematice care a fost comentată de la 
început, mai ales în Franța, se referă la persecuție (Lasègue, Délire de 
persecutions, 1852). Clinicienii s-au referit apoi la sistematicitatea şi cronicitatea 
acestei patologii delirante (Magnan, Le délire chronique à evolution 
sistematique, 1886); care se opunea „bufeurilor delirante” scurte, considerate a fi 
frecvente la persoane vulnerabile, abordate la acea vreme prin doctrina 
degenerescenţei. S-a mai subliniat faptul că astfel de deliruri pot apare în afara 
halucinaţiilor, bazate doar pe interpretări patologice (Serieux & Capgras, Le delire 
dinterpretation, 1909); sau pe un imaginar anormal (Dupre, Delir 
d'imagination, 1913). Preocupări similare s-au manifestat şi în Germania prin 
Grissinger (1845) şi Kahlbaum, care insistă în 1863 că în paranoia — adică în 
psihoza delirantă sistematizată de persecuție — personalitatea nu e deteriorată. 


Termenul de paranoia, utilizat în trecut rapsodic în psihopatologie, se impune acum 

tot mai mult, mai ales prin Mendel, (1883), ajungând să joace un important rol în 
sistematizarea nosologiei psihiatrice de către Kraepelin la cumpăna dintre sec.XIX 
şi XX. În ediţia a IV-a a Tratatului său din 1893, profesorul german distingea 
două forme de paranoia, înțeleasă ca patologie centrată pe delir : 1. Ca sistem 
delirant persistent cu personalitate intactă, şi; 2. Demenţa paranoidă, (ce va fi 
etichetată apoi ca Demenţă precoce, devenită ulterior schizofrenie paranoidă). În 
ediția a VI-a a Tratatului (1894) Kraepelin adaugă o variantă a paranoiei de 
involuție; iar în ediţia a VIII-a (1909-1915) introduce conceptul de parafrenie, 
pentru o patologie delirantă fantastică, încapsulată (cu „dublă contabilitate”) la 
vârsta a treia. 

Din istoria problemei face parte şi dezbaterea doctrinară introdusă de Jaspers 
(1911) în jurul delirului de gelozie; precum şi comentarea de către Kretschmer a 
„delirului de relație senzitivă”; dar aceste probleme se cer abordate separat. Până 
spre mijlocul sec.XX au mai fost descrise şi alte forme tematice de delir (e.g. cel 
erotoman sau sindromul Capgras) care se adaugă unei variate cazuistici delirante 
monotematice cu ideație diferită de cea de persecuție. După mijlocul sec.XX 
interesul clinicienilor pentru paranoia şi delirurile sistematizate a scăzut mult, ele 
fiind considerate rare în raport cu schizofrenia, tulburările dispoziţionale şi 
variantele psihotice ale acestora. În plus, însăşi sindromul delirant a ajuns să fie 
considerat tot mai diferențiat, ca tematică, mod de organizare, împletire cu alte 
sindroame psihopatologice şi manifestări clinice. După 1980 a reapărut însă 
interesul pentru această arie psihopatologică şi s-au organizat echipe de cercetare 
centrate pe Tulburarea Delrantă (Delusional Disorder — DD, e.g. echipa lui 
Freeman). Sistemele actuale de clasificare a tulburărilor psihotice menţin şi ele 
respectiva categorie nosologică, căreia 1 se acordă importanţă ceva mai mare în 
ICD 10-11 decât în DSM-S. Totuşi şi sistemul american acceptă diagnosticul de 
tulburare delirantă persistentă, cu durată de peste o lună, rareori însoțită de 


halucinaţii congruente şi cu o gândire nedeteriorată. Aşa cum deja s-a 

menţionat principalele teme sunt considerate a fi : persecuția, gelozia, 
erotomania, megalomania (invenţie) şi tematica corporală (dismorfofobie, 
delir dermatozic, hipocondria). 

În perioada dintre sec.XIX şi XX când s-a impus delirul monotematic 
paranoiac, tema principală era considerată persecuția. Kraepelin a propus inițial 
două variante: - Paranoia endogenă, cu delir sistematizat nehalucinator de 
persecuție, elaborat prin intuiţie şi interpretări aberante; şi : - Delirul (paranoiac) de 
revendicare ce avea ca punct de plecare o nedreptate reală, de mică amploare, 
suferită de subiect; şi de la care porneau acțiuni revendicative tot mai ample şi 
absurde, ce deseori ajungeau să implice şi sistemul judiciar. Jaspers, într-un studiu 
din 1911, a încercat să diferenţieze între delirul de gelozie ce se prezintă ca o 
dezvoltare prevalenţială, până la un punct comprehensibilă; şi delirul de gelozie 
propriu zis care are la bază un proces psihopatologic endogen. Problema 
transcenderii acestei limite a rămas şi în continuare o temă deschisă. Ea e însă 
importantă pentru a sublinia faptul că, delirul se referă la axul identitar al 
persoanei; de care subiectul e ataşat printr-o evidență primară, distinctă de 
argumentaţia pe care o poate oferi recursul la evidenţa percepţie şi raționamentelor. 
Dar ulterior, interesul pentru paranoia a scăzut. Totuşi, s-au cumulat descrieri ale 
unor deliruri sistematizate fără deteriorarea personalităţii, centrate pe variate teme. 
Încă din sec.XIX Morselli a adus în discuţie tematica corporală, comentând 
dismorfofobia; iar în 1934 Eckborn a descris delirul de infestaţie. Între cele Două 
Războaie Mondiale De Clerambault a comentat amplu delirul erotoman iar alţii s- 
au interesat de delirurile cu tematică megalomană, de invenţie, idealişti pasionali, 
inițiatori de noi religii etc. 

Vom începe comentariul tipurilor de tb.delirantă monotematică cu cele 
relaţionale care continuă paranoia lui Kraepelin. Se menţionează astfel şi în prezent 


deliranți revendicativi, cverulenţi, ce se consideră neîndreptăţiți şi îşi centrează 

existenţa pe o temă de revendicare. Pornind de la un fapt real minor, subiectul 


începe o „luptă pentru dreptate” ce implică reclamaţii. 


Chenar 64 
Orientarea preocupărilor în delirurile monotematic 


Spre propriul corp relaționare 
interior suprafaţa interpersonală 


identitatea şi valoarea sinelui 


hipocondrie' erotoman 
infestare gelozie 
(dermatozic) suspiciune 
(paranoia) i 


invenție 
bogăție 
descendență ilustră 


posesiune : odorant 


zoopatică  :(emanarea relație senzitivă 
demoniacă 'de mirosuri) 


substituirea 
familiei 
(Capgras) 


‘anorexie dismorfic---- 


De ex. un subiect ce se află în litigiu cu vecinul sau pentru câțiva metri pătrați de 
grădină din cauza unui gard construit — după părerea sa — incorect, fiind 
nemulțumit de decizia tribunalului local, face repetate recursuri la instanțele 
superioare, neoprindu-se nici la Tribunalul suprem. El intervine cu plângere la 
însăşi Preşedintele Republicii şi apoi dă în judecată chiar şi Curtea Supremă, la un 
Tribunal internațional, cheltuindu-şi toate economiile şi nemai ocupându-se de 


nimic altceva. Psihiatrul german Leonhard, care a scris o carte despre 

Personalităţi anormale în viaţă şi literatură, face referire la o altă variantă a 
acestui tip, pe care o descrie în nuvela sa Heinrich von Kleist, Michael Kalhaus. 
În aceasta e prezentata viaţa unui ţăran care, în urma unei nedreptăţi ce i-a fost 
făcută de un nobil, se dezlănţuie într-o răzbunare amplă ce implică şi o revoltă 
populară urmată de interminabile măceluri; lupta pentru dreptate depăşeşte acum 
orice limită rațională, pe parcursul acestei răscoale pe care Kalhaus o conduce, 
fixat pe tema sa de răzbunare. 

Variantele de paranoia revendicativă cu punct de plecare într-o nedreptate reală, ce 
conduce la o dezvoltare prevalenţială susţinută de o ideaţie supraevaluată şi care 
pot aluneca spre delir monotematic, apar de obicei la persoane particulare. În 
prezent cel mai des e invocată TP paranoidă din DSM-5. Dar se cer avute în vedere 
şi două tipuri tradiţionale, care până la un punct sunt opuse. Pe de o parte este 
paranoiacul orgolios şi megaloman descris de Genill Perrin; pe de altă parte 
senzitivul retentiv descris de Kretschmer.(Chenar 51). 

Ambele aceste variante au la bază suspiciunea care se înscrie într-un fond 
dispozițional anxios fobic. Dar, în conformitate cu sugestiile circumplexului 
interpersonal, se poate diferenţia între o variantă tipologică asertiv dominatoare, 
care preferă combativitatea luptei, ca în cazurile de „kampfparanoia”. Iar la alt pol, 
o variantă sumisivă anxioasă, ce e predispusă spre condiția de victimă agresată. 
Referinţa la fundalul personalistic care e constantă în aria delirurilor 
monotematice, subliniază importanţa în acest domeniu a unei particulare evidențe 
nemijlocite, diferită de cea care intervine pe direcția experienţială a percepției şi 
raționamentului. Fapt important, deoarece, cea de a doua variantă de paranoia a lui 
Kraepelin era una în care nu mai intervin evenimente care să nedreptăţească 
realmente subiectul. Persoana, care are o fire introvertită şi suspicioasă, dezvoltă 
progresiv idei de persecuție, prin intuiţie şi interpretare. Iar în cele din urmă ajunge 


la convingeri delirante, retrăgându-se tot mai mult social. Subiectul îşi păstrează 

însă integră personalitatea şi gândirea. Intermitent poate avea izbucniri agresive în 
familie sau societate. 

O altă temă delirantă ce implică suspiciunea este gelozia. Gelozia e şi ea o 
atitudine firească şi adaptativă identificată deja la antropoidele superioare; şi amplu 
răspândită la homo sapiens, datorită rolului ei important în menţinerea instituţiei 
familiei, Aspectul special al acestui caz este faptul că suspiciunea vizează acum o 
persoană din anturajul intim, care în mod firesc constituie baza depozitării 
secretelor personale. Gelozia e şi o stare afectivă pasională, perspectivă din care se 


poate menţiona, în marginea ei, erotomania. 

Tulburarea de personalitate din DSM-5, constituţia paranoiacă a lui Genil Perrin şi 
temperamentul senzitiv a lui Kretschmer 


T.P. paranoidă e caracterizată (în DSM-S) astfel: o permanentă neîncredere şi 
suspiciune față de alţii, astfel încât motivele lor sunt interpretate ca răuvoitoare; trăsăturile de 
personalitate ale suspiciunii se dezvoltă de la vârsta adultului tânăr şi persistă de-a lungul 
ciclurilor vieţii, în variate contexte. Ea e indicată prin patru sau mai multe manifestări ca: - 
suspectează fără suficientă bază că alții îl exploatează, îi fac rău sau îl înşeală; - e preocupat de 
îndoieli nejustificate privitor la loialitatea prietenilor şi a asociaţilor; - e reţinut în faptul de a 
se confesa altora din cauza unei frici neraţionale că informaţiile vor fi folosite răuvoitor 
împotriva sa; - acordă înţelesuri amenințătoare unor remarci sau evenimente benigne; - e 
deosebit de sensibil la insulte, injurii; - percepe atacuri la caracterul şi reputaţia sa care nu sunt 
evidente pentru alţii; - are repetate suspiciuni nejustificate privitor la fidelitatea partenerului de 
viaţă sau a celui sexual. 

Constituţia caracterială paranoidă descrisă în Franţa la începutul sec.XX de către Genil 
Perrin se caracterizează prin: orgoliu crescut cu supraestimarea sinelui, egocentrism, autofilie, 
lipsă de modestie. Predomină neîncrederea, gelozia, rezerva ostilă față de alții, 
susceptibilitatea. Gândirea e rigidă cu judecăţi selective ce conduc la interpretări incorecte. 
Subiectul e predispus la permanente conflicte, tensiuni şi izolare socială. Paranoicul descris de 
Genil — Perrin este hiperstenic, vindicativ, cverulent, revoltat. 

Tot în prima parte a sec.XX Kretschmer descrie temperamentul senzitiv. E vorba de 
persoane astenice, care e epuizează şi se inhibă repede; nu reuşesc să se exprimă si să descarce 
afectele negative ce le cumulează; ajung în permanenţa la insatisfacţii emoţionale şi sexuale 
datorită dificultăților de relaţionare; au constant sentimentul că nu pot obţine stima şi 
afecțiunea altora, trăiesc în permanenţă o stare de eşec subiectiv, ajungând neîncrezător în sine 
şi în alţii, prezintă continue ruinaţii şi sunt mereu suspicioşi. 

În DSM-5 gelozia psihopatologică apare ca o categorie plasată în spectrul 
tulburării obsesiv compulsive caracterizată fiind prin îndoială repetitivă privitoare 
la fidelitatea partenerului, însoțită de verificări compulsive. Dar ea e menţionată şi 
la delirurile monotematice. Această plasare s-ar explica prin aceea că sistemul 
american acceptă varianta TOC cu critică (insight) scăzută; sau chiar abolită, care 
poate evolua până la convingerea delirantă. Odată ce aceasta se constituie, 
verificările nu se mai plasează în prim plan, dată fiind convingerea fermă a 
subiectului. Care, pe această bază ia şi diverse decizii comportamentale. De ex. un 
bărbat care-şi suspectează soţia că întreţine relații intime cu şeful ei ierarhic din 
administraţia locală, incriminează apoi pe toţi bărbaţii din administraţia publică a 
localităţii astfel încât, după un an de suferinţa decide să se mute în alt oraş. Aici, nu 
după mult timp, intuiţia şi constatările sale îi indică faptul că soţia a început din 
nou să îl însele cu şeful ei direct; şi apoi şi cu ceilalţi bărbaţi de la serviciu. Când 
totul devine insuportabil, decide o nouă mutare. Ajuns în noul oraş şi scenariul 
repetându-se, se reuşeşte în sfârşit internarea la psihiatrie. Probele pe care le invocă 
gelosul patologic în alunecarea sa spre convingerea prevalenţială şi delirantă, se 
bazează mai puţin pe trăiri halucinatorii; ci, în mare măsură, pe reinterpretarea unor 
detalii perceptive scoase din context, uneori deformate ca iluzii. De exemplu faptul 
că partenera dansează sau discută cu un alt bărbat, faptul că zâmbeşte la o glumă a 
acestuia, că la reuniunile la care soţii merg întâlnesc aceeaşi persoană etc. Expresia 
feţei, unele comportamente sau formulări verbale, pot fi şi ele detaşate din context 


şi plasate în argumentația „coincidenţelor” anormale ce argumentează gelozia. 

Procesul e de aceeaşi natură ca în toate percepțiile hipersemnificate („salience”) 
din interpretările şi dispoziţia delirantă. Preocuparea tematică poate favoriza 
selecţia unor astfel de detalii şi hipersemnificarea lor. 

Uneori pot intra în joc şi iluzii perceptive (e.g. circulând cu maşina, gelosul 
vede o femeie intrând într-o casă şi, după talie şi îmbrăcăminte, o identifică cu 
certitudine ca fiind soția ce-şi vizitează acolo amantul). Căutarea unor astfel de 
probe se realizează uneori prin: - cercetarea lenjeriei intime a partenerei pentru a 
decela urme de spermă; - studierea detaliilor comportamentului sexual (e.g. a 
nivelului de performanţă sexuală); - atenţia la gustul alimentelor pentru a decela 
eventuala tentativă de otrăvire etc. Un capitol special constă în încercarea de a 
obține mărturisiri de la partener cu o insistență agresivă, uneori cu terorizare şi 
maltratare. Poate fi supravegheat telefonul, corespondenţa, deplasările; se pot 
înscena plecări dublate de spionaj; plasare în casă a unor sisteme de înregistrare, 


angajarea de detectivi. 

Gelozia şi erotomania ca trăiri anormale 


În piesa Poveste de iarnă Shakespeare ne prezintă un delor de gelozie instalat brusc, prin intuiţie 
patologică. Intriga e următoarea: în Sicilia unde rege e Leontes, se află în vizită prietenul său din 
copilărie, regele Boemiei, Polixene. Când se pregăteşte de plecare, Leontes îl roagă să rămână dar el 
refuză, acceptând în final la insistența soţiei acestuia Hermina. Brusc Leontes intuieşte o legătură între 
cei doi şi pune la cale cu sfetnicul său Camilius otrăvirea luiPolixene; Camilius i se destăinuie lui 
Polixene plecând cu acesta. 
Leontes îşi închide soţia pe care o acuză de adulter, refuză argumentația tuturor bazându-se doar pe 
convingerea sa intuitivă. În ziua judecății Hermina şi fiul săii mor, chiar când solii trimişi la Oracolul 
din Delfi dau citire răspunsului acestuia de nevinovăție. În final Leontes îşi recunoaşte greşeala. De 
fapt, Hermina îi solicitase lui Polixene să rămână doar la insistenţele soţului săii, care nu poate invoca 
nici un argument pentru eventuala infidelitate a soţiei, decât intuiţia sa bruscă. 

Gelozia patologică din Poveste de iarnă e complet diferită de cea la care ajunge generalul 
Othelo în piesa cu acelaşi nume. Acesta e un ostaş viteaz dar imatur afectiv şi neşlefuit d.p.d.lv. al 
relaţionării sociale. El se căsătoreşte cu Desdemona, fiica naivă a unui Senior din Veneţia, care-l 
admiră şi idealizează pentru poveştile sale din războaie. Jago, un ofiţer din Veneţia, om de societate 
abil, e profund nemulţumit că Othelo îşi alege ca locotent într-o misiune în Cipru pe superficialul dar 
frumosul Casio, şi nu pe el. De aceea pune la cale o răzbunare pe care o şi împărtăşeşte unei persoane 
apropiate. Ajuns în Cipru unde e şi perechea Desdemona, Othelo, precum şi Casio, aranjează situaţii în 
care acesta din urmă să intre în încurcătură, apoi îi sugerează Desdemonei să îi ia apărarea şi induce lui 
Othelo, treptat, îndoiala cu privire la fidelitatea soției. Persuasiunea sa continuă şi manevrarea 
insistentă a gândirii generalului, îl face pe acesta să îşi amplifice ideea prevalentă de gelozie, mai ales 
că Jago aranjează şi o “probă materială” (cu o batistă). Bine îndoctrinat de Iago, Othelo o strangulează 
pe Desdemona şi apoi se sinucide. În acest caz suntem, în faţa unei convingeri induse prin persuasiune 

Un rol îl pot juca şi imaginările pregnante, receptarea bârfelor, interpretarea 
comentariilor altora sub forma de aluzii. La fel ca în alte forme de delir 
monotematic, poate interveni şi reinterpretarea unor date din trecut, cărora gelosul 
le acordă o nouă semnificaţie în cadrul clarificănilor şi „iluminărilor” ce le trăieşte 
în prezent, pe drumul câştigării certitudinii delirante. Probele pe care le adună au 
însă doar o legătură relativă cu convingerea sa, care evoluează în paralel cu ele. 
Uneori, deşi convingerea e absolută, gelosul continuă strădania pentru a obţine 
„dovada absolută, irefutabilă” a infidelităţu. 

Ar fi de adăugat însă şi rolul pe care-l joacă în gelozie argumentele unor 
sfătuitori cu care gelosul acceptă să se consulte; şi care pot influenţa semnificativ 
interpretările şi afirmaţiile sale, chiar manipulându-l negativ (aşa cum se întâmplă 
în piesa lui Shakespeare „Othelo”). 

Dat fiind faptul că gelozia se poate manifesta pe întreg parcursul dintre reacția 
comprehensivă, preocuparea anxios obsesivă şi cea prevalenţial delirantă, ea fost 
mereu comentată în opere literare şi dramatice. De fapt literatura beletristică 
rămâne un important partener al analizei psihopatologice în aceasta arie. 

O altă temă delirantă relațională se referă la delirul erotoman, care constă în 
convingerea subiectului că o altă persoană, de sex opus şi cu o poziţie socială 
înaltă, s-a îndrăgostit de el, îl iubeşte din tot sufletul şi va face orice ca să ajungă 
împreună. Sunt avute în vedere de obicei persoane de sex opus, ce se află într-o 
poziţie socială mult mai înaltă decât subiectul; şi care,cel mai des, nici nu ştiu că 
devenit obiectul acestei preocupări. Tema delirantă erotomană poate fi schiţată, în 
continuitatea unei dezvoltări prevalențiale. Sau, inclusă într-un sistem delirant 
complex, eventual paranoid sau fantast. Subiectul poate elabora mintal — şi furniza 
altora — diverse argumente pentru comportamentul special al persoanei vizate. De 
ex. consideră că nu îi răspunde la apeluri „de ochii lumii”; iar când se întâlnesc pe 
stradă şi respectivul întoarce capul în altă parte, o face ca să nu roşească în public 


de atâta iubire. O bucătăreasă care e convinsă că medicul ginecolog care a asistat-o 

Chenar 67 
Tulburarea erotomană 


Erotomania, care a făcut obiectul unor studii speciale a lui Clerambault a fost şi ea deseori 
invocată în literatură. În cartea sa Amintiri din casa morţilor Dostoievski aminteşte de un sărman 
deținut condamnat la o teribilă bătaie cu nuiele care era convins că fiica comandantului lagărului este 
îndrăgostită nebuneşte de el şi îl va scăpa în ultima clipă. Şi care a fost cumplit de dezamăgit când i s-a 
aplicat pedeapsa. 

Shakespeare, în A douăsprezecea noapte, pune în scenă un caz de erotomanie, care se 


dezvoltă însă nu în manieră endogen delirantă, ci prin înscenarea unor cheflii ce vreau să râdă de 
infatuatul intendent al ducesei Olivia. Conspirând cu servitoarea, îi sugerează acestuia că stăpâna sa e 
îndrăgostită de el şi plăsmuiesc o scrisoare plină de tâlc a acesteia, pe care Malvolio o găseşte „ca din 
întâmplare”. Cu aceste argumente, intendentul se consideră îndreptăţit să se simtă adorat de stăpână şi 
se comportă ridicol, spre stupefacţia acesteia şi hazul conspiratorilor. După încheierea episodului, 
Malvolio ajunge victima altor înscenări. La fel ca în cazul lui Othelo, argumentarea convingerilor 
aberante e, în piesa lui Shakespeare, rezultatul intenţiei şi persuasiunii altora; şi nu a unui proces 
endogen de alunecare într-un scenariu cu rol aberant. 


la naştere e îndrăgostit de ea, afirmă cu nonşalanţă că va studia medicina pentru a 


fi demnă de partenerul său imaginar. 


Există apoi deliruri monotematice cu tematică corporală. În acestea, 
preocuparea anormală a subiectului e centrată asupra propriului corp, ca 
reprezentant al sinelui încorporat, a „persoanei corporale” (a corpului care „cu 
sunt”). O variantă tradițională se referă la Tb.dismorfic corporală, încadrată în 
DSM-5, la fel ca şi gelozia patologică, în spectrul TOC, datorită repetatelor 
verificări a detaliilor corporale considerate anormale, deformate. De fapt, sensul 
preocupărilor pacientului este condiţia sa de a fi urât, diform; fapt ce ar atrage 
privirea altora, o evaluare negativă şi respingere din partea celorlalți. Statutul şi 
rolul de om urât, respingător, neacceptabil, cuprins într-un scenariu de 
desconsiderare şi respingere, poate fi trăit obsesiv sau prevalent; dar şi cu o 


posibilă alunecare spre delir. În acest ultim caz, pacientul manifestă pretenţii 

absurde de intervenţie estetică; sau în comportament procesoman revendicativ faţă 
de chirurgii ce au „ratat” intervenţiile. 

Delirul dismorfofob este, desigur, unul centrat pe corporalitate; dar într-un 
sens în care corporalitatea este trăită ca suportul unei identități relaționale, de 
prezenţă şi afirmare socială. De aceea se mai cere reţinută componenta senzitiv 
relațională ce se manifestă intens în acest caz. Ea joacă un rol important şi în alte 
cazuri de trăire anormală a propriei corporalități, ca în anorexia mentală sau 
bulimia cu tendinţă la obezitate. 

Tot în această arie se plasează aşa zisul „delir senzitiv de odoraţie”, constând 
în convingerea subiectului că emană un miros neplăcut pe care alții îl percep, 
evitându-l; condiție urmată de încercări de mascare (prin parfumuri) şi de evitare 
socială. În toate aceste cazuri conduita de evitare se plasează în aceeaşi direcţie ca 
în anxietatea socială, scenariul fiind însă acum altfel argumentat. lar intensitatea 
manifestărilor atingând pragul delrului. 

În grupajul delirurilor somatice mai sunt menţionate şi teme care implică 
boala. Lăsând de o parte „delirul dermatozic” (Eckborn) ce constă în convingerea 
pacientului că sub piele circulă insecte sau alte organisme mici, la acest nivel se 
plasează tematica hipocondriacă. 

Preocuparea anormală faţă de o eventuală boală se poate manifesta, aşa cum 
deja s-a menționat, anxios fobic sau obsesiv — prevalent. Ea poate să capete însă şi 
o formulă delirantă, deseori pe un fundal depresiv, şi însoţită de ideație de 
vinovăţie. Subiectul poate formula convingerea: „Sunt bolnav de Ebola şi vinovat 
că am contaminat întreaga Europă”. Corelaţia preocupărilor hipocondriace cu 
depresia este tradiţională. 

În aria delirurilor somatice pot fi plasate şi acele cazuri în care pacientul 
ajunge să fie convins că în abdomenul său se află un vierme sau un şarpe — 
solicitând imperios să fie operat pentru a i se extrage. Această temă e una ce se 


plasează în avantcamera celei a posedării de către diavol. 

O posibilă temă delirantă monotematică este cea a convingerii într-o 
descendența particulară, părinţii naturali nefiind recunoscuţi ca atare. Subiectul 
consideră că aceştia au fost substituiți. Sau că alte persoane, cunoscute sau 
necunoscute, reprezintă părinții său reali. Uneori pacientul se angajează în căutări 
pentru a-şi afla părinţii. Sau, presupune că aceştia sunt anumite personaje publice 
pe care le cunoaşte vag din mass media. Delirul de descendență particulară indică 
evident o incertitudinea identitară. El aduce însă în prim plan şi tema delirantă a 
schimbării identităţii persoanelor percepute, deseori a celor familiare, fenomen 
etichetat uneori ca iluzie. 

S-au descris şi se descriu şi deliruri monotematice cu tematică de 
grandiozitate, de invenţie de ex. Aşa sunt cei ce sunt dedicați descoperirii unui 
perpetuum mobile, leacului cancerului, “esenței adevărului” etc. De ex.o persoană 
aflata în perioada pensionării, ajunge să se preocupe de prelungirea vieţii, fund 
apoi convins că a descoperit “visul de aur al omenirii, nemurirea”; motiv pentru 
care i se va acorda Premiul Nobel. El se hotărăşte să împartă câştigul de la trei din 
aceste premii, cu medicul sau psihiatru. La astfel de persoane dispoziţia afectivă e 
de obicei pozitivă, dar comportamentul nu are întotdeauna caracteristici hipomane. 
În acelaşi registru al delirurilor de grandiozitate sunt plasați şi idealiştii pasionali, 
ce se simt angajaţi într-o luptă pentru binele omenirii; şi care se dăruie cu 
generozitate păcii universale, planetei verde, dispariţiei cancerului şi suferințelor 
de pe pământ. Au fost descrise apoi persoane ce simt că au primit misiunea 
specială să reînnoiască spiritual omenirea, eventual propunând o nouă religie. 

În toate aceste cazuri, condiţia identitară se preschimbă evident, devenind 
una de excepţie, aspirată de o dăruire întru binele comunităţii. 

Delirurile monotematice, cu întreaga lor tatonare în marginea orbitei 
psihotiforme, se cer privite şi dincolo de nosologia psihiatrică, din perspectiva 
vieţii cotidiene. Preocuparea față de sănătate, față de atractivitatea aspectului 


corporal sau de eventuala infidelitate a partenerului, sunt trăiri fireşti pentru fiecare 

om; chiar dacă în viaţa de zi cu zi ele pot fi latente. Când sunt semne de boală, de 
obicei apare o uşoară reacţie anxios fobică adaptativă, ce îndrumă subiectul spre 
consult, diagnosticare şi tratament. Preocuparea față de posibilitatea de a fi bolnav 
se poate manifesta ca o părere trecătoare, ca o opinie mai persistentă, eventual 
repetitiv obsesivă, ca o credinţă pe cale de constituire; sau, în final, ca o convingere 
fermă într-o condiție aparte, pe care subiecul şi-o reprezintă constant, cu 
convingere; şi care acum î-l absoarbe prevalent, împiedecându-l de a mai acorda 
suficientă atenţie diverselor aspecte ale vieţii cotidiene. După acelaşi scenariu, 
persoana poate fi subjugată de convingeri în scenarii care-l precipită spre statutul şi 
rolul unui om înşelat, persecutat, iubit sau de om important pentru destinul 
comunități. 

Statutul şi rolul social de om persecutat, înşelat, bolnav etc. reprezintă, 
parțial, şi o condiţie suprapersonală, ce funcționează ca un model normativ de 
conduită interpersonal socială în cadrul comunităţilor. Tematica adiacentă acestora 
e implicată parțial şi în funcţionarea unor practici umane, ca cea medicală, 
juridică, administrativă, de orientare a relaționărilor pe diagrama intim/public etc. 
Dar astfel de condiţii sunt în acelaşi timp şi posibile preocupări problematice 
adaptative ale psihismului personal; latente, dar aflate la dispoziția subiectului, 
pentru a le actualiza la nevoie. La fel ca şi dispoziţia anxioasă, iritabilă, depresivă 
sau expansivă, cu care variatele preocupări de obicei se conjugă. Des-implicarea 
câte unei astfel de preocupări privitoare la un anumit statut şi rol social dintre cele 
menţionate, trecerea ei în față şi mai ales ajungerea ei - în calitate de convingere 
majoră într-o anumită rezolvare aberantă a scenariului - în prim planul intereselor 
şi preocupărilor subiectului, marchează o modificare a stării identitare a persoanei; 
care-şi pierde astfel flexibilitatea şi capacitatea de a se ancora firesc în prezent. 

Dacă delirul a fost definit ca o convingere absolută într-o idee falsă, 
delirurile monotematice ne arată mai clar în ce constă de fapt această idee. Ea nu se 


referă la stări de fapt exterioare constatabile — de exemplu că afară plouă când nu 

plouă — sau la adevăruri ştiinţifice, doctrine ideologice sau religioase. Atunci când 
un delirant e convins că a descoperit perpetuum mobile, nu un adevăr ştiinţific e în 
discuţie, ci condiţia sa excepţională de personaj creator. Tema delrului se referă 
întotdeauna la sinele subiectului, exprimând răspunsul aberant ce i se impune, la o 
preocupare privitoare la starea sa, la identitatea sa relațională, la valoarea şi poziția 
sa în lume. Poziţie şi statut de om bolnav, rejectat social, înşelat, prejudiciat, 
persecutat; sau de om ce a descoperit ceva nou şi semnificativ pentru alții. 
Convingeri ce susţin roluri sociale cuprinse în scenarii tematizabile, care-l absorb 
şi îl domină. lar alunecarea spre astfel de convingeri rezultă dintr-o transformare 
deficitară a resimţirii propriei identități; şi a proiectării sale pe o scenă 
autoreprezentativă. Temele, „ideile” ce ajung în prim planul delirurilor 
monotematice, derivă deci din problematizări existențiale de care subiectului „îi 
pasă”, care îl privesc în modul cel mai intim şi adânc; şi în raport cu care el poate 
dezvolta preocupări persistente, cuprinse în scenarii autoreprezentative; înainte de 
a se petrece mutația deficitar disfuncțională din planul identitar, prin cristalizarea 
convingerii patologice. Doar că acum, când ajunge în condiţia delirantă, el se 
transformă într-un personaj aberant ce alunecă spre o orbită metareprezentațională; 
a cărui poziţie îl domină, extrăngându-l din bogăția şi varietatea „prezentului trăit” 
în cadrul vieții de zi cu zi. 

Transpunerea în condiția de personaj o trăieşte, desigur, şi subiectul ce 
ajunge la convingeri megalomane sau micromane, în cazul episoadelor maniacale 
sau depresive. Caz în care el e „decontextualizat” în raport cu viaţa de zi cu zi, prin 
însăşi faptul că tulburările formale ale acestei patologii îl extrag din „prezenţa la 
prezentul structurat”, ierarhizat; şi îi proiectează autoevaluarea excentrică spre un 
viitor a toate posibil”; sau spre un trecut încremenit. Această „ieşire din prezent” se 
petrece însă în delirul monotematic printr-un alt procedeu. Şi anume, prin 
amplificarea exorbitantă a unei teme identitare devenită convingere absolută, ce 


absoarbe toate preocupările sale, ne mai lăsând loc altor preocupări şi proiecte sau 

angajării în situaţiile problematice curente. Asfel, el ajunge să fi proiectat într-un 


„prezent dilatat făra limite”. 


Chenar 68 
Temporalitatea delirului monotematic 
pSsudoprezent 
viitor 
diluat aberant 
trecut pe < 


Delirul monotematic extrage subiectul 
din sensibilitatea faţă de problemele 
situațiilor actuale; el nu se mai 
preocupă de trecut şi nu se mai 

Pi angajează în noi proiecte de rezolvare, 
preocupări de clarificat, fiind fascinat 
de o unică temă, ce-l absoarbe într-un 
pseudo prezent aberant într-o realitate 
cvasifictivă. 


7.5. Paranoidia, supravegherea şi manipularea 

Delirul monotematic, inclusiv cel paranoiac al persecutaților persecutori, ne 
mențin, până la un punct, între parametrii de relaționare ai subiectului cu lumea sa 
înconjurătoare umană, aşa cum e aceasta structurată în cadrul existenței cotidiene. 
Delirul paranoid, care se derulează într-o atmosferă anxios fobică fiind centrat pe 
teme de atitudine ostilă, ne mută însă pe o scenă şi într-un scenariu care e 
comparabil în esența sa cu narativitatea ficțiunilor, ce se desfăşoară în „câmpul 
personajelor”. Intrând în universul paranoid în calitate de personaj, subiectul simte 
că se confruntă atât cu alte persoane-personaj din ambianță; cât şi cu organizații, 
instituții şi instanțe sociale generale şi abstracte — aşa cum ar fi Securitatea 
Statului, CIA, masoneria mondială etc. Şi la fel cu personaje publice, istorice, 
legendare, sau cu ființe supranaturale. Desigur, persoanele din jur şi cele cunoscute 
nu sunt suprimate, mixtându-se cu cele publice, istorice sau fictive. Iar uneori ele 
chiar rămân în centrul conflictului delirant. Dar acum, toți eroii delirului apar 
pregnant în poziția de personaje ai unei lumi şi a unui scenariu predominant fictiv, 
a cărui conflict se derulează în jurul pacientului, transformat şi el în personaj. Şi 
implicând, pe lângă persecuție, supravegherea şi manipularea. Cum scria 


Grissinger încă în 1845 (după Berrios): 


“Pacientul se crede supravegheat de poliție, torturat prin electricitate 
de inamici secreți, amenințat de francmasoni, posedat de diavoli şi 
condamnat la torturi eterne”. 

Delirantul paranoid, pierzându-și articularea fireasca cu lumea existenţei sale 
cotidiene - în care funcționează o structură relațională bine articulată între viața 
intimă şi cea publică, (Chenar ) - se simte vulnerabil la accesul altora, a alterității, 
spre intimitatea sa. În consecință, are impresia că este continuu supravegheat, 
urmărit, ținut sub control de la distanța de către alții, manipulat de către instanțe 
xenopatice diverse. Căci doar astfel persecutatul se află efectiv “sub puterea 
celorlalţi”. În fragmentul citat mai sus după Grissinger sunt invocați ”inamici 


secreți, poliția, francmasoni” dar şi diavoli. De fapt pe acea vreme, la fel ca şi 

acum, în delirul paranoid intervencau, în conformitate cu tradiția, nu doar 
persoanele cunoscute şi instanțele umane accesibile; ci şi diverse ființe 
supranaturale, inclusiv Dumnezeu. De aceea, e necesar la acest nivel un scurt 
comentariu transcultural. 

Dimensiunea psihologică a individului uman nu poate fi comentată izolat, în 
afara imersiunii sale în inter-subiectivitate şi în lumea sa socio culturală, ce se 
dimensionează prin normativitatea şi discursivitatea prescripţiilor şi naraţiunilor 
publice. Lume din care tradiţional face parte şi instanţa mitico sacrală. lar omul 
tradițional era, în principiu, subordonat acesteia, în sensul acceptării controlului şi 
manipulării posibile din partea ființelor supranaturale. Posesiunea de spirite a făcut 
parte din această tradiţie şi a stat la baza medicinii şamanice. Cultura elenistică şi 
cea a începutului modernităţii Europei a acceptat deasemenea posibilitatea 
intervențiilor supranaturale, în marginea noilor doctrine ştiinţifice. În sec. XIX 
când raționalismul pozitivist s-a declarat oficial învingător - într-o Europă ce 
cultivă imaginea unei persoane libere ce se autodetermină - , credinţele tradiționale 
se mențineau totuşi; iar în perspectivă statistică erau probabil preponderente în 
populația generală, mai ales în zonele rurale. Ceea ce probabil e valabil şi în zilele 
noastre la scară mondială, dat fiind faptul că religiile şi obiceiurile tradiționale 
participă la păstrarea coeziunii comunităţilor. Monoteismul creştin ce stă la baza 
culturii Europei, are particularităţile sale în acest domeniu. Totuşi, şi el susţine o 
pletora de ființe supranaturale, pe care le-a moştenit din perioada afirmării sale 
împotriva Gnosticismului şi Maniheimului. lar prezența acestor personaje 
supranaturale se menţine în mediul cultural al credincioşilor. Mediu ce înconjoară 
umanitatea culturală; şi din care se împărtăşesc toţi noi născuţii. De aceea nu e de 
mirare că, în clinicile psihiatrice continuă să se întâlnească şi azi explicaţii ale 
sentimentului de control, transparenţă şi influenţă prin intervenția duhurilor, 
spiritelor, energiilor, diavolului şi a lui Dumnezeu. Alături de supravegherea 


realizată de poliţie, serviciile secrete, masonerie, mafie ş.a.m.d. 

Revenind la problematica delirului paranoid, în comentarea fiecărui caz se 
cere precizată tematica relațională a acestuia, modalitățile supravegherii şi 
identitatea alterităţii ostile. Tematica atitudinilor ostile poate îmbrăca diverse 
forme prin care pacientul simte că i se poate face rău: atac fizic asupra 
corporalităţii, rănire, îmbolnăvire, otrăvire, schingiuire, execuţie. Relele pot fi apoi 
şi morale: denigrare, atac la onoare sau la poziția socială, calomniere; sau atacuri 
asupra bunurilor, familie, pierderea libertăţii, ostracizare etc. Atmosfera 
dispozițională este predominent anxios fobică, în raporrt cu ostilitatea şi intervenţia 
agresivă a unor personaje şi entități suprapersonale din mediul socio-cultural, ce 
vizează ostil subiectul. Supravegherea xenopatică din paranoidie se exprimă şi ea 
variat: - priviri insistente şi semnificative (în cadrul sd.senzitiv de relaţie), urmărire 
directă sau prin intermediari, spionare, supravegherea intimităţii de la distanţă prin 
instrumente speciale sau prin mijloace supranaturale, transparenţa gândirii şi a 
intenţiilor intime. Se poate adăuga sentimentul intervenţiei asupra voinţei şi 
autocontrolului, cu influențare, manipulare ideo afectivă şi motorie de la distanţă. 
În sfârşit, inventarul aspectelor structurale ale delirului paranoid nu trebuie să 
ignore cine sunt persecutorii şi autorii supravegherii manipulative: rude, vecini, 
cunoştinţe, colegi de serviciu, şefi, persoane administrative sau politice, personaje 
publice ce ocupă diverse poziţii în ierarhia socio-culturală sau istorică, instituţii, 
organizaţii, asociaţii, diverse entități umane sau supranaturale. Prezenţa unor 
personaje fictive sau din mitologia religioasă pot juca şi ele un rol important în 
configurarea delirului. Analiza unui delir paranoid presupune deci cel puţin trei 


clase de fenomene. 


Acţiuni nocive care se Fenomene de supraveghere, | Cine sunt agenţii atitudinilor 
întreprind asupra pacientului control, manipulare şi acţiunilor xenopatice 

Atac asupra corpului, | Supraveghere prin privire (sd. | Rude, vecini, cunoştinţe, 
îmbolnăvire, otrăvire, | senzitiv de relație), urmărire, | colegi 
omorâre, prejudiciu moral, | spionaj, supravegherea 


Şefi, personaje socio politice, 


subminarea pozițiilor sociale, | intimității de la distanță (cu e CA 
culturale, istorice 


privare de libertate, atac | mijloace tehnice speciale); 
asupra averii, familiei manipularea de la distanţă, Instituţii, organizaţii 
controlul şi influențarea 
gândirii, intenţiilor, acţiunii | Personaje fictive, 
supranaturale, reprezentanți 
ai mitologiei religioase 


Psihopatologia psihotică delirantă paranoidă cuprinde de obicei, în grade 
diferite, şi alte simptome psihotice ca: halucinaţii, trăiri de derealizare, 
depersonalizare, transpersonalizare, dezorganizare, agitaţie, catatonie. Apoi, delirul 
paranoid se desfăşoară cel mai des printr-o dispoziţie afectivă anxios fobică; dar e 
posibilă şi concomitenţa unor stări depresiv iritabile sau de tip maniacal. Iar în 
paranoidia schizofrenă se poate manifesta şi o dispoziţie apato abulică. În prezentul 
paragraf atenția e concentrată însă asupra stării psihotice predominant delirant 
paranoidă, cu minime alte simptome psihotice. Deoarece delirul paranoid a fost 
comentat în ultimele decenii mai ales în corelație cu schizofrenia, se cere 
reamintită poziția iniţială a lui Bleuler când a introdus acest concept nosologic în 
clinica psihiatrică; ş anume, el considera că specifică pentru tulburarea schizofrenă 
e dezorganizarea psihică autistă, delirul fiind un fenomen psihopatologic secundar. 
În prezent această viziune e reactualizată şi dezvoltată. 

De aceea vom comenta delirul paranoid iniţial, cât mai distanțat de autism şi 
dezorganizare. Cât priveşte halucinaţiile, fenomenele de transparenţă-influenţă şi 
cele de depersonalizare-transpersonalizare, acestea vor fi abordate succesiv. 
Fenomenul supravegherii anormale face însă corp comun cu delirul paranoid, asă 
încât va fi abordat acum. 

Supravegherea paranoidă are un prim nivel, care menţine articulaţia cu 
relaţionarea interpersonală; şi care se exprimă prin sindromul de relație senzitivă. 

Acesta a fost descris de Kretschmer în 1919 ca o formă special de delir, corelat 
unei personalităţi senzitive (astenică, retentivă, neîncrezătoare în sine şi alţii, 
ruminativă chiar) care trăieşte evenimente ce induc devalorizare, ruşine. 
(Chenar,..). Se instalează impresia sau convingerea subiectului că este privit în 
mod special de către alţii: de vecini, la serviciu de colegi, pe stradă de către 


necunoscuţi. Toţi se uită la el cu interes, curiozitate şi subînţelesuri, făcându-şi 

Chenar 69 
Tematica delirantă paranoidă 


Tematica delirantă paranoidă este în esenţa sa relațională. Ea se referă la convingerea 
neargumentată şi absurdă că alţii — sau diverse entități de tip uman sau supranatural — 
intenţionează să facă sau i-au facut deja ceva rău subiectului; convingere ce e deseori însoțită 
de simptome de supraveghere şi control de la distanță. Punctul de plecare al reticenţei faţă de 
imixtiunea nocivă a alterității poate fi plasat la nivelul străpungerii limitelor propriului corp, 
prin „ceva” neperceptibil ce sta la baza simptomului de contaminare din TOC; dar acest nivel 
nu se pretează la tematizări. 

Persecuţia şi atitudinea ostilă necolaborativă din partea altora sunt aspecte fireşti ale 
vieţii cotidiene. lar pentru o existență adaptativă, subiectul trebuie să detecteze eficient, prin 
suspiciunea sa, astfel de situaţii; inclusiv intenţia altora la rejecţie sau înşelare. Persoanele cu 
TP paranoidă au un grad crescut al suspiciozităţii. În raport cu persecuția şi atitudinile ostile 
reale pot să se dezvolte reacții comprehensive normale sau anormale. Persecuţia este însă şi 
cea mai frecventă temă delirantă relatională. 

Tematica delirantă relaţională se mai referă şi la gelozie şi erotomanie, care sunt 
centrate pe relaţii interpersonale intime; precum şi la descendența ilustră, care implică familia. 
Convingerile delirante senzitive trimit spre o relaţionare tensionată cu persoane străine, 
centrată fiind pe sentimentul unei supravegheri speciale şi pe atitudini depreciatorii. Tematica 
propriu zisă de persecuție, se impune însă în relaţia persoanei cu un grup uman mai mare de 
oameni, de obicei instituţionalizat. Ea exprimă eşecul colaborării şi integrării relaționale, a 
acceptării sale ca membru al unei comunităţi. Asupra acestui aspect a atras atenţia psihologia 
evoluționistă, mai ales după ce cognitivismul a evidenţiat funcția adaptativă a mentalizării. E 
vorba de o capacitate psihocerebrală umană transmisă genetic, care în urma experienţei 
maturante din primii trei ani, permite subiectului să ghicească intenţiile unei persoane 
percepute situațional. Pornind de la această capacitate, oamenii pot elabora strategii de 
colaborare, de integrare sau reticenţă; deoarece, acum ei pot detecta eventuala intenţie de 
rejecţie sau înşelare a celorlaţi; şi îşi pot coordona acţiunile în cadrul grupelor ce acţionează în 
comun. lar cooperarea este esenţială pentru hrănire şi apărare; şi în general pentru 
supraviețuirea indivizilor şi colectivităților. Evoluţioniştii consideră că pentru hominizi şi 
pentru specia homo, excluderea din colaborarea cu grupul echivala cu moartea, individul 
neputând supravieţui de unul singur. Homo sapiens a moştenit şi cultivat această sensibilitate 
la rejecţie şi excludere, probabil de dinaintea perioadei sedentar agricole. Ulterior au 
intervenit, desigur, şi alte aspecte ale vieţii sociale specific umane, corelate practicilor 
instituționale şi ritualurilor religioase. Iar în fundal, practica războiului şi crima, omorârea în 
cadrul speciei; care e o noutate în biologie. Pe acest fundal psihismul uman a dezvoltat o 
deosebită sensibilitate față de rejecție şi atitudinea ostilă a grupului social şi a entităților 
instituţionale. 

Privind lucurile din perspectiva menţionată mai sus, tematica scenariului delirant 
paranoid nu se poate reduce la experiențe acumulate în perioada ontogenezei individuale. 
Desigur, pe parcursul biografiei, subiectul experimentează ostilitate, rejecţie, persecuție etc. 
Dar la fel cum capacitatea de mentalizare are o bază în maturarea unor structuri 
neurocognitive ale creierului social, sensibilitatea faţă de rejecţia şi ostilitatea socială, apare în 
primul rând ca o matrice neuropsihica adaptativă generică, de care subiectul dispune. Şi spre 
care psihismul individului ajunge să fie orientat, datorită particularităților speciale de 
deschidere spre experienţe ale creierului său. La fel cum el e deschis spre receptarea şi 
însuşirea limbajului şi a funcțiilor executive, a cooperării, a anxietăţii şi depresiei, a geloziei si 
dragostei. De fapt, e vorba de condiţionarea parţial cerebrală, a structurării ansamblului 
relaționărilor interpersonal sociale în cadrul cultural al narativității, normativităţii şi valorilor, 
a instanţei statutelor şi rolurilor sociale, a personajelor şi scenariilor narative, inclusiv cele 

semne din priviri şi zâmbete că se înţeleg între ei, coalizându-se; eventual, şi 
discută între ei nefavorabil despre subiect, îl batjocoresc, râd de el. Viziunea lui 
Kretschmer pleda, într-un fel, pentru o continuitate între: - Pe deoparte, 
preocuparea prevalentă a unei persoane vulnerabile ce a trăit o experienţă specifică 
de inferiorizare-ruşine, în direcția sentimentului de a fi suspus batjocurii publice; 
ceea ce conduce spre patologia patologia anxietăţii sociale.- Şi, pe de altă parte, 
delirul senzitiv relaţional propriuzis, care nu mai e corelat direct şi comprehensibil 
cu un eveniment trăit si are la baza trăirea centralității. Cazuistica sa se plasa la un 
pol opus față de cverulența expansivă a paranoiacului predispus spre luptă, ce 
constituia nucleul categoriei paranoia a lui Kraepelin. 

Delirul senzitiv de relație a lui Kretschmer (Sensitivebeziungswahn) nu s-a 
impus ca o formă aparte, bine individualizată de delir; ci, ca un sindrom ce se 
intersectează cu unele teme prevalente sau delirante relaţionale. El este prezent în 
preocupările corporale anormale, ca cele cu punct de plecare în tulburarea 
dismorfică şi în anorexia mentală; atât în varianta prevalențială cât şi in cea 
delirantă a acestora. În delirul paranoid, prezenţa temei senzitive de relaţie 
sugerează trei funcții: - cea de supraveghere; - cea de sancțiune negativă, 
dispreţuitoare, batjocoritoare; - funcţia de “centralitate”, constând în sentimentul 
subiectului că se află în iminenţa unui eveniment deosebit pentru el, motiv pentru 
care i se transmit mesaje. 

Sentimentul de a fi privit derivă evident dintr-o situaţie firească, deoarece în 
permanenţă oamenii se şi privesc reciproc, decelând astfel fiecare intenţiile 
celuilalt. Supravegherea vizuală face apoi parte din practicile educative familiale, 
ea fiind însă amplificată socio-cultural în diverse contexte educative sau de 
supraveghere. În cadrul trăirilor senzitiv relaţionale subiectul poate resimţişi faptul 
ca ceilalți îl comentează negativ, depreciator, bătându-şi joc de el sau complotând 


împotriva sa. Uneori el resimte halucinaţii funcţionale, cu punct de plecare în 

discuţii reale ale celorlalți, insuficient percepute. Alteori însă, halucinaţiile auditive 
sunt pregnante. 

În delirul paranoid pacientul are însă şi sentimentul că este urmărit de 
instanţe exterioare. Aceasta se realizează de persoane mai mult sau mai puţin 
cunoscute, de reprezentanți ai unor instituţii publice, organizaţii sau asociaţii — 
eventual oculte — sau de variate entități socio culturale. Urmărirea poate fi resimțită 
în continuitatea sindromului senzitiv de relaţie, ca fiind realizată prin privirile unor 
urmăritori ce se furişează pe stradă în spatele victimei; sau se deplasează pe urmele 
sale cu trăsuri, automobile sau alte mijloace de transport, inclusiv avioane şi 
sateliți. Eventual urmăritorii, organizaţi, se pot schimba între ei pentru 
continuitatea acţiunii. Căci acuma e vorba de o supraveghere continuă şi nu doar 
de o atenţie speciala conjuncturală, din partea vecinilor, colegilor de servici sau 
oamenilor întâlniți pe stradă. Sentimentul urmăririi se îndepărtează astfel de 
universul perceptiv, tinzând spre o convingere de supraveghere constantă, în care 
privirea propriu zisă e secundară. În cazul urmăririi resimţite ca supraveghere, 
trimiterile la datele perceptive pot fi minime. Suntem într-un plan în care 
convingerea,” evidența ideatică a (experienţei) trăirii”, predomină asupra "evidenţei 
perceptive”. Acest aspect se extinde asupra întregii zone simptomatice a 
transparenţei şi influenţei psihice. Totuşi, în măsura în care accentul se mută spre 
supravegherea continua a intimităţii, pacientul poate identifica elemente perceptive 
în preajma sa, care ar putea reprezenta suportul obținerii unor astfel de informaţii. 
Odată cu dezvoltarea în ultimul secol a tehnologiei comunicării la distanţă, 
paranoizii au ajuns să invoce camere de luat vederi, microfoane, TV-ul, 
calculatorul cipuri implantate în creier etc., ca suport tehnic prin care intimitatea le 
este supravegheată. 

O altă modalitate, tradițională de data aceasta, este cea a substituirii de 
persoane. Iluzia Sosia ar consta în convingerea că o persoană apropiată este 


substituită cu un spion; Iluzia Fregoli se referă la convingerea că un spion ia 

Chenar 70 Deliruri cu tematică paranoidă 


O femeie de 49 ani, muncitoare, văduvă, prezintă brusc (în câteva zile) convingeri 
delirante de urmărire şi senzitive de relaţie, însoţite de halucinaţii auditive simple şi apelative 
(“vecinii vorbesc despre mine că sunt prea slabă, oamenii din maşini se uită la mine”... vecinii bat 
în perete..răspândesc fire de păr prin casă”); încă 2 internări cu aceeaşi simptomatologie până în 
2005 

O femeie de 55 ani prezintă (1997) un delir cu tematică de urmărire, persecuție, 
supraveghere, halucinaţii auditive relaţionale (aude cum alţii îşi bat joc de ea”); încă 5 internări 
similare până în 2010. 

O femeie de 49 ani, căsătorită cu 4 copii dezvoltă brusc (1999) un delir cu tematică de 
persecuție, otrăvire prin interpretare („vecinii îi aduc o pungă cu ceva otravă”) idei de prejudiciu. 
În anii următori sunt repetate recidive cu delir de otrăvire/prejudiciu Și depresie/vinovăţie. Ajunge 
să problematizeze contactul contaminator cu diverse substanțe (detergenţi, săpunuri), dar nu 
dezvoltă o patologie obsesiv-compulsivă ci idei de vrajire din partea vecinilor care o persecută; 
ideile senzitiv-relaţionale Și depresia sunt constante la toate internările. 

O femeie de 44 ani, angajată, căsătorită cu 2 copii, debutează brusc (într-o săptămână) 
(2001) cu delir halucinator paranoid : „cineva” vrea să îi facă rău, toată lumea o vorbeşte de rău, 
se simte vrăjită; aude diverse zgomote care sunt semne ale vrăjilor; halucinaţii olfactive : simte 
miros de tămâie. 

O femeie debutează în 3 săptămâni cu delir de gelozie, persecuție, urmărire, supraveghere, 
otrăvire (familia e incriminată), vede o maşină albastră care sigur a venit pentru ea să o ducă 
undeva; se convertește la o sectă religioasă. În 2007 complexul paranoid halucinator reapare 

O femeie de 30 ani, muncitoare, căsătorită, debutează insidios (într-un an, 1997) cu delir 
cu tematică senzitivă de relaţie: colegele de serviciu o bârfesc, îşi fac semne, o urmăresc, vor să îi 
facă rău; dispoziţie anxioasă; recădere peste 1 an. 

O femeie de 48 ani, căsătorită, 1 copil, prezintă o patologie delirantă ce evoluează în 
decurs de aproximativ 2 ani, cu tratament ambulator iniţial şi apoi internare (1993). Ideaţia 
delirantă paranoidă relaţională, suspiciune, otrăvire, gelozie; halucinaţii gustative şi olfactive, 
depresie anxioasă (lentoare). Urmează tratament intermitent. 

O femeie de 30 ani, muncitoare, văduvă, după un eveniment de viață minor (2001) începe 
să se simtă persecutată, prejudiciată, urmărită pe stradă, privită şi comentată “pe stradă alţii râd de 
mine”, supravegheată acasă (“am impresia că în casă sunt microfoane şi că mi-e ascultat 
telefonul”); încă 3 internări cu aceeaşi simptomatologie până în 2013. 

O femeie de 42 ani, debutează brusc (1999) în două săptâmâni cu suspiciune, idei de 
urmărire şi persecuție, e convinsă că “cineva vrea să o drogheze şi îi pune ceva în mâncare, 
deoarece aceasta are “un gust deosebit”, “*duşmanii mă urmăresc să îmi facă rău”, are impresia că 
la TV prezentatoarea îi fixează ochii şi se uită ciudat la ea, crede că e posedată şi trebuie să se 
ducă la preot...aceleaşi idei sunt prezente la internările ulterioare: 2004, 2007 (“apa are un gust 
amar, mă uit atentă dacă cineva mă serveşte cu suc sau cafea ca să nu mă otrăvească, mă uit la 
degetele lor”...”cei din jur vor să-mi facă rău”, insomnii, anxietate. 

diverse înfățişări pentru a fi mereu în apropierea subiectului. Condiţia 
supravegherii continue are şi un punct de referinţă în normalitatea socio-culturală, 
prin spionaj. Puterea politică are nevoie de informaţii privitoare la statele rivale. 

Dar şi de cele privitoare la duşmanii interni; domeniu pe care statele 
totalitare l-au dezvoltat mult. Apoi, sistemul juridic are şi el nevoie de informații 
detaliate, pe care le obțin organele de anchetă, privitor la faptele pe care trebuie să 
le judece. 

În societatea modernă nevoia de a cunoaşte în detaliu anumite 
comportamente ale altora au resimţit-o şi particularii, care au început să-şi 
angajeze detectivi. Dar, mai mult decât atât, odată cu modernitatea, ordinea socială 
în ansamblul ei a început să se organizeze de aşa manieră, încât puterea politică 
statală centralizată să dispună în permanenţă de un fond cât mai amplu de date 
privitoare la situația cetățenilor. Supravegherea şi controlul social al individului a 
marcat — aşa cum analizează Foucault — cultura modernităţii Europei de după 
Renaştere, care a cultivat ordinea Raţiunii în epoca “luminilor” 

Statul, bazat pe forțele polițienești, stimulează acum pe toate căile ordonarea 
şi supravegherea continuă a cetăţenilor, în toate momentele şi locurile existenţei 
lor. Şcoala, internatele, locurile de muncă, clinicile medicale, noua variantă de 
pedepsire juridică prin închisoare, toate plasează cetățeanul, pe care-l are în vedere 
poliția de stat, în centrul unui focar de supervizare. Simbolul acestui sistem l-ar 
constitui “panopticum-ul” lui Bethan, ce constă într-un fel în închisoare în care 
indivizii stau în camere fără pereți despărțitori spre exterior şi în permanenţă 
luminate. Astfel încât oricine poate vedea, oricând, ce fac aceşti indivizi claustraţi, 
inclusiv în momentele intime ale existenţei lor. Tehnologia electronică a zilelor 
noastre a rafinat apoi enorm posibilitățile de supraveghere şi control de la distanță 
a cetăţenilor. 

Dacă facem o comparaţie cu ceea ce ştim despre viaţa de zi cu zi din Grecia 


antică, s-ar putea comenta faptul că în societatea modernă se dezvoltă condiții 

Chenar 71 


Normalitate şi patologie în controlul intimităţii 


decizie liberă 
în acţiune şi mărturisiri 


Instanţe supranaturale 
(Dumnezeu, diavolul) 


distanţe de relaționare intrapsihică şi în lumea socială 
curs jdeativ 


împărțăşire 


forțarea deciziei libere 
ameninţare, /tortură, şantaj 


patologia transparenţei şi influenţei 
E 
colapsarea diagramei intim public 


- Transparenţă : cunoaşterea de către străini a gândurilor intime prin intuire, ghicire, citire, 
răspândire (iradiere, difuzare, împrăştiere), sonorizare (în urma spațializării şi 
exteriorizării lor), supraveghere (supervizare îndeaproape) 

- Influență : asupra gândirii şi vorbirii : blocarea gândirii (g), retragerea g., inserţia, 
impunerea g., influențarea, dirijarea, contrafacerea g.; asupra deciziilor, inițierii 
acţiunilor, mişcărilor, a emoţiilor, a senzaţiilor corporale 

- Simptomele de prin rang Schneider pentru diagnosticul schizofreniei (SPRS) cuprins, pe 
lângă majoritatea simptomelor de transparenţă influenţă şi : halucinaţii auditive sub 
forma vocilor care-i comentează pe pacient sau a vocilor ce comentează gândurilor şi 
acţiunile sale şi delirul primar. 

culturale speciale pentru ca sentimentul de supraveghere să se infiltreze în 
conştiinţa tuturor indivizilor; iar condiția psihopatologică să îl aducă mai uşor în 
prim plan, la fel ca sentimentul de a fi privit. Condiţia supravegherii continue are şi 
un punct de referinţă în normalitatea socio-culturală, prin spionaj. Puterea politică 
are nevoie de informaţii privitoare la statele rivale. 

Modificări ale psihismului uman s-au produs deci în modernitate, nu doar 
prin dezvoltarea dimensiunii subiectiv reflexive a conştiinţei individuale. La 
periferia acesteia se insinuează acum şi sentimentul (vag în normalitate) al 
supravegherii şi examinării publice continue. Și, de asemenea, cel al posibilei 
coordonări şi manipulări sociale, suprapersonale. Asupra acesteia a atras atenţia de 
asemenea Culianu, analizând evoluţia magiei în Renaştere. Magia, ca şi vrăjitoria, 
operează, prin mijloace supranaturale, pentru a modifica stări de lucruri, atât în 
natură (de ex. în alchimie), cât şi în viaţa umană. 

În mod tradiţional vrăjitoria era creditată că poate interveni de la distanţă 
asupra sănătăţii şi dragostei indivizilor. În Renaştere, Giordano Bruno dezvoltă 
însă ideea influenţării la distanţa a unei mari mase de oameni, prin manipularea 
erosului, a legăturilor afective în general (De vinculum). Arta manipulării 
oamenilor era declarată de Bruno o ştiinţă. lar această ştiinţă s-a dezvoltat mult 
ulterior, nu doar prin propaganda iezuiţilor şi a emisarilor ideologiei oficiale din 
societăţile totalitare, ci şi prin mijloacele mass media actuale. 


Culianu scrie: 


“Magicianul se ocupă astăzi de relaţii publice, de propagandă, de prospectare 
a pieţei, de anchete sociologice, de publicitate, informaţie, de contra- 
informaţie şi dez-informaţie, de cenzură, de operaţii de spionaj şi chiar de 
criptografie”... 

Astfel de abordări istorico-culturale care descifrează psihosociologia omului 


contemporan, - om care-şi derulează existenţa dintre viaţa intimă şi cea publică în 


condiţiile unei permanente intervenţii de control şi manipulare suprapersonală a 

societăţii asupra intimităţii conştiinţei - sunt importante pentru a înţelege că, 
simptomatologia de supraveghere şi control din delirul paranoid, nu apare din 
nimic. De altfel, formula pe care o introduce modernitatea şi postmodernitatea se 
dezvoltă pe un fundal istorico cultural în care aceleaşi aspecte se derulau în cadrul 
relaţiei între om şi forţele supranaturale. 

Ar mai fi de adăugat faptul că, tematica paranoidă e una ce se desfăşoară în 
contextul unei dispoziţii anxios fobice. Fenomenul supravegherii şi controlului 
exprimă o distorsiune a spaţialităţii antropologice trăite, specifică - așa cum s-a 
comentat - patologiei anxioase. Acum e vorba însă de spaţiul interpersonal, cel al a 
distanțelor psihice faţă de alţii şi instituţii, care nu mai poate fi controlat şi stăpânit 
de subiect. Ceilalţi, „duşmanii”, au acces direct la zona de intimitate a pacientului, 
care nu-i mai poate ţine la distanță. Această perturbare a raportării pe axa intim 
public îşi atinge maxim în sd. de transparenţă/influenţă, în care străinii ajung să-i 
cunoască şi să-i manipuleze gândurile cele mai intime. Asupra acestei probleme se 


va reveni. 


7.6.Delirurile fantastice şi cele mitico religioase; delirul şi lumile 
ficționale multiple 

Delirul paranoid, inclusiv cel comentat în cadrul schizofreniei, se 
diferențiază în bună măsură de modelul sugerat prin romanul lui Cervantes, în care 
nobilul de ţară Quijano alunecă într-o nouă identitate, de cavaler rătăcitor — după 
modelul romanelor pe care le citise — trăind într-un univers de ficțiune, ce doar se 
intersectează cu cel al oamenilor din jurul său. Chiar dacă am evita cazuistica prea 
evident marcată de detaşarea autistă şi dezorganizarea ideo-verbală a paranoidiei 
schizofrene, fantasticul neverosimil a multor scenarii delirante întâlnite în clinicile 
psihiatrice ne îndepărtează totuşi, deseori de cursivitatea comprehensivă a 
beletristicii romaneşti. Dar privind astfel se ignoră dimensiunea mitico magică pe 


care o introduc în viaţa oamenilor normali poveştile, basmele, literatura de ficțiune 

şi, mai ales, miturile sacrale. În cele din urmă romanele, cu coerenţa celui scris de 
Cervantes, s-au impus doar în ultimele sute de ani şi şi-au formulat un ideal odată 
cu Bildungs-romanul german de la sfârşitul Iluminismului, calchiat după modelul 
unei biografii sistematice. Dar chiar şi genul romanului nu s-a menţinut decât 
parțial în jurul acestei scheme. Pe când basmele şi legendele impregnează oamenii, 
încă din copilărie şi adolescenţă, de mii şi mii de ani; şi continuă să funcţioneze şi 
în zilele noastre prin întreaga literatură şi filmologie science fiction. Se cere însă, 
mai ales, să nu se ignore miturile sacrale care sunt acceptate firesc de credinţa 
naturală a oamenilor. Oameni ce-şi desfăşoară viaţa de zi cu zi mergând la sfârşit 
de săptămână la biserică. Cazuistica delirată înregistrează şi astfel de convingeri. 
Deşi ele sunt mai reduse în perioada de sfârşit a modernităţii şi intrare în lumea 
postmodernă. 

Sistematica nosologică a psihiatriei pe care ne-a lăsat-o moştenire Kraepelin 
prin ultima ediție (a opta) a Tratatului său, avea în vedere pe lângă demenţa 
precoce (schizofrenie) şi paranoia (=delir monotematic sistematizat) încă un 
cadru nosologic delirant, cel al parafreniei. E vorba de un delir fantastic, 
confabulator şi uneori expansiv, delimitat şi încapsulat (cu „dublă contabilitate”) ce 
apare mai ales la persoanele în vârstă. Tot la începutul sec.XX Dupré a descris în 
Franţa un „delir de imaginaţie”.Deşi o astfel de cazuistică nu mai beneficiază în 
ultimul timp de o delimitare nosologică bine definită, ea nici nu a dispărut. Asupra 
ei ne atrage atenţia recent cazul Breivik, care a ajuns în dezbatere internaţională în 
2011, după crima impresionantă ce a produs-o. 


Breivik era convins că este liderul organizației Regilor Templieri şi prin 
aceasta considera că trebuie să fie pionierul războiului civil european. El urma să 
fie noul regent al Norvegiei fiind abilitat să decidă cine poate să trăiască şi să 
moară în ţara sa. În plus, era convins că are responsabilitatea să deporteze câteva 
sute de mii de musulmani în Africa şi opinia că există o impuritate rasială în 
Norvegia. De asemenea, lucra - desigur, de unul singur - la un plan pentru a 
îmbunătăţi fondul genetic etnic al Norvegiei. Bazat pe aceste convingeri, pe care le 
postează şi pe internet, el organizează metodic planul crimei pe care o execută pe o 
insulă unde se adunaseră tineri liberali. La examinările de evaluare psihiatrică 

forensică nu s-au constatat halucinaţii sau dezorganizare a gândirii. Totuşi, la 
prima expertiză delirul său a fost considerat bizar, folosirea cuvintelor cu alte 
semnificaţii în contexte noi au fost considerate neologisme, înregistrându-se şi 
răceala sa afectivă. Deşi pacientul se considera normal psihic, primu experţi au pus 
diagnosticul de schizofrenie paranoidă. 

Acest diagnostic îl absolvea însă de crimă. In urma protestelor generale s-a 
trecut la o nouă expertiză, fiind reexaminat săptămânal de mai multe ori. Treptat, el 
a început să reducă importanţa Regilor Templieri şi să admită că a exagerat rolul 
său. Al doilea diagnostic a fost de personalitate narcisistă şi pseudologie fantastică, 
fapt ce a permis condamnarea. 

Cazul Breivik, devenit de notorietate publică prin mass media, demonstrează 
că în psihopatologia delirului poate interveni şi în zilele noastre narativitatea 
arhetipală a miturilor şi legendelor. Diagnosticul de schizofrenie paranoidă, care s- 
a formulat iniţial în acest caz, nu era desigur cel corect. Dar exista la dispoziţia 
experților diagnosticul de 'Tb.delirantă persistentă din ICD-10 (cod F.22.0). 
Formularea diagnostică oficială finală este totuşi sugestivă; dar numai în 
perspectiva zonei în care delirul se agregă. Căci la fel cum se poate ajunge la 
condiția unei noi identități psihotice delirante pornind de la o personalitate 
suspicioasă, paranoidă, se poate ajunge la această condiție şi pornind de la o 
personalitate anormală narcisită. In cazul în care pacientul are un imaginar bogat, 
fantast, aşa cum avea Breivik, alunecarea sa în delir se poate agrega pe o identitate 
aberantă, ce comportă o acţiune extraordinară, care să-i salveze patria. Cu această 
ocazie se cere subliniată şi diferenţa esenţială dintre poziţionarea celui ce 
confabulează sau a pseudologului — care narează altora evenimente pe care el le 
centrează ca personaj extraordinar; şi delirantul parafren, care crede în această 
poziţionare şi acţionează în consecinţă, fără a acorda importanţă deosebită 
relaționării. Chiar dacă cazul aminteşte de formula DonQuijote transpusă într-un 
registru sumbru, cazul Breivik este de menţionat doar pentru ilustrarea variantelor. 


Un rol esenţial în degajarea dimensiunii specific antropologice pe care se ilustrează 


delirul, îl joacă însă tematica religioasă. 

Cazuistică 
Deliruri cu tematică religioasă; grandiozitate, identificare cu personaje divine 

O femeie de 28 ani, angajată, căsătorită, 1 copil, dezvoltă în 2 luni o stare maniacal delirantă : 
„e trimisa lui Dumnezeu pe pământ; acesta a înzestrat-o cu puteri deosebite, poate prevedea 
viitorul, fapt ce-l exemplifică cu viitoarele acţiuni ale conducătorilor ţării în relaţie cu 
preşedintele SUA, în diverse scenarii”. „Dumnezeu vorbeşte prin vocea mea şi acţionează prin 
mine”, se simte asemeni Fecioarei Maria.Urmează alte recăderi cu delir de grandiozitate dar şi 
episoade depresive. 

O femeie de 41 ani dezvoltă un tablou psihotic cu dezinhibiție maniacala şi delir de misiune 
divină: “E aleasa lui Dumnezeu de la care are misiunea să lupte cu diavolul”. Dumnezeu îi 
spune zilnic ce să facă; “Duhul Sfânt vorbeşte prin mine”. Dumnezeu a ales-o să fie un fel de 
proroc pentru că: “e curată, nu a minţit, nu a preacurvit şi are un semn pe dosul mâinii care 
indică locul unde a fost cuiul răstignirii lui lisus...” simte un gust amar de la pelinul dat lui 
lisus iar corpul îi miroase a tămâie”. Dumnezeu o protejează şi o influenţează, simte gânduri 
care nu sunt ale ei dar acestea sunt “gânduri date de Dumnezeu”,"i se citesc gândurile cu 
ajutorul lui Dumnezeu”. Se simte urmărită de oameni, căci oamenii sunt “diavoliţi”, îşi dă 
seama de aceasta căci “simte un fior de gheaţă în ceafă”. 

Un bărbat de 44 ani evoluează spre psihoză lent, în 2 ani, prezentând un delir de 
grandiozitate: simte că e trimisul lui Dumnezeu pe pământ, îl simte pe lisus în corpul lui şi are 
menirea de a salva omenirea de la dezastru, are puteri deosebite pe care le foloseşte spre binele 
oamenilor, este vizionar, tot ce gândeşte se şi întâmplă, de aceea evită să citească articole 
negative din presă sau să se gândească la acestea pentru a nu se produce noi crime şi 
nelegiuri..pe stradă lumea caută să îl atingă pentru a-i lua din energie, deoarece are puteri 
supranaturale, lumea îl urmăreşte pe stradă dar şi prin radio şi TV...când a trecut graniţa în altă 
ţară s-a declanşat o furtună” era un semn ceresc pentru a îl avertiza că nu e bine să părăsească 
ţara”....când priveşte luna sau Biblia, îl vede pe Dumnezeu, îngerii şi pe toți sfinţii. 

O tânără de 19 ani are un scurt episod maniacal, iar peste un an (1988) se internează pentru o 

dezinhibiţie maniacală însoțită de un delir mistic. Debutul episodului îl descrie astfel: “am 
început să mă simt puternică şi fericită, toate gândurile din trecut îmi veneau în 
minte...gândurile fugeau...mi le aduce cineva înapoi...numai gânduri bune...mi le planta în 
minte...erau producția Domnului Dumnezeu, care printr-unmesager, probabil un înger, le 
punea în mine...nu erau gândurile mele, mintea mea nu le putea aduce aşa rapid...vocea 
îngerului o auzeam în cap...Domnul îmi ştia şi toate gândurile căci El le ştie pe toate, oamenii 
ştiu doar o parte.... 
Episoade ulterioare se manifestă cu tablou depresiv, depersonalizare, trăiri senzitiv relaționale. 
Apar şi simptome de transparenţă şi influenţă ce nu se corelează direct cu Dumnezeu, baraj 
mental, sonorizarea gândirii “îmi aud gândurile cum îmi sună în cap”... cineva îmi 
influenţează acţiunile”; la un episod (2008) afirma totuşi că “trăieşte o intimitate cu Dumnezeu 
care i se dezvăluie şi îi vorbeşte”, episod în care e şi erotomană, considerând că o iubeşte un 
reporter TV. 

Tematica delirantă religioasă constă dintr-o convingere de apropiere şi familiaritate 
crescută cu personajele mitologiei sacrale. E vorba în creştinism de Dumnezeu, 
lisus Christos, Fecioara Maria, Sfântul Duh, diavolul. Evenimentele principale sunt 
patimile şi răstignirea lui lisus şi sfârşitul lumii; mai intervin prorocii, minunile. 
Diavolul reprezintă răul şi tentează omul să păcătuiască, uneori posedându-l. 
Posesiunea demoniacă implică sinele corporal şi e trăită deseori ca o dedublare a 
psihismului. Pacienţii cu tematică religioasă se simt apropiaţi şi familiari cu 
Dumnezeu, fapt ce exprimă o stare de grandiozitate. Episoadele pot fi marcate 
uneori de un sindrom maniacal, concomitent cu o tematică paranoidă. 
simptomatologia formală specifică maniei — în sens de dezinhibiţie biopsihică 
expansivă şi tahipsihie - poate să fie minoră. Cel mai des subiectul se simte alesul 
special a lui Dumnezeu, care-i încredințează personal misiunea de a lupta 
împotriva răului, a diavolului; şi de a salva omenirea. Odată cu aceasta, fiinţa 
supremă poate transmite pacientului şi alte capacități sau abilităţi lumeşti 
deosebite. Uneori el se simte intermediarul dintre Dumnezeu şi oameni, 
transmițând acestora mesajele divinității prin propria-i voce. Odată ce situația de 
familiaritate e astfel instituită, subiectul se simte protejat în mod special de 
Dumnezeu. El se identifică parţial cu acesta, mai ales cu lisus, în poziţia sa de 
răstignit; iar fenomenele de transparenţă influenţă capătă caracteristici speciale. 
Aspectul cel mai important ce se cere subliniat, e transformarea delirantului într-un 
personaj ce se plasează la acelaşi nivel, în aceeaşi lume fictivă şi supranaturală, în 
care ființează personajele mitului religios. 

Religia face desigur parte din viaţa de zi cu zi a oamenilor unei socio-culturi, 
un procent important dintre ei fiind credincioşii practicanți, în cadrul diverselor 
culte şi secte. Deşi sacralitatea se referă la un univers supranatural transcendent, 
societatea are instituţii şi practici oficiale ce se ocupă de cultul religios; şi personal 
care activează în cadrul acestor instituţii. Practicile religioase includ rugăciunea 


solitară şi colectivă, respectarea postului sărbătorilor religioase, eventual retragerea 

în solitudine monahală, studierea Bibliei şi meditații asupra înţelesului ei. Credinţa 
poate fi practicată sub forma obiceiurilor împărtășite de toţi; dar şi trăită sub forma 
rugăciunilor solitare. Ea poate fi ocazia unor trăiri speciale: a conversiunii, a 
iluminării, a revelării adevărurilor credinţei, a sentimentului de păcat şi a 
practicării penitenţei. Toate aceste aspecte pot avea şi variante psihopatologice, în 
contextul destructurării psihotice a psihismului. 

Specificul tematicii delirante religioase constă tocmai în faptul că subiectul 
se raportează acum nemijlocit la o instanță populată de personaje cu totul diferite 
de cele din aria vieţii sale cutumiere, intime sau publice; precum şi faţă de cele 
istorice sau narative, diferite de orice instituţii sau organizaţii ce ţin de lumea 
omenească. În plus, raportarea delirantă la divinitate nu e doar una la fiinţe 
supranaturale — ca eroii de basm, legendă sau extratereştri. Ci la o ființă unică şi a 
toate puternică; fapt ce marchează major “lumea delirantă” la care psihoticul 
participă în acest context. 

Transpunerea delirantului în realitatea supranaturală a scenariului mitico- 
sacral, în apropiere, familiaritate, şi interpătrundere cu personajele divine, indică 
tocmai faptul că “el se mută” în timpul delirului din realitatea cotidiană într-o altă 
realitate. Această transpunere se petrece concomitent cu menţinerea sa, totuşi, şi în 
cadrul relaționărilor din viaţa de zi cu zi, dominată de obicei de convingerea într-o 
persecuție paranoidă. Fapt pe care, în aceste condiţii îl poate interpreta ca acţiune a 
diavolului. Colapsarea delirantă a structurii identitare a subiectului îl mută deci în 
„câmpul narativ al personajelor”, pe orbita psihotiformă delirantă. El rămânând 
doar parțial, ca un om rătăcit şi pierdut, prin viaţa cotidiană în care locuia înainte. 

Subiectul ce trăieşte un delir cu tematică religioasă, fund de ex. convins că e 
fiul lui Dumnezeu şi are menirea să salveze omenirea învingând diavolul, se 
identifică deci cu un rol dintr-un scenariu fictiv, participând la o lume 
supranaturală. Pentru el această lume se intersectează constant cu lumea de zi cu zi 


a familiei, vecinilor, colegilor, trecătorilor de pe stradă; - la fel cum clădirea şi 

practica Bisericii se intersectează cu celelalte clădiri şi practici ale comunităţii sale. 
El poate resimţi că oamenii comunităţii in care trăieşte îi sunt acum ostili, îl privesc 
ciudat, îşi fac semne, îl urmăresc, vreau să-l otrăvească, le aude vocile 
comentându-l. 

Prin comparaţie cu rolul de personaj aparte cu care se identifică pacienţii cu 
delir religios, deliranţii paranoizi sau cu alte tematici , nu ne apar la prima vedere 
ca participând la un scenariu fictiv, supranatural. Totuşi, şi ei se mută de fapt în 
câmpul narativ al personajelor, dintr-o lume delirantă. Lume care, în măsura în 
care se ia în considerare un spectru destul de larg al psihozelor paranoide, diferă de 
cea a vieții cotidiene comunitare. Chiar pacienţii îşi autocaracterizează deseori 
starea spunând că se simt “ca vrăjiţi”. Într-o serie de deliruri, mai mult sau mai 
puţin bizare dar cu caracteristici narative, ei se raportează la personaje şi la 
instituţii despre care au cunoştinţă doar prin mass media sau informaţia culturală. 
Pot apare astfel “mafioţi”, “vrăjitori”, “extratereştri”. Dar chiar un episod delirant 
paranoid de gelozie sau erotoman obişnuit, în măsura în care se manifestă franc 
psihotic, mută pacientul din firescul vieţii de zi cu zi într-un “scenariu” aparte, 
narativ, în care el e proiectat într-un anumit “rol”, ca la teatru sau în romane. 
Scenariul, lumea şi personajele delirului, deşi nu se exprimă ca trăirile din vis, 
reiau modalitățile fireşti de relaționare cu lumea — dragostea, suspiciunea, 
neîncrederea, persecuția — într-o variantă schematică, neobişnuită; plasată “în 
marginea” sau “alăturea” de realitatea vieţii cotidiene. Adică, “ca şi cum” ar face 
parte dintr-o realitate de ficțiune. De aceea merită atenție recenta sugestie a 
specialistului în neuroştiințe Gallanger (2009) de interpretare a delirului din 
perspectiva “lumilor ficționale multiple”. Care, în mod obişnuit, se articulează, 
prin consensul narativității culturale, cu viaţa noastră cotidiană. Gallanger scrie: 


“Pe lângă lumea în care noi lucrăm, ne câştigăm salariul, ne socializăm, ne 
bucurăm de viaţa de familie.... mai sunt multiple alte realităţi care ne scot 
din realitatea de zi cu zi. De ex. dacă citesc un roman, merg la teatru sau la 
cinema sau sunt preocupat de un joc pe calculator, eu petrec câteva ore 

Realităţile (lumile) ce sunt la dispoziţia subiectului concret 


realitatea (lumea) sacrală 


scenariul mitic (istoria sfântă) cu 
personajele specifice 


| | 


realităţi ale “lumilor multiple” culturale 
şi personajele lor 


A 


biografie 


teatru literatura de fițţiune 
poveste ă film realităţi virtuale 


caldulator 


reţea socială intimă şi publică 


relaţii intersubiective intime 

intrând în diverse realități ce mi se deschid prin paginile cărții, prin scena 
teatrului sau prin ecranul de televizor...eu pot să mă identific cu unul sau mai 
multe din personajele din aceste diverse medii. În vis, sau in visul diurn sau 
în fantezie pot juca activ fund eu însumi, dar şi ca o variantă modificată a 
mea, diferită de cea zilnică...la fel....cu pot fi în lumea piesei, a filmului, a 
jocului şi apoi să mă întorc în lumea vieţii cotidiene...Pare perfect posibil ca 
cineva să poată intra în realitatea delirantă la fel cum intră în realitatea 
visului ori într-o realitate ficțională sau virtuală. La fel ca multiple alte 
realităţi unele realități delirante sunt mai mult sau mai puţin rupte de 
realitatea zilnică, incomensurabile cu legile normale ale raţiuni care 
guvernează lumea noastră cea de toate zilele. “ 


Dezvoltând ideea lui Gallanger, se poate sugera că delirul ar putea fi interpretat ca 
“alunecarea” sau “căderea” subiectului într-un rol schematic şi aberant dintr-un 
scenariu fictiv, derulat în planul unei meta-reprezentivităţi distorsionate, din care el 
nu se mai poate reîntoarce la condiţia de bază. Scenariu ce se desfăşoară în planul 
— pe scena — unei lumi cvasifictive, într-o instanță meta-reprezentaţională aparte. 
Identificându-se plin de convingere cu un astfel de personaj şi rol, el reacționează 
şi acționează după o logică specială, valabilă în aria, in lumea ficţiunii. Dar 
diferită de cea a vieţii curente. Ideea de “rol într-un scenariu fictiv” presupune 
acceptarea “lumilor multiple” ce fac parte constituentă firească din viaţa de zi cu zi 
a oamenilor. Ceea ce pare destul de firesc, având în vedere acceptarea consensuală 
şi naturală a existenţei instanţei divine şi a practicilor ce o invocă. lar această 
instanţă a lumilor multiple cu care suntem solidari în fiecare zi, se impune ca un 
câmp de proiecție narativ; ca scenă pe care, desfăşurările pe care le proiectăm sau 
le imaginăm pentru clarificarea problemelor noastre identitare, se articulează, fără 
importantă discontinuitate, cu scenariile ficționale ale „câmpului teoretic al 
personajelor” narative ale socio culturii. Şi aceasta pe diverse paliere, de la 
narativitate istorică, la cea a SF şi până la dimensiunea sacrală a acestora. În raport 
cu personajele mitico sacrale, cele ale narativității culturale — teatru, literatură, 


istorie, biografie — ne apar la prima vedere ca aflându-se într-o poziție intermediară 

față de realitatea fizico socială a vieţii cotidiene. Totuşi, nu trebuie ignorat că tot 
“lumea narativităţii” e cea care stă şi la baza mitologiei sacrale. 

Istoricul religiilor Mircea Eliade a etichetat mitul ca “o poveste sacră”, în 
care oamenii cred, plasând eroii săi într-o transcendenţă creatoare. El a analizat 
convingător că timpul în care se plasează omul ce participă la un ritual sacral este 
similar cu timpul ce-l petrece un om când citeşte un roman sau asistă la o piesă de 


teatru. 

Timpul mitic al narativităţii literare după Eliade 


Istoricul religiilor Mircea Eliade a subliniat consubstanţialitatea dintre literatura beletristică şi 
mitul religios, luând în considerare temporalitatea specifică acestora. El scrie: 

„leşirea din timp” realizată prin lectură — îndeosebi prin lectura romanelor — e ceea ce apropie 
cel mai mult funcţia literaturilor de cea a mitologiilor. Timpul pe care-l trăim citind un roman este, fără 
îndoială, acela pe care-l reintegrăm într-o societate tradițională, ascultând un mit. Dar şi într-un caz sau 
altul ieşim din timpul istoric şi personal şi ne cufundăm într-un timp fabulos, transistoric. Cititorul este 
pus în faţa unui timp străin, imaginar, al cărui ritm variază la infinit, căci fiecare povestire îşi are 
propriul ei timp, specific şi excesiv. Romanul are acces la timpul primordial al miturilor, dar, în măsura 
în care povesteşte o istorie verosimilă, romancierul invocă un timp în aparenţă istoric, dilatat sau 
condensat însă, un timp care dispune de toate libertăţile lumilor imaginare”. 


După Eliade, M., Aspecte ale mitului 


Acest timp al lecturii romanelor şi vizionării dramelor teatrale, ţine totuşi 
mai mult de realitatea profană, nefiind marcat de caracteristica de omnipotenţă, cu 
care sunt investite personajele din lumea sacrului. Dar atât eroii de roman cât şi 
cei ai mitului sacral, beneficiază de un fel de realitate specifică în lumea umană, 
prin câmpul narativ al personajelor. Existenţa situațională actuală, bazată în mare 
măsură pe nemijlocitul percepţiei şi acţiunii, se conjugă organic cu existenţa din 
plan narativ a subiectului, a cărui mediu de desfăşurare are alte reguli de 
interacțiune. Faptul se evidențiază mai ales odată cu simptomele de supraveghere 
şi influenţă de la distanţă, în producerea cărora intervin acum, în delir, instanţe ce 


fiinţează în aria narativităţii cultural teoretice precum: extratereştri şi vrăjitori, 

Chenar 75 
Cazuistică 
Deliruri cu caracteristici narative 


Un tânăr de 19 ani se internează (1996) în regim de urgenţă într-o stare de agitaţie 
delirantă: e convins că este o persoană importantă peste care a coborât Duhul Sfânt şi care va 
scăpa ţara de dezastru, lumea îl priveşte mai intens datorită importanţei sale; există o persoană 
în oraş, o vrăjitoare care îl supraveghează şi care îi cunoaşte gândurile şi poate să-i transmită 
gânduri. Apoi, tematica se centrează pe relația cu diavolul; de fapt, cu o armată de draci care e 
în strânsă legătură cu o vrăjitoare. Descrierile pacientului, deşi uneori cu marcate alunecări 
narative fabulatorii, se menţin de-a lungul anilor în acelaşi univers, cu aceleaşi personaje. 
Prezintă pseudohalucinaţii auditive imperative şi comentative: o voce de femeie îi comandă 
ce să facă; această voce a fost făcută prin vrăji şi introdusă în cap tot prin vrajă de către 
vrăjitoare care e în armata de draci şi care acum e în iad. Vocea comentează şi acţiunile 
pacientului, îl critică, îi vorbeşte urât pe cei din jur; uneori o poate controla şi când îi spune 
„taci voce” aceasta se opreşte;în urmă cu un timp vocile i-au ordonat să-l lovească pe tatăl lui 
asigurându-l că nu va păţi nimic, el l-a lovit şi a fost internat în spital. De atunci i se 
împotriveşte când îi comandă ceva. 

A fost într-un război cu armata de diavoli încă din copilărie, diavolii îi întindeau tot 
felul de capcane, în timpul războiului dracii controlau pământul; lui i-au dat injecții letale, 
prin intermediul medicului psihiatru care era controlat de draci, dar el a câştigat războiul, 
satana i-a răspândit pe draci în deşert, dar a mai rămas un drac pe pământ care îi tot întinde 
capcane şi îl urmăreşte; a apărut şi la TV şi i-a spus pacientului „biserica e spital”.El e o 
persoană importantă, nu ştie dacă Împărat sau Comandant, dar este protejat de Dumnezeu ori 
de Biblie. E o persoană importantă deoarece Împăratul a însărcinat-o pe mama lui aşa cum a 
fost însărcinată Fecioara Maria şi astfel s-a născut el; iar peste 10-20 ani, Împăratul va trimite 


o navă să plece acasă, în Impărăţie sau Paradis, nu ştie exact. 


Un bărbat de 27 ani, necăsătorit, fără ocupaţie, în 2012 (25 ani), primăvara, în câteva 
săptămâni simte o schimbare, că se transformă într-un duh, e în centrul atenţiei acasă şi pe 
stradă. Se întâmplă evenimente deosebite: mama îi sărută mâinile; bătând din palme el 
aprinde luminile în oraş; totul se precizează la un moment dat: simte cum bate vântul în oraş 
şi odată cu vântul „a venit credinţa”; era credincios dar la intrarea într-o biserică s-a deschis 
uşa singură, simte o cruce pe frunte, a auzit voci care au zis „acesta e fiul lui Isus Cristos”; 
unele voci erau cunoscute, dar erau ale Mafiei Ruseşti, se simte urmărit de „celebrii anonimi”, 
simte că are puteri deosebite, să spele creierul şi sângele altora; opreşte oamenii pe stradă 
vorbindu-le despre Dumnezeu şi credinţă. La un consult psihiatric simte că are un personaj 
mic şi alb în burtă cu care psihiatrul discută; medicul îl omoară şi îl învie; urmează tratament 
ambulator. 

Peste un an (2013) simte şerpi care umblă pe el şi intră în el, erau doi şerpi principali, 
a intervenit şi o „văduvă neagră” care în interpretarea sa e „un şarpe pe liniile de tren CFR, 
care se urcă pe el şi umblă în organele interne”; auzea cum vorbesc nişte voci, care traduceau 
ce vorbea Mafia; se simte urmărit — o nouă internare în spital. 

În 2014 se internează pentru: agitaţie, halucinaţii vizuale şi auditive: personajul ce 
intervine halucinator este Vlad Tepeş (pe care îl descrie fizic amănunţit), e în corelaţie cu 
Mafia, îl muşcă (simte o pişcătură la nivelul inimii), şi îi dă sânge de la el, aşa că are sânge 
regal. Vlad Tepes îl consideră ca şi pe copilul lui, îl trage în ţeapă, îi dă să bea sângele lui 
însuşi şi îl învie, vine de 7-8 ori pe zi la el, vorbeşte cu „cei doi oameni care sunt în el (unul în 
burtă altul în piept)”, sfârşitul lumii va veni în 2093, a fost la el şi Isus Cristos; s-ar părea că 
părinţii lui nu sunt adevăraţi, că probabil se trage din Mafia rusească, este copilul lui Stalin şi 
a lui Vlad Tepeş. 

duhuri, şi voci ce pot dirija şi manipula subiectul din mijlocul unei atmosfere 
particulare. Deliranţii din zilele noastre evoluează rar după modelul lui Don 
Quijote. Dar convingerea că sunt persecutați de organizaţii malefice internaţionale 
se manifesta alături de manipularea lor prin energii şi entități astrale, biocâmpuri şi 


diavoli; precum şi de misiunile ce le poate căpăta direct de la Dumnezeu. 


7.7. Tulburările funcțiilor neurocognitive în delir, perspectiva 
fenomenologică şi cea evoluționist culturală a psihismului uman. 

Psihopatologia cognitivistă din ultimele decenii a studiat modalități de 
perturbare a procesării informațiilor şi raționamentului — ale inferenței raționale — 
în cazul delirului. Aceste studii au fost făcute pe o cazuistică amplă, vag 
selecționată, nerezumându-se la delirul monotematic; ci incluzând şi cazuri în care 
sunt prezente şi alte simptome psihotice majore (e.g. halucinații, depersonalizare, 
transparență-influență şi dezorganizare). Principalul deficit astfel studiat şi 
constatat se referă la receptarea informațiilor evenimențiale şi derularea 
raționamentului. ignorând însă diferența dintre evidența perceptivă şi funcția 
“evidenţei intuitive în raport cu fundalul identitar”, care în patologia delirantă trece 
printr-o metamorfozare deficitar disfuncțională. Şi apoi, se ignoră faptul că 
raționamentul ce duce la convingerea delirantă se desfăşoară într-un context mental 
aparte, pe fundalul — sau pe suportul, textura, pe scena - unei “lumi delirante”, care 
e diferită structural global, inclusiv în spațio temporalitatea şi cauzalitatea ei, atât 
de lumea vieții cotidiene cât şi de universul visului. Principalele constatări 
cognitiviste sunt: 
- Teoria bottom-up (Mahler) care pune accentul pe un prim moment al 
unei«experiențe anormale ». Aceasta a fost considerată o perturbare (organică) la 
nivel perceptiv. Raționamentul se păstrează normal dar subiectul se vede în fața 
unei situații perceptive stranii (nefamiliaritate, iluzie, halucinație) pe care nu o 
poate explica. La fel ca un om de ştiinţă el raționează pentru a da o explicație 


situației ciudate pe care o întâlneşte, concluzia sa fiind ideea delirantă. Această 

teorie a devenit mai complexă ulterior, admiţându-se ca eveniment primar şi alte 
experiențe anormale : de tip afectiv, depersonalizat, halucinator sau a senzaţiilor 
anormale. Astfel, dincolo de iluzu şi halucinaţii, „percepția suprasemnificantă 
anormală a unor detalii” - fenomenul „salience” comentat de Kapur — ar face parte, 
până la un punct, din această clasă de fenomene. Dar, distorsiunea psihismului din 
hipersemnificarea detaliilor este una de ordin global, ea putând interfera de la 
început cu cea care condiționează evidența convingerii delirante, odată cu 
„căderea” deficitar disfuncţională a psihismului pe „orbita delirantă”. Apoi, dacă 
se acceptă ca experienţă anormală un fenomen din seria simptomelor de 
transparenţă/influență aşa cum ar fi controlul gândirii (Gallanger, 2004), se face 
trimitere la o ală categorie de trăiri experiențiale decât cea a percepţiilor exterioare. 
Iar distorsiunea „autopercepţiei” şi a trăirilor din cadrul relaţionărilor intime, fac 
parte dintr-un registru psihologic aparte, specific. 

- Teoria top-down, pune accentul pe tulburări în derularea raționamentului. 
Se comentează astfel « saltul la concluzie » (,, jump to conclusion „). Acesta se 
referă la concluzionarea scurtcircuitată, pe baza unor informaţii puţine, fără a 
cuprinde toate trimiterile şi implicaţiile care rațional ar fi fost necesare unei gândiri 
întemeiate pe procese probabiliste. Doctrina a fost dezvoltată mai ales de Bentall, 
Garety şi Freeman, implicând stima de sine şi distincţia între « bad me » şi « poor 
me ». În conformitate cu teoria constructelor sociale, subiectul atribuie cuiva 
cauzarea fenomenelor exterioare şi interioare pe care le trăieşte. Astfel, starea sa 
negativă o poate atribui altora - poor me - sau lui însuşi - bad me -. Oscilaţiile 
negative ale stimei de sine ar conduce la tendinţa de menajare a acesteia prin 
atribuirea către alţii, în manieră paranoidă, a cauzării stării sale neadecvate. 
Această teorie conţine sugestii interesante, deoarece inferența rațională intervine 
atât în prelucrarea informaţiilor perceptive exteriore cât şi în procesarea celor de 
relaţionare intimă sau a celor autoevaluative. Dar trimiterea spre autoevaluarea 


identitară distorsionată din delir nu e de loc una simplă. Problema ce se pune la 

acest nivel e şi cea a funcţionării distorsionate a intuițiilor reflexiv identitare 
primare; şi alături de acestea a dispoziţiilor autoevaluative, fie ele în direcție 
maniacală, depresivă sau anxios fobică. Afectarea procesului de raționament s-ar 
cere comentată în delir împreună cu aberaţia poziţionărilor dispoziţionale 
identitare, a  auto-evaluărilor identitar-relaţionale şi a distorsiuni „scenei 
metareprezentaţionale” pe care scenariul identitar se proiectează. 

- O altă piesă în « puzzle-ul » interpretării delrului prin prisma tulburărilor 
neurocognitive este insuficienta respingere a ipotezelor false. Se consideră că 
acestea se produc constant în cursul raționării normale, dar ele nu persistă, fund 
respinse până la urmă de un proces critic, care are conexiune cu cortexul prefrontal 
drept (Davies, 2009). Acest deficit atrage atenţia şi el asupra reducerii 
complexităţii prelucrării informative în delir; dar nu configurează mai precis 
domeniul specific al tulburării din acest caz. 

Ansamblul acestor teorii pot fi articulate într-un model comprehensiv, aşa 
cum face Freeman (2008), care integrează în el şi dispoziţia anxios fobică a 
sentimentului de ameninţare ; precum şi cumulul unor evenimente stresante 
biografice. Modelul poate fi sugestiv, de exemplu pentru înţelegerea continuumului 
paranoid. Dar el nu răspunde la problema de fond a deficitului disfuncţional 
specific delirului, care are în vedere perturbarea însăşi a nivelului autoreflexiv 
bazal al zonei identitare. Căci acesta e cel ce intervine în primă instanţă în căderea 
subiectului pe „orbita psihotiformă”; şi mutarea sa într-o lume delirantă, în 
condiţia de personaj aberant. De aceea însăşi neurocognitiviştii — precum Gallanger 
— au simţit nevoia trimiterii spre abordări fenomenologico culturale. Dar astfel de 
trimiteri au nevoie şi de o susținere psiho-fenomenologică. 

Când a comentat tema delirului primar, Jaspers a invocat intervenţia în acest 
proces a unei depersonalizări speciale, prin care subiectul resimte că îşi pierde 
identitatea, transformându-se în direcția unei noi identități, aberante. Această 


trimitere spre problematica receptării şi autoreprezentării identitare, pretinde o 

investigare cât mai detailiată, în direcția fenomenologiei acesteia în normalitate. 
Neofenomenologia ultimelor decenii a aprofundat modalităţile experenţiale ale 
sinelui identitar intențional-reflexiv şi "încorporat”, care se desfăşoară diferit în 
direcţia prelucrării informaţiilor exterioare, în raport cu receptarea experienţelor şi 
trăirilor autoreferenţiale. Subiectul identitar îşi resimte propriile trăiri ca fiindu-i 
familiare, ca aparţinându-i (ownership), şi ca generate din sine însuşi (agenție), 
aflate sub un autocontrol primar. Acest aspect autoreferenţial de centralitate e 
susținut şi de resimţirea de tip perceptiv aparte a propriului corp. Fapt ce mediază 
de altfel şi accesul intersubiectiv la mintea altuia, odată cu perceperea situaţională 
a corporalităţii altuia (idee ce a fost dezvoltată fenomenologic în filosofie, de către 
Husserl şi Marleau-Ponty). Sindromul de depersonalizare/derealizare începe prin 
sentimentul de ne-familiaritate a subiectului cu sine însuşi, a pierderii propriei 
identități, a ne-apartenenţei la sine a propriilor trăiri, a detaşării de propria 
corporalitate şi de lume. Dar în cadrul procesului delirului primar, această trăire de 
nefamiliaritate e continuată printr-un sentiment de globală metamorfoză identitară 
şi mundană: „eu mă schimb.. nu mă mai recunosc în oglindă...lumea se 
schimbă...etc.”; care conduce în cele din urmă la convingerea delirantă. În această 
perspectivă, se cere reanalizată mai detaliat, fenomenologic - dar şi neuro-cognitiv 
- diferenţa dintre trăirile orientate perceptiv spre exterior; şi cele orientate spre 
resimţirea identităţii cu sine. Ultimele incluzând în mare măsură şi pe cele afectiv 
dispoziționale. 

Resimţirea bazală a identităţii cu sine şi configurarea acesteia prin 
diferențiere de alteritate, nu poate fi înţeleasă doar ca o consecinţă concluzivă a 
unor experienţe de viață; deşi ea se diferenţiază şi se relevă în cadrul acestora. Ci 
ea se bazează şi pe o intuiție nemijlocită, bazală. (Raportarea identitar-reflexivă la 
sine e în esenţa sa una ontologic-tautologică, “eu = eu”, ea fiind definitorie pentru 
orice organism individual bio-psiho-antropologic, ca un dat fundamental, ce-l 


determină cvasi-axiomatic; în conjuncție cu o raportare diacron circumstanţială la 

alteritate). Când la 3-4 ani procesul de mentalizare conturează subiectului 
sentimentul originării în sine a propriilor gânduri, intenţii şi acte - concomitent cu 
perceperea altor persoane ca fiinţe capabile de a avea o minte similara cu a sa - în 
subiect se conturează un ax psihic identitar; pe care experienţele de viaţă îl vor 
matura, diferenția şi complexifica ulterior. Acceptându-se condiţia definitorie 
intențional reflexivă a sinelui identitar, neuro cognitiviştii nu au încetat să 
cerceteze însăşi structurile neuronale ce stau la baza resimţirii apartenenţei la sine a 
trăirilor; şi a originării în sine a agenției. lar aceste zone de resimţire identitară, 
sunt învăluite de sintetizarea centralizată a autoreprezentării psiho-cerebrale a 
propriei corporalități, delimitată prin “schema corporală”. Pentru ca, în sfârşit, 
depozitul mnestic autoreferențial - marcat de tonalități emotiv afective - să 
contureze o schiţă a sinelui identitar, în însăși interiorul "aparatului operațional al 
encefalului”; plasat in centrul corporalităţii identitare a persoanei. O astfel de 
schema a bazelor psiho-neurologice a structurilor identitare e, pentru omul actual, 
transmisă desigur genetic. 

Pe parcursul ontogenezei şi a cursului vieţii se edifică treptat, decantându-se 
din experiențele curente - dar mai ales din cele relaționale, ce pot susține 
introjectarea imagoului persoanei de ataşament în propriul psihism - sentimentul 
identitar al persoanei; ca dimensiune importantă a structurii identităţii sale globale, 
ce se afirmă şi în plan socio cultural. Şi care stă la baza resimţirii şi reprezentării 
sale de sine, ca centrul ultim şi ca referenţial determinant al propriei existente, 
desfăşurată prin ciclurile vieţii sale. Relaţionările intime de ataşament cu cei 
apropiaţi, diferențiază apoi raportarea subiectului la alteritatea umană, pe o 
diagramă intim public. Iar continuele raportări publice faţă de alţii prin intermediul 
unor statute şi roluri sociale, menţin un cadru de referință pentru subiectivitatea 
intimă ; precum şi pentru silogismele autoevaluării în plan socio cultural. În acest 
context, trăirile autoreferențiale rămân constant plasate la un pol opus faţă de cele 


ce derivă din percepţia exterioară a lumii ambientale; resimţirea perceptivă a 


380 


propriei corporalităţi fiind o zonă de tranziție. Câteva trimiteri exemplificatoare se 
impun la acest nivel. 

Putem menţiona astfel trăirea totalizatoare — resimţirea, senzaţia, sentimentul 
- de iminenţă a morții din angoasă. Trăire intensă, dar se încadrează însă dificil 
între parametrii standard ai raportării perceptive la exterioritate. La fel ar fi şi 
cazul trăirii unui paroxism sexual; sau, cel al extazului spiritual, de interpătrundere 
cu Dumnezeirea. Astfel de trăiri în care identitatea e resimţită la limită, se înscriu 
desigur în procesualitatea unor parcursuri psihologice ce implică subiectul în 
lumea ambientală în moduri determinate: anxios-fobic, afectiv-erotic, religios- 
mistic. Dar ele se plasează cu evidenţă la polul identitar al persoanei. Într-o 
variantă mai puţin extremă ar putea fi vorba de trăiri subiective autoevaluativ- 
referențiale, consecutive unor evenimente aşa cum ar fi: ruşinea după un insucces 
public, urmată de sentimentul senzitiv relațional de a fi privit batjocoritor de către 
alţii; sau, bucuria după o victorie, depresia vinovată după o pierdere culpabilă etc. 
În general trăirile auto-evaluative se corelează cu resimţirea semnificației unei 
auto-plasări determinate a subiectului în raport cu situaţiile şi relaţionările intra- 
mundane; fapt ce se articulează şi cu stări afective, precum: dispoziţia cuforică şi 
încrederea în sine crescută după un succes, dispoziţia deprimată şi autoevaluarea 
negativă după un eşec, starea anxios problematizantă în cadrul unei ameninţări etc. 
Un aspect important de trăire autoreferențială e cel ce implică mai ţintit aria 
agenţiei, aşa cum e fenomenul deciziei. Aceasta poate fi grevată de_nehotărâre, 
nesiguranţă, îndoială. Dar “autopercepţia” la acest nivel poate fi marcată şi de 
siguranță şi încredere în raport cu situaţiile şi cu sine. De fapt, ceea ce se numeşte 
“autopercepţie de sine” e un cadru psihic larg, ce are în vedere trăiri decizionale şi 
acţionale, emotive şi relaționale, sentimente şi autoevaluări. lar axul său îl 
reprezintă identitatea biografică, centrată de sinele autonom incorporat. Resimţirea 
si auto-reprezentarea identitară constituie fundalul şi referențialul de bază, 


permanent, al manifestărilor persoanei în lume, prin intermediul situaţiilor. 

Un aspect particular în aria auto-receptării de sine îl reprezintă trăirea 
propriei corporalităţi, care beneficiază şi de sinteze informative de tip perceptiv; 
fapt ce o plasează într-o poziţie intermediară între cei doi poli amintiţi. Resimţirea 
instanţei propriei corporalități joacă un rol major în procesul depersonalizării şi al 
structurării convingerilor paranoide. În acest sens se pot face trimiteri la 
psihopatologia pre-delirant-desorganizantă a obsesionalităţii, în care subiectul 
resimte o vulnerabilizare a limitelor propriului corp față de agenți nocivi 
neperceptibili, ce-i pot penetra interioritatea. 

Pe fundalul permanentei autoreprezentări de sine în varii situaţii şi scenarii, 
se profilează şi preocupările identitare. Odată cu acestea, subiectul se 
autoreprezintă autoevaluativ în diverse eventualități, din perspectiva căutării 
răspunsului la întrebări precum: cine sunt eu? ..care sunt capacitățile şi valoarea 
mea, în general şi cea situațională?....care e starea mea actuală ( privitor la 
sănătatea şi atractivitatea aspectului, ..la realizări etc.)?...care e situația mea 
relațională (în perspectiva fidelității, dragostei, ostilităţii din partea altora) etc. 
Astfel de întrebări, mai explicite sau mai implicite, stau la baza unor preocupări 
constante ale subiectului, în căutare de certitudini. Preocupări ce se derulează într-o 
instanță meta-reprezentațional imaginativă, ce se conectează atât cu cea a 
narativității propria cât şi cu cea a lumii culturale. Asumarea unor concluzii rigide 
faţă de preocupările identitare, constituie nucleul convingerilor delirante 
monotematice. Doar că, odată cu apropierea de psihopatologia delirantă, firescul 
raționamentelor argumentative ajunge să fie perturbat şi printr-o distorsiune a 
întregii scene de raportare autoreprezentativă la lume. 

Intrarea efectivă în orbita delirului primar, presupune deci nu doar o 
perturbare a perceperii informaţiilor exterioare şi a inferenţei raționale, ci şi o 
bulversare a receptării identitare nemijlocite; precum şi a pânzei de fond - a 
suportului de tip scenic - pe care propria existenţă identitară e proiectată sub forma 


de personaj. Şi care se instituie acuma, printr-o aglutinare cu instanţa narativităţii 

culturale, ca “lume delirantă”. Iar acest proces presupune co-participarea instanţei 
teoreticului, asimilată în psihismul subiectului. 

Cazuistica psihopatologiei delirului etalează un univers de relaționări 
aberante a ipostazei de personaj a subiectului, alături de alte personaje din aria 
narativității culturale. Fapt ce ne obligă să acceptăm că, psihismul individului 
uman se dimensionează constitutiv şi prin instanţa „teoreticului cultural”; prin care 
el se articulează cu manifestările suprapersonale ale logosului. Firescul cu care 
fiecare din noi ne raportăm la spectacole teatrale şi de film sau la lectura literaturii 
de ficțiune, ne trimite, implicit, şi mai în profunzime. Şi anume, spre naturaleţea cu 
care oamenii au participat de-a lungul mileniilor la ritualuri prin care invocau 
sprijinul unor entități supranaturale; etichetate ca „fictive” în perspectiva 
empirismului materialist. Şi doar această milenară familiaritate ne poate explica 
frecvenţa crescută cu care astfel de „entități fictive” se reîntâlnesc şi azi în 
cazuistica delirantă. 

În sfârşit, cu aceeaşi deschidere spre naturaleţe şi simţ comun cu care 
participăm la teatru, la film şi la slujba religioasă de duminecă, putem accepta că în 
lumea aşa de diversă a oamenilor există şi unii mai special dotați. Oameni care 
devin creatori în domeniul artelor şi ştiinţelor, autori de romane şi tragedii, 
descoperitori într-ale matematicilor şi teoriilor ştiinţifice, persoane ce meditează 
profund, filosofic, asupra temeiurilor a „ceea ce este”, oameni capabili de extaz 
autentic. Dar legătura intimă şi firească cu domeniul teoreticului cultural nu e doar 
apanajul acestora, ci a tuturora. Astfel încât ne putem gândi acum şi la faptul că, 
alături de subpopulaţia creatorilor din domeniul teoreticului narativ cultural — 
autori de romane, etc. — s-ar putea avea în vedere şi subpopulaţia celor ce eşucază 
în astfel de tentative. Şi, în loc de a ajunge autori de tragedii sau filme, alunecă ei 
înşişi — desimplicând o dimensiune psihică ce le e constitutivă şi o posedă latent — 
în condiţia de personaje delirante a unor scenarii fictive distorsionate; alături de 


alte personaje, derivate din personalitățile civice sau istorice, din cele mitico 

legendare, ale literaturii de ficţiune etc. Fără a ignora totuşi, referințele la 
persoanele reţelelor sociale proxime; marcate şi acestea acuma de o aură de 
personaj. lar în aparent noua lume delirantă între parametrii care ajunge să se 
plaseze acum subiectul, pot fi prezente de asemenea duhuri, diavoli sau chiar 
Dumnezeu. 

Spre o astfel de înţelegere ne orientează povestea lui Don Quijote. 

Psihopatologia delrului ar trebui să-şi centreze eforturile spre a descifra cât 
mai mult, substratul care susţine atât cazuistica excepțiilor creative, cât şi pe cea a 
eşecurilor psihotice. lar pentru aceasta, ea ar trebui să nu ignore perspectiva 


evoluționist culturală a psihismului omenesc. 

Anexa la Capitolul 7 


Delirul şi dimensiunea narativ teoretică a identităţii personale 


Interpretarea convingerii delirante ca adoptare a unei identități de personaj 
cuprins într-un scenariu aberant, fictiv, are ca presupoziţii: - Faptul că ipostaza de 
personaj e intrinsecă structurii psihismului uman ; şi — Faptul că în psihopatologia 
delirantă, psihismul persoanei e afectat deficitar de aşa manieră, încât o schemă 
adaptativă de preocupare identitară — de stare sau relațională -, în mod obişnuit 
latentă, iese în prim plan şi acaparează identitatea subiectului, transformându-l într- 
un personaj cuprins într-un scenariu aberant. Psihopatologia delirului, pe lângă 
studierea perturbării procesării informaţie si a raţionamentului, ar merita să fie 
atentă şi la aceste aspecte. 

Capacitatea fiecărei persoane de a juca roluri, care-i defineşte identitatea şi îi 
asigură un spectru de varianţă, de joc, se plasează într-o altă direcție decât cea a 
intersubiectivităţii, deşi e orientată tot spre reţele sociale. Subiectul e angrenat 
acum în primul rând în paleta de interpretări pe care o oferă statutele sociale, de 
care ajunge să fie cuprins; precum şi prin diverse condiţii situaţionale (e.g. boală, 
infidelitate, persecuție, eşec. succes). Plasându-se pe această direcţie a rolurilor 
scenice din plan socio cultural, subiectul poate participa ca actor - dar şi ca 
spectator - la dramele reprezentate în teatrele publice; sau pe care le citeşte în 
romane ; se poate identifica cu soarta şi peripeţiile câte unui erou. Dar, esenţială în 
această direcţie e participarea sa la ritualurile sacrale. 

Condiţia de rol şi de personaj, susține de fapt, dimensiunea biografico 
caracterială a identităţii persoanei, ce e învăluită de posibilitatea narativităţilor ; iar 
întregul edificiu identitar al persoanei nu e posibil fără această dimensiune 
narativă. Psihopatologia delirului provoacă psihologia persoanei umane, tocmai în 
această direcţie, a analizei dimensiunii narative a identității sale. 


Trimiterea la “realitățile multiple” sugerează luarea în considerare a 
caracteristicii şi dimensiunii de rol şi de “personaj” a subiectului ce se simte 
implicat în scenarii narative. Narativitatea este consubstanţială structurii 
psihismului uman. Oamenii îşi povestesc curent unul altuia fragmente de viaţă, îi 
bârfesc şi îi caracterizează pe alții. Ei îşi întocmesc apoi c.v.-uri pentru a participa 
la concursuri profesionale şi îşi scriu scrisori privitoare la evenimentele vieții lor. 
După Renaştere au început să se publice tot mai multe biografii şi autobiografii, 
reactualizându-se încercările antice de a consemna istoriile de viaţă ale oamenilor 
celebri. Faptul că orice subiect relatează altora evenimente pe care le-a trăit, a fost 
corelat de psihologia mai recentă cu memoria biografică, care este suportul 
identităţii persoanei. 

Când la cumpăna dintre secolul XIX şi XX au fost în vogă personalitățile 
multiple, a apărut evident că memoria biografică susține identitatea persoanei; 
astfel încât şi în prezent în cadrul Tulburărilor disociative, Tb. mnestice îşi găsesc 
un loc alături de cele identitare. La începutul secolului trecut, Janet a încercat să 
definească dimensiunea prezentului trăit ca o acțiune pe care un subiect o 
realizează astfel, încât o poate relata ulterior. Trăirea prezentului ar fi deci corelată 
cu potenţialitatea transpunerii sale în narativitate.( Vezi Anexa Cap 2). Ulterior, în 
sec.XX s-au dezvoltat doctrine filosofice care au pus accent pe structura narativă a 
persoanei, mai ales din perspectivă etică, aşa cum sunt cele ale lui McIntyre şi 
Ricouer. Mai ales Ricouer a analizat, în perspectiva fenomenologico hermeneutica 
constituirea persoanei umane pe baza integrării narativității biografice în plan 
conştient şi inconştient, astfel încât rezultă un ”eu însumi” care se raportează în 
interiorul propriei dimensiuni la alteritate (“soi memme comme un autre”). Au 
urmat grupe de cercetători care au încercat să elaboreze o doctrină narativă a 
persoanei. Importanţa acestei perspective constă în faptul că narativitatea 
biografică firească a oricărui subiect se poate articula cu narativitatea literară a 
biografiilor şi istoriilor. Precum şi de cea a lumii de ficțiune: a dramaturgiei, 
romanelor, legendelor şi miturilor. 

În această direcţie s-a dezvoltat psihologia narativă a persoanei a lui 
McAdams. În cursul vieţii de zi cu zi, subiectul participă ca erou la diverse 
evenimente, ce pot fi considerate ca scenarii dramatice, ce se desfăşoară realmente; 
şi care pot fi relatate. El este în mod firesc eroul unor multiple evenimente şi 
întâmplări, ce pot fi narate în agora. 

În această perspectivă merită atenţie ipoteza lui Tomkins, care, în consens cu 
interpretarea lui McIntyre a identităţii narative a persoanei, sugerează că “fiecare 
persoană generează în permanență scenarii dramatice”, sub presiunea 
evenimentelor curente. Subiectul îşi asumă regia şi rolul ce îi revin în respectivele 
scenarii, şi le “joacă”, cu convingere şi eficienţă, în viaţa practică, chiar în afara 
oricărei narativităţi corelative imediate. În normalitate, el e în permanenţă angrenat 
în multiple scenarii de diverse durate, pe care le poate ierarhiza ca importanţă, 
trecând de la unul la altul; sau le poate părăsi. Dar el îşi menţine constant 
identitatea de fond a sinelui biografic şi agenţia acţiunii şi creativităţii. Faptul se 
suprapune cu preocupările identitare şi relaţionale ale persoanei. 

Revenind la problematica psihopatologiei delirante reluăm ideea că, 
convingerea care fascinează subiectul în delirurile monotematice sistematizate — de 
tip hipocondriac, dismorfofobic, de gelozie, erotoman, senzitiv de relație — derivă 
din preocupări fireşti şi adaptative, care ajung însă să se manifeste excesiv, 
grosolan, desituționalizând subiectul şi transformându-l într-un personaj. E drept că 
această cazuistică, nu sugerează la prima vedere identificarea cu un personaj dintr- 
un scenariu narativ ficțional. Totuşi se poate vorbi şi la acest nivel de concentrarea 
existenţei pacientului pe un rol, derivat din sistemul de roluri sociale pe care-l 

Chenar 76 


Convingerile delirante derivă din clarificări aberante ale unor situaţii identitar relaţionale 

comentează sociologia lui Pearson. În viziunea sociologiei menţionate, care e deja 
tradițională, rolurile sociale nu sunt doar cele privitoare la statusurile sociale: roluri 
de sex, vârstă (copil, adolescent, adult, bătrân), profesie, condiție maritală (logodit, 
căsătorit, văduv etc). 

Doctrina acceptă şi roluri tranzitorii, cum ar fi cel de bolnav sau de personaj 
înşelat. Precum şi rolul de persoană supravegheată şi persecutată de sistemul 
social, ultimul dovedindu-şi cu prisosinţă realitatea în regimurile totalitare. Mare 
parte din deliruri, chiar din cele monotematice, ar putea fi interpretate deci ca o 
patologie identitară, în care subiectul, în contextul unui deficit psihopatologic, 
“alunecă” prin convingerile sale pe orbita identificării cu astfel de roluri. De fapt, 
cu schema esențială ce defineşte în planul normativității (teoretice) 
supraindividuale prescripţiile unui anumit rol social. Care de fapt, exprimă 
modalităţi fundamentale ale omului de raportare adaptativă, pe care el le are 
constant la dispoziţie. Dar care ajung, în condiţia delirului, să fie simplificate 
schematic şi distorsionate prin rigiditatea unor evaluări sau poziționări atitudinale 
aberante, ce devin convingeri ideatice neadevărate.(Chenar ). Suspiciunea, gelozia, 
preocuparea faţa de sănătate şi un aspect corporal atractiv, auto-aprecierea pozitivă 
sau atitudinea critică faţă de sine, toate sunt structuri funcționale — poziționări 
atitudinale - constitutive pentru orice psihism individual. Ele sunt utile şi 
adaptative în viaţa cotidiană, ca opinii şi atitudini comportamentale, dacă se menţin 
flexibile şi generative în raport cu contextele. La fel, de altfel, ca în cazul 
patologiei dispoziţiilor anxioase, combative, expansiv realizatoare sau depresive. 
Intrarea lor în joc într-o manieră simplificată, rigidă şi excesivă,” abstractă” şi 
ideală, insuficient de justificată prin parametrii situaționali concreţi, cu 
transformarea lor în convingeri neadevărate ce  întrețin comportamente 
desadaptative, e în schimb disfuncţională, monopolizând condiția de _rol identitar a 
persoanei. Manifestându-se astfel, aberant, “instrumentarul” suspiciunii, geloziei, 
sentimentului de urâţenie corporală, al autodeprecierii sau supravalorizării, preia şi 
montează subiectul, ca personaj, în scenarii decontextualizate, care se alimentează 
tot mai mult din specificul narativităţii fictive. 

Pornind de la o astfel de interpretare se poate considera că, suspiciunea 
normală şi adaptativă faţă de intenţiile agresive sau de înşelare ale altora, o vedem 
modificându-se în delir într-o modalitate de existenţă identitară deformată, care se 
manifestă acum exagerat, rigid, decontextualizant; fără argumentare reală, 
funcționând abstract, în gol, transpusă în scenarii fictive, uneori fantastice. Dar 
punctul ei de plecare e într-o disponibilitate naturală adaptativă. 

Delirul psihotic propriu zis, la care se ajunge prin procesualitatea delirului 
primar, afectează însă direct structura identitară de fond a persoanei, pe care o 
„mută”, printr-un proces de trans-personalizare, pe o scenă aparte. Pentru a ne 
apropia de parțiala înțelegere a stării psihotice delirante, merită reamintită 
comparaţia pe care a făcut-o M.Eliade între lectura unui roman şi participarea la un 
ritual sacral. Istoricul religiilor sublinia că timpul în care ne transpunem în ambele 

cazuri, are aceleaşi caracteristici, de a ne sustrage actualității evenimențiale 
cotidiene, plasându-ne într-o instanţă ce permite o contemplare narativă fictivă. 

Instanţa psiho-antropologică ce mediază şi face posibilă o astfel de 
contemplare, poate fi numită „teoretică”. Tradiţia preocupărilor filosofice, de la 
Aristotel încoace, a folosit expresia de teorie pentru a indica interesul omului față 
de ştiinţe, faţă de fundarea categorială a acestora şi față de idei. În zilele noastre 
acceptăm de asemenea că înţelegerea naturii şi a însăşi antropogenezei e mediată 
omului de „teorii ştiinţifice”, ce tind tot mai mult spre o fundare logico 
matematică; şi care se desfăşoară şi progresează în cadrul unei zone specializate a 
societăţii umane, pe care Husserl a numit-o „practică teoretică”. Desigur înţelesul 
cultural al instanţei teoretice, contemplative, e unul larg. El cuprinde, pe lângă 
scena vizată de narativitatea mitico legendară, dramaturgie, literatura de ficţiune, 
istoria reconstituită, şi alte direcții de preocupare, cum ar fi cele ştiințifico- 
matematice, filosofice spirituale. Important în comentariul de față e de a se acorda 
atenţie articulării psihismului individual, practic al oricărui om, cu această 
dimensiune teoretică a universului său cultural. 

În însăşi structura psihismului persoanei se cere deci recunoscută această 
dimensiune, prin care ea receptează şi se afirmă în plan teoretic, cultural, spiritual. 
Doar astfel e posibilă credinţa oamenilor în zei, în sacralitate, mediată de mitologie 
şi ritual. Doar astfel e posibil să existe creatorii de romane şi drame, cercetători ce 
elaborează speculaţii matematice şi teorii ştiinţifice; sau meditează filosofic asupra 
fundamentelor a ceea ce există. Dimensiunea narativității, purtată de limbaj, face 
parte, desigur din structura unei astfel de instanţe, vertebrată de imaginarul creator. 
Autoreprezentarea de sine în planul narativităţii teoretice se prezintă ca terenul 
specific pe care se instalează perturbarea psihotică a delirului. 

O cercetare fenomenologică a delrului, realizată din perspectivă evoluționist 
culturală. ar trebui să ţină cont de această perspectivă. 

CAPITOLUL 8 


HALUCINAȚIILE ŞI ALTE TULBURĂRI ALE PERCEPȚIEI 
SITUAȚIONALE ŞI ALE AUTOPERCEPȚIEI 


8.1. Tur de orizont asupra problematicii percepţiei şi a psihopatologiei 


ei. 


Între tulburările psihotice pe care le comentează DSM-5 alături de delir se află 
şi halucinaţile necriticate. Halucinaţile fac parte din noile concepte pe care le 
introduce semiologia psihopatologică a sec.XIX ; şi ele vor juca un rol important în 
studierea psihozelor, alături de delir. Esquirol (1838) formulează şi o clasică 
definiție a acestora: „ Halucinaţia reprezintă convingerea intimă într-o senzație 
percepută ca actuală, în condiţiile în care nici un obiect exterior nu stă la baza 
acestei senzaţii; halucinatul este un vizionar”. Se poate remarca în definiţie că : 
halucinaţia e considerată o percepţie fără obiect de perceput actual; referinţa la 
actualitate, cea la exterioritate şi trimiterea la tradiția mistică a viziunilor. Deşi 
termenul psihologic de percepţie introdus în sec.XVIII de către Leibnitz şi Wolff 
era deja larg folosit în sec.XIX, se cere menţionat că semnificaţiile sale teoretice şi 
ştiinţific psihologice au continuat să fie dezvoltate pe tot parcursul sec.XX.(Chenar 


65). În tot acest timp a fost acceptată totuşi o înţelegere generică a percepţiei ca: 


receptarea şi configurarea semnificantă de către subiect, inclusiv subiectivă, a 
informaţiilor exterioare ce 1 se impun în actualitatea trăită, structurate ca formă şi 


semnificaţie. Această sintagmă reuneşte atât aspectul organizaţional al structurării 
informaţiei actual receptate, cât şi pe cel semnificant; care se aplică şi naraţiunilor 
discursive. Iar referinţa e la actualitatea trăită situațional. 

În 1846 Baillarger polarizează halucinaţiile vizuale în raport cu cele auditive, 
ultimele având un caracter mai pronunţat de interioritate, fiind corelate cu 
elaborarea vorbirii. De fapt, el foloseşte deja pentru acestea expresia de 


“halucinaţii psihice”. S-au descris halucinaţii în toate ariile senzoriale ce adună 

informaţii din ambianţă şi de la limita dintre subiect şi aceasta: vizuale, auditive, 
gustative, olfactive, cutanate; dar şi din arii interioare ale corporalității, cum ar fi 
cele kinestezice, interoceptive, sexuale. Moureau de Tours publică în 1845 o carte 
în care susţinea corelaţia între tulburările mentale în general şi vis, sugerând o 
apropiere între acesta şi halucinaţii vizuale. Se făcea astfel trimitere la un 
fenomen normal de configurare simili-perceptivă, trăit în condiţiile deprivării 
hipnice de informaţii exterioare actuale. Psihiatrui francezi se bazau pe atunci în 
interpretarea stărilor psihopatologice şi pe modificările induse de consumul de 
substanţe psihoactive (haşişul); care produceau şi ele tulburări perceptive similare 
cu cele din stările oneiroide. La sfârşitul sec.XIX s-au descris halucinaţii vizuale 
detaliate dar criticate, la persoane în vârstă, intacte mental dar cu patologie oculară 
periferică (de fapt din aria „analizatorului vizual”). Astfel de tulburări identificate 
şi în domeniul auditiv şi întâlnite în diverse condiții medicale (epilepsie, migrene 
etc.) au fost etichetate ca halucinoze, fiind considerate distincte de halucinaţii. În 
aceeaşi perioadă medicul rus Kandinsky a comentat, pe baza unor experienţe 
psihopatologice proprii şi prin referiri la literatura ştiinţifică a vremii, trăiri de tip 
halucinator simple, resimţite în interioritatea subiectivităţii;, care deci nu au 
caracter de exterioritate perceptivă: “imagini şi cuvinte care izvorăsc spontan din 
interior, cu care mă distrez”. Aceste pseudohalucinaţii sau halucinaţii psihice 
resimţite în “spaţiul psihic interior”, au fost apropiate de Jaspers de reprezentările 
mentale imaginative. Ey şi Claude (1932) le corelează cu trăiri de tipul 
obsesionalităţii şi ideaţiei intruzive, atrăgând atenţia asupra perturbării “cursului 
ideativ”. Treptat se impune tot mai mult ideea că, percepţia circumstanțială şi 
variantele sale anormale, presupun şi autopercepţia de sine; aceasta incluzând, 
alături de receptarea perceptivă continuă a propriului corp şi fondul identitar 
mnestic biografic, ce se actualizează evenimenţial orientat. 

Trăirea perceptivă nemijlocită e plasată astfel pe o „scenă evenimenţială” 


reprezentativă, în centrul căreia subiectul se află. S-ar putea deci formula că: 

subiectul percepe în actualitate lumea ambientală situațională, în măsura în care el 
„se percepe pe sine ca percepând-o”. 

Dacă lăsăm pentru moment la o parte pseudohalucinaţiile subiective, restul 
fenomenelor de tip halucinator sunt resimţite ca plasate în lumea exterioară, 
„obiectivă”, aflată în jurul propriului corp. Lume care include alte persoane şi 
diverse lucruri, fenomene, informaţii sau evenimente. Toate acestea sunt cuprinse 
într-un câmp perceptiv de tip spaţial al lumii înconjurătoare actuale, suport al 
propriilor angajări evenimențiale active. Cadru în care se petrec toate întâmplările 
vieţii cotidiene, în perimetrul prezentului trăit. Polul actualități trăite constituie, - 
împreună cu cel al duratei identității ce-i asigură subiectului unicitatea 
individuaţiei — cele doua repere ontice de bază ale existenţei sale individuale. 

Schema percepţiei vizuo-spaţiale e o moştenire biologică ce se 
transmite după model modular; şi care presupune ca receptarea informaţiilor 
perceptive actuale să fie proiectată de către individ în spaţiul ce înconjoară propriul 
corp; la diverse distanţe, sub variate forme, în anumite relaţii reciproce cu alte 
obiecte şi procese evenimenţiale. 

Receptarea perceptivă constantă, preconştientă a propriei corporalităţi se 
plasează ca un topos de referință, în spatele  perceperii variabile a lumii 
situaționale; care se configurează ca un „câmp perceptiv spațial” în folosul unei 
acţiuni posibile; structurat în mod similar la om şi la animale. 

Deasupra acestui model biologic ce utilizează fundalul informaţional 
moştenit genetic şi cel ce derivă din experienţele directe ontogentice, omul a 
dezvoltat de-a lungul antropogenezei şi o altă modalitate de prelucrare 
informaţională, bazată pe limbajul narativ critic. Aceasta stochează informația 
referitoare la cunoaşterea şi memoria personală şi comunitară, într-o manieră 
codificată de tip lingvistic; mult mai suplă şi manevrabilă decât informaţia de tip 


genetic şi decât cea obținută prin experienţe directe biografice. Informaţia citită pe 

Înţelesuri tradiţionale ale percepţiei 


Conceptul de percepţie nu a fost familiar antichităţii în acelaşi sens ca în modernitate, 
psihologia teoretică a lui Aristotel invocând în genere sensibilitatea; adică informaţia obţinută de la 
corpurile exterioare individuale, din lumea fizică prin intermediul celor cinci simţuri, ce era transmisă 
de simţul comun spre un centru - interferând cu fantezia şi memoria - pentru a fi prelucrată de nous— 
intelect. Percepția e prefigurată de stoici odată cu conceptul de reprezentare. În Europa trebuie 
aşteptată perioada de după Descartes, când Leibnitz introduce noţiunea de percepţie, în corelaţie cu 
monodologia sa; şi ca acesta să fie preluată de Wolf în tratatele sale de psihologie şi utilizată de Kant 
în prima sa Critică.( În acest mediu intelectual s-a elaborat şi conceptul de „apercepţie”). Conform 
instanţei sensibile a poziționării obiectivante, pentru a obţine date perceptibile din lumea exterioară; 
şi a constitui astfel fenomenele lumii. Psihologia teoretică a reluat în sec. XX problema percepţiei 
sensibile prin Bergson; şi mai ales prin fenomenologia lui Husserl. Heidegger a circumscris „situaţia” 
ca şi structură apriorică, prin care Dasein-ul se afirmă în lume ca proiect; dar incluzând şi percepţia. 

Dimensionarea prin limbajul narativ critic a psihismului uman, face ca realităţile perceptibile 
ale lumii să aibe pentru el şi o variantă conceptuală. Acest lucru a fost intuit de Platon când a lansat 
termenul de idee, derivat din cel de eidos - ce însemna aspect, formă perceptibilă. Reluarea în 
dezbatere a acestei problematici de către fenomenologia lui Husserl a dus la tema „intuiției eidetice”, 
ca un fel de percepere nemijlocită a esenţelor. 

Psihologia experimentală s-a orientat asupra percepţiei în special în sec.XX prin şcoala 
configuraționistă (gestaltistă); care a studiat experimental datum-ul perceptiv exterior ca o trăire 
psihică delimitată formal, structurată intern, semnificantă şi proiectată pe un fundal accesibil. În actul 
de percepţie este inclus şi subiectul, ce se plasează la unul din polii „câmpului perceptiv”, centrat pe 
figura avută în vedere. Configuraţioniştii au subliniat faptul că percepţia se realizează şi în timp, 
exemplul clasic fiind cel al receptării unei melodii sau a unui mesaj. De la această şcoală a rămas 
ideea că, percepţia se referă mai ales la „ceva”, la un dat, bine delimitat şi structurat. 

O reorganizare a problemei s-a produs odată cu demersul fenomenologic a lui Merleau Ponty, 
care — dezvoltând o idee a lui Husserl — a insistat pe inter-subiectivitatea ce se realizează odată cu 
perceperea altei persoane „încorporate”; fapt mediat prin analogia cu trăirea perceptivă propriei 
corporalităţi. Căci trăirea propriei corporalităţi, trimite spre identitatea întregii persoane; ca localizată 
într-un topos determinat a lumii fizico biologice, ca referenţial reflexiv pentru intenţionalitățile sale 
actuale în raport cu lumea. Direcţia psihologiei fenomenologico configuraționiste, ce pune accent pe 
corpul trăit şi pe intenționalitate, a fost preluată şi de cognitivism, stând la baza dezvoltării „cogniţiei 
sociale” şi a capacității de mentalizare (Theory of Mind). Aceste noi înţelesuri au fost asimilate de 
psihologia şi psihopatologia developmentală şi evoluționistă. În ultimele decenii s-a analizat metodic 
dimensiunea intențională a însăşi perceperii; precum şi întreţeserea dintre actul de percepere şi 
receptarea informaţiei. 

De-a lungul întregii sale istorii conceptuale, procesul perceptiv a fost corelat cu instanța 
memoriei, a imaginarului (fantasiei) şi a gândirii reflexive (cogitante); aspecte ce sunt specifice şi ele 
sinelui identitar al persoanei. În raport cu acţiunile efectorii, percepţia (incluzând autopercepţia) se 
derulează într-un plan secundar, de susținere. Ea mai susține însă, împreună cu rememorarea 
reprezentativă şi imaginarul, configurarea unei „scene” şi a unui câmp perceptiv, ce se conectează cu 
modelările metareprezentaţionale şi cu configurarea scenariilor de acţiune în care subiectul se 
proiectează. Percepția trece în prim plan doar în cazul unor evenimente noi şi provocatoare, a 
derulării unei investigări sau în contemplaţie. 

O problemă ce persistă şi în prezent este cea a receptării informaționale de la nivelul inferior 
şi de la cel superior al configurării semnificante a percepţiei. La un nivel mai bazal, întâlnim 
receptarea primară a informaţiei, unde selecția filtrului atenţional ierarhizează spontan informaţiile 

o pagină de carte e de altă natură decât cea rezultată din amintirea confruntării cu 

un duşman. Transmiterea informaţiei lingvistice s-a realizat pe parcursul 
antropogenezei predominant oral, prin organizarea logico gramaticală a unor 
unități discursive semnificante, în cadrul unor mesaje de tip narativ; depozitate, 
transmise si utilizate după anumite reguli. Perceperea unui astfel de mesaj, oral sau 
scris, are reguli specifice pentru decodare, ce ţin seama de un univers propriu de 
semnificații şi de funcţia coerenţei centrale. 

Creierul omului înregistrează şi depozitează deci în memoria sa nu doar 
informaţiile experienţiale; ci şi pe cele lingvistice, obţinute prin educaţie şi lectură. 
lar toate sunt sedimentate într-un fond de cunoştinţe ce stă la baza modelului 
cognitiv a unei „lumii umane”proprii, pe care subiectul o centrează; şi care e 
solidară cu axul său identitar biografic. Existenţa cotidiană menţine de obicei activ 
un anumit sector al acestui model de ansamblu, cu valoare de pre-cunoaştere şi 
„familiaritate” cu lumea; care precede şi stă în fundalul receptării informaţionale 
actuale  nemijlocite. lar raportările situaționale activează zonele mnestice 
corespunzătoare semnificației provocărilor informative actuale. 

Având în vedere acest orizont psihologic al percepției umane,vom comenta 
pentru început, pe scurt, principalele tulburări perceptive nehalucinatorii; iar apoi, 
separat, pe cele halucinatorii. 

Între tulburările nehalucinatorii întâlnim iluziile, ce constau dintr-o percepere 
deformată formal şi/sau ca semnificaţie a datumului informativ actual, selectat şi 
prelucrat. Perceperea insuficient de clară a unui obiect în semi întuneric (de ex. a 
unui băț) poate fi recepţionată pentru moment ca iluzie, în sens de prezenţă a ceva 
periculos (de ex. un şarpe). Condiţii pentru o percepere deformată pot ţine deci de 
o ofertă informativă insuficientă; dar şi de o configurare spațială particulară, de 
deficienţe şi distorsiuni în sinteza perceptivă a subiectului sau în aşteptările sale. 

Ne apropiem de condiția, frecventă în psihopatologie, a percepţiei reliefate 


(“salience”) decontextualizată şi hipersemnificată. Un om gelos poate decupa din 

comportamentul soţiei sale în societate doar un fragment perceput, pe care-l scoate 
din context şi îi dă o semnificaţie de infidelitate. 

Dacă cineva se teme să nu se îmbolnăvească, el va fi hiperatent la orice 
senzație corporală mai aparte, concentrându-se asupra acesteia, scoțând-o în relief. 
Dacă cineva se consideră persecutat, el va putea deseori să interpreteze în excesiv 
privirile altora ca ostile faţă de el. Un fenomen aparte pe care-l întâlnim în psihoze 
îl reprezintă hipersemnificarea unor detalii detaşate din context — fenomenul 
„salience”. Subiectul detaşează un gest sau o expresie din comportamentul altcuiva 
ŞI îi dă o semnificaţie aparte, corelată preocupărilor sale delirante. Sau, referă unele 
întâmplări banale la amintiri a căror semnificaţie o reinterpretează delirant. În 
aceeași direcție s-ar plasa trăirile senzitiv relaționale, constând în sentimentul că 
alții îi acordă un interes sporit, privindu-l şi comentându-l în mod special. Alt 
fenomen anormal îl reprezintă trăirile referențiale. Subiectul are sentimentul că 
unele detalii perceptive disparate au o semnificaţie specială pentru el, că se impun 
ca nişte mesaje stranii ce urmează să-i transmită ceva important. Fenomenul capătă 
o intensitate deosebită în “atmosfera delirantă” ce precede instalarea 
“delirulu primar” printr-o “percepţia delirantă”. Ansamblul acestor tulburări 
sugerează că se perturbă decuparea şi ierarhizarea informațiilor din cadrul 
perceptiv curent, detaliile impunându-se cu o semnificație aparte, ce susțin de 
obicei delirul. 

În patologia perceptivă poate juca un rol important şi capacitatea 
reprezentativă şi imaginativă a subiectului. Există persoane la care aceste funcții 
sunt în mod special dezvoltate aşa cum sunt personalităţile histrionice. Sau, artiştii 
plasticieni; şi chiar scriitorii narativi ce povestesc evenimente şi descriu personaje 
în mod pregnant. În viaţa curentă întâlnim deasemenea persoane cu o capacitate 


crescută de configurare “eidetică”, fapt ce se manifestă de ex. prin ghicitul în cafea 

Perceperea normală şi patologică a propriului corp 


Către sfârşitul sec.XIX a început să fie studiată şi psihopatologia perceperii propriului 
corp plecând de la diferenţierea între simţul cutanat, celelalte simţuri şi “sensibilitatea 
interioară”. Încă Aristotel acorda o importanţă special simțului pipăitului pe care îl corela cu 
sensibilitatea “cărnii în general”. Mai recent, în sec.XVIII s-a încetățenit idea lui Locke 
privitoare la faptul că, corpurile se caracterizează pe lângă extensia spaţială pe care o invoca 
Descartes şi prin soliditate. Pe această bază în sec.XIX s-a diferențiat între sensibilitatea 
cutanată, care ne desparte de lumea exterioară conturându-ne limitele corporale perceptibile 
de către alţii şi de către noi înşine (Tastsin în germană — Weber); şi sensibilitatea comună, 
internă (Gemeingefuhl — în germană) ce a fost numită apoi cenestezie. În interioritatea 
corporalităţii sale, subiectul poate resimţi, pe lângă senzațiile corelate instinctualităţii — sete, 
foame, greață, sexualitate, plăcere, durere — şi senzaţii difuze de discomfort, cenestopatii, 
asociate cu un sentiment de oboseală, de astenie fizică. Perceperea corporalităţii s-a corelat şi 
cu trăirile emotive şi dispoziționale — anxietate, depresie, iritabilitate, emoţii sociale etc.; 
precum şi cu blocarea acestora prin “anestezie afectivă”. A apărut treptat şi conceptul de 
“anhedonie” care include pierderea intenţionalităţii şi disponibilității subiectului de a se 
orienta apetitiv în raport cu lumea şi cu ceilalţi; şi de a rezona la aceasta, inclusiv prin plăceri 
corporale. 

Către sfâşitul sec.XIX a început să se contureze şi conceptul de sine, de conştiinţă de 
sine; iar mai târziu cel de “agenţie”, şi cel de apartenenţă la sine a propriilor acţiuni şi 
propiilor trăiri (ownership). Deoarece psihologia populară a plasat întotdeauna sufletul - 
mintea — în interiorul corpului, “în piept”, “în cap”, localizarea sinelui şi a conştiinţei a fost şi 
ea elaborată ca fiind intracorporală. Pe această bază în a doua jumătate a sec.XX 
fenomenologia (Husserl,  Merleau Ponty) a elaborat doctrina “intersubiectivităţii 
intercorporeale”. Care, preluată de cognitivism, a jucat un rol important în dezvoltarea 
psihologiei şi psihopatologiei developmentale şi evoluționiste. 

Revenind la percepţia limitelor corporale, perturbarea acestora a fost semnalată în 
psihopatologie cu menţiunea că, la acest nivel se consideră dificilă diferenţierea între iluzie şi 
halucinație. În alcoholism, (delirium tremens) s-au descries halucinaţii cu animale mici ce se 
urcă pe corp; iar în intoxicația cu cocaină au fost identificate “furnicaţii”. Comentarea 
dismorfofobiei de către Morselli a atras atenţia asupra aspectului expresiv al limitelor 
propriului corp. Aceasta a fost abordat apoi în sec.XX prin prisma noţiunilor de imagine şi 
schemă corporală. Autopercepţia corporală a integrat în sec.XX nu doar senzațiile corporale şi 
proprioceptive, ci şi pe cele artromiokinetice, vestibulare şi sexuale. 

Diverse aspecte ale psihopatologiei percepţiei corporale - iluzii, halucinaţii, ideaţie 
prevalent delirantă - au fost apoi comentate în cadrul sindromului de depersonalizare, 
derealizare. În acest context unele trăiri sunt dificil de diferențiat de convingerile delirante. De 
ex. trimiterile invocate de Descartes (în sec.XVII în “Discurs asupra metodei”) la:... "nebuni 
care afirmă că sunt înveşmântaţi în purpură când de fapt sunt goi....care cred că toată ființa lor 
e un dovleac...ori că sunt alcătuiți din sticlă”. În aceeaşi direcţie se plasează şi “delirul 
Cotard” în care pacientul afirmă că “nu mai are organe....inima nu mai bate....a murit de 
mult”. În corelaţie cu trăiri depersonalizante poate fi plasat şi sindromul obsesiv al 
contaminării cu murdărie, microbi, substanţe, conjugate cu compulsia spălării. În spectrul 
patologiei obsesiv compulsive sunt plasate şi alte tulburări în care există o preocupare 
anormală faţa de limitele corpului: dismorfia corporală, delirul senzitiv odorant, 
tricotilomania, compulsia escoriaţiilor. 

sau în nebuloasa norilor. În corelaţie cu această particularitate ar putea fi puse 
halucinaţiile funcţionale, ce constau din trăiri pregnant halucinatorii resimțite atât 
timp cât subiectul percepe anumite informaţii vag structurate. De ex. el aude clar 
voci care-l comentează doar în momentul în care cântă nişte păsări sau trece un 
tramvai. Manifestările psihopatologice menționate mai sus se adaugă halucinaţiilor 
propriu zise ce vor fi comentate mai departe. 

Patologia perceptivă include şi tulburările formale privitoare la: mărimea 
obiectelor, deformarea şi estomparea contururilor, a raporturilor figură/fond, 
intensitatea, calitate şi pregnanţă a elementelor senzoriale ale obiectelor. Aceste 
aspecte se pot referi şi la percepția propriului corp, mai ales în depersonalizare şi 
schizofrenie. Mai poate fi perturbat sentimentul scurgerii timpului (mai repede, 
mai încet, blocat); apoi sentimentul lipsei de vitalitate a propriului corp şi 
ambianţei, a detașării de aceasta (a calităţii nefireşti, stranii a datelor percepute). 

Inventarul simptomelor parahalucinatorii atrage atenția asupra faptului că 
patologia percepției, de altfel ca şi percepția normală, se petrece la întâlnirea 
actuală (de extremă complexitate) dintre subiectul identitar şi situaţia 
circumstanțială. Mai precis, la nivelul conjuncției dintre: - Un eveniment uman în 
care subiectul e cuprins şi solicitat dintr-o anumită incidenţă situațională, despre 
care obține informaţii actuale; - Şi, pe de altă parte, dimensiunea sa identitară 
mnestică, biografică, centrată de sinele său intențional, reflexiv, autogenerativ şi 
sintetic; care se deschide spre situațiile actuale prin anumite preocupări, expectaţii 
şi intenţii, activând propriul fond structural de dispoziţii, de date informative şi 


competente; şi focalizând filtrul său atenţional pe unele sectoare a situaţiei. 


8.2. Percepția în lumea animală şi la om 


Percepția la indivizii biologici. Funcţia psihică cognitiv perceptivă este 
desigur prezentă şi la mamiferele superioare. Ea are în vedere receptarea directă şi 


nemijlocită a unei informaţii configurate şi semnificante, prezente efectiv într-o 

situație dată, în lumea spaţială ambientală; informaţie pe care individul biologic o 
poate utiliza în procesările sale cognitive, pentru rezolvarea problemelor 
circumstanţiale în care e implicat. Referinţa este atât la o situație problematică în 
general — e.g. prezența unui predator periculos în apropierea unui grup de 
căprioare. Cât şi la elementele acesteia — e.g. deplasările nemijlocite de atac ale 
lupului. lerarhizarea şi structurarea informațiilor se realizează în mare măsură 
spontan, la nivelul filtrului atenţional periferic şi prin operaţii ale encefalului. 
Obţinerea de informaţii perceptive are însă, şi în biologie, o componentă activă, ce 
implică dinamica întregii corporalități. 

Informaţia percepută de un individ biologic are limite, care ţin de 
caracteristicile speciei şi condiţia individului respectiv la momentul dat. În cadrul 
unei specii, indivizii au o anumită conformaţie corporală, cu o configurare şi 
plasare definită a organelor de simţ; precum şi o structură funcțională determinată 
a encefalului ce poate prelucra informaţiile. De ex. mirosul poate fi mai dezvoltat 
decât văzul iar privirea poate fi laterală şi nu focalizată central ca la om. Apoi, un 
individ anume, poate avea diverse vârste; şi, în consecinţă, multiple experienţe 
proprii câştigate. El se poate afla în variate stări de vigilitate, dinamizat de varii 
obiective circumstanţiale (căutarea de hrană şi adăpost, interes pentru acuplare şi 
multiplicare, pentru îngrijirea puilor etc.). 

Prin dotarea genetică a creierului său, individul biologic poate diferenţia 
perceptiv ființele din jur (intra şi extraspecifice) partajându-le în dușmane, 
indiferente sau ca posibili parteneri; şi îşi poate ierarhiza congenerii după vârstă, 
sex, dominanţă etc. Informaţiile situaționale obținute prin percepție, raportate la 
cele din memoria structurală şi câştigată, îi permit individului decizia şi urmărirea 
câte unui obiectiv fixat, până la realizarea sa; proces în cursul căruia obţine şi 
prelucrează continuu informaţii situaționale din ambianţă; inclusiv aflate sub 


pragul structurării perceptive. 

Mamiferul depozitează experienţele informative obţinute perceptiv — şi 
integrate în evenimentele trăite — în memoria sa de durată medie şi lungă, ce se află 
într-un permanent proces de reorganizare circulantă, stând mereu la dispoziția sa. 
Un indice al acestei memorii circulante îl oferă perioadele de somn paradoxal (de 
activitate encefalică de tip “vis”) ce durează aprox. 10% din durata somnului. 
Informaţiile mnestice sunt apoi operaționalizate în situațiile trăite, fiind actualizate 
de semne sau indici evocatori, de alertă. În aceste împrejurări nu ar fi exclus ca unii 
indivizi biologici să aibă reprezentări pregnante, de tip oneiroid. Deci, un fel de 
halucinaţii. 

La persoanele umane umane procesul perceptiv păstrează desigur, în fundal, 
parametrii celui din psihobiologie; dar se reorganizează după cei ai lumii umane ce 
e susținută de logosul narativ critic, normativ, valoric şi conceptual. Această 
redimensionare a lumii printr-o nouă formulă de prelucrare informaţională, impune 
şi un nou contur pentru formele semnificante pe care individul le decupează, le 
receptează informativ; şi le interpretează situaţional în manieră perceptivă. 
Exemplară ar putea fi considerată situația perceperii unui mesaj transmis de o altă 
persoană pe cale orală sau scrisă. Materialul fizic ce constituie suportul mesajului e 
recepționat după regulile percepţiei din psiho-biologie. Dar specificul său 
informațional uman presupune un cu totul alt ordin al decupajului cadrului 
informaţional, al ierarhizării şi interpretării semnificaţiilor. Şi aceasta, plecând de 
la perceperea nemijlocită a unei alte persoane, dimensionată prin psihismul său 
subiectiv conştient; şi continuând cu receptarea unui artefact - aşa cum ar fi o 
pagină scrisă; sau: - a unui cadru instituțional uman, - a derulării unui 
comportament, cum ar fi cel al ţinerii unui discurs încadrat în practici ghidate de 
norme, - a receptării unui simbol cultural, etc.(Chenar..). Vom puncta pe scurt 
câteva aspecte. 

Cadrul situaţiei actuale în care percepţia se desfăşoară e circumscris, 


desigur, de nişa ecologică în care subiectul există, împreună cu reţelele sociale şi 

comunitatea culturală ce-l înconjoară. Dar acest cadru se articulează şi cu istoria 
comunităţii şi a persoanei, cu proiectele şi preocupările în care ea e deja implicată, 
cu evenimentele sociale ce se derulează în jurul său. Orice eveniment actual trăit de 
un subiect se plasează într-un cadru de semnificaţii a lumii sale umane generale; şi 
a contextului socio cultural care-l generează. Pe acest fundal de pre-cunoaştere şi 
de semnificaţii înlănţuite, se degajă situaţia problematică actuală, pe care subiectul 
o decupează, o percepe şi o înţelege într-un cadru de familiaritate cu ambianța. 
Majoritatea datelor informative percepute situațional evenimențţial, sunt de fapt re- 
cunoaşteri, nouă fiind mai ales re-arajarea lor problematică. Dar sunt posibile şi 
informaţii noi, inclusiv la nivelul formelor semnificante perceptibile; pe care el 
trebuie sa le identifice şi să le descifreze pentru a face faţă situaţiei , rezolvând 
comportamental problema dată. În cadrul unei situaţii problematice, subiectul 
percepe deobicei un ansamblu de lucruri — obiecte, corpuri solide, instrumente, 
fiinţe, forme semnificante etc. — aflate în variate raporturi între ele şi cu subiectul; 
care, fiecare, poate avea o individualitate obiectivă concretă, inclusă în dimensiuni 
de semnificație conceptual-categoriale. Acestea se pot prezenta la rândul lor 
cuprinse în procese, evenimente sau fenomene cu variate semnificaţii, ce pot fi şi 
ele individualizate. Rolul major în decuparea unei situaţii perceptibile actuale e 
jucat în final de intenţionalitatea atenţională a subiectului. Perceperea situațională e 
strâns corelată cu procesul de concentrare persistentă al atenţiei sale selective, ce 
ierarhizează informaţiile. Fenomenele de hipersemnificare perceptivă a detaliilor şi 
trăirile perceptive referențiale, exprimă perturbări ale acestei sinteze. Perceperea 
se întreţese apoi intim cu raportarea activă a subiectului la datele circumstanțiale 
prin susținerea unei acțiuni nemijlocite; ce poate fi ulterior relatată. 
Între particularităţile psihismului uman pe care procesul perceptiv nu le poate 

ignora, se află şi capacitatea crescută a acestuia de a opera pe modele probabiliste 
reprezentaționale şi abstracte ale situației actuale; fapt ce asigură multiplele grade 


de libertate operaţională ce caracterizează subiectivitatea conştientă a psihismul 

uman, opusă lumii perceptibile exterioară. Această caracteristică a subiectivităţii e 
potenţată şi de comerţul său intim cu alte persoane conştiente, fiecare dimensionată 
prin propriul sine intențional reflexiv şi încorporat. Ținând cont şi de inserția 
fiecărei persoane în instanța teoreticului cultural, se profilează fundalul 
antropologic pe care se diferențiază instanţa subiectivităţii conştiinţei reflexive, ce 
caracterizează  psihismul personal.  Subiectivitate ce se polarizează cu 
obiectivitatea lumii înconjurătoare; asigurând un „spaţiu interior” de 
autoreprezentare şi de depozitare a secretului personal; care se poate conjuga cu 
intimitatea subiectivităţii altora. 

Propriul corp € resimţit perceptiv de către subiect ca sediu al sufletului, al 
minţii şi al memoriei sale identitare; ca locul din care izvorăsc — şi prin 
instrumentalitatea căruia se realizează - dorinţele, intenţiile, proiectele sale de 
acțiune şi comunicare. Tot în interioritatea toposului său corporal subiectul își 
localizează afectivitatea, reprezentările, amintirile, trăirile subiective intime, 
secretele. În raport cu viaţa şi manifestările publice, subiectivitatea psihismului e 
resimţită ca înrădăcinată şi găzduită de propriul corp. Autoperceţia corporală se 
înscrie astfel în procesualitatea resimţirii propriei identități. 

Un aspect special îl reprezintă perceperea în ambianţă a altor oameni. 
Creierul uman are o sensibilitate înnăscută pentru recunoaşterea conturului feţei 
umane expresive; iar în urma achiziţiilor integrate până la 3 ani — prin maturarea 
cerebrală conjugată cu experienţe relaționale de maternaj — copilul devine capabil 
să-i identifice perceptiv pe alţii, în calitatea lor de fiinţe ce au o minte identică cu a 
sa; ca persoane, ce înţeleg şi evaluează şi ei o situaţie la fel ca şi el; şi se implică 
intențional în raport cu datele acesteia, inclusiv în raport cu sine (capacitatea 
„mentalizării”). Perceperea identificatoare a altor persoane ajunge să discrimineze 
între străini, persoane cunoscute şi persoane intime, de ataşament; în raport cu care 
el împărtăşeşte dorinţe, evaluări, opţiuni. Cogniţia socială va implica apoi pe alţii 


în scenarii relaționale, care necesită uneori clarificări (e.g. : „sunt oare 

iubit:...rejectat!...înşelat?...persecutat?...); pentru care sunt edificatoare uneori 
percepții ce oferă evidențe nemijlocite. 
Un alt aspect particular al perceperii specifice omului se referă la elementele 


294 
1 


„lumii umane” în care el trăieşte; şi care se suprapune peste lumea fizico biologică. 
Din aceasta fac parte o serie de artefacte: edificii, unelte, instrumente, 
îmbrăcăminte, podoabe, spaţii instituţionale marcate simbolic etc. În mod esenţial, 
lumea umană în care omul trăieşte este edificată în mediul limbajului narativ critic 


şi al semnificaţiilor acestora, incluzând simbolurile. Iar practicile instituţionalizate 

Variante ale “ datumului” perceptiv. 


Configuraționismul secolului al XX-ela a studiat percepția în condiţii de laborator, 
plasând ca “obiect de perceput”: - fie un obiect fizic, spaţial delimitat; - fie, un proces 
semnificant, structurat, ce se derulează în timp (e.g. o melodie). Există însă multe alte variante 
în care “datumul perceptiv” se poate referi la situaţii şi evenimente diverse. De exemplu: 

A/ Al .perceperea unui vas cu fructe pe o masă; 

A2 . perceperea unei melodii cântate la vioară; 

A3 perceperea unui mesaj scris pe o hârtie; 

A4 perceperea unei drame vizionată la teatru; 

În împrejurările invocate la A, care pleacă de la variantele clasice, datumul perceptiv se 
află în exteriorul subiectului, într-o poziţie obiectivabilă, constând dintr-un întreg compus din 
părţi care se detaşează de pe un fundal accesibil. În afară de Al,celelalte situaţii (datumuri) 
perceptive se derulează în timp, părţile succedându-se într-o ordine anumită pentru a asigura 
semnificabilitatea întregului. Subiectul “apercepe”tot timpul pe parcurs acest întreg; dar doar 
finalul încheie efectiv actul perceptiv. 

B/ Bl perceperea unei curse de alergat de 100 m. transmisă la T.V. 

B2 perceperea unei partide de tenis pe care subiectul o joacă cu un partener 

B3 perceperea unei sesiuni ştiinţifice în care şi subiectul prezintă o comunicare 

B4 perceperea unui dialog cu un oponent ce duce la clarificarea unei probleme 

Perceperea evenimentelor, a proceselor în derulare presupune, aşa cum s-a menţionat, 
apercepţia unui cadru în care acestea să se înscrie. În exemplele menţionate la B, în afară de 
B1 restul sunt “datumuri situaţionale” (evenimente) la care subiectul participă şi el,putându-le 
influenţa evoluţia. În B3 şi B4 în procesul perceptiv sunt incluse şi datumuri informaţionale 
ideatice. 

C/ C1 perceperea unei situaţii problematice care pretinde găsirea une soluţii 

C2 perceperea procesului de soluţionare a situaţiei problematice 

C3 rezolvarea problemei e în impas şi pretinde solicitatrea de sprijin 

C4 perceperea momentului de încheiere cu succes a soluționării problemei 

Perceperea unei situaţii problematice se poate concentra pe semnificaţia abstractă a 
acesteia, având un nivel perceptiv superficial. 

D/ D1 perceperea unui portret pictat ce exprimă fisiognomonic firea persoanei respective 

D2 Perceperea unei persoane cunoscute aflată într-o anumită stare emoţională 

D3 Perceperea caracterului răutăcios a unui coleg 

D4 Perceperea, în cadrul unei situaţii semnificative, că dragpstea cuiva s-a stins. 

Perceperea altui om poate avansa spre adâncimi caracteriale sau relaţionale subtile, 

Prezentarea de mai sus a unor variante ale “datumului perceptiv” indică necesitatea unor 

în care subiectul e angrenat, sunt ordonate prin norme şi valori. Astfel, universul 


perceptiv ce înconjoară persoana e impregnat de semnificaţiile lumii sale umane, a 
limbajului acesteia, desfăşurat pe multiple nivele de discurs şi semnificaţii. Dintre 


acestea, unele sunt simbolice iar altele abstracte, sprijinindu-se doar parţial pe 
datele perceptive actuale. Aşa e de ex. instanța matematicilor — esenţială pentru 


construcţii, calculul comercial şi cel al timpului, pentru elaborarea teoriilor 
ştiinţifice. Şi la fel, aria „entităților fictive”, a spiritelor, zeilor şi eroilor de 
narațiune. Desigur, raportarea la această dimensiune „ne-perceptibilă” direct — la 
fel ca la abstracțiile conceptuale ale ştiinţei şi filosofiei — se realizează printr-un 
strat de suprafaţă, a unor semne perceptibile cu semnificaţie convenţională şi 
simbolică. Dar comentarea problematicii aspectelor specifice ale percepţiei umane 
nu poate ignora nici această dimensiune, care subliniază importanţa în percepţia 
umană a dimensiunii semnificabilităţii. Mai ales că, limbajul natural foloseşte cu 
spontaneitate expresii ca „a acorda atenţie” şi „, a percepe” pentru variate situații 


culturale şi spirituale. 


8.3. Halucinaţiile vizuale şi auditive 


În psihopatologia perceptivă, tradiţional, rolul cel mai important l-au jucat 
halucinaţiile. Halucinaţiile vizuale au fost cele care au fost puse în prim plan în 
prima jumătate a sec.XIX. Primele descrieri, comentarii, analize şi încercări de 
interpretare întreprinse de psihopatologi au jalonat de la început contextul lor de 
manifestare. E vorba de comparaţia lui Esquirol cu „vizionarul” şi de trimiterile lui 
Moreau de Tours la vis şi stările consecutive consumului de haşiş. În ambele cazuri 
erau prezente importante particularități ale condiţiilor de desfăşurare a perceperii 
situaționale, marcată acum de halucinaţii. 

Trimiterile la înţelesul cultural, spiritual al „vizionarului”, a fost desigur o 
metaforă. Gândirea speculativă occidentală a sesizat de la începutul antic al 


filosofării, conexiunea dintre aspectul exterior, perceptibil al lucrurilor şi 

înțelesurile conceptuale ale acestora; fapt ce a fost exprimat în distincția dar şi 
corelația pe care Platon o făcea între eidos şi ideea. Contemplarea filosofică a 
esenţelor pe care a sugerat-o Platon şi a reluat-o recent Husserl, se îndepărta însă 
de practicile cultice. Vizionarii culturilor tradiţionale, care la fel ca prezicătorii 
ebraici întrevedeau şi proclamau viitorul istoric, nu oferă însă un model cultural 
util interpretării halucinaţiilor vizuale. În cazul lor accentul era pus pe interpretarea 
semnificației speciale a unor reprezentări complexe trăite subiectiv — la fel cum 
hermeneuţii etrusci încercau să interpreteze zborul sau măruntaiele păsărilor, 
percepute ca datumuri obiective. Desigur, experiențele mistice, realizate prin 
devoțiune individuală sau prin entuziasmul colectiv al religiilor de mistere, se 
corelau şi cu aspecte imagistice. Acestea apăreau însă credincioşilor pe fundalul 
detașării lor de viaţa cotidiană; şi transpunerea într-o atmosferă mitico sacrală, de 
transă, întreţinută uneori şi de actualizarea prin plasmodiere a scenariile şi 
episoadelor mitice, de muzică, dans; şi consum de substanţe psihoactive, ce aveau 
importante efecte de distorsiune perceptivă. Subiectul ajungea astfel să se simtă 
plasat într-o „altă lume”, „supranaturală”, marcată de o spaţio temporalitate 
specială. Mediu în care resimțea uneori percepții neobişnuite ale obiectelor şi ale 
propriului corp. Încă vechii indieni utilizau în acest sens substanța ”soma”; iar 
musulmanii luptători din vremea cruciadelor, haşişul. Studierea experimentală în 
sec.XX a unora din aceste substanţe, ca bulbocapnina, psilocibina (dar şi a unor 
produşi sintetici similari ca LSD), a indicat că ele produc realmente modificări 
perceptive variate: distorsiuni spaţiale ale conturului, formei şi mărimii obiectelor 
şi propriului corp, ale raportului figură fond, apariția de culori, figuri geometrice, 
obiecte şi ființe izolate, scene panoramice statice şi în mişcare, modificări ale 
resimţirii temporalităţii. Aceste distorsiuni perceptive ce se reîntâlnesc şi în stări de 
depersonalizare corporală, pot fi suportul reprezentării unor scenarii imaginative 


vizuale, a unor „viziuni”, trăite de credinciosul aflat în transă; detaşat de comerţul 

informaţional curent cu ambianța situațională. De aceea, apropierea viziunilor 
mistice de halucinaţiile vizuale se cere abordată cu grijă. 

În afară de cadrul ritualului sacral, o altă trimitere pe care psihopatologia a 
avut-o în vedere pentru a interpreta trăirile halucinatorii vizuale a fost cea a visului 
din somn. Visul se derulează în interiorul condiției de detaşare de informația 
ambientală, pe care o induce somnul; şi el e resimţit (trăit) sub formă de scene în 
derulare, predominant vizuale, la care subiectul simte că participă. Visul nu se 
bazează deci pe prelucrarea unor informaţii actuale pe care subiectul să le 
recepţioneze şi sintetizeze din lumea ambientală, în condiţiile unei angajări active; 
ci are la bază pulsaţia informativă, desfăşurată spontan, periodic, a fondul mnestico 
imaginativ biografic, identitar. Logica şi cursul derulării visului scapă de obicei 
controlului visătorului, care simte că participă nemijlocit la scenariile ce se 
derulează în spaţiul onirice. Clinica psihiatrică din sec. XIX a susţinut această 
apropiere a halucinaţiilor vizuale de vis, date fiind bogatele documente clinice pe 
care le oferea în acea perioadă tulburarea delhriumului — sau a stării confuzo onirice 
(în exprimare franceză) - din stările infecțioase şi febrile. Acestea comportau însă 
şi o denivelare „în grade variate, a stării de vigilitate, cu dezorientare spaţio- 
temporală în raport cu datele ambianţei. Pe acest fundal se manifestau trăiri de tip 
halucinator predominant vizuale, “oneiroide”: scene cotidiene, uneori profesionale, 
la care subiectul simte că participă, alături de persoane cunoscute sau necunoscute. 
Implicarea subiectului era atât afectivă cât şi psihomotorie, în concordanţă cu 
conţinutul scenariului oneiroid. Tematica scenariilor putea fi profesională, 
terifiantă sau euforică. În funcţie de gradul de vigilitate, ambianța actuală putea fi 
percepută concomitent, mai clar sau mai estompat; oneirodia se poate chiar 
amesteca cu percepții adecvate ale lumii ambientale. Alteori, ea se rezumă însă la 
un spaţiu bine delimitat, încadrată de perceperea corectă a mediului ambiental. 
Halucinaţiile vizuale pot fi nu doar scenice ci şi izolate: persoane, animale, diavoli, 


halucinaţii simple. Mai rar pot apare în acest context halucinaţii olfactive, auditive, 

cutanate. În delirium tremens din alcoolism s-au descris clasic halucinaţii cu 
animale mici ce se urcă pe corp. Manifestări oneiroide pot apare şi postoperator, 
după reanimare etc. Aceste trăiri scenice, sunt însă predominant perceptiv 
circumstanţiale, nefiind articulate cu o problematică identitar delirantă, a unui eu- 
personaj, alunecat într-un scenariu delirant fictiv. 

Apropierea dintre stările oniroide şi halucinaţule vizuale este argumentată şi 
de halucinaţiile hipnagogice, ce apar la intrarea în somn, până ce vigilitatea 
reflexivă nu a dispărut complet; şi de cele hipnopompice, mai rare, ce apar la 
trezire. Ele se pot manifesta şi la pacienţi ce prezintă narcolepsie; adică momente 
de bruscă adormire în timpul vigilității diurne, însoţite de scăderea bruscă a 
tonusului muscular. În toate aceste cazuri se incriminează o perturbare în derularea 
ciclului normal a somnului cu vise, care include la om aprox. 20% perioade de 
“somn paradoxal”, în care subiectul “visează”. Fenomenul visului s-ar datora unui 
proces de reorganizare ciclică a fondului informativ mnestic (episodic, biografic), 
sub forma unei memorii circulante, de durată medie. 

Trăirile de tip oneiroid trimit deci, direct, la o disfuncţie a “mecanismului 
psihocerebral” ce susține desfăşurarea somnului cu vise; care pentru om este o 
moştenire biologică, înscrisă în structura encefalului. S-a dovedit că fondul mnestic 
al omului, predominant biografic, funcţionează, într-una din importantele sale 
dimensiuni, într-o modalitate circulantă, datele de memorie realizând prin această 
dinamică noi conexiuni. Ele revin periodic si pentru a se oferi utilizării stimulate 
de către actualitatea trăirilor subiectului. Acelaşi mecanism ar sta la baza “cursului 
ideativ” ce se derulează în fundalul psihismului vigil, susținând asociaţiile de idei 
şi creativitatea; dar şi ideaţia intruzivă ce poate aluneca în obsesii nedorite. 

Configurarea unei percepții situaționale a omului vigil pe baza receptării 
filtrate şi sintetizate a informaţiilor exterioare actuale, presupune deci, prin 
definiție, articularea acestora cu datele de memorie ce le vin în întâmpinare; şi cu 


care “se acordează”. Dacă informația ambientală e ignorată, ca în unele momente 

de relaxare, subiectul se poate “lăsa pradă unei reverii cu ochi deschişi”. 
“Imageria” resimţită în acest context nu are însă pregnanţa şi detaliile percepției 
curente, plasându-se într-un “spaţiu interior”. Care, deşi nu ignoră complet scena 
lumii exterioare date, nu avansează până la ea. Psihologia memoriei a comentat sub 
denumirea de “ecmnezie” reactualizarea unor amintiri, ce capătă pentru scurt timp 
caracteristica de actualitate perceptivă. lar psihopatologia aduce în discuţie 
reactualizările reprezentative pregnante sub formă de “flash back”-uri, ce se repetă 
cvasiobsesiv la cei cu reacţie de stres posttraumatic. Subiectul nu este complet 
deconectat faţă de situaţia actuală; dar invazia figurativă “de tip perceptiv” a unei 
scene terifiante trăite în trecut, se insinuează pentru scurt timp în prezent; şi 
acaparează atenția subiectului, bulversându-l. Modelul din reacția de stress 
postraumatic a fost dezvoltat mai recent şi în corelaţie cu „psihozele disociative”. E 
vorba de stări psihopatologice corelate cu traume biografice importante, care 
vulnerabilizează persoana; şi care stau în spatele unor episoade halucinatorii 
vizuale şi auditive. Psihoza disociativă se desfăşoară în condițiile unei parțiale 
detașări de ambianța. Deobicei şi prin actualizarea unui scenariu ce actualizează în 
mare măsură un eveniment psihotraumatic trăit. 

Manifestări de tipul percepţiilor halucinatorii pregnante dar criticate, au fost 
descrise începând din sec.XIX în tulburări neurologice şi ale analizorilor vizuali şi 
auditivi. Aceste “halucinoze” apar şi în afectarea căilor vizuale retrochiasmatice, 
infarcte corticale, epilepsie. Deci, în lezări ale „instrumentarului” neurologic de 
colectare, transmisie, prelucrare şi depozitare sintetică şi de reactualizare a 
informaţiilor într-un anumit sector perceptiv. În cazul crizelor epileptice cu 
localizare parieto temporală, halucinaţiile pot fi olfactive dar şi vizuale, scenice. 
Lipsa altor tulburări psihice în aceste cazuri indică faptul că aparatajul funcțiilor 
cerebrale e capabil să genereze singur configurații perceptive, ce sunt plasate de 
organismul psiho-cerebral în spaţiul perceptiv al lumii înconjurătoare. Pentru delir, 


important e însă ca acestea să fie inserate în conflictualitatea scenariului narativ a 

lumii delirante pe care alunecă subiectul transformat în personaj fictiv; în care 
semnificaţiile predomină asupra formelor. 

Trăiri de tip halucinator s-au constatat apoi şi în condiţiile deprivării 
senzoriale. La mijlocul sec.XX s-au efectuat o serie de experienţe, în corelație cu 
pregătirea cosmonauţilor ce urmau să petreacă mult timp în spaţiu în împrejurarea 
unui deficit de solicitări senzoriale, (incluzând-o şi pe cea gravitațională, asupra 
sistemului vestibular şi artromiokinetic). S-a constatat că, menţinerea timp 
îndelungat în condiții de semi întuneric, izolare fonică şi nemişcare, conduce la 
apariţia unor neoformaţii perceptive predominant vizuale. Acestea sunt cel mai des 
simple figuri colorate, obiecte, animale, oameni; rar scene în desfăşurare. Trăirile 
de tip perceptiv ce apar în astfel de condiţii se referă, dar în mai mică măsură şi la 
muzică, expresii, reamintiri de texte etc. Dincolo de utilitatea cercetărilor 
menționate pentru astronautică, ele pot explica trăirile de tip halucinator ce apar în 
condiții de monotonie informaţională (e.g. în deşert sau pe întinsuri de zăpadă). De 
fapt, problema care s-a ridicat în acea perioadă în psihiatrie a fost cea a deficitului 
de stimulare în genere; inclusiv lipsa solicitărilor din partea altor oameni şi a 
exercitării unor activităţi cutumiere care să implice noutate; ceea ce induce o 
pasivitate sau o blocare a dimensiunii activ-intenţionale a sintezei perceptive. 
Acest aspect s-a conjugat cu alte observaţii făcute de psihiatrii care au demonstrat 
că substimularea psiho-socială şi senzorială a schizofrenilor, prin internarea 
îndelungată în azile unde predomină condiţii de monotonie, agravează 
simptomatologia deficitară. Fapt ce a încurajat ideea unei stimulări adecvate în 
cazul internărilor prelungite; şi, evitarea pe cât posibil a instituţionalizării 
îndelungate. 

Ansamblul problematic ce se evidențiază cu ocazia studierii halucinaţiilor 
vizuale, susține ideea că subiectul trebuie înţeles continuu şi în perspectivă 
reflexivă, ca „autopercepându-se aflat în situaţii perceptiv-active determinate”. 


Această autopercepere de fond stă nu doar la baza parametrilor spațiali ai 

localizării şi orientării pe car-i induce trăirea referinţei la propriul corp (cu limitele 
şi interioritatea propriului psihism, cu proximitatea, direcțiile şi distanţele ce astfel 
se configurează). Ci ea implică şi întregul fundam mnestico identitar ce intră în joc 
în orice raportare situațională perceptivă; împreună cu oferta informaţională ne- 
actuală, ce încontinuu pulsează intenţional din acest fundal, orientată de interese, 
preocupări, proiecte, provocări externe etc. Fondul mnestic informaţional şi 
biografic identitar, se află într-un permanent dinamism de reorganizare circulantă, 
ciclică, aşa cum ne-o indică constant visele din somn. lar oferta acestui fundal în 
direcția ferestrei deschise prin actualitatea trăită, e în permanenţă sensibilă la 
semnificațiile situaționale şi la aşteptări, mai ales în perspectiva relaţionărilor 
intersubiective. 

Halucinaţile vizuale au fost comentate din ce în ce mai puţin de 
psihopatologia din a doua jumătate a sec.XX, în corelaţie cu descreşterea lor odată 
cu reducerea stărilor de delirium febril infecțios şi a substimulării produse de 
internările îndelungate şi pasive din azile. Studierea circumstanțelor în care ele se 
produc, a subliniat însă  corelația halucinaţiilor vizuale cu memoria biografică 
circulantă ce stă şi în spatele viselor, desfăşurate în contextul suprimării sau 
reducerii conectării subiectului cu informaţiile ambientale. În delirul psihotic 
subiectul e însă centrat şi absorbit de scenariul aberant care-l subjugă, corelându-l 
cu instanţa personajelor cultural fictive şi socio istorice; care e şi cel ce dirijează 
semnificațiile trăirilor sale halucinatorii. 

Universul perceptiv vizual este esențial în derularea vieţii cotidiene a 
oricărui om, căci el asigură şi orientarea spațială, pe care o avem în comun cu 
psihismul biologic. Dar specifică pentru psihismul omului este comunicarea 
intersubiectivă cu ceilalți şi cu narativitatea metareprezentațională pe care o asigură 
limbajul, introducând subiectul în lumea narativităţiilor cultural teoretice, cu ale 
sale instanţe fictive şi personaje particulare. Spaţio temporalitatea şi cauzalitatea 


lumilor narative, fictive, e distinctă de cea fizico biologică. La nivelul vieţii 

curente noi facem o permanentă sinteză între acestea două planuri, dat fiind că 
întreaga noastră existență, cu toate scenariile şi ritualurile sale, se desfăşoară, 
totuşi, în mijlocul unui univers fizico biologic care este suportul apariţiei, evoluţiei 
şi manifestărilor existenţiale actuale ale omului pe pământ. Percepția auditivă, 
centrată pe limbajul articulat ne mută însă mai mult spre narativitate, spre 
implicarea subiectului în scenarii mai mult sau mai puţin fictive. 

Halucinaţiile auditive au fost diferenţiate încă de la început de cele vizuale 
deoarece ele se concentrează pe “auzirea de voci”; iar rostirea în mod evident nu e 
doar receptată din exterior, ci şi produsă, în permanenţă de către însăşi subiect, în 
strânsă corelaţie cu elaborările sale ideative. De aceea s-a vorbit încă din sec.XIX 
de halucinaţii audio-verbale şi ideo-verbale. Acestea trimit spre generarea 
gândurilor şi intenţiilor de comunicare verbală, ce emerg la nivelul instanţei 
cursului ideativ. Deci, la un nivel profund al “interiorităţii psihismului subiectiv”, 
la alt pol faţă de sursa informaţiilor ce stau la baza percepţiilor şi halucinaţiilor 
vizuale, plasate în spaţiul exterior, în afara limitelor propriei corporalităţi. Pe de 
altă parte, vorbirea e atribuită şi altor persoane care o elaborează şi o emit tot cu 
punct de plecare în interioritatea lor intimă. Astfel încât, auzitul de voci poate fi 
considerat echivalentul unor relaționări interpersonale, în cadrul unui câmp 
comunicațional interpersonal. 

Halucinaţiile auditive, care sunt cele mai importante în psihoze, pot fi 
desigur şi neverbale. Acestea, ca zgomote sau melodii, au acum o importanță mai 
redusă. Cât despre halucinaţiile verbale, ele evocă, aşa cum s-a menţionat, 
universul relaționărilor interpersonale, în cadrul unor variate tipuri de raportări. Nu 
trebuie ignorat faptul că dezvoltarea ontogenetică se realizează de la început, din 
perioada de sugar, în mediu lingvistic. lar relațiile cu alţii ataşează constant 
comunicării nonverbale vizuale şi pe cea verbală, chiar şi în cadrul intimităţii. 
Deşi în spaţiul relației cu mama şi cei apropiaţi predomină comunicarea cu 


expresivitate non-verbală, comunicarea verbală rămâne şi la acest nivel importantă. 

De altfel, psihologia actuală acceptă şi subliniază faptul ca pe parcusul ontogenezei 
copilul ”introjectează” imagoul matern; iar ulterior, şi pe cel al altor persoane de 
ataşamnet; care vor ocupa astfel un loc aparte în "câmpul interpersonal intrpsihic” 
prin care subiectul îşi reprezinta articularea sa cu ceilalți. Acest aspect se cere 
reținut când se comentează „auzirea vocii celorlalți” in normalitate şi în patologie. 
Revenind la mica copilărie, prin vorbire se exprimă şi în intimitate rostirile 
apelative, interogative, de rugăminte, sfătuire, ameninţare, solicitare de iertare, etc. 
Chiar dacă vorbesc puţin, persoanele apropiate sufletește folosesc totuşi cuvinte 
pentru a se susţine reciproc, a se încuraja, îndemna, alina; uneori chiar şoptind. 
Apoi, prin limbaj oamenii ce se află unul în faţa celuilalt dialoghează pentru a 
schimba opinii şi a clarifica probleme; dar şi comentează pe un altul, absent, 
caracterizându-l pozitiv sau negativ. Comunicarea verbală va trece însă în prim 
plan în spaţiul public, în raport cu persoanele oficiale şi străine. De aceea 
halucinaţiile audio verbale din paranoidie au deseori un caracter xenopatic, de 
relaționare cu cineva mai îndepărtat sufleteşte sau străin, care emite ordine, 
dispoziții, manipulează etc. În sfârşit, nu poate fi ignorat acum, când avem în 
vedere psihopatologia, nici dialogul interior, doar marginal verbal, în care subiectul 
se confruntă cu el însuşi. Precum şi raportarea la Divinitate. Divinitate care în 
iudeo-creştinism se poate adresa verbal omului. 

Halucinaţiile ideo-verbale sunt comentate în ultimul timp din perspectiva — 
şi sub sintagma — “oamenilor ce aud voci”. Acest fenomen este considerat ca 
răspândit în populaţia generală, o mare parte din persoanele ce aud voci 
neprezentând tulburări psihice diagnosticabile sau care să necesite tratament. În 
noiembrie 2013 s-a ţinut la Melbourne un Congres Mondial al celor ce aud voci, 
prevalența acestora în populaţia generală fiind evaluată la aprox.13,2%. S-au 
studiat şi reliefat particularităţi dintre cei ce aud voci şi au nevoie de tratament şi 
cei ce nu au nevoie. Faptul de a auzi voci e un fenomen complex care depinde de 


cultură, angajare spirituală, particularități personale, experienţa relaționărilor cu 

alții, existența unor traume în biografie, stări disociative diverse; astfel încât nu 
toate cazurile sunt încadrabile în psihoze. 

Halucinaţiile audio-verbale pot fi apelative, adresându-se subiectului pe 
nume, ca şi cum l-ar chema. Sau injurioase, amenințătoare, acuzative. Ele mai pot 
fi imperative, comandând pacientului să facă anumite acte, dirijându-l ca în cazul 
unei atitudini dominatorii ce pretinde supunere. Uneori vocile îndeamnă sau 
poruncesc acte agresive, ca lovirea sau omorârea cuiva; sau sinuciderea. 
Halucinaţiile imperative se cer diferențiate de sentimentul controlului voinţei şi de 
cel de dirijare, de impunere a actelor şi gândurilor, trăit de cei cu sindrom 
depersonalizant de transparenţă/influenţă. Halucinaţiile comentative constau din 
două sau mai multe voci, care discută între ele despre pacient, fie evaluându-l ca şi 
persoană, caracter valoare; fie comentând actele ce le face, intenţiile şi gândurile ce 
îi vin în minte. Mai rar vocile discută între ele neclar, ca o “rumoare”.Sentimentul 
pacientului este că aceste conversații se referă la el. Se manifestă astfel trăiri 
intermediare între halucinaţiile verbale clar auditive, plasate în spaţiul exterior; şi 
cele ce pătrund în zona intimă a agenţiei sale. 

În cazul halucinaţiilor apelative şi imperative, subiectul resimte evident o 
raportare directă față de alții, care i se adresează. Vocile care-i vorbesc sunt 
“personalizate”. Ele sunt efectiv personajele ce participă direct la derularea 
scenariului relaţional delirant. Şi aceasta, atât atunci când pot fi clar identificate ca 
aparţinând cuiva; cât şi dacă identificarea e aproximativă. Sau trimite la personaje 
anonime. Poate fi auzită în acest sens şi vocea lui Dumnezeu, a Fecioarei Maria 
sau a diavolului. Halucinaţiile auditive, chiar dacă sunt atribuite unor persoane 
anonime, “vizează” deci subiectul, “îl au în vedere”, chiar dacă numai aluziv. Ele 
nu sunt discuţii pe care alţii le poartă fără legătură cu el. Toate halucinaţiile audio- 
verbale presupun faptul că subiectul resimte şi îşi reprezintă existenţa altor 
persoane reale sau fictive în relația acestora cu el, care se află în „centrul 


interesului celorlalți”. Faptul se corelează desigur cu reprezentarea delirantă a 

prezenţei altor persoane ca personaje active în scenariul din instanța 
metareprezentațională a propriului psihism. 

În concluzie, dacă halucinaţiile auditive ar reprezenta, aşa cum s-a formulat 
de unii cercetători, o exteriorizare a unei raportări lingvistice intrapsihice cu o 
alteritate, ele presupun, evident, o prezenţă a altora în însăşi interiorul propriului 
psihism. Adică a imaginii şi reprezentării despre lumea pe care subiectul conştient 
o centrează. 


8.4.Spaţiul intern al subiectivităţii, autopercepţia şi halucinaţiile psihice 


Halucinaţiile, în calitate de trăiri “de tip perceptiv” sunt proiectate în spaţiul 
exterior subiectului încorporat, aflându-se astfel în legătură, direct sau indirect, cu 
suma informaţiilor percepute actual. Şi astfel, ele fac parte din contextul situației 
prezente, pe care subiectul o trăieşte şi o centrează în raportarea sa la lume. E 
vorba desigur de lumea sa umană. Lume a cărei pânză de fond se deformează însă 
în psihoză. lar halucinaţiile se corelează strâns şi cu scenariul excentric prin care 
subiectul e transformat într-un personaj aberant din lumea sa delirantă. În această 
perspectivă, halucinaţiile se articulează şi cu interioritatea psihismului persoanei. 
Interioritate subiectivă, ce se organizează în jurul sinelui identitar reflexiv, a 
identității sale diacrone, printr-o schemă ce se întrețese cu imaginarul. Durată 
biografică încorporată, ce stă la baza resimţirii în fundalul interiorităţii conştiinţei 
subiective a unei permanente identități reflexive de fond. 

Trăirea etichetată drept „autopercepţie”, este un fenomen continuu şi sintetic, 
bazat în primul rând pe informaţiile ce sosesc neîntrerupt prin toate sistemele 
informative senzoriale ale propriului corp; inclusiv cele interoceptive şi 
artromiokinetice, care susțin desfăşurarea mişcărilor, a acţiunilor. Toate acestea, 
sunt subsumate însă unităţii, identității şi agenţiei sinelui. Autopercepţia se referă 
de fapt la sesizarea reflexivă a întregii structuri identitare, centrată de sinele 
biografic, înrădăcinată în propriul corp şi definită social. Ea este şi baza 


autoevaluării, a stimei de sine. Resimţirea continuă, reflexiv conştientă a acestui 

fundal şi referențial identitar, personalistic, e însă doar vag etichetată prin expresia 
"percepţie de sine”, ea nefiind comparabilă cu percepția unui obiect exterior. 

Autoperceperea implică un continuu sentiment de “centralitate”, subiectul 
resimţind în permanenţă că sinele său, localizat în toposul corpului propriu, este 
sediul din care emerg, din care se nasc şi în care se afirmă, toate gândurile şi 
intenţiile sale în raport cu lumea din care face parte. Lume în mijlocul căreia el se 
plasează, resimţindu-şi trăirile ca fiind “ale sale”; integrate în identitatea sa, ca 
aparținându-i (funcţia de apartenenţă, “ownership? a sinelui). De asemenea 
subiectul resimte că el însuşi este autorul, agentul care generează şi realizează 
propriile gânduri, intenţii, dorinţe, decizii, acţiuni, exprimări (funcţia de “agenţie” 
a sinelui). Şi aceasta, chiar şi atunci când este sfătuit de alţii sau i se poruncește. 
Subiectul se percepe, se resimte deci, cel puţin până la un punct, ca delimitat de 
alții — de alteritatea celuilalt şi de lumea care-l solicită - centrat de sinele său 
intenţional şi reflexiv. În intimitatea sinelui său, a conştiinţei sale reflexive, în acest 
“spațiu al  interiorității subiective”, subiectul se  autoevalucază şi se 
autocaracterizează. lar uneori se autocondamnă; sau îi este ruşine. Aici el îşi 
selectează amintirile, reprezentările, intenţiile, ideile, se decide. Tot în acest topos 
subiectul poate să îşi cheme şi să-şi reprezinte evenimentele trăite doar pentru sine, 
în aria secretului său personal. 

Amintirile pot însă apărea în mintea sa, în psihismul său conştient, şi 
nesolicitate; aşa cum, sub cupola somnului, se desfăşoară visele, odată cu mișcarea 
circulantă, ofertantă a datelor mnestice. Fondul mnestic al subiectului include, 
desigur, istoria sa biografică ; dar şi mult material informativ extrapersonal, 
inclusiv teoretic cultural asimilat de a lungul ontogenezei, în cadrul memoriei sale 
nominale susținută de limbaj. Acest fundal e mobilizat şi plasat într-o variantă de 
accesibilitate crescută prin dinamica angajării sale în situaţii, proiecte şi 
preocupări. Dar nu tot ceea ce emerge din fondul său mnestic este resimțit ca 


propriu, ca personalizat şi aceasta, deoarece există şi un dinamism spontan, 

proiectiv al fundalului informativ al psihismului propriu; care, sprijinindu-se pe 
memoria circulantă, generează şi propune în mod continuu actualității trăite de 
subiect un spectru variat de informaţii, reprezentări imagistice şi ideatice, pe care 
acesta le poate sesiza reflexiv, autoanalitic. Faptul se concretizează în ceea ce 
psihologia şi psihopatologia au numit “curs ideativ” sau “flux al conștiinței”. 
Pornind de la aceasta se desfăşoară şi pseudohalucinaţiule. 

Sub denumirea de pseudohalucinaţii au fost descrise trăiri asemănătoare 
halucinaţiilor, care nu au însă caracter de exterioritate perceptivă spațială : e.g. voci 
care sunt auzite în cap sau în inimă, în stomac. Mai rar sunt invocate imagini, de 
obicei figuri simple dar colorate, pe care subiectul le „vede” apărând spontan în 
spațiul său intern. Iniţiatorii temei pseudohalucinaţiilor în sec.XIX, Hagen şi 
Kandinsky, se refereau la ideea lui Kahlbaum (1847) care susținea existenţa în 
creier a unui „centru al apercepţiei” care generează spontan trăiri de tip imaginar, 
cvasihalucinatorii, în corelație cu un centru al memoriei. Kandinsky, bazat pe 
psihologia lui Wund, sugera o asociaţie între această activitate generatoare şi cea a 
unui centru al conştiinţei, care constată, înregistrează, filtrează, sintetizează. 
Conştiinţa ajunge astfel să înregistreze uneori, pe fundalul obişnuit al fluxului 
ideatic, reprezentări imagistice, imagini vii, pregnante, ce vin din interior; şi care 1 
se impun fără intenția sa, fără a le putea influenţa. Dar pe care le poate contempla, 
în spaţiul său psihic interior. 

Pseudohalucinaţile sunt distincte de fenomenele de rememorare, de 
imaginare sau de percepţie, fiind mai apropiate de reprezentările involuntare. Ele 
se mixtează cu apariția spontană a unor idei în fundalul conştiinţei, fiind 
independente de organele de simţ. Seglas a apropiat fenomenul de gândirea şi 
vorbirea interioară, atrăgând atenția asupra lipsei unui vocabular psihologic 
adecvat pentru a le descrie. Ey şi Claude le-au ataşat de gândirea intruzivă şi 


obsesivă. E vorba oricum, de fenomene psihice pe care subiectul le poate sesiza în 

fundalul subiectivităţii sale conştiente, la un nivel la care se derulează 
spontaneitatea fluxului ideativ. 

Pseudohalucinaţiile, aşa cum au fost ele descrise tradițional şi cum se 
întâlnesc şi în prezent, pot fi corelate şi cu alte trăiri, psihopatologice şi normale, 
care emerg la nivelul cursului ideativ. 

Cele patologice se referă la tulburările formale ale cursului ideativ. Acestea 
au fost studiate în cadrul obsesionalității, maniei, depresiei dar mai ales in unele 
forme  nedelirante de schizofrenie. Este vorba de : - Ideaţia intruzivă : subiectul 
resimte că gândurile sale sunt parazitate şi interferează cu gânduri străine, nedorite, 
ce apar spontan, fără voia sa; - Presiunea gândirii: subiectul resimte că propriile 
gânduri îi scapă de sub control, modificându-se mai rapid şi impetuos decât ar dori; 
- Fuga de idei: subiectul constată o multitudine de idei ce se succed cu mare viteză 
în fundalul cursului ideativ, fără ca el să le poată opri sau controla; - Mentism: 
subiectul resimte izbucnirea bruscă a unui ansamblu de gânduri amestecate pe care 
nu le poate ordona şi stăpâni; - Încetinirea cursului gândirii, se referă la constatarea 
unui ritm ideativ propriu lent; - Blocajul gândirii sau golul mintal: subiectul 
resimte în fundalul cursului ideativ un gol, o pauză; ideația se poate relua ulterior, 
în altă direcție; - Ecoul gândirii : gândul se repetă, în fundal, ca un ecou; - 
Sonorizarea gândirii: subiectul îşi aude propriile gânduri şi crede că acestea pot fi 
auzite şi de alţii. Ultimul simptom se întâlneşte de obicei în schizofrenie, împreună 
cu spaţializarea gândirii : adică, cu sentimentul că gândurile se petrec şi sunt 
localizabile în diverse părți ale spaţiului corporal. Mai poate apare sentimentul 
difuzării şi împărtăşirii gândirii, alături de alte simptome de „transparenţă psihică”. 

Tulburările formale de gândire exprimă o relaxare deficitară a sintezei 
fondului structural ce susţine identitatea mnestică a persoanei; şi care poate fi 
abordată din perspectiva disfuncției coerenţei centrale. Zona în care ele se 
manifestă e acea în care se desfăşoară şi pseudohalucinaţiile. Tb. formale ale 


gândirii pot fi condiționate pe de o parte de viteză cu care se derulează 

procesualitatea naturală, spontana a circuitului de ofertă mnestico imaginativă. lar 
pe de altă parte, de insuficienţa şi distorsiunea „filtrului informaţional”. Adică a 
acelui filtru de tip atenţional ce selectează sintetic dar spontan, la nivel periferic 


informaţiile ce vin deobicei din mediul exterior. 

Chenar 83 


Tulburări formale ale cursului ideatic (c.i.) 


mentism pseudohalucinaţii şi 
(apariţia bruscă a unui sonorizarea g. 
complex de g. nestructurate 


gânduri intruzive 


fuga de idei 
presiunea gândirii reluarea c.i. 
accelerarea c.i. înaltă interferența g. 
direcţie 
oprirea g. 
încetinirea c.i. 
gol mental 


cursul ideativ se derulează spontan în fundalul conştiinţei; generarea ideației presupune ansamblul 
memoriei şi e spontană 

memoria biografică şi culturală circulă şi pulsează 

gândurile (ideile) din fluxul ideativ se referă la: 

Chenar 84 
Cursul ideativ 


între spontaneitate şi orientare ţintită 
inspiraţie creatoare 
(artistică etc.) 
asociaţii libere 


imagerie 
percepţie 


relaxare mnestică şi elaborare, realizare în plan ideoverbal 
imaginativă din contemplare 


pseudohalucinaţii 
visare cu ochii deschişi 


spontaneitatea ideo-verbală orientarea ţintită spre rezolvarea de 
şi a imaginaţiei robleme şi transmitere de mesaje 
flux (clhrs) ideativ 
obiectiv 
SPATIU INTERIOR SPATIU EXTERIOR exterior 


relaxarea asociaţiilor 
rememorării şi reprezentării 


ecoul gândiri; norizarea gândirii 


interferența gândirii 
intruzivă 
presiunea gândirii 


mentism 


pseudohalucinaţii corporalitate trăită halucinaţii 

Zona cursului ideativ este una profund intimă, trimițând spre structura identitar 
menstică. Totuşi ea face parte din deschiderea şi articularea subiectului cu 
actualitatea trăită; căci trăirea semnificației situaționale şi proiectul de raportare la 
Cura psihanalitică a asociaţiilor libere stimulează conştientizarea unor structuri mai 
profunde ale circulaţiei datelor mnestice, în corelarea lor cu scenarii motivaţionale 
şi intenţionale ale “complexelor inconştiente” ale sinelui identitar biografic. Pe 
măsură ce acestea ajung să se conştientizeze astfel încât să poată fi verbalizate, ele 
pot fi analizate şi interpretate de către terapeut, în cadrul spaţiului relațional pe care 
acesta îl instituie cu clientul. lar pe această cale, pacientul ajunge treptat să 
decripteze, ca într-un fel de oglindă, aspecte structurale profunde, blocate în 
adâncimea psihismului sau identitar. Cel puţin aceasta era doctrina lui Freud, care 
susținea că pe o astfel de cale se poate petrece o restructurare a psihismului 
persoanei suferinde, benefică pentru sentimentul de identitate autonomă şi 
armonică a sinelui său. 

Creativitatea foloseşte şi ea, în orice domeniu, pulsaţiile fundalului mnestico 
imaginativ, ce trec prin poarta cursului ideativ. Dincolo de tradiționala trimitere la 
momentele de inspirație creatoare, se poate face acum trimitere la metodologia 
sugerată de suprarealism când a cultivat “dicteul automat”. Dar materialul creativ 
brut odată produs spontan, necesită o prelucrare creatoare conştientă, care-l 
personalizează. 

Autopercepţia subiectului poate fi înțeleasă şi comentată şi ca un aspect al 
reflexivităţii sinelui, cu accent pe dimensiunea sa identitar mnestică, a familiarităţii 
cu sine, care include şi zona accesului la propriul fond de cunoştinţe; precum şi cea 
de autogenerativitate şi dinamism intenţional, de dinaintea executării actelor 
voluntare. Adică domeniul care precede, întemeiază şi susține vizările sale 
intenţionale, proiectele şi acţiunile deliberate, elaborate conştient, realizate treptat 
cu ajutorul funcţiilor executive controlate de persoană. Agenţia refelxivă a 


subiectului se extinde, desigur, şi spre acest teritoriu profund; la limita căruia el 

poate înregistra, atunci când e atent, „cursul său ideativ”, cu o anumită 
obiectivitate; analizându-l şi prelucrându-l, eventual creator. lar odată cu acest curs 
ideativ, subiectivităţii persoanei umane i se oferă şi i se poate dezvălui, nu doar 
parametrii propriei biografii şi ai cunoştinţelor asimilate, inclusiv cele culturale şi 
abstracte; ci şi sensurile care întemeiază şi susțin cunoştinţele sale privitoare la 
lume în ansamblu. Adică infrastructura „logosului”, zona condiţiilor de posibilitate 
ontologice, ce cuprinde şi definește capacitatea omului de a specula asupra 
originilor şi esenţelor. 

Este calea pe care s-a aventurat filosofia în speculația ei asupra 
fundamentelor , a ceea ce există”, începând cu Platon şi Socrate; şi continuând cu 
Descartes, Kant, filosofu analişti şi Husserl. Ultimul menţionat, propunând chiar o 
„reductie fenomenologică” ca metodă de a coborâ, sistematic, până la nivelul unui 
„ego transcendental”. Psihopatologia realizează uneori o deficiență disfuncțională a 


psihismului persoanei, care dezvăluie şi evidenţiază chiar şi acest topos. 


8.5. “Centralitatea” psihopatologică; trăirile referenţiale, dispoziţia şi 


percepţia delirantă 


Iluzia perceptivă şi fenomenul salience - hipersemnificarea unor detalii 
decontextualizate — susţin, prin mecanismul unei interpretări patologice, o bună 
parte a convingerilor delirante monotematice, cum ar fi cele de gelozie, persecuție 
sau hipocondriace. Preocuparea şi argumentarea delirantă a acestora caută să se 
sprijine pe “evidenţa” unor astfel de fapte perceptive. Dacă avem acum în vedere 
ceea ce Jaspers considera a fi „delirul propriuzis”, se poate întâlni, mai ales în faza 
sa incipientă de invazie delirantă, trăirea unui sentiment special de “centralitate”, 
ce se conjugă cu resimţiri perceptive particulare „de referință”. Sentimentul de 
centralitate constă acum din impresia dominantă a subiectului că se află în centrul 
unor evenimente importante, care se pregătesc pentru el, care „îl privesc”. Trăirile 


senzitive de relaţie, ce constau în impresia că alţii privesc subiectul în mod 

deosebit şi îl comentează, se pot corela cu acest fenomen. Dar e vorba doar de o 
intersecţie, deoarece valenţele senzitivităţii relaţionale sunt multiple: curiozitate, 
comentarii depreciatoare de batjocură, supraveghere etc. Iar trăirea centralității nu 
se rezumă la resimţirea unor priviri speciale ale altora. Şi nici doar la sentimentul 
de a fi urmărit şi supravegheat. Simptomele de referință constau în faptul ca atenția 
pacientului este atrasă de variate detalii perceptive ale ambianţei, culori, numere, 
fenomene atmosferice etc., care îi apar acestuia ca mesaje misterioase ce îi sunt 
transmise în mod special. Astfel încât subiectul iese din calmul familiarităţii sale 
cu lumea, cu sine şi cu alţii; şi intră într-o tensiune de aşteptare ce poate creşte 
progresiv. 

Până la un punct tensiunea menționată e similară celei anxioase. Dar ea nu 
mai e chiar aşa de difuză ca atunci când subiectul îşi mută mereu, tensionat, 
privirea dintr-o parte în alta, aşteptând să descopere în jur de unde vine şi în ce 
constă pericolul. Căci acum, în dispoziţia delirantă, e presimțit ceva nou; şi mai 
ales o „schimbare interioară” ce se apropie progresiv, urmând a-l plasa „într-o nouă 
lume”. În plus, nu totdeauna e presupus şi așteptat un eveniment ameninţător. 
Sentimentul dominant e de ciudăţenie, stranietate, nefamilaritate. Percepţiule 
referențiale capătă forma unor semnale. E vorba de percepții obişnuite, uneori chiar 
de detalii minore, care se impun ca un fel de mesaje. O culoare — de ex.roşie — un 
cântec de pasăre, zgomotul unei maşini ce trece, un cuvânt de pe o firmă, câteva 
cifre, o melodie de la radio, întâlnirea unui prieten, felul cum e aranjată o vitrină, 
toate nu mai sunt întâmplătoare şi indiferente. Ele se încarcă de o semnificaţie 
deosebită, misterioasă, mai ales ca apar ca şi "coincidenţe” inexplicabile pentru 
pacient. Subiectul se întreabă şi îi întreabă pe alţii: "oare ce vrea să însemne (ce 
mesaj special pentru mine poartă) acest număr, culoare, zgomot etc.?” Nimic nu 
mai e indiferent...fragmentele realității se învârt în jurul pacientului într-un vârtej, 
crează o atmosferă specială, stranie, bizară ce creşte şi îl ameţeşte. El îi 


bbi 


interpelează pe cunoscuţi:...” ai văzut!!... 

De vreme ce nu înţelege clar ce se petrece, subiectul se simte înconjurat de 
semnale aluzive, cu subînțeles. Alteori este convins că i s-a transmis un mesaj 
cifrat sub forma unui titlu din ziar sau a unei expresii difuzate la radio. Aceste 
adresări “pe care le resimte că îl vizează personal” pot fi trăite cu dublu înţeles: 
unul comun pe care-l poate descifra oricine; şi altul secret, numai pentru sine. În 
“atmosfera sau dispoziţia delirantă” pe care o trăieşte, pacientul poate considera că 
un comentator de la TV “îl priveşte direct în ochi”....Sau, chiar, că e privit cu 
înţeles de o statuie, de un animal, de un câine de ex. 

Starea psihică în care se află o persoană cuprinsă de „dispoziţia delirantă 
bazală” este una pasiv deficitară, în care urmărirea unui obiectiv, atenţia 
concentrată, capacitatea de sintetizare a informaţiilor actuale disponibile sinelui, 
sunt grav perturbate. Acest deficit structural pregăteşte transformarea identitară ce 
duce la „căderea” persoanei pe scena sau orbita pe care se va derula delirul, în 
interiorul unei noi lumi. Şi odată cu aceasta, transformarea sa într-un personaj 
schematic, cuprins într-un scenariu aberant. 

Starea de aşteptare şi tensiune menţionată mai sus, se amplifică până la un 
moment dat când, o percepţie banală (sau o amintire, o intuiţie) iese în relief şi îi 
clarifică brusc subiectului idea,”tema” sa delirantă. Adică intriga în care el apare ca 
personaj central într-un scenariu fictiv. „Deci, sunt urmărit de Mafia internațională 
deoarece urmează să fiu ales preşedinte ONU”; sau:.”sunt vinovat pentru toate 
războaiele din lume şi condamnat la chinuri veşnice”. Acesta e parcursul clasic 
care s-a profilat la începutul sec.XX şi a fost etichetat de Jaspers ca proces al 
delirului_ primar constituit printr-o percepție delirantă în urma unei dispoziţii 
delirante primare. Jaspers considera că doar pe această cale se ajunge la “delirul 
propriu zis”, diferit de stările deliroide. Iar în cadrul delirului propriuzis, se intră 
într-o „altă lume”, astfel încât totul se schimbă în jur, oamenii sunt altfel, realitatea 


este „altfel”, iar subiectul simte că şi el „s-a schimbat”, parcă „în urma unei vrăji”. 

Din scenariul procesului psihopatologic comentat de Jaspers pentru delirul 
primar, se poate reţine că în el nu intervin neapărat halucinaţiile. Percepţiile 
referenţiale sunt în general corecte, dar fragmentate şi decontextualizate. Niciuna 
din ele — până la „percepția delirantă” finală - nu se impune pentru a trimite direct 
la o semnificație specială. Iluziile pot fi prezente; dar suntem acum dincolo şi de 
simplele percepții reliefate, ”salence”, importante pentru delirurile sistematizate 
de tip paranoiac. În prim plan e o dispoziţie specială, atmosferică, în sensul că 
subiectul se simte înconjurat de o puzderie de “percepţii-mesaje” misterioase, ce îl 
fac să se simtă într-un mediu străin. Dispoziţia delirantă e deosebită nu doar de 
dispoziţiile ce susțin implicarea sa în viaţa cotidiană, ci şi de dispoziţiile afective 
anormale maniacale, depresive, anxioase, iritabil ostile. Trăirea se apropie ce cea 


din sindromul de depersonalizare, in care subiectul resimte ca lumea e nefamiliară 


ciudată, străină. lar acest sentiment de nefamiliaritate cu lumea în ansamblu, de 


stranietate, se corelează cu cel al apropierii unui eveniment interior, a unei 
metamorfoze speciale, extraordinare ce se va petrece cu sine, urmând sa-l plaseze 


într-o altă realitate. lar în cadrul acestei atmosfere de stranietate nu e aşteptată o 
informaţie exterioară clarificatoare a unei probleme situaţionale, ca în anxietate 
(e.g.” în ce constă si de unde vine pericolul” ). Ci. trăirea unei revelații, care să 
deschidă un nou orizont interior, o nouă înţelegere a lumii. Ceva neobişnuit, ca în 
cazul producerii unei metanoia spirituale. Dar care acum se finalizează 
prin”căderea” subiectului, prin „transpersonalizarea” sa pe orbita psihotică. 

În modelul pe care-l propune Jaspers pentru instalarea delirului primar, rolul 
central îl are, în final, percepţia delirantă. Aceasta e o percepţie banală care devine 
purtătoarea unei semnificaţii care reduce tensiunea dispoziției delirante; şi parcă 
deschide brusc uşa spre intrarea pacientului într-un scenariu aberant, în care el 
devine un personaj, într-o altă lume. De ex. perceperea unui câine negru îi relevă 
brusc că “e bolnav de cancer hepatic şi va infesta întreaga omenire cu EBOLA, 


înainte de sfârşitul lumii”. Jaspers insistă în mod special asupra rolului 

semnificației care, deşi e consubstanțială oricărei percepții, intervine în cazul 
delirului primar cu sens special. El scrie: 


“Experienţa delirului primar este analoagă cu sesizarea directă (de tip vizual) 
a semnificaţiilor (Sehen von Bedeutungen). Conştiinţa unei semnificaţii 
particulare produce o transformare radicală. Receptarea intruzivă directă, 
imediată (unmittelbar) a noii semnificaţii este experiența fundamentală a 
delirului primar. Nu e vorba de o interpretare, ci de o experimentare directă a 
unei semnificaţii aparte pe care o ocazionează perceperea unui lucru sau a 
unei situaţii, care formal rămâne normală şi neschimbată. Orice experienţă 
delirantă primară este o experienţă a semnificaţiilor”. 


În continuare Jaspers dă câteva exemple de delir primar recent instalat: 


“Dintr-odată (pentru pacient) lucrurile par să semnifice ceva cu totul 
deosebit. El vede oameni în uniformă pe stradă; aceşti sunt, desigur, soldați 
spanioli. Apar alte uniforme; sunt acum soldați turci. Este (desigur) 
arhiducele mort care a reînviat. Două persoane ce se întâlnesc sunt Schiller 
şi Goethe...(alt pacient).” Plecând dimineaţa de acasă am constatat în piaţa 
brusc că ceva e în neregulă cu ceasul; s-a oprit brusc şi a început să meargă 
în alt sens; m-am gândit că se apropie sfârşitul lumii; am văzut nişte soldaţi 
şi mi-am dat seama că sunt o persoană “aşteptată”; ei au trecut uitându-se la 
mine, mi-am dat seama că lumea se învârte în jurul meu....Când a trecut o 
maşină nu am auzit-o...pe măsură ce maşina se apropia am simțit că parcă 
emit ceva care ar putea-o opri...începeam să refer totul la mine, parcă totul 
era făcut pentru mine...lumea nu se uita la mine şi asta parcă-mi transmitea 
că sunt o fiinţă îngrozitoare şi de aceea evită să mă privească”. 


Exemplele lui Jaspers ilustrează nu doar mutaţia bruscă pe care o resimte 
pacientul în universul ireal şi incomprehensibil al delirului marcat de centralitate, 
ci şi caracteristicile de ficțiune ale acestui univers, în care apar personaje istorice şi 
culturale, extrase desigur din memoria sa. Este ca şi cum el a trecut un prag şi a 
căzut într-o altă lume, spre un tărâm de ficţiune, din care nu-şi mai poate reveni 
spontan. Totul se petrece la fel ca atunci când începi să citeşti o carte de basme 
fantastice sau ai coborât pe o scenă unde se joacă un teatru absurd; şi ai adoptat cu 


convingere rolul unuia dintre personaje, urmând ca în continuare să trăieşti după 

regulile de desfăşurare a scenariului piesei. Dar,... fără a mai putea reveni apoi în 
sala de spectacol şi pleca acasă, în mijlocul vieţii cotidiene. 

"Centralitatea” pe care o relevă atmosfera delirului primar este una care 
marchează însăşi condiția delirantă propriuzisă, în care diverse personaje şi 
evenimente gravitează în jurul pacientului, în cadrul unei lumi delirante ce se 
precipita asupra sa. Aşa cum afirma un pacient: 


” Simt că sunt placa turnantă a lumii în interiorul căreia forţe malefice pe 
care nu le pot preciza, influenţează negativ evenimentele mondiale”. 

Anexa la Capitolul 8 


Aspecte formale şi fenomenologice ale percepţiei 
în cadrul prezentului trăit 


Psihopatologia percepției, ce aduce în dezbatere fenomenologia 
halucinațuilor, iluziilor, a distorsiunilor formal senzoriale a obiectelor percepute, a 
spațio temporalității ce le încadrează şi a semnificaţiilor, e provocatoare pentru 
înțelegerea psihismului specific omului. Percepția e unul din aspectele psihismului 
care a interesat gânditorii de a lungul timpului, mai ales în perspectivă noetic 
epistemologică. Psihopatologia actuală, cu osebire cea corelată psihozelor, ar putea 
releva şi ea unele aspecte importante; mai ales deoarece, percepția se impune ca 
semnificativă la unul din cei doi poli esenţiali ai psihismului. Mai exact, cel al 
implicării sale situațional actuale nemijlocite în rezolvarea situaţiilor problematice; 
care se polarizează cu instanţa dimensiunii duratei identitare, perturbată central în 
delir. În mod firesc, la polul perceptiv informaţia exterioară e decupată şi 
interpretată cu un sentiment al evidenţei, care asigură subiectului siguranţă şi 
certitudine. Dar trăirile sale au nevoie şi de siguranţa şi certitudinea pe care o oferă 
încrederea în sine identitară, resimțită şi ea nemijlocit. Intre aceşti doi poli, 
universul cunoaşterii e mediat de procesualitatea inferenţelor intelective — ale 
gândiri — ce operează cu informaţii, conducând subiectul spre convingeri şi 
credinţe. 

Acceptând  circumscrierea percepției prin nemijlocitul receptării şi 
descifrării unor informaţii delimitate din cadrul trăirii actualităţii, se cer comentate 
câteva aspecte ce o diferențiază de receptarea, nemijlocit intimă şi interioară a 
propriei identități. În cadrul exteriorităţii trăirilor actuale, percepţia se poate referi 
atât la semnificația de ansamblu a unei situaţii; cât şi la unele date ce compun 
evenimentul la care subiectul participă. Ambele aceste aspecte pot fi resimţite 
(trăite) cu o anumită evidenţă nemijlocită. Percepția exterioară are, desigur, grade 
de pregnanţă şi de adecvare la realitate - grade de “adevăr referențial”- care depind 
atât de subiect cât şi de contextul exterior. În perspectiva subiectului, intră în joc 
nivelul său de vigilitate, starea organelor de simţ şi a sistemului său nervos central, 
eventualele stări psihopatologice; apoi interesul, concentrarea atenţiei, timpul avut 
la dispoziţie etc. lar în perspectiva ofertei situaționale: pregnanţa şi durata 
manifestării, contextualizarea datumului perceput, ce poate reliefa sau oculta unele 

aspecte; apoi zgomotele, ce pot parazita percepția şi distrage atenţia subiectului; şi 
la fel, noutatea şi neobişnuitul (stranietatea) unor informaţii etc. În astfel de 
împrejurări, percepţia nemijlocuită poate fi uneori clară şi distinctă; iar alteori 
deficitară, insuficient de clară, confuză, difuză, deformată, indistinctă în raport cu 
fundalul, ambiguă etc. Perceperea altor persoane şi a informaţiilor de tip lingvistic, 
au şi ele specificităţi în privinţa clarităţii datelor; dar poate intra în joc la acest 
nivel şi intenţia deliberată a altora de inducere în eroare subiectul. Datorită faptului 
că evidenţa perceptivă poate fi receptată cu diverse grade de certitudine, subiectul 
poate recurge la verificări şi la reluări ale contactului perceptiv, pentru a ajunge la 
siguranţă în raport cu datele înregistrate — a se asigura că ele sunt adecvate 
realității. Uneori, îndoiala sa are în vedere mai mult interpretarea semnificației 
datumului perceptiv; şi nu atât claritatea perceperii sale formale. Problemă care se 
pune mai ales în cadrul recepării unor mesaje lingvistice. Actul perceptiv mai mult 
sau mai puțin evident şi cert, este integrat apoi continuu în procesualitatea 
cognitivă a subiectului, susținând rezolvarea situaţiilor problematice practice şi 
teoretice, clarificarea ipotezelor,  nedumeririlor şi opiniilor, consolidarea 
convingerilor. 

Trăirile perceptive evenimențiale de orice tip, depozitându-se în memorie, 
pot fi ulterior uitate, parțial sau total; sau, recontextualizate, prin integrarea lor în 
diverse blocuri mnestice. Ele pot fi însă şi reactivate, funcțional, reprezentativ şi 
narativ. Reactualizarea evenimentelor sau datelor trăite perceptiv, se poate încadra 
într-un episod oniric sau de reverie imaginativă. Sau, într-un proces de relatare, de 
mărturie, biografică, juridică sau istorică. Procesul mnestico rememorativ poate fi 
marcat însă şi de imaginar; iar relatarea sa, de aspecte redacționale lingvistice 
particulare. De aceea, exactitatea şi certitudinea mărturiei privitoare la datele 


percepute se cere deseori verificată şi asigurată. Evidenţa perceptivă este implicată 
şi în cercetarea științifică; în care se cer însă rigori speciale pentru decuparea, 


circumscrierea si transcrierea în limbaj ştiinţific a datelor observaţional perceptive. 
Fenomenul perceptiv trăit în cadrul unei situații problematice, cu valenţele 
sale de evidenţă, e corelat în primul rând cu ansamblul informaţiei actualmente 
prezentă, receptată nemijlocit. El e desigur integrat şi într-o procesualitate globală 
a semnificațiilor trăite şi a cunoştinţelor dobândite, situația actuală înscriindu-se în 
proiecte, şi preocupări variate. Ca un moment din parcursul acestuia: de început, 
din perioada sa de vârf sau din final. Dar poate fi vorba şi de o percepţie centrată 
pe un obiect degajat din context — cum ar fi un creion, o maşină în mers, o 
persoană ce intră în cameră, o pagină de carte etc. În acest cadru larg al orientării 
percepției spre universul “lumii exterioare obiective”, intră în joc menţionata 
evidenţă a certitudinii perceptive. Se pot întâlni însă şi situaţii speciale, în care mai 
importante decât aspectele formale ale datumului perceptiv, devin semnificaţiile 
sale. Aşa ar fi: - Situaţia unei contemplării valorice, de ex. a unui tablou sau a unui 
peisaj frumos, a unei piese de teatru sau a unui concert. - Situaţia dinamicii 
relaționării cu o persoană apropiată, a cărei stări afectiv-relaționale se pot schimba, 

fapt sesizabil prin mici indici sau prin nuanțe abia perceptibile - Situaţia depistări 
insinuărilor din expunere unui orator, sau a stilului expunerii sale etc. Un aspect 
particular e şi perceperea familarităţii, sau a ncobişnuitului, eventual a noutăţii, 
unor aspecte ale percepţiei. 

În marginea domeniului problematic menţionat mai sus al perceperii 
datelor din lunea exterioară, se poate face referinţă la auto-perceperea propriului 
corp; care ne orientează însă spre cel de al doilea aspect, al receptării interior 
identitare. În primă instanță, poate fi avută în vedere participarea propriei 
corporalități la derularea acţiunii; prin informaţiile inverse pe care centrul de 
decizie al propriului sine le primeşte continuu de la muşchi şi articulaţii, în cursul 
derulării unui comportament. Propriul corp poate fi resimţit apoi în manieră 
perceptivă prin toate simţurile, la fel ca şi obiectele exterioare. Dar el e şi sursa 
unor percepții senzoriale aparte — de durere, plăcere, greață, vertij, astenie etc. — ce 
sunt resimţite “în interioritatea” propriului sine corporal; şi ca aparţinând deci 
subiectului. Sentimentul subiectiv al apartenenţei la sine a propriului corp şi a 
trăirilor corelate — inclusiv a originării în sine a propriei agenţii — e un fenomen 
bazal, continuu şi nemijlocit, ce ţine de autopercepţia identitară; fiind deosebit de 
percepțiile exterioare (de ex. percepția propriilor mâini, fapt invocat în 
argumentarea filosofică de către Descartes, Moore, Wittgensttein). Apoi, chiar şi 
abordat printr-o senzorialitate proprie exteriorităţii aşa precum văzul, corpul e 
resimţit şi ca centrul şi sediu al propriului psihism; ca referențialul spaţial al 
raportărilor sale la lume. Ansamblul acestor trăiri şi resimţiri nemijlocite, chiar 
dacă au analogii cu percepțiile exterioare, nu se confundă cu acestea. 

La un pol opus orientării spre lumea evenimențială “exterioară”, se plasează 
polul fundalului identitar, al sinelui intentional reflexiv, care centrează identitatea 
biografică încorporată; şi care se instaurează ca un referențial permanent şi 
constant pentru raportările circumstanţiale, situaţionale, la lume. În această direcţie 
se desfăşoară resimţirea identității cu sine; şi toate preocupările identitar 
relaţionale, a căror disfuncţie stă la baza delrurilor monotematice. La acest nivel 
se mai cere menţionat sentimentul bazal de familiaritate cu lumea şi cu sine; de 
aderenţă la lume şi la sine, de ataşament şi acordare cu acestea, în perspectiva 
rezonării. Resimţirea unui deficitul de articulare cu lumea (umană) şi cu sine este 
aspectul central psihopatologic din sd. de derealizare/depersonalizare disociativ. 

Pe fundalul problematic al percepţiei situaționale menţionat mai sus, pot fi 
comentate câteva aspecte psihopatologice mai speciale, specifice acestui domeniu. 

Programele științifice care s-au derulat la sfârşitul sec. XX au evidențiat 
corelația strânsă dintre percepție şi atenție, ultima înțeleasă ca orientare şi 
focalizare selectivă a intenționalităţii biopsihice a subiectului pe un anumit sector 
al raportării senzorial spaţiale la lume. Obţinerea actuală a informaţiilor trece, deja 
de la nivel periferic, prin sita unui filtru atențional (f.a.1.) ce îndepărtează spontan 
informaţiile neimportante (zgomotele) ce nu se aliniază direcției intenționale a 
subiectului perceptiv. Încă din anii 50 ai secolului trecut s-a sugerat că unele 

comportamente psihopatologice ar fi consecinţa incapacității psihismului de a 
integra o cantitate mare de informaţii pe unitatea de timp, datorită limitei cerebrale 
circumstanțiale de prelucrare a datelor. Astfel s-ar explica de ex. retragerea socială 
a schizofrenilor. În cazul deficitului f.a.i., subiectul ajunge să fie bombardat de 
aspecte informative neesenţiale, care-l obosesc şi dezorientează. El trebuie să facă 
un efort deliberat de atenţie pentru a selecta, controla şi ordona informaţia ce o 
receptează. Fapt ce determină un autocontrol perceptiv şi acţional continuu, cu 
hiperreflexie. 

Pe de altă parte, studiile experimentale configuraționiste au ipostaziat o 
situație standard, ce are în vedere perceperea unui obiect izolat (e.g. un măr, un 
copac, o faţă umană, o bacterie privită la microscop). Acestea pot fi postate uneori 
pe un suport, şi au întotdeauna un fundal.( Chen.19). S-au avut în vedere şi 
“obiecte perceptibile“ aflate în derulare temporală, precum o melodie sau un mesaj 
comunicat. Dar esența modelului a fost centrată pe obiectul fizic individual, 
identificabil prin formă (incluzând structura şi proprietăţile senzoriale) şi 
semnificația sa. Odată obiectul identificat, atenția perceptivă se poate muta apoi, 
analitic, asupra părţilor componente sau asupra fundalului (mediului) înconjurător; 
iar ulterior asupra semnificaţiilor sale conceptuale. Acest model păstrează tradiţia 
psihologiei filosofice multi-seculare, pentru care lumea exterioară, plasată opozitiv 
față de subiectivitatea conștiinței, e populată cu obiecte, ce reprezintă indivizi 
dotați cu determinaţii (calităţi), ca reprezentanţi ai unor clase conceptuale. 

Psihopatologia înregistrează tulburări perceptive ce pot fi bine descrise de 
acest model configuraționist; de la cele care privesc perturbarea conturului 
obiectului şi detaşarea acestuia de fundal, la dificultatea sau eroarea de 
identificare a semnificației sale. Sau, privitoare la analiza părților sale 
componente. O tulburare aparte, descrisă în autismul developmental, a relevat 
deficienţa unei funcţii perceptive integrative ce a fost denumită “coerenţa centrală 
perceptivă“ (f.c.c.p. ). Autistul nu mai e capabil să perceapă conturul semnificant al 
unui obiect (de ex. faţa mamei), atenţia sa fiind absorbită de detalii nesemnificante. 
Deasemenea, el nu poate fi atent concomitent la obiect şi la fundal, prezentând şi o 
intoleranţă la schimbarea configurației spațiale în care obiectul e plasat; precum şi 
la apariţia de informaţii noi.(Chen.34, Anexa Cap.2). 

Deficitul funcției c.c.p. se poate corela cu cea a f.a.i conducând la o 
dezorganizare formală a universului perceptiv. Dar această deficiență se conjugă, 
în psihopatologia psihotică, şi cu o disfuncție a semnificaţiilor. 

Una din principalele tulburări perceptive în psihoze constă în 
hipersemnificarea unor detalii (fenomenul “salience”). Exemple standard ar fi: 
detaşarea de context şi interpretarea suspicioasă al unui gest al partenerului, la 
persoane excesiv de geloase; sau, extragerea unui fragment din discursul cuiva, şi 
interpretarea acestuia ca o aluzie răuvoitoare, de către suspiciosul paranoid. În 
aceste cazuri regăsim, în primă instanţă, la fel ca şi în autism, fixarea pe un detaliu 
şi insuficienţa sintezei ansamblului. Dar, la autist avem un deficit de semnificare, 

detaliul respectiv fiind doar un punct de atracţie atenţional neinterpretat. Pe când în 
psihoză, hipersemnificarea detaliului reprezintă esenţialul. De fapt, se instituie un 
cerc vicios între preocuparea excesivă a subiectului față de o temă identitar 
relațională; şi, selectarea din oferta informaţională a unor secvenţe, care ar putea 
susține şi potenţa ideea respectivă. În acelaşi sens se pot produce iluzii patologice, 
configurări de tip “paraeidolic” şi chiar halucinaţii funcţionale. Suntem la nivelul 
unor desfăşurări psihice în care subiectul receptează în suficientă măsură 
informaţia situaţională actuală; dar o filtrează atenţional deformat, atât ca formă cât 
şi ca semnificaţie. Patologia halucinozelor şi cea a experienţelor de deprivare 
senzorială demonstrează apoi faptul că, subiectul e capabil şi de neoproducţii 
imaginativ formale complexe, inclusiv privitor la detalii perceptiv senzoriale. Iar 
experienţa stărilor oneiroide indică şi ea o capacitate neoproductivă scenic- 
dramatică, ce implică subiectul ca erou central. Pe lângă acestea, însăşi 
fenomenologia percepţiei curente indică prezenţa unui “câmp perceptiv” dinamic, 
ce se re-sintetizează mereu, din diverse perspective. 

În cazul simptomelor de referinţă din atmosfera delirantă a delirului primar, 
situaţia se schimbă în raport cu percepţia hipersemnificată, în sensul că subiectul 
devine pasiv. El nu mai caută anumite informaţii care să îi întărească 
presupoziţiile. Ci, se simte obiectivul unor mesaje ce-i sunt adresate; şi care anunţă 
o situație deosebită, ce îl priveşte. O astfel de manifestare exprimă, evident, 
colapsarea parametrilor fireşti ai prezenţei subiectului la situaţie; care includ într-o 
amplă arhitectonică atât atitudinea perceptivă, cât şi pe cea activă; a unui agent 
încorporat într-o persoană identitară. 


Modelul perceptiv promovat de  configuraţionism şi amplificat de 
cognitivismul informaţional, care pune accentul pe o lume constituită din obiecte 
individuale independente de subiect, contrastează cu fenomenologia perceptivă a 
vieții cotidiene; care porneşte de la decuparea unor situaţii semnificante pe care 
subiectul le înţelege comprehensiv (con — prendere = a prinde împreună); şi în care 
el se angajează activ, conturând prezentul său trăit.(Chen.19 b.). Situaţia 
semnificantă e abordată acum pornind de la baza sa biopsihică, a raportării 
individului la un mediu înconjurător spațial, în care el interacționează cu alte 
obiecte, fiinţe şi evenimente cu calități corporale. O situaţie semnificantă se poate 
impune, desigur, prin provocarea subiectului de către un agent exterior, de ex. 
printr-o amenințare de către un duşman. Sau prin solicitarea sa de către un 
eveniment neprevăzut, ce stimulează actualizarea unor disponibilități care 
poziţionează atitudinal corespunzător subiectul. Dar configurarea situațiilor actuale 
e încadrată şi de angajarea subiectului în proiecte şi preocupări; fapt ce presupune 
raportarea sa la ample modele ale realității umane date, susţinute de fundalul 
mnestico reprezentativ; din care situaţia actuală reprezintă doar o secvenţă. Această 
instanță a modelelor (meta)reprezentaţionale în care subiectul se simte în 
permanenţă integrat, presupune o scenă în desfăşurare, cu o spațio-temporalitate 

proprie; ce e probabil organizată după coordonatele unui spaţiu informaţional n- 
dimensional, cu care percepţia vizuo spaţială a trăirilor actuale se conjugă. 
Revenind la fenomenologia perceptivă a vieţii cotidiene, se cere remarcat că, 
alături de diverse obiecte şi fiinţe biologice, sunt prezenţi şi alţi oameni. Pe care 
acesta îi recunoaşte ca similari cu sine; şi ca având o individualitate determinată. 
Adultul normal recunoaşte perceptiv starea emotivă a celuilalt, felul în care acesta 
percepe şi evaluează situația dată, intențiile sale de moment; inclusiv cele față de 
sine (= procesul mentalizării - ToM ). În plus, în raport cu o categorie de oameni 
subiectul dezvoltă o relație de ataşament; iar în intimitatea convieţuirii, cei doi 
intuiesc perceptiv uşor (“ghicesc”) opiniile şi intențiile celuilalt; fapt ce reduce 
necesitatea unor argumentări lingvistice ample. În contextul acestei „familiarităţi 
intime” subiectul poate avea un „sentiment al prezenţei” acestora; şi aceasta, chiar 
şi atunci când nimeni nu e prezent în ambianța perceptibilă imediat. Familiaritatea 
e o calitate perceptivă ce intervine şi atunci când apar persoane noi. Faţă de cei 
identificaţi ca nefamiliari, străini, subiectul e mai reticent. În mod special el 
resimte în astfel de împrejurări calitatea privirii celuilalt, eventualul interes crescut 
față de sine; sau atitudinea acestuia de supraveghere. Accentuarea anormală a 
acestui „sentiment de a fi privit” stă la baza trăirii senzitive de relație. 
Nefamiliaritatea poate fi resimțită nu doar în raport cu alte persoane ci şi cu 
ansamblul __ elementelor _ ambianţei. Ea se manifestă în sd. de 


depersonalizare/derealizare şi în atmosfera delirantă a delirului primar. 
Relaționarea activă cu alții se realizează apoi prin scenarii de tip dramatic, în care 
fiecare “joacă” un rol determinat; şi a căror intrigă evoluează spre un deznodământ 
final...; care se derulează tot pe o scenă (meta)reprezentaţională. La fel ca şi 
proiectele realizatoare, care deobicei au în vedere clarificarea unei situații 
identitare sau relaționale. Decuparea perceptivă a unei “situaţii actuale“ are în 
vedere la acest nivel o secvenţă nemijlocită a scenariului în care subiectul se simte 
implicat; sau, trăirea acestuia în plan imaginativ reprezentativ. Auto-receptarea — 
autoperceptivă - se impune acum nu doar în raport cu implicarea corporalităţii în 
acţiune, ca în cazul acţiunii realizatoare; ci, mai ales, în perspectiva situației de 
statut şi rol, pe care subiectul o are la momentul dat în scenariul relațional: de om 
admirat şi iubit; sau disprețuit, înşelat, supravegheat, urmărit etc. 

Semnificaţia noţiunii de „percepţie”, la fel ca şi cea de „atenţie” are un 
înțeles larg în psihologia şi psihopatologia antropologică. Ea se întinde de la 
decuparea şi focalizarea unui obiect izolat, la cea a unei scene la care subiectul 
participă; şi chiar a evoluţiei unor relaţionări interpersonale. Percepția e strâns 
corelată cu trăirea actualităţii, domeniu în care operează structura funcțională 
aparte (transcendentală) a „apercepţiei”. Şi care se polarizează cu dimensiunea 
identitară a subiectului, în corelație cu care s-ar plasa trăirile de tip „auto- 
perceptiv”. In plus, percepţia umană se cere înţeleasă în contextul relaţionărilor 
intersubiective şi a existenţei persoanei într-un mediu lingvistic şi cultural, ce 
cultivă abordarea unor „entități fictive”. Aspectul strict senzorial perceptiv 

moştenit din biologie, e în permanenţă contextualizat de acest complex cadru 
antropologic. 


CAPITOLUL 9 
DEPERSONALIZAREA ŞI TRANSPERSONALIZAREA PSIHOTICĂ 


9.1 Tulburarea de depersonalizare derealizare standard din DSM-5. 

Subiectul, centrat de sinele său intențional, reflexiv şi autogenerativ, 
sintetizator, se autopercepe continuu cu un presentiment de identitate cu sine, de 
autonomie, unicitate, originalitate şi centralitate, în raport cu variatele situaţii 
problematice la care se raportează; pe care le înțelege şi le rezolvă în lumea 
înconjurătoare. Această autopercepție de fond, identitar delimitativă în esenţa sa, 
este implicită; şi de obicei preconştientă. Fa se relevă conştiinţei reflexive doar 
intermitent, în momente de deliberare şi decizie importantă, de introspecție 
analitică, de inspiraţie sau autoevaluare. Constanta autopercepţie preconştientă a 
sinelui susţine însă şi reglează în permanenţă „sineitatea”; adică, sentimentul de 
apartenenţă la sine a trăirilor. Precum şi cel al autonomiei agenţiei proprii, al 
conştiinţei şi stimei de sine, autoevaluarea, sentimentul identității şi unicităţii 
personale. Pe acest fundal,  relaționarea cu situațiile lumii şi cu ceilalți se 
realizează spontan şi firesc; şi cu o constantă diferenţiere între zonele intim 
familiare şi cele mai îndepărtate, publice, oficiale, noi sau străine. 

Psihopatologia ne relevă şi în această direcție aspecte particulare, trimiţându- 


ne spre situaţii în care subiectul are sentimentul că identitatea sa a fost preluată de 


433 


o alteritate (spirit sau zeu), aşa cum întâlnim în tulburarea disociativă de transă cu 
posesiune; sau, realizează o succesivă dedublare a identităţii sociale, ca în 
tulburarea disociativă de identitate. Apoi, în obsesionalitatea gravă subiectul se 
poate resimţi cuprins de o îndoială „psihastenă” funciară, ne mai putând decide 
care e de fapt opţiunea a sa propriuzisă; şi având impresia că lumea din jur e 
inconsistentă, nefiind ordonată „chiar aşa cum trebuie”. Sau, resimte că e invadat 
de idei, reprezentări şi intenţii care, deşi derivă din el însăşi, nu-i aparţin intim; de 
care se desolidarizează şi împotriva cărora luptă; şi char ca limitele sale 
psihocorporale sunt transgresate contaminator de agniţi invizibili. Un aspect cu 
totul aparte se întâlneşte însă în sindromul de depersonalizare/derealizare, în care 
subiectul resimte un sentiment de detaşare şi neaderenţă în raport cu propriul sine 
şi cu lumea; o pierdere a identităţii de sine, a apartenenţei la sine a propriilor 
gânduri, sentimente, senzaţii, a propriului trecut, a propriei corporalități. El simte 
că „eu parcă nu aş mai fi eu”. lar lumea în care se află împreună cu ceilalți, îi 
apar ca îndepărtată, nefirească, nereală, „ca în vis”, „ca la teatru”; parcă totul s-ar 
desfășura într-o „lume paralelă”. Astfel încât, dincolo de perturbarea perceperii 
formelor şi semnificaţiilor unor obiecte şi dincolo de halucinaţii, în psihopatologie 
întâlnim - odată cu sindromul de depersonalizare/ derealizare - şi o distorsiune 
aparte de raportare cvasi-perceptivă a subiectului la fundalul său identitar şi 
mundan. O des-afiliere, o dez-acordare de acest fundal, ce reprezintă cadrul, scena 
şi mediul în care.. şi prin care.. percepțiile, reprezentările, acțiunile şi în general 
prezenţa sa la lume are loc. De aceea, sindromul depersonalizării reprezintă o 
deosebită provocare pentru psihologii şi psihopatologii antropologi. 

Sindromul de depersonalizare/derealizare (Sd.dep/der) e în prezent e plasat 
în DSM-5 în clasa tulburărilor disociative fiind aracterizat astfel : 

Depersonalizarea se referă la un sentiment (trăire, experienţă) de 
nerealitate, detaşare, nefamiliaritate sau de a fi un observator exterior faţă de 


propriile gânduri. sentimente, senzaţii, corp sau acţiune (se pot include 


434 


alterări perceptive, distorsiuni ale sensului timpului, nerealitatea sau absenţa 
sinelui, anestezia sau indiferența afectivă). 


Derealizarea constă în experimentarea irealității şi detaşării de 
ambianţă (e.g.indivizii şi obiectele sunt experimentate ca nereale, ca în vis, 
ciudate, lipsite de viaţă sau distorsionate vizual). 

În timpul experienţelor dep/der testarea realităţii rămâne intactă. 

Sentimentul de nerealitate şi detaşare din depersonalizare se poate 
referi la întregul sine sau la părţi ale acestuia. De ex. pacientul poate afirma: 
„eu nu mai sunt cineva...eu nu mai am sine...sunt nimeni....; ştiu că am 
sentimente dar nu le mai simt, gândurile mele îmi apar ca şi cum nu ar fi ale 
mele...capul mi se pare umplut de bumbac...etc.” Poate fi resimţit un redus 
sentiment al agenţiei: subiectul se simte ca un robot, sau automat, ca ne mai 
având control asupra propriei vorbiri şi asupra propriilor mişcări. 
Depersonalizarea se poate manifesta şi ca o dedublare a psihismului prin care 
o parte observă şi alta participă, exemplul cel mai pregnant fiind sentimentul 
de a fi în afara propriului corp sau a exista într-o lume paralelă. Apar 
experienţe corporale anormale, subiectul se poate simţi ca în vis sau ca după 
un clopot de sticlă, în interiorul unui balon transparent ete. Ambianţa pare 
artificială, fără culoare şi viaţă, uneori cu perceperea unor distorsiuni 
formale; modificări ale câmpului vizual, vedere aplatizată bidimensională sau 
cu exagerarea tridimensionalităţii, obiecte mai mari sau mai mici, culori 
şterse sau vii, sunete estompate sau stridente. 

Sd.dep/der aşa cum e descris el în prezent în Capitolul Tb.disociative 
din DSM-5 şi ICD-11 ar putea fi considerat ca o variantă standard (sd. 
dep/der/st). 


Sd.dep/der a fost descris în sec.XIX de către Krishaber (1873) care îl 
caracteriza ca „o stare în care apare sentimentul sau senzaţia că gândurile şi actele 
scapă persoanei sau îi devin străine”. Termenul s-a impus prin Dugas (1894, 2011) 
prin publicarea împreună cu Mantier a unei monografii cu titlul „La 
depersonalisation”. Definiţia pe care acesta o avansează este: „o stare morbidă ce 
presupune pierderea sensului identității personale şi sentimentul de stranietate sau 
irealitate a propriei lumi şi a propriilor acțiuni”. Sindromul a fost întâlnit ca 


manifestându-se în multiple afecțiuni psihiatrice şi neurologice (epilepsie, 

migrene) ; dar şi în condiţii de epuizare şi stres. La începutul sec.XX expresia de 
„depersonalizare” a fost utilizată şi în psihoze, de ex. de Jaspers, pentru 
caracterizarea patologiei schizofreniei paranoide. Mai precis, în sensul perturbării 
identităţii, coerenţei, limitelor şi agenţiei eului conştient, la schizofrenii ce ajung în 
orbita psihotică printr-o „dispoziţia delirantă bazală”. Opţiunea s-a menţinut un 
timp, astfel încât Langfeldt a comentat diferența între „schizofrenia 
depersonalizantă” care  dezorganizează structura persoanei; şi, episoadele 


„schizofreniforme”. Varianta autist deficitară a schizofreniei, în care pacientul e 


Chenar 85 


O sinteză recentă a simptomatologiei sindromului de depersonalizare/derealizare 
(standard) 


(după Sierra — 2009) 

- Asomatizarea: - Pierderea sentimentului de apartenenţă la sine a corporalităţii: 
corpul e resimţit parţial sau total străin; - Pierderea sentimentului că subiectul este agentul 
mişcărilor pe care le face, simțindu-se ca un automat (fără ca “agenţia” să fie atribuită 
altora ca în SPR); - Sentimentul de a se simți în afara propriului corp (halucinaţiile 
autoscopice sunt rare — 15%), - Autoobservarea detaşată a propriului comportament, cu 
dedublarea eului: unul din euri acţionează, celălalt observă; - Distorsiuni perceptive 
corporale: părți ale corpului sunt resimţite mai mici sau mai mari, deformate, cu senzaţii 
particulare (“ca şi cum capul ar fi mare şi de vată”). 

- Dezafectualizarea, indiferența emoţională: - Trăirile emotive nu mai sunt resimţite, 
subiectul nu mai simte plăcere sau bucurie (anhedonie), nu mai e impresionat de muzică, nu 
se mai bucură de prezenţa altora şi nu mai rezonează afectiv împreună cu ei (deşi poate 
întelege starea lor afectivă); - Anestezia afectivă nu se manifestă corporal şi nu e evidentă 
expresiv, ca în schizofrenie. 

- Desinvestirea afectiv personală a reamintirilor şi a imaginărilor ce-l implică pe 
pacient, pe care subiectul le trăieşte detaşat, fără semnificație personală: “îmi amintesc 
lucrurile ca şi cum nu mi s-ar fi întâmplat mie”; - Alterarea sensului duratei : timpul apare 
ca lipsit de relief şi direcţie; pot apare fenomene de “dejă vu”, “deja vecu”. Fenomenele se 
corelează nu doar cu tulburările temporale ale reamintirii ci şi cu cele spaţiale, corelate 
perturbării resimţirii corporalităţii; 

- Sentimentul de “gol mental”, însoţit de dificultăţi ale atenţiei, concentrării sintezei; 
subiectul trebuie să facă un efort conştient pentru a realiza diverse sarcini, fapt ce 
favorizează  “hiperreflexia”. Mintea apare “rece”, “îngheţată”, opusă efervescenţei 
entuziasmului creator. 

- Derealizarea: sentimentul de a fi rupt de lumea înconjurătoare. Aceasta e resimţită 
“nereală”, îndepărtată, ca în vis, stranie, nefamiliară. Poate apare sentimentul că oamenii se 
comportă mecanic, ca păpuşile. Se poate menţiona un obstacol invizibil între subiect şi 
lumea înconjurătoare, metafora clasică fiind: “mă simt ca sub un clopot de sticlă”. 


436 


marcat de alogie, avoliție, asocibilitate şi în general de orice urmă de identitate 
asertivă proprie, a fost de asemenea mult timp etichetată ca „depersonalizare 
anonimizantă şi devitalizantă”. Totuşi, sd.dep/der. centrat pe sentimentul subiectiv 
al nefamiliarităţii în raport cu sine şi ambianța, a fost în continuare descris şi în 
afara pihozelor. El s-a dovedit a se manifesta mai ales în strânsă legătură cu stările 
anxioase (atac de panică), cu cele depresive şi obsesive. Ținându-se cont de faptul 
că în aceste cazuri e vorba de o tulburare în care „testarea realității” rămâne intactă, 
corelaţia sindromului dep/der cu psihozele şi procesualitatea schizofrenă a trecut, 
treptat, în plan secund. Odată cu înlocuirea conceptului de histerie prin cel de 
tulburări disociative, sd. dep/der a fost ataşat acestei clase de tulburări. Faptul se 
datorează apropierii fenomenologiei sale de tb. mnestico identitare, de cele a 
pierderii identităţii sociale şi a sentimentului înlocuirii identităţii din transa cu 
posesiune. Pe baza simptomatologiei codificate în DSM-5 unii autori (Sierra, 
Berrios) au construit şi o scală de evaluare, ce se foloseşte în cercetări clinice . În 
paralel cu sintezele manualelor oficiale de diagnostic DSM III-5 şi ICD-10-11, 
cercetătorii mai recenți au reluat însă şi studiile privitoare la implicarea unor 
aspecte din sindromul dep/der în apariţia psihozelor. Atât cu ocazia debuturilor lent 
progresive şi a bufeurilor primului episod; cât şi a unor simptome specifice 


schizofreniei deficitare. 

Sd. dep/der. st. exprimă o tulburare psiho-antropologică bazală, cu trimitere 


la axa supracategorială identitate-alteritate. Detşarea în raport cu sine exprimă un 
deficit în sentimentul identităţii cu sine, ca apartenenţă şi individuaţie 


(„ownership”): „eu nu mai sunt eu...identic cu mine...ca cineva anume...fiinţă 
unică...distinctă de alți şi de lume”; şi ca agenţie („eu însumi nu mai sunt autorul 
ideilor, dorințelor şi acţiunilor ce le resimt şi întreprind”). Deficit ce induce 


sentimentul de a fi un robot; dar fără a resimți fenomene de dirijare xenopatică 
explicită. Detaşarea în raport cu alţii şi cu lumea se exprimă prin sentimentul 
îndepărtării, stranietăţii, lipsei de comunicare şi comuniune cu ceilalți, a căror 


manifestare e şi ea resimțită ca nefirească, străină, automată; şi plasată în alte 
condiţii decât în viaţa cotidiană, aşa cum ar fi visul, realitatea ficţiunii literare sau a 
mitologiei religioase. Dispoziţia de neimplicare şi detaşare, chiar de indiferenţă ce 
se instituie acum, diferă şi ea de toate celelalte dispoziţii umane, prin care subiectul 
se deschide şi se poziţionează atitudinal în raport cu situaţiile actuale, cu prezentul 
circumstanțial. E indicată astfel o zonă specială a psihismului uman, care precede - 
ca o condiţie de posibilitate - chiar aria stărilor dispoziţionale în general. 
Simptomatologia de nefamiliaritate şi detaşare față de propria existenţă 
identitară — faţă de propriul psihism, trecut, corp şi faţă de propria lume — însoțită 
de amorţeală afectivă şi un gol interior, apare la prima vedere ca necorelată cu 
trăirile uzuale ale psihismului uman. Totuşi, dacă privim mai atent istoria omului, 
neignorând raportarea sa la transcendenţa sacrală, pot fi întâlnite cel puţin două 
aspecte sugestive. Pe de o parte, sentimentul de vid interior şi plictis, de secătuire 
interioară, de neaderenţă la lume şi sine ce caracteriza starea de „acedie” a 
călugărilor şi misticilor, ce se simțeau uneori părăsiți de Dumnezeul lor. Şi care 
sunt reactualizate în lumea modernă prin sentimentul de spleen si de plictis. Pe de 
altă parte, în istoria religiilor, în perioada în care s-a afirmat monoteismul iudeo 
creştin centrat pe un Dumnezeu personalizat, acest monoteism a avut de înfruntat 


multiplele şi viguroasele secte ale gnosticismului; care criticau Vechiul Testament, 

ca bazându-se pe creația lumii de către un Demiurg considerat ca inferior. Pe când, 
„Iluminaţii” gnostici se revendicau de la „adevăratul Dumnezeu”, de la Deitatea 
cea bună şi absolută; considerându-se „străini”, alungaţi în această lume 
pământească, de care se simțeau detaşaţi. Lumea terestră le apărea acestora ca 
nefamiliară, ei dedicându-se reîntoarcerii în patria lor spirituală adevărată. Astfel 
de trimiteri la dimensiunea spiritual religioasă a psihismului uman nu trebuie 
considerate forţate, dat fiind faptul că tocmai în cadrul tulburărilor disociative e 
prezentă categoria indicată în DSM-S prin sintagma: „tulburare de transă cu 
posesiune” (de spirite sau zei). Dimensiunea spirituală - inclusiv cea transcendent 
sacrală - este de altfel constitutivă pentru psihismul uman, însoţind existenţa 
persoanelor zeci de mii de ani. lar în raport cu o astfel de lungă perioadă, reducerea 
sau metamorfoza fenomenului religios în societatea occidentală din ultimele câteva 
secole reprezintă o perioadă scurtă în istoria psihismului uman. 

În perspectivă psiho-antropologică ar mai putea fi comentat şi aspectul 
istoric că, diferenţierea intim/public s-a produs foarte probabil pentru psihismul 
uman odată cu relativa rupere de „existenţa în natură”; şi cu aşezarea omului după 
neolitic, în comunități sedentare, marcate de normativități, ierarhii sociale 
instituționalizate şi tehnologie. Precum şi acela că, psihismul individului uman a 
fost marcat serios odată cu apogeul modernităţii, de o pronunţată diferenţiere 
identitar personalizantă; ce a fost contemporană cu dezvoltarea viziunii obiectivant 
ştiinţifice asupra lumii. E vorba de perioada în care, conceptul de persoană a 
coborât din înălțimile dogmaticii creştine spre psiho-sociologia unei umanității ce 
se îndrepta pe atunci şi spre „maşinism”; întreținând - începând cu sec. XIX - tema 
psihopatologică a dublei personalităţi. Perioadă în care s-au dezvoltat şi 
comentariile privitoare la duplicitatea existențială; polarizate cu autenticitatea şi 
originalitatea unei personalități ce se opunea alienării prin posesiunea de bunuri, 
prin identificarea cu statute şi roluri sociale, prin invazia maselor şi prin 


standardizări. 

9.2. Sindromul Dep/Der st. în afara psihopatologiei psihotice; fragilitatea 
autonomiei agenţiei şi a identităţii în această arie 

Sindromul de depersonalizare derealizare (standard) — sd.dep/der.st. - 
vizează, deci, câteva aspecte esenţiale ale autopercepţiei psihismului uman, aşa 
cum sunt: sentimentul de identitate şi originalitate („eu sunt eu, ființă unică”), cel 
de apartenenţă la sine a propriului trup şi trecut, al originării în sine a 


intenționalității, a propriilor gânduri, dorinţe şi acţiuni, al deschiderii şi aderării 


față de lumea umană înconjurătoare proximă, familiară. De aceea, deşi într-o 


Chenar 86 
O sinteză semiologică clasică asupra depersonalizării din 1961, Follin S., Azoulay J., La 
dâpersonnalisation, EMC 37125 A 30, 11-1961 


1.E conservată conştiinţa de sine şi tulburarea se exprimă prin alterarea sentimentului de a fi şi a 
avea un corp, de a fi o persoană care are o identitate şi percepe lumea ca apropiată, familiară, reală, ca 
mediul actelor prin care subiectul se simte implicat şi în care se realizează. Descrierea clinică insista 
asupra a 4 aspecte: 

2. Sentimentul de alterare a eului psihic: sentiment de stranietate şi schimbare; îndoiala asupra 
identităţii, faptul de a nu se recunoaşte, vid interior, indecizie în acţiuni, pierderea voinţei, automatism, 
irealitatea amintirilor şi a activităţii intelectuale; sentiment de transformare şi dispariţie a afectivității, 
devalorizare, neant, vid, dedublare interioară; sentimentul dedublării poate ajunge la heautoscopie şi 
uneori se apropie de automatismul mental; vidul interior se apropie de o “des-animare”, de scăderea 
intensității vieţii. 

3. Sentimentul de alterare a eului corporal: se exprimă prin angoasa de a avea un corp 
transformat, straniu, ireal, care nu-i mai aparţine, cu limite vagi, pe cale de a se aneantiza, ca şi cum din 
el s-ar retrage toată viaţa; spre deosebire de sentimentul de imortalitate din sd.Cotard, în depersonalizare 
subiectul e angoasat de posibilitatea de a dispărea; pot fi prezente cenestopatii dar mai ales senzaţii 
stranii, de modificare a densităţii corporalităţii de devitalizare, de a fi imaterial; sunt resimţite modificări 
ale limitelor corpului, sentimentul de a fi în afara corpului, schimbarea vizează întregul corp dar mai ales 
faţa (faţa nu mai e cum era altădată). 

4 Sentimentul de derealizare: lumea apare ca străină, fără realitate (“obiectele nu sunt schimbate, 
eu sunt cel care le vede dintr-o altă lume”, “mă învăluie o atmosferă, un strat, ceva ce mă izolează de 
lumea exterioară”). Persoanele sunt şi ele vizate ca bizare, ca marionete, ca în vis, cu feţele deformate: 
“noi suntem toți nişte morți vii”, obiectele par să-şi piardă raportul reciproc, apare sentimentul de 
dezorientare, de a “fi pierdut în spaţiu”. Foarte frecvent e prezentă o modificare a perceperii timpului; 
sentimentul subiectului că timpul nu mai curge, că el nu mai trăieşte în ritmul lumii ci într-un mare vid, 
apar fenomene de “déjà vu” şi “jamais vu”. Un pacient afirmă: “trec ca o umbră într-o lume de aparenţe 
populată de fantome. 

anumită formă standard el poate fi circumscris în clasa tulburărilor disociative, 
problematica pe care o ridică se răspândeşte în întreaga psihopatologie. De fapt aşa 
au stat lucrurile şi istoric, acest sindrom fiind comentat pe parcursul timpului în 
corelație cu multiple tulburări nepsihotice şi psihotice. Iar în variatele descrieri, el 
a cuprins şi simptome de interferență cu alte sindroame. Ceea ce în prezent e 
delimitat în DSM-S şi ICD-11 ca Sd. Dep/Der disociativ, poate fi considerat ca 
vârful unui eisberg care în profunzime se îndreaptă în multiple direcţii. Iar un fapt 
important e acela că el transgresează şi limitele orbitei psihotiforme. 

Aşa cum deja s-a menţionat, sd. dep/der st. a fost identificat — utilizându-se 
scale de evaluare - în tulburări neurologice ca epilepsia şi migrena. Dar şi pur şi 
simplu în stări de epuizare astenică şi în emoţiile puternice. Manifestarea sa clinică 
în apropierea vieţii cotidiene, în afara marilor sindroame psihopatologice, 
argumentează specificul şi independența sa sindromatică, de tip modular 
ncuropsihic. lar poziţionarea de necaderenţă la.. şi neimplicare în.. ambianţă şi 
lume, solicită clarificarea raportării sale la patologia stărilor dispoziţională. Mai 


ales că, cea mai frecventă comorbiditate a sa e tocmai cea cu tulburările 

dispoziționale internalizate, anxioase şi depresive. El apare des în conjuncție cu 
atacurile de panică. Deci, cu trăirea bruscă a sentimentului morții iminente; la care 
adaugă o stare de stranietate, de nefamiliaritate şi inconsistență a lumii ambientale 
şi a propriei existențe. În acest context anxios, sd. dep/der st. îşi pierde parțial 
caracteristica sa de plasare a pacientului pe poziţia de observator calm şi neutru. 
Când sd. dep/der st. se conjugă cu depresia — care orientează spre orizontul morții, 
al inexistenţei - subiectul e desigur trist, rupt de implicarea în situațiile prezente, 
fără speranţă; dar nu se replhază intens şi efectiv pe trecut, la fel ca în depresia 
majoră. Detaşarea de lumea prezentă şi anhedonia - simptome comune celor două 
sindroame - se potenţează acum reciproc. Subiectul e chinuit mai ales de 
„amorţeala” sa afectivă; de faptul că nu-şi poate trăi efectiv suferința, nu şi-o poate 
„consuma”, rămânând „împietrit”sufleteşte. El trăieşte o calitate aparte a depresiei, 
"suferă de faptul că nu poate suferi” (nu poate plânge, nu poate fi disperat etc.). 

Tot în aria tulburărilor internalizate e plasată de obicei patologia obsesiv 
compulsivă (TOC). La începutul sec. XX când sd. dep/der era recent identificat şi 
descris, neavând încă o precisă plasare în sistemul nosologico nosografic psihiatric, 
el a fost frecvent comentat în jurul acestei patologii OC. Aşa stăteau lucrurile în 
cadrul „psihasteniei” circumscrisă de Janet, care includea simptome astenice, 
anxios fobice, depresive, obsesiv compulsive şi de depersonalizare derealizare. 
Janet punea la baza întregii acestei patologii o „scădere a tensiunii psihice” a 
persoanei orientată spre efortul unui comportament adaptativ; fapt ce conducea la o 
insuficientă sinteză a „funcției realului”. Ulterior, pe întreg parcursul sec.XX, 
elemente ale sd.dep/der. au fost constant identificate alături de simptomatologia 
TOC; mai ales în varianta psihastenă a acesteia, însoțită de îndoială funciară, 
indecizie, ambivalenţă, ruminaţii, incertitudine de sine, vid interior, plictis. S-a 
degajat şi un aspect mai nuanţat al simptomatologiei dep/der în acest context, ce a 
fost etichetat ca „sentiment de  incompletitudine” (sentiment straniu al 


neterminatului”). In prezent acesta e comentat în conjuncţie cu impresia 

pacientului că „lucrurile nu sunt (aşezate) chiar cum trebuie (la locul lor - „all 
right”)”; trăire de tip derealizant ce se corelează mai ales cu simptomele OC de 
simetrie/aranjare. Dar tot în marginea depersonalizarii — deşi la alt pol, cel al 
corporalităţii trăite de data aceasta - poate fi plasat şi simptomul OC al 
contaminării, ce indică sentimentul fragilității limitelor psiho-corporale față de 
agenţi neperceptibili. Treptat s-a agregat, în marginea patologiei OC un profil al 
sd.dep/der. parțial diferit de cel disociativ standard şi care e orientat spre afectarea 
dimensiunii agenţiei incorporate a identități, în direcția pierderii centrării, coerenţei 
şi delimitării persoanei. Deci, a patologiei desorganizante şi deficitare. 


O simptomatologie apropiată de sd. dp/der.st. se manifestă şi în aria 
tulburării de personalitate obsesiv compulsive — TPOC. Aceasta e caracterizată 
prin tensiunea permanentă de a controla totul, nesiguranţă interioară, devoțiune 
exagerată față de muncă, perfecţionism, nehotărâre şi verificări, dificultate de 
colaborare cu alţii . TPOC, în varianta sa psihastenă, pronunţat nehotărâtă, marcată 
de îndoială, ambivalenţă şi ambitendentă, are o înclinație crescută spre introspecții 
şi trăiri hiperanalitice, ruminative, cu notații în jurnal. ( aşa cum era şi jurnalul lui 
Amiel, ce a inspirat descrierea acestui sindrom). Observaţii clasice asupra 
obsesivilor din sec. XX au remarcat faptul că, propensiunea acestora pentru acţiune 
şi muncă se corelează cu preferința spre conformism, adoptarea modelelor comune, 
standardizate, care exclud noul, improvizaţia şi originalitatea. Persoanele cu TPOC 
preferă conduitele anonime, impersonale, suprapersonale; iar încetarea activităţii se 
însoţeşte la acestea de un sentiment de vid interior - fapt ce a fost etichetat ca 
„depersonalizare de fundal”. Astfel încât, subiectul ajunge să fir chinuit de „urât”, 
de plictis; trăire dispozițională ce se conjugă uneori cu cea depresivă, ducând la 
starea descrisă în sec.XIX de englezi ca „spleen”. Întreg acest tablou din TPOC 
indică însă o aplatizare depersonalizantă, predominant obiectiv-comportamentală a 
individuației personaliste; distinctă până la un punct de resimțirea exclusiv 


subiectivă a lipsei de identitate şi aderenţă la lume din sd. dep/der.st. 

Sd. dep./der.st. include şi trăirea unei dedublări psihice, în raportarea 
subiectului la lume şi la sine. Atât patologia disociativă cât şi cea din TOC implică 
trăirea unei astfel de dedublări. În TOC însă, aceasta vizează nu atât deficitul 
identitar global a subiectului în perspectiva relaționărilor, ca în tb. disociative — în 
sensul sugestionabilităţii, a dublei personalităţi sociale sau a preluării identităţii de 
o alteritate. Ci, autonomia fragmentată a agenţiei sale. Subiectul resimte că unele 
gânduri, intenţii, reprezentări şi acte pe care le trăieşte ca venind din propria 
interioritate, i se impun fără dorinţa şi acceptul său; dar şi fără sentimentul că i-ar fi 
impuse xenopatic. lar el se detaşează de acestea, luptând împotriva lor, fără succes. 
Totuşi, persoanele cu simptome TOC, dată fiind poziţionarea lor proactivă, nu se 
resimt ca „observatori externi şi străini ai propriei persoane” ca în sd.dep/der 
st.disociativ. Ei se simt dedublaţi în perspectivă acțională, prin pierderea paţială a 
controlului asupra agenţiei proprii. Obsesivul diferențiază deci, între o zonă a 
agenţiei pe care el o stăpâneşte în continuare şi o alta, care deşi e în continuare a 
sa, nu mai e sub controlul generativității agenției autonome. Pornind de la 
simptomatologia TOC, putem identifica în psihopatologia nepsihotică a agenţiei, 
zone de tranziţie spre tulburările externalizate impulsiv explozive şi spre mişcările 
involuntare neurologice; sau, spre cele impulsiv addictive (joc de noroc patologic, 
unele addicţii de substanţe sau activităţi). Dar nici în aceste cazuri nu apare 
sentimentul unui control şi a unei impuneri xenopatice. Nivelul maxim al 
deficienței volitive în aria nepsihotică poate fi considerat cel din TP dependentă, a 
persoanei ce nu poate lua decizii singură, chiar şi în probleme minore, fără sfatul 
alteia care să-şi asume decizia; iar dacă pierde tutela unei persoane protectoare, 
subiectul caută imediat sprijin în altul. Panorama menţionată mai sus a tulburărilor 
agenției — care exprimă un deficit al personalizării în această arie - se cere 
diferențiată mai ales de simptomele de control şi influenţă în decizie şi gândire, 
care apar în psihoză. Analiza acestei zone motivaţional acţionale scoate însă clar în 


relief faptul că, ideația, motivaţia, decizia şi argumentarea de acțiune a oricărui 

subiect implică în normalitate, aproape în_ permanență şi un determinism 
suprapersonal; fără ca subiectul să se simtă prin aceasta alienat. (Chenar 88 ). 
Revenind la plasarea sd.dep./der.st printre tulburările disociative, se poate 
remarca faptul că acesta are o poziţie aparte în această clasă, fiind în multe privinţe 
diferit de toate celelalte tulburări incluse aici. Una dintre aceste particularităţi e 
replierea reflexivă asupra propriei persoane şi situaţii, de care subiectul se simte 
detaşat. Raportare care, chiar dacă e de tip perceptiv constatativ, nu se mai 
întâlneşte în celelalte tb. disociative, caracterizate printr-o hipovigilitate de tip 
hipnoid. Dar o apropie de patologia obsesională, caracterizată printr-un continuu 
autocontrol hiperanalitic. Altă particularitate e aceea că, în dedublarea din acest sd. 


nu apare nicio trimiter 


Chenar 87 


Coordonate ale sd. dep/der standard 


Subiectul se simte 
un observator detaşat propriu 
neimplicat corp lume 


constatator 
contemplator neangajat sine 
(analitic) (extern) trecut 


gânduri 
sentimente 
acte 

neaderent ambianța 


Chenar 70 


Coordonate ale sd.disociativ de identitate/transă 


Subiectul resimte, constant (marginal conştient): 


că propria identitate şi agenție e substituită printr-o altă identitate şi agenție 
care e cea care generează manifestările sale 
(vorbirea, acţiuni, deplasări, comportament, trăiri corporale) 


el se simte substituit, dar se supune acestei condiţii, nu e în dezacord, egodiston, faţă 
de noua identitate 


Deficiențe ale autonomiei agenţiei: 

- Persoana dependentă: doreşte şi pretinde ca altul să decidă în locul său în ceea ce priveşte 
atitudinile, opţiunile, acţiunile, ideile sale 

- Dependența psihică se poate extinde, dincolo de domeniul relaţional interpersonal şi spre: - 
dependenţa de substanţe psihoactive; - dependenţa de anumite comportamente. Aceste 
aspecte se îndepărtează de problematica tb. disociative. 

Revenind la plasarea sd. dep/der.st. printre tulburările disociative, se poate 


relaţională, cum ar fi sentimentul de posesiune din transă; sau chiar situația dublei 
personalităţi. Se poate reaminti la acest nivel că lunga tradiţie a patologiei histerice 
a corelat constant această tulburare cu posesiunea de spirite (demoni), considerați a 
sta în spatele inclusiv a crizelor convulsive şi a tulburărilor de conversie somatică. 
Când însă la sfârşitul Renaşterii a apărut problema ideaţiei obsesive de păcătuire 
excesivă - la persoane ce se spovedeau în mod repetat -, ideea unei posedări de 
diavol, ce s-a ridicat inițial şi pentru această cazuistică, nu s-a dezvoltat ulterior. 
Căci patologia OC se dezvoltă în aria persoanelor ce menţin o relaţionare 
restrictivă cu alte persoane. Pe când cea disociativ histerică se manifestă la 
persoane deschise spre o amplă şi dorită relaţionare; şi în plus, cu o explicită 
atitudine de sumisiune. Lăsând de o parte tradiționala sugestionabilitate hipnotică 
bine cunoscută a celor predispuşi spre această patologie histero disociativă, 
preluarea identităţii lor de o alteritate (spirit sau zeu) în tulburarea de transă cu 
posesiune, este şi ea resimţită pasiv, cu sumisiune; fără sentimentul unei violentări. 
lar trăirea condiției dublei personalităţi nu e angoasantă. Se mai poate remarca 
faptul că, modelul trăirii preluării identităţii din transă, e diferit şi de autoplasarea 
subiectului, în calitate de personaj pe o scenă imaginativ culturală, în cadrul unui 
scenariu aberant, aşa cum se petrece în delir. 

Spre deosebire de manifestarea fenomenologiei depersonalizante în 
patologia nepsihotică, implicarea acestei tulburări în psihopatologia psihotică, aşa 
cum o întrevedea Jaspers prin condiția delirului primar, trimite însă spre resimţirea 


unei transformări identitare, pe care subiectul o trăieşte ca un eveniment deosebit, 


tulburător, tensionant. Experienţa centralității din dispoziția delirului primar e 

marcată de dinamica unei bulversări profunde, ce angrenează sub tensiune însăşi 
nucleul personalităţii, în condiţiile unei perturbări a coerenţei sale. Dar şi a 
metamorfozei lumii umane corelative a subiectului, ce se preschimbă într-una de 
tip magico narativ; în care accesul alterității la propria agenție devine de 
necontrolat. De aceea, apropierea de înţelegerea condiției trans-personalizării 
delirante presupune şi o atentă observare a deficenţelor formale în aria coerenţei 
identitare a persoanei. Se mai cere menționat şi faptul că, în zona orbitei psihotice, 
afectarea identităţii persoanei se realizează şi prin procesul desorganizant; care 


evoluează în final spre un tablou deficitar apato abulic. 


9.3. Sd. dep/der pătrunzând în orbita psihotiformă. 

Din istoria conceptului de depersonalizare a sec.XX merită atenţie un 
episod petrecut la Primul Congres Mondial de Psihiatrie ce a avut loc la Paris pe 
tema delirului, în 1950. Unul din referatele prezentate atunci, cel al lui Follin şi 
Kropf susţinea ideea că Sd. Dep/Der. st poate fi şi un „moment” în procesul 
psihopatologic al evoluţiei spre delir; caz în care se produce o mutație dinspre 
identitatea persoanei normale spre o nouă identitate, delirantă. Dar acest proces nu 
ocoleşte relaționarea cu alții — ca în obsesionalitate —; ci o traversează dramatic, 
prin teritoriul paranoidiei. Desfăşurarea delirului primar comentată de Jaspers, 
însoțită de sentimentul de stranietate, ar consta tocmai dintr-un astfel de proces de 
„depersonalizare —  trans-personalizare” a nucleului identitar al persoanei, 
conducând spre o „cădere” pe orbita unei noi identități, delirante. Sindromul 
Dep/Der. st. ar funcționa astfel, ca intermediar între psihoză şi nevroză —susţincau 
autorii referatului din 1950. 

Iniţial psihopatologii nu au acordat atenție acestei idei. Totuşi, sd. dep/der. 
st. a fost frecvent întâlnit în psihozele scurte (bufeuri delirante) alături de 
majoritatea simptomatologiei psihotice pozitive (= delir halucinator desoganizat) şi 


de perturbări dispoziţionale. Iar cercetări mai recente au indicat că simptome din 

aria deficitar depersonalizantă, se manifestă şi la subiecţi vulnerabili pentru 
schizofrenie sau în stări prodromale ale bolii. 

După cum s-a amintit, în perioada de la începutul sec. XX conceptul de 
depersonalizare a fost comentat în psihoze de către Jaspers, care considera chiar că 
tulburarea de bază a schizofreniei constă dintr-o patologie a eului conştient, 
perturbat în identitatea, coerenţa, limitele şi centrarea sa prin propria-i agenţie. 
Înțelegerea psihismului specific persoanei umane ca centrat de sinele eului 
conştient — sine intenţional reflexiv, autogenerator şi sintetizator - era însă destul 
de schematică în acea perioadă. Studierea mai diferențiată a psihologiei persoanei 
ce s-a realizat pe parcurs, permite în prezent o abordare mai nuanţată şi a 
psihopatologiei ce gravitează în jurul sd.dep/der.st. Inclusiv în perspectivă 
psihotică. Aceasta include atât problematica coerenţei şi unităţii persoanei centrate 
de sine, cât şi problematica relaționărilor intrapsihice cu alteritatea, în perspectiva 
autonomiei şi agenţiei. Pentru comentarea acestora se va face o scurtă trimitere la 


psihologia persoanei dezvoltată în sec. XX. 


Pe parcursul sec.XX s-au impus treptat cercetările psihanalitice, care 
sugerează că în structura psihismului personal sunt asimilate şi introjectate 
imagourile părinţilor. Teoria ataşamentului, ce a derivat din psihologia analitică a 
eului şi din studiile etologice, a dat un suport experimental acestei ipoteze. 
Psihologia relaţiilor interpersonale ce s-a dezvoltat apoi, a indicat că raportarea 
nemijlocită la alţii, prezenţi alături de subiect în mijlocul vieţii cotidiene, se 
realizează traversând filtrul structurii intrapsihice de relaţionare cu ceilalţi, după o 
diagramă intim/public. Această structură motivaţional interpersonală, inconştientă 
sau preconştientă, face parte din însăşi structura identitară, biografico caracterială a 
persoanei. lar nucleul autonomiei agenției persoanei se reliefează din acest fundal, 
implicând relaţionarea. 

Către sfârşitul sec.XX s-a dezvoltat apoi, la conjuncția dintre psihologia 
cognitivistă şi cea fenomenologică, un anumit înţeles al sinelui intențional şi 
reflexiv al persoanei umane. Sine autogenerativ, coerent şi delimitat, ce stă la baza 
identității sale biografico-caracteriale, pe care o centrează; dar şi la baza 
generativităţii şi realizărilor structurate ale agenţiei sale. La nivelul acestui „sine 
nuclear” se realizează în permanenţă sinteza dintre: - pe de o parte, propriile idei, 
propensiuni şi tendinţe, care sunt alimentate de experienţele biografice sedimentate 

în persoană, stând la baza preocupărilor şi proiectelor proprii; - iar pe de altă parte, 
opiniile, expectaţiile şi proiectele împărtăşite cu cei apropiaţi sufleteşte; sau 
sugerate de persoanele cu care subiectul interacționează, intim şi public. Trăirile şi 
manifestările curente ale persoanei sunt în permanenţă expresia unei complexe 
sinteze motivaționale, pe care sinele o centrează. 

Coerenţa sinelui integrează deci developmental, efectiv — aşa cum a 
demonstrat teoria ataşamentului dezvoltată de Bowlby - imagourile introjectate ale 
persoanelor apropiate, în propria dimensiune identitară. lar prin deschiderea 
persoanei spre universul socio cultural din care face parte, pe coordonatele sinelui 
se dezvoltă şi idealul său de sine. Adică, identificarea sa cu modele educative; şi 
autoproiectarea sa imaginativă în ipostaza de personaj al unor scenarii fictive. 
Precum şi autoevaluarea. Pentru a realiza constant o astfel de sinteză, se cere 
acceptată o funcție a „coerenţei centrale” specifică sinelui identitar, care 
articulează toate elementele sale constitutive, în structura persoanei; fapt ce include 
şi ansamblul influențelor asupra agenţiei sale. Doar astfel, trăirile girate de sine pot 
asigura subiectului sentimentul că „ele fac parte din propria identitate”, fiind „ale 
sale” („„meiness”); şi că el însuşi este autorul lor. Acest proces bazal de sinteză pare 
a fi perturbat în schizofrenie. În primul rând prin relaxarea coerenţei centrale şi 
delimitative a sinelui identitar, care în mod normal personalizează asertiv trăirile. 
Iar în al doilea rând, printr-o relaxare a articulării intrapsihice între zona intimă a 
secretului personal — care e împărtăşită doar cu persoanele apropiate; şi zona 
publică, prin care subiectul se proiectează, controlat, în mijlocul persoanelor din 
agora. Cercetări din ultimul timp sondează această problematică. 


Chenar 88 
Influențe ale alterităţii fireşti asupra deciziei, apartenenţei şi agenţiei trăirilor 
norme valori 
obiceiuri sociale 
i E 
personaje publice [conştiinţa morală 
w 


contagiune poruncă în normalitate subiectul resimte că trăirile îi 


imitare şaktaj aparţin, că el însăşi este autorul deciziilor şi actelor 
~Y ST a 
persoane intime 
rugăminţi solicitări 


îndemnuri actuale 


Si Dă iei ii poe e si pi J 

Mare parte din sec.XX schizofrenia a fost studiată prin episoadele sale 
clinice şi prin cazurile cronice internate timp îndelungat în azile. În a doua 
jumătate a veacului a crescut însă interesul pentru evoluţia longitudinală a 
tulburării schizofrene în afara instituţiilor psihiatrice. Prin astfel de cercetări s-a 
evidențiat atât eventualitatea unei evoluţii favorabile, cât şi particularități psihice 
ale persoanelor predispuse şi a stărilor prodromale. Unul din autorii unor astfel de 
studii, elevul lui Schneider, Huber din Bonn, a întreprins studii sistematice asupra 
cazurilor cu risc crescut pentru schizofrenie, dezvoltând o amănunțită scală de 
evaluare a unor simptome subiective subclinice (BSABS). Grupajul „tulburărilor 
bazale” pe care le-a identificat pe această cale, se referă în mare măsură la 
perturbări ale cursului ideativ: interferența gândirii, ideaţie intruzivă, gânduri pe 
care subiectul le resimte că „nu sunt ale sale”, pe care „nu le personalizează”. Sau, 
un blocaj, o oprire şi un gol al gândirii, fapt pe care pacientul îl constată ca un 
fenomen ce „1 se întâmplă”, fără ca inițiativa să-i aparţină. Şi la fel, subiecții pot 


sesiza deficienţe ale iniţiativei gândirii, „mişcări automate” sau „blocaj motor”, cu 

sentimentul că motricitatea le scapă de sub controlul voluntar — la fel ca în sd. 
Tourette. Fundalul psihic general e de anergie, astenie, cu dificultate de 
concentrare şi sintetizare a gândurilor; ce uneori pot izbucni împrăştiat (mentism). 
Astfel de simptome, care sunt resimţite ca nefiind iniţiate de sine dar nici induse de 
altcineva, sunt trăite într-o dispoziţie detaşată, deşi uşor îngrijorată. Ele sunt 
însoţite de eforturi de concentrare pentru a realiza sinteza necesară performanţelor 
vieţii cotidiene. Deficitul astfel sesizat, poate fi considerat ca o avantcameră atât 
pentru dezorganizarea psihică cât şi pentru sd. de transparenţă/influenţă. 

Cercetările şcolii din Bonn au fost continuate la Copenhaga cu Scala EASE 
(Parnas), din perspectiva unei doctrine care considera că „tulburarea bazală” din 
schizofrenie (în forma dezorganizant deficitară) constă dintr-o specifică patologie a 
insuficienţei sinelui, dublată de hiperreflexivitate. Pe acelaşi tip de cazuistică ca 
studiile din Bonn a persoanelor vulnerabile pentru schizofrenie, s-au identificat de 
asemenea, fenomene ca interferența şi presiunea gândirii. Se poate ajunge până la 
ideaţie intruzivă şi stări de mentism, în care subiectul resimte cum o parte din 
gândurile sale se desfăşoară dezordonat, în afara controlului său, ca şi gânduri 
„anonime”, nepersonalizate. Alte tulburări formale ale gândirii constau în: 
blocajul, ecoul şi spaţializarea gândirii. În ansamblu pacientul alunecă spre o 
anonimizare a gândirii, resimţind că nu mai are gânduri, opinii şi intenţii proprii, 
personalizate. E prezent sentimentul unui deficit de centrare, delimitare şi afirmare, 
de asertare sintetică a sinelui. Trăire dublată de o hiperreflexie primară, paralizantă. 

Studiile menţionate mai sus — care relevă o tendinţă spre deficit anergic de 
coerenţă a psihismului cu lipsă de personalizare asertivă a propriilor trăiri - au avut 
în vedere o cazuistică care, deşi era orientată spre schizofrenie, avea o 
propensiunea redusă spre relaţionarea interpersonală. În plus, însăşi structura 
instrumentelor de investigare, pre-selecta cazuri predominant orientate în direcţia 
unei schizofrenii simple, dezorganizate, negative. Dar, în psihoză, se întâlneşte 


frecvent şi o perturbare a raportării la alteritatea interpersonală, mai ales în aria 

delirului paranoid; în care, atitudinea ostilă a altora e dublată de sentimentul unei 
supravegheri continue, inclusiv de la distanță. Această direcție a distorsiunii 
trăirilor relaționale prin atitudini ostile şi de supraveghere, poate depăşi de la un 
anumit punct chiar şi pragul limitelor interioare ale sinelui, prin care el se 
diferențiază de ceialalţii, existenţi în jurul său. Se petrece acum o prăbuşire a 
structurii de „relaţionare intrapsihică” pe diagrama intim/public. Subiectul ajunge 
să resimtă că instanţe de tip personalistic străine pot pătrunde până la nivelul 
agențial al intimității gândurilor şi deciziilor sale, cunoscându-le şi manipulându- 
le. În aceste cazuri, ideaţia intruzivă, mentismul, barajul şi golul mintal, mişcările 
involuntare, etc., nu mai sunt resimţite ca spontane şi anonime — aşa cum opiniau 
pacienţii din studiile efectuate la Bonn şi Copenhaga. Ci ele sunt atribuite altora, 
unor instanţe xenopatice. Astfel se manifestă sd. psihotic de transparenţă/influenţă. 

Sd. de transparenţă/influenţă constă în sentimentul subiectului delirant că 
intimitatea sinelui său — gândurile, deciziile, trăirile emotive, senzațiile corporale — 
sunt cunoscute şi manipulate de fiinţe exterioare. Se prăbuşeşte în aceste cazuri 
structura intrapsihică care asigură pentru orice subiect - printr-un fel de selecție 
decizională spontană şi preconştientă - ce anume din mintea sa el împărtăşeşte cu 
alții; şi ce rămâne doar sub agenţia şi controlul său intim.(Chenar ). Odată cu acest 
sindrom suntem plasați chiar în mijlocul procesualităţii psihotice, care transformă 
persoana normală în personaj delirant. 

Simptomele de transparenţă se referă la sentimentul cunoaşterii de 
către alţii (sau de oricine) a gândurilor intime, prin intuire, „ghicire”, „citire”, 
„răspândire” (iradiere, difuzare, împrăştiere), prin „sonorizare” (în urma 
spaţializării, a  exteriorizării lor) prin  „Ssupraveghere” (supervizare 
îndeaproape). 

Simptomele de influenţă vizează în primă instanţă gândirea (şi 
vorbirea): blocarea gândirii (g); retragerea g. (rezultând un gol mental cu 


reluarea gândirii în altă direcţie); inserţia, impunerea g. (sunt introduse în 

cap, în minte, gânduri noi, străine, care nu aparţin subiectului); influențarea, 
dirijarea, contrafacerea g. Influențele din exterior (xenopatice) pot fi resimţite 
şi asupra iniţierii acţiunii şi a deciziilor, a mişcărilor (subiectul se simte ca un 
automat dirijat), a emoţiilor (ce-i pot apare ca impuse), a senzațţiilor corporale 
(pasivitate somatică). 

În ansamblu subiectul conştient şi reflexiv se simte aflat complet la 
dispoziţia altora, manipulat, manevrat din exterior (acţiune xenopatică), ca 
pierzându-și autonomia, ca ne mai fiind stăpân pe agenţia sa (pe originarea în 
sine, de către sine, a trăirilor sale). Ceea ce în stările disociative pacientul 
acceptă tacit — dar cu referinţă la un sine personalizat global - acum, în 
condiţia sa delirantă paranoidă-schizomorfă, el resimte ca o teribilă alienare; 
prin intruziunea xenopatică în chiar intimitatea sinelui său. 

Întreg sindromul se desfăşoară în arie relaţională. El este în întregime 
subiectiv, la fel ca sd. dep/der.st. 

Simptomatologia de transparență se plasează, evident, în continuitatea 


celei de supraveghere din patologia delirantă paranoidă. 


Chenar 89 
Sd.de transparenţă/influenţă 


transparenţă influenţă 


sentiment de cunoaştere (acţiune xenopatică, dirijare, 
a intimităţii gândirii de manevrare, manipulare) a 
persoane străine (de oricine) 
- ghicirea (citirea) gândirii gândirii, vorbirii 
- difuzarea, răspândirea, deciziilor 
- supravegherea g. actelor (comportamentelor) 
sonorizarea g. emoţiilor 
senzaţiilor corporale 


blocarea g. = sunt un automat dirijat 
spaţializarea g. 


retragerea g.  inserţiag. impunerea g. 
ecoul g. gol mental 


mentism influențarea,  contrafacerea g. 
interferența g. g.intruzive dirijarea g. 


tulburări formale ale cursului gândirii 


453 


Chenar 59 


Origineaa psihopatologică simptomelor de transparenţă/influenţă 


percepţie reliefată 
(salience) 


simptome de referinţă 
dispoziţie delirantă 


percepție delirantă trăiri senzitiv 
relaţionale 


urmărire 
atitudini ostile 
ravegherea intimităţii 
de la distanţă 
cu aparate speciale 


paranoia 
transparentă 


Influență 


Centralitatea delirului paranoid (comentată în pragraful 7) atrage şi introduce 
sentimentul de urmărire şi supraveghere de la distanță, realizat cu mijloace 
parapsihologice, supranaturale sau cu tehnici speciale; oriunde el s-ar afla, inclusiv 
în spaţiile cele mai intime. Dar supravegherea paranoidă simplă se opreşte la limita 
exterioară a psihismului personal, a eului, a sinelui încorporat. Această limită e 
însă acum depăşită, pătrunzându-se în interioritatea psihismului intim a sinelui 
nuclear; în toposul în care subiectul resimte că propria ideaţie e generată. E vorba 
de nivelul cursului ideativ, plasat în „spaţiul interiorităţii intime”; zonă în care se 
derulează amintirile, reprezentările, în care sunt păstrate secretele. La acest nivel se 
manifestă şi menţionatele tulburări formale de gândire, ce au fost identificate la 


persoanele vulnerabile şi în prodromul schizofreniei. 

Privitor la simptomele de influență. o etapă prealabilă a lor ar putea fi 
considerate trăirile disociative, în care subiectul resimte că o parte din autonomia şi 
identitatea sa au fost preluate de o instanţă personalistă străină (inclusiv spirite). In 


normalitate, trimiterea ar putea fi făcută la sugestia posthipnotică. Dar în patologia 
disociativă şi în hipnoză, subiectul e pasiv, conştienţa sa e redusă, după un model 
cvasihipnic; iar reflexivitatea autoanalitică nu e activă. Pe când în sindromul de 


influenţă, pacientul e lucid şi reflexiv, (ca în TOC) constatând cu obiectivitate 
perturbarea agenţiei sale. Aspectul deosebit al sindromului de influenţă se referă la 
manipularea ideaţiei chiar în zona originării în sine a propriilor gânduri, atitudini, 


opinii. Subiectul poate sesiza în această zonă a cursului ideativ, în normalitate şi la 
limita psihopatologicului, faptul că apar uneori gânduri şi imagini care sunt slab 
personalizate, resimţite deobicei ca anonime. Dar acum ne aflăm într-o condiţie de 
distorsiune psihotică, în care intimitatea e resimţită ca fiind sub control străin. In 
măsura în care apare simptomul manipulării şi impunerii gândirii, devine evident 
că se petrece o gravă perturbare a structurii de relaţionare intrapsihică pe diagrama 
intim/public. Tulburare pe care pacientul o receptează autoanalitic reflexiv, în stilul 
obsesivului. 

Se cere sondat acum posibilul punct de plecare în normalitate al acestei 
simptomatologii. 

În mod normal subiectul poate decide liber, ce să păstreze ca secret personal 
şi ce să comunice public, verbal sau prin manifestările sale. Desigur, uneori se 
poate forța acest teritoriu, astfel încât sub tortură, ameninţare sau şantaj să se 
smulgă secrete personale; iar subiectul să fie obligat să facă acte pe care nu le 
intenționează şi nu le acceptă. Dar aceste situaţii se îndepărtează de însăşi geneza 
gândurilor în intimitatea subiectivității. Există totuşi şi în normalitate condiţia 
gândurilor, intenţiilor şi opiniilor împărtăşite cu cei apropiaţi. Aceasta se întâlneşte 
la persoanele ce se află într-o strânsă legătură interpersonală, în interpătrundere 


sufletească, aşa cum e copilul mic față de mamă; sau doi îndrăgostiți. Ei îşi 

transmit şi îşi transferă reciproc cu uşurinţă intenţiile, dorințele, preferinţele, 
opiniile, deciziile, înțelegându-se doar din puţine semne şi acordându-se sufleteşte 
cu uşurinţă. 

Ghicirea, influențarea şi implementarea gândurilor poate funcționa firesc la 
acest nivel empatic, unde limbajul discursiv şi argumentativ e puţin folosit. În 
cadrul comuniunii sufleteşti duale, e prezentă o identificare reciprocă între cei doi, 
o „transpersonalizare” firească. Condiţia nu mai e similară în cazul persoanelor şi 
cunoştinţelor doar relativ apropiate. Faţă de care se mai păstrează unele secrete 
personale; şi nu funcţionează o rezonanţa afectiv ideatică pronunţată. Cu atât mai 
puţin persoanele oficiale şi cele străine nu au acces nici la secretul personal şi cu 
atât mai puţina la geneza propriilor intenţii, dorințe, decizii. Deci, la „agenţia 
generării propriei ideaţii”, în inima interiorității sinelui. 

O astfel de diagramă intim public e de presupus că a ajuns să fie constitutivă 
psihismului uman, pe parcursul celor aprox. 10.000 ani de existenţă în localităţi şi 
oraşe; modalitate de existenţă, în care viaţa intimă familiară se polarizează cu cea 
publică, oficială. Dacă polii extremi ai structurii relaţionărilor pe axa intim public 
se aglutinează, se ating şi chiar se contopesc odată cu prăbuşirea psihopatologică a 
arhitectonicii psihismului, e inevitabil ca simptomele de transparenţă/influenţă să 
se instaleze. De fapt, această simptomatologie se manifestă în apropierea condiției 
delirului paranoid. Deci a unei profunde destructurări a edificiului psihismului 
persoanei, care desimplică şi aduce în prim plan scena narativităţii culturale, pe 
care subiectul se autoproiectează acuma ca personaj. Un personaj aparte, cuprins 
într-un scenariu fantastic, alături de alte personaje ale culturii comunitare. Această 


perspectivă ne trimite şi spre o a doua posibilă sursă a sindromului. 


O a doua perspectivă care apropie sindromul de transparenţă/influenţa de 
comprehensibilitate, o reprezintă raportarea subiectului la fiinţe supranaturale; mai 
ales la Dumnezeu şi diavol. Instanţele supranaturale, având puteri speciale, sunt 


creditate de convingerea comunitară că au acces la intimitatea persoanei. 

Nenumărate documente psihopatologice înregistrează formulări ale pacienţilor care 
comentează următorul fapt: cunoaşterea de către persoana divină — şi a 
personajelor supranaturale în genere - a propriilor gânduri şi chiar controlul 
acestora de către o astfel de instanță superioară, este firească: “deoarece 
Dumnezeu le ştie şi le poate pe toate”. Cât priveşte intervenţia diavolului, aceasta 
se realizează de obicei prin posesiune; adică odată cu penetrarea sa în propriul 
corp, astfel încât : “îi cunoaşte şi îi dirijează individului gândurile chiar din 


interiorul său”. 


Atât sentimentul împărtăşirii gândurilor şi a intenţiilor cu cei apropiaţi cât şi 
cel al dependenţei de Dumnezeul a toate puternic (şi de alte forţe supranaturale), 
fac parte din structura normală a sinelui nuclear al oamenilor ce participă la o 
comunitate umană culturală. Ele sunt doua nivele limită ale structurii sinelui 
identitar, în cadrul relaționărilor sale intime cu alteritatea; două porți de deschidere 


specială spre aceasta. Dar în ambele direcții funcţionează în normalitate anumite 

TABLOU COMPARATIV AL SPR - Sch ALATURI DE TULBURARILE FORMALE DE GANDIRE SI DE 
SIMPTOMATOLOGIA DELIRULUI PARANOID (SCHIZOFORM) 
tulburări formale delir paranoid de 
de gândire SPR ersecuţie, etc 


halucinaţii auditive ce comentează 
subiectul 
sdr.senzitiv de relație 
halucinaţii apelative, 
halucinaţii auditive ce comentează imperative, injurioase 


actele 
(ecoul gândirii) sonorizarea gândirii 


urma 
interferența g. răspândire, difuzarea g. supravegherea 
împărtăşirea g. de la distanță a 


a intimităţii 
(cu aparate) 


ghicirea g, control prin substituire de 
ideație intruzivă citirea g. persoane 
cunoaşterea g. (S.Capgras) 


mentism 

(presiunea g.) 


întreruperea g. retragerea g. 
pierderea inițiativei controlul g. 

impunerea g. 

contrafacerea g. dedublare, 
depersonalizare controlul voinței stări disociative de 
(pierderea limitelor posesiune 
sinelui) 
mişcări automate acte impuse hipercontrol 
necontrolate 


sugestie,manipulare 


pasivitate somatică 


dominare 
cenestopatii (emoţii, impulsuri, maninulativă 
senzaţii corporale) 
PI IEI PER dependenţă disociativă____ 
autoreferinţa primară percepții reliefate 
semnificaţii speciale 


percepţie delirantă simptome de referință 


(delir primar), centralitate delirantă 


filtre procedurale. Minusul psihopatologic prăbuşeşte acest nivel de control. Astfel 
încât accesul la intimitatea în care se generează gândurile şi deciziile se petrece 
nefiltrat, scăpat de sub orice control al subiectului. 

Simptomele de  transparenţă/influență ocupă un loc aparte în 
simptomatologia psihopatologică. Practic, ele nu pot fi plasate printre tulburările 
perceptive, deşi derivă din trăiri nemijlocite, certe, pe care subiectul le resimte. 
Psihopatologii britanici le plasează separat, menționând că ele pot constitui trăiri ce 
se impun uneori ca punct de plecare pentru elaborarea unor scenarii delirante. Aşa 
sunt ele comentate în instrumentul SCAN ce însoţeşte ICD-10 (1992, redactat de 
Wing). Psihiatrii din SUA consideră însă aceste simptome ca indicând bizareria 
unor deliruri de tip schizofren. 

Simptomele de transparenţă influenţă au fost integrate la mijlocul secolului 


trecut de psihiatrul german K. Schneider, împreună cu altele, într-un grupaj al 

“simptomelor de prim rang pentru diagnosticul schizofreniei în raport cu 
ciclotimia” (SPR-Sch). Acest grupaj cuprinde: (Chenar 83) - voci care comentează; 
voci care discută şi argumentează; sonorizarea gândirii; inserţia gândirii; retragerea 
gândirii; înregistrarea gândirii; controlul vorbirii; controlul acţiunii; percepție 
delirantă. Aceste SPR-Sch au fost folosite şi drept criterii de diagnostic al 
schizofreniei în ICD-10. Treptat studiile sistematice ce au fost efectuate consideră 
că ele nu sunt chiar specifice schizofreniei, întâlnindu-se şi în conjuncție şi cu alte 
sindroame, de ex. în cadrul bipolarității, bufeurilor psihotice etc.  Grupajul 
sindromatic e însă semnificativ pentru vulnerabilizarea delimitări sinelui nuclear, 
mai ales în perspectiva autonomiei agenţiei sale, a relaționării cu alții şi a inițiativei 


acţiunilor. 


9.4.  Transpersonalizarea psihotică din delirul primar 


Pe traseul pe care se desfăşoară sd. dep/der, între polul predominant 
subiectiv al patologiei disociative (în care subiectul se simte pur şi simplu detaşat 
şi străin de sine şi de lume) şi cel predominant obiectiv, apato abulic şi 
dezorganizant din schizofrenia deficitară (în care pacientului „nu-i mai pasă de 
nimic Şi se resimte un nimeni”), se întâlneşte delirul paranoid şi egodistonia 
ambivalentă obsesiv compulsivă. Delir paranoid, a cărui sentiment de supraveghere 
omniprezentă se completează acum prin convingerile de transparenţă/influenţă. 
Parcursul psihopatologic al zonei delirante afectează, prin definiție, însăşi 
identitatea persoanei, care se metamorfozează într-un personaj fictiv dintr-un 


scenariu aberant. Jaspers a intuit faptul că tocmai această preschimbare indică 


nucleul delirului (paranoid) propriu zis, calea regală fiind cea care trece prin 
„centralitatea”_dispoziţiei delirante. lar procesul psihopatologic e finalizat prin 
mutaţia ce se realizează odată cu percepția (intuiţia) delirantă, ce consfinţeşte 


intrarea în „lumea delirantă”. De aceea Jaspers susţinea că, desfăşurarea acestui 


„proces psihopatologic” parcurge un traseu de a lungul căruia se petrece o ruptură 

a unor limite, o prăbuşire, o transmutaţie; spre deosebire de lenta alunecare spre 
delir pe traseul aproape continuu al preocupării prevalente, cu atingerea în cele din 
urmă a unei convingeri „deliroide” (ca de ex. în gelozie, dismorfism corporal, 
hipocondrie etc. — Chenar 42). Modelul pe care l-a propus Jaspers şi pe care l-a 
sintetizat în continuare psihopatologia clasică germană — inclusiv Schneider şi 
Conrad — se păstrează şi în prezent, mai ales cu valoare didactică. Etapele clasice 
ale derulării sale sunt: - simptomele de referință; - dispoziția (atmosfera) delirantă 
a centralităţii; - percepția (intuiţia, amintirea) delirantă; - intrarea, ca personaj, într- 
o lume delirantă fictivă. În cazuistica clinică însă, el nu se petrece decât în puţine 
cazuri exact după această schemă şi într-o modalitate acută. În schimb, momentele 
sale cheie pot fi recunoscute, prin diverse simptome subiective, în perioada 
instalării şi consolidării delirului paranoid complex. De fapt a „orbitei 
psihotiforme”. Căci delrul ce se instituie astfel, nu mai este unul monotematic 
sistematizat; ci unul în care subiectul transformat în personaj fictiv trăieşte şi 
halucinaţii, fenomene de transparenţa influenţă, dezorganizare, stări dispoziționale 
variate, simțindu-se plasat într-un teritoriu aparte, pe o „scenă” a unei lumi 
delirante. Acest proces, pe parcursul căruia subiectul resimte şi „stranietatea” 
alunecării sale într-o altă lume, nefirească, neobişnuită, ar putea fi denumit unul al 
„trans-personalizării”. El merită comentat ceva mai atent, pe baza datelor pe care ni 
le oferă clinica actuală; având în vedere variate modalităţi procesuale de intrare în 
delir, inclusiv cu ocazia bufeurilor psihotice acute sau a episodelor schizo-afetive, 
delirant afective. 

Aspectul fenomenologic subiectiv în faza inițială a delirului primar este 
sentimentul că “se întâmplă ceva”, “ceva se schimbă”. Schimbarea resimţită 
priveşte atât subiectul, cât şi ambianța sau pe alţii, cu accente variate în descrierile 
pacienţilor. Esenţială e impresia că ansamblul realităţii se transformă, pentru 
pacient, într-un mod bizar; că persoana intră într-o lume aparte, deosebită de cea în 


care a trăit; proces pe care îl etichetează de obicei ca “vrăjire”. Aceasta e cel mai 

frecvent atribuită cuiva: membrilor de familie, vecinilor, cunoştinţelor, colegilor de 
serviciu, unor instanţe supranaturale. Sau chiar “vrăjitorilor”, când delrul are 
caracteristici narative mai accentuate. Sentimentul de schimbare e anunţat de 
misterioasele semnale „de referință”; ce se articulează deobicei cu simptomatologia 
delirantă paranoidă propriu zisă, constând în urmărire, persecuție, fenomene de 
transparenţă influenţă, posesiune, relaţie cu divinitatea, halucinaţii, (predominant 
auditive), modificări ale dispoziţiei afective şi ale comportamentului, trăirea unei 
noi identități - de personaj. 

Schimbarea resimţită este uneori clar formulată de pacient care poate să 
afirme: "nu ştiu ce am, se întâmplă ceva cu mine, am nervi....toţi mă spionează...” , 
"de câteva luni, simt că m-am schimbat, nu mai sunt eu”..., „„alunec în trecut, am 
sentimentul, convingerea chiar, că toți oamenii îmi vor răul'..., "am simţit că se 
întâmplă ceva cu mine, că mă modific, eram dornică de distracţii, am cheltuit mulți 
bani, am făcut abuz de relaţii sexuale”... de patru luni simt că se întâmplă ceva cu 
mine, nu mai sunt eu, m-am modificat în interior, mi s-a schimbat vocea, nu mă 
mai pot concentra, mi se citesc gândurile...”; "în ultimele şase luni simt că m-am 
schimbat, se petrece ceva cu mine, parcă o voce vorbeşte din interiorul meu dar nu 
o pot localiza, parcă mi se citesc gândurile”...; "m-am schimbat, sunt o altă 
persoană, am înviat acum o săptămână .... "am simţit cum intru în nişte canale din 
care nu mai pot ieşi”,... “de fapt nu lumea s-a schimbat, eu sunt cel ce m-am 
schimbat şi am început să o înţeleg altfel”,... “ am hotărât să mă extrag din realitate 
prin exerciții yoga”,... „ambianța locuinţei e modificată, lucrurile nu mai sunt la 
locul lor, parcă cineva le aşează altfel, parcă e cineva în casă” (uneori, subiectul 
identifică această prezenţă nelămurită cu cea a diavolului). Momentul schimbării se 
poate exprima şi prin trimitere la o revelație divină: subiectul strigă “există 
Dumnezeu”; sau, prin faptul că unele semne indică sfârşitul lumii. 

Sentimentul schimbării psihice a lumii corelative poate fi însoțit de unul al 
i 


propriei schimbări corporale. Aspectul feţei apare ca modificat, “îmbătrânit”, 


461 


“altfel”; privirea nu mai e ca cea dinainte; privindu-se în oglindă subiectul are 
impresia că s-a îngrăşat sau a slăbit, că oricum, arată diferit. “Semnul oglinzii” 
descris în debutul schizofreniei, se corelează evident cu acest sentiment de 
schimbare a aspectului corporal propriu, care e purtătorul identităţii personale. 
Uneori pacientul afirmă că privind în oglindă vede pe altcineva (o pacientă a 
acoperit din această cauză toate oglinzile din casă). 

Poate apare apoi sentimentul dedublării psihocorporale, care pregăteşte 
trăirea posesiunii de către diavol sau spirite. Pacientul resimte că e dedublat, că “în 
el mai e cineva, o altă persoană”. Posesiunea corporală este atribuită predominant 
diavolului care, din interiorul corpului are acces la intimitatea sa psihică; fapt ce 
joacă acum un rol important în fenomenele de transparenţă influenţă. În schimb 
transpersonalizarea ce se realizează în direcţia persoanelor divine — exprimată prin 
afirmaţii precum: “sunt fiul lui Dumnezeu,...Dumnezeu e în mine...etc.” - nu pune 
un accent deosebit pe corporalitate. Simptome clasice de modificare a schemei 
corporale se pot manifesta în formule de tip halucinator delirant: părţi ale corpului 


apar modificate ca dimensiune şi formă, “capul e mai mare, devine pătrat”... "în 

Transpersonalizarea psihotică delirantă (1) 


scena vieţii cotidiene Intrând în delir, subiectul se simte 
agora integrării comunitare prins în derularea unor evenimente 
__lumea reală, cotidiană ce-l afectează în mod special, e 
acaparat de un scenariu a cărui 
erou principal se simte; el aderă de 
acesta, e convins de cele ce le 
simte că se petrec cu el, pe scena 
noului univers delirant în care a 
intrat. 


desprindere mutație 


dezarticulare = cădere 


' lume delirantă 

lumea supranaturală (sacrală) Delirantul aderă necondiționat la 
lumi fictive situația delirantă pe care o trăieşte pe 
teatru film roman A poveste scena “lumii delirante” pe care se 
I 
i 
l 
l 


desfăşoară scenariul delirului, în care e 
convins că: e urmărit, persecutat, 
înşelat, iubit, dirijat, posedat de diavol, 
realitate apropiat de Dumnezeu etc. Universul 


cotidiană delirant poate fi comparat cu lumea 


tie e i | fictivă a miturilor, literaturii, 
lume delirantă | o i ; 
— e teatrului, filmului. 

Transpersonalizarea psihotică delirantă (2) 


El simte această trecere ca o schimbare: 
simte că lumea s-a schimbat, el s-a 
schimbat, e altfel, modificat, nu se mai 
recunoaşte, alții s-au schimbat, sunt 
substituiţi, modificaţi, “diavoliţi” etc. 

În debutul episodului psihotic, se petrec 
şi modificări dispoziţionale: anxioase, 


lume delirantă | disforice, depresive, euforice 


(maniacale), care sunt 
scena delirului maintain aie ~i ~a 
7 FO Schimbarea se însoţeşte de 
lumea reală, cotidiană . j 
manifestarea unor simptome 
psihotice care marchează 
depersonalizare sentimentul de centralitate (faptul 


cimntamea de a fi în centrul evenimentelor) Asa 

jurul capului e un cerc galben strălucitor”...cenestopatiile şi senzațiile cutanate pot 
fi comentate ca “şerpi ce umblă pe corp şi pătrund în abdomen”, “spirale a unor 
duhuri ce acţionează pe tegumente şi intră în cap”... "propriul corp e perceput din 
exterior” etc. 

Sentimentul de schimbare subiectivă şi corporală se însoţeşte de obicei de 
cel al schimbării ambianţei şi al altora. Pacienţii pot relata:......”de 3 luni lumea în 
jur se schimbă, locuinţa, satul, nu mai sunt ca înainte,';... realitatea parcă e 
schimbată, oamenii pun întrebări al căror sens nu îl înțeleg; “de o lună simt o stare 
de oboseală deosebită, de nesiguranță, am impresia că atmosfera din jur s-a 


29 


schimbat, sunt urmărită, colegele îşi bat joc de mine...”; “totul în jur e modificat, 


dacă mă uit în oglindă parcă nu sunt eu şi îmi spun “este o prostituată” aşa spun şi 
nişte voci de bărbaţi...”;” lumea din jur se schimbă, nordul a devenit vest şi asta mă 
deranjează, deoarece nu mai pot să mă orientez”, etc....Persoanele din jur îi apar 
delirantului ca fiind “altfel”, uneori ca “substituite”, “mascate”, “gonflate”, “parcă 
ar fi un vampir”; ceilalţi îi apar ca “diavoliţi”, aspectul lor e particular, “au ochii 
roşii”, “se mişcă altfel”. 

Comportamentul celorlalţi apare de asemenea ca schimbat: “soţia începe să 
aibă un comportament rece, distant, indiferent”, “mama pare a se comporta altfel, 
ca şi cum i-ar face avansuri sexuale băiatului”. Felul celorlalţi de a umbla şi vorbi 
devine misterios, neobişnuit: unele persoane îşi mişcă altfel piciorul, fac grimase. 
Îmbrăcămintea e şi ea cu semnificaţii particulare: “cei îmbrăcaţi în blugi şi în 
albastru mă influenţează negativ”. 

Schimbarea ambianţei şi a altora corespund simptomatologiei clasice a 
derealizării, care, acum, în cazul intrării în delir, e resimţită mai ales ca o lume de 
ficțiune, populată de variate entități neobişnuite, supranaturale: spirite, energii, 
duhuri, “câmpuri energetice”, “extratereştri”. lar aceste entități învăluie ca un 


99 ce 


“câmp”, ca o “atmosferă” “eul” mai mult sau mai puţin dedublat al psihoticului, 

penetrându-i intimitatea, acționând asupra gândurilor, comportamentului, 
mişcărilor, vorbirii şi funcţionării corpului său. 

La această atmosferă schimbată a ambianţei, a lumii, se pot adăuga şi 
percepții determinate, care apar ca având o semnificaţie deosebită. Pacientul poate 
relata: “am văzut o pisică cu colți mari care era trimisă de Dumnezeu”....; “ am 
văzut în curte pene şi un topor înfipt într-un lemn, pe care sigur vecinii l-au pus în 
mod special...”; „când am tras apa la baie am auzit un mieunat de pisică”, 
„telefonul sună ciudat...”; pe stradă am văzut o maşină albastră care sigur a venit 
după mine”....; am primit o floare specială, care sigur se numeşte A (numele 
pacientei), astfel încât am căpătat puteri speciale asupra diavolului”......În această 
atmosferă psihotică se infiltrează apoi variate halucinații şi pseudohalucinaţii, 
tulburări formale ale cursului ideativ, simptome de transparenţa/influenţă, 
dezorganizare ideo verbală şi stranietate autistă. 

Apropierea dintre procesul delirului primar şi psihopatologia Sindromului 
Dep/Der,st. este una fenomenologică. Subiectul resimte că mesajele misterioase 
ce-i sunt transmise prin simptomele de referință, indică pentru el o schimbare 
fundamentală, ce presupune ieşirea din ambianța lumii cotidiene. Lume ce-şi 
pierde firescul şi stabilitatea. lar sentimentul pierderii identității proprii şi a lumii 
cu care era familiarizat, e o avantcameră pentru intrarea în lumea delirantă. 
Atmosfera de “vrajă”, de “vis” este tocmai cea care marchează mutarea persoanei 
într-o trans-realitate fictivă, care acum va fi cea a delirului.(Chen ). 

Este important ca intrarea în condiția delirantă, pe noua orbită „psohotică” a 
delurării veţii psihice, să fie înţeleasă dinamic, ca petrecându-se într-un moment 
anume al existenţei diacrone a persoanei bio-psiho-antropologice. Când, bio psiho 
ritmurile şi dinamica proiectelor şi ciclurilor vieţii sale, a cumulării psihotraumelor 
şi problemelor solicitante, ajung într-un moment de tensiune şi cumpănă, făcând 


posibilă „ruptura” şi "căderea” în orbita psihotiformă. 

În concluzie, o abordare a sindromului de depersonalizare derealizare dintr-o 
perspectivă nerigidă, poate fi utilă unei psihopatologii comprehensive; şi 
stimulativă pentru provocările pe care aceasta le poate face unei psihologii 
antropologice. Oricum, ea este esențială în procesul de înţelegere a condiţiei 


psihotice în care psihismul uman poate cădea. 

Anexa Capitol 9 
Dedublarea din sd.dep/der.st. deschide două căi în direcţia orbitei 
psihotiforme. 


Sd. dep/der st. din tb. disociative evidenţiază aspecte latente ale psihismului 
uman pe axa identitate/alteritate, care în normalitate sunt integrate fenomenal. 
Odată cu acest sindrom, subiectul se raportează constatativ la sine şi la lume ca la o 
realitate „care există”, dar de care nu aderă; cu care nu se identifică, în care nu se 
implică. El îşi poate privi corpul “din afara acestuia”, îşi poate considera existenţa 
proprie şi a altora ca plasată într-o lume paralelă, îşi poate înregistra propriile 
mişcări, vorbirea şi gândurile, ca fenomene obiective, pe care nu le consideră ca 
“ale sale”. Întreaga sa identitate de persoană umană, ce integrează o dimensiune 
corporală, una biografică şi una socială, îi poate apărea - în contextul acestei 
perceperi formale neobişnuite — ca străină, ca „nesolidară” cu sine; la fel ca şi 
lumea şi oamenii cu care intră în contact. O astfel de detaşare faţă de lume apare ca 
bizară, atâta timp cât nu ţinem seama de diferenţa dintre cele două lumi la care 
individul uman se raportează concomitent: - lumea fizico biologică 
înconjurătoare; - şi lumea culturii specifice a omului, susținută de 
intersubiectivitatea persoanelor conştiente, de  narativitatea teoretică şi 
semnificantă logosului. Lume în care se desfăşoară evenimente relatabile; şi în care 
fiinţează personaje fictive, inclusiv supranaturale. 

Diferenţa dintre aceste două lumi se evidenţiază tocmai odată cu instalarea 
dispoziției specifice acestui sindrom, de nefamiliaritate, de stranietate, de detaşare 
şi neimplicare, de blocare afectivă de tipul unei indiferenţe constatative. Toate 
aceste aspecte se referă la dimensiunea specific umană a lumii sale, susţinută de 
semnificabilitatea specială pe care i-o asigură logosul. Faptul iese în relief mai ales 


prin compararea acestei dispoziţii indiferente cu stările dispoziționale internalizate 


anxioase şi depresive, cu care Sindromul dep/der. e cel mai des comorbid; şi care 
au evidente corespondente şi în lumea biologiei. 


Anxietatea acută, atacul de panică, reprezintă cea mai frecventă 
comorbiditate clinică a sd, dep/der st. Dar angoasa, care se înscrie adânc în 
biologie - deoarece semnalizează un posibil pericol mortal pentru individ - se 
însoţeşte de majore tulburări neurovegetative (tahicardie, tahipnee, sudoraţie etc,.) 
şi motorii (tremor, hipotonie, leşin sau fugă agitată). Anxiosul e ancorat tensionat 
în ambianţă, hipervigil şi cu o atenţie mobilă, investigatorie, scanând toate 
informaţiile situaționale care ar putea clarifica pericolul iminent la care se aşteaptă; 
detalii ale prezentului de care s-ar putea eventual agăța, pentru a evita prăbuşirea sa 
în abisul nefiinţei. Prezentul trăit e acutizat, fiind însă cvasiabsorbit de un viitor 
iminent, hiper-periculos. În comparaţie cu acest tablou, pacientul ce trăieşte 
dispoziția de neimplicare din sd. dep/der/st. apare calm şi liniştit psiho-corporal, 

fără nici o manifestare trupească sau comportamentală; astfel încât dacă nu ar 
relata trăirile sale, nimeni nu ar bănui nimic despre starea sa subiectivă. El se 
raportează la prezent detaşat, observaţional, neaderent, neimplicat într-o situație a 
lumii umane semnificativă şi coerentă. Căci raportarea perceptivă (şi 
comportamentală) la ambianța fizico biologică poate fi perfectă. Deşi, starea sa 
subiectivă nu este una plăcută; el fiind desori intrigat de trăirea sa şi resimţind 
discomfort. 

Poate fi repetată la acest nivel trimiterea făcută la începutul comentariului 
sd. dep/der/st. la plictisul, la “acedia” călugărilor părăsiţi de Dumnezeul lor; sau la 
sentimentul de “stranietate” a iluminatului gnostic, ce simte că trăieşte aruncat într- 
o lume străină, inferioară. Parametrii de percepere şi înţelegere cognitivă a lumii 
rămân intacţi; ar subiectul gnostic nu se mai simte implicat în ea, deoarece ştie de 
existența unei lumi ființiale superioare din care provine — ceea ce la cel cu 
sd.dep/dr.st. nu mai e însă cazul. Anxiosul în schimb, e angoasat de iminenţa 
morții, a părăsirii definitive a acestei lumi vii, de care e ancorat, în care a trăit şi îşi 
trăieşte existența sa finită, declanşată prin naşterea sa biologică. Dar pe 
depersonalizat, lumea fizico biologică şi prezenţa sa în această lume a muritorilor 
nu îl mai interesează, el fiind blocat, siderat în această direcţie. 

O a doua arie de comorbiditate majoră este depresia, altă stare dispozițională 
internalizată ce are rădăcini în biologie. Depresia, care exprimă şi ea un minus vital 
şi existențial orientat spre moarte, se însoţeşte de asemenea de simptome 
biocorporale şi comportamentale: insomnie, lentoare psihomotorie, inapetenţă, 
inhibiţie globală. Raportarea la situaţie a depresivului prăbuşit din proiectul său 
vital existenţial, e marcată şi ea de blocarea oricărui interes faţă de viitor; dar şi de 
neimplicarea în prezent; de care el se detaşează, anhedonic. Nimic nu-l mai atrage, 
nu-i mai face plăcere. Depresivul refuză contactul interuman şi se repliază pe 
trecut, fixându-se pe teme de autodepreciere şi vinovăţie, cu idei suicidare. În 
sd.dep/der st. nu doar că sunt absente orice manifestări bio-corporale şi 
comportamentale anormale, dar raportarea la situaţie e alta. Subiectul nu e orientat 
spre trecut; şi nici nu îşi retrage privirea şi orientarea dinspre ceea ce e în prezent, 
aşa cum face depresivul. Dimpotrivă, el îşi menţine o atitudine constatativă asupra 
datelor prezente din lumea ambientală, chiar dacă acestea nu-l atrag, Neimplicarea 
se referă la lumea relațională, de sensuri şi aspirații specific umane, a 
"muritorilor”. Depersonalizatul are o raportare “desanimată” la prezent; dar nu este 
extras din acesta, ca depresivul. Ci strivit de un vid al golului lipsei de sens, al 
neaderenţei de nimic, a plictisului. Aşa cum formula Cioran: depersonalizatul 
simte că parcă „ar fi căzut în afara timpului (istoric)”. 

Un element cheie al articulării dintre lumea umană şi ce biologică îl 
constituie propria corporalitate a subiectului, care joacă un rol special, dublu, în 
structura psihismului persoanei. Propriul trup susține şi poartă ansamblul 
psihismului bio-antropologic, între naşterea şi moartea sa. Corpul subiectului 
aparţine pe de o parte universului fizico biologic, cumulând toate caracteristicele 

acestuia; de formă semnificantă, de substrat consistent şi persistent al unor 
proprietăţi, de automişcare, prin care organismul interacționează cauzal cu 
ambianța. El este perceput continuu din aceste perspective de către sine şi de către 
alții. lar perceperea altor persoane se realizează de către subiectul conştient tot prin 
intermediul corporalităţii acestora, în cadrul unei „inter-subiectivităţi inter- 
corporale”: (cum formula Husserl). Pe de altă parte însă, corpul e resimţit de către 
subiect şi ca sediu al sufletului, al minţii, al psihismului său subiectiv şi conştient, 
al identităţii sale mnestico biografice caracteriale; identitate antropologică, centrată 
de sinele său încorporat, intențional, reflexiv şi autogenerativ. Subiectul se 
raportează la conţinutul identitar biografic şi de cunoştinţe al psihismului său - şi la 
ansamblul trăirilor sale subiective, a „ideilor” sale - cu un sentiment de 
„apartenenţă” a acestora la sinele încorporat („„ownership”). lar generarea propriilor 
trăiri, gânduri şi acțiuni de către sine, e resimţită ca o agenţie autonomă. Acest 
aspect al corporalităţii trăite, de sediu al "minţii 'sale, face însă parte din 
dimensiunea specific umană a psihismului său. Prin care el se proiectează, în 
calitate de personaj, în lumea narativ culturală a comunităţii sale; unde, 
colaborează cu alte persoane ale acesteia. după normativităţi şi cauzalităţi 
specifice. 

Propriul corp este, apoi, şi referenţialul de baza pentru raportările spațiale ale 
subiectului la lumea fizico biologică din jur (care o poartă şi susține pe cea 
teoretico culturală specific umană); el stând la baza orientărilor, a evaluării 
distanțelor şi localizărilor. Distanțe pe care subiectul le poate reduce cu ajutorul 
artefactelor pe care le produce, apropiind lucrurile lumii de orizontul său perceptiv. 
Propriul trup - care încorporează durata identitară a psihismului conştient, ce se 
actualizează situațional - este referențialul unei ”centralități”, din care emerge 
intenționalitatea sa reflexivă. In plus, propria corporalitate e şi principalul său 
mijloc de acţiune eficace în lume; atât în cea fizico biologică, cât şi în cea umană, 
prin uzul limbajului articulat şi semnificant, vorbit şi scris. Folosindu-şi corpul, 
subiectul intervine bazal în manipularea oricărui instrument. Şi la fel, corpul este 
„organul” esenţial, ce e utilizat în comunicarea expresivă şi lingvistică. Folosindu- 
şi propriul corp, subiectul acționează şi comunică în raport cu lumea şi cu alţi, 
rezolvând situațiile problematice actuale, proiectele şi preocupările în care se simte 
angajat. Iar trăirea situaţiilor actuale se articulează cu durata biografică, pentru a 
configura temporalitatea sa trăită. Cu alte cuvinte, corporalitatea proprie îi asigură 
subiectului individuaţia şi centralitatea, îl localizează situaţional — într-un anumit 
topos spațial şi într-o anumită actualitate -, mediind şi proiecția sa activ 
comunicantă într-o lume fizico umană structurată temporal; în care, îi receptează 
pe ceilalți tot prin intermediul corporalităţii lor. 


Trăirile depersonalizant derealizante ce pot fi urmărite pornind de la nivelul 
trăirilor propriei corporalități, se desfăşoară pe două axe: - Una desorganizant 
deficitară, ce e implică şi aria autismului developmental, a patologiei obsesiv 

compulsive, a dezorganizării psihice şi a patologiei psihotic deficitare apato 
abulice. Şi alta, ce evoluează pe direcţia traspersonalizării delirante. 

În sd. dep/der. trăirea - percepţia, resimţirea — propriului corp poate fi 
afectată negativ, în primul rând printr-o senzaţie devitalizantă de „dezanimare”, 
marcată deobicei de cenestopatii. Corpul poate fi resimţit ca lipsit de viaţă, gol, 
încremenit,” ca de sticlă, metal, lemn, piatră etc.”. Iar subiectul se desoldarizează 
atât de propriul corp, cât şi de lume; care-i devine indiferentă. Corpul continuă să 
fie perceput fizic; dar el nu mai e resimţit ca fiind sediu autogenerării unei 
intenționalități reflexive, prin care subiectul să se proiectează într-o lume de care 
aderă. Subiectul depersonalizat ajunge - atunci când e angrenat pe direcția 
dezorganizării apato abulice — să nu mai aibă intenţii şi dorinţe. Deficitul generic 
de aderare la lumea umană, însoțit de sentimentul nefamiliarităţii şi stranietăţii, a 
fost etichetat relativ recent ca lipsa unui „sentiment existenţial”. 

În sd. dep/der. st. se mai notează impresia deformării limitelor corporale, 
mai ales în zona facială; fapt ce determină frecvente priviri în oglindă. Un aspect 
aparte este şi resimţirea incertitudinii sau dispariției limitelor corporale, cu 
sentimentul că „propriul corp se întinde la infinit”; fapt ce e corelat şi cu alterarea 
centralităţii încorporate a sinelui. În marginea acestui aspect se poate reflecta şi 
asupra simptomatologiei din patologia obsesiv compulsivă, care, odată cu 
convingerea contaminării cu substanţe invizibile (microbi, murdărie etc.), exprimă 
vulnerabilizarea limitelor psiho-corporale. Aceasta poate fi corelată şi cu 
preocuparea excesivă privitoare la poziţionarea simetrică a lucrurilor din jur, pe 
care obsesivul le rearanjează compulsiv. Precum şi cu tulburările din spectrul 
patologiei obsesionale, privitoare la dismorfofobie, tricotilomanie, sd. osmotic etc. 

Distorsiunea trăirii spaţialităţii ambientale peri-corporale se regăseşte şi în 
patologia autismului developmental, ca nevoie a pacientului ca totul să rămână 
neschimbat în jur; subiectul manifestându-se comportamental prin stereotipii; şi 
reacționând cu agitație la modificări. La fel se petrec lucrurile uneori şi în sd. 
cataton. Această linie de psihopatologie depersonalizant corporală e cuprinsă de 
fapt în vectorul sd. de dezorganizare psihică, ea prelungindu-se apoi în direcția 
patologiei schizo-deficitare. Simptomatologie manifestată prin avoliție, apatie, 
alogie şi alte sindroame similare; toate însoțite de resimţirea unui corp devitalizat, 
gol, fără emoţii, dispoziții şi sentimente. Condiţie ce indică un efectiv vid sufletesc, 
ce poate fi etichetat ca „depersonalizare anonimizantă”. Pe această direcție a 
deficitului psihopatologic, se pierde organizarea psihismului identitar al persoanei 
după parametrii formali ai unei cocrenţe centrale. 


Pornind de la sd. dep/der.st. se desfăşoară însă şi o a doua linie de 
psihopatologie a psihismului specific uman, centrată acum de alterarea identităţii şi 
autonomiei agențiale, în raport cu o alteritate de tip uman; într-o lume 
interpersonal narativă, în care subiectul se proiectează ca personaj. Aceasta începe 
la nivelul tb. disociativ-histrionice, prin tb. ale memoriei identitare, tb. de dublă 

identitate şi, mai ales, tb. de transă cu posesiune. Şi ea continuă în planul 
delirurilor paranoide şi cu tematică fantastică, în care pacientul se resimte 
supravegheat şi manipulat de entități străine. Subiectul nu se mai raportează acum 
la alții şi la lume ca la ceva exterior, străin, de care se distanțează şi se detaşează, 
la fel ca în sd. dep/der. st. Ci, în urma unui proces de trans-personalizare, el se 
resimte transpus „intr-o altă lume”, cu multiple caracteristici narativ fictive. Lume 
în care întâlneşte personaje, instituţii şi entităţi ce au acces nemijlocit la agenţia sa 
identitară, putându-l manipula. Acest deficit psihic dediferenţiator trans- 
personalizant delirant, extrage simplificator persoana din structura eşalonată 
ierarhic, a raportărilor sale complexe şi multifaţetate faţă de lumea sa umană; 
plasând-o pe o pânza de fond - pe o scenă aparte - simplificată şi distorsionată; pe 
care, se derulează schematic intrigile şi acţiunile personajelor implicate în 
scenariile sale delirante. Entităţi şi personaje care deobicei îl controlează şi î-l 
manipulează. 

Imaginea acestui univers psihopatologic face trimitere la tradițiile culturale 
care îşi reprezentau existența mundană a omului, ca însoțită mereu de o instanţă 
ființială superioară; din care acționau spirite şi diverse entităţi supranaturale, ce 
dublau relaționarea sa nemijlocită cu ceilalți. Chiar dacă în lumea actuală această 
reprezentare tradițională s-a estompat, psihopatologia ne atrage atenția să fim în 
continuare atenţi la tradiția acestei lumi cultuale, care a impregnat multe milenii 
psihismul persoanei. Căci această dimensiune „narativ teoretică” a lumii umane 
este cea în care se exprimă scenariile delirurilor paranoide, incluzând şi 
fenomenele de transparenţă influenţă; ce nu rareori fac trimitere la vrăji şi magie, la 
spirite, entități abstracte şi chiar personaje divine. Căderea unui subiect pe orbita 
psihotiformă în urma unui proces de trans-personalizare delirantă, re-actualizează 
problematica acestei instanțe psiho culturale, ca un mediu „cvasi-substanţial”, 
populat de instanţe şi entităţi de tip personalistic. 

Tradiţia isorico culturală a multor milenii ne înfăţişează deci, un om ce se 
simţea înconjurat de o lume supranaturală specifică, în atmosfera căreia funţau şi 
acționau asupra sa diverse entităţi, cele mai apropiate de el fiind spiritele. Istoria 
culturală a posesiunii de spirite s-a centrat mai ales pe influenţe nocive, maladiv 
corporale; direcţie în care acţiona în calitate de vindecător şi tradiționalul şaman. 
Dar spiritele nu interveneau de obicei singure, ci erau transmise de cineva, tot din 
sfera supranaturală a transcendenţei. Apoi, spiritele puteau tulbura şi mintea 
individului, ducând la un comportament necontrolat; ca în cazul Biblic a lui Saul 
(unde „spiritul rău” i-a fost trimis de însuşi Dumnezeu). Istoria medicinei a invocat 
posesiunea de spirite malefice mai ales în patologia histeriei, manifestată prin 
convulsii şi alte tulburări psihomotorii sau senzoriale. Dar cazuistica psihiatrică a 
identificat constant şi cazuri în care pacientul delirant incriminează desemenea 
entități supranaturale ca intervenind în starea sa mentală. lar clinica actuală 
continuă să înregistreze deliruri în care o serie de simptome — mai ales din seria 
transparenţă influenţă - sunt atribuite diavolului sau unor entităţi similare. Care a 

pătruns în interioritatea propriei persoane, în corp, în cap, în minte; iar din această 
poziție, această entitate străină, cunoaşte ideația subiectului, i-o modifică (vorbind 
cu vocea sa) şi determină tulburări somatice şi comportamentale. Posedare care se 
însoţeşte frecvent şi de un sentiment al dedublării interioare. În acest scenariu e 
important de semnalat faptul că, diavolul a fost resimţit şi reprezentat tradițional ca 
având o anumită corporalitate, fiind astfel,cel puţin prinicipial, localizabil; astfel 
încât în delirurile recente el a putut fi înlocuit cu un „cip” introdus in creier, prin 
care se realizează „din afară” supravegherea şi controlul. 


Chenar 93 


Cazuistică : instanţe de supraveghere şi influenţă. 


Femeie, 36 ani: Se simte urmărită de spirite care vibrează în ea....spiritele acționează 
prin gânduri şi radiaţii...e influențată de fiinţe supranaturale, de extratereștri, ce acționează 
prin TV...i se introduc gânduri în cap de către spirite şi mediumuri...Mesia s-a transpus în 
sufletul său... 


Tânăr, 19 ani: Se simte urmărit de duhuri şi drogaţi...tatăl şi mătuşa sunt conduşi de 
spirite...îi sunt inserate gânduri de puteri speciale...în casă se petrec lucruri ciudate, uşile se 
deschid şi se închid singure. ...are sentimentul că a fost vrăjit sau blestemat... 


Femeie, 45 ani î... Se simte influenţată de nişte duhuri care vorbesc prin gura 
predicatorului....duhurile o influenţează cu bioenergie producându-i senzații în tot 
corpul...o urmăresc pe stradă, le simte cum o privesc în ceafă... 


Femeie, 53 ani: E convinsă că întreg oraşul o supraveghează, îi cunoaşte gândurile şi 
îi ascultă convorbirile telefonice....deoarece cineva de la Securitate face experimente cu un 
aparat ce a lansat în aer substanţe toxice, care-i fac gândurile transparente...faptul are 
legătură cu extratereștrii. ..care atunci când trec pe lângă ea îşi modifică aspectul... 


Bărbat, 23 ani: Se simte dirijat de gândurile prietenilor care-l influenţează telepatic şi 
vor să îl omoare....îi comprimă inima, îi dirijează picioarele, îl fac să mănânce mai repede 
ca să se înece....prin energie negativă transmisă de aparate îi vorbeşte Lisus...zgomotele de 
la TV îi vorbesc în cap şi-i şterg memoria... 


Femeie, 37 ani: E urmărită de o forță....care poate lua o formă....... cu care comunică 
prin diverse modalități. ..sub influenţa acestei forțe toţi vecinii o vorbesc de rău... 


Bărbat, 37 ani ; “ Aud voci de bărbaţi şi de femei în capul meu care mă cheamă în 
diverse locuri să le semnez acte.....care îmi spun că sunt pe urmele mele....vocile îmi 
cunosc gândurile, mă influenţează, mă dirijează”... 


Bărbat, 30 ani : ....Vede duhuri....şi pe Dumnezeu...duhurile vorbesc despre el şi îl 
îndeamnă să facă bine...pe fruntea sa se mişcă două duhuri care-l posedă....aude vocea 
diavolului care-i cunoaşte şi-i influenţează gândurile... 

Posesiunea xenopatică a persoanei de către entităţi supranaturale nu a fost 
însă invocată în istoria culturală doar din partea unor entități negative. Se ştie că, 
creativitatea a fost atribuită şi ea posedării de către un „geniu” sau „daimon”. 
Monoteismele acceptă apoi că în jurul persoanei — în apropierea sa fizică chiar — se 
află un „înger păzitor”. Iar în iudeo creştinism, însăşi Dumnezeu se poate adresa 
verbal unor oameni. Ideea întrupării este chiar definitorie pentru dogmatica 
creştină. lar mistica cultivă ideea apropierii omului individual, prin rugăciuni şi 
devoțiune, de instanța dumnezeirii; până în apropierea contopirii, întru theoză. 
Absența sau „părăsirea” subiectului de către Dumnezeu, determină golul sufletesc 
al „acediei”, care seamănă mult cu simptomatologia sd.dep/der; şi care a fost 
invocată şi în plictisul şi spleen-ul modernilor. Dumnezeul ce se află în intimitatea 
persoanei, contopindu-se uneori cu ea, poate astfel să-i cunoască în mod firesc 
gândurile; şi să-i influenţeze acţiunile spre bine. Sau, să-i vorbească. Eventual, să-i 
împrumute vocea, pentru a vorbi oamenilor. 

Intimitatea posibilă dintre om şi fiinţele supranaturale, care a făcut parte din 
credinţele culturale tradiționale şi se reflectă şi în psihopatologia delirurilor 
actuale, se detaşează pe fundalul cultural al instanţei personajelor. Psihopatologia 
actuală ne relevă însă multiple ipostaze a unor alterității de tip personalistic, ce pot 
fi resimțite ca intervenind din atmosfera psihologică ce înconjoară persoana, pentru 
a o supraveghea şi influenţa. Astfel, în delirul halucinator, unele „voci” , depărțite 
de persoanele ce le emit, pot fii resimțite ca mai apropiate de subiect, discutând 
între ele despre acesta şi comentându-l. E vorba de sfera intimă a sinelui 
încorporat, unde nu pătrunde supraveghere paranoidă obişnuită; dar se poate 
insinua o axă — sau „rază” — a xenopatiei, ce se amestecă cu intimitatea agenţiei 
proprii. lar „vocile? pot pluti în preajma subiectului, urmărindu-l cu intenții de 
supraveghere şi dirijare. Pot fi apoi invocate instituţii — mafia, organele securităţii 
— sau variate entităţi supranaturale; iar alteori vrăjitorii, extratereştrii, spirite, 
duhuri, energii etc. 

Panorama acestor instanțe ne relevă condiția unui subiect ce se simte 
înconjurat în lumea sa, de o „atmosferă” specială; de un „„mediu” cvasi-substanţial 
de tip personalistic, în care plutesc entități ce-l pot influenţa; chiar penetrându-i 
agenția. Acest sentiment - ce trimite spre reprezentarea unui „câmp” pe care 
subiectul îl centrează - se prezintă şi ca un fel de scenă; similară cu cea pe care 
credincioşii își reprezintă că se distribuie îngerii şi duhurile, care-l protejează sau îl 
atacă. În esenţă, este vorba de un univers şi mediu de tip interpersonal, extins 
cultural, în care plutesc entități de tipul personajelor. 

Aria simptomatologiei de influențare xenopatică din delrurile paranoide - la 
care se ajunge printr-o trans-personalizare ce prăbușește arhitectonica de sinteză 
psiho-socio-culturală a persoanei normale — ne atrage atenția că, în organizarea 
firească a psihismului uman, trebuie să acceptăm o ancoră prin care el se 
articulează cu instanţa narativităţii personajelor socio culturale. Chiar dacă pe 

parcursul funcţionării subiectului în viaţa cotidiană această dimensiune e latentă şi 
mascată, ea funcționează continuu, susținând ancorarea persoanei în reţelele sale 
sociale. Precum şi în nişele „lumilor culturale multiple”, pe care le accesează 
curent; neignorând spectacolele teatrale, lecturile, participările la slujbe religioase 
sau preocupările sale științifice şi speculativ filosofice. Iar dacă în aceste direcţii s- 
a vorbit uneori despre dimensiuni transcendentalo—transcendentă, aceste trimiteri 
nu ar trebui ocolite. Ci preluate într-o abordare actuală. 

In perspectiva cunoaşterii şi manevrării intimităţii, se cere avută în vedere şi 
o altă dimensiune a raportării persoanei la alteritate, in direcţia relațiilor sale 
intime, de ataşament; care se desvoltă din primii ani, în relație cu mama; şi se 
diferențiază ulterior pe diagrama relaționărilor intim/public. Dar aceasta nu 
anulează dimensiunea culturală menţionată mai sus, ca expresie a reflexiei 
teoriticului cultural în constituția psihismului persoanei. 

CAPITOLUL 10 
DEZORGANIZAREA PSIHICA. 


10.1. Schiţă istorică 

Semiologia şi nosologia psihiatrică erau deja în linii mari constituite la 
începutul sec.XX. De atunci au mai apărut însă două importante concepte 
semiologice ale psihopatologiei clinice, a căror provocare o resimţim şi în prezent : 
dezorganizarea şi autismul, ambele introduse de Bleuler odată cu lansarea 
schizofreniei. 

Expresia de schizofrenie s-a instituit inițial pentru a re-numi supracategoria 
nosologică pe care Kraepelin a etichetat-o “demenţă precoce”. Bleuler, cel care 
propune noul termen în 1911, schimbă optica de abordare kraepeliană a acestei 
boli, de la perspectiva clinico-evolutivă spre una psihopatologică, caracterizând 
tulburarea printr-o “dezorganizare (schizis - spaltung) autistă”. Cele două 
neologisme astfel introduse — schizis-ul şi autismul — deşi au fost acceptate intuitiv 
de către psihiatri, nu au beneficiat pe parcursul sec.XX de definiţii operaţionale 
clare. În plus, spre sfârşitul acestui secol, autismul s-a detaşat de schizofrenie, 
impunându-se ca o importantă tulburare neurodevelopmentală; a cărui profil 
sindromatic şi clinic — constând în necomunicare expresiv-verbală, lipsa de 
ataşament şi de relaţionare interpersonală, dublată de centrare pe detalii, stereotipii 
şi constructivism — s-a conturat tot mai convingător, constituindu-se în prezent într- 
un spectru clinic autist. Cât despre schizofrenie, ea a tins să monopolizeze la un 
moment dat întreaga psihopatologie “psihotică”, centrând-o pe un delir halucinator 


paranoid bizar, cu simptome deficitare. Spre sfârşitul sec. XX psihopatologia 

anglosaxonă a regrupat simptomatologia acestei tulburări într-un cluster pozitiv 
(schizo+) şi unul negativ (schizo-). Treptat însă, dezorganizarea propusă de Bleuler 
s-a replasat totuşi în față, fiind acceptat şi un al treilea cluster semiologic, cel al 
dezorganizării ideo-verbale; pe care americanii îl ataşează simptomatologiei 
schizo+. 

În prezent dezorganizarea e comentată simptomatologic în plan ideo verbal 
şi comportamental; acceptându-se însă că, de fapt, ea afectează întreaga structură 
psihica a persoanei, incluzând organizarea identitară a sinelui. După ce 
cognitivismul a reluat problematica psihologiei configuraționiste propunând 
modelul perturbării funcției coerenței centrale, acesta a deschis noi orizonturi 
pentru interpretarea simptomatologiei tradiționale a dezorganizării, în perspectiva 
unei persoane identitare centrate de un sine intențional reflexiv, cogitativ, 


autogenerativ şi sintetizator. 


10.2. Dezorganizarea în plan ideo verbal 

Bleuler considera, deci, că tulburarea psihică specifică schizofreniei este în 
primul rând dezorganizarea (disocierea — “spaltung ”, „schizis”) concepută ca o 
pronunţată dezordine care cuprinde toate dimensiunile psihismului, inclusiv 
nucleul personalităţii, al eului conştient, al sinelui identitar; manifestarea sa cea 
mai expresivă fiind însă în aria gândirii, vorbirii şi comportamentului. 

O problematizare a ordinii şi ordonării, mai ales în perspectiva spațială a 
organizării preajmei şi derulării comportamentului, se întâlneşte şi în 
psihopatologia obsesionalităţii, precum şi în cea a autismului developmental. În 
schizofrenie însă, patologia  dezordinii dezorganizante trece mai departe de 
ordonarea ambianţei fizice şi de cea a derulării proiectelor de acţiune. Ea cuprinde 
acum şi instanţa ideo verbală, cea a elaborării şi utilizării de către subiect a 
gândirii,  ideației şi limbajului, inclusiv în comunicarea nemijlocită şi în 


argumentări; dar şi în articularea sa cu discursivităţile suprapersonale ale instanţei 

teoreticului, prin care el crează opera spirituală şi participă la discursivitatea lumii 
culturale. 

Dezorganizarea ideo verbală este de obicei prezentată semiologic prin 
deficiențele ce apar în comportamentul lingvistic al transmiterii unui mesaj, 
invocând deci un model comportament lingvistic situațional. Cercetările efectuate 
în această direcție şi exemplele ce sunt oferite didactic, au avut şi au în vedere atât 
formele grave din schizofrenia dezorganizantă cronicizată; cât şi cazurile mai 
uşoare sau incipiente, etichetate ca schizotipie (sau TP schizotipală). Se 
menţionează următoarele: 

* Circumstanţialitatea. Gândirea şi vorbirea evoluează spre obiectiv cu multe 
paranteze, legate de detalii şi de asociații cu unele date concrete; dar revine 
constant din aceste ocolişuri la linia principală. În vorbirea uzuală faptul e 
caracterizat ca divagaţie, cu condiţia ca obiectivul să fie menţinut. 

* Perseverenţa. Deşi subiectul a comunicat în esenţă ceea ce intenționa, el 
revine mereu la aceeaşi temă, manifestând sentimentul că nu ar fi fost înţeles destul 
de clar, insistând, repetându-se, chiar dacă prin alte formulări. 

* Vorbirea hiperelaborată şi manieristă, constă din utilizarea multor cuvinte 
cu un conţinut informativ redus; sau a multor sinonime. Expunerea este încărcată 
de obicei de expresii generale şi neesenţiale pentru intenţia informativă: formule de 
introducere, de politete, paranteze nejustificate sau explicative formale, 
consideraţii generale, expresii “prețioase” neuzuale; în viaţa curentă se vorbeşte 
uneori de „„verbozitate”. 

* Laconismul telegrafic; subiectul foloseşte puţine cuvinte, pe care le 
exprimă laconic, punctând probleme a căror context este greu sau imposibil de 
descifrat. 

* Stereotipiile. Unele expresii se repetă aproape identic, inutil, fără nou 
conţinut informațional, parazitând discursul care nu progresează spre concluzia 


mesajului. 

* Deraierea, - care exprimă un nivel mai avansat al dezorganizării, deşi 
subiectul pare a păstra comprehensiunea problemei, direcția de comunicare a 
discursului se pierde. Subiectul trece de la o temă la alta, derivată din cele expuse, 
fără a se mai reîntoarce la direcţia de comunicare principală. Această alunecare 
excentrică a discursului, din aproape în aproape, e în principiu distinctă de saltul de 
la o temă la alta, fără o derivare constatabilă, ce se întâlneşte în fuga de idei 
maniacală; care se datorează vitezei crescute a derulării ideaţiei şi hipermobilităţii 


atenţiei şi conduce la asocieri superficiale, semantice, de asonanţă sau sonoritate. 

Exemple de dezorganizare ideo-verbală 
Deraiere (după Andreasen) 


Intervievatorul: Îţi place la şcoală? Pacientul: O, păi....Mie...mi-au plăcut câteva comunităţi pe 
care le-am încercat....şi, în ziua următoare când să ies, ştii, au luat controlul, ă mi-am 
vopsit părul în...în California. Colega mea de cameră era din Chicago şi mergea la colegiu. 
Locuiam în cămin şi ea a vrut să-mi pun perogen în păr, şi am făcut-o, aşa că m-am dus şi m-am 
uitat în oglindă, şi mi-a venit să plâng. Acum, pricep, ştiam foarte bine ce se întâmplă, dar nu 
puteam pricepe de ce plângeam. Nu pot să pricep, tu poţi? 


Vorbire hiperelaborată. manieristă 
„Vă rog să mă scuzaţi că mă adresez solicitând bunăvoința de a fi ascultat într-o problemă 
importantă căci dacă sunt ascultat atunci se va putea trage o concluzie oricum fie că vă dați 
seama sau nu de intenția mea, pentru că trebuie să vorbim şi de aceasta, vă veţi convinge 


desigur dacă răbdarea va permite însă înainte de a....” 


Tangenţiabilitate (după Andreasen) 


Intervievatorul: Din ce oraş sunteţi? Pacientul: Ei asta e o întrebare complicată, fiindcă părinţii 

i M-am născut în Iowa, dar sunt alb, nu negru, aşa că probabil că vin de undeva din 
Nord, nu ştiu de unde. Ştii, de fapt nu ştiu de unde veneau strămoşii mei. Aşa că nu ştiu dacă 
sunt irlandez sau scandinav, nu cred că sunt polonez, cred, cred că aş putea fi neamt... 


Nu este exclus ca în cazuistica de exemplificare clasică a deraierii, să se fi inclus şi 


stări schizo-maniacale nedelirante, de tipul clasicului tablou al hebefreniei. 

În toate manifestările menţionate mai sus dar mai ales în deraiere, relaxarea 
vizări şi urmăririi obiectivului de comunicat este evidentă. Agentul comunicant nu 
mai realizează un decupaj şi o legătură a expresiilor lingvistice folosite suficient de 
sintetică, centrată pe obiectivul comunicațional, structurată printr-o ordine a 
succesiunii etapelor şi flexibilă în acelaşi timp; pentru ca informaţia să evolueze şi 
să se ierarhizeze coerent şi armonios, până la final. Apoi, repetitivitatea ce rezultă 
din perseverență şi stereotipii, alături de manierism, accentuează reducerea 
conținutului informaţional al unei unităţi de comunicare, în ciuda abundenței 
cuvintelor.Scena procesului informațional ajunge să fie ocupată de 
instrumentalitățile lingvistice ale comunicării, care ar trebui să fie folosite în aşa fel 
încât nici să nu fie sesizate. Până la un punct se poate menţine comparaţia cu 
perturbarea elaborării şi derulării acțiunii din cadrul Tb. de personalitate obsesiv 
compulsivă-psihastenă, în care se întâlneşte o excesivă preocupare a subiectului 
pentru planuri, pregătiri, asigurări, verificări, variante paralele, reluări, etc. (Cap.4); 
fapt ce exprimă o „detensionare a câmpului acţiunii cu scop”, subminând 
finalizarea eficientă a execuţiei. 

O notificare specială s-ar cere făcută pentru stereotipii, care se manifestă 
pregnant şi în plan strict comportamental, în autism şi catatonie. Manifestarea 
stereotipă apare ca un clişeu, motor şi expresiv, care parazitează cursul orientat 
spre obiectiv al acţiunii sau comunicării. O anumită “formă”expresivă se manifestă 
în acest caz repetitiv şi identic, ruptă de derularea procesului semnificant. 

Tulburările menţionate mai sus ale derulării limbajului comunicaţional sunt 
constatabile de către examinator. În comentarea semiologică a dezorganizări 
ideatice, ele sunt deseori flancate de prezentarea tulburărilor cursului gândirii — ale 
fluxului ideativ — pe care persoana îl poate resimţi în fundalul subiectiv al 
psihismului său; la nivelul unde emerg datele mnestice, reprezentările ideative, 
asociaţiile spontane de idei (şi care au fost menţionate la nivelul autopercepţiei), 


geneza propriei gândiri ŞI acţiuni. Acestea sunt : 

- Accelerarea sau încetinirea cursului ideativ, uneori cu blocarea derulării 
acestuia, însoţită de un „gol mental”; eventual cu reluarea ideației în altă direcție; 

- Ideaţie intruzivă, neașteptată, resimţită ca „străină” şi perturbatoare, care 
interferează cu ideația proprie; uneori pot apare izbucniri bruşte a unor multitudini 
de idei amestecate şi necontrolabile (mentism); 

- Ecoul gândirii, spaţializarea gândirii (plasarea ei în anumite zone ale 
corpului sau în afara acestuia), sonorizarea gândirii spaţializate. 

Astfel de fenomene pot apare şi în fazele incipiente sau prodromale ale 
schizofreniei. Ele pot fi interpretate ca o deficiență a „funcţiei coerenţei centrale” 
la nivelul filtrului de selecţie şi sinteză receptantă a informaţilor actuale, ce vin 
pulsatil dinspre fondul cunoaşterii mnestice; plasându-se astfel la un nivel relativ 
simetric cu filtrul atențional ce operează la nivelul receptării informaţiilor 
perceptive, ce sunt selectate din oferta informativă ambientală. Tulburările formale 
ale cursului ideativ şi ale percepţiei se corelează şi cu aşa numitul simptom 
"aperceptiv”; ce constă din incapacitatea de a înţelege semnificația unui ansamblu 
comunicant - propoziţie, text, eveniment, imagine - deşi unitățile sale - cuvinte, 
secvenţe, părți constitutive - sunt înţelese. ( sindromul poate fi comparat cu 
deficitul perceptiv prin care autistul developmental nu poate sesiza ansamblurile 
semnificante, fixându-se pe detalii). 

Alte aspecte ale dezorganizării ideo verbale, care implică şi perturbări logico 
semantice, sunt: 

* Tangenţiabilitatea; Aceasta se referă la un răspuns evaziv, care, deşi indică 
înţelegerea întrebării, nu oferă un răspuns explicit, clar şi la obiect. În răspunsul 
său subiectul se poate exprima aluziv, prin consideraţii generale care au doar o 
vagă legătură cu subiectul în cauză. Vorbirea e caracterizată de obicei de către alții 
ca metaforică, “flou”, digresivă. Manifestarea se încadrează şi ea în relaxarea sau 
pierderea obiectivului comunicațional, deoarece interlocutorul nu produce un 


răspuns suficient de clar. In aceste condiții, dialogul nu mai poate a fi eficient. 

Totuşi, tulburarea e distinctă de circumstanțialitate sau perseverare, situaţii în care 
limbajul utilizat e cel al vorbirii curente; iar orientarea subiectului e spre detalii 
concrete. Pe când în tangenţiabilitate intervine şi perturbarea conţinutului semantic, 
deficitul de sinteză a semnificației mesajului de răspuns. 

* Incoerenţa ideoverbală depăşeşte clar planul perturbării unui obiectiv 
comunicaţional. La acest nivel predomină anomalii logico gramaticale şi 
semantice, care se manifestă în chiar interiorul a ceea ce ar trebui să fie o 
propoziţie cu subiect şi predicat. Dezordinea implică acum transgresarea regulilor 
specifice care permit ca expresiile lingvistice să fie inteligibile. Iar cuvintele, care 
au potenţialul unor concepe, se destabilizează semantic, participând la haosul unei 
“salate de cuvinte”. 

Dezorganizarea ideo verbală se manifestă deci, în primă instanţă, prin 
gândire şi prin acte de vorbire, fiind sesizabilă în planul comportamental 
situațional al comunicării subiectului cu alte persoane. Dar ea vizează şi utilizarea 
limbajului în universuri de discurs supraindividuale, transsituaționale, ce deschid şi 
articulează subiectul cogitant de lumea umană a culturii, a cunoaşterii comunitare. 

Limbajul narativ critic, ”logosul”, e o dimensiune specifică a fiinţei umane, 
care a susţinut întreg parcursul de manifestare şi metamorfoză a lui homo sapiens, 
cu osebire în perioada sa culturală din ultimele milenii; ca mediu al manifestărilor 
mitico legendare, teoretico discursive, al cunoaşterii, al ştiinţelor şi filosofiei, al 
practicilor ghidate de norme şi valori. lar odată cu dezvoltarea în antichitate a 
ştiinţei şi filosofiei, logosul a fost abordat şi ca o dimensiune specifică a 
psihismului uman, ce sprijină — în psihologia lui Aristotel — intelectul intuitiv 
(nous) în direcția unei gândiri discursive (dianoia) ce se sprijină pe „logica”; logos 
înteles atât ca limbaj exprimat cât şi ca „logică”. Orice subiect ajunge ca, pe 
parcursul personogenezei ce se petrece în ambianță interpersonală, să-şi 
însuşească limbajul, nu doar ca instrument comunicațional. Ci şi ca poartă de acces 


spre.. şi mediu de manifestare în.. cadrul teoretic al culturii în care trăieşte, ca 

temei al gândirii, comunicării, creativităţii şi reflexivităţii sale în mijlocul acesteia. 


Dar chiar şi în afară de orice eventuală creativitate cultural ştiinţifică, subiectul ce 

Funcţii ale limbajului uman 
1. Aspecte istorice 


Limbajul uman, atât în sensul conceptual de “logos” cât şi în cel de “limbaj natural” sau 
de realitate ce poate deveni obiectul unei “ştiinţe sau filosofii a limbajului”, exprimă funcţii 
esenţiale, care se reîntâlnesc în biologie sub forma unor procese informaţionale. E vorba de 
reproductivitatea şi comunicarea intraspecifică şi de relaționarea la mediu. 

Limbajul articulat al indivizilor este doar o parte a relaţionărilor semiotice ce se 
desfăşoară în lumea umană, alături de alte coduri, pe fondul unor capacităţi specifice de 
comprehensiune a semnificaţiilor. Funcţia limbajului în comprehensiunea şi manipularea 
situaţiilor, - care presupune colaborarea dintre indivizi- este strâns corelată cu funcția narativ 
descriptivă şi speculativ critică. Prin narativitate funcţionează cultul strămoşilor, explicaţiile 
mitologice ale originii lumii şi ale omului. Cunoaşterea şi reprezentarea lumii de către o 
colectivitate culturală e sedimentată în limbaj; iar zeii, care garantează siguranță existenţei 
muritorilor, ființează prin mituri şi sunt invocaţi prin rituri ce implică limbajul. Ontogeneza 
psihică individuală, incluzând educația, se realizează în mediu lingvistic. lar reprezentarea 
despre lume şi despre sine a omului, este mediată tot de limbaj. Aceste funcţii sunt esenţiale 
pentru autoreproductivitatea umană, fiind similare funcțiilor îndeplinite de gene în biologie. 

Se consideră că limbajul articulat s-a dezvoltat în cursul antropogenezei în ultimii 150.000 
ani. În perioada sedentar agricolă a ultimilor 10.000 ani de cultură, s-a dezvoltat progresiv 
scrisul. lar matematica a fost implicată în construcții ce vizau cultul sacral şi construcţii civile 
şi în organizarea timpului antropocosmic, ca şi calendar. În ultimii 3.000 ani, în civilizaţia 
greco-romană alfabetizată, au început să se dezvolte şi ştiinţele speculative privitoare la logos, 
bazate pe filosofie. A apărut astfel logica şi gramatica, poetica, retorica, arta dialogului, 
tragedia, istoria, psihologia, epistemologia etc. În Europa modernă de după tipar, s-a 
manifestat romanul şi o psihologie a subiectivităţii; iar apoi, istoria. În sec.XX a apărut o 
filosofie a limbajului şi a început un studiu sistematic a limbajului natural. 


2.Aspecte structurale 


Limbajul natural conţine şi utilizează toate aspectele pe care le-a dezvoltat de-a lungul 
istoriei culturii, logica şi filosofia. Astfel întâlnim: 
e Subiectul: - ca substrat (gramatical) căruia i se atribuie calităţi (atribute); - ca agent al 
intenţiilor şi acţiunilor (predicate); - ca subiectivitate (conştientă) ce formulează 
atitudini propoziționale (eu gândesc, spun, cred etc.); - ca subiect al relaționărilor 


Ti ze, Ma dag 3 mp alea a aT, e Îi e atena aan Agas AR aaa aa A paza DAN 

e Cuvintele limbajului natural sunt, potenţial, concepte generale (ce se pretează 
analizei); precum şi ale individualului (definit contextual sau prin nume proprii). 
Limbajul conţine toate expresiile pe care filosofia le-a cuantificat ca şi categorii (sau 
supracategorii, categoremate, categorii ştiinţifice sau speciale etc.). Prin limbaj sunt 
posibile definiţii. 

Limbajul natural conţine numeralele şi susţine posibilitatea limbajului matematic. 
Funcţiile gramatical logice ale limbajului natural sunt prezente în multiple forme de 
utilizare curentă şi în variante circumscrise cultural (ca “discursuri” şi “texte”). Pe 
lângă comunicarea informativă, ce şi-ar avea formula standard în comportamentul de 
transmitere a unui mesaj, se pot menţiona:dialogul, relatarea, descrierea, 
caracterizarea, evaluarea critică, istorisirea, discursul retoric, mitul, basmul, naraţiunea 
fictivă, epopeea, romanul, tragedia, comedia, expunerea didactică, textul ştiinţific, 
poezia, invocarea, rugăciunea, imnul etc. 

Limbajul natural conţine toate formele “figurilor de stil” ce sunt folosite în limbajul 
poetic. Limbajul ştiinţific este şi el în parte derivat din limbajul natural. 

Alături de acest limbaj natural, în lumea umană se manifestă şi limbajul matematic; 
precum şi alte coduri semiotice de redactare a textelor în plan teoretic (în artă, muzică, 
diverse ştiinţe, filosofii etc.). 


3. Utilizarea pragmatică individuală 


Individul uman îşi însuşeşte limbajul pe parcursul dezvoltării ontogenetice în mediu 

interpersonal lingvistic. În creierul său se maturează progresiv o “capacitate modulară” pentru 


o gramatică universală, care asimilează limbajul utilizat în ambianța lingvistică din jur. 

Individul foloseşte capacitatea sa de a înţelege şi exprima limbajul articulat în 
interacţiunile colaborative cu alţii, care au loc în viaţă cotidiană. El integrează vorbirea cu alte 
coduri semiotice; şi în primul rând cu expresivitatea mimico gestuală. Limbajul natural al 
vieţii cotidiene constă predominent din schimburi de informaţii , expresii normativ deontice 
(solicitări, îndemnuri, porunci, sfaturi etc.) şi exprimarea de atitudini propoziţionale (eu 
doresc, vreau, promit etc.). Cadrul obişnuit al comportamentului lingvistic este dialogul, prin 
intermediul căruia se manifestă şi relatări, evocări, caracterizări, comentarii, mărturisiri etc. 
Limbajul vorbit se articulează strâns cu gândirea şi are loc totdeauna într-un context 
situațional dat, fiind ordonat de parametrii acestuia. 

În contextul educaţiei şi participării la variate practici instituţionale, subiectul îşi 
însuşeşte limbajul scris şi diverse coduri culturale; precum şi cunoştinţele despre lume a 
socioculturii în care trăieşte. În cadrul diverselor roluri sociale, subiectul utilizează limbajul 
oficial şi specific al acestora, practicând şi moduri discursive de exprimare mai mult sau mai 
puţin oficiale. El asimileaza şi limbaje ştiinţifice şi culturale (artistice, mitico-sacrale etc.) pe 
care le poate utiliza verbal sau în scris. cue subiectul se poate identiftarea de către subiect a 
evenimentelor ce le-a trăit şi a datelor biografice.Rememorarea biografică poate şi 
reprezentativă; dar aceasta se întreţese cu cea lingvistică. În raportarea la sine subiectul poate 
desfăşura un dialog interior autoevaluativ şi autoanalitic. Dimensiunea metareprezentativă a 
psihismului susţine şi solilocvia. 

Formulele standard de comunicare verbală ar putea fi considerate ca fiind transmiterea 
unui mesaj şi redactarea unui text semnificant. Ambele aspecte presupun o capacitate de 
sinteză, comprehensiune şi încadrare într-un context specific. Acest context poate fi înţeles, 


mai ales în cazul redactărilor discursive scrise, şi ca o contextualitate intelect 

şi-a însuşit limbajul narativ critic se exprimă discursiv în diverse ocazii ale vieții 
sale cotidiene, în mijlocul comunităţii sale culturale; cu ocazia relatărilor, a 
invocării unui imn religios sau a unei legende, a formulării unei opinii despre 
lucruri, a redactării unei scrisori sau a unui eseu etc. La acest nivel discursiv, 
dezorganizarea ideo verbală se poate exprima în multiple forme, esențială fiind 
afectarea relației dintre semnificant şi semnificaţie. 

Semnificantul concret, fie că e un cuvânt, o expresie scrisă, o imagine 
iconică sau un simbol, trimite spre o clasă intensională de semnificaţii generale, 
abstracte. 

În normalitate, în universul exprimărilor lingvistice - al expunerilor şi 
discursurilor efective sau posibile - articulația între semnificantul-concret şi 
semnificația abstract-generală e echilibrată. Ca perturbări dezorganizante în această 
direcție se pot întâlni: 

În dezorganizare se pierde legătura între caracteristicile concrete ale 
semnificantului şi cele generale ale semnificației. Cuvintele, expresiile, imaginile 
iconice, rămân obiecte concrete, care nu mai trimit niciunde, retrăgându-se în 
poziţia de “obiecte manipulabile”; ca în perspectiva în care, textele şi picturile pot 
fi distruse, arse. Despre limbajul schizofrenilor s-a formulat că, uneori aceştia par 
să se joace cu cuvintele, să le manipuleze ca pe nişte obiecte sau jucării. E 
pierdută capacitatea de generalizare, abstractizare, analiză, sinteză. Această 
perturbare a de-semantizării expresiilor din schizofrenie, se poate corela şi cu 
deficitul de semnificare din patologia autistă. Simptomul se poate evidenția prin 
proba proverbelor şi asemănărilor din scala PANSS. 

Pe de altă parte abstracţiile, generalizările, pot căpăta o caracteristică vagă 
dar persistentă. Subiectul se cramponează de noţiuni ca Adevărul, Eternitatea, 
Binele, pe care le resimte ca entităţi reale dar greu de determinat. Preocuparea, 
atracţia, fascinația faţă de abstracții lipsite de conţinut şi determinare, este una din 


caracteristicile schizofreniei. Nu trebuie ignorat că o parte din cuvinte, pe lângă 

valenţele lor comunicaționale, au şi caracteristicile conceptual logice, de 
semnificație intensională (dimensiune care a fost dezvoltată în filosofie prin 
studierea categoriilor si a adevărurilor analitice). În lumea umană însă, 
semnificațiile sunt totdeauna purtate şi oferite de structuri semnificante bine 
organizate. O manifestare a acestei perturbări de articulare între semnificant şi 
semnificație se întâlneşte deja în simptomele de referinţă ale dispoziţiei delirante 
primare, când, subiectul se simte asaltat de o multitudine de semnificaţii neclare; 
şi/sau resimte că o percepţie banală poate fi un mesaj misterios ce i se adresează. 

Mare parte din cuvintele şi expresiile limbajului uman sunt plurisemice, 
semnificația lor precisă fiind condiționată de contextul lingvistic situaţional; de 
“jocul lingvistic” în care sunt angajate. În dezorganizarea ideo verbală putem 
întâlni utilizarea neadecvată semantic a unor cuvinte; fapt ce perturbă coerenţa de 
ansamblu a comunicării sau a expunerii. Apoi, d.p.d.v formal, multe cuvinte 
compuse pot fi divizate, astfel încât fiecare fragment exprimă un nou cuvânt cu 
propria-i semnificație. Apare uneori la schizofreni un joc de descompunere a 
cuvintelor şi de recompunere a expresiilor din propriile constituente. Se ajunge 
astfel să se exprime un univers incoerent de semnificaţii. În acest context pot apare 
“neologisme”. Adică cuvinte şi expresii inventate de către pacient; şi care au doar 
pentru el o semnificaţie specială. Poate fi vorba uneori chiar de exprimări 
complexe, de figuri simbolice sau de un nou cod lingvistic, cu care el dublează 
limbajul natural. 

Dezorganizarea vorbirii şi gândirii în modalitatea incoerenţei nu e sesizabilă 
deci doar la nivelul limbajului colocvial, ea manifestându-se şi în texte şi redactări 
lingvistice elaborate, ca expuneri scrise, artistice sau ştiinţifice. Căci e vorba de 
afectarea instanţei intelective a sinelui intenţional reflexiv, ce se manifestă prin 
sinteza gândirii sale, a logosului său creator în plan teoretic. La acest nivel iese în 
evidenţă şi dezordinea şi transgresarea regulilor de bază ale comunicării lingvistice 


şi a redactării &pus-urilor. Dezorganizarea lingvistică ce se manifestă într-un eseu 

scris de un schizofren, poate prezenta toate simptomele deja menţionate inițial: 
circumstanțialitate, perseverenţă, stereotipii, supraelaborare, laconism ermetic, 
deraiere, utilizarea plurisemică neadecvată a expresiilor şi semnelor iconice, 
fragmentarea cuvintelor, neologisme idiosincrazice, relaxarea legăturii între 
concret şi abstract etc. Textul se poate apoi caracteriza prin incorectitudini 
gramaticale şi logice, prin utilizarea concomitentă a mai multor coduri semantice. 
Dar şi printr-o dezordine generalizată, vizibilă în aspectul grafic al producției; 
literele pot fi scrise cu dimensiuni variate şi puse în pagină în direcții multiple, 
unele expresii sau figuri se detaşează incomprehensibil de rest sau se repetă 
stereotip etc. În perspectiva dezorganizării se remarcă apoi şi alte perturbări. Un 
eseu care e construit în stilul unui discurs retoric sau a unui text ştiinţific, ar trebui 
să urmeze anumite reguli de succesiune ale argumentaţiei, pentru a conduce, 
progresiv, la concluzii. Textele literare respectă, şi ele, reguli anumite ale ordonării 
ierarhice a părților, care fac ca semnificaţia transmisă să poată fi descifrată adecvat 
şi comprehensiv de către lector; chiar şi atunci când se mizează mai mult pe 
caracterul sugestiv şi de “câmp” al semnificaţiilor. Căci doar astfel narațiunea 
poate înfățişa şi caracteriza personaje, cuprinse în scenarii conflictuale. Toate 
aceste aspecte sunt perturbate, des-articulate, des-ordonate, în elaborările lingvistic 
textuale ale celor afectați de dezorganizare ideo verbală. Acest sindrom ne 
dezvăluie astfel o dimensiune constitutivă semnificativă a psihismului persoanei 
umane. 

În sfârşit, dezorganizarea în plan ideo verbal mai relevă şi un alt domeniu 
problematic, în perspectiva ancorării persoanei în instanţa antropologică a culturii. 
Limbajul, care are o infrastructură logico-categorială, este şi mediul care susţine, 
prin intermediul miturilor sacrale şi a ritualurilor, accesul subiectului uman spre 
transcendenţă; iar prin narativitatea istorică, biografii şi caracterizări, un 


comentariu despre existența umană. In altă direcție, tot în această instanţa se 

Concepte şi metafore corelate comentării dezorganizării 


Dezorganizarea, termen ce se foloseşte în prezent pentru expresia de „spaltung” 
propusă de Bleuler, face parte dintr-un câmp conceptual în aria căruia gravitează noțiuni 
precum: ordine, sistem, structură, organism; termeni care se cer comentate pe scurt. 

Ordinea şi ordonarea sunt dimensiuni ontologice şi gnoseologice care au în vedere 
relaționarea entităților lumii; ordinea structurii ierarhice stă la baza sistemului numeric şi a 
elaborării figurilor geometrice. Leibnitz a pus la baza spaţio-temporalităţii ordinea 
concomitenţei şi a succesiunii; structurile de ordine fac parte din infrastructura cosmosului, 
logosului şi gândirii; pe lângă ordinea succesiunii şi a incluziunii ierarhice, din aceeaşi arie 
conceptuală ar face parte problematica implicării, cauzalităţii argumentării. Clasificarea şi 
sistematizarea se referă la asamblarea ordonată ierarhic într-un tot, a unei mulţimi de 
entități ce au unele elemente comune, în funcţie de anumite criterii. Pe lângă sistematizarea 
ce se referă la cunoaştere — şi care se desfăşoară în discursuri ale logosului - se cer avute în 
vedere şi sistemele funcționale, mai ales printre artefactele produse de om. Structura se 
referă la o construcţie delimitată făcută din elemente ordonate într-un întreg bine şi coerent 
articulat; raportul parte/întreg presupune şi el o ordine ierarhică; se vorbeşte uneori de 
structuri funcționale, pentru a se depăşi în acest domeniu o viziune statică. Conceptul de 
organizare derivă de la organism şi organe (instrumente), presupunând intrarea în joc a 
tuturor conceptelor deja menţionate: ordine, sisteme şi structuri funcţionale, întreg centrat 
şi format din părți funcţional articulate. 

Toate conceptele menţionate mai sus au în vedere pe de o parte o instanța 
individuală dată; iar pe de alta, procesualitatea raportării cognitiv active a acesteia la o 
situaţie dată. Individualul amintit apare ca o realitate centrată şi delimitată cumva, ce are o 
structură internă, în care părțile constitutive sunt articulate, centrate şi interfuncţionează 
armonic. El se raportează la un context accesibil în care interacționează cu entităţi similare 
şi diferite de sine, învăluit fiind de un mediu comun, sub un orizont. Această abordare 
poate fi analizată în psihopatologie din perspectiva unei funcţii a „coerenţei centrale” şi a 
perturbărilor sale. 

În viziunea metateoretică menționată mai sus „dezorganizarea” se referă la 
perturbarea funcționării structurate atât la nivelul polului organizării unui individual, cât şi 
la nivelul raportărilor sale active la un context. Referințele ce se fac în psihopatologie la 
dezorganizarea psihismului uman sunt comentabile mai ales la nivelul comunicării ideo 
verbale şi a comportamentului. Dezorganizarea cuprinde însă şi structura identitară a 
persoanei şi instanţa generativităţii, a productivităţii ideaţiei, a gândurilor. 

Dezorganizarea psihică este echivalată cu: dezordine, incoerenţa, destructurare, 
destrămare, dezlânare, dezarticulare, haos. Alte metafore utilizate sunt: 

- O clădire care s-a prăbuşit; 
- Un sistem orbital gravitațional (de tip planetar sau a atomului) ce a colapsat prin 
deficitul gravitațional; 
O călătorie în care drumeţul s-a rătăcit şi nu mai găseşte drumul spre destinaţie sau 


reîntoarcere. 

desfăşoară elaborarea şi dezvoltarea teoriilor ştiinţifice. Domeniu care pretinde, pe 
lângă nivelul cercetărilor experimentale de laborator şi pe cel al unei discursivităţi 
logico-matematice şi a unei fundări categorialaxiomatice, care se desfăşoară şi se 
amplifică într-un plan speculativ abstract. Direcţie în care s-a dezvoltat şi 
speculaţia filozofică, ce întemeiază conceptele teoretice de bază ale existenţei şi 
cunoaşterii. Subiectul individual se articulează cu toate aceste planuri ale lumii sale 
umane teoretice, la care poate participa prin gândirea sa speculativă, impregnată de 
limbaj şi de logica generativă.lar în dezorganizarea lingvistico-semantică şi 
ideativ-logică a schizofrenului, dincolo de perturbarea utilizării limbajului în 
comunicare şi în redactarea de texte publice, se evidențiază şi anomalii în 
articularea persoanei cu planul teoretico-cultural; poetic, ştiinţific filosofic şi 
transcendent. Fapt care se manifestă la acest nivel prin “detaşarea” individului de 
ambianţă; şi “plutirea” sa într-o lume a abstracţiilor, înclinată vag spre 
transcendenţă. Acest aspect al „detaşării abstracte” a subiectului marcat de 
schizofrenie, diferenţiază net această tulburare, de toate celelalte perturbări psihice. 
La fel cum amestecarea ritualurilor cu aritmetica e specifică obsesionalităţii. 
Înclinaţia excentrică a subiecţilor din spectrul schizofren spre abstracții îi 
orientează spre lecturi neobişnuite, din domeniul preocupărilor oculte; inclusiv de 
tip filosofic. Preocuparea față de abstracții vide de conţinut a schizoizilor e pentru 
ei şi o formulă de izolare socială, de retragere din prezenţa comunitară a 
comunicării interpersonale nemijlocite, din participarea la viaţa cotidiană 
pragmatică. La debutul schizofreniei unii tineri se arată interesanţi de ştiinţe oculte 
şi exotice, de yoga, de mişcări doctrinare sectare. Uneori subiectul începe să 
elaboreze singur un sistem interpretativ al lumii; în centrul căruia se plasează, 
trăind un sentiment de grandiozitate solpsistă. E edificator în acest sens cazul unui 
pacient comentat de Minkowski care afirma că se preocupa de mai mulţi ani intens 
de elaborarea unui sistem filosofic; dar nu a citit nici o carte în domeniu, ca să nu- 


şi altereze originalitatea gândirii. 


488 


Un alt aspect este sugerat de gândirea şi vorbirea „metaforică” evidentă şi 
în vorbirea tangenţială; la care se adaugă preocuparea față de simboluri 
idiosincrazice. Faptul trimite uneori spre universul poeziei. Limbajul poetic 
utilizează de obicei un mod relaxat de discurs. Dar aceasta deoarece, poemul sau 
poezia are o coerenţă specială, susținută de un “câmp ideatico afectiv” ce trimite 
spre un univers valoric cultural. Imnul este adresat zeului, poezia erotică e 
destinată iubitei, multe poeme exprimă admiraţia pentru natură sau alte aspecte ale 
realităţii. Dimensiunea antropologică a credinţei, iubirii, admirației, a patosului 
angajării, presupun un context uman cultural şi spiritual special, în interiorul 
căruia poezia de calitate încheagă o coerenţă specială de semnificaţii. În afara unui 
astfel de context afectiv spiritual, limbajul de tip poetic poate fi ciudat, lipsit de 
sens şi conţinut referenţial, care să-l contextualizeze, articuleze cu niversul culturii. 
În dezorganizarea ideo-verbală se întâlneşte tocmai absenţa aderenţei autorului față 
de un astfel de “câmp spiritual” special, valid d.p.d.v. cultural. Dacă cazul 
delirantului ar putea fi comparat — metaforic - cu deficitul disfuncţional înspre care 
alunecă un prozator orientat spre un roman autobiografic bizar, dezorganizarea 
ideo-verbală ne trimite spre un deficit similar în aria celor orientaţi spre creația 
poetică şi filosofică. 

Dezorganizarea schizofrenă în plan ideo verbal exprimă, deci, deficitul 
capacităţii de asertare semnificantă şi creatoare a persoanei umane, prin formulări 
cogitante coerente şi semnificante, în mediul şi în lumea sa culturală specifică. De 
care rămâne însă preocupat, predominant reflexiv, filosofico şi poetic; dar cu un 
pronunţat deficit de narativitate coerentă şi expresivă, colorată şi atractivă. Bleuler 
a comentat dezorganizarea schizofrenă ca una autistă. Acest autism schizofren 
bleulerian e unul al unei detaşării reflexive globale de ambianța fizico umană 
cotidiană, concretă. În autismul schizofren se resimte marca unei distorsionării 
abstracte a logosului cultural, cu plutirea în incoerența unor semnificații vag 


structurate, în mijlocul unui haos sufletesc greu definibil; ce tinde spre vid mental. 

Prin astfel de caracteristici, autistul schizofren se plasează clar în altă poziţie 
antropologică decât cel developmental. 
Odată cu dezorganizarea ideo-verbală, psihopatologia ne relevă un important 


aspect specific al psihismului omenesc. 


10.3. Consecința dezorganizării ideo verbale asupra autoreprezentării 
identitare delirante 

Dezorganizarea ideo verbală, care se manifestă în planul vorbirii 
comunicaţionale şi în cel al discursivităților redactate (şi reprezentate), cuprinde de 
fapt întreaga structură intelectivă a persoanei care e continuu implicată în fundalul 
raportărilor sale situaţiile problematice date a lumii sale. Situaţii ce sunt articulate 
cu propriile proiecte şi preocupări aflate în derulare, ansamblul tuturor acestora 
reliefându-se pe fundalul său identitar biografic; fundal al unei persoane ce e 
integrată în rețele sociale şi într-o lume culturală dată. Ansamblul aspectelor 
raportării la o situație actuală - sinteza perceptivă, inferenţele logice, procesul 
decizional, motivarea şi derularea comportamentului, precum şi potenţiala relatarea 
ulterioară a evenimentelor trăite - toate sunt filtrate prin instanţa cogitației 
personale; prin logosul pe care aceasta îl animă. Iar întreg acest ansamblu al 
psihismului e marcat în schizofrenie prin dezorganizare ideo verbală. Odată cu 
această afectare dezorganizantă, se cere revenit şi la problematica delirului. Care, 
în zona sa nucleară, presupune o autoreprezentare identitară de sine în plan narativ, 
ca personaj aparte; ca erou a unui scenariu fictiv aberant, cu care subiectul se 
identifică. Dezorganizarea ideo verbală, perturbând desfăşurarea oricărei gândiri şi 
narativități, afectează implicit autonarativitatea subiectului. Atât în planul relatării 
către alții a evenimentelor trăite, cât şi în planul autoreprezentării de sine; în 
propria structură a identităţii mnestice şi în plan reprezentativ imaginativ. 

În delirurile monotematice sinele este resimţit şi reprezentat de către subiect 


relativ unitar şi coerent, dar rigid delimitat. Dispoziţia maniacală, cea depresivă şi 

cea anxios-paranoiacă, distorsionează resimţirea şi reprezentarea valorică a sinelui, 
inclusiv în plan relațional; dar coerenţa sa se păstrează în mare măsură în multe din 
aceste cazuri. Atunci când intervine însă transpersonalizarea psihotică a delirului 
primar - ce mută autoreprezentarea subiectului pe o scenă fictivă, astfel încât el 
resimte că în jurul său încep să graviteze personaje istorico culturale iar intimitatea 
agenţiei e invadată de alteritate -, se petrece un deficit de consistenţă, delimitare şi 
nuclearitate a eului, a sinelui său axial. Acest proces al deteriorării coerenţei 
identitare poate fi accentuat odată cu dezorganizarea ideo verbală, prin deformarea 
gândirii şi elaborării lingvistice, autonarative, a subiectului. Schema scenariului 
delirant se fragmentează tot mai mult, fiind indicată doar prin secvenţe izolate, slab 
articulate. lar dezorganizarea ideo verbală semantică, introduce expresii greu de 
descifrat. Oricum, autoreprezentarea de sine ca personaj, deşi se menţine în 
principiu, e distorsionată. Delirantul dezorganizat tinde să devină, pentru el însuşi, 
o instanţă cu o identitate abstractă, prezentă într-un discurs incoerent, într-o lume 
narativă haotică. Fabulaţia narativă pierzându-și coerenţa, temele delirului ajung să 
vizeze un sine fluid, neincorporat, marcat de caracteristici vagi, uneori simbolice. 
Corpul propriu, ca pol esențial al identităţii, e reprezentat — pe fondul 
depersonalizării specifice - ca ceva ce poate fi penetrat, deformat, devitalizat, redus 
la abstracții ştiinţifice, integrat în câmpuri energetice, electromagnetice şi 
informatice mobile, teleportat etc. Propriul nume poate fi cuprins în formulări şi 
comportamente marcate de dezorganizare (e.g. un pacient cu numele Constantin — 
fiind poreclit Tică — face mişcări ciudate din mâini afirmând :”eu sunt un ceas, care 
face tic-tac”). Iar identitatea biografică, se reduce la fragmente lipsite de legătură 


logică. 

10.4. Dezorganizarea comportamentală 

În DSM-5, între clasele simptomatice specifice tulburărilor psihotice, e 
inclusă şi dezorganizarea comportamentală, menționându-se la acest capitol şi 
catatonia. Ceea ce se descrie de obicei ca şi comportament dezorganizat (în 
schizofrenie) constă în manifestări bizare, stridente şi incomprehensibile pentru 
simţul comun. Se au în vedere următoarele eventualităţi (cu exemplificări după 
Andreasen): - comportamentul e neobişnuit sau fantastic (de exemplu poate urina 
într-o zaharniță, îşi pictează cele două jumătăți ale corpului în culori diferite sau 
omoară purcelaşi zdrobindu-i de zid); - modul de a se îmbrăca şi înfăţişarea sunt 
nefireşti. (de ex,. îşi rade capul pe jumătate, poartă haine groase în mijlocul verii 
etc.) — comportament social şi sexual e nepotrivit (ex. se poate masturba în public, 
defechează în vase necorespunzătoare, cade în genunchi şi se roagă sau strigă când 
e în mijlocul unui grup de oameni, se aşează brusc în poziţie yoga sau face 
propuneri sexuale deplasate unor străini); - comportament agresiv şi agitat ce apare 
fără motiv şi imprevizibil etc. Alte comportamente anormale se corelează cu polul 
schizo-, aşa cum ar fi inactivitatea, (abulia) pasivitatea, areactivitatea la 
evenimente şi solicitări. 

Inventarul (oficial) de mai sus al simptomatologiei comportamentului 
dezorganizat necesită câteva comentarii. În primul rând, ceea ce e înregistrabil 
semiologic ca expresivitate şi comportament dezorganizat, se cere înţeles ca 
expresie a afectării motivaţiei, argumentării şi justificări sale; procese care se 
desfăşoară de fapt într-un plan al psihismului ce implică, mai mult sau mai puţin 
explicit, cogitația ideo verbală (e.g. un pacient se urcă pe masă în public şi rămâne 
un timp nemişcat, explicând ulterior ca a vrut să fie „la înălțime” în plan social). 
Apoi, nu trebuie ignorat că şi clasica „dezorganizare ideo verbală” se referă de 
fapt, şi ea, la un comportament, centrat însă pe o intenţie comunicaţional verbală. 


In această perspectivă se cere avută în vedere şi comunicarea expresivă mimico- 

Chenar 97 
Cazuistică 
Psihoze delirante ce includ şi dezorganizarea ideo-verbală 


Un bărbat de 35 ani dezvoltă în curs de câteva săptămâni (1986) convingerea că cineva îl urmăreşte şi vrea 
să îi facă rău, idei de otrăvire din partea familiei: ceaiul are un gust neplăcut, spray-urile din casă conţin substanţe 
toxice; relatează că la biserică sa întâlnit cu bunicul său (care e decedat de mulţi ani), comportamentul devine bizar: 
umblă nebărbierit şi îmbrăcat neglijent...noaptea rupe plapuma şi scoate o bucată de lână pe care o arată soției 
spunându-i: “vezi”?..tu nu crezi în Dumnezeu, dar el există, vezi? Mi-a trimis asta!. Desenează două figuri şi 
explică; Figura A constă din 3 stele fundamentale: steaua A reprezintă esența omului, adică: capul sus, organele 
sexuale jos şi lateral membrele; steaua B reprezintă simbolul leucocitelor, adică SUA, iar steaua C, simbolul roşului, 
a globulelor roşii, adică URSS, se poate trece din C în L prin exsanguinare, transformări biochimice etc.; Figura B 
întruneşte stelele repopulării care cuprinde: prima stea — Wladiow (compozitor American), a doua stea Gorbaciov, a 
treia stea Pavliov (numele pacientului). La una din recăderi e expansiv, dezinhibat şi afirmă: “vorbesc cu Dumnezeu 
şi cu fiica mea moartă, vocile îmi spun ce să fac, peste noi vin unde magnetice care mă dirijează, pot vindeca 
oamenii doar vorbind cu ei, toţi suntem supravegheați de la distanţa, mi se citesc gândurile dar şi eu le pot citi pe ale 
altora. 


O femeie de 28 ani, căsătorită, 1 copil, debutează în scurt timp (1991) în perioada unor evenimente sociale 
deosebite — când, după ce a băut o cafea simte brusc o „ruptură interioară în regiunea ficatului” şi o stare de pericol 
nedefinit. Din când în când afirmă că are „vedenii” simțind şi văzând „imaginea unui cerc de metal de 1 cm, de 
culoare galbenă strălucitoare, care era în jurul capului ei şi care ar fi ieşit din propriul corp”. Asociază această 
viziune cu un mesaj venit din partea primilor creştini”, care au încercat să descifreze conţinutul codificat al Bibliei şi 
care au ajuns la concluzia că Biblia înseamnă „bi-două”, „bile-bile”, deci fiecare om are două bile deşi ar trebui să 
aibă una singură. A simțit în organism şi mişcări ca cele ale unei cozi de şarpe, acel şarpe care i-a ispitit pe Adam şi 
Eva; când mânca un măr această senzaţie dispărea, astfel încât a pus şi acest fenomen în legătură cu mesajul biblic, 
cu codul ce trebuie descifrat din Biblie. La un moment dat afirmă că a auzit o voce care-i spune: „mai priveşte o 
dată” şi atunci şi-a „văzut propriul schelet, care era negru, format din oase arse...a băut lapte, a simţit miros de os 
ars şi scheletul a devenit alb”. Aceste viziuni de hip halucinator durează câteva secunde. Altă dată, afirmă că a văzut 
o sarcină gemelară cu trei copii, care mişcau spre dreapta când asculta muzică simfonică şi spre stânga când asculta 
muzică populară. Relatează iluzii de schemă corporală: capul devine uneori pătrat, alteori mai lung, a avut un al 
treilea ochi în frunte care-i permitea să vadă în interiorul propriei persoane 

La internări ulterioare relatează: inserția şi furtul gândirii, halucinaţii auditive, afirmă că bunica ei „face 
vrăji”, are senzaţia că „i s-au introdus sârme în venă”....”studentele trebuie să ia concepţionale şi nu 
anticoncepționale pentru a nu uita la examen. 

gestuală, care este un aspect bazal al relaționărilor comportamentale interpersonal 
sociale. 

În contextul sindromului dezorganizat privit în ansamblul său, se poate 
înregistra: amimie, manifestare emoțională inadecvată situaţional, grimase şi 
gesturi bizare, nejustificate, de neînțeles sau lipsite de obiectiv. De obicei pacientul 
nu oferă explicaţii pentru astfel de manifestări expresive corporale. 

În contextul dezorganizării comportamentale mai pot fi comentate două 
manifestări care se corelează cu schizo - ; readucând în discuţie cele două linii pe 
care le parcurge depersonalizarea psihotică. Dintre acestea, una tranzitează 
dedublarea psihopatologică de tip disociativ — ce e orientată spre dependenţa de 
alteritate - referindu-se la sindromul cataton. lar cealaltă, parcurge dedublarea 
hiperreflexivă a patologiei obsesiv compulsive, articulându-se cu simptomatologia 
ambivalenţei. În ambele, coerenţa identitară a persoanei apare afectată. 

Catatonia. Până la apariția în 2018 a ediției ICD-II, clasificarea 
internaţională OMS a tulburărilor psihice accepta pentru schizofrenie trei forme 
clinice: paranoidă, hebefrenă şi catatonă; la care se adăuga, eventual, şi o formă 
simplă (pauci-simptomatică). Opţiunea corespundea demersului inițial al lui 
Kraepelin care a reunit în noua supracategorie nosologică a “demenţei precoce”, 
tulburări psihice deja descrise clinic înaintea sa, precum: catatonia comentată de 
Kahlbaum, hebefrenia descrisă de Haekel, la care s-a adăugat un grup de psihotici 
paranoizi cu debut în tinereţe şi evoluţie nefavorabilă. lar forma simplă a fost 
comentată de Bleuler, care opta pentru variante de schizofrenie marginale, 
subclinice sau chiar latente. 

Schizofrenia hebefrenă a fost considerată pe parcursul sec. XX o formă clinică a 
schizofreniei cu debut precoce şi cu predominența simptomatologiei 
dezorganizante. Comportamentul era descris ca pueril, pe un fond dispoziţional 
superficial, instabil, uneori pseudoeuforic. Se considera că sunt frecvente 


manierisme, poze, grimase, chicoteli, râs sau surâs autosatisfăcut, euforie 

superficială netransmisibilă. Dar şi izolare, autocontemplare îndelungată în 
oglindă. Ideaţia delirantă e fragmentară şi inconsistentă, uneori fiind de 
supraevaluare; dar şi hipocondriacă sau paranoidă. Totuşi, delirul halucinator nu 
era un sindrom considerat major sau specific variantei schizo-hebefrene. 
Descrierile clasice sugerează o mixtare a dezorganizării hebefrene cu perturbări 
dispoziţionale de tip hipomaniacal şi depresiv. Mai erau menţionate preocupări 
abstracte, vorbire ilogică, absurdă, aluzivă, stereotipă. Evolutiv se instalează destul 
de rapid simptome negative apato abulice. Tradițional, în multe cazuri schizofrenia 
hebefrenă se combina cu episoade catatoniforme, sugerând o formă clinică 
hebefreno catatonă; fapt ce atrage atenţia asupra corelaţiei dintre sd. cataton şi cel 


dezorganizant. 


Chenar 98 
Sindromul cataton 


Catatonia e un sindrom psihomotor cu un set de manifestări spontane şi relaţionale, 
ce oscilează între inhibiţie şi agitaţie. Contactul cu lumea şi alții e neobişnuit. Fondul 
general e de detaşare stuporoasă. Pacientul e indiferent şi nereactiv la stimulii ambientali, 
cu mutism. Dar această poziționare atitudinală poate alterna cu ecolalia, ecomimia şi 
ecopraxia (adică imitarea în oglindă a vorbirii, mimicii sau mişcărilor persoanei din faţa 
sa). Manifestările mimetice sunt în prezent explicabile prin hiperactivarea “neuronilor 
oglindă”.; fapt care indică în mod evident o pasivitate, o dependenţă sumisivă faţă de un 


altul, dominator. Relaţionarea interpersonală comportamentală oscilează între opozitivitate 
negativistă (se opune comenzilor şi încercărilor de mobilizare), flexibilitate ceroasă 
(păstrează poziţia imprimată corpului chiar dacă e incomodă), şi dependentă sugestionabilă 
completă. Se mai pot constata: - păstrarea îndelungată a unei posturi aparte, chiar 
împotriva gravitaţiei; - stări de nemişcare cataleptică (inducerea pasivă a posturii, ce se 
menţine împotriva gravitaţiei); stări de agitaţie în spaţiu delimitat, cu mişcări repetitive 
stereotipe; - manifestări teatrale, afectate, „manieriste” sau caricaturale ale acţiunilor 
normale şi grimase. 


Forma clinică catatonă a schizofreniei se centra pe sindromul cataton; la care 


se adaugă şi simptome dezorganizante şi eventual delirante halucinator paranoide. 

Catatonia e un sindrom psihomotor în care poate alterna o inhibiţie de model 
stuporos cu o stare de agitație stereotipă, în spaţiu autodelimitat (Chenar 98). 
Pacientul e relativ detaşat de ambianţă; totuşi, poate răspunde, paradoxal, la stimuli 
sau la comenzi din partea altora; uneori poate prezenta sugestionabilitate crescută, 
fenomene mimetice de „ecou psihic”, opozitivitate sau menţinerea posturii 
imprimate, cu hipertonie. Catatonia e în prezent descrisă ca un sindrom distinct, ce 
se manifestă în diverse contexte clinice, psihiatrice sau organice. Ea se întâlneşte în 
afară de schizofrenie în psihozele acute, în patologia depresivă şi bipolară, în 
infecțiile generale şi cerebrale, intoxicații, stări dismetabolice, tumori cerebrale etc. 
În descrierile clasice ale sd. cataton se întâlnesc, unele simptome care ulterior au 
fost identificate şi în autismul developmental: fixarea pe detalii, reacţii la 
schimbarea bruscă a ambianţei, mişcări spontane de a atinge obiectele din preajmă. 
Reacţii paradoxale la stimuli minori. Tabloul clinic al sindromul cataton se 
intersectează apoi destul de mult cu cel al depresiei inhibate, stuporoase, ce se 
poate însoți de negativism; dar în depresie lipsesc fenomenele de ecou psihic sau 
sugestionabilitatea crescută. Alte asemănări importante pot fi găsite cu unele 
manifestări majore ale tradiționalei histerii, din perioada ei de glorie clinică; şi 
care, în prezent se pot manifesta în unele stări disociative. Astfel ar fi unele posturi 
patetice, manifestările comportamental expresive afectate, manierismele cu 
sugestionabilitate crescută, mobilitatea stuporoasă. Această multiplicitate a 
contextelor de manifestare clinică sugerează un model comportamental arhaic, 
profund înscris în structura psihismului. 

Un aspect ce merită o atenţie şi un comentariu aparte, este relația sd. cataton 
cu stuporul reactiv. Inhibiţia psihică de model stuporos ce apare în condiţiile unei 
grave ameninţări vitale a individului, constând din imobilitate motorie cu reducerea 
reactivităţii fată de ambianţă, poate fi considerată până la un punct o condiție 
adaptativă. Ea este similară cu un fenomen bine cunoscut din biologie, numit 


„reflexul de mimare a morţii” (Torstelreflex). Acest comportament e o strategie de 

apărare instinctivă destul de frecvent utilizată de indivizii mai multor specii, ce se 
află la diverse nivele pe scara evoluţiei biologice, pentru a se sustrage agresivității 
predatorilor. (O corelaţie se poate face chiar cu fenomenul mimetismului din 
bilogie). Tot în biologie se întâlneşte însă şi un comportament într-un fel opus: 
imobilizarea victimei de către predator, prin fascinaţie; iar odată imobilizată, 
această e apoi devorată. (Fenomenul fascinaţiei stă şi la baza hipnozei umane, a 
cărei relații cu patologia disociativă a fost intens comentată pe vremea lui Charcot). 
Revenind la patologia disociativă, manifestările psihomotorii specifice acesteia 
indică o dedublare psihică, cu dependenţă faţă de alteritate; precum şi sensibilitatea 
la evenimente negative, inclusiv în varianta depozitării acestora în fondul mnestic. 
Se poate reaminti la acest nivel al comentariului, preocuparea lui Janet - reluată în 
ultimele decenii — privitoare la psihozele disociative; în care un sector al eului 
mnestic, marcat de psihotraume, se detaşează ( se „disociază”) la un moment dat de 
ansamblul persoanei; şi trece în prim plan, condiționând un comportament 
neadecvat. Această perspectivă a unei persoane fragmentate, ne orientează în 
direcția unui sine insuficient de coherent. Dar nu se suprapune cu persoana 
dezorganizată, preeminent în plan ideo verbal, insuficient de coerentă a 
schizofrenului. 

Tradiția clinicii psihiatrice din sec. XX sugerează că, modalitatea de 
reactivitate de tip cataton — adaptativă prin detaşarea subiectului reflexiv de 
ambianţă - poate fi nu doar activată de variate condiţii maladive generale; ci şi 
integrată de patologii psihice diverse, închizând-o pe cea dezorganizantă. Care, în 
cazul schizofreniei, ajunge să realizeze dificil sinteza psihică necesară adaptării la 
situațiile prezente; psihismul său putând fi în plus marcat de anxietatea majoră 
indusă de tematica agresivă a unui delir paranoid manipulator. Faptul că sindromul 
cataton nu e prin el însăşi specific dezorganizării schizofrene, rezultă şi din 


reducerea manifestării sale din tabloul clinic al schizofreniei din ultimele decenii. 

Ambivalenţa. Bleuler considera ambivalenţa ca unul din principalele 
simptome specifice schizofreniei, alături de autism, deficitul asociaţiei de idei 
(>dezorganizare) şi anafectivitate. Ambivalenţa — care în prezent şi-ar avea locul 
predominant în grupajul semiologic schizo -, se corelează însă strâns cu indecizia 
obsesională; şi cu modelul împrăştiat şi nefinalizant de comportament al 
obsesivilor psihasteni. Bleuler privea ambivalenţa şi din perspectivă afectivă, 
conducând la inversiune atitudinală faţă de părinți. Precum şi ca tendinţă de a 
aborda realitatea mereu prin poli opuşi; fapt ce exclude posibilitatea unei 
poziționări ferme a psihismului în raport cu problematica situațională. Minkowski 
a dezvoltat această temă prin ideea „simetrizării gândirii”, a geometrizării sale 
abstracte; privată de elanul vital şi de echilibrul subtil al acţiunii creatoare; astfel 
de cazuri apar ca intermediare între obsesionalitate şi dezorganizarea ideo- 
comportamentală. Stereotipia gândirii şi comportamentului reprezintă în cele din 
urmă, şi ele, o repetitivitate a unei simetrii de translație. În perspectiva 
psihopatologiei comportamentale, la pacienţii schizo-psihasteni se adaugă o 
continuă tendinţă spre analiza ruminativă a eventualităţilor motivaţionale contrarii; 
astfel încât demararea acțiunii se blochează între posibilități opuse, bătând pasul pe 
loc. Ambivalenţa stă şi la baza ambitendenţei : subiectul începe un proiect, apoi îl 
părăseşte pentru o variantă opusă, revenind ulterior la prima variantă; şi continuă 
mult timp să oscileze astfel. Într-o altă direcţie, ambivalenţa se poate dezvolta în 
planul ruminaţiilor ideative abstracte privitoare la întrebări care nu au soluție clară 
(e.g. există viaţa după moarte? etc.). Fixat pe astfel de preocupări, subiectul nu e 
doar inactiv ci şi steril mental. In eventuală corelație cu ambivalenţa din schizo- 
obsesionalitatea malignă, se pot manifesta ritualurile şi ceremonialurile; ultimele 
putând ajunge - în contextul dezorganizării - la manierisme şi stereotipii de tip 
cataton. În ansamblul manifestărilor sale clinice, ambivalenţa care ne orientează 
spre schizo-obsesionalitate, ridică problema unui deficit structural şi de sinteză a 


nucleului identitar al persoanei, la nivelul agenţiei autonome a sinelui. 

Apropierea între dezorganizare şi obsesionalitate pe care o sugerează 
indecizia ambivalentă, poate fi extinsă. Astfel, pierderea direcției limbajului 
comunicațional din dezorganizarea ideo-verbală, poate fi comparată cu perturbarea 
derulării comportamentului realizator la persoanele obsesiv psihastene grave. La 
acestea întâlnim repetate elaborări de planuri alternative de acţiune; care au însă o 
implementare dificilă, mult timp fund acordat preparativelor (planuri, organizări, 
schițe). Verificările sunt exagerate, cu frecvente întreruperi şi reluări, ocolişuri şi 
reveniri ezitante, progresie lentă spre obiectiv, uneori deraiere sau renunțare. Dacă 
pentru perturbarea comunicării ideo verbale „schizotipia” poate exemplifica 
tranziția dintre formele grave de dezorganizare schizofrenă psihotică şi 
normalitate, acelaşi lucru s-ar putea spune despre obsesionalitatea psihastenă 
gravă, în ceea ce priveşte relaxarea dezorganizantă a comportamentului. 

Comentând în paralel ambivalenţa şi catatonia, se poate remarca şi faptul că, 
prima se corelează predominant cu autocontrolul analitic reflexiv, specific 
patologiei obsesionale; iar a doua, mai ales cu reactivitatea faţă de stresori şi de o 
relaționare autoritară, caracteristică stărilor disociative. Atât psihopatologia 
obsesională a îndoielii cât şi cea reactiv histerică disociativă, susţin fiecare câte o 
dedublare specifică a persoanei; o relaxare a coerenţei sale identitare. Dar nici-una 
din acestea nu sunt, în esenţa lor, psihotice. În ele, subminarea coerenţei proceselor 
pihice în desfăşurare nu atinge forma dezorganizării de tip ideo verbal care 
afectează nucleul cogitant al sinelui. Cât priveşte perspectiva identitară, intră în joc 
acum o variantă aparte a depersonalizării; pe care Bleuler a intuit-o, atunci cad a 


pus în joc conceptul psihopatologic de autism. 


10.5 Dezorganizarea persoanei şi problematica autismului. 
Psihopatologia dezorganizării, care în prezent e comentată semiologic în 
plan ideo verbal şi comportamental, a fost introdusă de fapt în psihopatologie de 


Bleuler cu sensul afectării globale a structurii psihismului. În același sens a fost ea 

înțeleasă şi de către Jaspers, care punea la baza psihopatologiei psihotice 
(schizofrene) afectarea coerenţei eului conştient al persoanei (,„Ichstorung”), în 
perspectiva delimitări şi centrării unităţii şi agenției sale identitare, trans- 
situațional biografic. Eu-conştient, care stă la baza atât a situaţiilor trăite actual, cât 
şi a existenţei biografice şi a propriei lumi umane a subiectului. În acest sens, 
dezorganizarea ideo-verbală trimite spre alterarea toposului de „generare 
cogitantă” a însăşi ideației psihismului, bazată pe limbajul narativ critic, în toate 
aspectele sale: comunicante, comentative, autoanalitice, speculative şi sintetic 
creatoare. lar dezorganizarea comportamentală, vizează distorsiunea agenției 
sinelui. Adică, a motivaţiei şi argumentării — bazată tot pe logos — a raportărilor 
comportamentale cu sens ale subiectului la situaţiile actuale; trăite în mijlocul 
intersubiectivităţii reţelelor sociale şi a lumii culturale. Altfel spus şi rezumativ, 
afectarea dezorganizantă a psihismului vizează deficitul disfuncţional al sinelui 
identitar biografic, coerenţa sa centrală de fond, subminând autogenerativitatea sa 
sintetică şi intenționalitatea sa reflexivă ce susțin proiectarea s în situaţii şi în lume 
. Iar acest deficit desorganizant de generare şi sinteză asertivă, de relaționare şi de 
creaţie, conduce spre o simptomatologie global deficitară, de tip depersonalizant 
particular; pe care Bleuler a intuit-o atunci când a lansat sintagma „dezorganizării 
autiste” a psihismului schizofren. 

Bleuler a introdus conceptul de autism pentru a indica condiţia pe care o 
ating unii psihotici schizofreni, care ajung să se replieze asupra unei lumi interioare 
„dereiste”, dezorganizaţi fiind în limbaj, ideaţie şi comportament, uneori deliranţi; 
şi care astfel nu mai pot comunica efectiv cu cei din jur, cu lumea lor umană. În 
plus, aceştia erau receptaţi de cei din jur ca fiind stranii, inaccesibili comunicării şi 
comuniunii. Pacienţii marcați de depersonalizarea clasică (standard) descrisă de 
Krishaber şi Dubois, resimţeau şi ei subiectiv, odată cu sentimentul pierderii 
identităţii şi aderenţei faţă de sine şi alţii, plasarea lor în afara lumii comunitare. 


Dar ei nu erau şi receptaţi ca atare, putând comunica de fapt firesc cu ceilalți. Pe 

când autiştii lui Bleuler apăreau ca efectiv existând într-o lume paralelă în raport cu 
cea comunitară, într-un univers bizar, uneori delirant, parcă manipulaţi de o 
alteritate fictivă; fără a mai putea comunica efectiv, ideatic lingvistic, expresiv şi 
prin ataşament, acordare sau rezonare empatic afectivă, cu ceilalţi oameni. Şi nici 
aceştia cu ei. 

Ideea de a putea fi „închis într-o lume proprie” e una intuitivă, nefiind dificil 
de receptat de simţul comun al vieţii cotidiene. O trimitere în acest sens întâlnim 
încă din antichitate la unul dintre primu filosofi, la Heraclit din Efes, care compara 
condiția celora ce se retrag din lumea comunitară comună - koinos kosmos - într-o 
lume proprie — idion kosmos -, cu cea în care se află omul în vis. Idee ce a fost 
reluată de psihopatologi încă din sec. XIX; tema fiind teoretizată apoi în sec. XX 
de către psihopatologi fenomenologi precum Binswnger sau Kraus, ce i-au urmat 
pe Husserl şi Heidegger - filosofi ce au comentat conceptul de „lume umană” şi 
dimensiunea „faptului-de-a-fi-în-lume” a persoanei. Ideea de bază era aceea că, 
schizofrenii îşi desfăşoară existenţă efectiv intr-o lume (umană) proprie, distinctă şi 
ncarticulată cu cea comunitară „ca după un clopot de sticlă”, chiar şi dacă nu erau 
angrenaţi într-un delir. Aşa era şi cazul schizoizilor cu preocupări bizare, pseudo- 
filosofice comentaţi de Minkowski, marcați inclusiv de "comportamente autiste”; 
etichetă sub care autorul comenta conduita unor persoane care îşi propun obiective 
bizare, nefireşti pentru simţul comun, derivate dintr-o gândire distorsionată, ce 
interpretează limbajul în manieră ideosicrazică. 

Trimiterea la autismul schizofren a pierdut treptat din teren, deoarece el nu a 
putut fi definit operațional suficient de clar. La un moment dat s-a propus chiar ca, 
identificarea condiţiei schizo-autiste sa să se facă printr-un diagnostic relațional 
intuitiv (“precoxgefuhl.”); căci, conceptul de autism a trimis încă de la început şi 
spre deficitul de comunicare interpersonală comprerhensivă, rezonantă şi intimă. 
Tema autismului a recăpătat însă interes în a doua jumătate a sec.XX, prin 


descrierea şi studierea unui deficit psihic developmental, ce se distingea de 

obişnuita deficiență intelectuală (=olgofrenie), prin ciudăţenia lipsei de interes 
pentru alţi oameni; şi, chiar pentru figura umană în general. La aceştia s-a constatat 
absenţa zâmbetului şi necooperarea cu cei din jur; simptome însoţite de mişcări 
stereotipe, intoleranţă la schimbare, preocupări constructivist mecanice şi 
particularităţi de reactivitate senzorială. Astfel de manifestări autiste, ce exprimă 
dezvoltarea necorespunzătoare a unor funcţii psihice specific umane, mai ales 
relaţionale, devin de obicei evidente până la 3 ani. Dar s-au descris şi cazuri la 
care simptomele se exprimă pregnant doar înainte de pubertate sau mai târziu 
(Sindromul Asperger). Interesul crescut față de această patologie developmentală a 


condus la conturarea unui „spectru autist”(Chenar 99). 


Chenar 99 


Spectrul autist 
Criterii din DSM-5 


A. Un deficit persistent în comunicarea şi interacţiunea socială în multiple contexte care se 
manifestă prin următoarele (în prezent sau pe baza istoriei): 

1. Deficit în reciprocitatea emoţionabilităţii sociale, de ex. abordări sociale anormale şi 
eşuarea conversaţiei reciproce, o redusă împărtăşire a intereselor, emoţiilor şi afectului; eşecul 
inițierii sau răspunsului la interacțiune; 

2. Deficit în comportamentul comunicaţional nonverbal; de ex. comunicarea verbală şi 
nonverbală e slab integrată; anormalitatea în contactul ocular şi limbajul corporal sau deficit 
în a înţelege şi utiliza gesturile; până la completa lipsă a comunicării nonverbale sau expresiei 
faciale. 

3. Deficit în a dezvolta, menţine şi înţelege relaţiile; de la dificultăţi în a ajusta 
comportamentul la variate contexte sociale la dificultăţi în a împărtăşi jocuri imaginative sau 
de a-şi face prieteni sau lipsa interesului de a avea persoane apropiate. 

B. Modele de comportament, interese şi activităţi restrictive, repetitive ce se manifestă prin 
cel puţin două din următoarele: 

]. Stereotipie sau repetitivitate a modelelor de comportament, utilizare a obiectelor sau a 
vorbirii (e.g. simple stereotipii motorii, a lovi uşor obiectele, ecolalie, fraze ideosincrazice); 

2. Insistenţă pe neschimbare, aderenţă inflexibilă la rutină sau modele ritualizate de 
comportament verbal sau nonverbal, dificultăţi cu tranziţia, modele de gândire rigide, ritualuri 
de salutare, nevoia de a urma acelaşi drum sau a folosi aceeaşi mâncare în fiecare zi; 

3. Interese restrânse, fixe, anormale ca intensitate şi obiectiv (e.g. preocupare crescută cu 
obiecte neobişnuite; interese excesiv de circumscrise sau perseverative); 

4. Hiper sau hiporeactivitate la contactul senzorial sau interese neobişnuite în aspectele 
senzoriale ale ambianţei (e.g. aparenta indiferenţă la durere/temperatură, răspuns adversiv la 
anumite sunete sau texturi, excesiva mirosire sau atingere a obiectelor, fascinaţie vizuale cu 
lumină sau cu mişcări. 

C. Simptomele trebuie să fie prezente în perioada dezvoltării timpurii (dar pot începe să fie 
manifeste când solicitarea depăşeşte cap 

Cazuistica spectrului autist a fost un domeniu fertil pentru studii 
neurocognitive, conducând la importante observaţii asupra  psihogenezei 
ontogenetice. Una din observaţiile importante, plastată în continuitatea studiilor 
configuraționiste, a fost descrierea la autişti a deficitului „functiei coderentei 
centrale perceptive”: atentia perceptiva a autistilor se fizează pe detalii, neputând 
configura întreguri ce se detaşează pe un fundal ( de ex. faţa mamei). În consecinţă 
nu se poate constitui imaginea persoanei de ataşament; fapt ce grevează şi 
desvoltarea cogniţei sociale. Lăsând pentru moment la o parte problematica acestei 
cogniții şi a „creerului social” ce îi stă la bază, , se poate menţiona că pe măsură ce 
studiile asupra autismului developmental s-au extins, în spectrul autist au fos 
incluse - pe lângă persoanele ce prezentau diverse grade ce deficit intelctual - şi 
persoane cu o destul de bună dezvoltare a inteligenţei şi chiar a limbajului. Subiecţi 
care se puteau integra parțial în funcționarea socială, în urma unei psihopedagogii 
speciale şi a susţinerii comunitare. Performanţa lor poate fi chiar bună, în domenii 
care nu presupuneau relații sociale importante şi schimbări informative 
neprevăzute. Un portret robot al acestei cazuistici s-ar caracteriza prin: 

Comportamentul rigid desfăşurat după un algoritm fixat de la început, 
nereorganizat pe parcurs în funcție de informaţiile contextuale; subiectul, dacă ţine 
cont de împrejurări, trebuie să facă eforturi pentru a reveni la direcția fixată inițial; 
e perseverent şi greu influenţabil; preocupările sunt predominant teoretice, de ordin 
general, deseori privind sistematizarea unui domeniu de cunoaştere. Poate fi 
interesat de activităţi constructive, dar e apragmatic în viaţa curentă. Colaborarea 
cu alţii e foarte dificilă sau imposibilă, în dialog sau acțiune. Nu prezintă interes 
pentru a fi recepționat şi comentat de alţii; poate să-şi exprime gândurile şi 


redactările când auditoriul e minim sau chiar dacă nu îl ascultă nimeni. 


503 


Relaţionarea cu alţii e redusă, lipsită de spontaneitate şi intimitate; nu se poate 
plasa în punctul de vedere al celuilalt. Nu e sensibil la context şi sensurile 
implicite, căutând să delimiteze cât mai accentuat domeniul de care se ocupă; 
prezintă lipsă de fluenţă şi comprehensiune a nuanţelor şi subtilităţilor; e atent la 
detalii şi completitudine, parcurgerea ansamblului se realizează din aproape în 
aproape, din detaliu în detaliu, până când subiectul are sentimentul că totul e bine 
conturat. 

Tabloul astfel conturat aminteşte în mare măsură de clasicul model al 
personalităţii obsesive anancaste descris de psihopatologii germani ca o variantă a 
TPOC; în care indecizia funciară a obsesivului de tip psihasten e hipercompensată 
prin rigiditate. Cercetări sistematice din ultimi ani au demonstrat de altfel că 
tulburarea obsesiv compulsivă este una din cele mai frecvente comorbidităţi ale 
autismului developmetal. Pe de altă parte, interesul pentru spectrul autist lărgit, 
cuprinzând rudele apropiate ale autiştilor, a identificat şi prezenţa între acestea a 
multor persoane cu comportament în limite normale; şi relativ integrate în 
comunitate. Dar care prezintă „răceala afectivă”, atitudine distantă faţă de alții, 
preocupări tehnico-matematice, tendință spre o existenţă cu minime relaționări 
sociale. Trăsăturile menţionate sugerează şi o apropiere față de ceea ce tradițional 
s-a descris (inclusiv în DSM-S) ca tulburare de personalitate schizoidă. Se ridică 
problema dacă schizoizii nu se suprapun, în cea mai mare parte, peste persoanele 
autiste cu intelect superior. În DSM-5 se menţionează că diagnosticul diferenţial 
între aceste două cazuistici e uneori foarte dificil, în favoarea autismului pledând 
eventual prezența mai accentuată a stereotipiilor. 

Circumscrierea întregii problematici a autismului developmental s-a realizat 
inițial în cadrul programelor de studii neurocognitiviste a psihismului uman. 
Ulterior acestea s-au deschis spre colaborări cu perspectiva neopsihanalitică şi 
neofenomenologică. Fapt ce a replasat în centrul preocupărilor tema sinelui, a 


identității personale şi a agenţiei autonome autocontrolate, în contextul 

relaționărilor actuale, intrapsihice şi biografice cu alţii. Precum şi pe cea a 
existenţei persoanei într-o „lume umană”. Aria psihopatologică a autismului a 
început şi ea să fie abordată dintr-o perspectivă developmentală complexă, care nu 
ignoră rolul limbajului cultural, al intersubiectivităţii şi autoanalizei. Privind astfel 
problema, diferența dintre subiecţii ce se includ în spectrul autismului 
developmental — inclusiv cei cu performanţe înalte — şi schizoizi, nu se mai poate 
pune doar în termeni observaţional comportamentali. Nu se poate ignora 
problematica introspecţionist reflexivă şi tendinţa schizoizilor spre abstracții 
culturale; direcție ce e mediată de limbajul cultural, pe care autiştii developmnetali 
nu ajung să şi-l însuşească decăt marginal. Chiar dacă problema delirului e scoasă 
din discuţie, se menţine cea a autoreprezentării de sine. Iar preocupările în această 
direcţie a schizoizilor şi schizotipalilor, ce şi-au insuşit relativ normal limbajul 
articulat desvoltându-şi gândirea reflexivă şi accesul la univerul cultural, se pune 
altfel. Adică diferit decât în cazul referinţei doar la deficenţa stretrurii funcţionale 
neurocognitive a „coerenţei centrale”, ce se cantonează la nivelul funcțiilor 
perceptive şi executive; chiar dacă există multe similitudini cu autiştii 
develpmentali şi cei cu patologie OC. Căci la schizoizi disfuncţia se manifestă cu 
predilecție la polul intelectiv lingvistic, narativ critic şi speculativ al sinelui. 
Problematica autismului corelată patologiei de tip schizofren, nu se mai 
poate menţine la trimiterile vagi intuite de Bleuler. Ea este abordabilă în prezent în 
cadrul unui ansamblu grupaj de tulburări psihotice care au fost etichetate ca 


„deficitare”, plasându-se pe coordonatele psihopatologiei depersonalizante. 

Anexa Cap. 10 


Psihopatologia dezorganizantă ca expresie particulară a perturbării 
funcţiei coerenţei centrale. 


Sindromul dezorganizant ce a fost introdus de Bleuler pentru caracterizarea 
schizofreniei, s-a impus de la început ca intuitiv, prin sugerarea fragmentării unui 
întreg în părți ce nu se mai articulează şi nu mai cooperează; ca în cazul 
necooperării organelor unui corp sau a segmentelor unui instrument. Combinarea 
dezorganizării cu delirul paranoid sugera apoi că, deficitul schizofren se petrece în 
aria axei centrale a identităţii relaţionale a persoanei; fapt care, împreună cu 
incoerenţa ideo verbală, trimite evident spre specificul uman al psihismului. În 
aceeași direcție pleda corelarea - comentată de Jaspers - a delirului schizofren 
primar cu o depersonalizare specială, care reorganizează deficitar modul 
subiectului de a-fi-în-lume. Tulburările dezorganizant depersonalizante au fost 
etichetate de către şcoala psihopatologică germană ca “formale”. K.Schneider a 
sugerat că şi tb. obsesiv compulsive ar putea primi aceeaşi etichetă. Apoi, pe 
parcursul sec. XX, unii psihopatologi au comentat tulburările psihotice 
depersonalizant  desorganizante din perspectiva psihologiei formei  — 
Gestaltpsichologie; orientare ce ar putea fi reactivată, după ce cognitivismul a 
preluat şi a reformulat moştenirea acestei doctrine prin modelul perturbării 
“funcției coerenței centrale (perceptive)? la autiştii developmentali. Tulburarea 
acestora de a recepta întregurile perceptive, cu fixarea pe detalii nesemnificative, 
se regăseşte sub o altă variantă în perturbarea “funcțiilor executive”, pe care 
cognitivismul le plasează la baza elaborării şi executării unei acțiuni cu scop. 
Înainte de a urmării această axă desorganizantă a deficitului psihopatologic - ce 
include autismul, patologia obsesională şi schizofrenia - se cere o scurtă privire 
asupra tradiţiei psihologiei configuraționiste. 

Psihologia formei e o direcţie doctrinară ce s-a dezvoltat pe parcursul sec. 
XX, cu trimitere mai ales la studierea percepției. Ea aborda funcţionarea cognitivă 
a psihismului, prin decuparea perceptivă din oferta informațională a ambianţei a 
unor întreguri structurate. Acestea se cereau a fi bine delimitate şi semnificante, 
componentele lor şi fundalul accesibil fiind sesizate doar implicit; şi acordânduli- 
se doar o atenţie secundară. Doctrina configuraționistă se baza pe experimente de 
laborator riguroase; integrând şi o perspectivă dinamică, exemplificată prin 
perceperea unei melodii. Dezorganizarea psihică exprima intuitiv destul de 
pregnant această doctrină, prin relaxarea ordonării ierarhice a părților într-un întreg 
bine structurat; şi manifestarea lor incoerentă, împreună cu elemente izolate ale 
contextului. Psihologia formei a atras apoi atenţia asupra unor aspecte precum ar 
fi: - importanța decupajului şi filtrului atențional, susținut de intenționalitate, 

preocupări şi aşteptări; - importanţa pentru percepția actuală a cunoştinţelor 
prealabile, a memoriei, imaginaţiei, experienţelor proprii; - rolul contextului si 
problematica recontextualizărilor etc. 

Spre sfârşitul sec XX psihologia formei s-a conjugat cu cercetările 
neopsihanalitice, neofenomenologice şi cognitiviste, dezvoltând noi perspective. 
Astfel, fenomenologia a relevat ( prin Husserl, Merleau-Ponty) importanţa pentru 
percepțiile şi cogitaţiile situaționale a autopercepţiei preconştiente constante a 
propriului corp, în care sinele intențional şi reflexiv se înrădăcinează. Precum şi 
condiția particulară a percepţiei altei persoane, a cărei subiectivitate conştientă e 
receptată prin mijlocirea corporalităţii acesteia; fapt ce ar conduce la o 
“untersubiectivitate intercorporeală”. Cercetările neopsihanalitice şi ale psihologiei 
interpersonale  developmentale, au relevat apoi problematica familiarităţii 
perceptive cu persoanele de îngrijire, ce sunt diferenţiate de străini; şi introjectate 
în propriul psihism, putând fi apoi reprezentate cu valenţe protectoare (conceptul 
de “internal working model” a lui Bowlby). Cercetările privitoare la ataşament şi la 
funcțiile cognitive ale variatelor relaționări perceptiv reprezentative cu îngrijitorii 
din primii ani de viaţă, au condus la identificarea unui “creier social” şi a funcţiei 
mentalizării. Psihologia neuro-cognitivistă a studiat apoi “funcțiile executive” ce 
susţin elaborarea şi executarea acțiunilor cu scop, prin implicarea propriului corp şi 
prelucrarea continua a informaţiilor inverse. In sfârşit, în cadrul unei sinteze 
cognitivist fenomenologice s-a evidenţiat faptul că, procesul cognitiv perceptiv 
este şi unul activ, implicând întreg psihismul într-un proces de continuă 
investigare. La cele de mai sus s-a adăugat dezvoltarea la cumpăna dintre sec. XX 
şi XXI, a unor domenii metodologice metateoretice în direcția prelucrării 
informației, în cadrul inteligenţelor artificiale, teoria generală a sistemelor, 
comentarea structurilor funcţionale, teoria acţiunii, psihologia organizațională etc. 

Unul din modelele interpretative utile pentru psihopatologie a fost sugerat de 
reluare perspectivei configuraţioniste odată cu deja menţionata “funcţie a coerenţei 
centrale perceptive”. Studiile experimentale au evidenţiat la autiştii developmentali 
dificultăţi în perceperea unei figuri coerente şi semnificante — e.g. fața mamei - 
atenţia acestora fiind captată de detalii nesemnificative; în plus, ei realizau cu mare 
dificultate recontextualizarea, fiind deosebit de reticenţi la schimbările spaţiale din 
ambianţă. Acest model deficitar de percepţie poate fi avut în vedere d.p.d.v. formal 
şi în cazul altor contexte psihopatologice, aşa cum ar fi “percepția reliefată” 
(salience); în care, atenţia subiectului e atrasă de detalii decontextualizate care 
capătă pentru el o semnificaţie deosebită. Odată cu acest simptom ne plasăm însă 
în alt registru psihopatologic, cel al distorsiunii de semnificare pe care-l întâlnim în 
procesualitatea delirantă; în care, subiectul se resimte transpus, ca personaj, într-un 
scenariu fictiv aberant. Perturbarea afectează în acest caz o persoană cu o identitate 
biografică deja definită, la care funcţia autoreprezentării de sine se perturbă; 
făcând-o să cadă din inserția sa între parametrii vieţii cotidiene. Filtrul atențional 
perceptiv îşi reduce si el capacitățile de structurare a informaţiilor receptate, unele 

din acestea impunându-se aberant; în articulaţie cu noile convingeri ce-l ataşează 
de noua sa lume delirantă. In acest sens pot fi interpretate şi trăirile senzitiv 
relaționale — sentimentul subiectului că alții îl privesc în mod deosebit - ; fapt ce 
rezultă dintr-o desimplicare a raportărilor perceptive curente la alți oameni. O 
disfuncție de sinteză perceptivă şi mai marcată se întâlnește în simptomele de 
referință, în care detalii perceptive banale sunt resimţite ca putătoare de mesaje 
misterioase. Prin comparaţie cu disfuncția coerenţei centrale perceptive din autism, 
în toate aceste cazuri de tulburări formale, sinteza perceptivă distorsionată se referă 
la un univers de semnificaţii bogat. 

Alături de psihopatologia percepţiei, tulburarea formală a coerenţei centrale 
poate fi comentată şi în direcția perturbării comportamentului cu scop, susținut de 
funcţiile executive. In acest caz se relaxează ordonarea secvenţelor temporare, 
programate a se derula succesiv în vederea atingerii obiectivului. O evidentă 
problematizare a acțiunii cu scop se manifestă la tulburarea de personalitate 
obsesiv compulsivă-psihastenă. Subiectul se decide dificil, face multe planuri 
alternative şi se pregăteşte meticulos pentru acțiune; execuţia e în permanenţă 
verificată, se încearcă mereu noi variante, iar progresul spre final e dificil. Acest 
model se aplică tuturor manifestărilor cu scop, incluzând rezolvarea de probleme, 
proiectele, preocupările, relaționările, comportamentele comunicaţionale. Se poate 
astfel vorbi de o “relaxare a câmpului acţiunii”, considerând că între decizia ce 
proiectează un act şi finalul împlinirii sale se instituie tensiunea unui “câmp” ( aşa 
cum sugera metaforic deja Janet). Comparaţia cu coerenţa centrală perceptivă are 
în vedere considerarea ansamblului acțiunii ca o configuraţie, ca un întreg format 
din părţile reprezentate de etapele de parcurs, care se asamblează prin realizare. 

În patologia obsesiv compulsivă se întâlneşte însă şi o problematizare a 
ordinii spaţiale ambientale, simptomatologie care articulează această patologie de 
cea a autismului. Subiectul tinde uneori spre ordonarea simetrică a obiectelor din 
ambianța proximă într-o poziție anume, ce se cere menţinută. Această stare se 
poate conjuga cu simptomul - de tip depersonalizant - al vulnerabilităţii limitelor 
corporale faţa de agenţi nocivi invizibili; trăire însoţită de ablutomanie, protecție si 
curăţire continua. O altă direcţie în care patologia obsesiv compulsivă se 
intersectează cu problematica coerenţei centrale in sensul autismului, este tendinţa 
spre colecționare. Care acum e însoțită şi de sistematizarea colecțiilor; considerate 
ca o dimensionare a existenţei propriei persoane prin posesii, adunate în spaţiul 
proxim. 


Sindromul dezorganizant din schizofrenie se plasează pe aceleaşi coordonate 
ale relaxării şi pierderii cocrenţei centrale a structurilor funcţionale constitutive ale 
psihismului. Doar ca el se derulează în alte sectoare ale acestuia, vizând în primă 
instanţă uzul limbajului, ce articulează persoana ce cogitează reflexiv de lumea 
teoreticului cultural. Iar apoi, schizofrenia afectează coerenţa identitar biografică a 
subiectului, centrată de sinele său intențional reflexiv, autogenerator şi sintetizator; 

care-l deschide spre zonele transcendento transcendentale ale spiritualității 
comunitar culturale. 

Subiectul ce desfăşoară un act comunicativ, poate fi deficitar acum în ducerea 
până la capăt a mesajului pe care intenționa să-l transmită. Dar perturbarea 
afectează şi nivelul logico gramatical şi semantic al vorbirii; precum şi inserția sa 
în instanţa teoreticului. Astfel încât mesajul devine incoherent şi ineficient chiar 
dacă e scris. Nu se mai poate derula corect nici nararea unui eveniment trăit către 
altul (alții); şi nici autonarativitatea, prin care acesta ar urma să fie depozitat în 
memorie, ca şi cărămidă a identităţii sale biografice. Dificilă devine şi înţelegerea 
mesajelor transmise de către ceilalți, perceperea şi comunicarea cu alţii. Dincolo de 
eventuala suspiciune paranoidă, poate interveni deficienţa de configurare a 
întregului personalistic a celuilalt — a alterităţii umane — după model autist;deci, 
deschiderea spre contact şi comunicare intimă cu altul. Căci dezorganizarea 
vizează acuma şi structura de ansamblu a propriei persoane, incluzând 
disponibilitățile sale de deschidere spre situații şi spre alter-ego. Centrarea şi 
delimitarea de sine, consistenţa şi coerenţa conţinutului biografic, reprezentarea în 
sine a altora de care subiectul e ataşat - adică dimensionarea sa prin ataşamentul 
dual cu altul - şi alte aspecte ale structurii personalistice, toate se subțiază, 
devenind deficitare. Şi astfel, dezorganizarea susține şi un proces de alterare 
formală a edificiului personalistic; ca şi cum un virus subtil ar fi erodat structura de 
rezistenţa a acestuia. 

Jaspers evalua că psihoza schizofrenă afectează structura eului conştient în 
centrarea, delimitarea şi organizarea sa identitară diacronă — Ichstorung -. Procesul 
dezorganizant se intrică astfel cu unul depersonalizant. Care nu doar preschimbă 
delirant autoreprezentarea de sine într-un personaj, ci îi anulează conţinutul şi 
identitatea, anonimizând-ul. 

CAPITOLUL 11 
PSIHOPATOLOGIA DEFICITARĂ 


ASTENIE, ABULIE, ALOGIE, ANHEDONIE (APATIE), 
ASOCIABILITATE; DEPERSONALIZAREA ANONIMIZANTĂ 


11.1. Simptomele deficitare, psihozele şi nevrozele (bolile de nervi). În 
ultima ediție a Manualului DSM-5 patologia psihotică e indicată prin prezenţa a 
cinci grupaje sindromatice, dintre care ultimul se referă la „simptome negative”; 
care, ar fi mai specifice schizofreniei deficitare. Sunt indicate: reducerea expresiei 
emoţionale; avoliția; alogia; anhedonia; asociabilitatea. Abordarea rămâne una 
comportamentalistă şi centrată de pe deficitul facultăţilor — intelective, volitive, 
afective; la care se adaugă  sociabilitatea. Starea deficitar psihotică astfel 
identificată se însoţeşte de pierderea capacităţii de “testare a realităţi”. 

Dezorganizarea ideo verbală se articulează cu alogia deficitară, care pare a fi 
un rezultat al ei. lar cea comportamentală, cu avoliția (abulia); ce se corelează însă 
şi cu ambivalenţa şi ruminaţiile obsesive sau cu sugestionabilitatea disociativă. 
Întreg acest grupaj al simptomelor psihotice negative nu aminteşte însă nimic 
despre depersonalizare — care, în varianta ei standard, disociativă, e centrată de o 
simptomatologie negativă; trăită însă doar subiectiv. Si nici despre “autism”, care 
era principalul aspect deficitar în schizofrenia lui Bleuler. Autismul e plasat în 
DSM-5 doar în clasa tulburărilor neurodevelopmentale. Perspectiva prezentată în 
manualul american merită comentată printr-una paralelă. 

Sindroamele psihopatologice deficitare indicate prin privativul “a” - astenie, 
anhedonie, avoliţie, autism - au fost descrise, la fel ca multe altele, la cumpăna 
dintre sec.XIX şi XX. Dar numai o parte din acestea au ajuns să se plaseze în zona 
psihotică, majoritatea manifestându-se în aria „nevrozelor”. 

Când la sfârşitul sec.XVIIII-ea Cullen (1770) introduce sintagma „nevroze;or” 


- a“bolilor de nervi” -, se aveau în vedere tulburări în condiţionarea cărora era 

incriminată afectarea sistemul nervos central, a „neuronilor? constitutivi ai 
acestuia. Dintre acestea, unele prezentau leziuni cerebrale ce au ajuns să fie 
identificabile, precum era “paralizia generala progresivă sifilitică” sau „scleroza 
multiplă”. La altele însă, nu se identificau astfel de leziuni, ca de exemplu în 
epilepsie, histerie, hipocondrie, coree, delirium tremens. Aceste “boli de nervi 
funcţionale”, deşi au rămas în zona de interes a psihiatriei, erau abordate distinct 
faţă de patologia mentală clasică, centrată pe melancolie, manie, frenezie, 
dementia. Adică, faţă de acele tulburări ale psihismului, ale minţii sau spiritului 
(“Geistkranken” în germană) în care oamenii se manifestă aberant, îşi pierdeau 
rațiunea, mintea (“deraison”, în franceză, “dementia” în formulare latină); astfel 
încât 1eşeau din modelul firesc de gândire şi comportament, ajungând să fie 
internați în clinici (azile) de boli mentale. Pentru comentarea lor au şi fost 
introduse în sec.XIX termeni precum „psihoza”şi “paranoia” — ce înseamnă 
“gândire greşită, alăturea” ; sau cei de halucinaţi şi „delir” — ultimul cu 
semnificația de “ieşire din drum”, deraiere. Nebunii propriu zişi, se înstrăinau deci 
de alţii, deveneau “alienaţi mentali”; de ei ocupându-se “medicii alienişti” din 
azile. Bolile de nervi, cele ale “oamenilor nervoşi”, care sufereau de nervozitate”, 
erau plasate alături de acestea, într-o poziţie paralelă. 

În sec. XIX, pe lângă azilele de alienaţi mentali, au luat ființă în Europa şi 
SUA şi multe cabinete particulare ale specialiştilor orientaţi în direcţia bolilor 
psihice şi de nervi. Medicii care le deserveau, în mijlocul comunităţii, preferau 
eticheta de “doctori de nervi” (Nervenartzt), celei de „alienist” (doctor de boli 
mentale), care părea mai stigmatizantă. O exemplificare a acestei diferenţe rezultă 
şi din episodul în care Prof.A.Forel din Zürich (de la Clinica Buirgholzi) a fost 
solicitat să consulte la Veneţia în 1891 pe Regina Elisabeta a României (soţia 
Regelui Carol I, cunoscută şi sub pseudonimul literar de Carmen Silva). Concluzia 
lui Morel a fost: “Regina nu e în prezent bolnavă mental, ea are doar probleme 


nervoase, fiind suprasolicitată de spiritualism”. 

Vom comenta în continuare câteva din ariile sindromatice deficitare, într-un 
sens ceva mai larg decât decupajul psihotic semnalat în DSM-5, semnalând 
prezența acestora şi în cadrul tradiționalelor „nevroze”. Și de aesemena 
neignorând, în paralel cu prezența acestei simptomatologii în marginea şi în 
interiorul „orbitei psihotiforme”, nici manifestarea unor echivalente a lor în 
normalitatea socio culturală. Perspectiva din care se face acest comentariu este cea 
care întelege simptomatologia deficitară din psihoză ca referindu-se la o 


depersonalizare apato-abulică, anonimizantă. 


11.2.Astenia. Termenul de astenie derivă de la o veche expresie grecească 
ce semnifică o stare de boală, în sens de slăbiciune; dar el nu a fost utilizat în 
antichitate şi în Europa de după Renaştere pentru comentarea vreunei stări 
psihopatologice. Chiar mai recent, în sec.XIX, inițial s-au dezvoltat cercetări 
fiziologice cu privire la iritabilitatea şi epuizabilitatea la suprasolicitări a muşchilor 
animalelor; înainte de a se comenta sentimentul de oboseală „astenică” al 
oamenilor. Deoarece astenia, ca trăire a unei oboseli resimțite şi reale, se întâlneşte 
des în simptomatologia unor diverse suferințe organice şi infecțioase anergizante 
biologic, s-a analizat doar mai târziu faptul că “sentimentul oboselii’ — ca 
“Jasitudine” — poate fi corelat şi cu factori motivaționali. În psihopatologie, astenia 
s-a afirmat în cadrul “nevrozelor”, unde era plasată în sec XIX şi histeria. 

În acest context, astenia se impune în psihiatrie în sec.XIX ca „neurastenie”. 
Expresia şi conceptul acesteia îi aparține medicului G.Beard din SUA, care era 
specializat în electroterapie, tratând cu curent electric diverse afecțiuni. Cartea sa 
Neurastenia, or Nervous Exhuasion a fost tradusă imediat în franceză şi 
germană, tema neurasteniei răspândindu-se fulgerător pe cele două continente, ca 
o epidemie. Beard considera că a delimitat o nouă boală de nervi, care are la bază 
epuizarea sistemului nervos, ce “devine desfosforizat”; în consecință, acesta 


trebuind să fie reîncărcat energetic, cu curent electric. Simptomele neurasteniei 

Chenar 100 
Simptomatologia deficitară în psihopatologie în general şi în psihoze (schizofrenie) 


“taedium yoga 

vitae” probleme ataraxie pustnicul creaţie 

oboseală existenţiale atitudini în plan ideatic 
majore observaţionale 


ASTENIE  AVOLITIE APATIE  ASOCIABIITATE ALOGIE 
oboseală abulie detaşare autist ideaţie vidă 
anergie indiferență anafectiv abstracții goale 


aL 


B 


patologie indecizie stupor T.P. schizoidă ruminații 
(somatică) nefinalizare 
neurastenie SSPT (Psihopatul preocupări 
(Beard) după anemotiv) cu abstracții goale 
psihastenia dependență stresori reverie 
(Janet) manipulare  prelungiţi 
(disociativă) autism 
astenie T.P.dependentă developmental 
oboseală 
cronică 
“burn-out” 


pšihoza astenia din ambivalență indiferență asociabilitate vid mental 
prodromul Sx sumisiune globală anemotivitate 


schizo cenestopatii catatonă areactivitate nerezonanță 
afectivă 


Depersonalizare devitalizantă şi anonimizantă din 
schizo_ 

= sentimentul pierderii: centralităţii şi a limitelor ce 
despart subiectul de alţii şi lume, a apartenenţei la sine 
a propriilor trăiri, subiectul se simte “ne-prezent” la 
situaţie, fragil, vulnerabil, gol, vid, inexistent, un 
« nimeni » 

erau şi ele predominant corporale, constând din: oboseală (sentiment de epuizare 
corporală şi psihică) iritabilitate, cefalee “în cască”, durere pe axul coloanei 
coloanei vertebrale, tulburări de tranzit intestinal, dispepsie, cenestopatii 
migratorii, mialgii, dificultăți de concentrare ale atenţiei, nerăbdare, irascibilitate, 
manifestări disvegetozice, hiperreflexie etc. Se puteau adăuga însă şi trăiri anxios 
fobice şi uşor depresive. 

Beard considera că neurastenia era o boală specifică americanilor, datorată 
mediului aparte de viaţă al acestora, cu solicitări intense, concurenţă acerbă, stress 
şi efort mental continuu; iar uneori concurenţii ajungeau la bani mulți, lux şi 
excese prin consum de substanţe psihoactive şi sex. Toate aceste comportamente 
conduceau la epuizare. Beard era de părere că, dintre americani, cei mai predispuşi 
la neurastenie erau cei ce se lansau în afaceri, ducând o viaţă de risc major. El 
credea că boala nu ar afecta clasa muncitoare, prea ocupată de eforturi fizice brute; 
în mod expres erau excluşi negrii. Pe lângă tratamentul electric susținut de Beard, 
s-au mai propus cure balneare, de refacere energetică, persuasiune, etc. 

Răspândirea diagnosticului de neurastenie în Europa a condus la unele 
schimbări de optică şi la confruntarea cu nosologia vremii. Mai ales englezii, care 
erau cuprinşi în acea vreme în revoluţia industrială, au extins diagnosticul de 
ncurastenie şi la clasa muncitoare; şi în primul rând la cei care lucrau la nou 
înfiinţatele căi ferate. Charcot a acceptat diagnosticul de neurastenie alături de cel 
de histerie, pentru unele manifestări de model psihosomatic (în direcţia 
simptomatologiei predominant cenestopate, colecționată în histerie de Briquet la 
mijlocul sec.XIX). Freud a diferențiat în raport cu neurastenia (şi histeria) încă o 
nevroză, predominant anxios fobică; şi a sugerat că trăirile astenice, ce exprimă un 
sentiment de epuizare, s-ar putea datora excesului sexual. Explozia conceptului de 
ncurastenie a stimulat în epocă şi crearea conceptului de “psihastenie” de către 
Janet. Psihopatologia era tot mai dispusă acuma, în a doua jumătate a sec. XIX, să 


utilizeze în noua disciplină medicală a psihiatriei, termenul de „psihism”; fapt 

ilustrat şi de introducerea expresiei de”psihoză. Dat fiind însă că neurastenia lui 
Beard cuprindea puţine simptome psihice, Janet a introdus în conceptul său de 
psih-astenie, alături de oboseală şi anxietatea, fobile, obsesiile, compulsiile, 
indecizia, ambivalenţa; precum şi mai nou descrisa depersonalizare. Care, tocmai a 
ajuns să încoroneze tabloul clinic al acestei boli prin “ relaxarea simțului realului”. 
Modelul comportamentalist al psihasteniei lui Janet pune accent pe o “tensiune 
psihică” care susține proiectul de acţiune aspirativ şi sintetizator al persoanei. 
“Funcţia realului” s-ar plasa după autorul francez în vârful unei ierarhii psihice, 
concepută în tradiția evoluţionismului jacksonian. Astfel încât, simptomatologia ce 
se manifestă clinic e considerată că se „desimplică” din funcții comportamentale 
normale şi adaptative, odată cu scăderea tensiunii psihice şi pierderea simțului 
realului. Oricum, astenia psihastenă a lui Janet are o largă semnificaţie de pierdere 
a capacităţii psihice de sinteză. Concepţia psihasteniei s-a menţinut un timp, mai 
ales în jurul patologiei obsesiv compulsive; ajungând chiar să denumească una din 
variantele tulburării de personalitate obsesională. 

După Primul Război Mondial voga neurasteniei a scăzut mult, fără a 
dispărea.(Chenar...). Conceptul de astenie psihică s-a încetățenit chiar printre 
tipurile caracteriale, comentate în descrierea personalităţilor psihopate ale lui 
Schneider. 

Problematica asteniei, care a marcat deci istoria nevrozelor, s-a insinuat în 
ultimul timp, însă, şi în marginea patologiei psihotice. $ aceasta, mai ales odată cu 
studierea atentă de către cognitivism a procesului de prelucrare a informaţiilor. În 
ultimele decenii psihologia şi psihopatologia a beneficiat tot mai mult de 
cercetările care au în vedere prelucrarea informaţiei după modelul inteligenţelor 
artificiale. Astfel s-a stabilit că omul, la fel ca alte fiinţe cu sistem nervos central 
dezvoltat, obține informaţii din diverse medii, prin operaționalitatea unei atenţii 
selective; care. sortează deja la nivel periferic informaţiile importante pentru 


obiectivul intenţional, diferențiindu-le de cele neimportante. Dacă acest filtru 

Chenar 101 
Avataruri ale neurasteniei în sec.XX. 


După mijlocul sec.XX în URSS — şi ţările din blocul communist —tema neurasteniei 
s-a reactivat sub patronajul concepției “nevriste”, a perturbării “activităţii nervoase 
superioare”, din concepţia lui I.P.Pavlov. Nevrozele şi psihozele căpătau sub această 
ideologie, o interpretare ce se calchia pe dinamica excitaţiei şi inhibiţiei pe cortexul 
cerebral. Dintre nevroze neurastenia se plasa la loc de cinste, deoarece prezenta cele mai 
puţine simptome subiective, greu de interpretat în acest model. Aşa s-au petrecut lucrurile şi 
în România acelor vremi, când Institutul de Neurologie al Academiei a declanşat un studiu 
şi a publicat o carte privitoare la nevroza astenică; carte ce a devenit pilonul diagnosticelor 
de nevroză. Erau acceptate şi forme clinice “cu elemente” anxios fobice, obsesive, depresive 
etc. Explicaţia ştiinţifică aducea în prim plan din nou argumentaţia lui Beard privitoare la 
suprasolicitare. Doar că acum, populaţia vizată era în primul rând clasa muncitoare din 
țările socialiste, suprasolicitată de efortul de a construi o nouă societate. De remarcat faptul 
că, totuşi, în această atmosferă s-au dezvoltat unele interpretări mai nuanţate, privitor de ex. 
la faptul că un rol patogenic î-l are mai ales munca neplăcută, fără satisfacţii; şi că, un 
anumit rol îl poate juca şi perfecționismul caracterial, ce induce o auto-suprasolicitare 
epuizantă. Odată cu prăbuşirea sistemului politic sovietic, acest nou val al neurasteniei s-a 
stins şi el. 

O altă reactualizare a problematicii asteniei s-a produs odată cu luarea în considerare 
a realei epuizări ce se poate realiza atunci când un om e supus, într-o perioadă delimitată de 
timp, unei solicitări psiho-fizice mult crescute. Se avea acum în vedere atât efortul fizic cât 
şi cel intelectual, tensiunea psihică, atenţia, creativitatea, responsabilitate etc. O astfel de 
epuizare. denumită “burn-out”, era chiar previzibilă în unele domenii, în perioade extrem 
de solicitante. Se poate vorbi, desigur, de o reacție comprehensibilă anormală de epuizare, 
similară cu cea depresivă (din doliu) sau cea anxioasă, de după un stres cu pronunţată 
ameninţare vitală. În cazurile de burn-out se cere ţinut seama, pe lângă constituţia 
subiectului, de nivelul său de pregătire, acomodare, informare asupra situaţiei ce-l aşteaptă, 
de dotarea sa corespunzătoare solicitărilor evenimentului expectat etc. 

O  faţetă mereu prezentă a asteniei se intersectează cu acea dimensiune a ei, care 
însoţeşte bolile corporale în general. Unele din acestea, mai ales cele infecțioase, virozele 
de exemplu, pot fi extrem de astenizante. Uneori, în prezenţa unei oboseli prelungite, se 
poate presupune o condiţionare infecțioasă (sau general corporală) pe baza unor indici, chiar 
dacă nu se poate formula un diagnostic etiologic exact. Oricum psihopatologia actuală 
acceptă diagnosticul de “oboseală cronică”. 


516 


În sfârşit, actuala perspectivă planetară a existenţei oamenilor, solicită dialogul dintre 
culturi; precum şi o atenţie sporită faţă de istoria cultural ştiinţifică a omenirii. Astfel, 
medicina antichităţii occidentale a fost d.p.d.v. doctrinar predominent umoralistă. În alte 
culturi însă, mai ales în cele orientale, au predominat doctrine energetice. Aşa e de ex. 
medicina chineză. Dar şi în Europa, chiar relativ recent, a fost funcțională, în paralel cu 


doctrina etiopatogenică organică şi terapia centrată pe medicamente sintetice, şi o medicină 
homeopatică, bazată tot pe o viziune energetică. Ori, în cadrul acestor concepţii, astenia, 
datorată deficienței de energie, mai precis “anergiei”, joacă un rol deosebit. Dacă ne referim 
strict la domeniul psihopatologiei, interpretarea depresiei de ex., e în medicina chineză tratată 
Şi în prezent predominent în termeni de minus energetic şi nu de distorsiune a unei dispoziţii 
afective, 


atenţional periferic nu funcționează adecvat, suntem bombardaţi de multe 
informaţii inutile, de „zgomote” perturbatoare, astenizante. Şi trebuie să facem un 
efort special pentru a selecta activ informaţiile noi, utile; efort ce ne epuizează şi 
el. Astfel s-ar explica astenia din fazele iniţiale ale schizofreniei. 

Simptomul asteniei, în sensul oboselii predominant resimțită subiectiv, se 
plasează la periferia autopercepţiei de sine a persoanei ca agent intenţional şi activ, 
ce se proiectează în lume. Ea este congruentă cu deficitul de intenţionalitate şi 
angajare în situaţii, proiecte şi preocupăriu a psihoticului marcat de 


simptomatologia deficitară. 


11.3. Avoliţia (abulia) se referă, în traducere directă, la lipsa de voinţă. 
Deci, la un deficit al dinamismului motivaţional, de generare şi de implementare a 
comportamentelor cu scop. Motivația acţiunilor umane e pluricondiționată, ea 
integrând nivelul bazal psihobiologic în planurile superioare ale unui determinism 
şi argumentări interpersonal sociale, teoretic culturale a unor aspirații spirituale. 
Specificul intenţional al psihismului uman conştient se suprapune astfel peste 
pulsiunile biologice transmise ereditar, integrând şi modelele comportamentale 
reglate normativ valoric, în acţiuni cu sens. Desfăşurarea comportamentală 
presupune apoi o decizie şi un proiect, ce se cere implementat perseverent până la 
final; integrând reflexiv multiple arii informaţionale, practicând constante verificări 


ŞI, la nevoie, reorientări de strategie. Comportamentul realizant presupune o 

colaborare multifaţetată cu alţii şi o ulterioară argumentare şi justificare, prin care 
subiectul şi-l asumă, pentru sine şi pentru ceilalţi. Înţeles astfel, întreg procesul 
volițional comportamental presupune multiple nivele ierarhice de sinteză psihică. 

Avoliţia se poate întâlni în variate tulburări psihice, predominante fiind cele 
ce se desfăşoară pe axa ce se întinde de la stările asteno depresive la cele obsesiv 
compulsive, în direcția schizofreniei desorganizant deficitare şi catatone. Avoliţia 
psihoucă deficitară cumulează simptome ce se manifestă şi în cele două zone 
aparte ale desorganizării comportamentale deja menţionate: ambivalenţa şi 
catatonia. 

O linie simptomatologică a avoliției psihotice se referă la individul ce 
acționează izolat, marcat de nesiguranţă, ambivalenţă şi îndoială de tip obsesional. 
Se pot menţiona:- Lipsa de interes, de motivaţie şi dorinţă de a iniţia acţiuni de 
orice fel. - Ruminaţii interminabile privitoare la variate eventualităţi de acţiune, 
fără ca subiectul să se poată decide pentru un proiect concret;- Luarea unei decizii 
şi întocmirea unor planuri de acţiune, dar cu imposibilitatea de demarare (lipseşte 
funcția pe care germanii o numesc “antriebe”);- Indecizia, ambivalenţa şi 
ambitendenţa. Acţiunea e începută dar e însoțită de permanente verificări şi 
părăsită în diverse faze ale sale; eventual se încearcă şi o variantă contrarie, care 
este şi ea oprită. Apoi, totul se repetă, comportamentul efectiv dezvoltându-se mai 
mult sau mai puţin. Ambitendenţa se plasează pe direcţia dezorganizării 
psihastenice a comportamentului, orientată spre schizofrenie;- Lipsa perseverenţei; 
acţiunea începută e oprită frecvent. Sau, e derivată spre o acţiune colaterală, uneori 
pierzându-se în direcţii secundare. 

Avoliţia propriuzis psihotică se manifestă prin inactivitate. Au fost totuşi 
menţionate variantele marcate de indecizia ambivalentă de tip obsesional pentru a 
menţine corelaţia cu marginile orbitei psihotiforme. Tot în această zonă s-ar plasa 


comportamentul redus a celor cu tb. de personalitate schizoidă, marcați pe de o 

parte de dezinteres şi indiferență socio-programatică, pe de altă parte de stângăcie 
şi apragmatism în acţiuni. 

O altă linie simptomatologică a avoliției psihotice are în vedere 
comportamentele ce pretind interacțiuni cu altul. Acestea se întind de la tb. de 
personalitate din Clusterul C — în mod special cea dependentă - la patologia 
disociativă; în direcția  schizofeniei, predominant  catatonă. Inventarul 
simptomatologic se referă la: - Completa dependenţă de altul; şi aceasta, nu doar în 
perspectiva acțiunii propriu zise ci şi a opiniilor, intenţiilor, preferințelor; şi, 
desigur, a obiectivelor; e cazul tulburărilor de personalitate dependentă. - Nevoia 
de a fi îndemnat şi sprijinit în iniţierea şi derularea actelor, mai ales pentru situaţii 
mai problematice; unele persoane abulice sau anxioase, cu marcată “lasitudine” sau 
conduită evitantă, pot fi totuşi mobilizate de alţii, prin persuasiune şi atitudine 
suportiv protectivă. 

- Sugestionabilitate crescută, influențarea de către alții a deciziilor şi 
acțiunilor, prin imitare sau sugerare; sugestia hipnotică şi posthipnotică sunt cazuri 
extreme; - fenomenele de “ecou psihic” — motor, mimic, lingvistic -, care pot 
apare în catatonie sau în Sindromul Tourette, prin intervenţia “neuronilor 
oglindă”.- Implicarea ambivalentă, în sensul solicitării altora de a participa la 
decizii şi acte personale; dar cu importante oscilaţii, desoldarizări, opoziții faţă de 
celălalt.- Opozivitatea marcată față de sugestia sau solicitarea altora, inclusiv faţă 
de intenţia de mobilizare. 

O parte din aceste simptome se manifestă în sindromul cataton, în cadrul 
unei  întreţeseri dintre psihopatologia deficitară şi cea  dezorganizantă 


comportamental. 


11.4. Alogia. In DSM-5 şi în actualul limbaj semiologic se menţionează 
printre simptomele deficitar psihotice şi cele din grupajul „alogiei”. Tendinţa 


comportamentalistă a actualei semiologii face să fie invocată la acest nivel în 

primul rând vorbirea redusă: lipsă de spontaneitate, reducerea fluxului 
conversaţional, vorbirea eliptic-telegrafică, cu încetinirea răspunsurilor etc. Totuşi 
se menționează şi faptul că procesele de gândire sunt resimțite ca şi goale, 
încetinite sau lipsite de substanţă, cu dificultăţi de abstractizare şi predominanța 
unei gândiri concrete. Fluxul ideativ apare sărac, parazitat de gânduri intruzive şi 
mentism, de blocaj şi gol mental. Uneori exprimarea e de tip telegrafic”, prin 
cuvinte izolate, lipsite de context comprehensiv. Reducerea conţinutului gândirii se 
exprimă şi prin faptul că pacientul nu reuşeşte să transmită mesaje semnificative 
nici dacă foloseşte multe cuvinte. Se manifestă deficienţe ale atenţiei spontane sau 
la probe de concentrare, volum şi persistenţă. 

Aspectul strict deficitar al proceselor cognitiv intelective e însă deobicei 
dificil de diferențiat de cel desorganizant; care şi el se referă la desemantizare, la 
perturbarea bunei corelaţii între semnificant şi semnificaţie. Astfel încât, subiectul 
ajunge pe deoparte să opereze cu cuvinte golite de înţeles; iar pe de altă parte să se 
preocupe excesiv de semnificaţii abstracte, detaşate de context. Desorganizarea, ca 
proces psihopatologic general, afectează desigur şi fondul mnestico-biografic şi de 
cunoştinţe generale al persoanei; precum şi procesualitatea de ofertă informativă 
din partea acestuia către persoana angajată în situațiile vieţii cotidiene, prin 
intermediul cursului ideativ. lar la acest nivel, se cer avute în vedere şi dificultăţile 
în rezolvarea de probleme teoretice, inclusiv abstracte. S-ar putea reaminti acum şi 
simptomul ruminaţiei ambivalente pe teme ideatice abstracte. Oricum, chiar în 
varianta deficitară a alogiei, patologia psihotic schizofrenă întâlneşte şi cazuri ce 
rămân interesate de abstracții decontextualizate. 

Alogia, pe lângă sărăcirea conținutului ideatic, se referă şi la reducerea 
dimensiunii intenționale a gândirii, care evaluează situația subiectului în lume, în 
raport cu înțelesurile acesteia. Pulsaţia ideației cogitative se cere integrată în 


procesul general de raportare intenţională a subiectului la situaţii. In acest sens 

alogia se corelează cu avoliția şi cu apatia, ca deficit al intenționalităţii sinelui 


cogitant. Dar, cu menţinerea reflexivităţii. 


11.5. Anhedonia şi apatia (nerezonarea indiferentă). Psihismul persoanei 
umane e, în esența sa, unul în mod spontan proactiv, integrând pulsiunile 
biopsihologice transmise ereditar cu intenţionalitatea reflexivă a persoanei 
conştiente; care, e ancorată în intersubiectivitate, şi plasată sub normativitatea 
deontică socio valorică şi a aspirațiilor spirituale. În acest sens s-a vorbit despre 
„elan vital”şi spiritual. Totuşi, în egală măsură, motivaţia comportamentală rezultă 
şi în urma unor solicitărilor, reactiv faţă de semnificaţia unor provocări externe şi 
la apelurile altora; în cadrul participării subiectului sale la rezolvarea unor situații 
problematice actuale. Adică, în urma afectării sale rezonante față de ceea ce se 
petrece actualmente în lumea sa umană, faţă de situațiile şi evenimentele în care 
este implicat, la care participă. Această reactivitate presupune, desigur, un 
ataşament bazal faţă de o lume comprehensibilă; o adeziune de fond acordată şi 
rezonantă faţă de situaţiile date şi față de alţii. Aspect ce a fost etichetat relativ 
recent ca „sentiment existenţial”. Un deficit resimţit subiectiv al acestei adeziuni î-l 
întâlnim în sd. dep/der.st., plasat actualmente în clasa tb. disociative; dar fără ca 
subiectul să se desimplice sfectiv din sitaţiile curente. Un nivel scăzut al 
reactivităţii față de evenimentele solicitante poate fi prezent şi constituţional, ca 
stil temperamental caracterial; aşa cum era circumscris temperamentul flegmatic în 
tipologia antichității. Prin opoziţie, alte persoane sunt constituțional hipersensibile, 
reacționând în mod constant exagerat la evenimente şi solicitări. În această direcţie 
a implicării subiectului în sitaţii, în evenimente ce se desfăşoară în jurul său, s-au 
descris însă şi modalități deficitare care se întind până în aria psihotică a 
schizofreniei deficitare. 

Ribot a folosit la sfârşitul sec.XIX-lea termenul de anhedonie pentru a 


indica reducerea capacităţii subiectului de a experimenta plăcerea, de a se bucura; 

manifestând lipsă de interes, de preocupare şi reactivitate redusă faţă de ambianţă. 
N. Andreasen a introdus anhedonia în scala sa de evaluare a schizofreniei negative 
(în 1983); dar, cu accent pe areactivitatea şi indiferența interpersonal socială. 
Totuşi, incapacitatea globală de a se bucura, de a avea plăceri, satisfacţii 
circumstanțiale, de a fi atras de situațiile din lumea înconjurătoare, poate fi până la 
un punct distinsă de relaționarea interpersonal socială, care are o serie de 
specificităţi; şi care, în aria schizofreniei a fost comentată mai ales în tradiția 
autismului. Ea se întâlneşte apoi şi în depresie. Privitor la anhedonia depresivă, e 
vorba nu doar de faptul că “în prezent” subiectul nu poate resimţit plăcerea; ci şi 
de anticiparea faptului că aceasta nu va putea fi resimțită nici în viitor, elfiind 
lipsit de speranţă. Anhedonia depresivă se subsumează deci unei distorsiuni a 
temporalităţii trăite, care proiectează pacientul într-un trecut vinovat, blocându-i 
accesul la viitor şi la prezent. Situaţia e diferită de cea din schizofrenia indiferentă, 
unde respectiva distorsiune temporală nu se petrece. De aceea, pe la mijlocul 
sec.XX, psihiatrii francezi Dide şi Guiraud au încercat să introducă o altă expresie 
pentru a caracteriza dezinteresul global, lipsa plăcerii, a propensiunii spre lume şi a 
capacităţii de a se bucura din schizofrenie, propunând termenul de “atimhormie”. 
Expresia urma să semnifice, pe de o parte lipsa de afectivitate — “a-timie”; iar pe de 
altă parte, absenţa propensiunii active spre lume, exprimată prin particula “horme”. 

Termenul de atimhormie nu s-a impus. În plus, nerezonanţa globală la 
situații şi plăceri, indiferența față de însăşi faptul de „a fi în situaţii”, a fost cu 
timpul tot mai mult diferențiată de nuanțele deficitului de relaționare interpersonală 
de tip autist. S-a folosit în acest sens, pentru etichetarea deficitului de interes, 
aderenţă, rezonare şi reactivitate globală pe care o trăieşte schizofrenul, - şi parțial 


99) A 

schizoidul - expresia de “apatie” (““pathein” însemna în greaca veche a suferi, a fi 
afectat; de unde expresiile prezente în limbile europene de: pacient, pacienţă — 
răbdare - , pathetism etc.). Apatia înseamnă, în prima instanţă, indiferenţă areactivă 


globală. Anticipând, am putea considera că apatia psihopatologică din schizofrenie 

se înscrie într-un sd.deficitar apato-abulic (şi autist) specific, ca expresie a unei 
depersonalizări anonimizante, ce rezultă din dezorganizarea ce destramă global 
psihismul identitar. Subiectul ajunge să fie lipsit de însăşi nuclearitatea agenţiei 
sale autonome ce-l proiectează spre ancorări active în lume; printr-o afectare însăşi 
axului identităţii sale reflexive, ca persoană conştientă delimitată, consistentă şi 


coerentă. 


Schizofrenul deficitar apato abulic se resimte pe sine nu doar ca lipsit de 
identitate — ca în sd.dep/der.st. — ci ca fiind efectiv vid, fără centru, contur şi 
conţinut; fără dorinţe, intenţii, gânduri, lipsit de orice ataşament şi intenţionalitate 
faţă de ceva din lume, faţă de altul, faţă de alții. Pe scurt, ca fiind gol şi neconturat, 
nerezonând la nimic. Uneori, printr-o_reflexivitatea lucidă relativ păstrată, el 
conştientizează chinuit această decădere a condiţiei sale. Dar variantele 


autoanalitice şi lucide de schizo - nu sunt frecvente, deoarece procesul 
dezorganizant destramă progresiv şi raţionamentul critic al pacientului. 

O indiferenţă apatică se întâlneşte, sub o formă moderată, şi la 
personalităţile schizoide, ce sunt indiferente faţă de alţii, lume şi sine. Subiecţii nu 
sunt interesaţi de părerea altora despre sine; sau de condiţia lor de persoane izolate, 
marginale, orientate spre preocupări abstracte, misterioase. Apato abulia schizoido- 
schizofrenă, înţeleasă ca indiferenţă areactivă, condiționată la limită de un major 
deficit psihotic, are însă şi replici în variante antropologice normale extrem de 
elaborate; prin care persoana câştigă un control şi o detaşare faţă de rezonarea la 
evenimentele lumii, considerate în genere ca tulburătoare şi cauzatoare de 
suferinţă. 

În cultura Greciei clasice condiţia indiferenţei afective era avută în vedere nu 
atât ca o eventualitate deficitară, negativă; ci, mai ales ca o ţintă de atins printr-un 
suprem efort de autocontrol filosofico moral, prin care se ajungea la “araraxie”. 
Ataraxia reprezintă o stare de detaşare de lume realizată prin efortul de gândire şi 


moral al filosofului (stoic, sceptic), care, pe baza unei complexe şi coerente 

concepţii despre lume şi privitoare la destinul omului; depăşeşte metodic 
contingența  mizeriilor existenței cotidiene. El ajunge astfel, treptat, la 
înțelepciunea indiferenţei. E vorba aici de o variantă filosofică grecească a 
atitudinii de extragere din ciclul suferințelor mundane, spre care tindeau şi vechii 
indieni, prin yoga şi budism. Astfel de stări spirituale superioare se plasează însă la 
alt nivel decât deficitul apato abulic din schizofrenia depersonalizantă. 

Indiferenţa ataraxică ar putea fi înţeleasă ca o stare dispoziţională aflată la 
limită. Ca un cadru de „indiferență superioară”, din care s-ar putea deriva, prin 
coborâre, alte stări dispoziţionale, pe măsură ce subiectul se angajează progresiv, 
mai mult sau mai puţin controlat, situațiile lumii. Aşa era  ipostaziată şi 
poziționarea “geniului romantic” pe care o comentează Eminescu în Luceafărul şi 
în Glossa. Sociabilitatea (gregară) şi implicarea în evenimente cotidiene s-ar plasa, 
în raport cu înălțimile ataraxiei, la un nivel antropologic spiritual inferior; alături 


de emotivitatea şi pasiunile vieții curente, de toate zilele. 


11.6. Asociabilitatea anafetivă şi indiferența anemotivă în relaţionările 
interpersonale; de la tulburările de personalitate la izolarea autistă. Astenia, 
abulia, alogia, anhedonia şi apatia, sunt complexe simptomatice care se constituie, 
în principal, pe axul funcțiilor realizatoare; a proiectelor de acţiune susținute de 
motivaţie şi de funcţiile executive. Psihismul persoanei se organizează însă şi pe 
direcţia relaționărilor interpersonal sociale; a căror deficit psihotic era indicat 
tradițional, prin conceptul de autism. Bleuler a introdus acest termen pentru a 
indica condiţia pe care o ating unii schizofreni care ajung să se replieze reflexiv 
asupra unei lumi interioare „dereiste”, dezorganizate şi uneori delirante; fără a mai 
fi interesaţi de.. şi a putea comunica efectiv cu.. alte persoane; şi cu ceea ce se 
petrec jur. În plus, ei erau receptaţi de ceilalţi ca bizari, stranii, inaccesibili 
comunicării şi comuniunii. Autismul bleulerian a fost ulterior neglijat în 


comentarea schizofreniei. Dar el a fost reformulat spre sfârşitul sec. XX în 

perspectivă  developmetală, cu accent pe nedezvoltarea competenţelor de 
comunicare interpersonală. Acest autism a fost deja comentat în corelație cu 
dezorganizarea. Care afectează însă, în parale cu relaționările interpersoanl sociale 
şi planul ideo verbal şi motivaţional al comportamentului, structura identitar 
relațională de fond a persoanei. A fost comentt faptul că, desorganizarea în plan 
ideoverbal subminează conturul specific al lumii umane personale, marcănd 
cidăţenia şi stranietatea manifestărilor pacienţilor. Deficitul global de relaţionare 
cu alţii este însă şi el un aspect central al patologiei psihotic deficitare, alături de 
cel al structurii raportărilor globale la situaţii. Dar el se regăseşte, sub diverse 
aspecte, în întreaga psihopatologie, fiind în mod special evident în cadrul tb. de 


personalitate, care se plasează în marginera prezenţei persoanei în viaţa cotidiană. 


La scurt timp după ce conceptul de schizofrenie s-a impus în clinica 
psihiatrică, s-a dezvoltat şi doctrina unor forme de tranziţie între psihoze şi 
normalitate. În acest sens, E.Kretschmer a descris tb. de personalitate „schizoidă”, 
şi chiar o variantă de personalitate normală, posibil creatoare, „schizotimă”. 
Ambele variante se caracterizează prin importante deficite de relaţionare, 
interpersonal sociale. Ulterior Minkowski a subliniat ideația bizară a schizoizilor, 
care argumentează comportamente excentrice. Sistematica tb. de personalitate din 
DSM-III-S a menţinut categoria schizoidului lipsit de relaționări interpersonal 
sociale, adăugând chiar o variantă „schizotipală”, ce manifestă preocupări oculte şi 
are o expresivitate şi o vorbire cu elemente dezorganizante. O caracteristică de 
bază a acestor persoane anormale a rămas, constant, rețeaua lor socială foarte 
redusă. În privinţa psihologiei relaționărilor interpersonal sociale o importantă 
contribuție au adus studiile privitoare la autismul developmental. De aceea vom 
relua la acest nivel comentarea acestuia, sondând ulterior particularitățile de 


relaţionare interpersonal socială la nivelul tulburării de personalitate. 

La copiii autişti se constată deficienţe în ceea ce priveşte interesul faţă de 
prezenţa persoanelor umane şi în recunoaşterea parametrilor definitorii de 
identificare a acestora; precum şi absenţa comunicării cu persoanele de îngrijire, 
prin coordonarea privirii şi prin răspunsul cu zâmbet la contactul interpersonal. 
Studiile cognitiviste şi de psihologie developmentală au indicat apoi nedezvoltarea 
la  autişti a funcţiilor de cogniţie socială, care susțin cooperarea în contextul 
relației de ataşament în perioada dintre 8 1. şi 3 ani; şi care asigură în mod firesc 
reprezentarea şi introjectarea imagourilor persoanelor de îngrijire în propria 
structură psihică. Drept consecinţă, apar deficienţe în diferențierea capacităţii de 
mentalizare la 3-4 ani. Competenţă prin care, autopercepţia identitară de sine ca 
agenţie, e diferențiată dar şi corelată cu identitatea de agenţie a altora, percepuți 
situațional. Deficitul developmental din autism grevează însă — aşa cum deja s-a 
comentat - pe lângă ataşament şi cogniţia socială, şi funcţii neurocognitive de 
ordin general, ca cele ale coerenţei centrale perceptive şi cele executive; alături de 
o insuficientă achiziţie a limbajului. Pentru un astfel de autist, insuficient de 
diferențiat psihic şi preocupat doar de manipulări şi jocuri constructive mecanice, 
ceilalți oameni apar ca nişte simple obiecte neanimate şi manipulabile, prezente 
alături de altele, în spațiul ambiental. 

Dar în prezent, prin cunoştinţele ce s-au câştigat odată cu studiile ocazionate 
de autismul developmental, pot fi comentate mai diferențiat tulburările deficitare 
specifice ariei relaţionărilor interpersonal sociale, în întreg diapazonul tulburărilor 
psihice; până la nivelul superior al articulării cu normalitatea. Unde, instanţa tb. de 
personalitate etalează aproape un „laborator natural”, în care disfuncțiile 
relaţionărilor interpersonal sociale se evidenţiază în prim plan. 

Relaţionările interpersonale normale presupun, ca punct de plecare, edificiul 
identitar biografico caracterial al persoanei ce include ansamblul competenţelor 
sociale; precum şi introjectarea ontogenetic-biografică a persoanelor de ataşament. 


Edificiu centrat de un sine intenţional reflexiv, autogenerator şi sintetizator. La 

acest nivel se poate diferenția pe de o parte un aspect generic al sociabilităţii — al 
interesului pentru.. şi al competenţelor în direcţia contactului, raportării şi 


interacțiunii cu alţii; iar pe de altă parte, aspectul afectiv al ataşamentului şi 


Chenar 102 


Rezumat ai parametrilor sociabilităţii, ai reactivităţii emotive şi a relaţiilor de 
ataşament. 


Sociabilitatea se referă la deschiderea subiectului spre contact, coparticipare , 
comunicare, cooperare şi interinfluenţare cu alţii. Ea exprimă : - interesul pentru contact cu 
persoane umane şi comunicare nonverbală şi verbală cu acestea; - atractivitatea socială, 
asertivitatea şi impresionabilitatea socială, eventual dominaţia şi manipulativitatea celorlalți. 
Relaţionările interpersonale de durată se desfăşoară pe diagrama intim/public, între polul 
ataşamentului dual şi poziționării la diverse distanţe psihice, în cadrul reţelelor sociale. În 
zona publică mai intervine statutul şi rolul social; iar la capăt, se plasează străinii şi 
persoanele anonime (“oricine“, persoanele statistice). Între subiect şi ceilalți funcţionează 
procese de apropiere, de raportare constantă, de îndepărtare sufletească. lar dinamica 
raportărilor relaționale e structurată de parametrii Circumplexului Interpersonal, ce are drept 
axe ortogonale: dominație versus sumisiune şi  deschidere-agreabilă versus desafiliere- 
opozitivă. 

Reactivitatea afectivă emotivă se manifestă în raport cu situaţii noi, în general şi 
interpersonal social. Ea poate fi marcată de curaj/versus anxietate; sau de îndrăzneală/versus 
ruşine retractilă (cu sensibilitate la evaluarea publică). Iar reactivitatea empatică presupune 
deschiderea spre rezonanţă afectivă (şi comprehensivă) şi intimanţă. Reactivitatea afectivă 
poate fi comentată apoi din perspectiva ataşamentului, a „acordării” subiectului la ambianţă, 
în raport cu o persoana anume, cu ceilalți şi cu alte aspecte ale lumii sale umane; a 
„rezonanţei”sale faţă de aspectele fenomenale care îl „ating” şi îl „marchează”. Adică, îl 
afectează, ducând la implicarea sa în rezolvarea situaţiilor astfel create. Toate aspectele 
ataşamentului presupun o „adeziune” bazala a subiectului în raport cu alteritatea (situația, 
celalalt, lumea) aspecte pe care autori mai recenți l-au denumit „sentiment existențial”. 
Relaţionarea interpersonală mai presupune luarea în considerare a punctului de vedere a 
celuilalt, pentru posibilitatea cooperării, dialogului şi a comportamentului responsabil. 


IE IRI 


persoanei pe care ea şi le câştigă ontogenetic, prin maturarea potenţialităților genetice, prin 
experienţe relaționale, educaţie, exerciţii. Aceste disponibilități se pot apoi actualiza 
dispoziţional în funcție de circumstanţele situaţionale. Ele participă astfel la derularea 
evenimentelor actuale, a proiectelor şi preocupărilor, ce constituie pânza de fond a 
psihismului persoanei, între actualitatea trăită şi fundalul identitar. 

rezonării intime intersubiective, aşa cum e cel dintre copil şi mamă sau între doi 
îndrăgostiţi; între care se realizează o relaţie „duală”. Această intimanţă afectivă se 
conjugă şi cu emotivitarea socială, în raport cu situaţiile noi de relaţionare; 
incluzând contactul cu persoane mai puţin familiare. (Chenar 102) 

Normalitatea existenţei personale e marcată de o importantă variabilitate 
individuală atât în ceea ce priveşte reactivitatea în raport cu alţii şi situaţiile; cât şi 
referitor la parametrii generali ai sociabilității şi ai afectivității relaţionale; aspect 
pe care îl comentează caracteriologia. În sistemul umoralist antic hipocratico 
galenic, flegmaticul era considerat un om mai puţin impresionabil decât sangvinul 
sau colericul; o persoană ce se dedică cu calm activităţilor realizatorii. O replică a 
acestuia în caracteriologia actuală - sistematizată de doctrina celor Cinci Mari 
Factori (FFM) ce s-a impus la sfârşitul sec. XX — o regăsim în dimensiunea 
“conştiinciozităţii“, descrisă prin: tendinţa spre realizare, deliberări, organizare, 
disciplină, eficienţă, competenţă şi simţ al datoriei. În schimb, o altă dimensiune a 
acestui sistem caracterizant are în vedere instabilitatea emoţională, cu sensibilitate 
reactivă crescută. Dar modelul FFM nu comentează mai nuanţat faptul că e vorba 
de două dimensiuni de raportare relativ paralele; una orientată spre acţiunile 
realizatoare, alta spre relaționări interpersonal sociale. Ansamblul problematic al 
acestor dimensiuni proactive şi relațional-afective ale persoanei ies în relief odată 
cu panorama tulburărilor de personalitate; care reprezintă un adevărat laborator 


pentru comentarea lor. Şi pe care le vom invoca acum, reamintindu-le pe scurt. 


Indiferenţa relaţională psihopatologică se evidenţiază în primul rând prin 
anemotivitatea de intimanţă şi reactiv afectivă a psihopatului (tb.p.antisocială din 
clusterul A- DSM-5);_ la care, raportarea activ performantă la situaţii şi în 


relaţionări poate fi bună. Deficitul disfuncțional în relaționare se manifestă atât 
prin lipsa anxietăţii şi ruşinii, cât şi prin deficitul emotivităţii empatice, a milei, 
compasiunii şi remuşcării. Zona de relaţionare a intimanţei e absentă; la fel ca şi 


cea a ataşamentului interpersonal semnificativ. In schimb, se menţine o bună 

performanţă în sociabilitate, bazată pe competență în cogniția socială, în 
capacitatea de contact şi relaționare interpersonală pragmatică, verbală şi 
comportamentală. Subiectul este asertiv, curajos, îndrăzneţ, dominator, uneori fiind 
şi captativ (comportament „cuceritor-fermecător”). Această poziționare atitudinală 
interpersonală asertivă de control şi influențare manipulativă a celorlalți e dublată 
de interese egocentrice, hedonice. În acest context “răceala sa afectivă”, empatică 
şi emoţională („inima de gheaţă”) poate ajunge până la indiferența cruzimii sadice, 
a plăcerii de a chinui partenerul. (“Callous Unemotivity”). În cazul psihopatului 
nu se întâlneşte deci un dezinteres față de sine, lume şi alții ca la autist sau la 
schizoid; ci doar o indiferenţă emotiv afectivă şi de ataşament în relaţionări. La fel 
ca şi în cazul autistul developmental, pentru el ceilalți sunt mai ales obiecte de 
manipulat. Dar acum majoritatea parametrilor care circumscriu identitatea - 
precum şi instrumentalitatea de relaţionare cu alții, funcțiile intelective şi de 
raportare culturală - pot fi bine dezvoltate. 

În psihopatie — tb.p.antisocială — raportarea la celălalt nu e doar indiferentă 
ci şi cu valenţe negative, exploatativă. În alte variante ale tb.p din clusterul B- 
DSM-5 se manifestă însă — tot în contextul unei bune sociabilități - predominant un 
dezinteres neglijent în raport cu ceilalți, în context egofil. Aşa ar sta lucrurile la 
tb.p. histrionică, care se exhibă în permanenţă printr-un spectacol public captativ. 
Sau la tb.p. narcisistă, care pretinde de la alţii doar confirmarea continuă a bunei 
păreri megalomane despre sine. Mai aparte ar sta lucrurile la tb.p. borderline, care 
manifestă un ataşament intim instabil, cu atitudini mereu schimbătoare în raport cu 
partenerul şi cu sine, oscilând insuficient de argumentat între: adulaţie, sumisiune, 
suspiciune, rejecție punitivă, autocondamnare cu autoagresiune etc.; iar în spatele 
acestor oscilaţii apar perioade de vid interior şi neadeziune depersonalizantă. 

O Tb de personalitate în care se manifestă o indiferență majoră este cea a 
schizoidului, inclus în clusterul A-DSM-S.; a cărui caracteristici se prelungesc în 


tb.p.schizotipală. Aceasta se plasează însă, din multe puncte de vedere, la un pol 

opus faţă de psihopat. La schizoid indiferența se manifestă atât situațional cât şi 
interpersonal global; ca lipsă de interes hedonic față de lume, activități, situaţii, 
solicitări, viaţă cotidiană, relaționări cu alții. Dar şi ca dezinteres major față de 
sine; inclusiv faţă de părerea altora despre sine. Subiectul trăieşte rupt de ceilalţi, 
ca şi cum şi-ar fi suficient lui însăşi; amintind astfel de autismul bleulerian. Spre 
deosebire însă de profilul standard al autistului developmental, subiectul are o bună 
însuşire a limbajului şi a cogniției sociale; şi o relativ firească raportare la cadrele 
situaţionale sociale. În plus, el poate avea preocupări abstracte şi esoterice, pentru 
experienţe inedite, transcendente; care sunt mai accentuate în schizotipie. 
Sentimentul identități şi delimitări sinelui sunt însă fragile, deficitareşi la fel, cu 
propensiunea asertării de sine în cadrul unor situaţii interpersonal sociale curente. 
Acest profil al tb. p. schizoidă a fost destul de puţin studiat empiric. Dar el are o 
lungă tradiţie în psihopatologie, de aproape un secol; fiind corelat şi cu persoanele 
introvertite, timide şi evitante. 

Rămânând în aria tb.p. se poate menţiona că în întregul cluster C din DSM- 
5 se manifestă importante tulburări de relaţionare, atât la la tb.p evitantă cât şi la 
cea obsesiv compulsivă şi dependentă. Persoanele evitante nu sunt lipsite de emoţii 
şi nu prezintă dezinteres social ca schizoidul. Dimpotrivă, ele sunt timide, 
hipersensibile la contactul cu persoane străine, care le-ar putea evalua negativ în 
public, făcându-le de ruşine. Motiv pentru care petrec majoritatea timpului în 
zonele spaţiale familiare, în care se simt protejaţi şi in siguranţă, lângă persoanele 
de ataşament; fapt care grevează evident sociabilitatea în sensul său lărgit. (O 
variantă parţial simetrică o prezintă tb. p. paranoidă — din clusterul A — care e 
continuu suspicioasă cu privire la atitudinile ostile active ale altora în raport cu 
sine; la acestea comportamentul nu e însă întotdeauna de retragere socială, ele 
putându-se manifesta şi combativ). E apoi de amintit tb.p obsesiv-compulsivă - 
anancastul — care e tensionat în raportarea la situații, străduindu-se să le ţină cât 


mai mult sub control. Nici el nu e un om sociabil în sensul uzual al termenului. 

Anancastul prezintă şi dificultăţi de intimanţă şi ataşament, ţinându-i pe alţii mereu 
la o „distanţă oficială”, printr-un comportament formalist. El manifestă un 
continuu interes pentru o cât mai clară delimitarea identitară faţă de alţii. Obsesivul 
anancast prezintă în mod specific o preocupare crescută pentru respectarea rigidă a 
normelor, pentru munca impersonală. S-a formulat chiar că el îşi maschează astfel 
deficitul personalistic, ascunzându-se în spatele principiilor şi obligațiilor de 
serviciu; pentru a nu deveni evidentă nesiguranța, dificultatea sa de a decide 
personalizat (care e marcată mai ales în varianta psihastenă). Cât priveşte tb. p. 
dependentă, prezenţa sa redusă in viață socială ar ţine de permanenta nevoie de 
tutelă personalistă în orice decizie, inclusiv în formularea opiniilor şi dorințelor; ca 
un fel de anulare a nucleului autonom al agenţiei şi predarea acestuia către o 
alteritate dominatoare. Ceea ce anancastul realizează prin punerea sa sub umbrela 
modelelor comportamentale impersonale — prin „ceea ce se cere şi se face public” 
— dependentul încearcă să compenseze prin sumisiunea față de o persoană 
dominatoare de care se agaţă. În toate variantele de tb. p. din clusterul C. 
distorsiunile de relaţionare interpersonal socială nu urmează însă modelul 
indiferenţei generalizate din tb.p. schizoidă. 

Având în spate panorama perturbărilor  sociabilității hipo-afective ce se 
manifestă la nivelul tulburărilor de personalitate, se cere ca aceasta să nu fi 
ignorată din inventarul modalităților prin care se manifestă tulburările deficitare în 
psihopatologie în general şi în psihoze în special. Deficit pentru care, 
tb.p.schizoidă poate fi un model în lumea socio-umană ce nu a pătruns în orbita 
psihotiformă. Căci în interiorul acesteia, patologia psihică deficitară îşi atinge 


capătul de drum la nivelul unei depersonalizări anonimizante. 


11.7. Depersonalizarea anonimizantă. Simptomatologia schizo- reunită în 
avoliţie, alogie, apatie, asocibilitate anafectivă a preocupat clinicienii ce au redactat 


DSM-5 predominant în manifestările sale expresive şi comportamentale, 

înregistrabile pentru un diagnostic reproductibil. În acest sens sunt ele descrise în 
menționata scală a lui Andreasen şi în DSM-S. Psihopatologul de orientare 
fenomenologică Scharfetter a încercat inventarierea trăirilor subiective prin care 
schizofrenii deficitari îşi resimt perturbarea sinelui identitar. El s-a ghidat după 
jaloanele propuse de Jaspers privitoare la deficienţa ego-identităţii, ego-delimitării, 
ego-consistenţei şi ego-agenţiei, la care a adăugat ego-vitalitatea. S-au înregistrat 
în acest sens exprimări precum: 

“Nu mai ştiu cine sunt...am părăsit trăsăturile şi figura ce-mi aparțineau...mă 

simt vulnerabil fără protecţie...mă amestec cu alţii...părți din mine sunt în 

afara mea...mă simt dezagregat, nu mai sunt o unitate...eu nu mai sunt deloc, 
nu mai exist...nu mai sunt viu, sunt fără viaţă etc.” 

Trăirile subiective astfel colectate se agregă în direcţia unei simptomatologii 
depersonalizante ce se manifestă în contextul dezorganizării psihismului, 
conjugându-se cu menţionatele simptome schizo- din DSM-S. E de subliniat că în 
schizofrenie în general şi în cea negativă în special, simptomatologia specifică sd. 
dep/der standard — care în prezent e plasat în clasa tulburărilor disociative — este si 
ea deseori prezentă, resimţită subiectiv, hiperreflexiv şi ruminativ de pacienţi. 
Pacientul se simte detaşat de lume, „sub un clopot de sticlă”, neaderent şi 
nerezonant față de alții şi sine. Dar gândirea pacientului e marcată acum de 
dezorganizare, bizarerii, ciudăţenii, tulburări semantice şi de gândire, centrate pe 


abstracții, sentiment de devitalizare corporală, gol mental. 


A 


In schizo- s-ar putea vorbi de o depersonalizare în primul rând obiectivă, ce 
se exprimă prin grave deficienţe ale sinelui intenţional reflexiv, care centrează 
unitatea, coerenţa şi delimitarea identităţii persoanei, a autonomiei agenţiei sale; 
deficit care se exprimă în planul funcţiilor motivaţional volitive, intelective şi 


afective, de ataşament, şi emotivitate, sociabiliate si dispoziţionale. Si care 


condiţionează o existenţă retrasă într-o lume proprie, incoerentă şi stranie lipsită de 
relief şi identitate, de adeziune şi participare la viaţa interpersonal comunitară. 

Simptomatologia deficitară din schizofrenie a fost tradițional comentată la 
pacienţii azilari cronicizaţi, la care ea era mixtată cu simptome halucinator 
delirante şi cu o pronunţată dezorganizare ideo-verbală. Nu poate fi exclusă în 
aceste cazuri instalarea unei efective deteriorări generale a persoanei, ca şi 
consecinţă a procesului psihopatologic şi al alienării azilare. Stare deficitară care 1- 
a sugerat lui Kraepelin eticheta de “demenţă precoce”. Se ridică însă problema 
simptomatologiei negative a schizofreniei în formele marginale şi incipiente ale 
tulburării, până când procesul dezorganizării încă nu şi-a exercitat efectul; iar 
pacientul nu a avut de suferit consecinţele deprivăru instituţionale. 

O anumită atenţie față de formele incipiente sau cu simptomatologie puţin 
exprimată („paucisimptomatice”) de schizofrenie, s-a manifestat de fapt pe întreg 
parcursul sc XX; dată fiind perspectiva interpretativă introdusă de însăşi Bleuler şi 
dezvoltată de Kretschmer. Aceştia susțineau ideea posibilei tranziţii între psihoza 
schizofrenă de intensitate clinică, personalitățile dizarmonice corespunzătoare şi 
caracteriologia persoanelor normale, inclusiv a celor creatoare. La nivelul Tb. p. s- 
a diferențiat - în conformitate cu polarizarea dintre schizo+ şi schizo- - între o 
variantă paranoidă — orientată mai mult spre interpretări de suspiciune anormală; şi 
o variantă a Tbyp. schizoidă, orientată spre simptomatologia deficitară; 
caracterizată predominant prin retragere socială, detaşare şi indiferență 
generalizată, cu preocupări abstracte, bizare. Alături de acestea două, DSM III-5 ( 
si ICD-9,10) au introdus categoria „schizotipiei”, ce reuneşte trăsături din ambele, 
plus tulburări perceptive, ideatice şi relationale aparte. Dincolo de aria tulburărilor 
de personalitate, într-o abordare originală în care şi-a focalizat atenția pe 
cazuistica unor schizofreni paucisimptomatici nedeliranţi — „heboizi” -, 
psihopatologul fenomenolog Blankenburg a comentat o situaţie aparte; şi anume, 
cea în care pacientul apato abulic era chinuit de o atitudine autoanalitică 
hiperreflexivă, cu incapacitatea de a înţelege sensul actelor fireşti (ale „axiomelor”) 


din comportamentele vieţii cotidiene (a se îmbrăca, spăla, a mânca etc.), si cu 

dificultatea de a le executa, fără un mare efort. Această „pierdere a axiomelor vieții 
cotidiene”, pe lângă interpretarea sa fenomenologica, şi-ar găsi o parțială 
interpretare în deficitul filtrului atențional informativ şi a coerentei centrale 
aperceptive, sintetică, a funcțiilor executive. 

Mai recent, în această direcție s-au organizat cercetări din perspectiva 
vulnerabilității şi a stărilor prodromale, la cazuri din spectrul familial al 
schizofrenilor. E vorba în primul rând de mereu citatele studii ale şcolii din Bonn 
privitoare la “tulburările bazale” evidenţiate prin scala BSABS, care decelează 
simptome subiective la persoanele cu risc crescut. La acestea s-au descris 
simptome negative de tipul unui sindrom anergic, cu oboseala, scăderea puterii de 
concentrare, a motivaţiei, a capacităţii de decizie, a celei de a se bucura, 
diminuarea sentimentelor şi a nevoii de contact. lar în plan cognitiv 
distractibilitate, perseverare, ideație intruzivă şi interferențială, blocajul gândirii, 
dificultăţi de receptare a semnificaţiilor, pierderea memoriei de lucru, a 
deprinderilor cutumiere, fascinația de către detalii. Dar şi trăiri referenţiale, 
derealizare, sentimentul modificării propriului aspect în oglindă etc. Ansamblul 
simptomelor menţionate perturbă raportarea subiectului la problemele vieţii de zi 
cu zi. 

În perspectiva depersonalizării e interesantă continuarea acestor cercetări de 
către şcoala din Copenhaga cu scala EASE. Aplicarea acesteia decelează cazuri în 
care subiectul tinde să îşi piardă nucleul intern al identității, sentimentul că 
propriile trăiri şi gânduri sunt “ale sale”. El se simte anonim, nonexistent, profund 
diferit de alţi oameni; sau, prezintă o hiperadaptabilitate, cu conformare perpetuă la 
opiniile altora. Scade sentimentul participării efective, prin propria sa identitate, la 
evenimente actuale. Lipseşte sentimentul de “prezenţă” a sa în situaţii, într-o 
manieră în care individualitatea sa să se impună. Subiectul se simte cu limite fragil, 
vulnerabil la influenţe exterioare multiple, cu care se identifică; parcă ar fi 


apersonalizat. 

Chenar 103 


Vidul sufletesc în psihopatologie şi cultură 


Pacienţii cu sd. depersonalizant descriu o incapacitate de a se emoţiona autentic , o 
monotonie şi un gol sufletesc cenuşiu, o “amorţeala afectivă”. Anafectivitatea — emotivă, de 
ataşament, dispoziţională — se regăseşte apoi în multiple condiţii psihopatologice. Dar ea se 
întalneşte şi în larga arie a normalităţii.. 

Stările de vid sufletesc au fost descrise în ultimele secole, mai ales în jurnale intime şi 
literatură, sub forma plictisului. Subiectul resimte că nimic nu mai e pentru el atractiv, nimic 
nu mai are rost...totul e cenuşiu....timpul se scurge fără relief....totul pare zadarnic.....el se 
simte înconjurat de un gol de semnificaţii ...de monotonie şi inutilitate.....nu mai ştie "cu ce 
să-şi umple timpul”.....În consecinţă, recurge la diverse “distracţii”, stimulente, droguri. Dar 
plictisul îl invadează până în marginea disperarii, a suicidului. 

Golul sufletesc al plictisului depersonalizant a fost comentat şi de unii psihopatologi şi 
filosofi. De ex. Minkowski, în analizele sale, face trimitere la conceptualizarea engleză din 
sec. XIX a stărilor de “spleen”, înţeleasă ca o melancolie aparte, în care timpul prezent nu se 
mai impune ca atractiv, prin situaţii la care subiectul să adere şi în care să se implice. 
Dediferenţierea temporală e de tipul zădărniciei celor lumeşti comentat în Eclesiastul; dar fără 
flancarea printr-un Dumnezeu al rosturilor adânci. La mijlocul sec. XX personaliştii şi 
existenţialiştii au corelat acest gol sufletesc al plictisului cu alienarea “neautenticităţii 
existențiale”. Psihopatologul vienez Frankl a comentat în marginea sa o “nevroză noogenă”, 
trăită de oameni care şi-au pierdut dimensiunea spiritual culturală a existenţei. Descrieri şi 
comentarii pătrunzatoare se găsesc apoi în opera lui Cioran, care ataşează acest sentiment de 
“cădere din timp” a umanității contemporane, care şi-a încheiat “proiectul temporalităţii 
istorice” în care a fost aruncată, “odată cu alungarea din Rai şi cu blestemul muncii”. Autorul 
româno francez face şi semnificative asociaţii între acest gol sufletesc şi iluzia fericirii pe care 
o promite munca, din mitul lui Prometeu. 

Comentarile lui Cioran — dar şi ale lui Heidegger - trimit însă şi spre acedia 
călugarească, ce se referă la vidul sufletesc resimțit în mănăstiri, în după amiezele de 
duminecă când, obosiţi de prea multe rugăciuni şi tentative de apropiere de Dumnezeu, 
călugării se simțeau părăsiţi de acesta. Iar lipsa legăturii cu “supraesenţialitatea ființială” a 
persoanei dumnezeirii, induce sentimentul abisal de vid antropologic. Intr-un sens mai 
specific, vidul sufletesc din acedia se opune preaplinuluui sufletesc resimţit în condiţia 
extazului. În legatură cu trăirea “plinătăţii minții” (mindfulness) s-au realizat în ultimul timp 
multe studii 

Trimiterile culturale menţionate sugerează că simptomatologia vidului sufletesc e 
rezultatul deficitului disfuncţional a unei dimensiuni speciale a psihismului uman — a 
orientării spirituale a acestuia. Psihism capabil de extaz şi de aspiraţia contopirii cu o 
fiinţialitatea transcendentă de tip personalist. Parametrii disponibilităţii pentru dispozitii 
extatice - şi a trăirilor ce sunt astfel promovate — au ajuns probabil să fie înscrise în structuri 
funcţionale cerebro psihice, ce tind să se actualieze la diverşi indivizi umani, în variante 
normale şi aberante, care ne pun în faţă cu vidul depersonalizant. 

Pe acest fond apar experienţe corporale descrise şi în sd.dep/der.st şi în 
clinica schizofreniei : autocontemplare îndelungată în oglindă cu sentimentul unor 
schimbări morfologice şi cu impresia că unele părți ale corpului îi sunt străine; 
experienţe de spațializare şi dezintegrare corporală. Apoi, tulburări ale demarcaţiei 
proprii, confuzia cu alţii, anxietate la contact corporal, sentimentul de pasivitate la 
expunere. Se adaugă tulburări ale cursului gândirii, reducerea iniţiativei gândirii. În 
sfârşit, pe acest fundal de tasare şi anulare a structurii identităţii personale, uneori 
poate apare un sentiment special de centralitate, de megalomanie magică, de 
grandiozitate solpsistă, preocupări filosofice şi religioase sterile. Această ideaţie 
aparte sugerează conturarea unui echivalent de „lume delirantă” — lume” dereistă” - 
în care subiectul, făra a fi cuprins ca personaj într-un scenariu aberant, se simte 
totuşi angajat, în raport cu un univers ideatic uman abstract şi fragmentat. Se 
menţine astfel o urmă a tradiţionalului autism. 

Profilul psihopatologic ce rezultă din scalele BASB şi EASE este, desigur, şi 
un construct al autorilor ce le-au elaborat. Dar o dimensiune deficitar negativă a 
sinelui identitar şi a autonomiei agenţiei se profilează destul de clar, în spatele - sau 
mai bine în direcţia - tabloului clinic al schizo- din DSM-S. 

Tabloul asteno-anergic subliniat de şcoala din Bonn (oboseala, scăderea 
puterii de concentrare şi decizie, de a se bucura şi a se relaţiona social) şi pierderea 
nucleului identitar invocat de şcoala din Copenhaga (sentimentul că propriile trăiri 
nu mai sunt „ale sale”, pasivitate, reducerea iniţiativei gândirii, diluarea delimitării) 
toate indică o depersonalizare devitalizantă şi anonimizantă, dediferenţiatoare, care 
nu e doar subiectivă ci şi obiectivă; privând subiectul de însăşi structura sa 
identitară de fond, mnestico biografică şi caracterială înrădăcinată în propriul corp 
şi delimitată social, coerentă şi centrată de sine. 

Privită din această perspectivă, simptomatologia schizofreniei deficitare 
(schizo-) apare destul de pregnant ca o depersonalizare obiectivă, devitalizantă şi 


anonimizantă. Diferită de varianta strict subiectivă a sd. dep/der/st. Deşi, la fel ca 

în aceasta, se menţine o hiperreflexivitate neproductivă în raport cu vidul şi 
amorţeala sufletească; ce etalează acum un psihism evident incoerent, fără suport 
într-o identitate cât de cât consistentă. 

Deteriorarea personalităţii se poate produce şi în urma unor suferinţe organic 
cerebrale ce conduce la demenţă, cu pierderea memoriei identitare, a capacităţii de 
orientare în timp, în raport cu succesiunea evenimentelor, în recunoaşterea 
persoanelor şi orientării în spațiu ambiental, în actualitatea trăită. Procesul 
dezorganizării psihice şi a deficitului intențional, de ataşament şi de reactivitate — 
de tp autist - față de ambianţă, ce se petrece prin procesualitatea psihotică 
schizofrenă, poate fi orientat în aceeaşi direcţie; dar pe alte căi. Şi, în consecinţă, 
cu alte stații psihopatologice intermediare. Oricum, alterarea identității şi 
autonomiei agenţiei, conduc la demontarea părților constitutive ale persoanei, a 
articulării şi funcţionării lor într-un subiect care să se raporteze intenţional la o 
lume umană, în conjuncție intersubiectivă cu alţii. 

Odată ajunsă la acest nivel deficitar, psihopatologia are puţine cuvinte de 
spus despre psihismul uman. Dar parcursul de până la acest nivel, evoluția spre, 
atingerea şi parcurgerea orbitei psihotiforme, sunt profund edificatoare pentru a 


medita asupra structurii acestuia. 

Anexa la Capitolul 11 


Indiferenţa în normalitate şi psihopatologie, în raport cu anxietatea şi relaţiile 


de ordine; perspectivă rezumativă. 


Dispoziţia anxioasă a angoasei şi dispoziția indiferenţei, a detașării 
nereactive față de lume şi alții, sunt două trăiri — sau poziționări atitudinale 
existențiale - extreme. Care, prezente fiind şi în normalitate, străbat întreg 
teritoriul psihopatologiei. Angoasa marchează iminența morţii, a prăbuşirii în 
direcția dispariției şi aneantizării globale a persoanei; condiţie care de obicei 
argumentează agăţarea de o alteritate puternică. Indiferenţa exprimă detașarea 
nerezonantă faţă de alteritate, faţă de lumea umană şi faţă de sine. Aşa cum resimte 
neplăcut pacientul ce trăieşte depersonalizarea derealizantă disociativă. Dar care se 
manifestă efectiv şi major în apato abulia psihotică a depersonalizării 
anonimizante. 

Indiferenţa are o semnificație mai aparte în raport cu principalele dispoziţii 
afective, aşa cum ar fi - pe lângă anxietatea fobică - dezinhibiţia iritabil disforică a 
agresivităţii, expansivitatea investigator realizatoare şi creativă (elația), cea a 
euforiei sărbătoreşti sau a retragerii inhibate depresive. Desigur, stările 
dispoziționale implică şi raportări interpersonale — e.g. de dominanţă sau sumisiune 
- sau instanţe cultural teoretice şi spirituale — e.g. de contemplaţie admirativă, de 
extaz. Dar indiferența poate afecta orice direcție a orientărilor subiectului 
intențional reflexiv la alteritate şi lumea umană, manifestându-se multifaţetat. 
Cazuistica psihopatologică e deosebit de instructivă în această direcţie, dacă e să 
ținem seama de ipostaze precum: - indiferența anafectiv emotivă a psihopatului 
faţă de semeni; - detașarea resimţită subiectiv faţă de lume şi sine din sindromul 
standard al depersonalizării; sau - indiferența globală a schizoidului, avantcameră a 
apatiei generalizate din patologia psihotică deficitară. Ajunşi la capătul 
investigaţiei 

Chenar 104 


Scurt rezumat a coordonatelor psihismului personal 


Raportare dispoziţională a subiectului la alţii, lume şi sine, se petrece în cadrul unor 
trăiri situaționale actuale, la nivelul conjuncţiei dintre intenționalitatea reflexivă a persoanei 
identitare şi evenimentele semnificante pe care aceasta le întâlneşte în lumea sa. Lume bazată 
pe limbajul narativ critic, ce instituie o instanţă a teoreticului cultural, susținută de practici 
intituționalizate. Lume în care subiectul coexistă împreună cu alte persoane - mai familiare sau 
mai oficeal străine — în contextul normativităţii valorice a unei socio culturi istorice date. 


Trăirea şi rezolvarea situaţiilor problematice actuale, presupune o suită de aspect 
întreţesute succesiv. Un prim moment al fi cel al deschiderii spre lume şi adeziuinea de aceasta, 
în cadrul unei proiectări comprehensiv active formale, prin care se circumscrie spaţio 
temproalitatea raportării actuale; pe fundalul proiectelor, preocupărilor şi mai ales a durtei 
identitare( având drept context spaţio temporalitatea şi coordonatele categoriale ale lumii 
culturale date). Ar urma: - descifrarea perceptivă a semnificației situaționale; - o montare 
dispoziţională adecvată; - proiectul acţiunii şi implementarea acestuia. Consubstanţială cu 
aceste secvenţe e însă şi o continua transpunere a trăirii prezentului în narativitatea potențială a 
instanţei mnestice a subiectului identitar; şi în cea publică, a posibilelor relatări caracterizante. 
De fapt, ansamblul problematic al trăirii prezentului implică actuaizarea — rememorarea — unod 
informaţii biografice şi socio cuturale. 


O altă dimensiune esenţială a psihismului uman se desfăşoara pe axa relaţuionărilor 
interpersonale, în zonă itimă şi publică. Prima, conduce la relaţii de ataşament şi întrojectarea 
celuilat, ca parte componentă a propriului psihism; în cadrul relaţiillor intim duale, se pastrează 
seceretele şi se cunosc reciproc gândurile şi intenţiile. În plan public, relaționările respectă 
normativitatea unor staute si roluri sociale; iar subiectul se proiecteză în condiţia de personaj al 
narativităţilor socio culturale. Existenţa persoanlă se derulează în cadrul reţelelor intersubiectiv 
sociale. 


Instanța supraindividuală a teoreticului cultural susținută de limbaj, e în permanenţă 
prezentă în constituţia psihismului individual, vehiculată fiind odată cu însuşirea ontogenetică a 
limbajului articulat, într-un mediu socio cultural dat. O primă consecință e dimensionarea 
definitorie a psihismului persoanei prin condiţia de personaj al unor narativităţi potenţiale şi 
reale; care se articuleaza în mod firesc cu instanţa narativ culturală a personajelor. Universul 
teoreticului cultural se oferă însă psihismului individual cu întrega cunoastere şi concepţie 
despre lume a unei socio culturi, dimensionată în permanenţă de un halou transcedntalo 
transcendent. Impărtăşindu-se din logosul comnitar, subiectul întenţional reflexiv meditează, 
raţionează şi concluzionează creativ, inclusiv în plan abstract teoretic, în în manieră speculativă, 
despre lume şi despre sine. 

psihopatologice asupra structurilor constitutive ale psihismului uman, s-ar putea 
face o scurtă recapitulare a drumului parcurs, luând drept ghid indiferența. Si 
reamintind câteva din jaloanele acestei structuri, ce s-au evidențiat pe acest 
parcurs. 

Indiferenţa, în sens de reducere interesului pentru.. şi a reactivităţii la.. 
situaţii, e o atitudine umană ce se întâlneşte şi în normalitate; fund în anumite 
împrejurări necesară şi utilă. Orice om ce se concentrează pe un proiect, trebuie să 
fie indiferent şi nereceptiv față de “zgomotele” ce i-ar putea perturba obiectivul. 
Faţă de ceea ce nu cade în aria sa de preocupări, filtrul atenţional protejează 
subiectul de receptarea informaţiilor redundante. Cercetătorul ştiinţific trebuie să 
se afle într-o stare de calm şi detaşare afectivă, netulburat de nimic, pentru a se 
putea concentra observaţional şi ideatic asupra obiectului avut sub ochi. Si la fel 
sportivul sau interpretul virtuos, care încearcă să realizeze o performanţă. 

Dat fiind că existenţa omului se desfăşoară nu doar proiectiv ci şi reactiv, 
uneori subiectul trebuie chiar să se apere activ de solicitări agresive. În împrejurări 
extrem de riscante, şansa supravieţuirii o au cei ce se pot sustrage pe moment — pot 
suprima, diminua, ignora, plasa în indiferenţă - aspectul major al stressorilor, fiind 
mai puţin reactivi la aceştia. Căci gravele suferinţe la care poate fi supus omul îl 
pot la un moment dat secătui sufleteşte. În acest sens în ICD-10 a funcţionat o 
categorie diagnostică în cadrul tb. de personalitate ce avea în vedere persoanele ce 
au ajuns areactive, cu o afectivitate tocită, plată, monotonă, apatică, după expuneri 
îndelungate la orori, de ex. în lagărele de exterminare. De aceea actualele 
programe de cultivare a sănătăţii mentale, recomandă diverse strategii de „coping 
cu stresul” şi de relaxare indiferentă, pentru a contracara cumulul stresorilor 
negativi. 

O altă perspectivă ne-o oferă apoi istoria civilizaţiilor. Omul cultural a fost 
interesat de la începuturi, de posibilitatea de a se detaşa prin practici spirituale, de 
agresiunea trăirilor negative; a suferințelor, inevitabile în existența umană. 
Preocupat de a ajunge să fie indiferent la ele. În această direcţie s-au elaborat 
practicile indiene yoga, pentru ca subiectul, blocându-şi dorințele şi 
autocontrolându-şi metodic funcţionarea corporală, să se poată detaşa de ciclul 
suferințelor. Buddismul a preluat şi amplificat această doctrină. În cadrul 
respectivelor practici spirituale, identitatea resimțită a sinelui — ca realitate 
intramundană temporală, corelată actualităţilor evenimenţiale - se dilucază şi ea la 
maximum, topindu-se în trăirea unui absolut de dincolo de timp (conceput ca 
Nirvana). Intr-o altă perspectivă, la începuturile civilizației occidentale, în cultura 
elenistică, filosofule dogmatice şi scepticismul au dezvoltat speculaţii doctrinal 
morale proprii pentru atingerea “ataraxiei“. Adică, pentru câştigarea unei detaşări 
sufleteşti, a unei indiferenţe faţă de condiția “pathică”, de suferință, a existenţei 
omeneşti. Dar, spre deosebire de varianta indică, cu menţinerea inserției în viaţa 
cotidiană. 

Normalitatea existenţei personale e marcată şi de o importantă variabilitate 
individuală, mai ales în ceea ce priveşte reactivitatea la situaţii. Faptul a condus la 
dezvoltarea caracteriologiei, care are şi ea importanţă în comentarea indiferenţei. 
Aşa cum deja s-a menţionat, în sistemul umoralist hipocratico galenic, flegmaticul 
era considerat un om mai puţin impresionabil decât sangvinul sau colericul, 
dedicându-se cu calm activităților realizatorii. lar în caracteriologia actuală, 
sistematizată de doctrina celor Cinci Mari Factori (FFM) ce s-a impus la sfârşitul 
sec. XX, regăsim dimensiunea similară a “conştiinciozităţii“. Variantele mai 
disarmonice de structură personalistică, ce sunt actualmente studiate în cadrul 
tulburărilor _de _ personalitate, înfăţişează şi ele o galerie de modele 
comportamentale şi de trăire, plasate acum la limita psihopatologicului. Iar între 
acestea se remarcă indiferența afectiv emotivă, de intimanţă şi ataşament a 
psihopatului, lipsit de milă şi ruşine. Şi indiferența apatică globală a schizoidului, 
care cuprinde şi desinteresul faţă de părerea altora despre sine 


Dacă trecem acum dincolo de tulburările de personalitate, tranziția spre orbita 
psihotiformă se evidențiază destul de pregnant chiar prin patologia dispozițională. 
Odată cu impunerea anormală a unor astfel de stări dispoziționale — cum ar fi de 
ex. cea de tp maniacal - se produce o prăbușire, o condensare a edificiului 
multinivelat al psihismului, în care multiplele linii evolutive ale proiectelor şi 
preocupărilor identitare se intreţes, în spatele actualități trăite; căreia îi asigurau o 
libertate de manevră. Cine e în permanenţă euforic, dezinhibat şi expansiv ca 
maniacalul, nu mai are cum să reacționeze emotiv la situații noi şi provocatoare, 
cum să fie atent la suferințele celor apropiaţi şi să rezoneze la ele. Şi la fel stau 
lucrurile în cazul depresiei, a unei anxietăți majore, a disforiei iritabil beligerante. 

În raport cu manifestările din toate tulburările dispoziţional afective, 
poziționarea indiferenţei are însă o particularitate. Ea nu angajează subiectul în 
nici-o direcție specifică de raportare şi manifestare față de situații şi alții, 
menținându-l într-o expectație observaţională, neaderentă şi neangajată. Faptul e 
evident la persoanele cu profil autist, neinteresate de contact interuman şi cu foarte 
redusă reactivitate la solicitările evenimențiale. La fel se comportă schizoizii. 
Aceştia dezvoltă eventual preocupări faţă de teme abstracte; care de asemenea îi 
decontextualizează situațional. Un caz aparte îl constituie însă sd. de 
depersonalizare/derealizare__discociativ; în care, subiectul se resimte ca un 
observator extern al propriului corp, a propriului trecut şi prezent, ca detașat faţă de 
lumea din jur şi faţă de alţii. Totul îi apare ca făcând parte dintr-o lume paralelă, la 
care subiectul nu aderă şi în care nu se simte implicat. Această particularitate a 
„detaşări” de situații şi de lume, nu anulează însă apartenenţa indiferenţei la 
problematica dispoziţiilor atitudinale. Ci doar o plasează într-o poziţie specială, în 
care, menţinându-se polarizarea (apriorică) între subiect şi obiect, aceasta trece în 
prim plan „ca atare”. Adică, ca un fundal, un punct de plecare opozitiv, lipsit de 
aderenţa, deschiderea şi implicarea unei poziționări anume, orientată intențional, 

într-un anumit fel, spre „ceva”. Cu alte cuvinte, poziționarea atitudinală se 
circumscrie acum a fi una strict „observaţională”, de distanţare obiectivantă. 

Plasarea actuală a sd.dep/der.st. în clasa tb. disociative e semnificativă în 
perspectiva avansării în direcția orbitei psihotiforme. Din această clasă de tulburări 
mai fac parte perturbări ale constituirii şi susținerii identitare - e.g.amnezii —; şi ale 
autonomiei persoanei — e.g. preluarea acesteia de către o alteritate, în stările de 
transă cu posesiune. lar situaţional, se manifestă doar crizele de leşin sau 
perturbările corporale hiperexpresive, ce fac apel la sprijinul alterităţii, cu marcată 
sensibilitate la sugestie. Astfel de vulnerabilităţi psihopatologice, împreună cu 
labilitatea identitară — e.g. propensiunea spre dublă identitate — şi imaginarul bogat 
de tip confabulator, deschid calea spre metamorfoza identitar delirantă a 
persoanei. Adică, trăirea sentimentului şi convingerii că identitatea sa s-a 
preschimbat în condiția unui personaj dintr-un scenariu delirant, prezent într-o 
lume fictivă. Șarjarea poziționării obiectivant neimplicate şi indiferente din 
sd.dep/der.st., se conjugă deci, cu o condiţie interpersonal sumisivă; avantcameră a 
transpersonalizării delirante. Condiţie care va reimpune stări dispoziționale variate, 
în afara indiferenţei. 

Întreaga patologie disociativă stă sub semnul dependenţei sumisive de 
alteritate. Această condiție aminteşte şi de cazuistica tb. de personalitate 
dependentă, care nu poate formula opinii sau lua decizii decât cu ajutorul unei 
persoane puternice. Ea se plasează însă în clusterul C, care reuneşte patologia 
personalistă anxioasă. Odată cu dependentul suntem într-un caz limită, în care se 
despart două drumuri. Unul e orientat în direcția indiferenţei schizoide, spre apato 
abulia deficitară majoră ce urmează dezorganizării. Celalalt trece însă prin 
anxietatea socială, în direcția trăirilor senzitiv relaţionale şi a paranoidiei; deci, a 
delirului. 

Alunecarea pihopatologică pe filiera delirului nu cultivă deci indiferența. 
Faptul se impune încă de la nivelul delirurilor monotematice. In acestea, prezentul 
trăit de subiect se diluează la maximum, absorbit fiind de inflaţia crescătoare a 
tematicii preocupării privitoare la condiția sa relațional identitară; fapt care 
condensează şi anulează fundalul liniilor suprapuse ale proiectelor şi preocupărilor. 
La fel ca în dispoziţiile anormale maniacale şi depresive. lar odată intrat în lumea 
delirantă - fie cu accente paranoide de persecuție fie megalomane sau 
autodepreciative - subiectul-personaj e tot mai mult absorbit de relaționarea sa cu 
personajele acestei instanţe fictive, într-un univers de tip narativ magic marcat de 
semnificaţii aparte. Alienarea delirantă a sinelui se manifestă apoi şi în zona 
intimităţii relaționale, prin sentimentul preluării acesteia de către o agenţie străina, 
care-i supraveghează secretele şi îl manipulează; dintr-un câmp învăluitor al 
instanţei personajelor. În ansamblu însă, psihopatologia delirantă propriu-zisă se 
desfăşoară în afara poziționării atitudinale a indiferenţei, marcată fiind de anxietate 
fobica, iritabilitate agresivă, euforie maniacală sau negaţie depresivă. 

Celălalt drum spre psihoză, ce se realizează _în direcția dezorganizării 
depersonalizante, menţine însă atitudinea distanțării faţă de o lume ce se cere 
hipercontrolată. El începe la nivelul autismului developmental, prin dezinteresul 
faţă de prezenţa umană şi intoleranţa faţă de situaţii noi. Subiectul tinde să menţină 
cât mai neschimbată o ambianţă şi o situaţie ce se fixează lent; lipsită de 
semnificații problematice care să-i solicite poziționări dispoziţionale, decizii şi 
rezolvări de probleme. Dezinteresul faţă de situaţii, alţii, dar şi faţă de sine, se 
întâlneşte apoi la introvertitului schizotim şi la schizoid. (Desigur, in paralel cu 
acesta se plasează evitantul hipersensibil la contactul cu străinii ce-l pot evalua 
negativ; şi în raport cu care poate dezvolta trăiri senzitiv relaționale). O variantă 
aparte de raportare față de situaţii ş alţii se întâlneşte apoi în patologia obsesiv 
compulsivă ( considerată în anasamblul său). 

La nivelul prepsihotic al anormalităţii obsesionale, subiectul se distanțează 
de neprevăzutul situațiilor solicitante, tinzând să ţină în permanenţă „totul sub 
control”, într-o lume nesigură, ce-i apare marcată de incertitudini. Lume la care el 
se raportează doar proiectiv, printr-o permanentă tendinţă la acţiuni; decise cu 
multe îndoieli, atent pregătite, organizate şi hipercontrolate. Iar atunci când nu mai 
acționează, obsesivul anancast e cuprins de golul plictisului depersonalizant, într-o 
lume ce i se pare că „nu e în ordine” („all right”). 

Dezorganizarea schizofrenă vizează planul acţiunii mai departe de indecizia 
şi incertitudinea din obsesionalitatea psihastenă gravă. Dar, mai ales, ea se 
desfăşoară la nivelul ideo-verbal al motivării şi elaborării acțiunilor mentale şi 
comportamentale, al actelor de gândire şi comunicante, expresive şi verbale, al 
redactărilor comunicaționale. De fapt, dezorganizarea afectează cogitaţia ideo 
verbală la nivelul său bazal, suprapersonal, conceptual semantic; pe care orice 
subiect îl asimilează odată cu însuşirea limbajului narativ critic. Nivel ce se 
corelează cu instanţele transcendental transcendente. Ceea ce e perturbat în toate 
aceste cazuri e aspectul formal, de coerenţă centrală “aperceptivă”, care menţine la 
un loc ansamblurile structurate, funcționale şi semnificante; inclusiv în instanța 
limbajului. 

Linia psihopatologică ce se întinde de la autismul developmental la 
schizofrenia desorganizantă — trecând prin patologia obsesiv compulsivă — scoate 
în relief importanţa pentru psihismul uman a structurilor de ordine, ce sta la baza 


funcţiilor coerenței centrale, ce se perturbă în toate aceste cazuri. Structuri de 
ordine ce sunt constitutive atât la nivelul prezenţei la situaţii actuale şi a angajării 
în proiecte şi preocupări; cât şi la nivelul însăşi al organizării identitare a 
persoanei. Anxietatea ce caută sprijin intr-o alteritate personalistă puternică şi — la 
alt capăt - indiferența detașată şi neimplicată, exprimă perturbarea acestora. 

Pentru psihismul personal, structura de baza e de fapt cea a sinelui identitar, 
biografico caracterial, intențional şi reflexiv, autogenerativ şi sintetizator; sine care 
în permanenţă se autopercepe şi se autoreglează, în cadrul raportării sale la situaţii 


şi lume. Deficitul dezorganizant afectează şi coerenţa acestui sine personalistic 

identitar, care stă în spatele raportărilor active la situaţiile actuale, a proiectelor şi 
preocupărilor. lar dacă sinele  identitar îşi pierde conturul, coerenţa, 


intenționalitatea şi centralitatea, raportarea sa semnificantă la situații nu mai are 
cum să se producă. Astfel încât, se ajunge la apato abulia indiferentă a 
depersonalizării anonimizante. Observaţia cazuistică identifică însă multiple stări 
constitutive intermediare, pe care studiile scolii din Bonn şi Copenhaga le-au 
comentat. 

Drumul sinuos pe care ne conduce dispoziţia indiferenței e plin de 
învăţăminte. El ne indică faptul că, atât alteritatea cât şi narativitatea conceptuală a 
limbajului, sunt elemente constitutive ale persoanei identitare ce există într-o lume 
umană. Persoană pe care o cunoaştem prin manifestările sale situaţionale din lumea 
sa, căreia îi aparţinem şi noi. 

În concluzie s-ar putea formula că, angoasa, problematizarea ordinii lumii şi 
indiferența, marchează trăirile persoanei în manifestările sale normale şi în condiţii 
psihopatologice. lar fenomenologia manifestărilor psihice anormale ne poate fi de 
un important folos în descifrarea coordonatelor constitutive ale psihismului uman. 

12. ANEXA 
Psihismul uman în perspectivă evoluționist culturală. 


1. Psihism animal şi psihism uman. Psihologia evoluționistă 

Faptul că psihismul e comun omului şi animalelor a fost sesizat încă din 
antichitate de către Aristotel, cu precizarea că ultimul e caracterizat prin nous — 
intelect. După Renaştere, dualismul lui Descartes a negat psihismul animalelor, 
considerate ca simple automate. Psihologia experimentală din sec.XX, atât prin 
doctrina comportamentalistă cât şi prin cea configuraţionistă a reactivat ideea că 
mare parte din funcțiile psihice ale omului pot fi studiate la animale: atenția, 
percepția, memoria, învăţarea, decizia în condiţii de risc, emoţiile, ataşamentul etc. 
S-a dezvoltat apoi o psihologie animală care a căpătat importanţă deosebită odată 
cu etologia, disciplină ce studiază comportamentul animalelor în mediul lor natural 
de viaţă. S-a evidențiat astfel complexitatea comportamentelor etichetate 
tradițional ca instinctive mai ales la vertebratele superioare, cum ar fi: - perioada 
de rut, implicând ritualurile de curtare şi lupta pentru poziția alfa a masculilor; - 
delimitarea teritoriului; - amenajarea locuinţei, creşterea şi instruirea puilor, 
inclusiv comportamentul de joc; - strategiile de căutare a hranei, de atac, apărare, 
evitare, asigurare;- comunicarea intraspecifică, etc. S-a stabilit apoi că o serie de 
comportamente de tip instinctiv şi cognitiv sunt transmise genetic, astfel încât ele 
să se manifeste la o anumită vârstă, când e predictibil (dar şi necesar) să 
întâlnească în mediu anumiţi factori (stimuli informativi) care „impregnează” 
individul; şi dau astfel contur definitiv respectivului comportament, devenind 
ulterior declanşatorii acestuia. 

Evoluţionismul lui Darwin s-a reactivat în sec. XX după ce s-au realizat 
importante progrese în genetică. Treptat a ajuns în prim plan ideea că prin selecția 
naturală şi sexuală s-au reținut nu doar caracteristicile corporale, morfologice, care 
susțin performanțele; ci, mai ales, modele comportamentale adaptative. 
Comportamentele ce se dovedesc utile pentru hrănire, salvare, multiplicare, sunt 
susținute de anumite reţele neuronale care se constituie în „moduli psihocerebrali”. 
Aceştia sunt suportul modelelor de comportament adaptativ. Selecţia şi 
transmiterea genetică transgenerațională a modulilor s-ar realiza pe calea genelor 
ce susţin formarea encefalului. Ne plasăm acum la un nivel al evoluției fiinţelor vii 
în care existenţa, supraviețuirea şi progresul indivizilor şi a speciilor, cade tot mai 
mult în sarcina prelucrării informaţiilor de către sistemul nervos central. Evoluţia 
în această direcţie susţine teleencefalizarea, creierul devenind tot mai complex, 
astfel încât la antropoide şi la om întâlnim un encefal „triun” (în formularea lui 
McLean), ce conţine un strat „reptihan”, unul „mamilar” şi unul „ncomamilar”. 

Ideea „„modulilor psihocerebrali” prin intermediul cărora se selectează şi se 
transmit - inclusiv la om - comportamente adaptative, a fost lansată în 1980 de 
către Fodor. Iniţial, modulii aveau în vedere susţinerea de către structuri 
neurocerebrale precise a unor comportamente bine determinate, încapsulate, care 

se declanşează cvasiautomat şi funcționează relativ rigid, consumând puţină 
energie. lar absenţa lor ar determina un deficit specific. Acest model a fost apoi 
nuanţat, avându-se în vedere şi scheme comportamentale care nu susţin decât 
coordonatele de bază a unor domenii de comportament adaptativ. lar manifestările 
efective pe care individul le va dezvolta, se determină într-un tot mai important 
procent prin învăţare şi prin decizie conjuncturală, în funcţie de parametrii 
situaționali. Se configurează astfel ideea că, direcţia evolutivă a complexificării 
comportamentului psihic al animalelor, are în vedere rezolvarea situaţiilor 
problematice prin operare pe modele ale realității situaționale date, care sunt 
confruntate cu datele extrase din memorie. Modele în cadrul cărora, problema pe 
care o ridică percepţia unei situaţii actuale, - înţelegerea datelor informative 
nemijlocite - e proiectată pe fondul unei reprezentări mai ample a lumii cunoscute. 
Reprezentare conturată atât prin informaţiile genetice cât şi prin experienţa 
câştigată şi depusă în memorie, care e împărtăşită cu congenerii. 

Perspectiva psihologiei evoluționiste a fost aplicată apoi şi în studierea 
primatelor şi a maimuţelor antropoide. La acestea din urmă s-a evidențiat şi rolul 
important pe care-l joacă sociabilitatea, relaţiile interindividuale, cele din grupurile 
mici şi lărgite (până la 70 indivizi). Ansamblul acestor date au fost parțial 
transpuse şi în studierea psihismului uman. La om apar însă multiple noi aspecte. 

Principalele coordonate specifice ale psihismului uman au fost deja 
menţionate. În primul rând, condiţia generală pe care o introduce limbajul narativ 
critic, care instituie un mediu de cunoaştere teoretică ce reduplică realitatea fizico- 
biologică, asigurând pentru fiecare  psihism individual o instanța 
metareprezentațională, bazată, desigur, pe memorie. Instanță ce permite operarea 
pe modele probabiliste abstracte a situației date. Apoi, caracteristice pentru 
psihismul uman sunt şi funcții cognitive executive, ce susțin comportamentele cu 
scop, cu obiectiv de atins în viitor; în raport cu un scop şi după un proiect cu mai 
multe variante. Şi, de asemenea, cogniția socială şi relaționare interpersonală, 
asigurată de „creierul social”. Cogniția socială, funcțiile executive şi limbajul 
narativ au constituit un triunghi funcțional, ce a redimensionat psihismul uman. 
Psihism ce a ajuns să se integreze tot mai mult în structurile socio comunitare, 
practico teoretice instituționalizate, ce funcţionează ghidate de norme şi valori. Dar 
schema neuromodulară de transmitere a competenţelor adaptative de bază nu a 
dispărut. Ea a fost conturată prin felul în care Chomsky a interpretat, în anii 80 ai 
sec.trecut, achiziționarea limbajului de către copil. 

Transmiterea modular cerebrală a capacităților lingvistice ale copilului se 
bazează pe dezvoltarea anumitor zone ale cortexului cerebral fronto temporal. Dar 
suportul asimilării şi practicării limbajului ar consta într-o „gramatică de 
profunzime”; adică o structură logico sintactică (şi de suport semantic) generativă, 
valabilă pentru toate limbajele umane. Copilul ce creşte într-un mediu lingvistic 
determinat, odată cu însuşirea prin imitare a diverselor praxii, asimilează şi 
practicarea limbii culturii în care creşte. Şi aceasta fără a se concentra asupra 

exersării efective şi fragmentare a secvenţelor ei constitutive. Însuşirea şi 
practicarea limbajului se decantează, „se agregă” pe baza activării structurilor 
neuropsihice ale copilului din această ambianța lingvistică; desigur, în limitele 
capacităților performative ale creierului său, prin jocul imitării şi interacțiunii cu 
adulții. 

Un model similar poate fi avut în vedere şi pentru achiziţionarea structurii 
funcțiilor executive şi a celor ale cogniţiei sociale. Pentru aceasta din urmă Baron- 
Cohen a inventariat o suită de moduli psihocerebrali bazali, ce ar intra succesiv în 
funcție conjugându-se; astfel încât, la trei ani să se închege capacitatea 
mentalizării. Iniţial ar apare privirea aţintită ce detectează intenționalitatea 
celuilalt, apoi: privirea conjugată cu a mamei, reprezentitivitatea ce susține 
recunoaşterea în oglindă şi imitarea cuiva care nu e prezent (la 18 luni). Pe parcurs 
ar intra în joc apoi un modul al detectării emoţiilor, ce susține empatia şi se 
conjugă cu ataşamentul. În sfârşit, toate acestea se articulează în jur de 3-4 ani 
pentru a constitui capacitatea de cogniţie socială a mentalizării (ToM). Prin 
mentalizare, copilul resimte că are un corp şi un eu propriu, cu o proprie identitate 
şi agenţie, prin intermediul cărora intuieşte, doar percepându-l pe altul ce intenţii şi 
evaluări are acesta în situaţie. Privitor la interpretarea genezei capacității de 
mentalizare există şi alte interpretări, dar tradiția modularităţii nu este complet 
ignorată. 

Tema modularităţii neuropsihice prin care se transmit genetic disponibilități 
comportamentale adaptative, se păstrează deci şi pentru psihismul uman, într-un 
sens nuanţat însă. „Pachetul modular” cu care copilul se naşte conţine, desigur, 
programele psihocorporale bazale ale psihismului animal (oscilaţia veghe/somn cu 
vise, pulsiunea de investigare a ambianţei, percepție vizuo-spaţială, reactivitatea 
emotivă şi dispozițională, reglare alimentară, erotismul şi comportamentul sexual, 
teritorialitatea etc.). Dar reţelele neuronale modulare ale creierului uman includ în 
plus, aşa cum s-a menţionat mai sus: 

- Disponibilitatea de a-şi însuşi şi exercita limbajul narativ critic şi variate 
coduri semiotice structurate gramatical semantic. 

- Grupajul funcţiilor executive ce susțin acţiunea cu scop, rezolvarea de 
probleme şi căutarea activă a informaţiei. 

- Cogniţia socială interpersonală şi ataşamentul, prin care subiectul se 
introjectează imagourile altora cu care se află în relație afectivă,cu autoproiectarea 
subiectului, ca personaj, în scenarii relaționale, pe o diagramă intim/public. 

- Stări dispoziţionale de ordin general pragmatic, interpersonale şi incluzând 
autovalorizarea: euforie  expansivă şi  megalomană, retragerea depresivă 
autodepreciativă, încordare anxios suspicioasă etc. 

- Autoperceperea şi autoreprezentarea propriei corporalităţi, ca sediu al 
sinelui intențional reflexiv. Corporalitate prin care subiectul se raportează activ la 
situațiile actuale, alți şi lume în general; dar care e resimțită şi ca centrul 
iniţiativelor şi deciziilor agenţiei sale, ca loc în care se află mintea sa, zonă în care 

se plasează amintirile sale intime şi cunoştinţele sale generale. Corporalitate ce-i 
apare, astfel, ca nucleul şi baza personalităţii sale conştiente. 

Condiţia relațională a psihismului uman depăşeşte raportarea perceptivă la 
ambianța fizico biologică nemijlocită, ea desfăşurându-se pe coordonatele unei 
„lumi umane”. Aceasta se manifestă ca o instanță metareprezentaţională teoretic 
culturală, susținută de limbajul narativ critic şi de intersubiectivitatea oamenilor 
angrenaţi în practici instituționalizate, ghidate de norme şi valori. Lumea umană e 
populată de artefacte produse de om, conţinând însă şi entități fictive (zei, eroi, 
simboluri, valori de schimb). În mediul ei se desfăşoară naraţiuni mitico sacrale, 
istorii şi poveşti, discursuri ştiinţifice asigurate logico matematic şi speculaţi 
asupra fundamentelor. 

Existenţa persoanei conştiente, centrată de sinele său încorporat intențional 
reflexiv, autogenerativ şi sintetizator se derulează prin continua raportare a acestuia 
la problematica actuală. 


2. Câţiva parametri ai antropogenezei şi psihismul uman; funcţiile 
executive şi cele ale cogniţiei sociale. 

Procesul antropogenezei este evaluat ca începând cu aproximativ două 
milioane ani în urmă, perioadă în care s-au succedat mai multe specii de antropoizi 
şi de reprezentanţi ai speciei „homo”. În urmă cu 300.000 ani speciile de oameni 
despre a căror existență avem dovezi, se pare că erau destul de asemănătoare, 
răspândite fiind în Africa şi Eurasia. Până la urmă însă se impune specia homo 
sapiens, apărută de cu aprox. 150.000 ani în urmă în sud vestul Africii. Aceasta se 
răspândeşte pe toate continentele, după ce în urmă cu aprox. 70.000 ani ar fi 
parcurs o revoluție cognitivă. Celelalte specii de homo dispar, iar sapiens trece, în 
urmă cu aprox. 10.000 ani la agricultură şi sedentarism; şi apoi la scris, diferenţiere 
socială ierarhică, imperii, bani, cultură, istorie. Pentru ca în urmă cu 500 ani să 
înceapă o revoluţie ştiinţifică, urmată de una industrială, care se continuă cu 
actuala condiţie post modernă. Acesta ar fi rezumatul. 

La specia homo, se poate constata continuarea unei tendințe ce se 
evidențiază pe întreg filonul evolutiv al mamiferelor superioare şi primatelor, în 
direcția celor antropoide, în sensul creşterii volumului creierului şi a dezvoltării 
stațiunii bipede. Aceasta din urmă, care la nivelul lui homo se definitivează, 
permite privirea conjugată pe fundalul orizontului şi utilizarea mâinii, nu doar 
pentru gestică (conjugată cu faţa), ci şi pentru prehensiune, manipulare şi operaţii 
tot mai precise asupra obiectelor. Odată cu conjugarea dintre privirea centrată şi 
mână, omul începe să producă unelte şi să dezvolte funcțiile cognitive executive. 
Rasa umană se va caracteriza prin producerea şi utilizarea uneltelor, iniţial 
confecționate din lemn şi piatră. Unelte folosite pentru obţinerea şi prelucrarea 
hranei; apoi şi pentru confecționarea de îmbrăcăminte, obiecte de podoabă, picturi, 
sculpturi, locuinţe, clădiri de cult. Dar şi pentru război. Alt aspect al manipulării 
naturii înconjurătoare îl reprezintă utilizarea focului (începând din urmă cu aprox. 

300.000 ani) pentru încălzire, apărare, lumină şi prepararea hranei. lar în final, 
pentru prelucrarea minereului metalifer, cu realizarea din metale a unor unelte, 
arme, podoabe şi obiecte de cult. Producerea şi utilizarea uneltelor pentru obţinerea 
obiectelor şi unor obiective specifice, a susţinut dezvoltarea în creierul uman a unui 
grupaj de „funcţii executive”, care concură la realizarea unei acţiuni ce are un scop 
mai mult sau mai puţin îndepărtat. 

În rezumat, funcţiile executive se referă la următoarele. În raport cu o 
situaţie problematică dată, subiectul îşi fixează un obiectiv şi elaborează proiecte 
de rezolvare a acestuia prin etape succesive. Proiectul ţine cont de parametrii 
situaţiei, avansând ipoteze de rezolvare a problemei, în funcţie şi de resursele 
disponibile. Urmează faza deciziei şi a implementării unuia dintre proiecte, cu 
evaluare continuă prin informaţie inversă a desfăşurării acesteia, a etapelor 
parcurse şi a eventualelor noutăţi. Deseori acţiunea se realizează în colaborare cu 
alții, fiind necesară acordarea reciprocă a proiectelor individuale într-unul comun. 
E nevoie de flexibilitate în raport cu informaţiile noi, uneori proiectul iniţial 
trebuind să fie reconfigurat. Întreg procesul acţiunii realizatoare pe care o susţin 
funcțiile executive, presupune un „centru de comandă” al agenţiei proprii, care-şi 
asumă coordonarea şi controlul şi menţine direcția operaţiunii până la atingerea 
țelului. Esenţială e şi operarea continuă pe modele probabilistice ale realităţii, fapt 
susținut de limbajul narativ critic şi de „instanţa teoreticului”, pe care acesta o 
induce.Realizarea acţiunilor cu scop pe baza funcţiilor executive ale creierului 
presupune o continuă prelucrare orientată a informaţiilor. A celor din ambianța 
percepută, a celor furnizate de către alte instanţe umane, a celor obţinute din 
propria memorie, a informaţiei inverse privitoare la parcursul acţiunii realizate prin 
propriul corp, cu evaluarea etapei în care s-a ajuns. Obţinerea informaţiilor este ea 
însăşi un proces activ, care exprimă caracteristicile intențional reflexive ale 
psihismului. Chiar şi simpla percepţie a unui obiect sau a unei situaţii necesită o 
activă filtrare şi prelucrare a informaţiilor, realizată în etape. La un prim nivel, 
funcţionează un filtru atenţional ce elimină cvasiautomat informaţiile ncimportante 
în raport cu obiectivul intenţional; ierarhizându-le pe celelalte în funcție de 
importanţa lor. Iar la un nivel ulterior, datele perceptive sunt structurate ierarhic de 
către subiectul intențional, în vederea configurării unei forme semnificante; care e 
interrelaţionată cu altele, plasate pe un fundal accesibil. Acest proces de ierarhizare 
a informaţiilor după principiul unei „coerenţe centrale” funcționează şi în direcţia 
urmăririi scopului unei acţiuni. 

Realizarea unor acţiuni cu scop după modelul girat de „funcţiile executive” 
se poate desfăşura cu diverse obiective individuale. Sau în parteneriat, ca de ex. : 
realizarea unui artefact manufacturat sau a unui eveniment, a unei comunicări, 
clarificarea unei situaţii (eventual relaţionale), rezolvarea unei probleme, obţinerea 
unei informaţii etc. Mediul de desfăşurare este atât cel al ambianţei fizico biologice 
cât şi cel lingvistico teoretic, specific lumii umane. 

Atât mamiferele superioare cât şi maimuţele antropoide sunt ființe cu 
important potențial de relaţionarea socială diferențiată. Pe lângă grupul familial, 
mai restrâns sau mai lărgit, unele dezvoltă relaționări în grupe mai mari, care-şi 
împart un teritoriu şi care pot ajunge la 70-80 indivizi. 

Antropogeneza etalează o structură tot mai complexă a relaționărilor sociale 
intraspecifice. Aceasta se corelează şi cu naşterea prematură a progeniturii, 
condiţionată de faptul că staţiunea bipedă nu permite ca oasele bazinului femeii să 
crească în ritm paralel cu volumul tot mai mare al capului speciei homo. 

Caracteristica hominizilor de transmiterea genetică după modelul K 
(constând din naşterea a puţini pui dublată de un pronunţat investment parental) 
este astfel mult amplificată. O lungă perioadă de maturare a copilului şi deci a 
creierului acestuia se petrece extrauterin, în strânsă interacţiune cu mama şi familia 
lărgită, cu deschidere față de stimulările evenimenţiale umane şi de informări 
educative. Deja la antropoide, un număr tot mai mare de indivizi gravitează în jurul 
acestui copil născut prematur, ajutând-o pe mamă în hrănirea şi educarea sa; astfel 
încât el creşte în mijlocul unei ample rețele sociale. 

În cazul omului, în acest context se dezvoltă o formă aparte a relaţiei de 
ataşament, care în principiu, e de fapt specifică tuturor mamiferelor. Psihismul 
incipient — şi deci creierul aflat în plină dezvoltare şi maturare al copilului uman — 
intră în rezonanță cu psihismul matern, comunicând cu acesta inițial prin 
expresivitatea feţei şi privire. Imagoul matern este asimilat, introjectat în psihismul 
copilului, printr-un model special de relaționare (denumit de Bowlby „internal 
working model”). În primii trei ani se dezvoltă, în contextul maturării creierului, al 
interacțiunii cu mama şi ceilalți îngrijitori, al achiziţiei limbajului şi altor funcţii 
psihice integrative, o funcție a cogniției sociale ce a fost denumită „„mentalizare” 
(sau Theory of Mind — ToM). Copilul de 3-4 ani devine capabil să intuiască 
situaţional, procesele intenţionale, atitudinile, dorinţele şi credinţele ce sunt 
prezente în mintea altora. El îşi dă seama că alții au propria lor minte, diferită de 
mintea sa, de dorinţele, intenţiile, opiniile şi acţiunile pe care le inițiază el însuşi. 
Desigur, ataşamentul față de alte persoane se menţine întreaga viaţă, cu 
diferenţierea dintre cei intimi şi apropiaţi sufleteşte, persoanele oficiale şi cele 
străine. Dar, concomitent operează şi cogniţia socială, ce are la bază „creierul 
social”, prin care el identifică trăirile altora, credinţele şi intențiile lor în raport cu 
sine şi alții. Cogniţia socială stă la baza configurării poziţiei propriului sine în 
cadrul evenimentelor relaționale ce se derulează, a scenariilor dramatice în care 
subiectul se simte angrenat, alături şi împreună cu alții. 

Orice om este implicat în permanenţă, nu doar în mai multe proiecte de 
acţiune realizatoare, ci şi în variate preocupări de clarificare a relaționărilor şi a 
identităţii sale sociale. 

3. Revoluţia cognitivă a lui homo sapiens, limbajul narativ. realităţile 
fictive şi personajele; dimensiunea practico teoretică a umanităţii istoriei 
culturale 

Se consideră că revoluția cognitivă realizată de homo sapiens în urmă cu 
aprox. 70.000 ani, care a făcut din el unica specie umană ce a supravieţuit şi a 
generat omul cultural al istoriei, se bazează pe trei aspecte ale narativităţii 
limbajului articulat, ce s-au dezvoltat în această perioadă: - Privitoare la rezolvarea 
în comun de probleme practice de către mari grupuri. — Privitoare la comentarea 
evenimentelor şi indivizilor umani, fapt ce presupune evaluări şi caracterizări, 
introducând condiţia de personaj uman. - Privitoare la situaţii şi entități, mai mult 
sau mai puțin fictive, în care omul crede; fapt ce deschide câmpul 
comportamentelor magico religioase, a credinţei în mituri, în fiinţe şi realități 
supranaturale, în instituţii supraindividuale şi valori de schimb etc. Pe acest fundal 
se pot desfăşura, ca într-un mediu sau ca pe un suport special, operaţii în „instanţa 
teoreticului”. În perspectivă strict individuală limbajul narativ critic amplifică 
enorm instanța modalităţilor metareprezentaţionale, pe care se pot opera rezolvări 
de probleme folosind eventualităţi. În acest plan subiectul se autoreprezintă şi pe 
sine ca personaj, în scenarii relaționale, alături de persoane reale şi fictive. Prin 
instanța sa metareprezentațională subiectul se articulează de planul teoretic 
(narativ) al lumii sale umane şi devine capabil de judecăţi abstracte, cu operatori 
simbolici. 

Hipersociabilul homo sapiens, bazat pe limbajul său narativ care-l orientează 
spre scenarii  metareprezentaţionale posibile şi spre credința în entităţi 
supranaturale, se manifestă prin acțiuni ghidate de norme şi valori. 
Comportamentul animalelor, inclusiv cel ce se întâlneşte la antropoide şi la specia 
homo în fazele inițiale ale antropogenezei, se bazează pe mesaje genetice, 
rezumate în genomul transmisibil sexual. Baza pentru comportamentul specific a 
lui homo sapiens nu mai e însă în gene, ci în nucleul normativ, care susține 
practicile instituţionalizate supraindividuale. Normativitatea e formulată în esenţa 
ei lingvistic, predominant deontic, stabilind ceea ce e obligatoriu (valoric), interzis 
şi permis într-o socio cultură dată. Iar sursa şi centrul acestei normativităţi deontice 
se plasează, pentru omul arhaic, în jurul instanţei mitico sacrale, prin care se face 
apel la zeii transcendenţi. Puterea lumească supremă se revendică şi ca de la cea 
zeiască, de pe vremea codului lui Hamurabi şi până la ultimii regi actuali. Eliade 
argumentează cu nenumărate exemple că fiecare acțiune umană importantă, de la 
munca pământului şi pescuit la actul sexual, se cerea realizată de către omul arhaic 
prin raportarea la un model arhetipal, efectuat iniţial de un strămoş sau un erou 
mitic. Deci, trimițând la naraţiunea mitică. 


Chenar 105 
Funcţii ale limbajului narativ în psihismul uman 


Într-o recentă prezentare succintă a istoriei omenirii, Harare rezumă revoluţia cogniției 
realizată de homo sapiens odată cu limbajul narativ prin comentarii de tipul următor. 

În rezolvarea de probleme practice, limbajul narativ permite utilizarea informaţiilor din 
trecut pentru acţiunea în viitor a unor comunităţi umane. De ex. un individ povesteşte grupului 
cum a observat dimineaţa un leu care a luat urma unor mamuţi şi a localizat direcţia de 
deplasare a acestora; a doua zi grupul poate organiza o expediţie pentru alungarea leului şi 
înconjurarea mamuţilor. 

În relaţionarea socială, narativitatea permite discuţia între doi sau mai mulţi indivizi 
despre altul neprezent, care astfel e evocat, comentat şi caracterizat. Se poate decanta astfel pe 
această cale o opinie caracterizantă a grupului, față de membrii săi, importantă pentru ocuparea 
poziţiilor ierarhice. Evocarea altora neprezenţi, funcţionează nu doar în vederea comentării şi 
caracterizării ci şi ca reamintire. Prin aceasta se deschide calea cultului strămoşilor; iar apoi a 
legendelor, epopeilor şi istoriilor. Limbajul narativ permite şi organizarea socială la scară largă. 
De ex, pentru homo sapiens de pe vremuri, posibilitatea de a organiza o expediţie a unui grup 
uman care să înconjoare o turmă identificată de cai, ce sunt hăituiţi apoi spre o strâmtoare, 
unde-i aşteaptă un grup pregătit din timp. Acesta îi masacrează, asigurându-se astfel comunităţii 
o mare cantitate de carne şi piei. 

Prin limbajul narativ devine posibilă apoi — şi în mod esenţial - referinţa la semnificaţii 
şi entități ce depăşesc realitatea fizico-biologică percepută nemijlocit situațional, fiind astfel 
„supra-naturale”. Astfel sunt de exemplu spiritele strămoşilor morți, spiritul sau sufletul unui 
animal — ce poate deveni un totem. Grupul va putea crede, de exemplu că „leul este spiritul 
protector al grupului nostru”. Se pun astfel bazele „lumii specific umane”, care, chiar dacă este 
analoagă lumii ambiante percepute, se defineşte doar în plan narativ teoretic, susținută de 
limbaj. lar în acest plan pot apare variate entităţi fictive, dar operaţionale pentru oamenii ce cred 
în ele. Această instanţă a „teoreticului” ce vertebrează lumea oamenilor, va pune în joc nu doar 
transcendenţa religiei, ci şi miturile sau legendele de origine, normele şi legile de conduită,în 
cadrul practicilor instituţionalizate, valorile de schimb şi utilizarea banilor. Pe baza unor astfel 
de elemente în care oamenii cred şi pe care le respectă, care-i reunesc sub mitul originii şi 
tradiției comune, umanitatea se va dezvolta în continuare, ocolind genomul lui homo sapiens. 
Multiplicarea biologic genetică continuă ca şi la antropoide; şi la fel ca oamenii de dinainte de 
sapiens. Dar adevărata sa reproducere se va realiza prin educaţia noilor generaţii, reduplicarea şi 
amplificarea lumii culturale, susținută de „realităţile fictive” ale limbajului narativ. 


Se consideră că de la homo erectus încoace, morfologia indivizilor umani nu s-a 
modificat semnificativ. Iar de la homo sapiens, cel puţin în ultimii 30.000 ani nici 
mărimea creierului. Noile câştiguri evolutive ale diversificării şi complexificării 
psihismului au apărut şi s-au transmis predominant nu prin schimbări biologice 
genetice, ci prin mijloace culturale bazate pe informația ce se transmite prin 
limbajul narativ. Diversificarea evolutiv istorică a practicilor instituționalizate, a 
modului de relaţionare interumană într-un univers reduplicat prin limbaj şi într-o 

lume de artefacte produse de om, actualizează şi califică mereu noi potențialități 
psihocerebrale la populaţiile indivizilor culturilor istorice. 

Flancat de noile sale arme cognitive, homo sapiens domină şi apoi elimină 
toate celelalte specii de homo. El trece din Eurasia în Australia (acum 35.000 ani) 
şi în America (în urmă cu 12.000 ani prin Alaska). Iar unde îşi face apariţia domină 
şi extermină animalele mari şi multe alte specii de animale. În sfârşit, în urmă cu 
aprox.10.000 ani devine agricultor sedentar, preocupat nu doar de trecutul său 
(originea lumii, a lucrurilor, a omului şi a gintei sale) ci şi de scurgerea timpului 
spre viitor, pentru garantarea recoltelor ce vor veni. Recoltele depind de 
anotimpuri, deci de mişcarea astrelor. Cerul se cere cercetat tot mai atent, fapt ce 
duce la dezvoltarea astronomiei — şi a matematicii pe care aceasta o implică - ca 
bază pentru calendar. Vor apărea oraşe. lar societatea ajunge să se manifeste tot 
mai pronunţat ca structurată în clase ierarhice, specializate. 

Practica muncii productive din societăţile agrare se integrează într-o 
complexă structură a practicilor instituţionalizate, care cuprind, pe lângă munca 
agricolă,  meşteşugurile (producerea mijloacelor tehnice de producție), 
administrația birocratică, comerțul, practica educativă, medicală, politică, juridică, 
cea războinică şi, încununându-le pe toate, practica sacrală. 

Chenar 106 


Instanţa practicilor instituţionalizate învăluie existenţa persoanei şi constituie “lumea sa 


umană” în care funcţionează psihismul său, centrat de sine 

Societatea structurată prin practici instituționalizate va defini statute şi roluri 
sociale supraindividuale, pe care subiecţii ce intră în angrenajul lor urmează să le 
asimileze, ca parte integrantă a psihismului lor şi a ipostazierii acestuia în 
personaje. Realitatea socio-biologiei se reformulează radical odată cu funcționarea 
socio-culturilor agrare, în care normativitatea rolurilor ajunge să includă şi să 
definească diverse faze ale ciclurilor vieţii (copil, adolescent, soţ, părinte, văduv, 
bătrân etc.). Un rol deosebit îl va juca practica educaţională, care se distribuie între 
familie şi sectorul public. lar după invenţia scrisului, instituţiile acestuia se vor 
organiza şi ele printr-o practică educaţională specială. 

În acest context socio cultural se realizează o pronunţată polarizare între 
viaţa intimă familială şi cea public oficială, ce se va repercuta şi asupra psihismului 
individual. La un capăt se concentrează zona intimităţii subiective, cea a secretelor 
personale la care au acces doar persoanele apropiate. lar la celălalt capăt zona 


manifestărilor public oficiale, în care subiectul apare ca un personaj ghidat de 


norme şi valori sociale. 
In perioada din urmă cu aprox. 2500-3000 ani, s-a produs o mutație în 


parametrii socio-culturali ai umanității din zona mediteraneană, constând în 
relaxarea credinţei în transcendenţa atotputernică a mitului sacral, cu translatarea 
acesteia în direcţia mytosului-poveste. În această perioadă, care e concomitentă cu 
apariția scrisului alfabetic vocalic şi a circulaţiei banilor monedă, s-au dezvoltat 
amplu ştiinţele, filosofia şi practica juridică, apărând conceptul de persoană. 
Ulterior, odată cu ascensiunea noii religii a creştinismului care susținea întruparea 
în om a lui Dumnezeu, conceptul de persoană e transferat acestuia. El va reveni la 
omul real, pentru a defini individualitatea acestuia, în epoca modernă, odată cu 
etica lui Kant, sub forma persoanei morale. 

Un nou episod din istoria lui homo sapiens se produce în ultimii 500 ani, 
când după Renaştere se dezvoltă ideea polarizării subiect/obiect. Adică, 
opozitivitatea între psihismul reflexiv conştient al omului, ce se adânceşte în 
propria-i subiectivitate; şi la un pol opus, o lume de obiecte spațiale, dotate cu 
proprietăţi perceptibile. 

Acum se impune treptat o ştiinţă matematizată care studiază „realitatea 
obiectivă” în mod experimental şi în perspectivă statistică. Obiectele unei lumi 
fenomenale (a cărei „obiectualitate” se polarizează cu subiectivitatea conştiinţei 
persoanei individuale) sunt cuprinse în teorii ştiinţifice despre lume. Această nouă 
perioadă a umanităţii se petrece însă într-un context al culturii în care, narativitatea 
limbajului instituise deja ferm, prin tradiție, o „instanţă a teoreticului”, ca 
definitorie pentru lumea umană. De aceea în ultima sută de ani, cunoaşterea 
ştiinţifică a lumii se realizează sub formă de „teorii ştiinţifice matematizate” 
(coerente şi testabile) fundate epistemologic. lar omul, persoana umană conştientă, 
istoria umană ce s-a dezvoltat pe fundalul antropogenezei, a biogenezei şi a 
genezei cosmosului, devin şi ele un obiect de studiu al teoriilor ştiinţifice. 
Multiplicarea şi diversificarea uneltelor şi a tehnologiei realizează o amplă 

„protezare” a instanței corporale a persoanei umane, printr-un fel de „corporalitate 
instrumentalo publică. Mediul în care omul trăieşte este tot mai mult unul artificial, 
produs de el însuşi, ca o „a doua natură”. 


4. Schiţă istorică privitoare la înţelegerea psihismului uman. 

Psihismul individului uman, dezvoltat pe fundalul evoluției speciilor şi 
indivizilor biologici în direcţia telencefalizării şi a transmiterii genetice a modulilor 
psihocomportamentali, s-a diferențiat printr-o serie de parametrii specifici, 
susținuți de funcțiile executive, creierul social şi instanţa metareprezentațională a 
limbajului narativ critic. Dezvoltare ce a fost sprijinită, în perioada de sedentarism 
de după neolitic, de complexificarea mediului specific al lumii umane, pe care-l 
asigură structurile practico teoretice instituționalizate, ghidate de norme şi valori; şi 
care sunt constant dimensionate şi susținute de o instanţă a teoreticului cultural, 
mitico legendar şi istoric, dezvoltată ulterior în teorii ştiinţifice şi doctrine 
speculative. Se constituie astfel o „lume umană” specifică, ce învăluie fiecare 
persoană. Lume bazată pe limbajul narativ, ce ajunge să fie consubstanţială fiecărui 
individ uman, ce-şi desfăşoară în mediul ei întreaga existență. Lume umană ce 
susține o anumită cunoaştere şi reprezentare a realităţii. Aceasta se va baza , de-a- 
lungul dezvoltării istorice, tot mai mult pe ştiinţe, fiind populată de entităţi fictive, 
artefacte şi simboluri specifice. 

Psihismul individului uman se cere înţeles ca „individuat”. Adică, ca o 
realitate care e în fiecare exemplar al său unică şi irepetabilă, avînd o identitate ce 
se ordonează în jurul unui centru de emergenţa, sinteză şi comandă. Un astfel de 
centru a fost comentat în antichitate ca „hegemonikon”, în modernitatea europeană 
ca „eu conştient al persoanei”, iar mai recent ca „sine (self) intențional şi reflexiv”. 

Psihologia teoretică ce s-a dezvoltat din antichitate în cadrul filosofiei odată 
cu Aristotel, a comentat psihismul uman predominant din perspectiva cunoaşterii. 
În acest sens se considera că informaţiile culese de simţuri din lumea exterioară 
sunt vehiculate de un simţ comun până la un centru, comparate cu datele din 
memorie şi a;e imaginarului, pentru a fi sintetizate cognitiv de intelect (nous) — 
plasta de stoici în hipokeimenon. Ulterior, în perioada scolasticii, cunoaşterii pur şi 
simplu i s-a adăugat evaluarea; iar Avicena a introdus tema intenţionalităţii. În 
aceeaşi perioadă, odată cu mistica renană, s-a considerat că mintea omenească 
poate avea un “eu” şi un “sine”(autoreflexiv şi autogenerativ), caracteristici pe care 
le-ar împrumuta de la ființa divină care e singura ce „există prin sine”; si la care 
omul individual ar avea acces prin contemplarea mistică. În Renaştere, mişcarea 
protestantă a deschis calea subiectivităţii conştiinţei, prin invitarea credinciosului 
de a-l căuta pe Dumnezeu “în adâncurile minţii proprii”. Se naşte acum conceptul 
de conştiinţă subiectivă, care, în conjuncție cu empirismul nominalist a condus spre 
polarizarea lumii umane între un pol al (sineităţii)subiectivităţii persoanei şi unul 
al (alterităţii şi) obiectivității lumii exterioare. Psihismul omului ajunge să fie 
comentat prin subiectivitatea cogitantă a conştiinţei sale, ce se poate îndoi de lume; 

dar nu şi de faptul că, îndoindu-se, gândeşte; obținând astfel o certitudine a 
existenţei (Descartes). Iar conştiinţa subiectivă se opune lumii obiective exterioare, 
care constă din obiecte spațiale corporale (impenetrabile) ce sunt substraturi ale 
unor calități perceptibile. Această imagine s-a menţinut până la Kant, care 
introduce în interpretarea cunoaşterii „fenomenalităţii lumii”, instanţa apriorică a 
apercepţiei; şi care adaugă subiectului (eului) conştient, dimensiunea persoanei 
morale. De acum încolo, conceptul de persoană îşi va relua şi semnificaţia sa 
antică, de identificare socio juridică a individului în comunitatea culturală. Iar 
sinteza lui Hegel diferențiază conştiinţa (intenţională) reflexivă a lumii, de 
conştiinţa celuilalt (alter ego) şi de conştiinţa de sine. 

Psihologia ştiinţifică ce s-a dezvoltat din a doua jumătate a sec.XIX ca o 
ştiinţă experimentală de laborator, a pus însă un accent mai redus pe subiectivitatea 
conştiinţei, fiind atentă la performanţele psihice înregistrabile. În această direcţie s- 
a dezvoltat doctrina comportamentalistă. Nici psihanaliza, doctrină ce s-a răspândit 
în sec.XX, nu a acordat importanță majoră conştiinţei; deşi a păstrat, cu valoare 
marginală, conceptele de eu şi sine. Ea a fost însă atentă la relaţionările 
interpersonale din copilărie şi la “introjectările” imagourilor altora în propriul 
psihism. Doar fenomenologia a păstrat interes pentru conştiinţă, reactivând 
intenționalitatea lui Avicena şi Brentano. Ea s-a îndepărtat însă de metodologiile 
cantitative, măsurabile. 

Având în spate această tradiţie, cognitivismul ce s-a impus în psihologie spre 
sfârşitul sec.XX, s-a concentrat asupra conceptului centralizator de sine (self) 
intenționa! şi reflexiv. Avantajul sinelui faţa de tradiționalul eu conştient constă în 
faptul că permite articularea cu agenţia psihismului animal; precum şi trimiterile la 
neuroştiinţe, la inteligenţele artificiale şi la psihosociologie. 

O altă schimbare majoră faţă de tradiţie ce s-a realizat în sec.XX a fost 
mutarea accentului de la înţelegerea predominant cognitiv contemplativă a 
psihismului uman, spre una activ realizatoare şi relațional socială. Faptul s-a 
evidențiat deja odată cu comportamentalismul, cognitivismul orientându-se ulterior 
spre rezolvarea de probleme. Dar chiar şi neofenomenologia, care a ajuns să 
colaboreze fructuos cu cognitivismul, s-a orientat spre studierea manifestărilor 
active pe care subiectul conştient le realizează prin intermediul propriei 
corporalităţi. Sinele intenţional reflexiv capătă astfel valenţe autogenerative şi 
sintetizatoare. 

În cadrul acestei noi orientări un rol important îl va juca în a doua jumătate a 
sec. XX revalorizarea conceptului de persoană, în perspectiva identităţii biografice. 
Persoana a însemnat în antichitate re-prezentarea unei instanţe umane, - inclusiv a 
indivizilor - în faţa dezbaterilor publice, predominant juridice. Si, în cele din urmă, 
identificarea şi identitatea socială a individului. După ce conceptul a fost asimilat 
timp de mai multe secole de dogmatica creştină, el a revenit spre dimensiunea 
umană odată cu filosofia morală a lui Kant. Conceptul de persoană — personalitate 

4. În spatele acestora se află structura identitară biografic caracterială, înrădăcinată în corporalitate şi 
circumscrisă social, care e centrată de sinele intenţional reflexiv, autogenerativ şi sintetizator (aperceptiv). 

Structura identitară e trăită ca un fundal delimitat, centrat şi coerent organizat (ierarhic) cu care 
subiectul se identifică (eu sunt eu), distingându-se de alteritate ; aceasta e sura amintirilor, reprezentărilor 
imaginative şi proiectelor, centrul de emergenţă şi autocontrol al agenţiei. 

Structura identitară este totpsul « individuaţiei » subiectului, a caracteristicii sale de a fi unic şi 
irepetabil. 

a asimilat însă şi caracteriologia; atât cea tradițională (temperamentală şi zodiacală) 
cât şi pe cea a moraliştilor şi romancierilor europeni, ce au creionat personaje 
tipice. În plus, dată fiind tradiţia creştină a culturii occidentului şi a dezvoltării 
post renascentine a conceptului de subiectivitate conştientă, persoana a ajuns să fie 
înțeleasă şi ca o anvelopă pentru integralitatea existentei subiectului uman; 
incluzând şi raportarea sa la transcendenţă. Psihologia narativă a persoanei ce se 
dezvoltă acum, va încerca să umple distanţa dintre doi poli: - Raportarea activă a 
subiectului la situaţia prezentă, susținută de agenţia “sinelui nuclear al actualități 
trăite”la un capăt. Şi, la alt pol, realitatea obiectivă şi resimțită subiectiv a 
persoanei identitare, rezultată din biografie şi caracterizare.. 

Se poate relua acum sugestia avansată la mijlocul sec XX - vezi Ey - 
privitoare la organizarea psihismului uman prin conjuncția dintre: - o dimensiune 
sincronă, a conştiinţei actualități; şi, - una diacron-structurală, a conştiinţei 
identitar morale. Vom începe comentariu prin centrarea asupra sinelui identitar. 


5. Sinele identitar al persoanei conştiente ca nuceu intenţional refelxiv al 
psihismnului uman. 

a/ Sinele identitar al diacroniei biografice. 

În contextul lumii umane, identitatea unei persoane e circumscrisă în primă 
instanţă din exterior, prin corporalitatea sa activă şi expresivă şi prin parametrii 
sociali de identificare ( loc şi dată a naşterii, sex vârstă etc,); aspecte care pot fi 
prelucrate şi statistic. La care se pot adăuga elementele centrale ale unui 
curriculum vitae şi ale unei caracterizări. Dar identitatea resimțită psihologic, 
rezultă din experienţele trăite de subiectul încorporat, ce sunt integrate în durata 
istoriei sale biografice. Subiectul uman conştient este în permanenţă angrenat în 
trăirea şi rezolvarea unor situații problematice actuale, ce se degajă şi se 
configurează pe fundalul istoriei sale de viaţă şi a preocupărilor zilnice. Acestea 
pot fi diverse ca obiectiv, structură şi durată, implicându-i de obicei şi pe alţii; iar 
el se angajează intențional şi reflexiv în rezolvarea lor. O situaţie actuală odată 
încheiată - sau un eveniment comunitar odată trăit - ele se depozitează însă în 
memorie, plasându-se într-o ordine temporală de succesiune în raport cu alte 
episoade de viaţă precedente. Trăirile actuale participă astfel la conturarea duratei 
biografice, diacrone şi identitare a persoanei. Pe parcursul ontogenezei, subiectul - 
a cărui corp si creier se maturează progresiv — asimilează prin trăirile sale nu doar 
cunoştinţe efective; ci şi noi capacități, competenţe şi abilităţi gnostice şi praxice. 
Apoi, experienţele nemijlocite sunt completate şi modelate prin educația publică; 
fiind dublate şi de propriile eforturi de instruire, auticontrol şi autoinformare. lar 
relaționările intime şi modelele publice îmbogăţesc şi fasonează mereu nucleul 
sinelui identitar. Şi astfel, pe parcursul derulării vieţii, subiectul îşi edifica o 
structură identitară proprie, bazată pe memoria biografică si centrată de sinele său 
intenționa! şi reflexiv. In raport cu actualitatea prezentului trăit, instanţa identităţii 
biografice se prezintă ca un fundal, integrat prin sinteza duratei mnestice. 

Un evenimentul trăit şi depus în structura memoriei personale, poate fi 
ulterior rememorat, reprezentat, utilizat pragmatic, narat circumstanţial sau 
biografic. Dar el poate şi să influenţeze, preconştient, atitudinile, preocupările şi 
opţiunile subiectului. Un cumul de evenimente psihotraumatizante de un anumit 
tip, îi fac pe unii subiecți mai sensibili faţă de anumite situaţii, pe care vor încerca 
să le evite. 

Succesiunea biografică a episoadelor de viaţă trăite de o persoană, pot fi 
cunoscute şi narate de alții, din diverse incidenţe. Dar istoria vieții proprii poate fi 
rememorată, reprezentată şi narată de către însăşi subiect, către un auditoriu 
conjunctural; sau redactată ca autobiografie. Totuşi, istoria biografică e într-o 
primă instanță resimţită fenomenologie nemijlocit, ca fundal sintetic al duratei 
identitare a subiectului; ca unitate coerentă şi delimitată a „eului” său biografic. 
Subiectul are în permanenţă sentimentul identităţii sale diacrone cu sine, al 
apartenenţei la sine a propriei existenţe trăite (sentimentul de „ownership”). Acest 
„eu însumi identitar” („„ eu sunt identic cu mine însumi, cu trecutul si prezentul 
meu psihocorporal”) e resimţit şi trăit ca o dimensiune distinctă de lume şi de alţii; 
deasupra ataşamentului său faţă de persoanele intime şi în spatele proiectării sale în 
preocupări cu ţintă în viitor. 

Unitatea coerentă a duratei identitare a persoanei este centrată — aşa cum deja 
s-a menţionat - de sinele intenţional şi reflexiv, ce stă în spatele raportărilor sale la 
situaţii, lume şi alţii; precum şi la baza autopercepţiei şi a autoreprezentărilor sale 
evaluante, a stimei şi idealului de sine. Acest sine nuclear, dezvoltat pe solul unei 
agenţii psihobiologice bazale, susține apoi în permanenţă dinamismul atitudinilor 
proactive, el putând fi considerat atât ca autogenerativ cât şi ca sintetizator. În 
perspectivă fenomenologică, sinele identitar este însă unul „încorporat”, ce se 
manifestă şi se circumscrie în plan socio cultural ca persoană. 

c) Polul corporal şi cel socio cultural al sinelui identitar. 

Sinele identitar biografic al persoanei reprezintă doar una din cele trei 
componente care, prin unitatea lor, configurează profilul identității individului 
uman. 

În primă instanţă, orice om are o identitate obiectivă prin însăşi 
corporalitatea sa. Aceasta a fost concepută biologic, se naşte la o anumită dată 
calendaristică, trăieşte o perioadă determinata de timp; după care subiectul moare, 
la fel ca orice fiinţă biologică. Prin corporalitatea sa biologică subiectul e dotat cu 
o constelație de pulsiuni instinctive. dispoziții emotive, gnozii, praxii şi alte 
disponibilităţi susţinute de funcționarea encefalului său, ce sunt modelate educativ 
şi prin experienţele din lumea umană. Corpul uman are o anumită formă, aspectul 
său — mai ales cel facial — identificându-l pentru alţii. Ca markeri de unicitate el are 
un anumit profil genetic, o amprentă digitală, o formă a irisului, o imunitate 
specifică. Corpul poate avea unele vulnerabilități, defecte sau dotări deosebite. 
Corpul conţine encefalul, ce stă la baza tuturor trăirilor şi manifestărilor psihice. 
Prin corp se exprimă specificitățile de sex şi vârstă. El are caracteristici ce-l 

definesc drept frumos sau diform, atletic sau astenic. Persoana conştientă îşi 
resimte propriul corp ca sediu al minţii (sufletului) şi a identității sale; şi ca 
principal instrument în relaționarea cu lumea. Cu ajutorul corporalităţii subiectul 
transpune în realitate toate intenţiile sale active, ce iau naştere în intimitatea sinelui 
sau încorporat, la nivelul generativităţii agenţiei sale. Corporalitatea biopsihică e 
solidară cu istoria biografică, ea fiind terenul pe care aceasta se dezvoltă. 
Metamorfozându-se continuu de-a-lungul vieţii, corpul poate fi supus accidentelor 
el se poate îmbolnăvi, poate fi lezat, amputat; dar şi protezat. Uneltele şi 
instrumentele civilizației ar putea fi interpretate ca o corporalitate lărgită, 
prelungită în anonimitatea agorei publice. 

La alt pol se situează persoana socio culturală, cu care corporalitatea şi 
identitatea biografică fac tot timpul corp comun. Orice individ e identificabil social 
— şi în perspectivă juridică - prin nume, loc de naştere, origine (de naționalitate, 
etnie), sex, vârstă, actele de identitate, părinţi şi rude, locuinţă (adresă) actuală, 
rețea socială proximă, mediu cultural. El e integratîntr-o nişă umană socio culturală 
determinată, cuprins în reţele sociale intime şi publice, în structuri ale practicilor 
instituționalizagte la desfăşurarea cărora participă. Subiectul mai e definit şi prin 
statutul său instructiv profesional şi familial. Şi de asemenea, prin caracterizarea 
socială tipologică şi morală, ocazie în care apare ca personaj. Circumscrierea sa 
socială se mai corelează cu acțiunile semnificative ce le-a realizat în arie publică, 
cu eventualele sale creaţii, cu opera sa; şi cu adeziunea sa politică şi spirituală. 
Precum şi cu posesiile, cu averea sa; ce poate fi sistematizată, administrată, 
eventual înstrăinată. Desigur, dimensiunea socio culturală a persoanei este solidară 
şi ea cu biografia sa, metamorfozându-se constant de a lungul vieţii. 

Dimensionarea subiectului identitar prin corporalitate şi circumscriere socio 
culturală, se înscrie — alături de instanţă duratei sale biografice - în sentimentul 
„apartenenţă la sine” („„ownership”) a tuturor acestor aspecte. Subiectul se simte 
afectat dacă elementele ce-l dimensionează suferă leziuni. Astfel, el poate 
reacționa la pierderea sau afectarea unei mâini, a locuinţei, a unui prieten, a 
statutului social şi a onoarei, a averii, a idealurilor în care crede; sau chiar atunci 
când simte că acestea sunt în pericol. Aspectul complex al dimensiunilor 
constitutive ale persoanei, presupune susținerea unităţii acestei ample structuri prin 
funcţia (de tip aprioric) a „coerentei centrale”. 

d) Autonomia agenţiei persoanei identitare 

Persoana umană identitară, care este prin definiţie o ființă activă, moşteneşte 
din biologie şi o întreagă constelație de apetenţe şi propensiuni — de căutare, 
atitudine, reactivitate — în raport cu lumea înconjurătoare şi situaţiile posibile. 
Motivarea acţiunilor sale se diferenţiază însă, pe măsură ce el asimilează 
coordonatele specifice lumii umane, în cadrul convieţuirii cu alţii în mijlocul unei 
socio culturi. Se ajunge astfel la etalarea unei largi palete de nevoi, dorințe şi 
aspirații specifice, care-l  dinamizează spre obiective diverse. Dată fiind 
complexitatea motivaţiilor personale, se impune supervizarea acestora printr-o 

deliberare reflexivă, ce susţine asumarea responsabilă a deciziilor; şi, implicit a 
consecinţelor acțiunilor. Se circumscrie astfel „autonomia agenţiei” persoanei 
identitare. Variante ale procesului decizional si de execuţie, care pot căpăta 
caracteristici anormale, sunt: scurtcircuitarea deliberării, prelungirea ei cu 
hipercontrol, indecizia, ambivalenţa, lipsa perseverenţei, abula, verificări 
multiple etc. Dar aspectul cel mai important îl constituie colaborarea cu 
alteritatea. 

Se poate imagina o situaţie ideală în care subiectul ar fi singurul care 
stabileşte ce să facă, asumându-și întreaga responsabilitate a actelor sale. Dar de 
fapt, propriile decizii se bazează în permanenţă şi pe sfaturile sau recomandările 
altora —solicitate sau nu - , pe sugestii, uneori pe ordine sau chiar pe şantaj. Pe de 
altă parte, subiectul îşi poate împărtăşi deciziile cu persoanele intime, de 
încredere, apropiate sufleteşte. Într-o hotărâre actuală mai intervin apoi şi multe 
din cele pe care subiectul şi le-a însuşit prin învăţări, prin educaţie comunitară şi 
prin habitudini, prin experienţele sale de viață. Precum şi normativitatea socială 
care îl ghidează, valorile ca îl aspiră. Deşi prin cele menționate mai sus autonomia 
agenției personale devine mai difuză, subiectul normal păstrează în permanenţă 
sentimentul apartenenţei la sine (în ultimă instanţă) a propriilor intenţii, decizii şi 
acțiuni; fapt care constituie autonomia agenţiei sale. (Chenar 71). Acest sentiment 
poate fi modificat in psihopatologie prin senzația dirijării de către o alteritate (în 
stare de transă disociativă); sau, prin sentimentul controlului şi manipulării 
xenopatice a ideaţiei şi deciziilor (sd. de influenţă xenopatică). 

Influenţarea socială de către alții a trăirilor, motivaţiei şi acţiunilor 
subiectului, se înscrie în perspectiva integrării sale în reţelele interpersonal sociale, 
care se distribuie între zona intimă şi cea publică. Zona intimă este cea în care 
subiectul îşi împărtăşeşte cu alţii secretele personale, dorințele, intențiile si 
deciziile. Zona publică e cea a apariției şi manifestării sale pentru persoane 
oficiale şi necunoscute, în care subiectul se manifestă aşa cum ar dori să fie 
receptat de către alţii. În această zona el poate fi duplicitar, oferind variate 
justificări pentru comportamentul său. 

Asumându-şi, cu un anumit grad de libertate, deciziile şi actele ce le 
efectuează, subiectul se manifestă responsabil. Uneori el îşi justifică secundar 
comportamentul; pentru alții sau pentru sine. Se poate diferenția până la un punct 
responsabilitatea socialmente exterioară, care se referă la normativități şi legi; şi în 
raport cu care subiectul poate fi judecat de instanţe publice. Iar în raport cu aceasta, 
responsabilitatea subiectiv morală, ce e evaluată în planul forumului interior, al 
conştiinţei culpei, a vinovăţiei proprii . 

e) Tipologia caracterială şi imaginea despre sine a persoanei. 

Sinele identitar se defineşte şi prin prevalența stărilor dispoziționale prin 
care un subiect e „disponibil” sau „pre-dispus” să întâmpine situaţiile pe care le 
întâlneşte; sens în care se diferențiază persoanele predominant timid anxioase de 
cele temerare sau exploziv agresive, flegmatic hiporeactive sau hiperexpresiv 

captative. Precum şi prin stilul de implicare în rezolvarea acestor situaţii. Aceste 
disponibilități temperamental comportamentale depind de dotarea sa genetic 
cerebrală cu structuri operaţionale neuropsihice specifice (în direcția funcţiilor 
cognitive, relaţionale, executive, de autocontrol emotiv); precum şi de experienţe 
biografice şi de învăţări. Un subiect ce acţionează şi se manifestă public, este apoi, 
în mod firesc receptat, evaluat şi caracterizat - în calitate de personaj - prin 
comentariile şi naraţiunile altora. Astfel, unele persoane pot fi etichetate public ca 
anxios evitante, pe când altele ca sociabile şi extrovertite; sau, agresiv 
provocatoare, hiperexpresiv captative, eventual controlate şi ordonate în activităţi. 
Tipologiile caracterizante temperamental caracteriale ce au funcţionat în diverse 
culturi, au ţinut cont şi de grile de lectură derivate din zone doctrinare; aşa cum a 
fost tipologia zodiacală sau cea umorală din antichitate. Psihologia diferenţială de 
la sfârşitul sec XX s-a concentrat pe studierea epitetelor caracterizante frecvent 
utilizate în limbajul cotidian. In această direcție s-a elaborat  Circumplexul 
epitetelor interpersonale şi Teoria celor Cinci mari factori. 

Pe lângă aspectul formal stilistic al manifestărilor publice, subiectul mai e 
caracterizabil şi prin parametrii socio valorici ai comportamentului sau stabil, care 
vizează semnificaţia inserţiei sale în comunitate. În această direcţie antichitatea a 
comentat virtuțile. Un om poate fi considerat şi etichetat ca fiind curajos, 
generos, de încredere, tolerant, bun şi înțelegător;, sau, prin contrariul acestor 
caracteristici. Dimensiunea virtuţilor variază însă în raport cu parametrii socio 
culturali, în anumite medii fiind apreciată capacitatea de a iubi si a fi milos; sau, 
capacitatea de a fi abil, performant şi perseverent în afaceri. În aria conştiinţei 
morale s-a mai avut in vedere responsabilitatea şi capacitatea de a trăi culpa, versus 
indiferența sau cruzimea în raport cu suferințele altora. Alți parametrii de 
caracterizare ai persoanei îi pot reprezenta: capacităţile şi performatele intelectuale, 
variate talente şi creativitatea în diverse aril. 

Pe lângă profilul personalistic ce se degajă din stilul manifestărilor şi 
comentariilor sale publice, orice subiect îşi constituie propria reprezentare despre 
sine, inclusiv din perspectiva caracterizant valorizantă a „stimei de sine”. Această 
reprezentare şi opinie despre sine - imaginea de sine — are un aspect relativ 
constant. Dar ca este supusă şi unor oscilaţii circumstanţiale, corelate 
evenimentelor trăite. Stilul temperamental caracterial al manifestărilor marchează 
relaționarea şi comportamentul în microgrupurile umane, fapt ce pune o amprentă 
asupra comportamentelor trăite şi asupra cursului vieţii. Încă din antichitate s-a 
remarcat o anumită corelaţie între caracteriologie şi destin, care e explicit prezentă 
în comentariile tipologiei zodiacale. 


f) „Individuaţia” identitară a persoanei; unitate, coerenţă, delimitare, 
centrare. 

Identitatea persoanei, deşi are o structură ce poate fi tripolarizată — prin 
corp, biografie, delimitare socială — se cere înţeleasă ca un nivel bazal, sintetic şi în 

acelaşi timp constitutiv al psihismului „individuat”; adică caracterizat printr-o 
individualitate unică şi irepetabilă. Identitatea presupune unitatea şi coerenţa, 
centrarea şi delimitarea persoanei, dincolo de faptul că ea integrează în propria-i 
structură alteritatea (imagourile persoanelor de ataşament). Și, în ciuda faptului că 
în permanenţă subiectul se „pro-jectează” în preocupări şi acţiuni cu obiective în 
viitor; şi se integrează în relaţii duale şi în comunităţi. Apoi, pe lângă sentimentul 
subiectiv al identităţii şi unităţii cu sine, persoana normală e receptată şi de către 
alții ca un tot unitar. Ca o persoană care, în multitudinea aspectelor sale, 
gravitează în jurul nucleului sinelui său; şi constă dintr-un întreg coerent şi 
delimitat, ce se impune cu un profil personalistic propriu pe un fundal socio 
cultural cu care interacționează. 

Această structură a unei „coerenţe centrale” ce asigură unitatea persoanei 
„individuate”, ţine de un model „aperceptiv”, ce se manifestă în toate planurile 
esenţiale ale existenţei persoanei; de la cel al acţiunilor realizatoare la cel al 
relaţionărilor interpersonale şi al percepției, stând şi la baza circumscrierii 
situațiilor actuale, a prezentului trăit. 

Subiectul identitar şi individuat este centrat de către propriul sine 
intențional reflexiv, a cărui nucleu se raportează la lumea umană prin intermediul 
situațiilor actuale, a prezentului trăit.  Sinele centrează, desigur, şi durata 
memoriei biografice. Precum şi ansamblul liniilor existențiale ce se desfăşoară prin 
proiecte şi preocupări identitare, care străbat situația actuală spre obiectivele lor de 
viitor. Acest sine axial şi nuclear se cere însă înţeles şi ca autofundat şi 
autogenerativ, întreținând în manieră intenţional reflexivă curiozitatea, imaginarul 
şi gândirea speculativ critică (cogitația), creativitatea. Şi desigur, odată cu valenţele 
sale sintetizatoare el integrează delimitativ, prin liniile de forță ce le gestionează, 
ansamblul coerent al dimensiunilor persoanei identitare. 


6. Raportarea psihică a persoanei la situaţie 


Parametrii de analiză a psihismului identitar se referă la fundalul încorporat 
al duratei biografico caracteriale, centrată de sine. Dar manifestarea sa efectivă, 
fenomenologică, se petrece de fapt prin trăirea situaţiilor actuale. Astfel de situaţii 
rezultă din întâlnirea subiectului cu diverse evenimente ce se petrec în ambianța sa 
fizico biologica şi in lumea umană în care există. Raportarea perceptivă la o 
situație dată, presupune ca subiectul identitar aflat într-un an junmit moment al 
existenţei sale, să fie vigil, integrat şi orientat în ambianţă; receptant şi deschis spre 
noutăţi şi acţiune. În acest context, el descifrează semnificaţia datelor situaţionale 
pentru sine; şi se angajează în rezolvarea problemelor situaţionale. 

a) Perceperea semnificației situaţiei. 

În raport cu o situaţie actuală în care subiectul vigil se orientează intenţional, 
el decupează atențional şi selectiv unele din informaţiile prezente, pe care le 
percepe şi le prelucrează, interpretându-le; astfel încât, lumea evenimențială 

prezentă acum şi aici care-l solicită, îi apare ca având o anumită configuraţie 
perceptibilă, formată fiind din lucruri — obiecte, corpuri, fiinţe, persoane, procese, 
fenomene, entităţi etc — ce au o anumită expresivitate semnificantă, anumit calități; 
şi care se află în raporturi determinate între ele şi în raport cu el. lar din acest 
cadru, subiectul degajă problematica care-l interesează şi în rezolvarea careia el se 
implică. 

Atenţia selectiva este un aspect esențial al decupării de către subiect a unei 
situații actuale semnificante, consecutiv intenționalității sale şi solicitărilor 
sesizate. Semnificaţia de ansamblu a situaţiei se profilează pe fundalul familiarității 
şi al recunoaşterii cognitiv perceptive prealabile a elementelor constitutive ale 
acesteia. Recunoaştere şi familiaritate care permite subiectului o autoplasare 
situațional mundană de pornire. Informaţiile perceptive actuale sunt apoi 
recepționate activ, uneori subiectul desfăşurând chiar procese speciale de 
investigare, de documentare si raționamente argumentate, până la obținerea unei 
certitudini informaționale, privitor la evidenţa datelor perceptive. 

Subiectul participă activ la descifrarea cognitivă a situației evenimenţiale, 
orice percepție fiind de fapt si o autopercepţie ( „el se percepe pe sine ca 
percepând..”). Această implicare se petrece prin însăşi corporalitatea sa, el 
autopercepându-se continuu ca fiind în centrul fizic si problematic al acesteia. 
Perceperea mesajelor pe care le poartă limbajul discursiv oral sau scris — sau care 
sunt încifrate în alte coduri şi simboluri analoage acestuia — reprezintă un alt aspect 
specific al percepţiei umane; ce se conjugă intim cu emiterea de către însăşi 
subiect a unor astfel de mesaje. 

Înţelegând semnificaţia situaţiei problematice, subiectul se angajează 
deobicei 
în rezolvarea ei, actualizând anumite stări dispoziţionale, elaborând şi 
implementând proiecte de acțiune şi relaționare. Un model standard pentru 
circumscrierea unei situaţii actuale poate fi considerat cel al realizării de către 
subiect a unei scurte acțiuni, prin exercitarea funcțiilor executive; acţiune ce se 
înscrie apoi în biografie şi poate fi relatată. Dar situațiile prezente pot fi variate: o 
alertă anxioasă, o confruntare beligerantă, transmiterea sau lectura unui mesaj, 
contemplarea unui spectacol sau a unui peisaj, o situaţie observațională într-un 
laborator ştiinţific, un act creator etc. 

Perceperea formelor semnificante ale entităţilor lumii ambientale şi umane, 
precum şi a semnificaţiilor situaţionale, e o constantă de fond a existenţei 
subiectului, in mijlocul lumii sale. 

b) Raportarea dispoziţională la situaţie 

În funcţie de semnificaţia situaţiei şi de intenţionalitatea circumstanţială a 
subiectului, se actualizează unele disponibilităţi personale de atitudine şi raportare, 
care susțin anumite variante de comportamente adaptative. E vorba de felul în care 
subiectul se poziţionează față de situație, mobilizând şi facilitând selectarea 
anumitor informaţii şi competenţe de reacție şi comportament situațional. Această 

„montare” dispoziţională poate fi uneori doar circumstanţială, ca în cazul stărilor 
emotive; dar ea se poate menţine o perioadă de timp, susţinând anumite modalităţi 
comportamentale specifice. Putem menţiona: - reacția de spaimă şi montarea 
dispoziţională de alertă anxioasă; - reacția de frică şi conduita de ascundere în zone 
protejate; - reacția de scârbă şi conduita de rejecţie; - reacţia de revoltă şi dispoziţia 
combativ beligerantă etc. 

Dincolo de momentele emotiv circumstanţiale, stările dispoziţionale se pot 
monta şi pentru perioade mai îndelungate de timp, aşa cum ar fi: - o perioadă de 
efort productiv şi creativ; - dispoziţia de curiozitate investigatorie într-o bază de 
date; - dispoziția de neîncredere şi suspiciune în alții însoțită de comportament 
relațional paranoid; - irascibilitate explozivă cu tendinţă la confruntare beligerantă; 
- dispoziția euforică prosocială din urmă a succesului şi victoriei; - dispoziția de 
retragere inhibată şi de reculegere depresivă, consecutivă înfrângerii şi eşecului etc. 

Stările  dispoziţionale se manifestă şi în perspectiva relaţionărilor 
interpersonale, actualizând modalitățile specifice pe care le sistematizează 
circumplexul interpersonal (dezvoltat după modelul lui Bakan). Astfel, în 
perspectiva axei verticale a acestuia, se poate actualiza o dispoziție asertiv 
dominatoare (şi manipulativă); sau una sumisiv dependentă. Iar în raport cu axa 
orizontală, la un pol se poate manifesta retragerea din comunicare şi comuniune 
(prin suspiciune, indiferența apatică sau dezinteres depresiv); iar spre celălalt pol, 
deschiderea spre ceilalţi şi întâlniri sociale (agreabilitate). În această direcţie una 
din eventualităţi se referă la planul exterior al sociabilității (de tip captativ, 
hiperexpresiv, gregar, manipulativ); iar alta la deschiderea spre apropierea şi 
comuniune intimă, în cadrul ataşamentului, intimanţei şi empatiei. 

Stările dispoziționale se mai exprimă şi în direcţia ancorării subiectului în 
instanţa teoreticului cultural, prin modalități aparte de contemplare mistica sau 
estetico spirituală ; sau, de atitudine speculativă. 

d/ Acţiunea realizatoare şi relaţionările interpersonale 

Semnificația situaţiei actuale este cea care inițiază angajarea subiectului într- 
un act realizator, pe care-l parcurge apoi după schema „funcțiilor executive”. 
Decizia şi perseverarea în atingerea scopului implică întreaga persoană, centrată 
acum pe agenţia autonomă a sinelui. Realizarea unui act presupune — pe lângă 
proiectarea şi implementarea efectivă a planului de acţiune - o sinteză informativ- 
perceptivă amplă, din variate surse; şi care cuprinde şi autopercepţia analitică de 
sine în toate planurile (corporal, identitar biografic şi social); şi în mod special, 
autopercepția efectuării de către propriul corp a etapelor de acţiune programate. lar 
programarea şi controlul desfăşurării acțiunii, se derulează în planul modelelor 
metareprezentaționale. Realizarea de către om a unui act se petrece în interiorul 
lumii sale umane, dimensionată prin logos; astfel încât, actul încheiat şi depus şi 
arhivat în memorie poate fi relatat ca parte a biografiei subiectului. 

Circumscrierea - menționată în repetate rânduri - a prezentului trăit prin 
modelul unui act realizator ce poate fi relatat, este una principială şi schematică; 

care face trimitere la structura (de tip aperceptiv) a coerenţei şi ordinii întregului 
acţiunii, centrat şi format din părți ce se succed în timp, detaşat de pe fundalul 
accesibil al întregii situaţii problematice; schemă a „coerenţei centrale” care e 
specifică atât percepţiei cât şi acţiunii. În fapt însă, actele umane sunt extrem de 
variate; şi nu doar în perspectiva duratei temporale ci şi în cea a modului de 
poziționare a subiectului şi a obiectivului. Astfel, pe lângă actul realizator invocat 
mai sus, pot fi menţionate de ex.: - actul de investigare şi verificare; - comunicarea 
informaţională; - rezolvarea de probleme abstracte; - acte contemplative; - 
comportamente interpersonale etc. 

Între actul comportamental situațional şi fundalul duratei identitare, se 
întinde amintita arie existenţială, eşalonată ierarhic, a proiectelor personale, ce au 
diverse obiective şi amplori; şi care se corelează cu programele mai ample ale 
derulării ciclurilor vieţii. lar acestea, se întreţes şi cu preocupările de clarificare 
identitar relațională a presupunerilor subiectului. Aşa sunt de ex. preocupările 
legate de polul corporal al persoanei sau de stima de sine (eventualitatea bolii, 
atractivitatea, respectul şi stima socială, problematizarea unei eventuale vinovăţii); 
dar în mod special cele privitoare la clarificarea unor stări relaționale (neîncredere- 
gelozie, respingere, blam, persecuție, supraveghere). În toate aceste direcţii 
subiectul caută să-şi clarifice presupoziţiile şi credinţele, pentru a ajunge la 
convingeri ferme. Şi în acest plan, la fel ca şi la nivelul percepției, acțiunii şi a 
structurii funcționale identitar biografice, se manifestă funcția ordonatoare a 
coerenţei centrale. 


Relaţionările interpersonale sunt cel de al doilea plan în care se manifestă 
psihismul uman, între prezentul situațional şi structura identitară. Astfel de ex., 
situaţia actuală se poate circumscrie printr-o confruntare pe viaţă şi pe moarte cu 
un oponent. Desigur că o astfel de situaţie e încadrată de percepții semnificante, de 
actualizarea unor stări dispoziţionale corespunzătoare şi de un comporament 
specific. lar confruntarea se poate încheia prin împăcare şi colaborare; sau poate fi 
urmată de o relaţionare de durată de tip dominaţie/supunere, eventual ambivalentă. 
Relaţionările prelungite pot fi marcate apoi de atitudini şi dispoziţii de neîncredere, 
gelozie, frică de agresiune din partea celuilalt. Sau de încredere, cooperare, 
apropiere, ataşament. Se pot dezvolta şi scenarii de relaţionare în raport cu grupuri 
organizate de persoane, mai mult sau mai puţin cunoscute; şi chiar cu instanţe 
instituţionale sau personaje oficiale si fictive. În raport cu toate acestea, subiectul 
se poate auroreprezenta meta-reprezentațional în anumite situaţii — eventuale sau 
posibile — de om persecutat, înşelat, disprețuit, batjocorit, criticat, umilit etc. 
Deseori preocupările sale identitar relaţionale constau în efortul de a clarifica 
situaţia fapt care se corelează şi cu autoevaluarea subiectului. 

Un aspect important al relaționărilor interpersonale — ce se afirmă încă din 
prima copilărie — se referă la ataşamentul şi interpătrunderea psihică 
interpersonală. În cadrul acesteia, celălalt este asimilat, introjectat în propriul 

psihism, ca imago reprezentativ. In cadrul coexistentei cu persoanele de ataşament 
subiectul împărtăşeşte cu acestea secrete, cunoştinţe, opinii şi interese comune, în 
cadrul unei comuniunii. Subiectul are, astfel, şi o relaţionare intrapsihică constantă 
cu alţii, cu alteritatea umană. În psihopatologie această structură relaţională internă, 
ce mediază relaţionare externă cu persoane reale, se distorsionează. 

e/ Comportamentul comunicaţional. 

Ansamblul lumii umane e susținut de limbajul narativ critic. Acest fapt face 
posibilă atât instanţa psihică individuală metareprezentaţională; cât şi cea a 
teoreticului cultural. Dar limbajul e utilizat şi în comunicarea interpersonală 
directă, în continuitatea modelelor biologice. Mare parte din comunicarea 
situațională a subiectului cu alţii se realizează prin expresivitatea mimico gestuală, 
atitudini şi comportamente cu anumită semnificaţie. Totuşi, comunicarea verbală e 
şi la acest nivel esenţială. E vorba acum de receptarea şi formularea de mesaje 
lingvistice în raport cu alte persoane prezente - sau cu care se menţine o legătură 
actuală -, în cadrul cooperări, confruntării şi disputelor. 

Varianta standard a transmiterii unui mesaj are toate caracteristicile unui act 
realizator, derulat prin schema funcţiilor executive; cu deosebirea că rezultatul e 
centrat nu pe realizarea unui artefact, ci pe transmiterea unei informaţii. Deficitul 
dezorganizări psihice poate afecta însă la acest nivel şi valenţele logico gramaticale 
şi pe cele semantic-conceptuale ale limbajului utilizat. Caz în care atât conţinutul 
comunicării cât şi forma sa pot deveni distorsionate. În cazul unui dialog dialectic, 
e necesară, alături de emiterea unor expresii adecvate, receptarea atentă şi 
comprehensivă a mesajelor celuilalt, şi acordarea cu partenerul în dozarea 
argumentelor. lar discursul retoric relevă în plus, valenţele expresive ale funcțiilor 
locuţionare. 

Limbajul comunicaţional susține dinamica colaborării cu alţii prin formulări 
ce exprimă atitudini de tipul: rugăminții, promisiunii, sugestiei, sfătuirii, 
recomandării; precum şi a acordului, toleranţei, susţinerii etc. Prin el se exprimă 
apoi atitudini deontice precum: permisivitatea, interdicția, obligația, porunca. Şi tot 
prin limbaj e posibilă duplicitatea minciunii, seducția, manipularea; sau 
ambivalenţa, compromisul. 

Subiectul foloseşte limbajul nu doar în raportarea faţă de alţii, ci şi faţă de 
sine, atunci când îşi clarifică sie-şi o dorinţă, o speranţă, o aşteptare; sau atunci 
când se frământă pentru a lua o decizie şi a şi-o justifica. Limbajul intervine în 
dialogul interior al confruntării cu sine, a autoevaluării şi autoreprezentării, a 
autointerdicţiilor şi autopermisivităţilor. 

Comportamentul comunicaţional este utilizabil şi în aria publică, a 
comunicărilor suprapersonale, unde reprezentanţii diverselor instanţe şi instituţii se 
pot adresa concomitent mai multor persoane. De fapt, toate practicile umane 
funcționează prin comportamente lingvistice, inclusiv cultul sacral. Culturile 
recente se bazează însă tot mai mult pe limbajul scris; care, în ultimul timp, e 
transmis electronic. 

Comportamentul comunicaţional cu adresanţă directă se poate articula cu cel 
prin care se realizează produse şi opere ce au o adresanţă generică, suprapersonală; 
şi care se depun în fondul teoretic cultural de artfefacte semnificangte şi de 
cunoaştere al undei comunităţi. 


f/ Operarea pe modele, strategiile şi scenariile metareprezentaţionale 

Rezolvarea situațiilor problematice este gestionată, încă de mamiferele 
superioare, pe baza unor modele ale realităţii date; fapt posibil odată cu progresul 
teleencefalizării. Acest proces se amplifică la antropoidele superioare, care 
schițează strategii de tatonare pe modele psihice ale situației, prin încercări şi 
eliminarea eşecurilor; desigur, atunci când timpul o permite. La om, în această 
direcție se produce un salt major, datorită limbajului narativ critic; şi a lumii 
teoretic-culturale pe care aceasta le face posibile. 

Bazându-se pe limbaj, comunităţile umane funcționează dezvoltând o 
reprezentare cognitivă comunitară asupra lumii în care există. Cunoaştere ce se 
amplifică odată cu metamorfozele istoriale; şi pe care comunitatea o transmite, prin 
educaţie noilor generații; implicit fiecărui subiect. Astfel, în memoria fiecărei 
persoane se inseră şi se păstrează, alături de experienţele personale trăite succesiv 
şi o imagine comunitară a lumii; vehiculată de limbaj şi de cadrul socio cultural în 
care se derulează viața de zi cu zi. Autoreprezentarea valorizantă de sine şi 
proiectele existential comunitare propeii, se derulează pe acest fundal. 

Acest fond mnestic personal, bazat în esenţă pe cel al secvenţelor biografice, e 
angrenat într-un permanent dinamism circulant, care-l reorganizează, actualizând 
succesiv diverse secvenţe. Faptul se evidențiază, mai ales în visele ce se derulează 
în condiţiile deconectării prin somn de la informaţiile ambientale actuale din somn 
; sau, în reveriile reprezentărilor imaginative. În stare vigilă, subiectul poate 
resimţii această pulsaţie în fundalul scenei subiectivităţii sale reprezentative, ca şi 
curs ideativ. În starea vigilă normală, odată cu orientarea subiectului spre 
problematica unei situaţii actuale, fundalul mnestic e mobilizat şi el selectiv; 
agregându-se în direcţia servirii subiectului cu informaţii adecvate situaţiei 
problematice date; care e modelată pe o scenă metareprezentaţională actualşă. Pe 
modelul său metareprezentaţional pe care îl centrează, el schițează apoi strategii 
eventuale de rezolvare, comparând evaluativ şansele acestora prin inferenţe 
raţionale. Înainte sau după decizia de implementare în acţiune a strategiei alese — 
care œe articulată cu dispoziţiile adecvate ei - el poate căuta informaţii 
suplimentare, nu doar în memorie şi ambianța; ci şi în diverse baze de date ale 
culturii. Sau se poate sfătui cu parteneri, pe tot parcursul rezolvării practice a 
situației. lar atunci când situaţia problematică implică relaţionări interpersonale sau 
clarificarea unor probleme identitare, subiectul poate desfăşura pe scena sa 
reprezentaţională imaginativă adevărate scenarii, în care se autoreprezintă pe sine 
în situaţii conflictuale posibile. 

Modelul sugerat mai sus poate avea multiple variante. În unele cazuri ce 
pretind soluţii rapide, strategia la nivel metareprezentațional e condensată sau 
scurteircuitată prin decizii rapide. Pentru situaţii a căror rezolvare permite mai mult 
timp, evaluarea pe astfel de modele poate fi amplificată , printr-o corelare cu 
parametrii vieții  ambientsale. Apelul la instanța cognitivă a scenei 
metareprezentaționale se cere comentat apoi şi din perspectiva multiplelor linii 
paralele a variatelor proiecte în care subiectul e angajat concomitent, pe diverse 
termene. Precum şi a faptului că, unele situaţii problematice sunt secvenţe ale unor 
comportamente cu scop îndelungat, ce au ca obiectiv soluţii a unor probleme 
existenţiale ierarhizate. 

Rezolvarea situațiilor problematice mai trimite si la posbila conectare a 
subiectului cu programele suprapersonale ale practicilor instituționalizate; cu 
problemele ce se derulează în acest cadru prin desbatere publică şi colaborare, 
invocându-se o cunoaştere teoretic culturală comunitară, din care se împărtăşesc 
mai mulţi. Astfel de ex., subiectul poate participa la studierea unei probleme ştiin 
țifice — e.g. de fizică matematică — în cadrul unui program de cerecetare ce se 
derulează în cadrul unui Institut de cercetare ştiințifica. Sau, poate poate fi implicat 
în Parlament în elaborarea unei legi, pe fundalul legislației în vigoare. Ori, la 
definitvarea unui plan de acţiuni colaborative. De fapt, fiecare om participă la 
rezolvarea a unor multiple probleme ce privesc şi angrenază concomitent mai mlte 
persoane, oprând în instanța neormativ valorică si a unui câmp de cunoaştere 
teoretică. 


7. Griji, proiecte şi preocupări în perspectiva ciclurilor vieţii şi a vieții 
cotidiene. 

Tradiţionala psihologie a facultăților şi funcțiilor psihice se cere integrată în 
cea a identității personale şi a rezolvării situațiilor problematice. Dar această 
orientare spre procesualitate informaţională trimite şi mai departe, spre încadrarea 
psihismului subiectului concret în nişa sa ecologică umană; şi astfel spre viaţa 
cotidiană.( „lume a vieţii cotidiene” - Lebenswelt - cum o eticheta Husserl) Apoi, 
psihismul individului uman se cere privit şi din perspectiva developmentală şi a 
ciclurilor vieţii, ce se desfăşoară între naştere şi moarte, într-un mediu fizic si uman 
determinat; în mijlocul unor reţele sociale proxime şi a unor practici 
instituționalizate interconectate date, ale unei anumite comunități cultural istorice. 

În sec.XX s-a început deja studierea metodică a psihologiei genetice, a 
dezvoltării psihismului de-a lungul perioadelor ontogenetice succesive, până la 
vârsta adultă; şi apoi a psihologiei bătrâneţii. Precum şi psihologia diferențială a 
sexelor. Pe de altă parte psihanaliza şi psihologia relațiilor interpersonale au 
furnizat variate cunoştinţe asupra structurării relaționale a psihismului individual, 
în dinamica vieţii sale. La care se adaugă problematica statutelor şi rolurilor 
sociale; şi apoi, psihologia profesiilor. Multe aspecte noi ale interacțiunilor în 
mediul interpersonal intim au apărut şi odată cu terapia sistemică familială. 

O perspectivă interesantă a deschis înțelegerea şi studierea problematicii 
psihice a unei persoane date, în calitatea sa de membru a reţelelor sociale proprii, 
unor subgrupe specifice de relaționare apropiată şi publică, ce fac parte din 
structuri ale practicilor insituționalizate. E vorba de rețelele implicate în educaţie, 
formarea şi activitatea profesională, cele raportate la contextul locativ, vecinal şi 
civic administrativ, cultural, spiritual; inclusiv ale prietenilor şi cunoştinţelor( mai 
recent exersat ş pe Facebook). Şi, mai ales, derularea vieţii în familia de origine şi 
în familia pe care subiectul şi-o constituie singur; care se poate amplifica apoi prin 
copii. Toate aceste contexte şi interacțiuni psihosociale în microgrupuri, înglobează 
şi încadrează existenţa de zi cu zi a subiectului de-a-lungul biografiei sale. 

Cadrele relaționale de existență menţionate mai sus coexistă; şi ele se 
metamorfozează în paralel de-a lungul derulării vieţii. În aceste contexte subiectul 
exercită anumite statute şi roluri sociale şi are relaţionări relativ stabile cu alții, pe 
diagrama intim/public, uneori sub forma unor legături, mai mult sau maki puţin 
stabile.. Persoanele ce petrec multă vreme în apropierea subiectului pot fi o sursă 
importanta de formare, suport, afirmarde satisfacţii; dar şi de stres prelungit. 
Evenimentele ce afectează persoanele din reţelele proxime, pot fi resimţite şi de 
către subiect; conducând la reacţii psihice şi probleme de readaptare. Subiectul 
poate avea probleme de adaptare la plecarea din microgrup a unei persoane de care 
se simte legat; sau la apariția în mediu proxim a unei persoane noi. Schimbările de 
viaţă şi readaptarea la noi reţele sociale poate fi dificilă. 

Persoanele şi mediile umane amintite pot constitui pentru subiect obiectivul 
unor griji, preocupări si proiecte personale de durată. Aşa ar fi de ex. cele corelate 
studiului, câştigării de competenţe, ascensiunii profesionale, schimbărilor şi 
retragerii din plan profesional etc. În acesrt context un rol special îl joacă relaţiile 
intrafamikliale. O familie proprie, ce se poate constitui în urma unei legături 
romantice, poate avea o istorie variată. Ea poate avea iniţial probleme de asigurare 
a unui habitat adecvat. Urmează planificarea şi naşterea copiilor, problemele 
ridicate de creşterea şi educarea acestora. În relaţiile de cuplu pot apare tensiuni, 
neîncredere, gelozie, conflicte,  despărțiri,  reîmpăcări.....desfacerea unei 
căsătorii....recăsătoria. Ansamblul problematic al grijilor, proiectelor şi 
preocupărilor corelate ciclurilor vieţii şi a relaționărilor stabile pe care acestea le 
implică, e prezent în permanenţă, ca un fundal, în instanța metareprezentaţională a 
psihismului individual; alături de continua  autoreprezentare  identitara 
autoevaluativă. 

Odată cu ciclurile vieţii şi mediul relațional relativ stabil în cadrul cărora 
acestea se desfăşoară, se cere însă coborât şi mai adânc, spre viaţa cotidiană 
curentă a persoanei, spre grijile si preocupările sale cutumiere. Aceasta trimite 
explicit spre structura delurării vieţii de zi cu zi; care implică însă în fundal şi 
concreteţea spațiului geografic şi de habitat a unei civilizații istorice. Comunitatea 
din care o persoana face parte, e conturată apoi cultural; printr-un limbaj anume, ce 
susține  narativități istorice, privitoare la cunoaşterea naturii, a invocării 

transcendenţei etc. Dar el e marcat şi printr-o anumită configuraţie a artefactelor si 
tehnologiei — unelte, instrumente, mașini -, prin stiluri specifice de comportament 
şi comunicare; prin habitudini, tradiţii, credinţe, prejudecaţi, evidențe, stiluri 
comportamentele corelate practicilor curente etc. Și deasemenea, prin 
normativitatea valorică ce susține familia, domeniul muncii, zonele de funcţionare 
publică şi de cult. Toate acestea constituie o pânza de fond atât pentru relaționările 
prelungite cât şi pentru grijile şi preocupările pe care subiectul le dezvoltă cu titlu 
personal. Şi cu atât mai mult pentru evenimentele şi situaţiile problematice actuale, 
în care subiectul se angajează, clădindu-şi biografia şi drumul său de viaţă 
personal. 

Proiectele de acţiune actuale şi preocupările identitar relaţionale ce se inițiază 
la un moment dat, se degajă pe acest fundal al „continuumului” de preocupări, ce 
persistă în fundalul psihismului identitar, constituind atmosfera raportării sale 
constante la noi situaţii prezente. 


8. Reflexii ale lumii umane în psihismul persoanei 

Existenţa persoanei se derulează prin participarea sa la practicile 
instituționalizate, a căror coerență e menţinută prin logosul teoretic al culturilor. 
Acestea s-au diferențiat mult după ce homo sapiens a devenit sedentar, dezvoltând 
o cultură materială şi spirituală sprijinită pe cunoştinţe crescânde despre lume, pe 
norme şi valori. Instanță cultural teoretică în care subiectul se autoproiectează. 
Mediul teoretic al culturii ce are la baza sa limbajul uman (logosul), constituie 
atmosfera specifică a existenţei oamenilor, dimensionând în mod specific orice 
psihism individual; mai ales prin intermediul instanţei sale metareprezentaţionle. În 
cazul persoanelor concrete se pot reliefa, mai mult sau mai puțin pregnant, trăiri ce 
se dezvoltă preeminent odată cu exercitarea unor anumite practici umane ancorate 
în cultură, în mijlocul lumii umane. 

Participarea la ritualul sacral ocazionează subiectului o serie de trăiri diferite 
de cele ale vieţii cotidiene, dat fiind faptul că acum el e transportat într-o altă 
temporalitate şi lume. Dimensionarea  trăirilor personale prin instanța 
transcendenţei, conturează un alt tip de prezent trăit, distinct de cel ce se manifestă 
curent între parametrii vieții cotidiene. Subiectul îşi poate exercita credinţa şi 
rugându-se în solitudine; sau poate adopta o viaţă monahală. Eventual, poate avea 
trăiri extatice, în care se simte apropiat de plenitudinea fiinţei sacrale. Cum, pe de 
altă parte, istoria culturală semnalează trăiri ce trimit la sentimentul posesiunii de 
spirite. Dar dincolo de toate aceste eventualități, instanța personajelor şi entităţilor 
supranaturale poate fi prezentă continuu, zi de zi, în fundalul psihismului, pentru 
credincioşii care le invocă în mijlocul vieții cotidiene. Se poate evidenția de altfel o 
continuitate cu instanţa „spiritelor strămoşilor”, cu spiritul celor decedați; precum 
si cu personajele naraţiunilor culturale de diverse tipuri. lar toate acestea se pot 
articula, cu însăşi re-prezentarea subiectului şi cunoştinţelor sale, în calitate de 

personaj. Pe de altă parte, reprezentanţii cultului sacral sunt şi ei oameni, care prin 
profesia lor trăiesc intr-o atmosfera psihologică aparte. 

Practica sacrală introduce apoi în viaţa oamenilor sărbătorile, ce au şi ele o 
temporalitate diferită de cea a muncii şi a vieţii cotidiene. Participarea la 
sărbătorile sacre şi profane induce şi exersează în psihismul uman trăiri aparte. 
Prima secvenţă a sărbătorilor este sobră, însoţită de abstinenţe şi comportamente 
ritualice. A doua se manifestă printr-o dispoziţie expansivă dezinhibată, prosocială, 
cuforică, de petrecere. Sărbătorile se extind apoi şi marchează şi secvenţe 
semnificative ale ciclurilor vieţii — naşterea, căsătoria - , precum şi comemorările şi 
succesele comunitare. Iar ritualul înmormântării se plasează la începutul perioadei 
oficiale de doliu depresiv, în urma morţii unui membru al comunităţii. * 

În continuarea ritualurilor şi sărbătorilor s-au dezvoltat apoi spectacolele 
culturale (de teatru, muzică, dans), la care subiectul participă contemplativ; precum 
şi spectacolele corelative pregătirii pentru... şi succesului în război (de tipul 
olimpiadelor şi jocurilor sportive, a defilănilor triumfale). Timpul spectacolelor şi 
al sărbătorilor derivă din cel mitic, pe care-l prelungesc. În această arie se plasează 
deasemenea şi receptarea recitării narațiunilor de tipul epopeilor, legendelor, 
basmelor; iar apoi, lectura literaturii de ficţiune. 'Temporalitatea care susține 
participarea la narativitatea culturală — a epopeilor, tragediilor, literaturii de 
ficțiune — se corelează si ea (aşa cum demonstrează Eliade) cu cea a miturilor 
sacrale, extrăgând parțial subiectul din prezenţa sa directă la evenimentele 
nemijlocite ale cotidianității. Pe de altă parte, cultura literară şi cea a spectacolelor 
îşi are şi ea profesioniştii săi. Adică persoane care creează opere de cultură si îşi 
asumă rolul de a le prezenta publicului spectator. Dimensiunea de „creator de 
cultură” şi cea de „organizator şi executor al spectacolelor publice” se diferenţiază, 
ca o posibilă direcție de manifestare particulară a psihismului persoanei. 

În acest teritoriul teoretic al narativităţii culturale se plasează însă şi 


istorisirile despre celeîntâmplate efeciv, relatările şi reportajele istorice, istoria 
comunităților cuprinsîn epopei şi legende,; dar şi aşa cum s-a constituit ea în 
modernitate, ca istorie a omenkirii; incluzând şi biografiile. In cadrul tuturor 
acestora, oam enii freali reapar în postura de personaje. Apropiindu-se astfle de 
condiția personajelor de naraţiune — fictive sau evocând persoane reale — care apar 
ca entități cu anumite determinaţi, fiind şi ele  caracterizabile. Caracterizarea 
altora, evocaţi în comentariile unei comunităţi, este însă - aşa cum s-a comentat - 
însăşi punctul de plecare a caracteriologiuilor culturale şi ştiinţifice. Iar 
autoreprezentarea de sine în scenarii posibil narative şi caracterizante, se află la 
baza configurării şi resimţirii de către orice persoană a propriei identități. 

Instanţa teoreticului cultural impregnează apoi însăşi derularea practicilor 
instituționalizate, ghidate de norme şi valori; ce se desfăşoară în cadrul unei ordini 
sociale ierarhizate. În acest context, funcţiile deontice configurează etosul — 
moralitatea — comunitară. Precum şi normativitatea juridică, statutele şi rolurile 
sociale şi prescripţiile ce ghidează practicile. Exersarea diverselor practici solicită 
şi cultivă modele comportamentale specifice; de ex. pentru munca agricolă sau 
induistrială, pentru activitatea pedagogică, medicală, administrativă , militară, 
politică. Politiceanul trebuie să exprime valenţe comunicaţionale crescute, 
charismă şi capacitate de a-i convinge pe alții. Implicat fiind în normativitatea 
valorică a practicilor, subiectul ajunge sa fie, inevitabil, atent la atitudinea faţă de 
el, nu doar a celor pe care-i ştie din reţelele sociale proxime; ci şi a reprezentanților 
— cunoscuţi şi necunoscuţi — ai instituţiilor publice ierarhice. În acest mediu se 
constituie şi se manifestă nevoia de a fi respectat, sentimentul onoarei, ruşinii, 


ostilităţii, persecuției: precum şi cel de vinovăţie. 


Un alt plan al teoreticului cultural se desfăşoară în plan cognitiv, 
articulându-se cu propria cunoaştere şi reprezentare despre lume — despre natură în 
primul rând - ce se desfășoară în plan metareprezentaţional. E vorba acum de 
împărtăşirea subiectului din cunoaşterea comunitară teoretică asupra lumii, care e 
vehiculată transgenerațional de instituţiile educative. Şi care se amplifică prin 
aportul cercetărilor din domeniul ştiinţific şi filosofic. Această cunoaştere 
reprezentativă este bazată şi ea pe limbajul comunitar. Dar mai ales pe valenţele 


descriptive, logico semantice — silogistic categoriale - şi matematice — geometrico 


aritmetice — ale limbajului. 
Tradiţionalul homo sapiens şi-a dezvoltat cunoaşterea despre lume în 


marginea reprezentărilor şi credințelor magico religioase. Cunoaştere ce a avut ca 
obiect inițial natura înconjurătoare, a cărei reprezentare este interpretată cauzal, în 
perspectiva unor cunoştinţe care să sprijine practica sa productivă. Această 
cunoaştere a apelat însă tot timpul şi la entităţi fictive şi conceptuale; precum şi la 
reprezentarea analitic abstractă şi funcțională a spaţio temporalităţii, într-o 
modalitate matematică. Geometria s-a dezvoltat în corelație cu măsurarea 
pământului, producția de unelte şi realizarea construcţiilor; iar aritmetica în 
marginea elaborării calendarului (pe baza observării cerului), a măsurării recoltelor 
şi a comerțului. În vremea antichităţii greco romane, odată cu metamorfoza mitului 
în naraţiune istorico-evenimenţială, filosofia a susținut şi dezvoltarea ştiinţelor 
naturii. lar matematica, artele (aritmetica - muzica, geometria - arhitectura etc) 
Odată cu moderintatea Europei, ştiinţele despre lume s-au desvoltat progresiv 
şi amplu, într-un plan meta-reprezentaţional al modelelor teoretice.Teorii ştiinţifice 
care au ridicat exigenţa unei fundări axiomatice, a coerenţei logice şi a unei 
calculabilităţi matematice valide; având în acelş timp o trimitere adecvată la 
factologia lumii obiective (obiectivabile). Preocupările oamenilor în aceste direcţie 


574 


a „practicilor teoretice ştiintifice”(Husserl) s-a bazat pe funcții psihice cognitive 
specifice, intrinseci psihismului uman; pe care le-au exersat continuu provocarea 
de a rezolva priobleme. Pe de altă parte, universul teoreticului a fost fundamental 
susţinut de specificul uman al limbajului discursiv critic. 

Instanţa logică şi matematică e intrinsecă realităţii obiective; deci şi omului. 
La acesta, ea se exprimă în primul rând în cadrul limbajului. Limbajul uman 
conţine în structura sa gramaticală toţi functorii logicii formale. lar semantica 
cuvintelor este punctul de plecare pentru analitica conceptelor; ce stă la baza 
categoriilor teoriilor ştiinţifice. Dar logica explicită, se dezvoltă şi ea prin practica 
teoretică a logicienilor. După cum matematica, se dezvoltă prin practica 
speculativă a matematicienilor. 

Dimensiunea cognitiv ştiinţifică a culturii omeneşti se reflectă şi ea în 
structura psihismului individual, în manifestările sale curente, ale vieţii cotidiene. 
Ea este vehiculată în această direcție de limbaj, de educaţie, de atitudinea 
observațional descriptivă şi sistematizatoare, de argumentare logica şi de 
comportamentul comunicaţional. Apoi, explicaţia cauzală este un element firesc al 
vieții de zi cu zi. lar speculaţia abstractă şi analiza filosofică a conceptelor, este o 
potențialitate înscrisă în orice om; la fel ca şi cea poetică sau narativ culturală. 


9. Spaţio-temporalitatea specifică psihismului şi structura funcţională a 
coerenţei centrale. 

Identitatea activă a psihismului conştient implică şi exprimă — în perspectivă 
fenomenologică — şi o spaţio temporalitate proprie, ce se intrică cu o specifică 
cauzalitate; şi cu structura funcţională apriorică a coerenţei centrale. 

a/ Spaţialitatea. Comentarea spaţialităţii antropologice implică termeni 
tradiționali precum: locul, direcţiile de orientare, evaluarea distanțelor, 
problematica centrului, a limitei, a interiorului şi exteriorului, a transcenderii etc. 
(Chenar..) 

Problematica spaţialității e corelată cu cea a temporalităţii, a relaţiilor de 
ordine, a cauzalității şi mişcării (acţiunii)(Chenar..). Ştiinţele fizico matematice au 
studiat spațialitatea dintr-o perspectivă determinată; ea apare însă cu anumite 
specificităţi şi în aria de fiinţare a biosului şi antroposului. Astfel, viaţa plantelor şi 
animalelor implică, pe lângă locul ce-l ocupă însăşi corporalitatea lor, şi locul — 
locaţia - lor de reproducere şi de creştere a noilor generaţii; deci, locuirea într-un 
teritoriu asumat, într-un ecosistem ambiental. Și, mai departe,pentru uneleanimale, 
staționarea imobilă mai îndelungată în perooada rece hibernarea; sau şi migrațiile 
în alte locuri. lar homo sapiens, după ce a devenit sedentar, îşi amenajează un 
spaţiu al lumii fizico biologice pe care-l cultivăşipecare-l locuieşte activ, în care-şi 
construieşte locuinţe, clădiri administrative, temple şi drumuri. Spaţialitatea -şi 
temporalitatea - specifică psihismului uman se degajă pe acest fundal. 

Chenar 108 
Perspective istorice de comentare a psihismului uman. 


Antichitatea a comentat psihismul într-o perspectivă filosofic epistemologică, 
concomitent cu speculaţiile privitoare la un subiect-substrat (hipokeimenon) şi o fiinţă (ousia) 
dotate cu determinaţii formal calitative şi categoriale (ființa era caracterizată de Platon ca 
identică cu sine, distinctă de alteritate şi activă). Psihismul cunoscător a lui Aristotel recepta 
prin simţuri informaţii din lumea exterioară, pe care le transmitea şi prelucra noetic cu ajutorul 
simțului comun, fantasiei, memoriei şi intelectului intuitiv (nous). Cunoaşterea mai presupunea 
apoi intervenţia logosului uman, prin logica categoriilor, conceptelor, propoziţiilor, 
silogismelor; prin gândirea discursivă (dianoia), argumentare, retorica opiniilor şi silogismul 
practic (sofrosine); iar etosul omului era susținut de virtuţi (arte). 


In vremea scolasticii e introdusă ideea intenţionalităţii intelectului activ. Apoi, cea a eului 


şi sinelui (pe care omul le-ar împrumuta, prin contemplare, de la Dumnezeul creator). După 
Renaştere, psihismul a fost comentat din perspectiva unei subiectivități conştiente, ce se 
polarizează cu o lume obiectivă, populată cu obiecte corporale dotate cu proprietăţi sensibile şi 
cu oameni. În modernitate, Leibnitz a atras atenţia asupra delimitării perceptive în receptarea 
informaţiilor actuale şi a organizării aperceptiv sintetice a acestora; şi a subliniat că omul poate 
comenta analitic adevărurile conceptuale exprimate prin limbaj. Iar odată cu Kant, s-a acceptat 
fenomenalitatea unei lumi umane ce se desfăşoară la intersecția dintre : - o conştiinţă estetică şi 
intelectivă a eului persoanei, structurată prin categorii apriorice (transcedentale); şi : - datele 
pozitive oferite de lumea perceptibilă (ce au în spate “lucrul în sine”). 


Fenomenologia din sec. XX a reluat ideea intenţionalităţii, care acum caracterizează 
conştiinţa (reflexivă) încorporată; comentând şi temporalitatea ce se deschide odată cu prezenţa 
la lumea ce i se prezintă subiectului, sub un orizont; precum şi relaţionarea inter-subiectivă (a 

x99., 


faptului-de-a-fi-împreună) în cadrul unei lumi (umane) aflată ”la îndemână”; şi sub orizontul 
căreia se proiectează în viitor, prin preocupări şi practici. 


Loc şi centru. În perspectiva psihismului conştient, subiectul î-şi resimte 
sufletul (mintea) ca localizată în interiorul identităţii priopriei identități corporale. 
Iar centrul acestei minţi, care se sprijină pe memoria biografică, e resimţit ca un 
sine intențional şi reflexiv, autofundat (autogenerator = a fi "în sine şi prin sine”) şi 
sintetizator. Din acest sine central şi identitar iau naştere propriile gânduri, 
amintiri, reprezentări, decizii, toate plasate ca emergând din spaţiul interior al 
subiectivităţii intime şi autocontrolate. Subiectul resimte constant că propriile trăiri 
îi aparţin; că el îşi poate păstra doar pentru sine propriile secrete; că el este identic 
cu biografia sa, distinct de lume şi de alții, de mintea acestora. Iar trimiterile 

relaţionale de orice fel, au în permanenţă o conotaţie de referinţă la propriul sine; 
ca la un criteriu axial (subiectul resimte că “el este centrul lumii sale”). Propria 
agenție autonomă izvorăşte din nucleul sinelui său şi aparține identităţii sale. 
Centralitatea reflexivă şi autofundată a sinelui identitar se menţine constantă în 
normalitate; cu toate că subiectul trăieşte şi raportări relaționale intersubiective 
duale, de interpătrundere, de împărtăşire a cunoştinţelor, secretelor, opiniilor, 
deciziilor. lar prin proiectele şi preocupările sale, el se ancorează în lumea fizică şi 
umană “exterioară”, în mediul ambiental. Toate acestea fac ca vectorialitatea 
orientării spaţio temporale a persoanei, în funcţie de un obiectiv fixat, să fie 
complexă. 


Chenar 109 


Concepte şi metafore spaţiale 


Loc/locaţie deplasare către....direcţie Locaţie/loc 


aproape drum.....evaluări metrice departe 


coordonate, vectori, repere 

Spaţialitatea trăită de persoana conştientă poate fi comentat mai ales din 
perspectiva acțiunii realizatoare, a relaționărilor interpersonale şi a operării psihice 
în instanţe teoretice. 

Raportarea activă a persoanei la lumea cunoscută şi cognoscibilă e întotdeauna 


orientată spaţial, după multiple coordonate, esenţială fiind vizarea şi atingerea unui 


obiectiv prin parcurgerea unui drum, constituit din etape succesive. 
Orientare (coordonate, vectori, dimensiuni, repere). Un prim nivel al orientării 


omului activ e cel în raport cu lumea fizico biologică înconjurătoare; fapt ce 
implică staţiunea şi deplasarea sa bipedă. Iar coordonatele spaţiului tridimensional 
sunt modelate şi prin manipularea uneltelor, (instrumente, maşini). Apoi, spaţiul 
omului ce a devenit sedentar după neolitic, e organizat de el însuşi, cu polarizea 
între intimitatea locuinţei şi zonele publice ale muncii, administrației şi exercitării 
cultului sacral. Iar limbajul uman instituie semne şi simboluri, ce marchează 
orientarea ş distanţele cu semnificaţii particulare 


Drum, etape, distanţe, evaluări metrice. Angajarea în acțiuni cu scop 


presupune un obiectiv şi un proiect, ce constă din etape succesive ce se vor 
desfăşura apoi spaţio temporal şi cauzal pe direcţia unui drum, marcat de repere. 
Parcurgerea succesivă a etapelor presupune continuu şi evaluări metrice a 
distanțelor, privitoare la apropierea sau depărtarea de obiectiv. Intervin la acest 
nivel situaţii ce sunt calificate prin etichete precum : - aproape (proxim), familiar, 
accesibil, permis; sau : - departe, străin (necunoscut, nefamiliar) interzis, periculos, 
inaccesibil. ( Iar primul pas îl constituie însăşi adeziunea motivată față de proiect şi 
de lumea sa corelativă; căci poate interveni şi desafilierea, neadeziunea, delăsarea, 
indiferența). 

Menţinându-se metafora drumului spre obiectiv (ţel) în continuare apar 
multiple aspecte secundare precum : - mijloace care-l pot facilita (atât fizic cat si 
prin cunoaşterea ce oferă variante, procedee de acces ); - dificultăţi, obstacole, 
blocaje - versus facilităţi, oportunități; posibila seducţie a unor drumuri colaterale, 

Orientare (coordonate, vectori, dimensiuni, repere). Un prim nivel al orientării 
omului activ e cel în raport cu lumea fizico biologică înconjurătoare; fapt ce 
implică staţiunea şi deplasarea sa bipedă, orientată de anumite axe — înainte, 
înapoi, la drepta, la stânga, în sus, în jos. lar coordonatele spațiului tridimensional 
sunt modelate şi prin manipularea uneltelor, (instrumente, maşini). Apoi, spaţiul 
omului ce a devenit sedentar după neolitic, e organizat de el însuşi, cu polarizare 


între intimitatea locuinţei şi zonele publice ale muncii, administrației şi exercitării 

cultului sacral. Iar limbajul uman instituie semne şi simboluri, ce marchează 
orientarea şi distanţele cu semnificaţii particulare 


Drum, etape, distanţe, evaluări metrice. Angajarea în acţiuni cu scop presupune 
un obiectiv şi un proiect, ce constă din etape succesive ce se vor desfăşura apoi 


spațio temporal şi cauzal pe direcţia unui drum, marcat de repere. Parcurgerea 
succesivă a etapelor presupune continuu şi evaluarea metrică a distanțelor, 
privitoare la apropierea sau depărtarea de obiectiv. Intervin la acest nivel situaţii ce 
sunt calificate prin etichete precum : - aproape (proxim), familiar, accesibil, 

ermis; sau : - departe, străin (necunoscut, nefamiliar) interzis, periculos, 
inaccesibil. (lar primul pas îl constituie însăşi adeziunea motivată faţă de proiect şi 
de lumea sa corelativă; căci poate interveni şi desafilierea, neadeziunea, delăsarea, 
indiferența). 

Menţinându-se metafora drumului spre obiectiv (ţel), în continuare apar 
multiple aspecte secundare precum : - mijloace care-l pot facilita (atât fizic cât şi 
prin cunoaşterea ce oferă variante, procedee de acces ); - dificultăți, obstacole, 
blocaje - versus facilități, oportunități; posibila seducţie a unor drumuri colaterale, 
tot mai amplu ramificate, cu eventuale rătăciri, cu pierderea reperelor pentru 
reîntoarcere la drumul principal; - amenințări şi pericole, versus susținere, 
protecție, sprijin; - uitarea sau devalorizarea obiectivului principal. 

Spatțialitatea relațională, interpersonal socială, se desfăşoară pe distanța dintre 
intim şi public; atât în raportările situaționale cât şi în cele prelungite. Un număr 
relativ restrâns de persoane sunt întâlnite în aria privată a familiei şi a 
cunoştinţelor; iar câțiva dintre aceştia sunt în legături de intimanță şi 
interpătrundere afectivă cu subiectul, cu împărtăşirea secretelor, preferințelor, 
dorințelor, deciziilor, gândurilor. În raport cu aceştia, subiectul se raportează cu 
ataşament şi rezonanță afectivă. Pierderea lor e trăită depresiv. Apropierea de 
această zonă intimă e deobicei treptată, începând cu o cunoaştere circumstanțială; 
şi trecând prin poziționări de distanțare tot mai mici. lar în sens invers, persoane 
intime se pot îndepărta treptat afectiv de subiect, devenindu-i indiferente sau chiar 
ostile. Alte grupe de persoane se plasează constant la distanța medie a 
cunoştinţelor; apoi în poziţie de persoane oficiale, de străini şi de “oricine”. 

Poziționarea atitudinală dispoziţională afectivă este şi ea intricată cu 
problematica spațială, putând oscila între: - deschiderea receptantă întru apropiere 
şi apoi contopire; - tensiunea ţinerii la distanţă (cu suspiciune); - opozivitatea 
confruntării beligerante; - atitudinea dominatoare (şi manipulativă), cea sumisivă, 
indiferentă (îndepărtarea, răceala afectivă) etc. În cadrul relaţionărilor se 
desfăşoară şi scenarii reprezentative — ce implică şi spaţialitatea relaționărilor -, în 
care subiectul şi ceilalți apar cuprinşi în intrigi dramatice în curs de desfăşurare. 
Care pot să se menţină în imaginar, sau pot fi transpuse în comportament 
relaţional. 


Spaţialitatea în aria lumii umane teoretico culturale — susținută de limbaj - 


are multiple planuri ce se intersectează, ce pot fi etichetate metaforic ca “teritorii n- 

dimensionale”; toate organizate printr-o secvențialitate ordonatoare, similară celei 
a limbajului discursiv şi acţiunilor cauzale. Una din principalele dimensiuni e cea 
narativă, care se întinde între reprezentările mnestico istorice până la cele mitico 
literare. Dar aria teoreticului cuprinde şi descrierile de tip ştiinţific, ce se 
organizează apoi în teorii ştiinţifice asigurate logico matematic, în spaţii n- 
dimensionale. Teritoriile teoretice transgresează imanenţa spaţiului fizico biologic. 
La fel cum timpul mitico narativ se plasează pe o altă orbită decât temporalitatea 
acțiunii nemijlocite; astfel încât, metaforic vorbind, se poate face trimitere la 
diversele „tărâmuri” pe care le străbat personajele din basme. 

b/. În perspectiva temporalităţii, dezbaterile tradiţionale trimit la comentarea 
prezentului trăit, prin diferenţierea acestuia de trecutul rememorabil şi de viitorul 
sperat şi proiectat. S-a propus ca acest prezent să fie circumscris prin perioada 
realizării unei acţiuni ce poate fi ulterior narată; astfel încât, prezentul trăit să aibă 
o durată, o structură şi o dimensionare prin logos. Dar prezentul trăit se poate 
realiza şi în perspectiva unei relaționări, a trăirii unui eveniment comunitar la care 
participă mai mulţi; sau prin rezolvarea unei probleme teoretice. 

Într-o perspectiva psihismului individual, episoadele trăite ca evenimente 


actuale se diferențiază pe fundalul duratei existenţei identitar caracteriale a 
subiectului, care se desfăşoară între apariţia memoriei infantile şi prezent. 


Experiențele trăite actual, sunt depozitate ulterior în această memorie biografică a 
persoanei, a cărei fundal integrativ susţine însăşi identitatea persoanei. 

Între prezentul trăit şi fundalul identitar se desfăşoară evantaiul liniilor 
suprapuse şi intersectate a multiplelor proiecte, relaționări şi preocupări, cu 
diverse obiective şi durate; ce se derulează concomitent. În raport cu care, situaţia 
problematică actuală poate fi doar o secvenţă. Fundal care asigură subiectului o 
libertate de acţiune în lumea sa. 

În plus, proiectele şi preocupările subiectului se integrează în perioade şi cicluri 
de viaţă, ce se succed între maturare, vârsta adultă şi îmbătrânire; toate derulându- 
se în mijlocul reţelelor sociale comunitare. 


Psihismul persoanei se articulează şi se armonizează cu ritmuri temporale pe 
care el le trăieşte în calitate de fiinţă biologică. Dar şi cu cele ce-i sunt mai mult 
sau mai puţin externe în plan social antropologic şi cosmic. Astfel, el se 


sincronizează cu ritmurile persoanelor de ataşament din reţelele sociale proxime 
sau cu care colaborează îndeaproape. Apoi, se conformează temporalităţii sociale 
oficiale, pe care o măsoară ceasornicele; şi care organizează ritmul practicilor 
sociale, la care participă; punctat şi el de secvențele sărbătorilor. Toate, 
subordonate timpului cosmic, al nopţilor şi anotimpurilor. 

În sfârşit, nu poate fi ignorată nici temporalitatea ce se desfăşoară în planul 
teoreticului cultural, la care orice subiect e articulat. Un timp special e cel al 
ritualurilor sacrale, pe care practicile religioase îl reactualizează constant. Dar 
similar acestuia sunt şi temporalitățile narative; ale epopeilor recitate, ale 
spectacolelor de tragedie, a lecturii romanelor de ficţiune etc.; cu care subiectul 

unei socioculturi se conectează constant. În sfârşit, în lumea oamenilor se 
infiltrează şi temporalitatea teoreticului ştiinţific matematic; concretizat apoi în 
artefacte, unelte şi maşini. 

Ansamblul acestui larg diapazon al temporalităţii este fundalul şi atmosfera în 
care se impune prezentul existenței persoanei; ce are în spate identitatea duratei 
sale biografice, respirând temporalitatea culturii comunitare. 

Început şi eternitate. Comentarea tradiţională a temporalităţii mai are doi poli 
specifici, diferiți de temporalitatea psihică fenomenologică a „omului finit”; adică, 
a persoanei ce îşi derulează existenţa între naşterea şi moartea sa, centrat de 
actualitatea trăită, ce se reliefeazăpe fundalul duratei identitare. E vorba de doua 
aspecte ce au fost aduse în discuţie încă de pe vremea abordărilor mitologico 
sacrale; şi care se cer abordate şi la nivelul psihismului. E vorba de începuturi şi de 
eternitate. În istoria religiilor, Eliade a subliniat importanţa “timpului matricial” de 
emergenţă, în care se consideră că a luat naştere — prin intervenţia creatoare a 
forţelor supranaturale — tot ceea ce există; inclusiv lumea în ansamblul ei. Iar 
ritualurile mitice trimit constant la acest “in illo tempore”; demers cu valenţe 
regeneratoare. Dincolo de perspectiva mitologică, problematica începutului creativ 
se menţine şi în cadrul existenţei curente, inclusiv în psihologie; unde apare ca 
problematică a "sintezei creatoare a ceva nou”. A doua temă e cea a eternității 
transtemporale, pe care mitologiile o plasează tocmai în domeniul de existență a 
entităților supranaturale”absolute”, fără de început şi afârşit. Pentru psihismul 
uman problema se pune în două ipostaze experenţiale : - cea a plenitudinii 
extazului: şi cea a vidului plictisului, a golului indiferenţei totale, depersonalizante. 
In raport cu problematica începuturilor şi a eternității se manifestă şi tema 
speculativ filosofică a nimiclui, a inexistenţei. 

c/ Stuctura funcțională organizaţională a coerenţei centrale. Atât dimensiunea 
identitară, cât şi cea spaţio temporală a manifestărilor active a persoanei şi cea a 
diversităţii existențiale (Unu multiplu), implică o structură funcțională aparte, 
corelată centralităţii. E vorba de “coerenţa centrală”, ce se impune şi la nivelul 
prezentului trăit şi la cel al identității persoanei. Această structură formală, are 
valenţe ontologic-categoriale şi se referă la întreguri constituite din părti, 


organizate printr-o ordine ierarhică şi o centrare autoafirmată; centrare care-i 
asigură o coerenţă delimitativă şi o interacțiune definită, cu elementele mediului 


ambiental accesibil. (Această structură apriorică organizaţională apriorică operează 


cu_Supracategorii precum: __identitate/alteritate. Unu, unu/multiplu, ordine a 
succeskiunii şi a incluzuinii. centru/limită, nelimitat (infint), stare/mişcare etc. 


Identitatea biografică a persoanei încorporate şi circumscrise social, e centrată 
— aşa cum s-a comentat - de sinele său intențional reflexiv, autogenerativ şi 
sintetizator, astfel încât, secvențele biografice se menţin într-o ordine coerentă şi 
accesibilă, participând activ la manifestările actuale, care o îmbogăţesc. Coerenţă 
centrală care, asigură la acest nivel identitatea cu sine; şi distincția de alții şi de 
lume, cu menţinerea unei agenţii autonome responsabile. 

Prezentul trăit e organizat şi el în conformitate cu parametrii structurali ai unei 
coerenţe centrale, atât la nivel perceptiv cât şi la cel al acţiunii cu scop; şi cu efecte, 
ce se detaşează de mediul extern şi intern. Sinele nuclear şi conştient centrează 
acest prezent trăit prin intermediul căruia, existenţa persoanei se derulează efectiv. 

Liniile paralele ale proiectelor şi preocupărilor ce se întreţes între durata 
biografică şi trăirea prezentului, se împărtăşesc şi ele din aspectul structural al 
coerenţei centrale. Şi la fel narativitatea susținută de logos; atât la nivelul 
relatărilor rememorative şi a istoriei comunitare, cât şi la nivel autobiografic. Iar 
ansamblul manifestărilor logosului teoreticului cultural, atât în varianta sa narativ 
artistică cât şi în cea ştiinţific matematică, are în fundal acelaşi principiu 
organizator. 

În sfârşit, aspectul global al identităţii persoanei, are o delimitare în cadrul 
lumii umane ce implică de asemenea coerenţa centrală. Această delimitare trimite 
atât spre dimensiunea corporală, cât şi spre manifestările circumstanţiale, 
biografice şi identificarea socio culturală a persoanei. In sfârşit, o persoană se 
delimitează inclusiv prin cele ce le-a făcut; şi prin posesiunile sale, pe care le poate 
sistematiza 

Chenar 46 
Modelul aperceptiv al “coerenţei centrale” în organizarea psihismului uman 


a) Principiul organizaţional conform căruia întregul e structurat printr-o funcţie a 
“coerenţei centrale” 


Mediu extern Obiectiv 


Orizont 


detalii elemente 


nteracțiune cu alte transcendenţă 
centru 


elemente ambientale 
intern 


coerenţă a părților limită 
contur, 


semnifica 
subiect 


b) Manifestări ale psihismului uman organizate aperceptiv, prin funcţiile coerenţei centrale 


Proiecte 


adâncime temporală 
* perceperea obiectelor, situațiilor prezen trăit 
ltor persoane, a mesajelor 
* acţiuni cu scop 
* relaţionări cu alţii, oficiali şi în 
ambianța proximă 


Identitatea biografico-caracterială are şi ea coerenţa şi unitatea unui întreg, centrat de sinele 
intenţional reflexiv; limitele sale concentric se modelează pe mai multe nivele, între persoana 
corporală, ambianţă, raporturi active, reţele sociale, proprietăţi etc. 

10. Procesualitatea cognitivă 


Psihocogniţia are în vedere procesul de cunoaştere cât mai adevărat adecvat a 
lumii în care subiectul există şi care îl include; fiind deci vorba şi de 
autocunoaştere. Ea are multiple aspecte, distribuindu-se între problematica 
individuală de câştigare de noi cunoştinţe — teoretice, practice -, a clarificării unor 
probleme de ordin personal situaţionale, existenţiale; şi, la alt pol, creşterea 
cunoaşterii general comunitare, clarificări şi soluţionări de probleme teoretice care 
apar la acest nivel. Procesualitatea cunoaşterii la nivel comunitar se derulează pe 
diverse paliere, un rol imortant jucându-l în prezent specialiştii grupaţi în jurul 
institutelor de cerectare. Pentru psihopatologie prezintă interes mai ales procesele 
cognitive din planul vieţii individuale. 

Psihocogniția se derulează în conformitate cu funcţionarea structurilor de 
bază ale psihismului persoanei. Fapt ce inplică la un prim nivel obținerea unor 
informaţii adecvate în cadrul trăirilor şi a contactului perceptiv actual. Dar aceste 
date se validează cognitiv doar în raport cu modelele problematice al unei situiaţii 
date pe care subiectul îl vizează cu preeminenţă la un moment dat. Acurateţea 
informaţiilor actuale se corelează astfel cu intenționalitatea subiectului şi cu fondul 
său de cunoştiinţe actualizat. Referinţa la informaţiile actuale are în vedere apoi, în 
egală măsură, pe cele ce rezultă din perceperea formelor semnificante şi pe cele ce 
sunt recepționate prin limbaj sau alte coduri convenţionale. Un rol important în 
receptarea, înțelegerea şi asumarea adevărului datelor actuale î-l joaca polul 
semnificant al acestora. Şi corelat acestuia, receptarea intuitivă directă a valorii de 
adevăr a informaţiilor percepute din exterior; sau resimţite dinspre planul identității 
mnestice. Desigur, argumentaţia logică e şi ea constrângătoare în cadrul acceptării 
aserțiunilor. Iar în viaţa curentă, un rol important în acceptarea adevărului unor 
aserțiuni ce se înfăţişează în actualitate, îl joacă şi influenţa altora, ce au autoritate 
asupra subiectului. 

Ca aspecte principale ale psihocogniţiei ar putea fi menţionate : - receptarea 
şi evaluarea informaţiilor actuale în perspectiva valorii lor de adevăr (adecvare), cu 
diverse grade de certitudine; - argumentarea unei judecăţi (aserțiuni) pe care 


subiectul tinde să o adopte, cu diverse grade de certitudine; - rezolvarea 
(clarificarea) unor probleme ce conţin necunoscute şi au nevoie de o soluţie 
teoretică şi/sau practică; - fundamentarea unei cunoştinţe ca certe (a unei 


convingeri) şi a condiţiilor sale de posibilitate; - meditaţia (contemplativă) şi de 
dezvăluire a esenţelor. 


a) Cadru general. Psihocogniţia are în vedere procesul de cunoaştere cât mai 
adecvat-adevărat a lumii în care subiectul există; şi care deci îl include. Ea are 
multiple aspecte, ca de ex.: 

- Cunoaşterea (recunoaşterea) datelor informaţionale situaționale şi 
evaluarea lor în perspectiva valorii de adevăr (adecvare), cu diverse grade de 
certitudine; 

- Rezolvarea de probleme ce includ necunoscute şi au nevoie de o soluţie 
cognitivă ; 

- Investigarea, cercetarea, clarificarea pentru aflarea unor noutăți. 

- Fundamentarea cunoaşterii (a condiţiilor sale de posibilitate). 

- Meditaţia contemplativă şi de dezvăluire a esenţelor. 

Procesele psihocognitive ale unei persoane se derulează în contextul 
participării sale curente la viaţa cotidiană. Dar specificul ei se desfăşoară în plan 
teoretic, pe modele ale realității şi implicând limbajul narativ critic; limbaj ce-şi 
dezvăluie acum valenţele sale conceptual semantice (categoriale), propozițional 
atributive şi gravitațional logice. Precum şi instanţa formală a matematicului. 

Procesualitatea cognitivă centrată pe consolidarea valorii de adevăr se 
derulează însă şi dincolo de individ, în plan intersubiectiv şi comunitar, mai ales în 
cadrul unor anumitor practici instituționalizate. Ea este ghidată de aspiraţia spre 
evidențe (coerenţă, noncontradicţii) constitutive. 

Orice proces cognitiv actual se încadrează într-o precogniție, având ca fundal o 
cunoaştere tradițională deja existentă ce susține pre-concepţii, pre-judecăţi, re- 
cunoaşteri de identificare şi în general familiaritatea cu lumea. Declanşarea 
procesualității cognitive — deschiderea subiectului întru căutarea certitudinii şi 
noutăţii — se produce în urma unei provocări întrebătoare, destabilizatoare a 
siguranţei certitudinilor şi familiarităţii ; sau, a activării intenţionalităţii proprii sub 

d) determinării şi creşterii sale. Aceasta se derulează de asemenea în plan 

individual şi prin practici instituționalizate. Se pot menţiona aspecte 

precum : 

- Căutarea informativă ţintită în diverse baze de date; 

- Explorarea unor teritorii virgine, a unor zone necunoscute; 

- Examinarea (un bolnav de către un medic, a unui candidat de către un 

profesor); 

- Investigarea jurnalistică sau judiciară ; iscodire, spionare; 

- Cercetarea ştiinţifică  sistematică...dezvoltarea teoriilor ştiinţifice 

abstracte. 

Prin astfel de acţiuni se clarifică aspecte ale cunoaşterii, unele lucruri se 
lămuresc şi cunoaşterea creşte. 

Investigarea e declanşată sau stimulată de resimțirea unei insuficiențe 
(lacune) în cunoaştere ; iar procesualitatea investigării constă în culegerea de date 
şi prelucrarea lor (sistematizare, clarificare, corelare). 

Pentru subiect e deseori important să clarifice condiţia sa identitară. 

Investigarea operează mai ales în aria calificării cunoaşterii prin modalități 
vagi, aproximative. 

Chenar 
Abordări fenomenologico psihologice în sec. XX 


Importantele progrese realizate de psihologie în ultimele decenii, mai ales prin 
riguroasele cercetări ale cognitivismului şi prin studiile de psihologie interpersonală 
stimulate de neopsihanaliză, se agregă cu dificultate într-o viziune unitară, dată fiind 
multitudinea de informaţii şi perspective. O încercare de sinteză a perspectivelor doctrinare 
pe care psihologia evoluționistă (culturală) o pretinde, a încercat — într-o modalitate 
sistemică - doar psihologia developmentală şi a ciclurilor vieţii. În aceste condiţii merită 
menținute în focarul atenţiei intelectuale încercările gânditorilor din prima jumătate a 
sec.XX, ce au abordat condiţia umană din perspectivă personalistă, fenomenologică şi 
existențialistă. 

K.Jaspers, care a publicat primul Tratat de psihopatologie generala, s-a manifestat 
ulterior ca filosof de orientare existenţialistă. Dar, din această direcție a gândirii sale au 
rămas puţine lucruri semnificative pentru psihologia omului normal. Ar putea fi totuşi 
semnalate existența intim-duală a persoanelor şi situaţiile limită. Sub influenţa sa însă, 
psihopatologii germani au acordat atenție sporită dimensiunii conştient spirituale a 
psihismului persoanei umane. La Heidelberg — In clinica în care s-a format Jaspers - 
K.Schneider a continuat perspectiva deschisă prin reacţiile comprehensive anormale, 
publicând o carte despre personalitățile psihopate; pe care le interpreta ca variante 
caracteriologice anormale şi nu ca stări psihiatrico medicale (introducând astfel conceptul de 
persoană în terminologia psihopatologică). K.Schneider a colaborat însă îndeaproape cu 
M.Scheler, filosof marcat atât de fenomenologie cât şi de personalism şi existenţialism; şi 
care a publicat lucrări de referință privitoare la afectivitatea umană şi la etică. Sub influența 
acestuia, el subliniat importanţa trăirilor subiective în psihopatologie şi a diferențiat în 
depresie un strat psihobiologic, ce ar sta la baza „depresiei vitale”; diferit de o instanță 
psihoantropologică, responsabilă de sentimentul anormal de culpă, negaţie şi suicid. Dar cu 
această ocazie nu a fost invocat evoluționismul, de ex. în viziunea lui H.Jackson. 

Psihologia avusese până în sec. XX o lungă tradiţie filosofică, ea dezvoltându-se din 
antichitate odată cu Aristotel; dar predominant în perspectivă cognitivă, epistemologică. 
După ce în sec.XIX ea a intrat în obiectivul cercetărilor experimentale de laborator, în sec. 
XX s-a produs un reviriment; în sensul ca unii gânditorii speculativi au revenit din varii 
perspective revenind la instanţa psihismului uman. În această direcţie o importanţa deosebită 
a avut fenomenologia elaborată de E.Husserl, pornind de la meditaţia conştient subiectivă pe 
care o comenta Descartes prin al său Cogito ergo sum. Subiectivitatea conştientă invocată de 
Husserl depăşea şi ea nivelul experienţei empirice, coborând într-un plan transcendental; 
considerat, în tradiţie kantiană, ca şi consubstanţial existenţei umane. Elaborându-şi metodic 
abordarea fenomenologică, gânditorul german propunea coborârea reflexivă a cogitației 
până la un nivel al unei intenţionalităţi profunde — noetice —. care poate viza un conţinut 
semnificant — noematic (tema acestei intenționalităţi s-a dezvoltat în Scolastică prin 
Avicena, fiind reluată în sec.XIX de către Bretano). Intenţia explicită a lui Husserl era de a 
depăşi nivelul factologic empiric spre o instanţă „transcendentală” ce ar putea da socoteală 
de întemeierea ştiinţelor, inclusiv a matematicilor. Dimensiunea empirică a psihismului, ce 
participă la „lumea vieţii” cotidiene (Lebenswelt) era menţinută, dar „pusă între paranteze”. 
Pentru a-şi menţine o coerenţă şi eficacitate, fenomenologia husserliană a elaborat o 
înțelegere a „prezenţei” subiectului la „prezentul” datelor fenomenale ce i se oferă în 
actualitate, între trecutul rememorabil şi viitorul proiectat. lar atât actualitatea 
fenomenologică cât şi cadrul vieţii cotidiene, apar ca învăluite de un cadru general al 

Elaborarea fenomenologică husserliană, deşi laborioasă, a avut meritul de a se 
dezvolta în rezonanţă cu parametrii fireşti de existență psihică a persoanei, putând astfel 
acumula şi integra datele diverselor experienţe trăite şi elaborări psihologice. Mai ales că, 
această fenomenologie a avut o afinitate intrinsecă cu doctrina psihologică configuraţionistă. 
Un aspect important l-a reprezentat şi ultima sinteză a lui Husserl privitoare la considerarea 
psihismului conştient ca „încorporat”; iar relaționarea cu psihismul altei persoane 
conştiente-— adică intersubiectivitatea — e descrisă ca sprijinindu-se pe o percepție a 
corporalităţilor; a celei proprii şi a altei persoane. Această viziune a fost ulterior dezvoltată 
de Merleau Ponty, devenind o importantă piesă în înţelegerea actuală a psihismului 
persoanei, integrate în reţele sociale şi în planul socio-cultural, prin intermediul practicilor 
instituționalizate. Dintre acestea, Husserl a insistat asupra “practicii teoretice” pe care 
oamenii o dezvoltă, atunci când se angajează în cercetarea ştiinţifică şi speculativ teoretică. 

Moştenirea gândirii fenomenologice a lui Husserl s-a integrat treptat cu alte 
perspective — neopsihanalitice, cognitiviste, developmentale, evoluționiste, fiind în prezent 
un element important al încercărilor de sinteză a unei psihologii antropologice. 

O altă contribuţie importantă a sec.XX ce merită amintită este cea a lui Heidegger. 
Deşi acesta a dorit să elaboreze o operă strict filosofică, combătând explicit şi vehement orice 
interpretare pozitivist ştiinţifică a psihismului uman, gândirea sa a urmat de la început calea 
trasată de Kant; adică, cea care sugera că, pentru a comenta validitatea gândirii omului e întâi 
necesar să se analizeze întâi parametrii constitutivi ai însăşi fiinţei ce gândeşte. Pornind pe 
acest drum, la începutul carierei sale Heidegger publică cartea Fiinţă şi Timp, în care 
propune o « analitică a Dasein-ului ; adică a fiinţei (umane) ce e prezentă-acum-şi-aici, 
gândind şi ridicând problema semnificației fiinţei. 

Deşi perspectiva de abordare a filosofului s-a modificat parțial ulterior, această primă 
abordare surprinde câteva aspecte fundamentale ale fiinţei umane, ce pot fi transpuse în 
perspective de studiere a psihismului persoanei. Autorul interpretează ființa potenţial 
gânditoare a Dasein-ului ca o existența structurată prin timp, ca”muritoare”. (Această 
limitare e însă, în mare măsură, o condiţie biologică a omului individual, atenuată parţial prin 
memoria colectivă şi cultul strămoşilor). Aspectul său existențial se referă la faptul că trăirile 
(omului) sunt înscrise în proiecte, ce vizează întotdeauna viitorul. Centrul existenţial al 
Dasein-ului e considerat a fi „grija”, în sens de preocupare angajată faţă de „ceva”; fapt ce 
implică, alături de proiecția în timp şi intenționalitatea. Apoi, existența oricărui Dasein se 
realizează printr-o deschidere dispoziţională faţă de o situaţie dată; şi îi implică definitoriu pe 
alţii - existenţialul faptului-de-a-fi-împreună-cu-alţii (mitsein). Deschiderea spre situaţii 
presupune apoi o originare în sine şi o emergenţa din sine a proiectelor; fapt care circumscrie 
locul (înrădăcinat) de locuire intimă a oricui; şi în primul rând, intimitatea cu sineitatea 
(ereignis). lar prin deschiderea sa, Dasein-ul implică şi lumea, pe care o dezvăluie, 
luminând-o. lar constituţia de ființă fundamentală a Dasein-ului este faptul-de-a-fi-în-lume. 
Lume care e învăluitoare şi dată de la început, constitutiv. Prin existenţa sa efectivă, Dasein- 
ul se distribuie între o zonă a impersonalului (das Man) în care se comportă normativ şi 
standardizat. lar pe de altă parte, întâlnim instanţa a trăirilor autentice, care aduce în lumină 
noutatea, originalitatea, sensul; şi spre care Dasein-ul e orientat de trăirea cutremurătoare a 
dispoziţiei angoasei, care-i aduce în față nimicnicia nefiinţei. În raport cu această constituţie 
de fiinţă a Dasein-ului — care i-ar permite un acces nemijlocit la problematica ontologică a 
fiinţei însăşi - gândire mai târzie a lui Heidegger introducea şi instanţa limbii; a limbajului, 
ce stă la baza constituţiei sale fundamentale, la baza „lumii” în care el există. Iar prin însăşi 
această deschidere într-o lume, se dezvăluie toate dimensiunile sale tradiționale şi potenţiale, 
inclusiv problematica transcendenţei. 

Abordările, viziunea şi perspectivele de abordare ce se degajă din opera lui Husserl şi 
Heidegger rămân fructuoase şi pentru încercările actuale de sinteză ştiinţifică ale psihismului 
persoanei umane, în perspectivă evoluționist culturală. 


